
Capitolul I 


PSIHOLOGIA JUDICIARĂ PE TERENUL DREPTULUI 
(Noţiuni introductive - Deschiderea în materie)! 


1.1. Exigenţele psihologiei judiciare faţă de actul de justiţie. 
Definiţia psihologiei judiciare. Premise 


Actul de justiție nu poate fi înțeles şi acceptat în afara dezideratului 
princeps care guvernează intenția legiuitorului, şi anume: „aflarea 
adevărului”. Numai aşa poate fi garantat scopul procesului penal: 
„constatarea la timp şi în mod complet a faptelor care constituie infracţiuni 
(N.A.- putându-se evita ghilotina, nu o dată ireparabilă, a erorilor judiciare), 
astfel ca orice persoană care a săvârşit o infracţiune să fie pedepsită potrivit 
vinovăţiei sale şi nici o persoană nevinovată să nu fie trasă la răspundere 
penală”. 

Este limpede, aşadar că, înfăptuirea actului de dreptate, în efortul 
ecforării realității infracționale sub aspectul său material obiectiv 
(fapta), se adresează nu unor concepte abstracte, ci unor realități 
concrete, aflate prin excelență pe terenul psihologiei judiciare: 
„persoana făptuitorului din perspectiva laturii sale subiective — 
vinovăția”. Din această perspectivă, psihologia judiciară impune o 
serie de exigențe fără îndeplinirea cărora actul de justiție rămâne un 
exercițiu steril, tehnicist, lipsit de credibilitate şi forță, erodat continuu 
de propria-i ineficiență şi căzând în desuetitudine. 

Magistratul mileniului trei, motivat de simțul datoriei dusă până la 
capăt, nu poate fi decât un jurist competent şi, totodată, un fin psiholog. 


! Vezi N. Mitrofan, V. Zdrenghea, T. Butoi, Psihologie judiciară, 


Editura Şansa, Bucureşti, 1992 - selectiv, scurte extrase cap. I. 

? Codul de procedură penală Titlul I, Cap.l, art.3 — „...trebuie să se 
asigure aflarea adevărului cu privire la faptele şi împrejurările cauzei, precum 
şi cu privire la persoana făptuitorului”. 

* Codul de procedură penală, Titlul I, Cap.I, art. — „„...procesul penal 
are ca scop constatarea la timp şi în mod complet a faptelor care constituie 
infracţiuni”. 

În arsenalul ştiinţifico-tehnic al pregătirii sale, informaţiile pendinte ariei de 
aplicabilitate a psiholo giei judiciare vor avea, aşadar, o prioritate absolută. 

De altfel, în generozitatea sa ca ştiinţă şi practică, psihologia judiciară 

se adresează tuturor categoriilor de specialişti care participă la înfăptuirea 
justiţiei şi ale căror hotărâri produc un impact asupra destinului oamenilor 
aflaţi sub incidenţa legii. 

Din această perspectivă, psihologia judiciară se defineşte drept 
„disciplină distinctă, cu un pronunţat caracter pragmatic, informativ- 
formativă şi de cultură profesională a magistratului în statul de drept, 
care are ca obiect studierea nuanţată şi aprofundată a fiinţei umane 
(persoana) implicată în drama judiciară, în scopul obţinerii 
cunoştinţelor şi evidenţierii legităţilor psihologice, apte să funda- 
menteze interpretarea Corect a conduitelor umane cu finalitate 
judiciară sau criminogenă”* 

Impactul psihologiei judiciare asupra demersului actului de dreptate 
este resimțit pe mai multe direcţii majore: 

a) Pe de o parte, îl ajută pe magistrat la înţelegerea aprofundată şi 
nuanţată a individului uman (autor, victimă, martor etc.), participant la 
dramă judiciare şi, pe de altă parte, îi oferă un ajutor imediat, avertizându-l 
asupra propriilor sale limite  caracterial-psihologice şi atitudinal- 
aptitudinale, exersându-i autocontrolul şi oferindu-i, totodată, acele strategii 
tehnice şi mijloace cu ajutorul cărora aceste limite pot fi depăşite. 

b) De asemenea, face ca magistratul să înțeleagă omul în 
complexitatea sa, prin sublinierea faptului că în viaţa psihică aplicarea 
legilor cauzalităţii mecanice este o eroare” , comportamentul uman atât cel 
conformist, cât şi cel deviant - în lumina ştiinţei actuale - neputând fi înțeles 
decât în termeni probabilistici subordonați teoriei sistemelor” în viziune 
psihocibernetică. 

c) Având deci de judecat omul, magistratul trebuie să-l privească din 
perspectiva persoanei, care în mod obişnuit acționează rațional, de multe ori 
automat, nu o dată însă şi irațional, justiţia în evoluţia ei tinzând prin 
intervenţie preventiv-ofensivă eficace să reducă şi să îngrădească din ce în 
ce mai mult potenţialul de iraţionalitate criminogenă al ființei umane. 

d) Psihologia judiciară îi atrage magistratului atenţia asupra faptului că: 


4  N.Mitrofan, V.Zdrenghea, T.Butoi, op.cit., p.3. 
Tiberiu Bogdan, Probleme de psihologie judiciară, Editura 
Ştiinţifică, Colecţia Psyche, Bucureşti, 1973, p.9. 
é Şt. Odobleja, Psihologia consonantistă, Editura Ştiinţifică şi 
Enciclopedică, Bucureşti, 1982, p. 500. 

0 a înţelege persoana umană” înseamnă a recunoaşte inegalitatea 
înzestrării native a indivizilor, recunoscând faptul că încă din codificarea 
genetică, oamenii nu sunt cu toţii la fel de permeabili actului de educaţie şi 
învăţare (interiorizare şi conformare a normei juridice) — limite individuale; 

? înțelegerea omului trebuie să însemne şi recunoașterea inegalităţii 
şi a neomogenităţii mediilor sociale de provenienţă, medii care au virtutea 
de a exercita presiuni diferite, cantitative şi calitative, asupra tipurilor 
individuale cu necesităţi psihologice şi motivații diferite pentru fiecare caz 
în parte; 

? înțelegerea omului înseamnă şi faptul că prin înzestrarea nativă şi 
prin valorificarea sau nevalorificarea potențialelor educaționale, fiecare 
individ are o anumită rezistență faţă de tentaţii“, ceea ce trece dincolo de 
aceste limite constituind volens-nolens, măcar parţial, o culpabilitate tacită a 
societăţii; 

? înțelegerea omului înseamnă şi cunoaşterea faptului că la omul 
normal mintal, atitudinile antisociale sunt, în general, reversibile. Studierea 
mai rapide şi mai eficiente de reversibilitate înseamnă a abandona căile cu 
precădere punitive, angajând strategii extrapunitive şi esențialmente 
constructiv-terapeutice”. 

e) Interpretând conduitele umane în raporturile interpersonale 
specifice actului de justiție, magistratul este înarmat cu informaţiile 
referitoare la legităţile psihologice vizând cunoaşterea cât mai exactă a 
personalității şi sensibilităţii umane, a actului senzorio-perceptiv, a 
reprezentărilor memoriei, capacităţilor mental-cognitive şi a potenţialului 
afectiv-emoțţional exercitându-şi competențele la nivelul exigenţelor actuale 
fără a fi pândit tot timpul de riscul unor inadmisibile erori. 

f) In final, dobândind solide cunoştinţe de psihologie, magistratul 
implicat în actul de dreptate, mai ales în cazurile complexe, grave, va şti 


7 Studenţii vor aprofunda rapoartele de constatare tehnico-știinţifică şi 
expertizele psihologice realizate din dispoziţia organelor de cercetare penală 
cu privire la profilul personalităţii autorilor unor infracţiuni grave sau ale 
unor martori care au influenţat hotărâtor cercetările vis-â-vis, de asemeni, de 
personalitatea unor categorii speciale de victime - provocatoare, neglijente, 
minore etc. (Din arhiva personală a autorului — T.B.). 

5 Vezi concepţia lui Jean Pinatel — Ecuația personală în trecerea la 
act. 

? Vezi conceptele de probaţiune în reeducare — metodele art-terapiei şi 
„psihodramei ” în retuşarea personalității deţinutului. 

când şi cum să apeleze la serviciile cabinetelor de psihologie judiciară şi a 
specialiştilor psihologi", din ce în ce mai prezenţi în criminalistica 
modernă!!, în vederea valorificării unor rapoarte de expertiză sau constatări 
tehnico-ştiinţifice specifice psihologiei judiciare. 


1.2. Argumente privind necesitatea studiului psihologiei 
judiciare în contextul problematicii dreptului 


Fundamentarea prezenţei psihologiei judiciare pe terenul 
dreptului este demonstrată de faptul că înainte de a fi existat 
raporturile de drept, în societate au evoluat raporturi naturale, 
interumane, cu conţinut şi motivaţie psihologică, interesele părţilor 
fiind determinate de motivații şi scopuri, energizate de mobilizarea 
voinţei fizice şi psihice a agenţilor de drept, precedate sub aspect 
cognitiv de mai mult sau mai puţin complexe procese de deliberare sub 
aspectul prevederii şi anticipării urmărilor. 

În sens exemplificativ ne vom opri asupra instituției cardinale a 
raporturilor de drept şi anume voinţa (a cărei sorginte primordial 
psihologică este dincolo de orice comentariu). Actele juridice din toate 
timpurile sunt rezultatul voinţei juridice — „înţelegeri” — a agenţilor de drept 
(persoane fizice, persoane juridice), în literatura juridică străină plecându-se 
de la principiul libertăţii contractuale în sensul ei cel mai general. Voința 
juridică s-a bazat pe conceptul de libertate şi iniţiativă individuală a 
agentului juridic. 

Agentul juridic pentru a-şi exprima libertatea contractuală are 
garantată exprimarea voinței libere, manifestă prin producerea de efecte 
juridice care, evident, se bazează pe conceptul psihologic de voinţă în toată 
amplitudinea sa psihologică. De fapt, voinţa juridică este considerată, în 
întreg, sistemul de drept, ca o categorie cardinală sau perenă de care depinde 
evoluţia întregii ordini juridice şi include o corelare între voinţele private la 
nivelul domeniului privat şi voinţa colectivă la nivelul instituţiei statale şi al 
societăţii civile. In cazul statului de drept, echilibrul între individ şi societate 
are la bază tot efectul voinţei juridice în accepțiunea sa de consens. 


10 Codul de procedură penală Titlul III, Cpt.III, Secţ.IX, art. 112 — 
„„„este necesară lămurirea urgentă a unor fapte sau împrejurări ale cauzei, 
organul de urmărire penală poate folosi cunoştinţele unui specialist. 

1! Vezi tehnica lie detector şi sistemul psihocrim (în consens 
cu preocupările americane — serial crime, italiene scena del crimen, 
modus operandi), „Revista de psihocriminalistică”, an II, nr.3, Fondaţiunea 
Alecu Bagdat, Rm. Sărat, 1999, pag.25/65. 

Dacă vrem să ne reprezentăm exact forța voinţei juridice este 
suficient să reflectăm asupra spectaculoaselor rezultate obţinute recent în 
dreptul internaţional: unificarea Germaniei şi pulverizarea zidului 
Berlinului, consensul între state şi puteri cu interese altminteri 
deosebite, voinţa juridică reconciliind interesele statelor respective şi 
oglindindu-se în acte de drept internaţional. 

Toate aceste consideraţii reflectă dimensiunea psihologică a 
dreptului, insuficient cercetată atât la noi, cât şi pe plan internaţional. 

Voința juridică exprimată în acte juridice consensuale de formă 
autentică (scrisă), trebuie să se manifeste în afara oricăror vicii de 
consimțământ. Problema este de a şti dacă realmente voinţa exprimată 
în actele juridice este neviciată, dacă voinţa liber exprimată este 
conformă cu cea internă. 

In ultimă instanţă, a decide dacă un act este valabil din punctul de 
vedere al exprimării voinței sale, înseamnă o analiza psihologică 
introspectivă. Metodele utilizate în prezent sunt relative cu privire la aceste 
aspecte, sistemul probator clasic neputând realiza întotdeauna acest obiectiv 
fundamental. Teama rezultă din existența actelor juridice simulate, vânzări 
deghizate, care, după experienţa ilicită, pot constitui convenții secrete şi 
convenţii aparente față de terți. De aici rezultă faptul că dimensiunea 
psihologică în dreptul civil vis-ă-vis de categoria juridică şi psihologică a 
voinţei este o problemă de esenţă. Soluţia este utilizarea mijloacelor 
moderne de detecție a comportamentului simulat în cauzele civile, 
declaraţii ale părţilor contractante în afaceri comerciale, mărturii depuse în 
cauze civile etc. Numai aşa părţile contractante pot să-şi tatoneze reciproc 
acordurile, corespondenţele între voinţa liber exprimată şi voinţa internă. 

In ce priveşte vinovăția, noțiune indiscutabil psihologică, distinsul 
prof.univ.dr. Constantin Mitrache, subliniază următoarele: „Vinovăţia 
există când fapta care prezintă pericol social este săvârşită cu intenţie sau 
din culpă” evidențiind în continuare subtile diferențieri, primordial 
psihologice!” şi, evident, cu ulterioare efecte sub aspect juridic, după cum 
urmează: 


12 Constantin Mitrache, Drept penal român — partea generală, Editura 
Şansa, Bucureşti, 1995, p. 12. 

3 În seminarii se vor studia cauze complexe soluționate definitiv. Din 
declaraţiile inculpaţilor se vor evidenția elementele care conduc către 
conturarea vinovăţiilor sub forma intenţiei şi culpei - vezi cazul Valache - 
omor, şi cazul Andrieş Marta Isabella - omor prin împuşcare. (Din arhiva 
personală a autorului — T.B.). 

1. — fapta este săvârşită cu intenţie când infractorul: 

a) prevede rezultatul faptei sale, urmărind producerea lui prin 
săvârşirea acelei fapte (intenţie directă); 

b) prevede rezultatul faptei sale şi, deşi nu-l urmăreşte, acceptă 
posibilitatea producerii lui (intenție indirectă); 

2. — fapta este săvârşită din culpă când infractorul: 

a) prevede rezultatul faptei sale, dar nu-l acceptă, socotind fără temei 
că el nu se va produce (uşurinţa); 

b) nu prevede rezultatul faptei sale, deşi trebuia şi putea să-l prevadă 
(neglijenţa); 

3. — intenţia depăşită (praeterintenţia) — formă mixtă: intenţia şi culpa 
reunite — săvârşirea unei fapte cu intenţie şi producerea unui rezultat mai 
grav decât cel urmărit şi acceptat de făptuitor prin săvârşirea faptei, rezultat 
ce i se impută acestuia sub forma culpei, deoarece nu l-a prevăzut, deşi 
trebuia şi putea să-l prevadă. Esenţială este împrejurarea că făptuitorul 
săvârşeşte o faptă urmărind un anumit rezultat, dar care rezultat se 
amplifică devenind mai grav şi realizând conţinutul unei alte infracțiuni (ex. 
lovituri cauzatoare de moarte — art. 183 C.pen.), ori o variantă agravantă a 
infracţiunii iniţiale (ex. tâlhăria cu moartea victimei — art. 211 C.pen.). 

Vinovăţia, din punct de vedere psihologic, este o atitudine 
rezultantă a interacțiunii conştiinţei cu voinţa (factorul cognitiv şi 
volitiv). Voința - pentru a exista - cere o atitudine conştientă în sensul că 
făptuitorul îşi dă seama, are reprezentarea acțiunilor sau inacțiunilor sale, al 
rezultatului acestora (ca urmare, socialmente periculoasă în raport cu 
valorile ocrotite de lege) şi săvârşite cu voinţă, aceste acţiuni mobilizându-i 
energia fizică şi psihică în sensul realizării rezultatelor urmărite. 

În esență, voinţa de a săvârşi fapta este determinată numai după 
reprezentarea în conştiinţa făptuitorului a urmărilor socialmente periculoase 
ale faptei. (N.A. — Vinovăţia nu poate exista, cu alte cuvinte, la săvârşirea 
unei fapte dacă făptuitorul nu a voit aceea faptă — constrângere — ori nu a 
putut avea reprezentarea rezultatului din cauze neimputabile lui — lipsa 
discernământului.). 

Similar, în încheieri, rechizitorii, pledoarii, sentinţe etc., abundă 
noţiuni prioritar psihologice: minor-minorat, responsabilitate-irespon- 
sabilitate, agresivitate, afect, duplicitate-simulare-minciună, atenție, 
raționament, memorie, temperament, convingere intimă, prevedere, 
deliberare, mobil, scop, voință, conştiinţă etc., fără a mai vorbi despre 
faptul că în însăşi esenţa lor o serie de instituţii procesual penale sunt 
intrinsece  psihologicului: confruntarea, percheziţia, reconstituirea, 
experimentul judiciar, interogatoriul (ancheta, audierea etc.), motiv pentru 

care, o dată mai mult, magistratul este ţinut să aprofundeze terenul 
psihologiei judiciare". 


1.3. Obiectul psihologiei judiciare şi conexiunile 
interdisciplinare 


Coordonatele majore care definesc preocupările şi conturează 
obiectul psihologiei judiciare se profilează a fi următoarele: 
A. Definirea domeniului de referință, din perspectiva: 
a) preocupărilor teoretice: 
de a-şi organiza şi îmbunătăţi aparatul teoretico-conceptual cu care 
operează şi, pe de altă parte, de a asigura funcţionalitatea acestui construct; 
de a elabora modele teoretico-explicative privind etiologia unor 
fenomene psihice de care se ocupă în mod preponderent; 
de a urmări validarea unor modele conceptuale teoretico- 
explicative, elaborate de psihologia generală şi psihologia socială, în urma 
testării acestora pe terenul specific activităţii judiciare; 
de a oferi informaţii în vederea susţinerii unor modele ştiinţifice 
elaborate de psihologia generală şi psihologia socială; 

b) preocupărilor practic-aplicative: 

de a-şi elabora o metodologie specifică de cercetare-investigare a 
realităţii psihice din domeniul judiciar; 

de a surprinde şi evidenția prin intermediul cercetării concrete, 
legităţi şi regularități specifice fenomenelor psihice din domeniul de studiu; 

de a oferi organelor judiciare informaţii pertinente şi utile 
privitoare la realitatea psihică în sistemul judiciar; 

_ dea ajuta efectiv organele judiciare în a stabili adevărul şi a aplica 
legea. În acest sens, psihologia judiciară are un rol important în a contribui 
la evitarea comiterii unor erori judiciare datorate unor cauze psihologice; 

de a contribui la elaborarea unor programe recuperative şi de a 
testa eficiența acestor programe în cadrul instituţiilor sociale specifice; 

de a contribui prin mijloace specifice la organizarea unor programe 
de acţiune socială preventivă; 


14 a È rea ză Š 
În seminarii, studenții vor face analiza pe text, 


aprofundând conotațiile realităților psihologice şi contextul juridic în care 
spețele au fost soluționate (Din arhiva personală a autorului — T.B.). 

de a oferi asistenţă psihologică"? concretizată în expertizele de 
specialitate oferite atât organelor judiciare pe parcursul procesului penal, cât 
şi infractorilor, atât pe perioada detenției, cât şi în perioada post- 
detențională. 

B. Analiza psihologică a actului infracțional - algoritmul 
infracţional - din perspectivă exploratorie („scena crimei” — perspectiva 
psihologică asupra interpretării comportamentelor umane cu finalitate 
criminogenă — personalitatea făptuitorului şi amprenta sa psihocompor- 
tamentală — profiler crime). 

C. Problematica psihologică a mărturiei şi martorului — abordare 
complexă care debutează reliefând premisele psihologice ale mărturiei, 
legile recepției senzoriale în formarea depoziţiilor testimoniale, limitele 
psihofiziologice ale sensibilităţii, influența factorilor obiectivi şi 
subiectivi în procesele perceptive, calităţile proceselor de memorare 
oglindite în potențialele de reproducere şi recunoaştere, aprecierea 
mărturiei în raport cu personalitatea şi interesele martorului în cauză, 
precum şi problematica bunei-credinţe. 

D. Analiza psihologică a interogatoriului judiciar, din perspectiva 
relaţiei interpersonale de tip special care opune parametrii ecuației anchetat- 
anchetator, pleacă de la psihologia infractorului, evidențiind ample aspecte 
psihocomportamentale şi de contact interpersonal, oglindite în atitudini şi 
forme de manifestare ale conduitei (sincere sau simulate) persoanei care 
face obiectul interogatoriului judiciar. Din această perspectivă sunt abordate 
inclusiv limitele anchetatorului şi magistratului, tributare structurilor lor 


15 Unii autori subliniază faptul că precizarea obiectivelor psihologiei 
judiciare trebuie să se facă ţinându-se seama, în primul rând, de cei ce vor 
beneficia şi vor utiliza efectiv cunoştinţele şi rezultatele cercetării în acest 
domeniu. Astfel, în opinia lui Stanley Brodsky, Psychologist in the Criminal 
Justice System, (Univ.of Illinois, Press, 1973, pag. 16), cunoştinţele de 
psihologie judiciară sunt adresate atât celor ce administrează justiţia (vezi 
Gaetano De Leo, Manuale di psicologia giuridica, Ed. U.L.E.D., Milano, 
1995), şi care utilizează şi beneficiază de serviciile psihologice, cât şi 
psihologilor care au mai puţină tangenţă cu agenţiile judiciare. În acest sens, 
rolurile şi activităţile psihologiei judiciare sunt foarte largi şi foarte variate: 
Care sunt factorii determinanţi ai comportamentului infracţional? Care sunt 
mecanismele psihologice şi  psihosociale implicate în activitatea 
infracțională? Care sunt mecanismele recidivei? Care sunt caracteristicile 
personalității criminale? Care este eficiența modalităților frustrant-punitivo- 
recuperatorii? etc. 

temperamental-caracteriale, ilustrând existența diferitelor tipologii şi 
conduite care pot apare pe parcursul anchetei judiciare şi îndemnând, 
totodată, la serioase reflecţii şi atitudini de autocontrol. 

E. Domeniul investigării erorii judiciare!€, care insistă asupra 
declicului etiologic şi asupra mecanismelor complexe implicate în eroarea 
judiciară (disfuncţii psihologice în prelucrarea şi interpretarea elementelor 
probaţiunii, în formarea mărturiei judiciare, în derularea duelului judiciar, 
în deliberarea completului şi sentinţei etc.). 

F. Psihologia judecății pe coordonatele a patru mari direcţii: duelul 
judiciar!” (acuzare, apărare, testare intersubiectivă etc.), psihologia 
intimei convingeri (evaluarea şi coroborarea probelor, psihologia 
deliberării, opinia separată etc.), personalitatea magistratului (integritatea 
senzorio-perceptivă, gândirea, capacitatea  empatică, intuiţia, buna- 
credință etc.) şi psihologia apărării din perspectiva apărătorului. 
rezonabile vizând sentimentul de: vinovăţie, detectarea ştiinţifică a 
conduitelor simulate. 

H. Psihologia detenţiei penitenciare, consecinţele psihologice ale 
privării de libertate — frustrarea penitenciară — comportamente generate de 
izolarea penitenciară, tipologii şi caracteristici ale deţinutului încarcerat, 
perspective moderne asupra retuşării personalităţii şi reinserţiei sociale. 

I. Conduitele dizarmonice din perspectiva expertului psiholog şi a 
psihologiei judiciare. Domeniu deosebit de complex care debutează cu 
simularea şi care, după investigarea principalelor disfuncţii ale proceselor şi 
funcţiilor psihice, reiterează norma de periculozitate a conduitelor hetero- şi 
autodistructive din perspectiva instituției  discernământului şi 
responsabilități. 

J. Problematica psihologică a actului de administrație publică 
pune funcţionarul statului în slujba cetățeanului şi a intereselor sale private. 
Ecuația raportului funcționar-cetățean vizează o realitate extrem de 
complexă începând de la doleanţele petiţionarului simplu până la 
psihologia mulțimilor. Sunt trecute în revistă implicaţii psihologice cu un 
înalt grad de reciprocitate şi finalitate sub aspect judiciar. 


16 La seminarii se vor face analize de speţe în care varii disfuncţii au 
condus la grave erori judiciare (Din arhiva personală a autorului — T.B. Cazul 
„Anca”). 

17 La seminarii se va face analiza unor rechizitorii ŞI, respectiv, a unor 
pledoarii în cauze celebre (Din arhiva personală a autorului — T.B. Cazul 
„Mihalea”). 

1.3.1. Conexiunile psihologiei judiciare cu psihologia generală, 
cu psihologia socială şi cu alte ramuri ale psihologiei 


Faptul că adâncirea cunoaşterii unor domenii ştiinţifice reclamă 
interdisciplinaritatea, nu mai este de mult o noutate. La granița dintre ştiinţe 
există domenii conexe  interdisciplinare care-şi „întind mâna”, 
împrumutându-şi metodologii, cunoştinţe şi instrumentar în vederea 
conturării de noi adevăruri, care, devenind ulterior certitudini, vor consta ca 
„pământ desțelenit” şi vor fi reclamate puţin câte puţin ca ştiinţe 
independente. Exemplificativ, în studiul lumii vii, în domeniul tangent 
biologiei şi chimiei, a luat naştere biochimia, cu resursa ei deosebit de 
spectaculară, genetica. Similar, în domeniul tangent psihologiei generale 
şi dreptului (ştiinţelor juridice) a luat naştere psihologia judiciară. 


a) Relaţiile cu psihologia generală 

Psihologia judiciară, definită ca disciplină formativ-aplicativă şi de 
cultură profesională a magistratului în statul de drept, al cărei obiect îl 
constituie studiul şi înțelegerea aprofundată şi nuanţată a personalității 
individului uman implicat în procesul judiciar, are legături de subordonare 
şi intercondiţionare reciprocă în primul rând cu psihologia generală, de la 
care împrumută şi aplică metode de abordare a domeniului, cunoştinţe 
asupra unor legi psihologice şi instrumente de investigaţie cu arie de largă 
aplicabilitate, constituind, dintr-un anumit punct de vedere, un domeniu 
experimental al psihologiei şi al dreptului. 

Studiind legile fenomenelor psihice, psihologia generală oferă o bază 
solidă pentru rezolvarea problemelor practice, specifice din cadrul 
sistemului activităţilor judiciare şi, invers, încercând să ajute la soluționarea 
unor probleme practice prin ramura sa aplicativă, psihologia judiciară, îşi 
poate extrage şi fundamenta, din punct de vedere ştiinţific, adevărurile sale 
mai generale cu caracter de lege. Psihologia generală studiază general- 
umanul din psihic, ca reflectare în omul individual a planului general- 
social, alcătuit din ceea ce este comun întregii istorii a existenţei 
umane. De aceea, perspectiva de abordare a psihicului umane este mai 
abstractă şi mai generală. Ea oferă însă aparatul conceptual şi metodologic 
pentru disciplinele aplicative, deci şi pentru psihologia judiciară, care, la 
rândul ei, este adaptată specificului preocupărilor proprii ale acestora. 

Psihologia judiciară verifică o serie de informaţii asupra legităţilor 
evidenţiate de psihologia generală într-un compartiment distinct al 
existenței umane şi, totodată, furnizează noi informaţii, evidențiază noi 
aspecte cu caracter de legitate specifice domeniului, în urma cercetărilor şi 
investigaţiilor efectuate. 

Fig.1. Relaţiile psihologiei judiciare cu alte 
ramuri ale psihologiei Medicină legală 
şi cu unele ştiinţe juridice 


În opinia unor autori’, în cadrul psihologiei aplicate trebuie 
diferențiată psihologia aplicată generalizată, de psihologia aplicată 
specializată. În timp ce prima s-ar ocupa de psihodiagnoză, de organizarea 
şi optimizarea diferitelor activităţi, psihologia aplicată specializată se ocupă 
de activităţile concrete din diferite sectoare ale existenţei umane. Desigur, 
psihologia judiciară face parte din a doua categorie, însă ea încorporează 
activ şi adaptează o mare parte din strategiile, metodologia şi 
instrumentarul ce aparţine psihologiei aplicate generalizate. 


b) Relaţiile cu psihologia socială 

Datorită faptului că individul uman, care face obiectul studiului şi al 
psihologici judiciare, este participant la drama judiciară, se recunoaşte 
implicit legătura psihologiei judiciare cu psihologia socială, care, la rându- 
i, îi va oferi metodologie, instrumentar şi cunoştinţe necesare înțelegerii 
apariţiei şi dezvoltării dramei judiciare, precum şi a protagoniştilor acesteia 
în mediul lor social natural de evoluţie, în colective şi medii, grupuri şi 
subculturi sociale. 

Legătura cu psihologia socială este atât de strânsă, încât unii autori 
consideră psihologia judiciară ca fiind una din ramurile aplicative ale 
psihologiei sociale. Astfel, pentru P.Golu, psihologia social-juridică se 
ocupă de studiul aspectelor psihologice implicate în relațiile dintre legislație 
şi conduita vie a indivizilor, conştientizarea şi cunoaşterea de către cetăţeni 
a normelor social-juridice, cauzele şi consecinţele abaterii de la ele, căile 
redresării comportamentelor care vin în conflict cu normele social-juridice 
(comportamente infracţionale), problemele psiho-sociale ale delicvenţei 
juvenile şi al remedierii ei etc.!7. Tot în această direcţie, T.Bogdan” 
consideră psihologia judiciară ca o parte aplicată a psihologiei sociale care 
urmăreşte să descopere acele mijloace psihologice care pot contribui la o 
mai adecvată stabilire ştiinţifică a adevărului material, deci la o mai 
echitabilă administrare a justiţiei. 

Desigur, fără a neglija raporturile cu psihologia generală, psihologia 
judiciară este, într-adevăr, foarte strâns legată de psihologia socială, care, 
studiind planul particular-social din construcția omului, se caracterizează 
printr-o abordare mai concretă a omului, urmărind efecte individuale şi de 


sa P.Popescu-Neveanu, Dicționar de psihologie, Editura 


Albatros, Bucureşti, 1978, p. 577. 

K P.Golu, Psihologie socială, Editura Didactică şi 
Pedagogică, Bucureşti, 1974, p.35. 

2 Tiberiu Bogdan, op.cit., p.30. 

grup ale unor determinări concret-istorice”!. Pentru psihologia judiciară 
explicaţia psihosocială, bazată pe considerarea individului uman în 
contextul interacțiunilor sale cu grupurile de apartenenţă, cu alte persoane, 
cu normele social-morale şi social-juridice cu valoare reglatorie pentru 
conduita sa, se dovedeşte a fi deosebit de utilă pentru organizarea 
demersurilor sale teoretice şi practice. 


c) Relaţiile psihologiei judiciare cu alte ramuri ale psihologiei 

Fără îndoială că, în organizarea demersului său teoretic şi practic, 
psihologia judiciară se va adresa şi altor ramuri ale psihologiei, cum ar fi: 
psihodiagnosticul şi psihologia diferenţială, care oferă date asupra 
tipologiilor şi a diferenţelor interindividuale. Psihologia experimentală 
oferă, de asemenea, date deosebit de interesante referitoare la 
instrumentarul investigatoriu ce poate ajuta la abordarea diferitelor 
componente ale personalității subiecţilor, în vederea, mai ales, a evaluării 
conduitelor simulate şi a posibilelor dezechilibre ce se pot finaliza 
criminogen. Trebuie subliniat ajutorul oferit de psihologia experimentală 
prin expresia ei psihofiziologică, la evaluarea funcționalități analizatorilor 
atât de mult discutaţi în faza senzorio-perceptivă a mărturiei, cât şi pentru 
biodetecţia comportamentului simulat. 


1.3.2. Conexiunile psihologiei judiciare cu diferite ramuri 
ale ştiinţelor juridice 


Legătura psihologiei judiciare cu ştiinţa dreptului este reclamată de 
necesitatea de a oferi dreptului un instrumentar al interpretării corecte a 
conduitelor umane cu finalitate criminogenă. Din acest punct de vedere, 
dreptul îi limitează psihologiei judiciare aria de extensie, strict la conduita 
umană analizată din perspectiva normelor juridice (autor, martor, persoană 
bănuită, conduită simulată etc.) şi a soluționării sub just temei a pricinilor 
judiciare. Astfel, cunoştinţele de psihologie judiciară contribuie, în dreptul 
penal, la aprecierea elementelor de culpă, vinovăţie, intenţie, prevedere, 
stare emoţională, conduită simulată, responsabilitate etc. şi, în genere, prin 
transparenţa către subiectivul existent sub învelişul normei juridice, ajută la 
o bună dozare a pedepselor şi o justă încadrare a faptelor. 

Legăturile procedurii penale cu psihologia judiciară se regăsesc în 
aceea că o serie întreagă de activităţi, cum ar fi: confruntarea, percheziţia, 
prezentarea spre recunoaştere, ascultarea etc., nu pot fi eficiente decât în 
măsura în care organele de cercetare vor avea cunoştinţele psihologice 


21 P Golu, op.cit., p.25. 

necesare cunoaşterii corecte a conduitelor umane, în raport cu a căror 
interpretare şi obiectivare actul procedural să aibă maximum de 
eficiență sub aspectul aflării adevărului. 

Relaţia cu criminalistica este biunivocă, regăsindu-se atât în 
aspectele teoretice, cât şi în cele practice ale ambelor discipline. In acest 
sens, cercetarea la faţa locului, reclamată de criminalistică, prilejuieşte o 
risipă de elemente psihologice asupra interpretării şi obiectivării în câmpul 
faptei a rezultatelor conduitei autorului. Numai cunoscând psihologie 
judiciară, criminaliştii vor putea trage concluzii juste cu privire la intenţiile, 
motivațiile şi acţiunile autorilor şi victimelor acestora, anticipându-se 
conduitele de simulare, disimulare, victimizare, eludare a identificării, 
fabricare de alibiuri etc., toate acestea apte să ofere indicii de descoperire a 
autorilor şi probării vinovăţiei acestora. In ceea ce priveşte tactica 
criminalistică, numai dacă ne referim la vasta şi complexa activitate de 
ascultare a învinuitului, este clară necesitatea cunoaşterii întregului registru 
al potențialului psihologic al individului uman (învinuit, martor, victimă, 
organ judiciar, părți, experți etc.) implicaţi în drama judiciară. 

Psihologia judiciară menţine, de asemenea, legături strânse cu 
criminologia, aceasta din urmă având sub lupă în mod expres conduita 
infractogenă din punct de vedere al genezei şi trecerii de la potenţial la 
act criminogen ca fenomen sociopsihologic. La rândul ei, psihologia 
judiciară oferă cu generozitate  criminologiei date şi  legităţi, 
instrumentar şi metodologie,  susţinându-i cu tărie eforturile de 
sanogeneză şi ecologie morală. 

Psihologia judiciară are legături de interdisciplinaritate şi cu 
medicina legală, căreia-i oferă tabloul psihocomportamental şi caracterial 
al personalității umane ca infractor, ilustrând în mod nuanţat motivațiile, 
tendinţele, potenţialul intelectual, acţional, coeficientul de agresivitate, 
structura temperamentală şi echilibrul emoţional în vederea circumstanţierii 
conduitelor autorului din punct de vedere psihologic şi, ulterior, psihiatric, 
în legătură cu necesitatea juridică a stabilirii gradului de responsabilitate 
penală“. 


?2 Arsenalul psihologic obiectivat în instrumentarul de investigaţie 


a personalității:  Liicher, Szondy, Rorshach - tehnici proiective - 
sunt indispensabile concluziilor expertizei medico-legale psihiatrice. 

Capitolul II 


ACTUL INFRACȚIONAL DIN PERSPECTIVĂ 
EXPLORATORIE 
- Cazuistică specifică infracţiunilor de omor cu mobil sexual - 


2.1. Actul infracţional din perspectivă exploratorie („scena 
crimei” — perspectiva psihologică asupra interpretării 
comportamentelor umane cu finalitate criminogenă — 

personalitatea făptuitorului şi amprenta 
psihocomportamentală — profiler crime - serial killers) 


Dincolo de identificarea şi prelucrarea urmelor materiale descoperite 
în câmpul faptei — preocupare ce intră predilect în sfera criminalisticii — 
suntem de părere că eforturile „anticrim” ale mileniului trei vor fi orientate 
către „interpretarea comportamentelor umane cu finalitate criminogenă”. 

Dacă „câmpul faptei” — expresie consacrată în criminalistica 
clasică — conduce către materialitatea obiectuală a urmelor clasice apte 
să permită conturarea probaţiunii şi identificarea autorilor, noile 
concepte între care: „scena crimei”, „scena del crimen” sau în alt sens 
„profiler crime”, provoacă în direcţia acceptării unei realități dinamice 
în derulare, a secvenţelor comportamentale, forțând componenta 
psihologică a omului legii (procuror, judecător de instrucţie, organ de 
urmărire penală etc.) să interpreteze motivațiile, intenţiile, 
habitudinile, raţionamentele, logica, sensul, organizarea conduitelor 
criminogene, în ideea conturării profilului psihologic, „amprenta 
comportamentală” aptă schiţării unei galerii de potenţiale portrete ale 
personalităţii pretabililor incluşi în cercurile de bănuiți. 

Profesionistul investigator — expertul psiholog — este chemat ca, în 
virtutea celor sus-menţionate: 

1) să reproducă prin propria-i imaginaţie împrejurările şi acţiunile 
derulate de făptuitor, oferind organelor de urmărire penală „filmul crimei în 
dinamica sa”; 

2) să-şi imagineze profilul făptuitorului, oferind organelor de 
urmărire penală, „amprenta sa psihocomportamentală”; 

3) să anticipeze „comportamentul următor pretabil” contracarând 
pentru viitor „mişcările” autorului prin intuirea versiunilor optime cu grad 
rezonabil de credibilitate în identificarea acestuia”. 

Toate acestea fac obiectul psihologiei judiciare din perspectiva 
impactului  interdisciplinarităţii sale cu criminalistica clasică, pe 
coordonatele unei idei îndrăzneţe: „psihocriminalistica”. 

Din aceste considerente, actul infracțional, ca expresie dinamică a 
comportamentelor criminogene, suferă impactul interpretării sale din 
perspectivă psihoexploratorie. 

Literatura de specialitate, în sens clasic, de exemplu pentru omoruri, a 
evidenţiat o grilă de exigenţe căreia trebuie să-i răspundă investigarea 
ştiinţifică a acestui gen de infracțiune: 

1. Ce s-a petrecut la locul faptei şi care sunt motivele crimei? 

- sens juridic — încadrarea juridică a faptei (viol, omor, suicid etc.); 

- sens psihologic (satisfacție sexuală, suprimarea vieţii, însuşirea 
bunului, răzbunare, premeditare, jaf, interes material etc.). 

2. Omorul s-a comis pe locul unde s-a găsit cadavrul? 

- sens criminalistic (interpretarea urmelor traseologice şi dinamice); 

3. Cine este ucis? 

- sens juridic; 

- sens criminalistic (identitatea victimei). 

4. Când a fost comisă crima? 

- sens criminalistic (verificarea eventualului alibi); 

- sens medico-legal (modificări cadaverice etc.). 

5. În ce fel s-a comis crima? 

- sens juridic; 

- sens psihologic (sub aspectul laturii subiective: intenţie, culpă, 
legitimă apărare etc.). 

6. Criminalul a luat măsuri pentru ascunderea omorului şi în ce 
constau aceste măsuri? 

- sens psihologic (profilul psihologic al autorului, experiența 
infracţională, duplicitatea, inteligenţa, simularea etc.). 

7. Crima a fost comisă de o singură persoană sau de mai multe? 


23 Toate aceste deziderate vor fi satisfăcute la dispunerea lor de către 
organele de urmărire penală, fiind materializate în rapoarte de constatare 
tehnico-ştiinţifică semnate de specialistul psiholog-expert criminalist. 
Studenţii vor studia şi vor purta discuţii la seminarii asupra unor astfel de 
mijloace de probă: rapoarte de constatare tehnico-ştiinţifică şi expertize, 
utilizate în speţe complexe (Din arhiva personală a autorului — T.B.). 

- sens juridic (autorat, coautorat, complicitate etc.); 

- sens medico-legal (numărul şi felul leziunilor, raportul de 
cauzalitate leziune-arma de apărare sau atac, rezistenţa victimei, dinamica şi 
dispunerea leziunilor etc.). 

8. Care sunt căile de acces ale criminalilor în câmpul faptei, în ce 
mod au părăsit câmpul faptei, cât timp au rămas acolo şi ce acţiuni au 
săvârşit? 

- sens criminalistic (interpretări dinamice şi traseologice); 

- sens psihologic (siguranţa, precipitarea, logica comportamentelor în 
derularea scenei crimei). 

9. Cine este făptuitorul? 

- sens juridic (stabilirea răspunderii şi a pedepsei); 

- sens criminalistic (identificarea autorului). 

10. Care sunt experienţele pozitive şi limitele investigaţiei 
ştiinţifice desprinse din soluţionarea cauzei? 

- sens juridic; 

- sens criminalistic; 

- sens psihologic (interpretarea modului de operare; ex: dacă este 
vorba de un criminal în serie?). 

O problemă deosebită în perspectiva viitorului va fi, fără îndoială, 
abordarea psihoexploratorie a „scenei crimei” în cazurile care presupun 
investigarea omuciderilor de natură sexuală”. 


4 Sub aspect criminalistic şi medico-legal, vezi lucrarea Lt.cmd. (rez.) 
Vernon J.Geberth: Investigarea omuciderilor de natură sexuală, din care se 
desprind aspecte deosebit de interesante — cităm integral: Investigarea 
omuciderilor de natură sexuală implică proceduri elementare întrebuințate şi 
în alte cazuri de omor; totuşi, un număr suplimentar de investigaţii trebuiesc 
făcute în aceste cazuri particulare. Aceste investigaţii depind atât de 
circumstanţele incidentului, precum şi de tipul de activităţi observate la locul 
crimei. De exemplu, în investigaţiile omorului de natură sexuală, motivul 
infracțiunii poate să nu fie întotdeauna la fel de clar ca în cazul omorului în 
scop de jaf sau al omorului organizat (premeditat) de tip «lovitură». 

Anchetatorii experimentați în cazul omorurilor sunt conştienţi de faptul 
că omuciderile de natură sexuală pot implica atât victime homosexuale, cât şi 
heterosexuale, la fel copiii şi adulţii pot fi implicaţi, ambele categorii ca 
victime sau agresori. De asemeni, motivele pot include un număr de 


perversiuni sexuale şi crime în serie. 

Un omor este clasificat ca «omor de natură sexuală», atunci când sunt 
observate dovezi de activitate sexuală la locul crimei sau pe corpul victimei. 
Acestea includ: tipul de haine sau lipsa lor; evidenţierea de lichid seminal pe 
lângă sau în corp; evidenţa leziunilor sexuale; poziţionarea «sexualizată» a 
corpului; dovezi ale substituţiei activităţii sexuale ca: masturbare, fantezie 
erotică sau ritualism. Multiple înjunghieri şi tăieturi ale corpului, precum şi 
plăgi tăiate la nivelul abdomenului victimei sunt, de asemenea, sugestive cu 
privire la motivaţia sexuală. 

Prezenţa lichidului seminal în vagin, gură sau rect, precum şi sperma 
descoperită pe exteriorul corpului sau pe haine sunt importante în 
determinarea tipului de activitate sexuală care a avut loc. 

O cercetare atentă trebuie, întotdeauna, făcută asupra zonei 
înconjurătoare locului crimei, în vederea descoperirii de dovezi ale activităţii 
sexuale sau ale fanteziilor sado-masochiste. Astfel de dovezi pot apărea sub 
formă de cărţi pornografice, reviste, filme video sau fotografii găsite la locul 
crimei, ce descriu victima implicată în activități sexuale sau mesaje scrise 
lăsate de agresor, deopotrivă la locul crimei sau pe corpul victimei: măşti, 
frânghii, harnaşamenturi, bandă adezivă, «jucării» sexuale, lubrefianţi şi alte 
lucruri asociate în mod normal cu activitatea sexuală. 

Omorul poate avea implicaţii sexuale chiar şi fără dovezi evidente sau 
observabile ale actului sexual sau activității sexuale, ca în omorurile 
psihotice, unde motivele nu sunt uşor decelabile. Dacă corpul este al unei 
femei sau al unui copil dezbrăcat sau parţial îmbrăcat, anchetatorii ar trebui 
să-l considere ca un posibil caz de crimă de natură sexuală 

Investigarea locului crimei: 

Un criminalist pregătit va examina locul crimei cu un dublu scop. 
Primul obiectiv este documentarea completă asupra evenimentelor prin 
intermediul fotografiilor (alb-negru şi color) şi/sau al filmării video a 
întregului loc al crimei. Al doilea obiectiv este să se asigure că a avut loc o 
cercetare atentă şi completă pentru oricare detaliu ce ar putea să furnizeze un 
indiciu atât cu privire la crimă, cât şi la identitatea criminalului, prin 
identificarea şi colectarea probelor după cum urmează: 

= proba lichidului seminal trebuie colectată cât mai curând posibil 
înainte de a fi distrusă sau pierdută. Petele de sânge, salivă şi păr (incluzând 
pieptănarea părului pubian), trebuie obţinută la locul crimei; probele 
ambalate corespunzător sunt trimise la laborator; 

=> urmele probelor găsite pe victimă/sau pe hainele victimei trebuie 
colectate; 

2.2. Componenta psihologică: motivul şi raţiunea de a ucide 
(perspectiva psihologiei judiciare) 


O bună înţelegere a comportamentului uman” şi a naturii sexualităţii 
umane este o condiţie prealabilă, importantă pentru anchetatorul criminalist 


> vânătăile şi semnele victimei, incluzând prezenţa leziunilor sadice, 
trebuiesc notate; 

= corpul victimei trebuie examinat pentru a găsi urme de muşcături. 
Se vor colecta şi nota: 

a) saliva de pe urma de muşcătură în vederea determinării grupei 
sanguine. Se vor folosi beţişoare sterile cu vată de bumbac 100% îmbibate cu 
apă distilată. Important: Se va lua o probă de control (etalon) de pe o altă 
zonă a corpului (lipsită de urme de muşcături); 

b) se va fotografia muşcătura. Se va folosi un aparat de fotografiat 
1x1 (modelul folosit pentru amprentare) şi se vor lua atât fotografii alb- 
negru, cât şi color. Se va utiliza un etalon de măsură în fotografie şi se va 
obţine un reper anatomic; 

c) se va lua un mulaj (dacă este posibil) folosind materiale dentare. 

= locul crimei trebuie examinat pentru a determina dacă a avut loc o 
luptă. Prezenţa hainelor sfâşiate, nasturi lipsă, fâşii textile, semne pe pământ 
sau pe podea şi stropi de sânge, toate trebuie fotografiate, documentate şi 
colectate ca probe; 

= anchetatorul va colabora cu medicul-legist şi se va asigura că 
eşantioanele de probe sunt luate de pe corp (ex: păr din diferite zone ale 
corpului). În plus, spălătura vaginală, precum şi cea anală, nazală şi orală vor 
trebui cerute de la medicul patolog pentru evaluarea şi examinarea 
serologică; 

> fragmentele din unghiile degetelor de la mâini vor trebui obţinute 
în vederea analizei pentru a determina probele de sânge, piele sau păr 
provenite de la agresor; 

= dacă vreun suspect este reţinut, hainele lui trebuie luate în vederea 
examinării pentru probe fizice. Fiecare probă va trebui ambalată într-un 
ambalaj separat. Corpul suspectului va trebui examinat în vederea 
descoperirii de zgârieturi de unghii, muşcături sau alte indicaţii ale unei lupte 
violente. În plus, probe de sânge şi păr vor trebui obţinute (asiguraţi-vă că 
aceste probe sunt obţinute legal)”. 

“5 Perspectiva psihoexploratorie ca procedeu de investigaţie (redată 
aici prin exemplificarea omorurilor cu mobil sexual) este o strategie modernă 
aplicabilă soluționării versiunilor viabile şi în alte direcţii: sinucidere vero, 

ce trebuie perfecționată. Aceasta, împreună cu experiența practică, asigură 
faptul că analiza adecvată a crimelor de natură sexuală poate fi inteligent 
urmărită. 

Componentele comportamentului sexual se pot împărți în trei 
segmente elementare: biologic (instinctiv), fiziologic (funcţional) şi 
emoţional (mental). Componenta emoțională sau mentală este cea mai 
puternică dintre cele trei segmente. Ar putea fi o presupunere logică aceea 
că mintea controlează actul, în sensul că mintea dictează ce este şi ce nu 
este excitant pentru un individ. Aceasta poate fi un considerent important 
când se analizează ce s-a întâmplat la locul crimei de natură sexuală. 

Sexul este, de asemenea, un act senzitiv, implicând toate cele cinci 
simțuri: pipăit, văz, auz, miros şi gust. Fiecare simţ este implicat într-un 
grad diferit de la individ la individ, care asociază un mesaj sexual 
semnificativ la un anumit simţ. De exemplu: vederea unei femei îmbrăcată 
sumar poate fi excitantă pentru cineva, sau mirosul atunci când este legat de 
un anume parfum plăcut poate fi stimulul ce influenţează excitarea unei alte 
persoane. Acestea sunt răspunsurile perfect corespunzătoare, legate de 
sexualitatea umană atunci când mintea este stimulată de informații 
senzoriale semnificative. Oricum, când stimularea este dusă la extrem şi un 
individ devine obsedat, cu simţurile exacerbate, începe să apară o deviaţie. 
Din această atracţie nesănătoasă poate rezulta o acţiune corespunzătoare în 
afara fanteziei, incluzând omuciderea. 

De asemenea, oamenii care sunt inhibaţi sexual pot avea expresii 
sexuale neconvenționale, care pot fi periculoase. Aceste răspunsuri sunt 
cunoscute ca parafilia („paraphilias” — o atracţie până la deviaţie). 
Exemple de activitate sexuală neconvenţională sunt: voayorismul, 
exhibiţionismul, travestismul şi fetişismul, care, în general, sunt considerate 
dăunătoare. Exemple de parafilia considerate periculoase sunt: sadismul, 
masochismul, sado-masochismul, pedofilia şi necrofilia. Dacă o activitate 
este considerată sau nu periculoasă, substituţia activităţii sexuale şi a 
activităților de natură psihosexuală se pot evidenția chiar ele însele la 
anumite scene ale crimei de natură sexuală şi trebuie luate în considerare în 
determinarea motivaţiei. 


ştergerea şi disimularea urmelor pentru a ascunde omoruri veritabile, omor 
deghizat în sinucidere etc. 

2.3. Determinarea motivaţiei 


Un aspect extrem de important al investigării omorurilor este 
determinarea motivului uciderii. 

Omuciderile de natură sexuală - incluzând violul cu omor şi uciderea 
— implică atât sodomia anală, cât şi orală, la fel ca şi alte acte de perversiune 
sexuală. Victimele, de obicei, sunt femei şi copii mici, iar ucigaşul este, de 
obicei, bărbat. 

Omuciderile de natură homosexuală sunt chiar obişnuite şi implică 
victime bărbaţi ucişi de alţi bărbaţi, sau victime femei implicate într-un fel 
de relaţie de lesbianism şi sunt ucise de alte femei. Adesea, aceste cazuri 
implică metode sadice şi bizare. 

In mod cert, sunt întrebări preliminare pe care un anchetator trebuie 
să le pună când examinează locul crimei: Ce s-a întâmplat?, De ce s-a 
întâmplat? şi Cine ar fi putut să o facă?. 

Examinarea locului crimei cu scopul de a identifica şi interpreta 
anumite detalii ce pot servi ca indicii asupra tipului de personalitate 
implicată este o tehnică excelentă în determinarea profilului mental al 
tipului de persoană care ar fi putut comite crima. Desigur sunt legături între 
aspectul psihologic al criminalului şi indiciile psihologice dezvăluite de 
locul crimei. 

Cercetările efectuate de Grupul de Studii Comportamentale din 
cadrul FBI (Behavioral Science Unit) în domeniul omorurilor de natură 
sexuală a dezvăluit o remarcabilă consecvență în cadrul tipului de persoane 
ce comit anumite acte. Deşi există o gamă largă de diferenţe între infractorii 
care comit acte similare, aceşti infractori au, de asemenea, similarități şi 
trăsături comune. 


2.4. Infractorii organizaţi (cei care îşi premeditează 
acţiunea — predilect finalizată de psihopatul sexual) 


Delimitarea între organizat (premeditat) şi  neorganizat 
(nepremeditat), elaborată de Grupul de Studii Comportamentale din cadrul 
FBI, este o descriere a tipologiilor criminale. Informația prezentată aici, aşa 
cum este ea legată de fenomenul infracțiunilor premeditate şi 
nepremeditate, este bazată pe studii şi cercetări ale Grupului de Studii 
Comportamentale, interviuri personale cu agentul supervizor Robert 
K.Ressler şi cu alți membri implicați în acest proiect, precum şi pe 
experiențele personale de criminalist practician ale lui Vernon J.Geberth. 

Infractorul care îşi premeditează crima are, de obicei, inteligenţa 
peste medie, este metodic şi viclean, iar crimele lui sunt bine gândite şi cu 
atenţie plănuite. Este probabil, genul de persoană care are maşina bine 
întreținută. Crima este de obicei comisă în afara zonei unde locuieşte sau 
lucrează, autorul dând dovadă de mobilitate şi călătoreşte mai mulți 
kilometri decât o persoană obişnuită. 

Fantezia şi ritualul sunt importante pentru acest tip de personalitate. 
Victimele sunt oameni pe care el îi consideră tipul „corect”, pe care el îi 
poate controla (fie prin manipulare sau dominare), de obicei străini, cu care 
are ceva trăsături comune. 

Infractorul este considerat sociabil şi foloseşte abilităţile verbale 
pentru a-şi manipula victimele şi a prelua controlul asupra lor. El este pe 
deplin conştient de gravitatea criminală a actului său şi este încrezător în 
abilitățile sale în confruntarea cu ancheta poliției. Probabil că urmăreşte 
reportajele de ştiri privind crima şi, frecvent, poate lua un obiect personal al 
victimei, pe care îl poate folosi pentru a retrăi evenimentul sau pentru a-şi 
continua fantezia. El este excitat de cruzimea actului său şi poate declanşa 
torturarea victimei. Controlul sexual asupra victimei joacă un rol important 
în scenariul său. El evită să lase dovezi în urma sa şi, de obicei, își aduce 
propria armă. 

Cadavrul este, de cele mai multe ori, mutat de la locul crimei. 
Autorul face probabil acest lucru pentru a lua „peste picior” poliția sau 
pentru a preveni descoperirea lui prin transportarea într-un loc unde poate fi 
bine ascuns. 


2.5. Infractorii dezorganizațţi (cei care nu-şi premeditează 
acţiunea — predilect finalizată de psihotici) 


Infractorul care nu îşi premeditează crima are, de obicei, inteligența 
sub medie, singuratic, necăsătorit, trăieşte fie singur, fie cu o rudă, în 
imediata vecinătate a locului crimei. El are dificultăţi în a stabili relații 
interpersonale şi este descris ca un inadaptat social. (Vezi Rîmaru Ion şi 
Ursache Ion, structuri inhibate, nesociabile, introvertite, cu acumulări 
tensionale în sfera pulsional-sexuală şi raptusuri violente exteriorizate 
biociclic: viol şi jaf cu moartea victimelor). 

Infractorul acţionează impulsiv sub stress şi, de obicei, va selecta o 
victimă din propria lui zonă geografică. El nu posedă un vehicul şi evită 
oamenii, în general. Este, de obicei, descris ca un incompetent din punct de 
vedere sexual şi nu are relații sexuale în adevăratul sens al cuvântului. 
Locul crimei va fi dezorganizat. 

Infractorul care nu premeditează crima utilizează stilul de atac 
„fulger”, luându-și victima prin surprindere. Această acţiune este spontană, 
agresorul acţionând brusc în afara fanteziei sale şi nu are un „plan de joc”, 
nu se gândeşte că poate fi prins”. 

Agresorul dezorganizat, de obicei, îşi depersonalizează victima prin 
mutilare facială sau o răneşte în exces. Alte acte sexuale sadice sunt 
îndeplinite după moartea victimei. Mutilarea organelor sexuale, a rectului, a 
sânilor femeilor, a gâtului, a gâtlejului şi a feselor este făcută deoarece 
aceste părți au o puternică semnificaţie sexuală pentru el. Acolo poate fi o 
dovadă a eviscerării, amputării şi/sau vampirism. 

Locul morţii şi locul crimei coincid în general, şi de obicei nu există 
nici o încercare de a ascunde cadavrul. Dacă cadavrul a fost mutilat, este 
posibil ca el să poziţioneze cadavrul într-o manieră specială care are 
semnificaţie pentru el. Arma crimei este adeseori lăsată la locul faptei. 

Comportamentul uman, deşi imprevizibil, este de multe ori repetitiv. 
Anumite acţiuni desfăşurate la locul crimei de anumite tipuri de 
personalităţi vor fi repetate şi în alte cazuri de omor investigate. 

O investigare criminalistică se poate dovedi a fi o bună strategie 
investigativă în cazurile care relevă unele tipuri de personalitate aberantă. 
Centrul Naţional pentru Analiza Crimei Violente (National Center For The 
Analysis Of Violent Crime), cu sediul la Academia FBI în Quantico, 
Virginia, poate furniza suport legal autorităților, cum ar fi: analize sau alte 
servicii ce pot fi utile în anumite tipuri de crime. 

Un anchetator criminalist, prin experiența şi analiza cazurilor 
similare, poate atinge un nivel de cunoştinţe pe care îl poate aplica în 
fiecare investigare. Natura actului şi tipul de persoană care ar fi putut să 
comită un anumit tip de act sunt elemente importante în scenariul Cine ar fi 
putut să o facă?. Oricum, trebuie ţinut minte că lucrurile nu sunt 
întotdeauna ceea ce par a fi. Motivația din spatele actului este un 
considerent important. A fost o ceartă între îndrăgostiți? Sau este un 
agresor psihotic, în care caz, câteodată, crima pare să fie lipsită de 
motivaţie sau bizară? Ori omuciderea este opera unui psihopat, cu 
implicaţii sadice şi impulsive? 

Nimeni nu acționează fără motivaţie. Potrivit dr. James Brussel — 
psihiatru criminalist — „chiar şi actele unui nebun au un oarecare tip de 


* Vezi psihopatul sexual, criminal în serie Ursache Ion, care a acţionat 
în perioada 1970-1972, în zona Braşov-Predeal (3 omoruri şi 5 tentative) — 
comportament primitiv, animalic: pândă, urmărirea victimelor pe cărări 
izolate, atac brusc, sugrumare, târârea victimelor, viol şi jaf (Din arhiva 
personală a autorului — T.B.) 

logică. Aceasta este o metodă pentru nebunia lor. O logică şi chiar o rațiune 
ascunsă există în spatele a ceea ce el a făcut sau cum a făcut, oricât de 
sălbatic, bizar sau complet lipsit de motiv ar părea să fie”. Provocarea 
investigativă a anchetatorului este descoperirea acestei logici perverse şi 
aparent iraţională şi aplicarea acestei informaţii în caz. 

Identificarea victimei este crucială în determinarea victimizării. Cine 
este decedatul?. 

Investigarea „background”-ului victimei (a trecutului, a grupului 
social din care face parte, a stilului de viaţă, şi a cercului de prieteni etc.), de 
multe ori va dezvălui posibila motivaţie a ucigașului. Examinarea oricăror 
relaţii, cunoştinţe şi factori de risc pot furniza un indiciu la scenariul Cine 
ar fi putut să o facă?. De exemplu: Cu cine trăia victima? Cine a fost 
ultimul în compania victimei? Face impresia că victima îl cunoştea pe 
atacant? Care este statutul social curent al victimei? De ce a fost selectată 
această victimă în mod deosebit? Face impresia că, crima este „crimă cu 
autor necunoscut”? A avut decedatul o ocupaţie cu risc mare 
(prostituată)? A fost victima fugar sau autostopist? Sau, a fost victima un 
lucrător întârziat, de exemplu chelneriță sau muncitor în service care era 
nevoit să călătorească singur în noapte? 

Orice tip de întrebări similare trebuiesc puse şi răspunsurile depind de 
scenariul prezent la locul crimei. Păstraţi-vă mintea deschisă; nu trageţi 
concluzii pripite, în special când ele sunt legate de comportamentul uman şi 
sexualitatea umană. 


PROFILUL PSIHOCOMPORTAMENTAL CARACTERISTIC AL 
CRIMINALULUI ORGANIZAT ŞI AL CELUI NEORGANIZAT 


ORGANIZAT NEORGANIZAT 
- Scor ridicat al inteligenţei - Scor scăzut al inteligenţei 
- Competenţă socială - Inadecvat social 
- Calificare profesională - Necalificat 
- Competenţă sexuală - Incompetent sexual 
- Statut social ridicat - Statut social scăzut 
- Loc de muncă stabil (tatăl) - Fără loc de muncă (tatăl) 
- Educație inconsecventă în copilărie - Educație dură în copilărie 
- Tip controlat în timpul comiterii faptei - Tip anxios 
- Consum de alcool - Consum minim de alcool 
- Stress situațional (agitație) - Stress situațional minim 
- Trăieşte cu un partener - Trăieşte singur 
- Mobilitate mare (maşină bună) - Trăieşte sau lucrează în 
apropierea locului crimei 
- Urmăreşte crima (în presă) - Interes minim faţă de eveniment 
- Îşi poate schimba locul de -Schimbare semnificativă de 
muncă/oraşul comportament (abuz de 

droguri/alcool, religiozitate) 


DIFERENȚE PSIHOCOMPORTAMENTALE ÎNTRE CRIMINALUL 
ORGANIZAT ŞI CEL NEORGANIZAT 
(perspectiva modului de operare — ecuaţia interpersonală 
în cuplul penal victimă-agresor) 


ORGANIZAT NEORGANIZAT 
- Plănuieşte atacul - Atac spontan 
- Victima/locul este necunoscut - Victima/locul este cunoscut 
- Personalizează victima - Depersonalizează victima 
- Controlează conversaţia - Conversaţie minimă 
- Locul crimei reflectă pierderea - Locul crimei este neîngrijit, 
controlului întâmplător 
- Caută victime docile - Victima este aleasă brusc, cu 
violenţă 
- Constrânge victima - Constrângere minimă 


- Viol agresiv înainte de moartea - Act sexual după moartea victimei 
victimei 


- Cadavrul este ascuns - Cadavrul este lăsat la vedere 
- Arma/urme absente - Arma&urme prezente 
- Transportă cadavrul - Cadavrul rămâne la locul crimei 


2.6. Clasificări 


Bazându-se pe experiența sa de detectiv criminalist, Vernon 
J.Geberth împarte crimele de natură sexuală în patru categorii distincte: 

- Violenţa interpersonală orientată către dispute şi atacuri; 

- Viol şi/sau sodomie orientate către atac; 

- Devianţă sexuală orientată către atac; crimă generată de 
impulsul sexual; 

- Crime în serie. 


2.7. Violenţa interpersonală 


Cel mai comun tip de crimă de natură sexuală este acela generat de 
violența  interpersonală. Acestea includ  soți/soții,  bărbați/femei, 
prieteni/prietene, prietene/prietene, prieteni/prieteni, şi chiar rude de 
sânge. Crimele pot, de asemenea, implica şi o a treia persoană, cum ar 
fi un iubit/iubită părăsit. 

Moartea poate să nu apară ca fiind motivată de sex, dar după 
examinarea circumstanțelor, a elementelor de furie, ură, supărare sau 
răzbunare, se poate releva adevărata motivaţie. De exemplu: poliția poate fi 

chemată într-un loc unde un bărbat sau o femeie este găsită complet 
îmbrăcată şi împuşcată în cap în stilul „execuţie”. La început, această 
moarte va apărea a fi altceva decât o crimă legată de sex. Pe măsură ce se 
verifică „background”-ul şi relațiile victimei, o nouă posibilitate se poate 
prezenta. 

De multe ori o soluţie simplă sau motivată este întunecată de ceea ce 
i s-a făcut cadavrului sau de felul cum a fost schimbată scena crimei. Ceea 
ce poate apărea că este opera unui psihopat, de multe ori se dovedeşte a fi 
acţiunea unui amant înfuriat sau soţ care, sub circumstanțe emoționale, 
încearcă să distrugă victima prin depersonalizarea cadavrului, mutilare 
facială, şi/sau multiple tăieturi şi înjunghieri, unele dintre ele putând fi 
făcute post-mortem. 


2.8. Atacul cu viol şi/sau sodomia 


Astfel de omoruri de natură sexuală pot fi înfăptuite pentru 
înfrângerea victimei şi/sau mai mult pentru un atac sexual. Infractorul poate 
fi homosexual sau heterosexual şi intenţia poate fi viol sau sodomie forţată. 
Intenţia făptaşului este atacul sexual şi nu crima. 

Aceste cazuri pot fi extrem de brutale; moartea, de obicei, rezultă în 
urma înfrângerii rezistenței victimei de către agresor, în cazul violului, 
sodomiei sau atacului homosexual”. Victima poate fi sufocată sau 
strangulată prin astuparea gurii şi nasului, fiind ţinută strâns, cu scopul de a 
înăbuşi ţipetele victimei, cauzând asfixia. Leziunile cauzate de forţa brută 
pot fi prezente când ucigașul a încercat să-şi bată victima pentru a o supune. 
In plus faţă de brutalitatea atacului, o victimă poate muri din cauza şocului 
sau a altei traume. Acest lucru se poate evidenția în cazul copiilor sau 
persoanelor vârstnice. În unele cazuri, moartea poate fi provocată 
intenționat. Aceasta, în special, când ucigașul îi este cunoscut victimei. 

Aceste tipuri de cazuri, de obicei, au fost precedate de delicte 
„obişnuite” (voayorism, exhibiţionism, telefoane obscene) sau alte delicte 
sexuale incluzând violuri sau sodomii, în care victima nu a fost ucisă. Calea 
investigaţiei ar trebui, în primul rând, să stabilească dacă au fost sau nu au 
fost şi alte cazuri care să implice un mod de operare asemănător. Acţiunea 


ci În semninarii se vor aprofunda cu studenții 


particularitățile psihologice ale omorurilor comise între homosexuali, 
respectiv efectele catharsisului agresiv provocat de gelozie (vezi Caz Dr. 
Dan Constantinescu - ucis de cei doi parteneri cu 17 lovituri de cuţit, Caz 
„Mihalea” - peste 27 lovituri etc. (Din arhiva personală a autorului — T.B.) 

ar trebui să se concentreze pe această pistă a investigației şi pe cercetarea 
dosarelor pentru delicte similare comise în trecut de cineva, recent eliberat 
din închisoare. 

2.9. Devianţa orientată către atac 


Crima născută din dorinţele sexuale orientate către atacul deviant şi 
sadic se distinge faţă de alte omoruri de natură sexuală prin implicarea 
mutilării. Cei mai mulţi ucigași, potrivit studiilor făcute de FBI, nu pot 
participa la acţiuni sexuale cu victimele lor (cum ar fi penetrarea penisului). 
In schimb, ei se vor masturba asupra victimei şi se vor angaja în mutilare 
post-mortem, cum ar fi: îndepărtarea sânilor femeilor, atac post-mortem 
asupra organelor genitale (masculine şi feminine), introducerea de obiecte 
în cavitățile trupului victimelor lor şi posibila antropofagie (consumul de 
carne umană). 

Ucigaşul, care de obicei acţionează sub inspiraţie de moment, este 
obsedat de un fel de fantezie perversă. In mintea lui el şi-a plănuit actul şi 
are „controlul complet”. Oricum, când se iveşte posibilitatea, ucigaşul care, 
în general, este o personalitate dezorganizată, fie intră în panică, fie devine 
atât de implicat în fantezia lui încât scapă din vedere faptul că lasă urme. De 
exemplu: cadavrul este de obicei lăsat la locul atacului, unde pot fi urme de 
sânge mânjit pe cadavru (ceea ce înseamnă că poate fi sânge şi pe ucigaș), 
urme de masturbare (care pot furniza grupa sanguină a suspectului), urme 
de anvelope de maşină sau urme de paşi, obiecte personale ale ucigaşului 
lăsate în urmă, şi poate chiar amprente digitale lăsate la locul crimei”. 

De multe ori, el ia o „amintire” de la victima lui, de obicei un obiect 
personal sau chiar o parte din corpul victimei, care are o semnificaţie 
sexuală pentru el, cum ar fi un sân. In unele cazuri, criminalul se va întoarce 
la locul crimei, fie să retrăiască evenimentul, fie să mutileze mai departe, 
cadavrul. 


2.10. Crima în serie 


Crima în serie reprezintă uciderea de victime disparate în timp, de la 
zile la săptămâni sau luni, între ele. Aceste pauze de timp între omoruri sunt 
denumite şi ca perioade de „calmare””. 


28 Vezi dublul asasinat - cazul „Gladiola”, Galaţi, 1988. Studenţii vor 
aprofunda la seminarii analiza de caz excelent efectuată de col.dr. Culcea 
Dumitru (Din arhiva personală a autorului — T.B.) 

* Excelent demonstrată de comportamentul biocilic al psihopatului 


sexual Rîmaru Ion, criminal în serie (5 omoruri şi 7 tentative). 

A fost exercitat mult interes asupra fenomenului de crime în serie, şi 
un număr de articole şi cărți sunt disponibile acum pe marginea acestui 
subiect. Recentul mini-serial NBC „Străinul Precaut” (The Deliberate 
Stranger) a fost bazat pe exploatarea deviaţiei lui Ted Bundy, un ucigaş în 
serie condamnat, care îşi aşteaptă pedeapsa cu moartea în Florida. 

In terminologia psihiatrică, un criminal în serie poate fi clasificat fie 
ca psihotic sau psihopatic, depinzând de informaţiile examinate ca şi de 
faptele crimei. Din experienţa lui Vernon J.Geberth, totuşi, criminalul este 
rareori psihotic. Ei sunt de obicei psihopaţi sexuali care au o criminalitate 
profundă şi sunt, în mod cert, în legătură cu realitatea. 

In cazul unui ucigaş psihotic, acesta poate sugera că el ucide din 
cauză că psihoza lui îl împinge să ucidă, iar în cazul unui ucigaş psihopat, 
în special un criminal în serie, Vernon J.Gerberth sugerează pe baza 
studiilor FBI şi a experienţei personale, că el ucide pentru că îi place să 
ucidă. 

Criminalii în serie au fost descrişi ca inteligenţi, fermecători, 
şmecheri, încântători şi, în general, arătoşi. Ei sunt indivizi mobili, capabili 
să călătorească kilometrii întregi în căutarea victimei „potrivite”, care să fie 
vulnerabilă şi uşor de controlat. Victimele lor pot fi femei, copii, vagabonzi, 
homosexuali şi prostituate. 

Criminalii în serie sunt extrem de manipulativi şi sunt deseori 
capabili să „vorbească” victimelor lor, mai ales pe terenul lor, descris ca 
„zona de confort”: un loc unde ei îşi pot controla victimele. De multe ori ei 
folosesc un truc ca să rămână singuri cu victimele lor, îşi perfecționează 
continuu acest truc şi au o iscusinţă stranie în recunoaşterea potenţialelor 
victime". 

Un criminal în serie, în ciuda aparenţelor exterioare, este un individ 
nesigur. El nu are nici o putere până nu are victima sub controlul său. El se 
simte în siguranță în acea superioritate temporală. 

Mulţi criminali în serie au o fascinaţie pentru procedurile poliţiei: unii 
chiar au lucrat ca ofiţeri de poliţie sau gardieni publici şi îşi folosesc această 
experienţă ca să evite identificarea. Ei sunt cunoscuţi ca nişte obişnuiţi ai 


30 Notă T. Butoi: „Acest «potenţial cameleonic» a fost ilustrat excelent 
de criminalii pe care i-am investigat în decursul anilor, Puia Iosif «Hary» — 
criminal în serie (folosea drept truc îndeletnicirea de vrăjitor, specialist în 
ştiinţe oculte), Pascu Nicolae şi Stroe Adrian (ambii criminali în serie — câte 
trei victime), foloseau drept prilej cursele taxi-party, atrăgând femei singure, 
la ore târzii din noapte”. (La seminarii se studiază documentaţia integrală a 
cazurilor — Din arhiva personală a autorului — T.B.). 

poliţiei şi trag cu urechea la conversațiile de pe marginea cazului. Unii 
dintre ei chiar s-au strecurat singuri în investigaţie. 

Unii criminali în serie se întorc la locul crimei sau la locul unde a fost 
descoperit cadavrul, fie ca să evalueze investigația, fie ca să tachineze 
poliţia cu indicii suplimentare. 

Aceştia se bucură de publicitatea crimelor lor din acelaşi motiv. Ei 
urmăresc probabil îndeaproape evenimentele în ziare şi au acea satisfacție 
conştientă că au învins poliţia”. 

Crimele în serie sunt considerate de unii psihologi ca reprezentând 
ultima extensie a violenţei. Din punct de vedere raţional, crimele în serie 
sunt acte complet iraționale. Totuşi, criminalul în serie simte o mare plăcere 
în exercitarea puterii şi a controlului asupra victimei, incluzând puterea 
vieţii şi a morţii, actul sexual fiind secundar. El este excitat de cruzimea 
actului său şi, frecvent, va tortura victima până la moarte. Criminalul poate 
înregistra pe casete, țipetele de durere ale victimei sale, pe care le poate 
folosi pentru a-şi spori fantezia atunci când nu are o victimă „cu care să se 
joace”, sau poate folosi aceste înregistrări pentru a teroriza viitoarele 
victime. Orice mutilare a victimei va fi făcută fie ca să şocheze autorităţile, 
fie ca să facă neidentificabile rămăşiţele cadavrului. 

Cu toate că mulţi criminali în serie au fost cunoscuţi că au întreţinut 
relaţii sexuale normale cu o femeie inițial în viaţa lor, ei chiar nu au nici un 
fel de relaţii satisfăcătoare cu cineva. Ei sunt într-o stare de automulțumire 
până la un punct, de unde nimic nu mai contează’. Mulţi criminali în serie 
au declarat că au fost abuzaţi în copilărie, de obicei, de mamă sau de un 
părinte/bunic. Mulţi agresori au declarat că sub influența alcoolului sau a 
drogurilor, în timpul crimelor, au trăit stări ireale, fără a putea percepe 
gravitatea şi cruzimea actelor lor şi fără a putea avea o explicaţie logică a 


a Presa a fost citită cu asiduitate de către asasinii lui Ioan 


Luchian Mihalea (Păun Ion şi Gavril Florea); în funcție de cele aflate 
distrugând corpurile delicte.(Vezi rechizitorii — Din arhiva personală a 
autorului — T.B.). 

32 Trombiţaş Francisc (fost căsătorit, apoi văduv), autor a 5 omoruri cu 
mobil sexual, comise de-a lungul a 8 ani de zile într-un mediu relativ restrâns 
— comunitate sătească, zonă de deal, munte -, cioban primitiv, fără instrucție 
şi educație, tensionat pulsional sexual, răspunde biociclic dicteului criminal, 
faptele fiind favorizate de consumul de alcool. Atacul criminal, viol şi 
sugrumare (fără jaf) este precedat de componente ale comportamentului 
animalic: pândă pe cărări singuratice, surprinderea femeilor în locuri izolate 
(apariție bruscă şi atac surpriză) — vezi Vl.Alexandrescu , Vânătorii de 
ucigaşi — Rev. „Pentru Patrie” nr.1/2000, Editura M.I. pag.21. 

faptelor lor. Mulţi agresori au fost identificaţi sub influenţa alcoolului şi 
drogurilor, în momentul crimei, ceea ce are tendința de a le exacerba 
fanteziile sadice”. 

Omuciderile unui criminal în serie au tendinţa să crească pe măsură 
ce trece timpul. Apare evident faptul că ei trebuie să ucidă mult mai des 
pentru a-şi satisface plăcerea pe care o obţin săvârşind acest act. Mulţi 
criminali în serie au fost prinşi accidental, pe măsură ce deveneau mai 
îndrăzneţi în urmăririle lor şi mai indiferenți față de risc. Acest tip de 
criminal nu se opreşte niciodată din ucis, până nu este prins şi încarcerat în 
închisoare pe viaţă. Nu există nici un tratament pentru a vindeca un 
psihopat sexual sadic care devine un criminal în serie”. 

Anchetatorii criminalişti confruntaţi cu omoruri de natură sexuală ar 
trebui să se preocupe, în primul rând, de tehnica de documentare şi 
conservare a probelor, înainte de a păşi mai departe în ipotezele complicate 
ce le prezintă fiecare caz. În sinteză, reținem, aşadar, că sunt patru categorii 
distincte de crime de natură sexuală: 

- violenţa interpersonală legată de dispute şi atacuri; 

- atacul legat de violenţă şi/sau sodomie; 

- uciderea legată de porniri şi dorinţe sexuale; 

- crima în serie. 

La fiecare tip se aplică o anumită strategie legală, folosindu-se un 
număr de practici investigative. Toate patru sunt supuse unui set standard 
de tehnici de investigaţie, incluzând analiza profilelor şi analiza 
computerizată a agresiunilor similare. Oricum, în fiecare din aceste 
categorii există elemente de sexualitate umană şi de deviaţie sexuală. 
Scopul este de a identifica motivaţia şi apoi a căuta să se realizeze 
investigația folosind fiecare mijloc disponibil. Aceasta se poate întinde de 
la analiza criminalistică sofisticată furnizată de Centrul Naţional de Analiză 
a Crimelor Violente (National Center For The Analisys of Violent Crimes), 
până la o simplă culegere de date din cartierul unde a avut loc crima — 
experiența FBI/S.U.A. 

In orice caz, nu sunt soluţii simple, nici proceduri standard sau 
explicaţii care să justifice motivaţia pentru o persoană care comite un omor 
de natură sexuală. 


* Vezi Trombiţaş Francisc, op.cit. 

3% O N.A. T. Butoi: „Părere pe care o împărtăşesc integral, 
opiniind pentru pedeapsa capitală, singura care poate echilibra periculozitatea 
şi riscul evidenţiat de criminalii în serie”. — vezi Psihanaliza crimei, 
Editura Şansa, Bucureşti, 1997. 

Capitolul III 


PERSONALITATEA INFRACTORULUI"S 
ALGORITMUL INFRACȚIONAL 
Personalitate - Ecuaţie conjuncturală (situaţie) - Element declanşator 
- Trecerea la act - Cuplul penal victimă-agresor 


3.1. Conceptul de personalitate în psihologia judiciară. 
Jean Pinatel — „nucleul personalităţii criminale” 


Cercetările moderne consacrate psihologiei actului infracțional sunt 
în mod constant pluridisciplinare şi nu bidisciplinare, aşa cum s-ar putea 
crede din enunțurile unor lucrări cu această tematică, care utilizează 
termenul de psihosociologie a comportamentului deviant. In realitate 
există mai degrabă o tendinţă de cercetare de „tip sinergic” a infracţiunii, 
atunci când se pune în discuţie geneza ei sau, altfel spus, când se determină 
„criminogeneza”. 

O analiză strict psihologică a actului infracțional, fundamentată 
exclusiv pe cerinţele determinării conţinutului juridic al infracţiunii, constă 
în analiza modului în care în pregătirea, săvârşirea şi atitudinea post- 
infracțională se manifestă psihicul autorului, elementele sale: inteligenţa, 
afectivitatea şi voinţa. 

Dacă o asemenea analiză este indispensabilă pentru stabilirea 
responsabilității (cu cele două elemente ale sale: discernământul şi 
libertatea) şi a culpabilităţii în formele sale curente de manifestare (intenţia 
în variantele sale sau culpa, de asemenea, în variantele sale), ea nu mai este 
suficientă pentru criminogeneză şi funcţiile sale principale: cunoaşterea 
cauzelor criminalităţii în general şi în mod individual pentru fiecare 
infracțiune; organizarea socială a prevenirii infracţiunilor; individua- 


5 Vezi N. Mitrofan, V. Zdrenghea, T. Butoi, Psihologie judiciară, 
Editura Şansa, Bucureşti, 1992 - scurte extrase, selectiv, cap. II — prelucrări 


personale. 

lizarea pedepsei; tratamentul în penitenciar şi tratamentul post- 
execuţional. 

Acestea sunt principalele motive pentru care şi în psihologia judiciară 
ca şi în criminologie se operează cu conceptul de personalitate, concept 
care obligă la abordări de tip sinergic, transdisciplinar. 

Referindu-ne la un autor român, la profesorul Virgil Dragomirescu, 
acesta deşi cercetează problemele comportamentului deviant sub genericul 
Psihosociologia comportamentului deviant” el încearcă, cum de fapt şi 
mărturiseşte, o abordare de „sinteză”, de fapt o abordare cu pronunţat 
caracter sinergic"”. Că este aşa rezultă din faptul că în fiecare capitol al 
lucrării autorul îşi respectă afirmația din introducere în care spune: 
„Argumentarea observaţiilor şi concluziilor noastre, în ansamblu, am făcut- 
o prin prezentarea rezultatelor cercetărilor personale pentru fiecare din 
problemele tratate şi la fiecare capitol în parte, urmărind în permanență 
scopul aplicativ al acestor observaţii în special pentru expertiza largă 
(psiho-socio-medico -judioiară), precum şi în cercetarea bio-medicală, 
sociologică şi criminologică”**. „Pe baza acestor rezultate am realizat în 
final o sinteză privind implicațiile complexe ale comportamentului deviant, 
încercând discutarea  motivaţiei în  psihosociogeneza  conduitelor 
deviante””. 

Premisele cercetării comportamentului deviant sunt psihologice atât 
la nivel substanţial, pentru că se cercetează personalitatea infractorului, cât 
şi la nivel metodologic, pentru că se utilizează testele psihologice“. 

Personalitatea infractorului este studiată din perspectivă sinergică 
implicând: 

a) cercetarea clinică pentru reconstituirea antecedentelor personale 
şi patologice ale subiectului (aici intră şi excluderea simulării prin testul de 
biodetecţie); 

b) examinările paraclinice având ca rol principal probarea şi 
obiectivarea diagnosticului clinic, precum şi de aprofundare a 
etiopatogeniei unor tulburări (aici intră ample investigaţii de laborator, 
radiologice, electroencefalografice etc.); 


36 A a x z $ 
Dragomirescu, V., Psihosociologia comportamentului 


deviant, Editura Ştiinţifică şi Enciclopedică, Bucureşti, 1976. 
7 Dragomiresc, V., op.cit. p.9. 
38 Idem, p. 8. 
3 Idem, p. 8. 
* Idem, p. 131-220. 

c) investigările biogenetice având ca premisă rolul factorilor 
ereditari în structurarea personalității, iar ca scop identificarea concretă a 
factorilor de ereditate; 

d) interpretarea  neurofiziopatologică pentru explorarea 
cauzalităţii manifestărilor agresive de comportament cu răsunet antisocial, 
legate de condiţiile biopsihologice care le exacerbează sau declanşează; 

e) cercetarea sociologică având două obiective: în primul rând, 
reconstituirea structurii personalității delicventului şi a modului în care 
au fost soluționate şi, în al doilea rând, pentru orientarea asupra 

f) rezolvarea medico-legală, adică furnizarea datelor medicale 
obiective pe baza cărora se concluzionează asupra stării de imputabilitate 
(conştiinţă, discernământ). 

O asemenea abordare a studierii comportamentelor deviante va 
permite: 

1. Aprecierea corectă asupra stării psihice a personalității deviante, 
prin precizarea diagnosticului şi excluderea simulării sub toate formele în 
care aceasta se poate manifesta (biodetecţia este, prin urmare, esențială); 

2. Determinarea trăsăturilor esenţiale ale personalității analizate din 
perspectiva sinergetică,; 

3. Natura şi evoluţia tulburărilor care au însoțit sau precedat 
săvârşirea actului deviant şi dacă acesta prezintă riscul de cronicizare sau 
agravare; 

4. Aprecieri asupra periculozității trăsăturilor de personalitate şi a 
tulburărilor de comportament care au precedat sau însoţit comportamentul 
deviant. 

Exactitatea acestor concluzii va permite evitarea unor erori judiciare 
care s-ar putea plasa în sfera ireparabilului, cum ar fi, de pildă, aplicarea 
unor măsuri punitive în locul unor măsuri medicale sau invers. De aceea, 
conceptul de personalitate este esenţial pentru o justiţie ce se 
fundamentează pe adevăr, ştiinţă şi dreptate, în care primează ideea de 
recuperare socială a delincventului. 

Din perspectiva consideraţiilor de mai sus, credem că vor putea fi 
înţelese mai bine definițiile pe care diferiţi cercetători (psihologi, medici, 
criminologi, sociologi), angajaţi nemijlocit în practica pluridisciplinară a 
analizei comportamentelor deviante, le dau conceptului de personalitate în 
legătură cu criminogeneza şi psihodiagnosticul comportamentelor deviante, 
pentru demonstrarea obiectivă a cauzelor şi condiţiilor determinante, 
precum şi a circumstanțelor bio-psiho-patologice, în situaţii concrete de 
ordin social, care motivează declanşarea conduitelor deviante. 

Din punct de vedere juridic, actul infracţional este rezultatul 
comportării negative a ființei umane responsabile, în raport cu cerinţele 
normelor penale pozitive. În orice definiție dată infracțiunii — definiție 
legală sau doctrinară — vom surprinde aceste condiții minime ce se cer unui 
act antisocial pentru a fi considerat infracțiune. 

Psihologia judiciară nu poate însă opera, pur şi simplu, cu conceptul 
juridic al infracțiunii şi nici justiția modernă nu poate judeca şi soluţiona 
cauze penale în această manieră. De aceea, justiţia îşi racordează activitatea, 
apelând la serviciile psihologiei judiciare în cvasitotalitatea problemelor 
sale; în speţă fiind vorba de actul infracțional, la autorul acestuia, la 
personalitatea sa înțeleasă ca sinteză a tuturor elementelor care concură la 
conformaţia mintală a unui Subiect căruia îi dă o fizionomie proprie, 
specifică. „Această conformaţie rezultă din nenumăratele particularităţi ale 
constituţiei sale psihofiziologice, ale componentelor sale instinctiv-afective, 
ele însele alimentate de aferențele senzitivo-senzoriale şi cenestezice, a 
modului său de a reacţiona, de amprentele lăsate, de toate experimentele 
trăite, care au jalonat istoria sa individuală”. 

O amplă teorie asupra personalității criminale a creat Jean Pinatel, 
care consideră că, în comportamentul criminal, „trecerea la act” constituie 
elementul decisiv. Condiţiile trecerii la act sunt comandate, la delincvenţii 
care comit acte grave, de un nucleu al personalităţii ale cărui componente 
sunt: egocentrismul, labilitatea, agresivitatea şi indiferența afectivă. Nucleul 
personalităţii criminale este o structură dinamică, este reunirea şi asocierea 
componentelor amintite, dintre care nici una în sine nu este anormală. 
J.Pinatel pune un accent deosebit asupra faptului că nucleul personalităţii 
criminale nu este un dat, ci o rezultantă. 

J. Pinatel subliniază foarte hotărât, că ceea ce numește el 
personalitate criminală nu este un tip antropologic, vreo variantă a speciei 
umane. Departe de a avea vreo legătură cu criminalul înnăscut al 
pozitiviştilor italieni din secolul al XIX-lea, „personalitatea criminală 
pinateliană — aşa cum arată el — este un model de care analiza criminologică 
se serveşte în cercetările sale. Este un instrument clinic, o unealtă de lucru, 
un concept operaţional. Este un sistem de referință, o construcție abstractă 
care se substituie unei realităţi subiective””?. 


4l Idem, p. 15. 

“2 Personalității i se dau şi alte definiţii între care menționăm: 

- Prin personalitate trebuie să înţelegem mai degrabă un larg câmp de 
investigaţii asupra ființei umane concepute ca un întreg (Eysenck). Este 
punctul de vedere al unui medic confruntat cu o bogată cazuistică în 

Ideile avansate de J. Pinatel duc în mod firesc la concluzia că „în 
circumstanțe excepţionale, orice om poate deveni delincvent”. Dacă aşa 
stau lucrurile, se pune întrebarea unde vede Pinatel diferenţa între delicvent 
şi nedelincvent? Răspunsul îl dă singur. Diferenţa dintre nedelincvenţi şi 
delicvenţi trebuie căutată în „pragul delincvenţia!”, în sensul că unii dintre 
nedelincvenți au nevoie de evenimente, de presiuni grave pentru a le 
provoca o reacție delincvenţială, alţii trec la act dintr-o incitaţie exterioară 
foarte uşoară. Spre deosebire de aceştia, delicventul format — în opoziţie cu 
nedelincventul — nu aşteaptă ivirea unei ocazii propice, unei incitaţii 
exterioare, ci provoacă el însuşi ocaziile în care apoi operează. 

În ultimă analiză - arată mai departe Pinatel — ceea ce permite cert 
distingerea nedelincventului de delicvent, dar chiar şi a delincvenților între 
ei, este aptitudinea mai mult sau mai puţin pronunţată de trecere la act. 
„Criminolgia fundamentală este ştiinţa trecerii la actul delinctuos şi nimic 
altceva” — conchide Pinatel. 

Subliniind apoi că personalitatea este inseparabilă nu numai de 
organism, dar şi de mediu, Pinatel constată că în criminologie este esenţial 
să se studieze personalitatea în situaţie. Există situaţii specifice sau 
periculoase în care ocazia nu trebuie să fie căutată. Actul criminal care 
rezultă dintr-o situație specifică constituie răspunsul (reacția) unei 


domeniul psihodiagnosticului comportamentului deviant, care a lăsat 
de creştere a cunoaşterii în funcție de perfecţionarea metodelor de 
investigaţie a fiinţei umane. 

- Personalitatea se caracterizează prin următoarele trăsături: unitatea şi 
identitatea sa, care realizează un tot coerent, organizat şi rezistent; 
vitalitatea, ca ansamblu însufleţit, ierarhizat, a cărei existenţă este 
condiţionată de oscilațiile sale endogene şi de stimulii exteriori la care 
răspunde şi reacţionează; conştientizarea, ca proces prin care individul îşi 
făureşte reprezentarea mentală a tuturor activităţilor sale fiziologice şi 
psihice; raporturile individului cu mediul ambiant şi reacţiile la mediu în 
vederea reglării comportamentului (Porot şi Kam Merer). 

- Personalitatea se prezintă sub forma unei piramide biotipologice a 
cărei bază este formată de ereditate, cele patru suprafeţe fiind formate din 
amprenta morfologică, de temperament, caracter şi inteligență, vârful 
piramidei constituind sinteza globală a personalității (Pende). 

- Personalitatea şi mediul formează o totalitate funcţională, iar atunci 
când unul dintre aceste elemente se schimbă, se modifică şi această totalitate 
funcţională (Klineberg). 

personalităţi la această situaţie. Dar există situaţii nespecifice sau amorfe în 
care ocazia trebuie să fie căutată. În asemenea cazuri, personalitatea este 
aceea care domină situaţia, iar actul criminal ce rezultă de aici este o 
consecință directă a activității personalităţii respective. Din această scurtă 
analiză rezultă că factorii de mediu influențează atât formarea 
personalităţilor, cât şi a situațiilor. Aceasta înseamnă — conchide Pinatel — 
„că mediul poate fi criminogen nu numai prin multiplicarea ocaziilor de a 
comite crime, ci, în egală măsură, şi prin faptul că uşurează structurarea 
personalităţilor criminale”. 

Demonstraţiile logice pe care le foloseşte Pinatel — bazate pe o 
experienţă clinică de decenii — constituie cele mai bune argumente moderne 
cu ajutorul cărora se poate combate nativismul în criminogeneză. 
Analizând în continuare comportamentul infracțional, Pinatel arată că 
infractorul nu este reţinut în săvârşirea actului său de oprobiul social, 
deoarece este labil, incapabil să se organizeze pe termen lung, tot aşa cum 
este în stare să depăşească obstacolele care apar în calea acţiunii lui 
criminale, întrucât el este dinamic şi eminamente agresiv. În acelaşi timp, el 
reuşeşte să depăşească, şi aversiunea faţă de acte odioase, căci indiferent 
afectiv nu-i pasă de nimeni, nu nutrește sentimente de simpatie faţă de 
nimeni Şi, în consecinţă, poate comite orice crimă. 


3.2. Concepte, tipologii, particularităţi 


Diagnosticarea cât mai corectă a profilului psihocomportamental al 
infractorilor”, evidenţierea cât mai exactă a cauzelor care au determinat 
comportamentul lor antisocial constituie cerinţe esenţiale pentru conturarea 
programelor terapeutic-recuperative din cadrul instituțiilor corecţionale. 

Cercetarea complexă a fenomenului infracțional, sub toate aspectele 
sale, deschide largi perspective explicaţiei ştiinţifice a mecanismelor şi 
factorilor cu rol favorizant, permiţând o fundamentare realistă a măsurilor 
generale şi speciale orientate către prevenirea şi combaterea manifestărilor 
antisociale. 

Cercetările moderne consacrate psihologiei actului infracțional sunt 
în mod constant pluridisciplinare. O analiză strict psihologică a actului 
infracţional constă în analiza modului în care personalitatea 
infractorului (inteligenţa, afectivitatea, motivaţia şi voinţa) se 
manifestă în pregătirea, săvârşirea şi în atitudinea postinfracţională. 


Buş, I., Psihologie judiciară, Presa Universitară Clujeană, 1997 


— Excelente observaţii ale practicianului. 

Personalitatea infractorului este fondul pe care trebuie să se 
încrucişeze, în cadrul duelului judiciar, funcțiile acuzării şi apărării, pentru 
că, în ultimă instanţă, pedeapsa este impusă infractorului, iar efectele sale 
sunt condiționate de această personalitate. Elementele pozitive ale 
personalităţii vor putea conduce spre o pedeapsă mai uşoară, pe când cele 
negative vor trebui înfrânte printr-o pedeapsă mai aspră. Există şi situaţii în 
care pedepsele sunt insuficiente, acestea generând, de obicei, fenomenul 
recidivei sau al obişnuinţei infracționale, cărora societatea nu le-a găsit 
remedii propice. 

Conceptul de personalitate este esenţial pentru o justiție ce se 
fundamentează pe adevăr, ştiinţă şi dreptate, în care primează ideea de 
recuperare socială a infractorului. De aceea justiţia îşi racordează activitatea 
la serviciile psihologiei judiciare. 

Factorii psihologici nu acţionează direct, nemijlocit şi univoc asupra 
individului, ci prin filtrul particularităților sale individuale, particularităţi ale 
căror rădăcini se află în mică măsură în elementele înnăscute ale 
personalităţii şi în cea mai mare măsură în antecedentele sale, în istoria 
personală. Toate acestea îi determină un anumit tip de comportament 
disfuncțional, un anumit mod de a acţiona şi reacționa în spaţiul psihologic, 
în modul de a rezolva situaţiile conflictuale care apar mereu în acest spaţiu. 

Infractorul se prezintă ca o personalitate deformată, ceea ce îi 
permite comiterea unor acţiuni atipice cu caracter antisocial sau 
disocial. 

Infractorul apare ca un individ cu o insuficientă maturizare 
socială, cu deficienţe de integrare socială, care intră în conflict cu 
cerinţele sistemului valorico-normativ şi cultural al societăţii în care 
trăieşte. Pe această bază se încearcă să fie puse în evidenţă atât perso-nalitatea 
infractorului, cât şi mecanismele interne (mobiluri, motivații, sco-puri) 
care declanşează trecerea la actul infracțional ca atare (Banciu, 1992). 

Studiindu-se diferite categorii de infractori sub aspectul particula- 
rităţilor psihologice, s-a reuşit să se stabilească anumite caracteristici 
comune care se regăsesc la majoritatea celor care încalcă în mod frecvent 
legea: 

INSTABILITATEA EMOTIV-ACȚIONALĂ. Datorită experienţei 
negative, a educaţiei deficitare primite în familie, a deprinderilor şi 
practicilor antisociale însuşite, infractorul este un individ instabil din punct 
de vedere emotiv-acţional, un element care în reacţiile sale trădează 
discontinuitatea, salturi nemotivate de la o extremă la alta, inconstanţă în 
reacţii față de stimuli. Această instabilitate este o trăsătură esențială a 
personalităţii dizarmonic structurată a infractorului adult sau minor, o latură 

unde traumatizarea personalităţii se evidențiază mai bine decât pe planul 
componentei cognitive. Instabilitatea emotivă face parte din stările de 
autonomii afective, insuficienta dezvoltare a autocontrolului afectiv, slaba 
dezvoltare a emoțiilor şi sentimentelor superioare, îndeosebi a celor morale 
etc. Toate acestea duc la lipsa unei capacităţi de autoevaluare şi de evaluare 
adecvată, la lipsa de obiectivitate faţă de sine şi faţă de alţii. 

INADAPTAREA SOCIALĂ. Este evident că orice infractor este un 
inadaptat din punct de vedere social. Inadaptaţii, cei greu educabili, de unde 
se recrutează întotdeauna devianţii, sunt elemente a căror educaţie s-a 
realizat în condiţii neprielnice şi în mod nesatisfăcător. Anamnezele făcute 
infractorilor arată că, în majoritatea cazurilor, aceştia provin din familii 
dezorganizate (părinți decedați, divorțaţi, infractori, alcoolici), unde nu 
există condiţii, priceperea sau preocuparea necesare educării copiilor. 
Acolo unde nivelul socio-cultural al părinților nu este suficient de ridicat, 
unde nu se dă atenția cuvenită normelor regimului zilnic, se pun implicit 
bazele unei inadaptări sociale. Atitudinile antisociale care rezultă din 
influența  necorespunzătoare a mediului duc la înrădăcinarea unor 
deprinderi negative care, în diferite ocazii nefavorabile, pot fi actualizate, 
conducând la devianţă şi apoi la infracţiune. 

Acţiunea  infracţională reprezintă, etiologic, un simptom de 
inadaptare, iar comportamentul este o reacţie atipică. 

SENSIBILITATEA DEOSEBITĂ. Anumiți excitanți din mediul 
ambiant exercită asupra lor o stimulare spre acţiune cu mult mai mare ca 
asupra omului obişnuit, ceea ce conferă un caracter atipic reacţiilor 
acestora. Pe infractor îl caracterizează lipsa unui sistem de inhibiţii, elaborat 
pe linie socială. Atingerea intereselor personale, indiferent de consecințe, 
duce la mobilizarea excesivă a resurselor fizice şi psihice. 

DUPLICITATEA COMPORTAMENTULUI. Conştient de caracterul 
socialmente distructiv al actului infracțional, infractorul lucrează în taină, 
observă, plănuieşte şi execută totul ferit de ochii oamenilor, în general, şi ai 
autorităților, în special. Reprezentând o dominantă puternică a 
personalităţii, duplicitatea infractorului este a doua lui natură, care nu se 
maschează numai în perioada în care comite fapta infracţională, ci tot 
timpul. El joacă rolul omului corect, cinstit, al omului cu preocupări de o 
altă natură decât cele ale „specialităţii” infracționale. Acest ,„joc” artificial îi 
denaturează actele şi faptele cotidiene, făcându-l uşor depistabil pentru un 
bun observator. Necesitatea tăinuirii, a „vieţii duble”, îi formează 
infractorului deprinderi care îl izolează tot mai mult de societate, de 
aspectul normal al vieţii. 

IMATURITATEA INTELECTUALĂ. Aceasta constă în 
incapacitatea infractorului de a prevedea pe termen lung 
consecințele acțiunii sale antisociale. Există ipoteza că infractorul este 
strict limitat la prezent, acordând o mică importanță viitorului. 
Arbuthnot (1987) concluzionează faptul că acesta este centrat pe prezent 
şi nu discriminează cert delincvenţa de nondelincvență. 

Imaturitatea intelectuală nu se suprapune cu rata scăzută a 
coeficientului de inteligență (IQ), ci înseamnă o capacitate redusă de a 
stabili un raport rațional între pierderi şi câştiguri în proiectarea şi 
efectuarea unui act infracțional, trecerea la comiterea infracțiunii 
efectuându-se în condițiile unei prudențe minime față de pragurile de 
toleranță a conduitelor în fapt (Bogdan şi colab., 1983). 

IMATURITATEA AFECTIVĂ. Constă în decalajul persistent între 
procesele cognitive şi afective, în favoarea celor din urmă. Datorită 
dezechilibrului psiho-afectiv, imaturitatea afectivă duce la o rigiditate 
psihică, la reacții disproporționate, predominând principiul plăcerii în raport 
cu cel al realității. Imaturul afectiv recurge la comportamente infantile 
(accese de plâns, crize etc.) pentru obținerea unor plăceri imediate, minore 
şi uneori nesemnificative. Nu are o atitudine consecventă față de 
problemele reale şi importante, este lipsit de o poziție critică şi autocritică 
autentică, este nerealist, instabil emoţional. Imaturitatea afectivă asociată cu 
imaturitatea intelectuală predispune infractorul la manifestări şi 
comportamente antisociale cu urmări deosebit de grave. 

FRUSTRAREA. Este o stare emoțională resimţită de infractor atunci 
când este privat de unele drepturi, recompense, satisfacţii etc., care 
consideră că i se cuvin sau când în calea obţinerii acestor drepturi se 
interpun obstacole. Frustrarea este resimțită în plan afectiv-cognitiv ca o 
stare de criză (o stare critică, de tensiune) care dezorganizează, pentru 
momentul dat, activitatea instanţei corticale de comandă a acţiunilor, 
generând simultan surescitarea subcorticală. 

Infractorii reacţionează diferențiat la situaţiile frustrante, de la 
abţinere (toleranță la frustrare) şi amânare a satisfacției până la un 
comportament agresiv. Cei puternic frustrați au tendința să-şi piardă pe 
moment autocontrolul, acționând haotic, inconstant, atipic, agresiv şi 
violent, cu urmări antisociale grave. 

COMPLEXUL DE INFERIORITATE. Este o stare pe care 
infractorul o resimte ca un sentiment de insuficiență, de incapacitate 
personală. Complexul de inferioritate apare în urma unor deficienţe, 
infirmități reale sau imaginare fiind potenţate şi de către disprețul, 
dezaprobarea tacită sau experimentată a celorlalți. 

Complexul de inferioritate incită adesea la comportamente 
compensatorii, iar în cazul infractorilor la comportamente de tip inferior 
orientate antisocial. 

J.Pinatel (1971) arată că la majoritatea marilor delincvenți există un 
nucleu al personalității ale cărui elemente componente sunt: egocentrismul, 
labilitatea, agresivitatea şi indiferența afectivă. 

EGOCENTRISMUL reprezintă tendinţa individului de a raporta totul 
la el însuşi; el şi numai el se află în centrul tuturor lucrurilor şi situaţiilor. 
Atunci când nu-şi realizează scopurile propuse devine invidios şi 
susceptibil, dominator şi chiar despotic. Egocentricul nu este capabil să 
vadă dincolo de propriile dorințe, scopuri, interese. Este un individ care nu 
este capabil să recunoască superioritatea şi succesele celorlalți, se crede 
permanent. persecutat, consideră că are întotdeauna şi în toate situaţiile 
dreptate. Işi minimalizează defectele şi insuccesele, îşi maximizează 
calităţile şi succesele, iar atunci când greşeşte, în loc să-şi reconsidere 
poziţia, atacă cu virulență. 

LABILITATEA este trăsătura personalităţii care semnifică fluctuaţia 
emotivității, capriciozitatea şi, ca atare, o accentuată deschidere spre 
influenţe, acţiunile individului fiind imprevizibile. Instabilitatea emoţională 
presupune o insuficientă maturizare afectivă, individul fiind robul 
influențelor şi sugestiilor, neputând să-şi inhibe pornirile şi dorințele în faţa 
pericolului public şi a sancțiunii penale. 

AGRESIVITATEA apare atunci când individul este împiedicat să-şi 
satisfacă dorinţele şi se manifestă printr-un comportament violent şi 
distructiv. Cele mai cunoscute forme de agresivitate sunt: autoagresivitatea 
şi heteroagresivitatea. Autoagresivitatea constă în îndreptarea comporta- 
mentului agresiv spre propria persoană, exprimându-se prin automutilări, 
tentative de sinucidere sau chiar sinucidere. Heteroagresivitatea presupune 
canalizarea violenţei spre alţii, manifestându-se prin forme multiple, cum ar 
fi: omuciderea, tâlhăria, violul, tentativa de omor, vătămarea corporală etc. 

J.Pinatel mai evidențiază două forme distincte ale agresivității: 
ocazională şi profesională. Agresivitatea ocazională se caracterizează prin 
spontaneitate şi violență, fiind mai des întâlnită în crimele 
pasionale. Agresivitatea profesională se caracterizează printr-un 
comportament violent, durabil, care se relevă ca o constantă a 
personalităţii infractorului, acesta manifestându-se agresiv în mod deliberat, 
conştient. 

INDIFERENȚA AFECTIVĂ. este strâns legată de egocentrism şi mai 
poartă numele de insensibilitate morală. Ea se caracterizează prin 
incapacitatea infractorului de a înțelege durerile şi nevoile celorlalţi, prin 
satisfacția resimţită faţă de durerile altora. Indiferenţa afectivă redă în fond 

stările de inhibare şi dezorganizare emoţională. Această latură a 
personalităţii infractorului se formează de la vârste timpurii, fiind una din 
principalele carenţe ale procesului socializării, un rol important deţinându- 
| în acest plan funcționarea defectuoasă a structurii familiale, precum şi 
stilul educaţional adoptat în cadrul acestei microstructuri. De obicei, 
infractorul nu este conştient de propria-i stare de inhibare emoţională, ceea 
ce explică atât calmul cât şi sângele rece cu care sunt comise o serie de 
infracțiuni de o violență extremă. Legătura strânsă dintre indiferența 
afectivă şi egocentrism constă în faptul că infractorului îi este străin 
sentimentul vinovăţiei, al culpabilităţii. 

Aceste componente ale personalității infractoare se pot întâlni şi la 
celelalte persoane (neinfractori), însă la acestea nu sunt elemente dominante 
ale personalităţii, nu au consistenţa şi frecvenţa întâlnită la infractori, nu 
sunt orientate spre infracționalitate. 

Ca urmare a orientării axiologice, a sistemului de valori pe care îl 
posedă, infractorul este incapabil din punct de vedere psihic să desfăşoare o 
muncă socială susținută. Această incapacitate este dublată de disprețul față 
de muncă, de atitudinea negativă față de cei ce desfăşoară o activitate 
organizată, productivă. Nu se poate spune însă că această atitudine, această 
incapacitate fizică este generată de deficiențe ale voinţei. Procesele volitive 
funcționează la ei în mod normal, conţinutul lor se îndreaptă spre acțiuni 
conflictuale în raport cu societatea, spre acţiuni antisociale. Dezgustul faţă 
de muncă, lipsa unor preocupări susținute care să dea un scop mai 
consistent vieţii, provoacă la ei o stare de continuă nelinişte, de 
nemulțumire de sine, o continuă stare de irascibilitate. Această neliniște 
alimentează tendința, elaborată în cursul vieţii lor, spre vagabondaj şi 
aventuri, ceea ce le convine foarte mult deoarece le favorizează activitatea 
infracţională. Faptul că în decursul activităților, infractorii îşi constituie un 
stil specific de lucru, poate sugera uneori sărăcie de idei sau lipsa 
imaginaţiei creatoare, dar în acelaşi timp mai probabil o specializare 
superioară, fapt ce contrazice teoria despre inteligenţa nativă, specifică a 
infractorilor. Analizând modul lor de lucru, ajungem să recunoaştem că este 
vorba, în cea mai mare parte a cazurilor, de idei simple, cu mici variaţii pe 
acelaşi motiv fundamental. Cu toate acestea, măiestria lor poate oglindi 
uneori ingeniozitate, inventivitate, fantezie, precum şi o dexteritate 
deosebită ce se dobândeşte pe baza unui antrenament îndelungat. 

Trăind în conflict cu societatea şi acţionând mereu împotriva ei, prin 
succesele obținute în activitatea infracțională devin încrezuţi, orgolioşi, 
supraapreciindu-se şi ajungând la manifestări de vanitate, adeseori 
puerile. Infractorul se simte mereu în continuă apărare legitimă față de 
societatea 

care refuză să îi ofere de bună voie ceea ce capriciul lui de moment 
pretinde. Elementul lui vital şi în acelaşi timp şi o trăsătură fundamentală a 
caracterului său este minciuna. 

Lipsa unui microclimat afectiv, eschivarea de constrângeri social- 
morale, lipsa unor valori etice către care să tindă, îl fac pe infractor 
indiferent faţă de viitor, îi împrumută o atitudine de totală nepăsare faţă de 
propria-i soartă. Din acest motiv, aparentul curaj de care dă dovadă 
reprezintă de fapt insensibilitate, indiferenţă în urma tensiunii continue, în 
urma obişnuinţei de a fi mereu în pericol. Egoismul înăbuşă complet orice 
urmă de compasiune şi, ca urmare, poate duce la acte de mare cruzime. Se 
remarcă sentimentalismul ieftin al infractorului, care are o forță 
mobilizatoare majoră, constituind resortul care îl împinge spre acţiune. 

Profilul psihocomportamental al infractorului a fost prezentat la 
modul general, cuprinzând acele elemente care se pot desprinde din analiza 
trăsăturilor fundamentale ale unui număr mare de infractori. Imaginea 
prezentată este mai degrabă una statistică, ea permite un număr nesfârşit de 
excepţii, un joc mare de deplasări cauzate fie de elemente temperamental- 
caracteriale, fie de exercitarea unei specialități infracționale deosebite. 
Ponderea cu care apar aceste caracteristici diferă foarte mult de la un 
infractor la altul, în funcţie şi de genul de infracțiune pe care îl realizează. 

Luând în considerare unicitatea oricărui act infracțional, a 
individualităţii şi personalității distincte a oricărui infractor, nu sunt lipsite 
de interes urmărirea şi surprinderea unor particularităţi psihologice ale 
infractorilor de diverse „specialităţi”. 


3.3. Componentele personalităţii 


„Sistemul personalităţii”, aşa cum îl învederează definițiile 
prezentate, este lipsit de transparenţă, astfel încât el nu poate fi cunoscut 
decât prin investigații complexe. Elementele sale constitutive, atât cele 
simple, cât şi cele complexe, se află într-un sistem de legături multiplu 
determinate, astfel încât fenomenul personalităţii este dificil de cunoscut şi 
reclamă utilizarea unor mijloace ştiinţifice deosebit de sensibile pentru a 
efectua o analiză eficientă. 

Analiza este posibilă datorită proprietăţii personalității de a se 
proiecta în lumea exterioară prin impulsuri, atitudini, conflicte, ceea ce 
fundamentează şi face posibil întregul sistem al ştiinţelor comportamentale, 
inclusiv al psihologiei juridice. 

In analiza personalităţii, în literatura de specialitate şi în practica de 
investigare pluridisciplinară, se disting două planuri de analiză: planul 
componentelor personalităţii şi planul tipurilor de personalitate. 

Vom analiza personalitatea din perspectiva acestor două planuri: 


a) Componentele biopsihologice 

Componentele biologice ale personalităţii cuprind toată zestrea nativă 
a individului, indiferent dacă unele caracteristici se regăsesc şi la 
predecesori (caracteristici ereditare) sau nu (caracteristici înnăscute). În 
determinarea comportamentului şi mai cu seamă a celui deviant, calitățile 
sau deficienţele majore ale organismului, caracteristicile temperamentale, 
precum şi constelația aptitudinală a individului constituie forțe adesea 
determinante. 

l.a. Calitățile şi deficienţele majore ale organismului, cele vizibile cât 
şi cele mai puţin vizibile, îşi pun amprenta în mod hotărât asupra 
personalității. Oamenii cu un organism bine structurat, dublat şi de o 
înfăţişare atrăgătoare au o siguranţă de sine, comportamentul lor fiind, în 
mare parte, determinat în mod avantajos de constituţia lor fericită. În 
opoziţie cu aceştia, o capacitate redusă de rezistenţă la greutăţi fizice sau 
deficienţe senzoriale ori locomotorii influențează negativ formarea 
personalităţii. Sentimentul de inferioritate generat de statura mică sau de 
disfuncţii organice, potenţate şi prin disprețul tacit sau exprimat de cei din 
jur, adesea incită la comportamente compensatorii — „„vitejia” lui Napoleon 
pare să fie ilustrativă — care nu o dată pot duce la comportamente deviante. 
Sentimentul inferiorităţii — cunoscut în literatură mai ales după lucrarea 
psihologului vienez Alfred Adler, „Studiul inferiorității organelor şi 
compensaţia lor în activitate” (1917) — este una din caracteristicile cele mai 
generale ale infractorilor, fapt asupra căruia vom insista pe parcursul 
lucrării. 

1.b. Temperamentul constă în acele caracteristici formale care se 
referă la modul cum se desfăşoară viaţa psihică a individului. Termenul 
românesc cel mai apropiat este „fire”. Astfel, vorbim de fire lentă, fire iute, 
apoi de oameni la care stările afective sunt durabile sau mai puţin durabile, 
de uşurinţa sau dificultatea de a se comuta de la o stare psihică (afectivă) la 
alta etc. 

l.c. Inzestrarea aptitudinală a personalităţii se referă la abilitatea 
naturală de a dobândi cunoştinţe ori îndemânări de ordin general sau 
special. Inteligența, de pildă, este considerată ca fiind o aptitudine generală, 
câtă vreme îndemânarea constituie o aptitudine specială. Impactul factorilor 
sociali asupra aptitudinilor înnăscute este uşor de demonstrat. Oricât de 
„talentat”, de înzestrat nativ pentru muzică ar fi cineva, nu poate atinge 
niveluri superioare fără studii de specialitate. Pe de altă parte, nici un 
desenator, chiar de geniu, nu va deveni un „bun” falsificator de bancnote 
sau diplome dacă aptitudinile lui nu vor fi susținute de atitudini antisociale 

puternice (relația  aptitudini-atitudini). Îndeosebi pe acest plan se 
evidenţiază nu numai complexitatea personalității, ci şi contradictorialitatea 
el. O caracteristică superioară pozitivă — mare talent la desen — devine 
socialmente negativă prin manifestarea ei pe un tărâm prohibit de societate. 
Falsificatorii de tablouri fac parte dintre acele talente corupte pe care 
câştigul uşor le atrage. Tot astfel, inteligenţa (aptitudine generală), dacă nu 
este asociată cu onestitatea (atitudinea socială pozitivă), poate să evolueze 
în direcţia formării unei personalități de escroc, şantajist sau de delapidator. 


b) Componentele sociale 

Componentele sociale se referă la efectele acţiunii unor agenți de 
natură socio-culturală (mediu social, fenomenul învăţării ca substrat şi 
mecanism al educaţiei spontane şi instituționalizate) traduse în structuri 
achiziționate (caracter, atitudini), care, pe măsura consolidării lor, devin 
forţe motrice, chiar motive care modelează comportamentul. 

Prin caracter se înţelege ansamblul trăsăturilor esenţiale şi calitativ 
specifice care se exprimă în activitatea omului în mod relativ stabil şi 
permanent. Activitatea individului însă, se mulează pe „„modele” socio- 
culturale de comportare şi, pe măsură ce se interiorizează, sunt trăite sub 
formă de atitudini faţă de alți oameni, faţă de muncă şi activitate în general, 
precum şi în atitudinea faţă de sine însuşi. Dacă prin atitudine vom înțelege 
maniera de a se comporta într-o situaţie, atunci devine clar că atitudinea față 
de alţii şi faţă de sine constituie acele fundamente ale caracterului care 
determină, în mare măsură, fie formarea unei personalităţi echilibrate (om 
sociabil, activ, exigent faţă de sine), fie formarea unei personalităţi deviante 
(bănuitor, distant şi nepăsător faţă de alţii, cu o mare doză de egoism). 

Componentele biologice se dezvoltă şi acționează în condiţiile 
existenței şi acțiunii concomitente ale componentelor sociale. Deci, 
dezvoltarea personalităţii se realizează în timp, prin interacţiunea celor două 
blocuri mari de componente. Dacă. cu îndreptăţire, putem vorbi de o 
devenire permanentă a personalităţii, tot aşa şi criminogeneza trebuie să fie 
privită ca un proces de durată în care factorii biologici individuali sunt 
întreţesuţi cu cei sociali, ceea ce împrumută fenomenului infracţional nu 
numai multicauzalitatea, dar şi polimorfia specifică. 


3.4. Trăsăturile personalităţii 


Trăsăturile personalităţii sunt considerate ca fiind variabile. Trăsă- 
turile sunt ale personalităţii şi nu ale comportamentului. Comportamentul 
poate fi privit numai ca indicator al trăsături, căci comportamentul adesea 
poate fi vizibil, dar trăsătura niciodată. De pildă, asistând la un meci de box 

şi observând că un pugilist luptă până la epuizare (comportament), ajungem 
la concluzia că el este persistent (trăsătură). Tot aşa, când cineva, într-o 
societate monopolizează toată conversaţia (comportament), noi conchidem 
că este vorbăreţ (trăsătură). H.J. Eysenck menţionează că trăsătura este ceva 
ce se manifestă la individ într-un mare număr de situaţii. 

Trăsătura este o tendinţă de reacţie largă şi relativ permanentă. Putem 
vorbi de trăsături ale cunoaşterii (acuitate perceptivă, gândire superficială 
etc.), trăsături ale afectivității (uşor emoţionabil, sentimente profunde etc.), 
trăsături temperamentale (lent, iute, alert etc.), trăsături dinamice care se 
referă la modul de acţiune şi de decizie, dar şi la motivații şi interes etc. 

Trăsăturile de personalitate evoluează în cursul vieții individului, 
deoarece el este în permanentă interacţiune cu mediul social şi cu cel fizic, 
în continuă transformare. În cadrul acestei interacțiuni, ca şi în urma 
retroacțiunii (de la comportament înapoi spre trăsături, ereditate, atitudine 
etc.) pot apare şi trăsături noi sau se accentuează cele formate anterior. 
Oricare ar fi natura trăsăturilor, ele au o evoluţie într-un ritm lent; 
schimbările radicale, dramatice, profunde ale personalității sunt relativ rare, 
ele sunt doar excepţii care, obişnuit, se produc în condiţii cu totul ieşite din 
comun. 

Ar fi greşit să credem că alcătuind o listă de 30-40 de trăsături, noi de 
fapt am caracterizat un individ. Personalitatea nu este numai suma 
trăsăturilor, fie ele caracteristice şi relativ stabile, ci este o constelație 
specifică a trăsăturilor, între care una sau câteva dobândesc un caracter 
dominant, subordonându-le pe celelalte, formând deci o textură specifică, 
individuală, unică. Cunoaşterea reală a personalităţii, în ultimă analiză, 
presupune cunoaşterea dominantei (dominantelor) specifice şi sistemul de 
subordonare — față de dominantă(e) — a celorlalte trăsături. 


3.5. Tipuri de personalitate 


Încă din cele mai vechi timpuri s-a observat că există clase de indivizi 
care au unele caracteristici comune sau grupuri de astfel de caracteristici, fie 
pe latura intereselor, a modului de gândire, fie pe cea a temperamentului, a 
constituţiei lor fizice etc. Indivizii din respectiva clasă — în funcție de 
caracteristica aleasă — aparţin aceluiaşi tip. Aşa, de pildă, dacă un grup de 
indivizi se caracterizează prin persistență, rigiditate, subiectivitate, 
timiditate, iritabilitate, spunem că aceşti indivizi aparțin tipului introvertit. 
Tipul este deci o noţiune supraordonată noțiunii de trăsătură. După unii 
autori (R. Stagner, 1961; H.J. Eysenck, 1970), personalitatea este 
organizată ierarhic pe patru niveluri: nivelul reacțiilor (răspunsurilor) 

specifice, nivelul reacţiilor de deprindere (habitudinale), nivelul reacţiilor 
de trăsătură şi, în fine, nivelul superior de reacţie tipologică. 

Cu alte cuvinte, tipul este un stil superior de organizare a 
personalităţii. Pornind de la ideea că temperamentul este componenta de 
bază a personalității — fără a fi exprimat în mod explicit acest pretins adevăr 
— încă din antichitate Hipocrat (care a trăit în secolul V î.e.n.) a ales drept 
criteriu al tipologiei sale predominanţa uneia din „cele patru humori ale 
organismului” uman (sânge, bila neagră, bila galbenă, flegma), stipulând, în 
consecință, existența a patru tipuri temperamentale fundamentale: 
sangyvinic, melancolic, coleric, flegmatic. Termenii aceştia sunt răspândiţi şi 
azi. In limbajul cotidian, afirmă G.W.Allport, coleric înseamnă irascibil, 
sangvi-nicul este considerat optimist, melancolicul — trist, iar flegmaticul — 
apatic. 


3.5.1. Tipologia lui Carl Gustav JUNG — extravert — introvert 


Axându-se exclusiv pe criterii de natură psihologică, C.G. Jung 
consideră că există două tipuri extreme: cel introvertit şi cel extrovertit, 
între care se plasează tipul intermediar (ambivert), având caracteristici din 
ambele tipuri extreme. 

După concepția lui C.G. Jung, există două orientări majore ale 
personalităţii, şi anume: fie că avem de-a face cu un om care se 
orientează cu precădere spre lumea externă, lumea obiectivă (atitudine 
extravertită), fie că orientarea persoanei merge mai degrabă spre interior, 
spre lumea subiectivă (atitudine introvertită). Ambele atitudini se 
regăsesc la fiecare individ, dar în mod obişnuit una din ele este 
dominantă şi conştientă, câtă vreme cealaltă este subordonată şi 
inconștientă. 

Extravertitul tipic este sociabil, îi plac petrecerile, are mulţi prieteni, 
mereu simte nevoia să aibă cu cine vorbi, nu-i place nici lectura solitară, 
nici studiul individual. Mereu tânjeşte după companie veselă, îi place să 
rişte, acţionează sub inspiraţia momentului, şi, în general, în mod impulsiv. 
Ii plac glumele şi păcălelile, mereu este gata de ripostă, nu-şi face griji, este 
deschis, prietenos, optimist, râsul (şi veselia) constituie elementul lui. Tot 
timpul este activ, tinde spre agresivitate şi-şi pierde cumpătul uşor. 
Sentimentele sale nu sunt sub un control riguros, iar în genere extravertitul 
nu este întotdeauna o persoană demnă de încredere. 

Introvertitul tipic este o persoană liniştită, retrasă, care preţuieşte mai 
mult cărțile decât oamenii. Faţă de oameni, cu excepţia câtorva prieteni intimi, 
este foarte rezervat. Îşi face planuri de viitor şi nu-i place să acţioneze sub 
impulsul momentului. Tinde să ia totul în serios şi duce o viaţă ordonată. Işi 
controlează foarte strâns sentimentele, prea rar se comportă în mod agresiv şi 

nu-şi pierde uşor cumpătul. Deşi înclinat spre pesimism, introvertitul, în 
general, este un om de încredere care pune mare preţ pe valorile etice. 


3.5.2. Valoarea tipologiilor 


Tipologiile la care ne-am referit, ca şi alte feluri de tipologii care au 
fost elaborate de-a lungul vremii, au în comun faptul că nu reuşesc să 
cuprindă toată varietatea personalităților umane. Dacă luăm, de pildă, 
categoriile lui C.G. Jung, ele nu pot fi gândite altfel decât că extravertitul 
„pur” şi introvertitul „pur” s-ar afla la polii opuși ai unui continuum, unde 
însă — statistic vorbind — ar ocupa majoritatea spaţiului, tipul ambivert. 
Tipul intermediar, în orice sistem tipologic, ocupă un loc de frunte, ceea ce 
aparent ar invalida tipologiile în general. 

Acest adevăr rezultă şi din constatările lui H.J. Eysenck, care, în 
ultima sa lucrare (1977), arată că: „,... practic, toţi criminalii fac parte din 
categoria extravertiţilor” şi că „acest tip de indivizi se caracterizează printr- 
un nivel slab de excitație a cortexului cerebral, fenomen care împiedică la ei 
formarea normală a reflexelor condiţionate ... deci extravertiţii, în general, 
prin slăbiciunea înnăscută a aptitudinii lor de a fi condiţionaţi (deci educați 
socialmente - n.a.), au toate şansele să nu reziste la tentaţii şi astfel să 
adopte, dacă nu neapărat un comportament criminal, cel puţin un 
comportament antisocial...”, ,... există grupe de indivizi la care 
comportamentul criminal derivă din cauze totalmente diferite ... aşa se pare 
că ucigaşii — cel puţin cei din Europa — ar fi mai mult introvertiți; totuşi, 
poate la asasinii profesionişti să fie altfel...”. 

După cum se vede, nici chiar un tipolog de talia lui H.J. Eysenck nu 
ajunge la rezultate concludente în această problemă. 

Fără îndoială, nu vom găsi nicăieri vreun „tip pur”, în nici un cadru 
de referinţă, în nici un sistem tipologic. Aceasta cu atât mai mult cu cât 
însăşi ideea de tip este o abstracţie, este un construct mintal, care 
corespunde mai degrabă necesităţilor noastre logice de a „ordona” 
fenomene naturale care, prin esenţa lor, nu sunt „ordonate”. In această 
viziune evident că nu vom căuta tipologii perfecte, ci jaloane, sindromuri, 
ale căror configurații ne pot orienta în cunoaşterea, măcar şi superficială, a 
unor indivizi implicaţi poate în vreo infracțiune. 


3.6. Personalitatea infractorului recidivist — 
„paradoxul criminal!” — Eysenck - Mawrer 

Interesante idei în materia recidivei dezvoltă Eysenck“*. 

Problema psihologică pe care Eysenck vrea s-o lămurească pe acest 
plan este cea a „paradoxului criminal”. De ce infractorul - şi mai cu 
seamă recidivistul - comite actele sale când ştie că în cele din urma va fi 
pedepsit? 

Intrebarea este cu atât mai justificată cu cât Eysenck, alături de mulţi 
psihologi, consideră că omul este o ființă eminamente orientată spre 
hedonism şi, cu toate acestea, nu evită faptele care îl duc, în ultimă analiză, 
la cele mai mari neplăceri. 

In explicarea acestui paradox, Eysenck se referă la „legea secvenţei 
temporale” stabilită de psihologul american O.H. Mawrer, după care: „un 
anumit act (infracţional) uman este determinat nu numai de 
consecinţele lui, ci şi de apariţia în timp a respectivelor consecinţe”. Cu 
alte cuvinte, „când o acţiune are două consecinţe, una premială 
(pozitivă) şi alta de sancţiune (negativă), ambele consecinţe fiind 
(teoretic) egale ca pondere (echiprobabile), atunci situația 
(conflictuală) se rezolvă în funcție de consecința probabilă cea mai 
apropiată (ca apariție în timp). În cazul unui act infracțional, 
consecința imediată este premial pozitivă, în sensul că dă o satisfacție 
imediată morală sau materială, câtă vreme sancţiunea legală este mai 
îndepărtată în timp şi comportă un grad de incertitudine” * 

Studiul multirecidiviştilor arată o conjugare de deficienţe individuale 
şi sociale (E. Johanson, 1974), un cumul de deficienţe sanitare, biologice Şi 
intelectuale şi o lungă istorie de excluderi şi respingeri sociale ce îi fac 
„marginali” faţă de comunitatea în care trăiesc (J. Selosse şi alţii, 1974). În 
cazul delimevenţilor, deci, trecerea la actul infracţional este o activare a 
mecanismelor psihosociale ca reacţie la excluderea şi respingerea pe care o 
suferă (N. Mailioux, 1971). Neacceptarea, respingerea socială, după cum 
am arătat mai sus, este un motiv puternic de acţiune şi, în această 
conjunctură, evident, comportamentul va fi direcționat antisocial. Impactul 
va fi cu atât mai violent cu cât subiectul va fi mai puternic convins că 
agentul frustrator a acţionat cu intenţie (Willard W. Hartup, 1977). 


* Tiberiu Bogdan, idem, p. 80-81. 

45 Cu toate că această „lege” nu este altceva decât o generalizare a unei 
observaţii de natură empirică şi cu toate că, în fond, ea nu explică fenomenul, 
ci doar îl descrie în formă generalizată, totuşi, practic această constatare este 
greu de contrazis cu atât mai mult cu cât pe un plan şi mai general această 
„lege” face parte integrantă din teoria învăţării (Legea efectului). 

Urmărind să stabilească principalele caracteristici psihologice de 
personalitate ale unor „criminali înrăiți” (hardened criminals), deţinuţi la 
un penitenciar din S.U.A., F.W. Warbunton şi alții (1967) au utilizat teste 
de personalitate U.I. (Universal Index) în baza cărora au putut stabili nu 
numai existența unor factori de personalitate care disting delincventul 
de nedelincvent, ci şi unele constelații de factori specifici. Astfel, faţă 
de ceilalți, delicvenţii arată o tendință marcantă de a „merge cu banda”, 
dau semne de neadaptare, sunt vanitoşi şi egocentrici etc. Egocentrismul — 
prin care se înțelege incapacitatea de a ţine cont de sentimentele, 
gândurile şi interesele altora (M.J. Chandler, 1977) — este o caracteristică 
fundamentală a infractorului din  obişnuință, relevată de toţi autorii 
care au cercetat problemele psihologice ale infractorilor. M.J. Chandler 
subliniază că un mare număr de comportamente deviante sunt asociate 
cu o persistentă gândire egocentrică. De asemenea, se mai poate 
stabili că gândirea egocentrică obişnuită este însoţită de o slabă capacitate 
de adaptare socială. Rezultatele testărilor mai arată că egocentricul primeşte 
greu dezaprobarea, câtă vreme aprobarea îl stimulează pozitiv. 

Alături de egocentrismul marcat, personalitatea delincventului mai 
este caracterizată şi printr-o imaturitate persistentă. Inseşi actele antisociale 
sunt semne evidente ale unei imaturităţi, ale faptului că infractorul este 
imatur, fie pe plan intelectual, fie pe plan afectiv. 

Multă vreme s-a crezut, mai cu deosebire sub influenţa 
lombrosienilor, că infractorul (prin obişnuinţă) este un individ total inferior 
sub aspect intelectual. E. de Greef (1946), utilizând metoda Vermeylen, a 
studiat un eşantion de 126 hoți, 105 bătăuşi, 80 de criminali sexuali, 
34 escroci şi 80 de asasini, sub aspectul unor trăsături intelectuale (atenție, 
memorie de fixare, capacitate asociativă, înțelegere, judecată, destoinicie 
şi capacitate de a face combinaţii). La acest eşantion, asasinii şi escrocii, 
în general, sunt la nivelul oamenilor obişnuiţi (normali), câtă vreme restul 
infractorilor se amplasează sub linia normalului la „înţelegere” şi 
„„judecată”. 

Imaturitatea intelectuală nu trebuie înţeleasă ca fiind identică cu un 
coeficient de inteligență (1.Q.) scăzut. Imaturitatea intelectuală înseamnă 
capacitatea redusă de a stabili un raport raţional dintre pierderi şi câştiguri 
în proiectarea şi efectuarea unui act infracțional. Această latură a 
personalităţii deviantului a fost studiată de P. Coslin (1976). El arată că în 
trecerea la actul deviant infractorul trebuie să cântărească bine câştigurile şi 
sancțiunile scontate, să ia în consideraţie şi pragurile de toleranţă socială şi 
numai în baza unor asemenea socoteli acceptă sau nu riscul acţiunii. Cei 
care sunt mai apți să estimeze toate probabilitățile par să manifeste mai 

multă prudență decât alții. Dar este de notat că din cei care trec la act nu toți 
dau dovadă de aceeaşi înțelegere a conjuncturilor. 

Intr-o lucrare din 1955, Harold Lindner susține că înţelegerea şi 
tratarea „criminozei” (a crimei reale) constă într-o apreciere corectă a 
„motivelor predispozante”, care îl directivează pe individ spre un 
comportament criminal, pe de o parte, iar pe de altă parte, spre „factorii 
(ambientali) de precipitare” ce inspiră şi declanşează crime, oferind 
mijloacele prin care ea se perpetuează. Criminoza apare atunci — spune mai 
departe Harold Lindner — când motivațiile predispozante sunt „aprinse” de 
factorii (ambientali) precipitanţi. In aceste condiţii, comportamentul 
criminal este o încercare a individului de a se relaxa prin rezolvarea 
tensiunii interne şi restabilirea echilibrului iniţial. 

In concepţia lui Harold Lindner, motivele predispozante includ 
dorința excesivă după anume feluri de gratificaţie (bani, sex etc.), o 
ostilitate exagerată faţă de orice persoană care refuză vreun fel de 
gratificaţie, o teamă excesivă de a părea slab şi insuficient de bărbat etc. 
Date fiind asemenea stări, situaţia (ambientală), precipitantă joacă rolul de 
trăgaci şi explozia se produce. Privit în acest fel, actul criminal nu este 
altceva decât o încercare de a restabili echilibrul iniţial (homeostaza). Fără 
doar şi poate, un asemenea comportament exprimă multă miopie, căci, în 
ultimă analiză, actul criminal în sine duce la altă formă de dezechilibru: 
teama de pedeapsă şi necesitatea urgentă de a construi o formă de 
defensivă. Astfel, actul criminal duce spre un cerc vicios, pe care însă 
criminalul nu-l poate prevedea. In cele din urmă şi această analiză 
comportamentală duce la concluzia unei imaturităţi intelectuale, la 
constatarea incapacității criminalului, prin obişnuință, de a prevedea pe 
termen lung consecințele acţiunii sale antisociale. 

In 1970, un binecunoscut cercetător italian, Giacomo Canepa, 
publica rezultatele investigaţiilor sale în care arăta existența unor relații 
esenţiale între comportamentul antisocial şi delictual şi unele trăsături 
psihologice ale personalităţii. Este vorba — arăta Canepa — de următoarele 
elemente: 

- impulsivitate mărită, la 68% dintre delicvenţii examinaţi; 

- indiferenţă afectivă, la 27%; 

- egocentrism, la 41%; 

- agresivitate, la 72%; 

- tendinţe de opoziţie, la 46%; 

- scepticism, la 50%. 

Pe lângă aceste caracteristici, examinările efectuate de-a lungul anilor 
de Canepa asupra recidiviştilor şi altor categorii de infractori cu tendinţe de 
a comite acte antisociale deosebit de grave, au relevat: 

- tendinţa de a percepe realitatea într-un mod neobişnuit şi deformat, 
în sensul de a considera că toţi cei din jur sunt duşmani, nimeni nu oferă 
aju-tor şi că în viață totul se petrece conform legilor „baftei” sau 
„ghinionului””; 

- prezenţa unor manifestări de indecizie şi incertitudine interioară; 

- profunda dificultate de autoreprezentare, lipsa de capacitate de a se 
vedea pe sine în mod realist, la care se adaugă şi strădania de a ascunde 
propria personalitate. 


3.7. Particularităţile psihologice ale diferitelor categorii de infractori 


Încercările de clasificare şi portretizare a infractorilor prezintă 
importanţă din punct de vedere atât teoretic, cât şi din punct de vedere 
practic. Teoretic, deoarece ajută la elaborarea unor modele explicative 
privind modul de structurare a personalităţii infractorilor şi, totodată, la 
evidenţierea unor aspecte privind formarea şi evoluţia unor asemenea 
structuri în timp. Practic, deoarece ajută la organizarea unor acţiuni sociale 
preventive şi la elaborarea unor programe de recuperare şi reinserție 
socială. 

Cunoaşterea cât mai exactă a profilului personalității infractorului 
permite, în primul rând, organizarea unui program diferențiat şi 
individualizat de reeducare, recuperare şi reinserție socială. In al doilea 
rând, cunoaşterea acestui profil este profitabilă organelor judiciare în 
finalizarea intenţiei lor de stabilire a adevărului şi de soluţionare legală a 
cauzelor. 

Prezentăm în continuare particularitățile psihologice ale diferitelor 
categorii de infractori: 

CERȘETORUL - formează un clan deosebit în lumea infractorilor. 
Acesta este în posesia unor elemente ale artei dramatice, acţionând prin 
intermediul rolului jucat verbal, prin mimica şi costumația adecvată. Cei ce 
ajung la măiestrie în cerşetorie, ştiu să utilizeze metode cu totul deosebite 
(modularea vocii, mimica, invocarea unor mari necazuri) pentru a atrage 
atenția trecătorilor şi a obține mila lor. Unii îşi adaptează rolul după sezon, 
clientelă, cartier, oraş. Eventualele infirmități sunt subliniate cu grijă şi apar 
fie etalate ostentativ, fie abia discret sugerate, nuanțate. Acest tip de 
infractor profită fără jenă de orice sentiment sau interes al publicului, fiind 
totodată bun cunoscător empiric în sesizarea şi exploatarea trăsăturilor 
psihologice ale, „celor de la care cerşesc. Cerşetorii sunt organizaţi în 
adevărate reţele“€. 

HOȚŢUL - săvârşeşte cea mai primitivă acţiune infracțională. 
Acţiunea în sine constă din mişcări relativ simple: întinderea mâinii, 
apucarea obiectului, atragerea lui spre infractor, camuflarea şi transportarea 
obiectului într-un loc ascuns. Caracteristic furtului este modul discret al 
sustragerii obiectului şi apoi îndepărtarea grăbită de la locul infracţiunii, 
ascunderea de acei care l-ar putea urmări. Hoţul lucrează mai mult cu 
mâna şi cu corpul, dar acest lucru se referă numai la acțiunea în sine, 
deoarece pregătirea unui furt cere o activitate mintală minuțioasă, 
deosebit de laborioasă. Caracterul predominant fizic al acţiunii presupune 
din partea lui un antrenament deosebit. Dexteritatea lui caracteristică, 
mobilitatea fizică, rapiditatea mişcărilor sunt rezultatele, în primul rând, 
ale exerciţiului şi, numai în al doilea rând, sunt favorizate şi de unele 
predispoziţii native (mobilitatea proceselor nervoase fundamentale, 
nivelul de dezvoltare a analizatorilor). Automatizarea unor mişcări 
specifice, declanşate de stimuli specifici, în urma unui exerciţiu îndelungat, 
nuanțţat şi perfecționat îi fac pe unii hoți „să fure fără să vrea”. 

Hoţul are un spirit de observaţie bine dezvoltat, orientare promptă la 
situația dată şi organizarea imediată a unui plan de acţiune bazat pe 
elemente concrete şi prezente. Mijloacele lui de operare, deşi unele 
ingenioase, se bucură totuşi de puţină variabilitate. Sistemul de a acţiona 
într-o situaţie sau alta, în general, se împrumută prin imitație, sau în cazul 
elaborării proprii devine frecvent, şi de multe ori aplicat în situaţii 
inadecvate, ceea ce favorizează descoperirea lui. Ca şi ceilalți infractori, 
nici hoțul nu are o gândire cu calităţi deosebite, deoarece ea este limitată la 
preocupările lui specifice. In ceea ce priveşte voinţa şi personalitatea, hoţul 
lucrează după „şabloane şi reţete” puţin variabile, sunt uşuratici, lipsiţi de 
acele calităţi ale voinţei ce au sens etico-social. Inclinația spre risc este 
deosebit de mare, fapt pentru care de multe ori ei mizează pe elemente cu 
extrem de puţine şanse de reuşită. Reacţia tipică este debarasarea de 
obiectul furat şi fuga. Acesta nu se apără şi nu opune rezistenţă, numai în 
cazul când este atacat fizic. Coincidenţa unor factori externi cu nereuşita 
acţiunii, îl face să fie superstiţios, uneori chiar mistic”. 


acestei „industrii” - cerşetoria - starostele de cerşetori, gazdele, plasatorii. 
(Vezi cerşetoria ca problemă socială -— în arhiva personală a autorului — 
T.B.). 

*7 Se va insista la seminarii pe particularităţile diferitelor moduri de 
operare ale hoţilor şi spărgătorilor, începând cu hoţii de buzunare, „şuţii”, 
„Springarii” etc., şi terminând cu „escaladatorii”, „balconarii”, spărgătorii de 
zid etc. (din arhiva personală a autorului T. B.). 

SPĂRGĂTORUL - se conturează tipic ca personalitate, prin operarea 
în bandă şi prin utilizarea forţei ca mijloc de apărare în caz de surprindere. 
Spărgătorul, în special cel modern, posedă temeinice cunoştinţe de ordin 
tehnic. Deoarece comiterea actului infracțional presupune acţiuni 
complexe, de securitate individuală, spărgătorii se recrutează din rândul 
celor mai evoluaţi infractori. Ei au nevoie pe lângă iscusinţă (inteligența 
practică) necesară executării unei spargeri şi de unele calități deosebite, ca 
de exemplu calm, aprecierea corectă a situației, curaj, „sânge rece”. 
Utilizând violența în apărare, spărgătorii, se apropie de tâlhari, iar prin 
faptul că tind să-şi însuşească bunuri, de hoți. 

TÂLHARUL - întreaga sa activitate infracţională se caracterizează 
prin violenţă, susținută de o constituţie fizică, somatică adecvată. Ca 
particularităţi specifice dobândite în cursul activităţi infracţionale, 
putem aminti o motricitate sporită faţă de normal, hotărâre şi îndrăzneală în 
timpul operării, de multe ori cruzime, deşi tâlharul recurge la asasinat numai 
în caz de nevoie şi mai mult în scop defensiv. Se manifestă violent, odată 
planul fiind elaborat nu-şi mai poate suspenda sau amâna cu uşurinţă 
acţiunea infracţională“*. 

INFRACTORUL INTELECTUAL - escrocul, falsificatorul, şanta- 
jistul. Exercitarea pe scară profesională a unor asemenea acțiuni infrac- 
tionale presupune, din punct de vedere psihologic, necesitatea unor 
mijloace intelectuale mai deosebite. La aceştia, forța fizică este mai puţin 
importantă, în general fizicul trece pe un plan secundar şi joacă un rol de 
decor care facilitează în unele cazuri (escrocherii) săvârşirea infracţiunii. In 
afară de unele „ustensile” de importanţă minoră, infractorii intelectuali îşi 
comit acţiunile în mod preponderent pe cale verbală. De aici rezultă două 
particularităţi esențiale: un debit verbal adaptat rolului şi adecvat scopului 
urmărit, accesibil victimei. Principala armă de atac a infractorului 
intelectual este minciuna. Escrocii şi şantajiştii se caracterizează, în special, 
printr-o elasticitate a gândirii, prin posibilitatea de a descoperi rapid 
slăbiciunile victimei şi prin soluţii rapide care duc la eschivarea şi ieşirea 
din încurcătură”. 


48 La seminarii se studiază cauza „7T” - 2 omoruri şi 7 tâlhării, în casă 
peste persoane în vârstă - grupare de 3 tâlhari din Roşiorii de Vede care 
acționau pe raza Capitalei - psihologie şi portret al autorilor (din arhiva 
personală a autorului T. B.). 

4 Se exemplifică prin cazuri reale din arhiviva personală T. Butoi - 


vânzări fictive de case, valută falsă, maradona în casă etc. 

ASASINUL - este cel mai odios şi cel mai nociv infractor. Acesta 
manifestă  irascibilitate, impulsivitate şi agresivitate crescută. Este 
egocentric, dominator, având o capacitate de raţionalizare scăzută, 
instabil şi superficial în contactul afectiv, ceea ce îl face să se angajeze în 
situaţii conflictuale, reacționând violent. Comiterea infracțiunii devine 
posibilă datorită intrării individului într-un mediu care oferă situații 
conflictuale de la care el nu ştie sau nu poate să se sustragă. 

După motivul asasinatului (obţinerea unor avantaje materiale, ură, 
răzbunare, fanatism etc.) şi gradul de violenţă cu care infractorul săvârşeşte 
asasinatul, putem să ne dăm seama dacă avem de-a face sau nu cu un 
infractor normal. In cazul asasinilor normali nu este vorba de o plăcere 
sadică, ci de o relaxare după o mare tensiune, în urma rezolvării unei situații 
conflictuale pe cale asasinatului. Este deci o aparentă satisfacție momentană 
după actul săvârşit. Situaţia conflictuală în care se află asasinul este dublată 
de un temperament impulsiv, de o motricitate mărită, care se exteriorizează 
prin violență de ordin fizic. Asasinul este insensibil la durerile fizice ale 
altora şi de aceea este lipsit de compasiune față de ceilalți. Această 
insensibilitate nu este înnăscută, ci se câştigă ca urmare a modului de viață 
dusă în condiţii de vicisitudini fizice şi psihice (T. Bogdan, 1973). 

INFRACTORUL RECIDIVIST - psihologic se caracterizează prin: 

e  imaturitate intelectuală; 

e  impulsivitate mărită, agresivitate; 

e indiferență afectivă; 

e  egocentrism; 

e tendinţă de opoziție; 

e scepticism; 

e rezistență scăzută față de stimuli. 

Infractorii recidivişti au tendința de a percepe realitatea într-un mod 
neobişnuit şi deformat, având impresia că nimeni nu le oferă ajutor şi că în 
viaţă totul se petrece conform legilor „baftei” sau „ghinionului”. Acestora 
le este caracteristică prezenţa unor manifestări de indecizie şi incertitudine 
interioară, dificultate de autoreprezentare, tendinţa de a-şi ascunde propria 
personalitate. 

Succesul obţinut la prima infracţiune, acţionează drept stimul pentru 
alte situaţii infracționale asemănătoare. Primeşte greu dezaprobarea, câtă 
vreme aprobarea îl stimulează pozitiv. Un indiciu deosebit de relevant al 
periculozității persoanei infractorului îl constituie atitudinea sa din trecut 


50 . . W tal + N 
Exemplificare prin cazul „Vădănescu” şi cazul „Pârvuleţ” - 


triplii asasini (Din arhiva personală a autorului T. B.). 

faţă de exigenţele legii penale. De aceea, individualizând pedeapsa, instanţa 
nu poate face abstracţie de lipsa sau de existența unor antecedente penale, 
chiar dacă a intervenit amnistia, graţierea sau chiar reabilitarea. 

INFRACTORUL DE PROFESIE (de carieră) - este format şi 
socializat în direcţia comiterii infracţiunii. Reprezintă ultimul grad de 
inadaptare socială prin faptul că unica lui sursă de existenţă o constituie 
infracțiunea. Obiectul principal al activităţilor sale infracţionale îl constituie 
câştigurile financiare şi el nu se implică în comiterea unor infracțiuni cu 
violenţă, în afară de cazul în care violenţa este „specialitatea” sa (tâlharul). 
De obicei, debutează în calitate de copil delincvent, având originea în 
păturile de jos ale societăţii. 

Infractorul de profesie îşi formează deprinderi şi abilităţi tehnice de 
înalt specialist, este capabil să-şi planifice activitățile, să-şi aleagă victimele 
şi să-şi îndeplinească planul de comitere a infracțiunii în aşa fel încât să 
evite depistarea ei. El planifică acţiunea infracțională mult mai amplu decât 
o face infractorul obişnuit, ocazional. 

În general, este pregătit pentru arest şi judecată, fiind mereu în 
expectativa petrecerii unei anumite perioade în penitenciar, considerând 
aceasta ca făcând parte din viaţa sa. Aici, intrând în contact cu alți 
infractori, are posibilitatea de a învăţa noi metode de comitere a 
infracţiunilor, participând la un adevărat schimb de experienţă, profesorii 
lui făcând parte din categoria infractorilor profesionişti vârstnici. De 
asemenea, ca rezultat al infracțiunii, el poate avea bani puşi de o parte 
pentru cheltuieli de judecată şi pentru perioada post-detenţie. 

Psihologic, la el afectul atinge o formă pasională pronunțată, iar 
acţiunea este profund dirijată de gândire. 

Infractorul se deosebeşte de ceilalți oameni din punct de vedere 
psihologic, nu printr-o funcţionare deosebită a proceselor sale psihice, ci 
prin faptul că acţiunile lui au un conţinut antisocial. Aptitudinile lui 
specifice, elaborate în urma unei practici îndelungate, care îl ridică în unele 
privinţe deasupra omului normal, nu-i determină acţiunea infracţională fără 
un teren propice, reprezentat de mediul social. Cunoaşterea particularităţilor 
psihice ale infractorului ne duce la explicarea comportamentului, la 
posibilitatea depistării şi reeducării acestuia. Alături de factorii interni, 
psihoindividuali, un rol important în structura dizarmonică a personalității 
infractorului îl au şi factorii externi, de mediu. 

La infractori, comportamentul agresiv, antisocial, este în mare 
măsură învăţat, dobândit în contextul împrejurărilor de viaţă, disfuncționale 
din punct de vedere psihosocial. 

3.8. Cuplul penal victimă — agresor 
(identificarea agresorilor şi autoprotecţia victimală) 


3.8.1. Psihologia victimei - sursă orientativă în conturarea 
E ra că E Stei reas] 
de versiuni, ipoteze şi cerc de bănuiţi 


Din punct de vedere strict juridic, precizarea statutului celor doi 
membri ai cuplului se face atât în baza stabilirii iniţiativei în a comite o 
faptă antisocială, cât şi în baza efectelor acesteia. Persoana ucisă, vătămată 
corporal, violată etc., apare în calitate de victimă, iar cea care a ucis, a 
vătămat corporal sau a violat, apare în calitate de infractor. 

Deşi există şi cazuri în care între infractor şi victimă nu a existat nici 
un fel de legătură anterioară, considerăm că, privind din perspectivă strict 
psihologică, nici o victimă nu poate fi absolvită integral de o anumită 
răspundere legată de actul infracțional. Victima unui viol într-un parc în 
timpul nopții poartă vina ignorării pericolelor posibile atunci când încearcă 
să se plimbe singură prin parc la ore târzii. Poştaşul cu bani mulţi asupra sa 
nu se asigură deloc şi este atacat în scop de jaf. Victima unui atac nocturn la 
domiciliu se poate face vinovată de „publicitatea” exagerată privind 
achiziționarea unor bunuri de valoare. 

Chiar şi în cazul unor minori, victime ale unor infracţiuni, un anumit 
grad de vinovăţie aparține părinţilor sau persoanelor ce-i au în pază juridică 
(cadre didactice, personal de îngrijire etc.). 

In cazul în care între victimă şi infractor există anumite legături 
anterioare, plecându-se de la cunoaşterea victimei (modul său de viaţă, 
preferinţe, habitudini, trăsături psihomorale şi psihocomportamentale) se 
poate „reconstitui” fizionomia particulară a relaţionării interpersonale 
infractor-victimă şi, în felul acesta, se poate identifica cel ce a comis 
fapta criminală. 

Această situaţie este valabilă pentru cazul în care victima este o 
persoană decedată. In cazul în care victima nu decedează, apare problema 
măsurii în care ea este dispusă, voluntar sau involuntar, să-l demaşte pe 
infractor. Dacă teama de reacţiile acestuia este extrem de mare, este posibil 
să evite complet a-l demasca sau este posibil să încerce să găsească alte 
„explicaţii” sau pur şi simplu să nege comiterea infracțiunii. In toate aceste 
cazuri, modul de reacţie al victimei, psihologia ei vor „informa” asupra 
unor caracteristici psihice şi comportamentale ale infractorului. Din marea 
varietate a datelor de interes pentru cunoaşterea victimelor, T. Bogdan a 


5l Nicolae Mitrofan, cap. Victimă şi victimologie, p. 100-105, în 


N. Mitrofan, V. Zdrenghea, T. Butoi, op.cit. 

făcut o selecție a celor pe care le-a apreciat ca având o semnificaţie 
deosebită în procesul identificării autorilor, şi anume”: 

datele referitoare la determinarea naturii juridice a cazului, pentru a 
stabili dacă în speţă este vorba de un omor, sinucidere ori moarte 
accidentală; 

datele privind stabilirea celui mai plauzibil mobil al săvârşirii 
infracțiunii; 

datele relative la precizarea circumstanțelor esențiale ale 
evenimentului (de loc, timp, mod de comitere, surprinderea victimei ori 
acceptarea pătrunderii autorilor în locuință), alte împrejurări semnificative 
(tentative de alarmare sau de apărare a victimelor); 

datele care definesc personalitatea victimei, în principal, cele 
privind concepția şi modul de viaţă, materializarea în nivelul de cultură şi 
educaţie, atitudini, calități temperamentale şi caracteriale, credinţe şi 
obiceiuri, anumite tabieturi, dorinţe nesatisfăcute, starea de echilibru psihic 
ori manifestarea unor tendinţe spre agresivitate, izolare socială ori 
depresiune, anumite tare sau vicii ascunse (jocuri de noroc, consum excesiv 
de alcool, relaţii extraconjugale ori de inversiune sau perversiune sexuală); 

cercul de relații al victimei (de familie, rudenie, vecinătate, de 
serviciu, de distracţie) mediile şi locurile sau localurile publice frecventate. 
De o importanţă deosebită, în acest sens, sunt precizarea naturii relaţiilor 
victimei (de amiciţie, dușmănie, indiferență) şi, mai ales, identificarea şi 
conturarea tuturor stărilor tensionale ori conflictuale mai vechi sau apărute 
recent (neînţelegeri familiale, conflicte pentru moştenire, motive de 
răzbunare sau gelozie etc.), precum şi a celor care privesc legături cu 
persoane bănuite de comiterea faptei sau cu cercuri afaceriste ori de 
infractori, care ar putea sugera preocuparea victimei pentru obținerea unor 
venituri pe căi ilicite; 

informaţiile privind mişcarea în timp şi spaţiu a victimei, cu accent 
deosebit pe perioada imediată a evenimentului şi care pot avea relevanţă 
deosebită; 

datele privind bunurile deţinute de victimă, mai ales a celor de 
valoare şi cele privind dispariţia unora dintre acestea ori a unor documente; 

informaţiile privind antecedentele morale, medicale, penale şi 
contravenţionale ale victimei. 

Desigur, există foarte multe variante posibile ale relaţiei infractor- 

victimă, în special în cazul infracțiunilor cu violenţă. Având în vedere 


°? Tiberiu Bogdan, op.cit., p. 155-159. 

poziţia şi situaţia victimei după comiterea infracţiunii, putem diferenţia mai 
multe variante posibile, precum: 

a) victime dispărute, sesizarea fiind făcută de persoane cunoscute şi, 
nu de puţine ori, chiar de către infractor, cum ar fi cazul soţului ucigaş; 

b) victime ce nu supraviețuiesc agresiunii (decedate) care „oferă”, în 
principal, informaţii asupra infractorului, plecând de la modul în care a 
procedat acesta (în ce loc, cu cruzime sau fără, încercând sau nu să acopere 
urmele, jefuind sau nu victima etc.); 

c) victime ce supraviețuiesc agresiunii, dar nu pot identifica 
infractorul din motive obiective (fapta s-a comis pe întuneric, infractorul era 
mascat, victima a fost mai înainte legată la ochi, prin surprindere etc.). In 
asemenea cazuri, victima poate oferi informaţii în legătură cu unele 
caracteristici fizice sau psihice ale infractorului (eventual vocea, aspecte 
vestimentare - haină aspră sau lucioasă, nervozitate, precipitare etc. ); 

d) victime ce supraviețuiesc agresiunii şi care cunosc infractorul, însă 
nu-l denunţă din motive ce ţin de teama de răzbunare a acestuia (de 
exemplu: victima cunoaşte amenințarea infractorului că, în cazul în care va 
fi denunțat, se va răzbuna pe copii); 

e) victime care supraviețuiesc agresiunii, care cunosc infractorul, dar 
pe care nu-l denunţă din motive ce ţin de viaţa lor particulară (de exemplu: 
agresorul este concubinul victimei căsătorite); 

f) victime care supraviețuiesc agresiunii, care cunosc infractorul, dar 
care, în loc să-l denunțe, încearcă să ofere alte explicaţii, inclusiv 
autoacuzându-se, protejându-l deliberat pe infractor (este cazul, desigur 
mai rar, al victimei care, în acest fel, consideră că oferă „dovezi de 
dragoste” infractorului pe care-l iubeşte); 

g) victime care supraviețuiesc agresiunii şi care, deşi cunosc 
infractorul adevărat, acuză o altă persoană pe care vrea să se răzbune; 

h) victime care supraviețuiesc agresiunii, care cunosc infractorul, 
însă, profitând de situaţie, încearcă să pună în seama acestuia şi fapte pe 
care nu le-a comis (de exemplu: reclamă dispariția unor lucruri de valoare 
sau bani pe care, în mod real, infractorul - care s-a rezumat numai la 
violarea ei - nu şi le-a însuşit); 

i) victime care profită de o anumită situaţie, reclamând o 
„infracţiune” comisă asupra sa cu intenţia de a sancţiona o persoană sau de 
a profita de pe urma ei (de exemplu: simularea voluntară şi regizarea 
corespunzătoare pentru a transforma o relaţie sexuală în viol). 

Desigur, practica judiciară este mult mai complexă, ceea ce face ca 
eforturile noastre de sistematizare să nu-i corespundă întru totul. 

3.8.2. Strategii preventive şi de contracarare a victimizării 


Ideal ar fi ca, într-o societate liberă, echilibrată, armonioasă, să nu 
existe nici un fel de pericol de victimizare, fiecare individ fiind deplin 
securizat că niciodată şi nicăieri nu-l pândeşte vreo primejdie, indiferent de 
statutul său social, profesional, economic, pe linia vârstei, sexului etc. 

Din nefericire, însă, fiecare societate se confruntă cu fenomenul 
infracțional, care, cel puţin în ultimul timp, manifestă o accentuată tendință 
de creştere. Din punct de vedere psihologic şi psihosocial, creşterea ratei 
criminalităţii determină intensificarea sentimentului de insecuritate resimţit 
în general de către indivizi, dar, mai ales, de către cei care prezintă un mai 
mare risc victimal sau un grad mai mare de vulnerabilitate victimală (copii, 
femei, persoane în vârstă, handicapaţi). Uneori, instinctiv sau deliberat, 
unele persoane îşi iau măsuri de prevedere pentru a evita orice risc de 
victimizare (asigurarea intrărilor în locuinţe şi imobile, evitarea locurilor 
periculoase, evitarea companiilor dubioase, evitarea reclamei şi publicității 
legate de anumite bunuri şi câştiguri de valoare etc.). Cu toate acestea, în 
realitate măsurile de autoprotecție sunt total insuficiente în raport cu riscul 
victimal. Motivele sunt multiple şi diverse, cele mai multe fiind de natură 
psihologică şi psihosocială: 

a) consumul de alcool ce determină dezinhibarea conduitei şi 

b) infatuarea, aroganţa, exacerbarea eului, trăsături care conduc la 
supraestimarea imaginii de sine şi a posibilităţilor proprii fizice şi mentale; 
asemenea persoane, prin contrast, subevaluează pericolul şi devin, adesea, 
victime ale diferitelor tipuri de agresiune; 

c) neglijenţa şi indiferența, trăsături care conduc la ignorarea totală, 
de cele mai multe ori involuntară, a pericolelor de victimizare. Asemenea 
persoane nu dau importanță măsurilor de asigurare (lasă sau uită uşile 
deschise, bunuri expuse etc.), nu manifestă grijă în raport cu sine sau cu 
alţii (lasă copiii nesupravegheaţi în totalitate); 

d) credulitatea sau nivelul de influențare, trăsături care permit 
infractorului stimularea şi atragerea unei persoane în acţiuni 
victimizante (cazul infractorului escroc ce promite, în schimbul unei mari 
sume de bani, să-i facă un serviciu de mare valoare; sau, cazul fetiţei 
care, dând crezare promisiunilor făcute de a primi lucruri de valoare, 
devine victima unui viol colectiv); 

e) stările de izolare, frustrație şi complexare ce pot fi abil exploatate 
de către infractori; 

f) nivelul modest sau redus al capacităţilor psihointelectuale, care 
intențiile infractorului potențial; 

g) nivelul de tulburare şi dezorganizare psihică (forme delirante, 
halucinatorii etc.) pot, de asemenea, să fie speculate de către infractori. 

Aşadar, măsurile ce se pot lua şi care trebuie să fie luate în vederea 
evitării riscurilor victimale pot fi clasificate în: 

a) măsuri de protecţie socială; 

b) măsuri de autoprotecţie. 

a) Măsurile de protecţie socială revin în special organelor judiciare 
responsabile socialmente cu prevenirea infractorilor, sancţionarea 
infracţiunilor şi pedepsirea lor. Existenţa organelor judiciare, a normelor 
juridico-penale, a sistemului de judecată şi pedepsirea făptaşilor, inhibă în 
mare măsură reactivitatea infracțională potenţială. Acţiunile de pază, de 
anticipare şi prevenire a infracțiunilor, ale organelor de poliţie, 
promptitudinea şi eficiența lor în descoperirea infractorilor, aplicarea 
corectă a normelor de drept penal în raport cu situaţia specifică diferitelor 
infracţiuni sunt, direct sau indirect, măsuri sociale de protecţie împotriva 
victimizării. 

Aşa cum afirma Wrightsman“”, deținerea infractorilor deosebit de 
periculoşi în instituţiile speciale, asigură un nivel mai înalt de securizare 
psihologică a cetăţenilor. 

b) Măsurile de autoprotecţie sunt cele ce revin în sarcina 
persoanelor particulare, care, de fapt, sunt şi trebuie să fie rodul unor 
influențe organizate în vederea evitării riscului victimal şi al victimizării. 

Examinând prevenirea, într-o accepţiune restrânsă, la identificarea şi 
predicția victimelor potenţiale, care sunt susceptibile, prin conduita lor, să 
favorizeze, mai mult sau mai puţin, săvârşirea unor infracţiuni, T. Bogdan”* 
propune ca aceasta să urmărească obiectivele mai importante: 

educarea moral-juridică a cetăţenilor pe baza cunoaşterii legilor şi 
a formării convingerilor necesare respectării lor neabătute; 

pregătirea antiinfracțională a populaţiei pentru a cunoaşte normele 
de convieţuire socială, cerințele comportamentele generale de evitare a 
situaţiilor ori circumstanțelor în care cetăţenii ar putea deveni victime ale 
unor infracțiuni, 


5 S.L. Wrightsman, Psychology and the Legal System, Brooks/Cole 
Publishing Company Monterey, California, 1987. 

`% T. Bogdan, op.cit., p. 174. 

sfătuirea şi îndrumarea individuală a cetăţenilor privind conduita 
ce se recomandă a fi urmată — în cazuri concret determinate — pentru a 
împiedica evoluţia negativă a unor stări de lucruri şi ajungerea lor în poziție 
de victime; 

identificarea din timp a unor victime potenţiale — îndeosebi prin 
măsuri de protecţie sau autoprotecţie a acestora. 

De altfel, în ceea ce priveşte prevenirea şi evitarea riscului 
victimizării, unii autori au încercat să formuleze o serie de recomandări 
integrate în diferite strategii, programe, tactici etc”. Astfel, strategiile 
evitării, după Furstenberg (1972) sunt acţiunile indivizilor care au scopul 
de a limita expunerea lor în raport cu persoanele periculoase sau cu 
situațiile amenințătoare. De exemplu: evitarea introducerii străinilor în casă 
noaptea, ignorarea pietonilor ce încearcă să angajeze o conversaţie, mai ales 
în locurile retrase. 

Tacticile de depăşire a situaţiilor de risc, arată Skogan şi Maxfield 
(1981)*, sunt folosite pentru a minimiza pericolul de victimizare, când 
expunerea la risc este de neevitat. De exemplu: plimbarea în compania 
altora şi evitarea plimbărilor singulare, evitarea implicării neînarmate în 
anumite situaţii periculoase. 

Prevenirea crimei prin proiectarea mediului înconjurător 
accentuează asupra importanţei creării „spaţiului de apărare” (Newmann, 
1972), prin „îngreunarea atingerii țintelor” (îmbunătăţirea mijloacelor de 
închidere şi asigurare a intrărilor şi ieşirilor, înălțarea gardurilor şi 
menţinerea supravegherii). Acţiunile de reducere a riscului sunt, fie 
individuale, fie colective (în colaborare cu alte persoane). 

Toate aceste strategii şi tactici, însă, nu pot fi evaluate cu uşurinţă 
privind eficacitatea lor, deoarece este dificil de identificat situaţiile 
particulare în care ele ar putea preveni acţiunile victimizante. Anumite 
strategii de reducere a riscului pot fi eficiente până la un nivel clar 


5 A. Karmen, op.cit., p. 97-98. 

5 F. Furstenberg, Fear of crime and its effect on citizen behaviour, în 
Biderman, A. (Eds), Crime and Justice, New York: Justice Institute, p. 52- 
65. 

5 W, Skogan, M. Maxfield, Coping with crime: Individual 
and neighborhood reactions, Beverly Hills, CA: Sage, 1981. 

5 O. Newmann, Defensible space: People and design in the violent 
city, London: Architectural Press, 1972. 

observabil, dar care nu pot fi prompt cuatificabile”. Un bun exemplu îl 
oferă ratele scăzute ale victimizării femeilor în raport cu bărbații sau a 
persoanelor în vârstă faţă de cei mai tineri. Această situație poate fi 
explicată prin faptul că atât femeile şi persoanele în vârstă, includ strategii 
de prevenire a riscului în cadrul stilului lor de viaţă. De exemplu: un bărbat 
tânăr care bea noaptea într-un local mărginaş pare ceva normal faţă de cazul 
unei femei sau a unui bătrân neînsoțit. 

La fel se poate explica şi situația femeilor divorţate, separate sau 
nemăritate care prezintă rate mult mai mari de victimizare decât femeile 
măritate, Acestea din urmă, graţie îndatoririlor preponderent orientate către 
familie, precum şi prezenței companiei sociale, sunt expuse mult mai puțin 
riscului de victimizare. 


Capitolul IV 


PSIHOLOGIA MARTORULUI ŞI MĂRTURIEI“ 
(de la evenimentul judiciar la elementul testimonial) 


Eveniment judiciar. Element testimonial. 
Mărturia ca proces psihologic 


4.1. Recepţia senzorială a evenimentului judiciar 


S-a apreciat că forța probantă a mărturiei, veridicitatea declaraţiilor 
unui martor nu pot fi apreciate la reala lor valoare dacă cei care realizează şi 


®© A. Karmen, op.cit., p. 97. 

s? Vezi N. Mitrofan, V. Zdrenghea, T. Butoi, op.cit. din 
contribuția lect.univ. avocat Zdrenghea Voicu, cap. IV (selectiv), scurte 
extrase şi prelucrări personale. 

conduc cercetările nu cunosc mecanismele psihologice care stau la baza 
mărturiei. 

Din perspectiva psihologiei judiciare, mărturia este rezultatul unui 
proces de observare şi memorare involuntară a unui fapt juridic urmat de 
reproducerea acestuia într-o formă orală sau scrisă, în faţa organelor de 
urmărire penală sau a instanţelor de judecată”. 

Mărturia este un proces de cunoaştere a realităţii obiective structurat 
pe patru faze, şi anume“: 

- recepţia (percepţia) informaţiilor; 

- prelucrarea lor logică; 

- memorarea; 

- reproducerea /recunoaşterea /reactivarea. 

Mărturia - proces sau act de cunoaştere a realităţii — depinde de 
capacitatea fiecărei persoane de a recepta faptele, de a le prelucra în 
funcţie de subiectivismul şi selectivitatea sa psihică, de a le memora, de 
capacitatea sa de a reţine şi memora doar acele elemente necesare şi 
importante, deci esenţialul şi, nu în ultimul rând, aptitudinea sa de a le 
reda. 


Martorul vine în contact cu obiectele şi fenomenele lumii exterioare 
prin intermediul simţurilor sale, iar acestea acționând asupra organelor de 
simţ dau naştere la procese psihice cunoscute sub numele de senzaţii şi 
percepții ™. 


ĉl E, Stancu, Criminalistica, Editura Actami, 1995, p. 56. 

62 Vezi schiţa formării mărturiei. (Din arhiva personală a autorului — T. 
B.). 

& Din cercetările lui A. Roşca: 

„lată cum s-au petrecut faptele: în timp ce făceam o serie de 
experimente cu studenţii (medicină, an I), intră în sala de curs un individ 
(necunoscut studenţilor) şi cere microscopul, care se găsea pe masă, pentru 
profesorul P. La riposta mea că avem şi noi nevoie de microscop, spune că-l 
va aduce imediat. Îi dau microscopul şi pleacă. Aştept câteva minute. Văzând 
că individul în chestiune nu venea cu microscopul, rog pe un coleg care mă 
asista la experienţă, să meargă să vadă ce este. După câteva minute, colegul 
vine şi mă anunţă că individul care a luat microscopul nu a fost trimis de 
nimeni şi că a dispărut cu microscopul. Studenţii aud această afirmaţie şi îi 
informez şi eu că microscopul a fost furat, ceea ce produce o surprindere 
generală. Ca o consecinţă a acestui fapt, anunţ suspendarea experienţelor şi îi 
rog pe studenţi să nu plece, dat fiind că s-a furat un bun public, până ce nu va 

Căci înainte de a deveni un fapt memorat şi apoi redat, evenimentul 
este senzaţia, percepţia a ceea ce a existat, a simțit sau a auzit o anumită 
persoană. 


da fiecare o declaraţie în care să se înscrie faptul aşa cum s-a întâmplat şi să 
dea semnalmentele celui care a furat microscopul, pentru a-i putea da mai 
uşor de urmă”. 

Interogatoriul scriptic al celor 106 de subiecți a dat un procent de 
fidelitate de 82-86%. Aplicând aceloraşi subiecţi, însă, şi metoda prezentării 
unui tablou (metoda Stern), A.Roşca obţine un coeficient de fidelitate de 
90%, ceea ce îl determină să adopte mai departe în cercetare această metodă. 
Privind conţinutul depoziţiilor, un procentaj de fidelitate de 90% şi peste, s-a 
obţinut la datele despre persoane, animale, obiecte şi relaţii spaţiale; o 
fidelitate mijlocie între 80-90% s-a obţinut la calităţi şi acţiuni şi, în fine, 
fidelitate scăzută la întrebările privind culoarea, numele şi semnalmentele. 
(A.Roşca — Psihologia martorului, Editura Institutului de Psihologie al 
Universităţii din Cluj, 1934). 

% În 1955, T.Bogdan şi-a imaginat în Halele Obor un experiment în 
care, într-o aglomeraţie, un individ (actor de teatru instruit special) plătindu- 
şi cumpărăturile cu o bancnotă de 25 lei, pretinde rest de la 100 de lei. 
Această pretenţie, vizibil nefondată, a fost urmată de vii discuţii şi chiar de 
un început de violenţă, căreia organele de ordine i-au pus capăt, invitând pe 
toți participanţii (fără agresor) să depună depoziţii ca martori ai conflictului. 
Toată lumea, cu excepţia actorului „agresor”, a fost în totală necunoştinţă de 
cauză, scena întreagă fiind filmată cu ajutorul unor teleobiective din puncte 
camuflate, iar partea sonoră fiind înregistrată pe bandă de magnetofon de 
către doi asistenţi care stăteau în apropierea actorului. De asemenea, 
depoziţiile martorilor au fost şi ele înregistrate pe bandă de magnetofon, 
audierile efectuându-se prin metoda relatării spontane, prin interogare şi 
întocmirea de proces-verbal obişnuit, la diferite intervale de timp după 
„infracţiune”. 

Rezultatul acestui experiment a fost demonstrarea că, prin relatarea 
spontană şi interogarea obişnuită, s-a putut reconstitui (prin „mozaicare”) 
întreaga realitate obiectivă. De asemenea, s-au obţinut date preţioase cu 
privire la subiectivitatea perceptivă, atât la nivel auditiv, cât şi la cel vizual, 
demonstrându-se practic superioritatea recepţiei umane față de înregistrarea 
mecanică. Evident că această superioritate se referă la utilitatea practică, nu şi 
la exactitatea „fotografică”. (T. Bogdan, Psihologia judiciară, Bucureşti, 
1957). 

Recepţia senzorială a unor evenimente este prima etapă a formării 
mărturiei, fiind un proces psihic de cunoaştere”. 

Noţiunea de percepţie este utilizată într-un sens mai larg, cuprinzând 
atât senzaţia cât şi percepția propriu-zisă şi cu acest lato sensu este utilizată 
şi în psihologia mărturiei, desemnându-se, de fapt, primul moment al 
formării depozițiilor martorilor. 

Nu orice stimul va da naştere unor senzaţii, această capacitate fiind 
legată de pragurile senzaţiilor în care există o limită minimă şi una maximă 
a senzaţiilor, dar această delimitare va fi afectată de sensibilitatea fiecărei 
persoane. 

Senzaţia este cea mai simplă formă de reflectare senzorială a 
însuşirilor izolate, ale obiectelor sau ale persoanelor, prin intermediul unuia 
dintre organele noastre de simţ“. 

Percepția este consecinţa unei reflectări mai complexe care conduce 
la conştientizare, la identificarea obiectelor şi fenomenelor. 

Apariţia senzaţiilor şi apoi a percepţiei este în funcție de intensitatea 
stimulilor care acţionează asupra analizatorilor. Prin analizator se înţelege 
sistemul organismului uman alcătuit din organele de simţ, căile nervoase de 
transmitere şi centrii corespunzători de pe scoarţa cerebrală. 

Aprecierea mărturiei se va face în funcţie de existenţa acestor senzaţii 
care pot fi: cutanate (tactile, termice, algice), olfactive şi gustative. 

Senzaţiile tactile joacă un rol important, rezultat al stimulării 
receptorilor cutanaţi, fiind determinate de deformarea, de distorsiunea pielii 
ca efect al presiunii. La aprecierea mărturiei întemeiată pe senzațiile tactile, 
interesează determinarea cât mai exactă a suprafeţei corpului care a venit în 
contact cu diferite obiecte, ştiindu-se că cele mai sensibile zone unde 
acuitatea tactilă este intensă sunt: vârful degetelor, suprafaţa limbii, buzele, 
cea mai scăzută acuitate fiind în cazul pielii de pe spate. 

Persoanele lipsite de vedere sunt capabile să recunoască, să descrie 
însuşiri dintre cele mai variate ale obiectelor datorită dezvoltării altor 
simţuri în locul celui pierdut. 

Persoanele normale, dar care desfăşoară o anumită activitate pot avea 
anumite simţuri mai dezvoltate decât altele datorită dezvoltării altor simţuri 
în locul celui pierdut, datorită mediului în care lucrează: morari, şlefuitori 
etc. 


SAL. Roşca, Psihologie generală, Editura Didactică şi Pedagogică, 
Bucureşti, 1975, p. 237. 
s E. Stancu, op.cit., p. 57. 

Totodată, percepţia tactilă poate fi falsă datorându-se limitelor 
obiective ale acestui receptor, dar şi unor cauze de ordin subiectiv — iluzia. 

Iluzia reprezintă o percepţie eronată a unui obiect sau fenomen 
ce determină o imagine deformată, denaturată, dar nu integral falsă a 
realităţii, care se datoreşte suprapunerii peste un sistem consolidat de 
legături noi care au elemente comune cu primul”. 

Un alt rol îl joacă senzațiile termice care însumează atât senzaţii de 
cald, cât şi de rece. Această categorie de senzaţii poate interveni în formarea 
mărturiei în cazul infracţiunilor săvârşite şi însoțite de stimuli adecvaţi — 
stimuli termici. Martorul este chemat să facă aprecieri privind temperatura 
obiectelor cu care a venit în contact, iar când stimularea termică se produce 
la distanţă, atunci poate face aprecieri privind aerul ambiant, intensitatea 
sursei de căldură sau de frig. 

A treia categorie de senzaţii, senzaţii primitive, sunt cele algice sau de 
durere, fiind consecinţa vătămării țesuturilor organismului, a receptorilor 
algici. 

In cazul în care senzațiile algice sunt rezultatul unor loviri, vătămări 
aplicate cu intenţie, cel care le-a suferit încetează a mai avea capacitate de 
martor şi se poate considera victimă a infracţiunii, fiind ascultată ca parte 
vătămată. Dacă persoana nu doreşte o altă calitate, ar putea fi ascultată ca 
martor, dacă potrivit legii procesuale penale româneşti nu se constituie ca 
parte civilă sau parte vătămată. 

Mărturia obținută în urma senzaţiilor produse de diferite obiecte şi 
fenomene asupra simţurilor umane va fi supusă unor cercetări riguroase de 
către organul judiciar, deoarece modul de a simți, pipăi, a rezista la 
diferențe de temperatură, precum şi la durere, diferă de la organism la 
organism. 

Senzaţiile osmice constituie rezultatul stimulării receptorilor olfactivi 
situaţi în partea superioară a cavității nazale de către substanţe aflate în stare 
gazoasă sau sub formă de vapori“. 

Aceşti stimuli care pot da naştere la senzațiile olfactive pot fi utili în 
descoperirea infracțiunilor de incendiu, unde analizorul osmic ar putea 
deosebi mirosul caracteristic al incendiului propriu-zis şi al substanţei 


SAL. Ciopraga, Evaluarea probei testimoniale în procesul penal, 


Editura Junimea, laşi, 1979, p. 21. 

La seminarii se va exemplifica studenţilor cazuistica iluziilor cuprinse 
în Tratatul de psihologie experimentală al lui Al. Roşca şi în arhiva 
personală a autorului T. B. 

68 Idem, p. 24. 

inflamabile folosite, mirosul particular al unor substanţe toxice, stupefiante 
sau alte mirosuri care însoțesc explozia, natura mirosurilor unor medii 
profesionale (în industria chimică şi farmaceutică). 

Informaţiile dobândite prin senzațiile osmice sunt informe, 
impalpabile, inconstante, iar mărturia întemeiată exclusiv pe senzațiile 
olfactive nu poate oferi decât date despre natura obiectului, dar nu oferă 
posibilitatea localizării în spaţiu a stimulilor şi nici identificarea persoanelor 
şi obiectelor. 

Omul poate percepe aproximativ 10.000 mirosuri, dar limbajul este 
foarte redus, exprimarea acestora se rezumă la termeni care însumează 
mirosuri fundamentale sau la aprecierea de miros plăcut sau neplăcut. 

La aprecierea unei mărturii bazată pe senzaţii olfactive se va lua în 
considerare fenomenul de adaptare olfactivă. Dacă la primul contact cu 
un anumit miros acesta poate produce o anumită reacție, după un 
timp, senzaţia nu mai este simțită cu aceeaşi acuitate, datorită acomodării. 

Organul judiciar va putea verifica, întrebând martorul despre durata 
de timp petrecută în mediul odorant respectiv, ştiindu-se faptul că pentru 
revenirea şi restabilirea senzației olfactive este necesar un repaus de 1-3 
minute. 

Senzaţiile gustative constituie o altă sursă a mărturiei, fiind produse 
de însuşirile chimice ale substanțelor dizolvate în salivă sau soluții 
apoase 


care stimulează receptorii gustativi de pe papilele linguale“?. 

Capacitatea omului de a percepe asemenea senzaţii se reduce la un 
număr de patru, şi anume: dulce, amar, acru, sărat. 

Utilitatea acestor senzaţii se găseşte în posibilitatea identificării 
cazurilor de otrăvire sau de intoxicație alimentară intenționată sau din 
culpă. 

In aceste două situaţii trebuie să deosebim dacă este vorba de otrăvire 
ce constituie activitatea prin care se înfăptuieşte latura obiectivă a 
infracțiunii sau reprezintă mijlocul prin care se realizează sinuciderea sau 
doar încercarea de sinucidere şi, de asemenea, dacă a survenit sau nu 
moartea”. 

În cazul în care a survenit moartea, ca rezultat al sinuciderii sau al 
infracțiunii pot apare situații în care este necesară obținerea unor informații 
de la cei prezenți privind gusturile specifice ale substanțelor ingerate. 


© Idem, p.26. 
7 Idem, p. 26-27. 

În cazul în care moartea nu a survenit datorită ingerării unei cantităţi 
insuficiente de otravă, a precarităţii mijlocului folosit, infracţiunea a rămas 
în faza tentativei, victima nu va mai fi ascultată ca martor, ci în calitate de 
parte vătămată. 

Nu în toate cazurile va fi posibilă identificarea substanţei ingerate, 
deoarece modul de administrare fiind diferit poate produce anumite 
obişnuinţe sau nu poate fi depistat din cauza dozei prea mari sau prin 
includerea substanţei respective în alimente sau băutură. 

Avantajele oferite de aceste senzaţii sunt minime datorită relativităţii 
mijloacelor obiective de control a sensibilităţii gustative, dar şi naturii 
umane, lor adăugându-li-se şi o serie de factori de distorsiune (bruiaj) 
determinată de legităţile generale ale senzorialităţii, dintre care: 

a) modul de organizare a informaţiilor la nivelul cortexului, care se 
constituie în structuri şi configurații permiţând martorului să perceapă întregul 
înaintea părţilor componente. (Ex: un martor poate relata despre o maşină că 
era de culoare deschisă, altul indică marca sau numărul de circulație). 

b) constanta percepţiei, fenomen care determină o anumită 
„corectare” a imaginii percepute; 

c) fenomenul de iluzie, care conduce la percepții eronate, prin 
deformarea subiectivă a realităţii. (Ex: o persoană poate fi apreciată mai 
scundă sau mai înaltă după cum s-a aflat într-un grup de indivizi mai scunzi 
sau mai înalţi); 

d) fenomenul de experienţă, pregătire la recepţionarea unor stimuli, 
filtrându-i pe alţii; 

e) efectul „halo”, fenomen care ne determină să extindem, necritic, 
un detaliu asupra întregului. (Ex: cazul escrocilor care, datorită înfățişării 
distinse şi exprimării corecte, sunt crezuţi « cu uşurinţă, iar o persoană onestă, 
dar cu o înfăţişare mai puţin agreabilă, nu). 

O altă sursă a mărturiei o constituie recepţia auditivă. Senzaţiile 
auditive constituie rezultatul acţiunii undelor sonore asupra receptorilor 
auditivi, care vor putea fi înregistrate doar dacă se găsesc la frecvenţa 
cuprinsă între aproximativ 20 şi 20000 cili pe secundă”. Mecanismul 
senzațţiilor auditive nu poate fi înțeles fără cunoaşterea celor trei însuşiri 
fundamentale ale undelor sonore şi anume: înălțimea, intensitatea şi 
timbrul. În ceea ce priveşte înălțimea sunetului, la un om normal, virtual 
martor într-o pricină penală, pragul sau limita inferioară a auzului 
este de aproximativ 20 duble vibrații pe secundă, iar pragul sau limita 


7! E. Stancu, op.cit., p. 57-58. 

superioară de aproximativ 20000 vibrații pe secundă. Sunetele cele mai 
bine percepute sunt cele aflate cu frecvenţa între 1000 şi 3000 de vibrații pe 
secundă. Percepția intensității sonore poate fi influenţată de raportul dintre 
distanță, sursa sonoră şi organul receptor, de condiţiile atmosferice, de 
natura mediului în care se propagă undele sonore. 

In ceea ce priveşte a treia însuşire, timbrul, acesta atribuie sunetului 
un caracter individual aflându-se în relație cu posibilitatea identificării 
undelor sonore pe baza senzaţiilor auditive în funcție de capacitatea fiecărui 
om. Deseori, în depoziţiile martorilor se regăseşte cerința redării cuvintelor, 
frazelor, sunetelor sau chiar a discuţiei pe care acesta a perceput-o 
involuntar sau voluntar, uneori chiar a vocii dacă martorul prezintă un 
handicap fizic (lipsă a vederii), ştiindu-se faptul că lipsa unui organ de simţ 
duce la acuitatea celorlalte sau fără a exista acest handicap, la recunoaşterea 
vocii pe baza unei anumite particularităţi sau defect de vorbire. 

Caracterul individual al vocii este dat de ansamblul însuşirilor sale şi 
anume: înălțimea tonului, a volumului, a tipului de rezonanţă, a timbrului. 

Dacă martorului i se cere să reproducă fidel cuvinte, termeni, 
expresii, numere, cifre rostite pe care acesta le-a perceput în diferite 
împrejurări, pentru că astfel prin intermediul mărturiei se verifică acele 
situaţii în care cuvintele, termenii, expresiile reprezintă însăşi activitatea 
materială prin care se realizează latura obiectivă a infracţiunii. 

In această categorie se vor înscrie infracțiunile săvârşite prin cuvinte 
scrise sau pe cale orală, şi anume: insulta (art. 205), calomnia (art. 206), 
deoarece prin stabilirea exactă a cuvintelor se poate afla identitatea 
adevărului şi a participanţilor, de determinarea lor depinde şi stabilirea unor 
împrejurări esenţiale ale comiterii infracțiunii, dar mai ales existenţa 
infracţiunii poate fi condiţionată de exacta stabilire a acestora. 

Martorul poate reda cuvinte care şi-au lăsat amprenta asupra 
memoriei sale, poate face rezumatul la ceea ce a auzit. Dar în ceea ce 
priveşte fidelitatea mărturiei, având ca obiect reproducerea sensului general 
al unei convorbiri, discuţii, organul judiciar trebuie să aibă în vedere 
influenţele care se exercită, apoi procesele de memorare şi reproducere pot 
fi alterate de diferiți factori — timp, uitare. 

Un potenţial martor poate să perceapă o convorbire, o discuţie de la o 
anumită distanţă. Relaţia dintre distanţa sursei sonore şi a organului 
receptor, se află într-un raport direct cu intensitatea sau tăria (forța) 
fenomenului sonor, dar şi-n cazul perceperii sunetelor de la o anumită 
distanţă trebuie să se ţină cont de factorii perturbatori: vântul, şi anume, 
dacă undele sonore sunt perturbate în direcţia în care se află cel care le 
aude, intensitatea acestora nu se reduce proporţional cu distanța parcursă şi 

apare astfel tendinţa de a le localiza într-un punct apropiat în spaţiu, dar 
sursa acestora este situată într-un punct îndepărtat, iar când sunt percepute 
în sens invers, există posibilitatea de a nu fi auzite sau, dacă sunt, vor fi 
localizate la o distanţă îndepărtată în spaţiu de sursa sonoră. 

Un alt factor este ecoul — un obstacol care se interpune între sursa 
sonoră şi organul receptor, la o distanţă de cel puţin 17 m. Organul auditiv 
al omului este capabil să perceapă distinct două sunete numai dacă 
intervalul de timp ce le separă este superior valorii de 0,1 secunde, dacă va 
fi inferior acestei valori, atunci organul auditiv al omului va percepe două 
sunete simultan. 

Reverberaţia — fenomenul caracteristic spaţiilor închise prin care 
sunetele sunt prelungite şi amplificate imediat după ce au fost emise, 
datorită unor reflexii multiple şi succesive pe pereţii şi obstacolele acelui 
mediu”. 

Avându-se în vedere toți factorii care pot perturba senzațiile auditive, 
organul judiciar poate aprecia corect dacă mărturia poate sau nu să fie luată 
în considerare, doar pe informațiile obținute auditiv. La acestea se adaugă şi 
faptul că persoana — martor care poate compărea în fața organului judiciar 
este atât un om normal dotat sub raportul funcționării organului auditiv sau 
un om care prezintă deficiențe funcționale la nivelul organului de simț, cât 
şi o persoană a cărei sensibilitate auditivă depăşeşte nivelul comun, 
martorul excepțional înzestrat”. 

In această categorie vor intra persoanele care lucrează într-un anumit 
mediu care au auzul „exersat”, şi anume: mecanici, vânători, medici 
terapeuți, muzicieni. 
prestării unei munci în mediu zgomotos), lipsa auzului sau verificarea 
acestei aptitudini poate fi supusă verificării de către medicul specialist 
pentru a se constata cauzele, ştiindu-se faptul că omul cu auz normal 
deosebeşte vorba şoptită de la distanța de 6 m, vocea de conversaţie de la 
cel mult 25 m. 

Mărturia cu sursa constituită de senzațiile vizuale, reprezintă mărturia 
tip, cel mai des întâlnită, acest lucru se datoreşte şi necesității reconstituirii 
cât mai fidel a configurației locului în care s-a săvârşit infracțiunea. 

Ochiul uman funcționează ca o cameră fotografică. Logic, ar trebui 
ca obiectele lumii exterioare să fie reflectate după legile opticii, adică 
cristalinul ocular fiind ca o lentilă convexă, obiectele ar trebui să fie 


? Idem, p.41. 

inversate şi să fie oglindite în funcție de distanţă: cele apropiate să pară mai 
mari, cele mai îndepărtate mai mici, însă la fiinţele umane pe traiectoria 
dintre retină şi cortex are loc „corectarea imaginii”, astfel încât obiectele 
sunt „neinversate”'5. 

Este un fenomen psihofiziologic care contrazice legile opticii şi 
poartă numele de constanta percepției. 

În analiza mărturiei este necesar să se constate dacă martorul este 
obişnuit cu obiectele, locul sau persoana la care se referă depoziţia sa, 
deoarece în funcţie de gradul de obişnuinţă, se va manifesta la el fenomenul 
de constantă a percepției, şi tot în funcție de aceasta, în mod involuntar, va 
distorsiona realitatea, omiţând sau adăugând informaţii '€. 

In sistemul acestor senzații umane, cele vizuale ocupă un loc 
important deoarece ele dau exact imaginea completă a lumii înconjurătoare, 
acest lucru şi pentru că, cu ajutorul culorilor, a mişcării, ochiul uman poate 
percepe diferite forme care iau anumite înfăţişări comune sau inedite pentru 
el şi implicit pentru persoana umană. 

Lumea pe care o percepe ochiul uman se subdivide în acromatică şi 
cromatică. Culorile alb şi negru, precum şi cele care fac trecerea între ele se 
numesc acromatice, iar celelalte cromatice. 

Omul ca persoană, ca potenţial martor nu va avea aceste simţuri 
dispersate, ele se vor interacționa, lucrând în acelaşi timp, astfel că 
imaginea percepută, informaţia obţinută va fi unitară. 

Sub influenţa sunetului va creşte sensibilitatea ochiului la culorile 
verde, albastru şi violet, şi va scade la galben, roşu şi oranj. Sensibilitatea 
ochiului va depinde şi de alți factori, şi anume: în amurg culoarea verde 
apare mai strălucitoare, cea roşie-violet este percepută ca o culoare neagră, 
iar culoarea verde-albastră este mult mai luminoasă”. 

Adaptarea la întuneric se petrece trecând brusc dintr-un mediu 
luminat la întuneric, când ochiul nu percepe nimic pentru ca apoi obiectele 
să capete contur. Adaptarea se petrece într-un ritm rapid — 10 minute — 
pentru ca apoi să intervină obişnuinţă. În ceea ce priveşte adaptarea la 
lumină ea are loc prin trecerea de la un mediu întunecat la lumină de mare 
intensitate, când ochii ne dor cu apariţia ebulsării, ca apoi să se acomodeze. 

Astfel, la producerea unui fapt petrecut seara târziu, într-un mediu 
întunecat sau slab luminat, martorii atraşi de strigătul victimei unei 


75 N. Mitrofan, V. Zdrenghea, T. Butoi, Psihologie judiciară, p. 118. 
7 Idem, p. 118. 
77 C. Aioniţoaie, T. Butoi, E. Stancu, I. Marcu ş.a., Tratat de tactică 

infracțiuni de tâlhărie, tentativă de omor, se pot recruta din rândul vecinilor, 
a celor aflaţi în locuinţele alăturate sau a locului săvârşirii faptei care şi-au 
părăsit preocupările obișnuite, dar şi din rândul celor aflaţi întâmplător pe 
stradă. In cazul martorilor care se aflau pe stradă în apropierea locului 
săvârşirii faptei, depoziţiile lor vor fi mai ample pentru că au putut percepe 
de la o distanţă mai mică şi în întreaga lor desfăşurare evenimentele, dar şi 
pentru că vederea lor era acomodată condiţiilor de luminat'. Dacă 
martorilor aflați în locuinţele alăturate li se cere să descrie vestimentația 
infractorului, aceştia trecând brusc de la un mediu luminat la unul mai puţin 
luminat sau întunecat vor relata că infractorul era îmbrăcat cu un costum 
negru, dar în realitate era albastru. 

Organele judiciare nu trebuie să ignore amănuntele care pot părea 
nesemnificative, dar care în contextul săvârşirii unei infracțiuni sunt 
esenţiale. Amănuntele pot privi atât vestimentația, dar este ştiut că la un fapt 
petrecut pe stradă, într-un loc public, mărturiile vor abunda în detalii, unele 
controversate, altele lipsite de sens, cât şi obiectul cu care s-au produs 
vătămările, mai ales în condiţii slab iluminate sau întunecate. Totodată, nu 
pot fi ignorate viciile de cromorecepţie care cuprind acromatopsiile (se 
caracterizează prin incapacitatea ochiului de a distinge alte culori decât 
nuanțele dintre alb şi negru) şi discromotopsiile (incapacitatea de a distinge 
bine anumite culori - cecitate pentru anumite culori). 

Din studiile efectuate s-a concluzionat că frecvenţa este de 4% la 
bărbaţi şi 0,7% la femei; un loc prim îl ocupă daltonismul (incapacitatea de 
a distinge culorile roşu şi verde). La cel care distinge greu roşu 
(propanopia) se va observa confundarea cu brun-închis, portocaliul cu 
verdele galben închis, violetul cu albastrul, iar cel care nu deosebeşte 
verdele (deuteranopia), roşu viu cu brunul clar, portocaliul cu verdele 
galben luminos, purpuriul cu albastrul-verzui”. 

O altă problemă este ridicată de perceperea relaţiilor speciale, pentru 
că în ascultarea martorilor se urmăreşte obţinerea unor date privind 
mărimea, forma, adâncimea, orientarea în spaţiu, localizarea auditivă sau 
vizuală, la ele adăugându-se şi factorii perturbatori, experienţa, oboseala, 
starea de emotivitate, condiţiile meteorologice şi de vizibilitate. 

Pentru o corectă apreciere a declaraţiilor martorilor, organul judiciar 
trebuie să ţină seama de factorii care pot influenţa perceperea distanțelor, 
dar şi de metodele folosite de martori pentru aflarea lor. Un rol important îl 
joacă experiența în determinarea distanței, vezi conducătorii auto. Dacă 

distanța până la un anumit obiect poate fi determinată avându-se în vedere 
mărimea acestuia, în ceea ce priveşte percepţia şi aprecierea mărimii are loc 
un proces invers, deoarece mărimea unui obiect depinde de măsura 
celorlalte obiecte care se găsesc în jurul său. 

Astfel, o persoană de statură mijlocie va apărea înaltă alături de o 
persoană de statură mică, iar aceasta mult mai mică decât este în realitate, la 
toate acestea se adaugă şi culoarea obiectului pentru că obiectele de culoare 
neagră par mai mici decât cele de culoare albă, deşi au aceeaşi mărime. 
Obiectele de culoare albă, galbenă şi roşie se văd de la o distanţă mai mare 
şi lasă impresia că sunt mai aproape decât în realitate. 

Perceperea timpului reprezintă un proces complex şi constă în 
reflectarea duratei obiective a unui fenomen, a vitezei şi succesiunii sale. 
Evenimentele percepute sunt păstrate în memorie sub forma reprezentărilor, 
erorile apărând datorită ştergerii din memorie a anumitor reprezentări. 
Restabilirea în memoria martorului a reprezentărilor şterse poate fi obținută 
printr-o corectă determinare a succesiunii evenimentului perceput anterior. 
Sarcina organului judiciar este de a formula de asemenea manieră 
întrebările, încât să ajute martorul să-şi amintească faptele sau împrejurările 
uitate, ţinând seama de ocupaţia sau profesia acestuia. 

Experimentele au dovedit că după un antrenament îndelungat 
anumite persoane pot să determine timpul cu o precizie exactă. Spre 
exemplu, sportivii, după un anumit antrenament, pot aprecia timpul până la 
ordinul sutimilor de secundă. 

Perceperea timpului poate fi influenţată şi de cantitatea fenomenelor 
care s-au produs într-un interval de timp şi de conţinutul lor. Astfel, 
perioadele de timp „pline” trec foarte repede, şi de regulă sunt subapreciate, 
iar perioadele „goale” trec încet, astfel încât vor fi supraapreciate. De aici şi 
starea emoţională din momentul perceperii are efect direct asupra aprecierii 
timpului, aşteptarea unui eveniment plăcut „lungeşte” timpul, pe când un 
eveniment neplăcut îl „scurtează”S0. 

În cadrul aprecierii timpului, generalizând şi extrapolând la toate 
categoriile de infracţiuni, se pot distinge anumite etape legate de situarea în 
timp a unor evenimente, fapte. Ele sunt, de fapt, situaţii tipice: 

e Localizarea în timp a faptei săvârşite, a altor acţiuni legate de 
infracțiuni; 

e Durata în timp a infracţiunii, a altor activități şi succesiunea în 
timp; 


5 Tratat de tactică criminalistică, p. 126-127. 

e Raportul de antecedenţă şi de subsecvenţă a unor fapte, acţiuni, 
succesiunea în timp a unor împrejurări având legătură cu infracțiunea sau 
făptuitorul acesteia; 

e Ritmul, viteza de desfăşurare a unor fapte*!. 

Localizarea în timp a infracțiunii, a faptei săvârşite, a altor activități 
reprezintă o cerinţă a principiului aflării adevărului. 

In cazul în care intervalul de timp situat între momentul percepţiei şi 
cel al reproducerii este relativ scurt — moment care coincide cu descoperirea 
infracţiunii, identificarea făptuitorului şi începerea procesului penal - 
martorul apt din punct de vedere al însuşirilor de percepţie, de memorare şi 
în acelaşi timp dornic să ajute, nu va avea dificultăţi la redarea informaţiilor 
stocate, la aprecierea corectă a limitelor de timp în care s-a situat 
infracţiunea şi a celorlalte activităţi. 

În cazul în care intervalul de timp este mai mare — un număr de ani — 
când se va declanşa procesul penal, şi se va descoperi făptuitorul, atunci se 
va constata că martorul se va confrunta cu neputinţa localizării exacte în 
timp a faptei, a evenimentelor. La acestea se adaugă şi monotonia faptelor 
cotidiene, a unor condiţii precare exterioare. 

Un rol important îl joacă organele judiciare care nu trebuie să 
dezvolte un rol pasiv, trebuie să facă corelaţii, să localizeze anumite date 
care pot duce la identificarea făptuitorului. Organul judiciar cunoscând 
personalitatea martorului, a preocupărilor, a aptitudinilor sale, poate 
readuce în memoria sa prin corelaţii, deducţii, faptele pe care acesta le 
credea uitate. 

În temeiul acestui rol pe care-l joacă, organul judiciar nu trebuie să 
aibă o atitudine sugestivă, impunând martorului corelaţiile şi deducțiile 
sale, ci doar prin întrebări să aducă în memoria martorului acele fapte care 
au importanţă. 

Reversul medaliei, adică acel martor capabil să redea faptele cu 
exactitate şi precizate bine în timp, nu trebuie să ducă la concluzia că este 
de rea-credinţă, dar spusele sale trebuie atent verificate într-o deplină 
concordanţă între ceea ce afirmă cu atâta exactitate şi evenimentele sau 
modul care l-au determinat să le rețină precis. 

Majoritatea infracțiunilor nu au existenţa condiţionată de durata în 
timp a activității materiale prin care se realizează latura obiectivă, dar 
existenţa altor infracțiuni este condiționată de durata în timp a activității 
materiale, deoarece absenţa acesteia determină inexistenţa infracțiunii sub 
aspect penal. 

Durata în timp a activităţii materiale este întâlnită la infracțiunea 
continuă (art. 189 — Lapsirea de libertate în mod ilegal; art. 241 — Portul 
ilegal de decoraţii sau semne distinctive) — unde, pentru a exista infracțiune, 
este necesar ca această activitate să se desfăşoare pe o anumită perioadă de 
timp, la intervale de timp în baza aceleiaşi hotărâri. Evaluarea duratei de 
timp a acţiunii sau inacțiunii acestor infracțiuni nu se poate realiza prin 
orice mijloc de probă, dar în cadrul acestora proba testimonială deţine un 
loc important. 

In această privință, cercetările psihologice au evidenţiat tendinţa 
martorului — cel care în condiţiile infracțiunii a perceput faptele a căror 
durată trebuie s-o evalueze sau cel care în alte condiţii a perceput asemenea 
fapte — de a supraevalua duratele scurte de timp şi de a subevalua duratele 
lungi. 

Percepția poate fi influențată şi de factori obiectivi (stări, situaţii 
contextuale percepției, independente de cel care percepe, care se pot 
reprezenta într-un sens sau altul percepţiei) şi subiectivi (stări, situaţii legate 
de condiţia psihofiziologică şi de personalitatea celui care percepe şi ele se 
pot răsfrânge în mod favorabil sau defavorabil asupra percepţiei). In această 
situaţie, atât martorul, cât şi mărturia pot fi influențate de aceşti factori, 
deoarece aprecierea mărturiei de către organele judiciare nu poate fi 
desprinsă de condiţiile în care s-a format. 

Un rol important în procesul percepției îi revine şi atenției, fenomen 
psihic intim legat de percepţie, în absenţa căreia mărturia este de 
neconceput, atribuind acesteia vigoare şi plenitudine”. 

În actul mărturiei se regăseşte atât atenția voluntară (intenționată), cât 
şi cea involuntară (neintenționată), dar specific martorilor este atenția 
involuntară care va fi mobilizată de o serie de factori interni şi externi. 
Factorii externi infracțiunii şi făptuitorului trebuie să aibă capacitatea de a 
atrage atenția, de a se detaşa de fenomenele, particularitățile obiectelor de a 
trezi atenția martorului, ca: lumina foarte puternică, culorile vii, mirosurile 
persistente şi puternice, sunete şi zgomote stridente care involuntar vor 
reţine atenția martorului. La toate acestea se adaugă schimbările şi ajustările 
deliberate sau nu, ce apar în înfăţişarea unei persoane, obiectele care nu au 
caracter de noutate, de inedit. 

Un alt aspect priveşte atenţia de expectanţă, anticipativă, care în 
cadrul mărturiei poate avea atât aspecte pozitive cât şi negative. Aşteptarea 
pregăteşte organismul pentru a reacționa şi a recepționa un stimul la un 
eveniment iminent, deoarece ceea ce este aşteptat ca posibilitate de 

producere este perceput mult mai repede şi cu mai multă precizie, având 
efecte pozitive atât asupra cantității, cât şi calității evenimentului perceput. 

Efectele negative rezultă din discordanţa dintre aşteptare şi situaţia în 
fapt. Ele constau în false identificări, când stimulul sau evenimentul aşteptat 
se substituie percepţiei reale“ 

Numai că cel pregătit să 3 perceapă un anumit miros, sunet sau zgomot 
este tentat să atribuie mirosul, sunetul, zgomotul stimulului aşteptat (stimul 
anticipat) să se producă (iluzie de calitate)". 

În evaluarea martorului şi a mărturiei trebuie să se ţină seama şi de 
alte două tipuri de atenţie, şi anume: 

e Tipul static - când mărturia va prezenta grade egale de fidelitate 
pe tot parcursul actului perceptiv; 

e Tipul dinamic — mărturia va conţine informaţii mai exacte asupra 
faptelor petrecute la un scurt interval de timp de la declanşarea fenomenului 
spre care şi-a îndreptat atenţia. 

Din analiza acestora se impun două concluzii în evaluarea mărturiei 
şi tactica ascultării martorilor: 

1. Dacă martorul nu reuşeşte să furnizeze informaţii cu privire la 
pricină în întreaga sa desfăşurare, nu înseamnă neapărat că este de rea- 
credinţă; 

2. Când la producerea unui fapt au asistat mai multe persoane este 
indicat a fi ascultați cât mai mulţi martori pentru a se putea, în felul acesta, 
reproduce întreg tabloul infracţiunii”. 

Ascultarea martorilor evidențiază o altă însuşire a atenţiei, şi anume 
distribuţia, prin care se înţelege posibilitatea efectuării simultane a două 
activități. 

Efectuarea simultană a mai multor activităţi este posibilă dacă cel 
puţin una dintre ele are caracterul de obişnuinţă, de stereotip, caracter care 
se deosebeşte în urma unei îndelungi exersări. Acest gen de atenţie 
distributivă este întâlnită la şoferii profesionişti. Dar nu va fi regăsită la 


5 Ex: Martorul la o discuţie pe un ton de ceartă între două persoane ce 
ameninţă să degenereze într-un schimb de violență, fiind pregătit (montat — 
atenţie expectată) asupra a ceea ce este de presupus că se va petrece (stimul 
anticipat) în raport cu cei a căror atenţie a fost involuntar atrasă de țipătul 
victimei, va percepe faptul din momentul incipient (viteza de percepţie), mai 
exact (precizia percepţiei) atât sub aspectul însuşirilor calificative, cât şi 
cantitative ale evenimentului. 

5 AL. Ciopraga, op.cit., p. 104-105. 

55 Idem, p. 108. 

două activități care necesită prin natura lor o atenţie totală — şoferul 
începător. 

Există posibilitatea ca preocuparea în realizarea unei activități să fie 
doar un pretext în spatele căruia se poate ascunde, din diferite motive, 
intenţia martorului de a se sustrage de la obligaţia de a depune mărturie. 

O altă însuşire a atenţiei este stabilitatea, adică menținerea timp 
îndelungat a orientării şi concentrării asupra aceluiaşi fapt, dar mai ales 
asupra aceloraşi fapte care au o desfăşurare pe o perioadă mai îndelungată. 

În anumite cazuri atenția poate reprezenta ea însuşi obiectul 
probaţiunii, mai ales la faptele săvârşite din culpă — modalitatea culpa 
simplă, greşeala, neglijența, al căror rezultat ar fi putut fi prevăzut de 
făptuitor dacă ar fi depus toate diligențele necesare activităţii pe care se 
desfăşura şi care le necesita“. 

Vigoarea şi rigurozitatea atenției pot fi marcate de o serie de factori 
obiectivi şi subiectivi în care s-a format mărturia şi anume: stare fizică a 
martorului, surmenaj, oboseală fizică şi psihică, diminuare a funcțiilor 
psihice cu repercusiuni asupra atenției, implicit mărturiei la care se adaugă 
trăirile sufleteşti, sentimentele sau consumul de alcool, droguri etc. 

Efectele negative ale acestor agenţi nu duc întotdeauna la eliminarea 
atenţiei, deoarece există situaţii în care, datorită atracției exercitată de 
eveniment asupra martorului, acesta va fi atras, concentrându-şi atenția, 
solicitând un efort voluntar mai intens, astfel încât efectele distractive ale 
atenţiei vor fi diminuate”. 


4.2. Decodificarea evenimentului judiciar. Interpretare. 
Atribuire de sens 


Lucrurile, obiectele, tot ceea ce ne înconjoară devin parte intrinsecă a 
vieţii noastre. Intre momentul perceptiv al mărturiei şi cel al reproducerii în 
fața organelor judiciare a faptelor percepute, se interpune momentul 
conservării, al păstrării pentru o anumită perioadă a informaţiilor dobândite 
— deci memorarea — forma de reflectare a experienţei acumulate şi funcţie a 
creierului. Din momentul percepţiei — a existenţei informaţiei — şi până la 
reactualizarea lor există un alt moment şi anume decodarea sau 
prelucrarea informaţiilor. 

Aparatul nostru senzorial nu receptează imaginea lucrurilor şi 
fenomenelor, ci doar lumini, sunete, mirosuri, care numai la nivelul 


5 Idem, p. 110. 
837 Idem, p. 112. 

cortical, în scoarţa cerebrală, vor fi integrate în ansambluri şi vor fi 
prelucrate şi decodate. 

Fenomenul este asemănător cu ceea ce se întâmplă când vorbim la 
telefon. Prin emiţător sunt emise sunete, care sunt transformate în impulsuri 
electromagnetice şi transmise spre receptor. Aceste semnale sunt apoi 
recompuse în cuvinte, care, făcând parte dintr-un limbaj cunoscut de 
persoana de la celălalt capăt al firului — se structurează după sens, conferind 
un conţinut inteligibil mesajului original transmis. 

Uneori, pe canalul de transmisie apar „zgeomote”, astfel încât 
comunicarea devine lacunară într-un grad mai mare sau mai mic, dar acest 
lucru nu va împiedica comunicarea, interlocutorii completând logic şi 
semantic eventualele pierderi ale cuvintelor. 

Datorită activismului psihic, în conştiinţa noastră apar sensuri întregi, 
logic/semantic structurate cu toate că ele nu sunt stocate memorial, ci parțial 
provin din reconstituiri. 

Informaţiile emise, recepționate integral sau parțial sunt decodate, se 
structurează logic/semantic, dobândind un sens. Sensul este fixat în cuvânt 
şi este purtător de cuvânt. Persoane adulte şi normale nu percepem decât 
lucrurile denumite, adică nu vedem un obiect de o anumită formă, mărime, 
culoare, ci vom vedea „masa”, „scaunul”, „omul” etc. Legătura dintre 
obiecte, fenomene, situații şi grupajul de sunete prin care se exprimă — 
cuvântul — sunt învăţate, sunt achiziții postnatale, ceea ce facilitează 
receptarea evenimentelor. 

Decodarea informaţiilor efectuată, găsirea şi selectarea cuvântului 
potrivit nu constituie punctul final al procesului de prelucrare. Fiecare 
cuvânt este purtător de sens, acest sens este apropiat la toți cunoscătorii 
acelui limbaj — un anume dialect. Depăşind această particularitate, cuvintele 
nu desemnează numai obiecte, stări, fenomene, ele au şi conotaţii 
colective**. Descoperirea unor asemenea semnificaţii, care se pot referi la 
un punct nodal al cazului se va face cu mult tact şi abilitate. Cunoaşterea 
conotaţiilor de către ofiţerul de poliție este importantă în descifrarea 
cuvintelor, în sesizarea momentelor pe care le exprimă un martor în 


5 Bx.1: Cuvântul „beţiv” exprimă atât un individ văzut adesea în stare 
de ebrietate, dar poate exprima şi disprețul faţă de asemenea persoane. 

Ex.2: „Gara” - exprimă atât locul unde vin şi pleacă trenurile, dar 
specific acestui loc este gălăgia, acel „du-te-vino”, dezordinea sau, dacă aici 
s-au petrecut diferite lucruri — un accident, despărţirea de un anumit lucru sau 
o persoană, în asemenea situaţii cuvântul dobândeşte calităţi afectogene, 
capabile să introducă elemente distorsionate discret. 

depoziţiile sale. Martorii pot fi recrutați din orice mediu. Este ştiut faptul că 
infractorii folosesc un anumit jargon — în care se utilizează timpul prezent. 

În procesul de decodare se conștientizează calităţile spaţio-temporale 
şi se estimează valoarea lucrurilor, ființelor, deplasarea lor. În acest moment 
apar o serie de distorsiuni involuntare, deoarece reflectarea timpului, a 
spaţiului şi a vitezei se efectuează prin interacţiunea mai multor organe de 
simţ, fapt care potenţează relativitatea lor. Însă, alături de informaţiile 
receptate senzorial, timpul şi spaţiul se reflectă în psihicul nostru şi prin 
procesele gândirii, deoarece la om ele participă la orice fenomen de 
reflectare într-o mai mică sau mai mare măsură. 

In cadrul depoziţiilor martorilor, aprecierea corectă a timpului, a 
distanțelor, a vitezei este decisivă pentru că în funcţie de asemenea aprecieri 
depinde încadrarea juridică a actului infracţional. Orice supraapreciere sau 
subapreciere poate schimba esențial situaţia creată. 

Juristul german H. Gross (1907) arăta că există o metodă simplă de a 
verifica un martor asupra posibilităţii sale de apreciere a timpului sau a 
spaţiului 

4.3. Memorarea evenimentului judiciar 
- Stocarea informaţiei în raport cu dinamica uitării - 


Mărturia — actul final — implică trei momente, şi anume: percepţia, 
memoria şi reproducerea. 

Privit din perspectiva practicii judiciare, acest proces psihic care nu 
se identifică cu mărturia, este relevant în măsura în care cel care a perceput 
nemijlocit şi involuntar, de regulă, fapte şi împrejurări legate de comiterea 
unei infracţiuni este capabil să le reproducă fără a le denatura. 

Pentru organul judiciar un interes deosebit îl are fidelitatea mărturiei, 
care poate fi apreciată prin cunoaşterea mecanismelor fiziologice şi 
legităţilor generale care guvernează memoria voluntară, dar mai ales pe cea 
involuntară”. Totodată, organul judiciar trebuie să aibă în vedere că 
memorarea este influențată de diverşi factori — starea emoţională, interesul, 
ocupaţia, gradul de înţelegere a fenomenului perceput, şi altele, care se 
exprimă diferenţial în raport cu vârsta persoanei ascultate în calitate de 
martor. 


5 Ex: Astfel, în camera de audiere, anchetatorul poate să-i ceară 


martorului să aprecieze scurgerea unui anumit interval de timp fără a se uita 
la ceas sau să se pronunţe asupra proporțiilor camerei, distanţa de la geam la 
blocul din faţă etc. Asemenea testări pot fi relevante pentru organul judiciar 
în privinţa informaţiilor oferite de martor asupra distanțelor timpului 
(N. Mitrofan, V. Zdrenghea, T. Butoi, Psihologie judiciară, p. 121-123). 
” Al. Ciopraga, op.cit., p. 113. 

Din perspectivă psihologică, memorarea reprezintă ansamblul 
procedeelor de întipărire (memorare). păstrare, recunoaştere şi 
reproducere a experienţei dobândite anterior”. 

Procesul de memorare cuprinde trei faze: 

a) de achiziţie (memorare); 

b) de reţinere, de păstrare; 

c) de reactivare, reactualizare 

Şi se caracterizează prin: 

e  Selectivitate, adică ceea ce o persoană umană memorează 
mai repede, va fi mai durabil, uitat mai greu, însemnând că acele 
evenimente au o anumită semnificaţie; 

e Caracter activ — ilustrează legătura dintre memorie, conținut 
şi condiţiile activităţilor omului şi mijloacele utilizate pentru realizarea 
finalităţii dorite; 

e Caracter inteligibil — evidenţiază legătura dintre procesele de 
întipărire, conservare, evocare şi gândire. 


Între memorare (întipărire) şi păstrare (conservare) nu va exista o 
identificare a însuşirilor de a întipări şi conserva faptele percepute care sunt 
variabile, diferind de la o persoană la alta. 

Martorul, care percepe şi îşi fixează în mod lent informaţiile care îi 
parvin mai ales de la participarea la unele cazuri complexe, cu o succesiune 
rapidă şi într-un interval de timp scurt, va percepe lacunar, iar memorarea şi 
conservarea vor fi şi ele deficitare. 

Martorul care percepe şi memorează cu uşurinţă, dacă faptele 
percepute şi memorate se consumă într-un intervalul scurt de timp, şi dacă 
va fi ascultat imediat, va fi capabil să facă o depoziţie exactă; dar, după un 
interval mai lung de timp, depoziţia acestui martor va tinde să devină 
lacunară şi inexactă”?. 

La început se şterg din memorie detaliile neesenţiale, apoi vor fi 
vizate aspectele esenţiale, pentru ca, în final, să intervină procesul uitării, 
motiv pentru care trebuie avut în vedere factorul timp, mai ales atunci când 
se procedează la ascultarea martorului5. 

Caracteristic pentru mărturie este memorarea involuntară, în sensul 
că, cel mai adesea, faptele sunt reţinute de oameni în mare măsură 
involuntar şi neintenționat. 


°l Idem, p. 114. 
” Idem, p. 116-117. 


” Tratat de tactică criminalistică, p. 128. 

Dar, în funcție de tipul de memorie a martorului, se întâlnesc martori 
cu o memorie dominant vizuală, auditivă, afectivă sau având o memorare 
mecanică sau logică, după cum este prezentă sau absentă înţelegerea 
materialului informativ receptat. Totodată, memorarea poate fi voluntară 
sau involuntară potrivit atitudinii interesului manifestat de martor în 
reținerea aspectelor percepute”. 

Memorarea voluntară presupune prelucrarea şi ordonarea 
informaţiilor, martorul deliberat evocă, repetă pentru sine sau pentru 
alţii fapte percepute, supune unui examen critic impresiile dobândite, 
face însemnări, notează anumite date, şi toate acestea pentru a face 
mărturia cât mai exactă şi completă. 

Memorarea involuntară nu presupune existența scopului, intenţia 
de a memora, dar nu prezintă nici o activitate pasivă, mecanică a 
informaţiilor dobândite. Omul nu poate reţine toată experienţa anterioară, 
pot lipsi din cadrul percepţiei şi al memorării chiar elemente familiare. Ea 
atribuie mărturiei un caracter lacunar, deformat şi imprecis, iar eficiența 
acesteia este dată de două legităţi, şi anume: 

e Semnificația pe care o prezintă faptele percepute în raport cu 
experienţa anterioară a subiectului; 

e Eficiența mărturiei involuntare este condiționată de factori 
emoţionali ce stau la baza ei, interese, aptitudini, stări emoționale. 

Va exista o distincţie între depoziţiile martorilor care au ca obiect 
fapte, evenimente legate direct de evenimentul produs (infracţiune — fapta 
săvârşită) la care martorul a participat şi pe care le-a perceput nemijlocit — 
acţionând atât memorarea voluntară, cât şi involuntară — şi depoziţiile 
martorilor cu obiectul format atât din păreri, cât şi din convingeri care 
realizează profilul moral al învinuitului, inculpatului sau altor persoane — 
acţionând doar memorarea voluntară. 

Memorarea plastic-intuitivă presupune capacitatea subiectului de 
a-şi întipări şi conserva în memorie reprezentările concrete ale faptelor 
şi obiectelor percepute anterior. Două din formele acestea, şi anume 
memorarea vizuală şi auditivă prezintă importanță pentru că marea 
majoritate a aspectelor legate de o infracţiune, care sunt mai bine percepute, 
este formată din imagini, sunete, zgomote percepute prin intermediul 
analizatorilor vizuali şi auditivi. 


” E. Stancu, op.cit., p. 64. 

La tipul vizual, accentul se pune pe capacitatea de a reţine imaginile, 
figurile, iar la cel auditiv, pe capacitatea de a reţine şi reda fidel sunete şi 
zgomote `. 

În funcţie de durata stocării se poate vorbi de memorie de scurtă 
durată, de durata medie şi de lungă durată. 

Aproape de un secol se cunoaşte (J. Jacobs, 1897) că durata stocării 
variază în funcție de: tipul de material care se reţine (material verbal, cifre, 
figuri, obiecte), vârsta, capacitatea intelectuală. 

In cazul în care conţinutul memorial este de minimă importanţă 
putem vorbi de memorie de scurtă durată (short term memory) sau 
memorie primară întâlnită la reținerea unui număr de telefon 
nesemnificativ sau a sumelor parţiale la o adunare. Această instanță 
memorială nu poate conţine mai mult de 6-8 elemente (la omul adult 
normal), cum ar fi cele 6-7 numere de telefon şi acestea vor fi stocate 20-30 
secunde. Dacă în acest răstimp intervine o recepție, conţinutul va fi 
transmis memoriei de lungă durată sau celei de durată medie. 

I.M.L. Hunter a remarcat că stocarea în memoria de scurtă durată se 
efectuează în condiţiile concurenţei mai multor serii de informaţii, astfel că 
se poate spune că memoria de scurtă durată filtrează şi selectează 
informaţiile. 

După părerea unor autori ca W. Kintsch (1970), R.C. Atkinson, 
R.M. Schiffrin (1971), imaginile din lumea exterioară, adică intrările de 
informaţii sunt stocate temporal chiar sub formă ionică, vreme de câteva 
semnale în registrul senzorial sau în memoria senzorială, de unde vor fi 
transmise memoriei de scurtă durată primare, fiindcă aceasta este 
considerată ca memorie activă. În memoria de lungă durată sau secundară 
nu se stochează informaţiile codate decât dacă au fost repetate. În ceea ce 
priveşte martorul şi mărturia, informaţiile pătrund în sistem prin canalele 
senzoriale şi sunt stocate pentru o vreme foarte scurtă în memoria de scurtă 
durată. 

O parte din informaţii care se scurg în memoria de scurtă durată 
(primară) se vor transmite în memoria de durată relativ lungă sau în 
memoria de lungă durată (secundară), de unde ele vor fi recuperate prin 
utilizarea unor strategii (C. Morgan, R. King, 1975). Această utilizare de 
strategii se referă la „căutarea” în memorie, la eforturile depuse când ştim 
că acele anumite nume ne stau „pe vârful limbii” (fenomenul Trebuie-05 
după J.A.C. Brown, D. McNeil — 1966), iar „traducerea în comportamente” 


% Al. Ciopraga, op.cit., p. 124-125. 

înseamnă transformarea conţinuturilor memorate — căutate şi găsite — în 
declaraţia verbală sau scriptică. 

Interesul pentru o anumită categorie de fapte facilitează repetarea, şi 
deci stocarea lor. Când cineva este vizat că va trebui să raporteze cele 
văzute, urmăreşte atent desfășurarea acțiunii, reuşind să reţină ceea ce i s-a 
cerut (ex. un cercetaş militar trimis în misiune). 

Conştiința sarcinii măreşte atât capacitatea de receptare până la 
nivelul optim, cât şi stocarea informaţiilor a căror recuperare devine facilă, 
numai că asemenea situaţii se găsesc în cadrul mărturiei, cu precizarea că o 
persoană care urmăreşte desfăşurarea unor fapte sau evenimente realizează 
faptul că este un potenţial martor”. 

Informaţiile care pot fi percepute sunt nelimitate, ele putând proveni 
din diverse medii, domenii, astfel încât capacitatea de memorare ar fi în 
plină activitate, neavând nici un moment de relaxare şi de sortare a datelor, 
lucru care ar duce la clacare. Ca şi asupra celorlalte organe de simţ 
„veghează” anumiţi factori care reglementează procesul de receptare şi 
stocare, acționând prin înlăturarea acelor informaţii ce constituie un surplus. 
Asupra memoriei acționează „uitarea”, ce constituie reversul păstrării şi 
se manifestă sub forma neputinței reconstituirii unor date memorate, 
ori în imposibilitatea recunoaşterii unor evenimente trăite la o nouă 
confruntare cu acestea ori reproducerea sau recunoaşterea lor 
eronată”. 

Timpul reprezintă un factor decisiv care reacționează asupra 
memoriei ca un agent „purificator” al informaţiilor. Uitarea atrage după 
sine pierderea detaliilor, amănuntelor, nuanţelor a căror reactivare devine 
anevoioasă şi chiar imposibilă. Uitarea — condiţie a memoriei — elimină tot 
ceea ce este secundar, ce îngreunează capacitatea de reţinere, lăsând loc 
arhitecturii generale, structurii întregului. 

Asupra memoriei se repercutează tonul afectiv, însuşirile emoţionale 
ale informaţiilor deosebite. Este mai greu să uităm acele sentimente care s- 
au format ca rezultat al unor fapte plăcute, care au trezit un ecou în sufletul 
nostru. Se consideră că experiența pozitivă agreabilă se repercutează într-un 
sens univoc, întotdeauna favorizând memorarea, în schimb faptele care au 
declanşat sentimente de repulsie, penibile, dezagreabile, vor fi împinse spre 
uitare, refulate cu multă uşurinţă”. 


% N. Mitrofan, V. Zdrenghea, T. Butoi, op.cit., p. 121-125. 
” Al. Ciopraga, op.cit., p. 130. 
% AL. Ciopraga, op.cit., p. 131-132. 

Este mult mai uşor să uităm aceste fapte decât să încercăm să trăim 
cu ele. Psihologic, o persoană care a trăit o experienţă penibilă având ca 
obiect persoana sa va tinde să se apere, să-şi reprime acele sentimente 
născute în urma experienței. Işi va refula amintirile spunând că nu-şi 
aminteşte nimic sau că a uitat totul. O astfel de persoană —potenţial martor — 
poate fi victima unei infracţiuni, o altă persoană va încerca să nu vorbească 
despre ceea ce s-a petrecut, negând sau spunând că totul este uitat. Timpul 
şi uitarea nu pot afecta aceste fapte, cu cât ele vor fi refulate, împinse 
undeva în adâncul subconştientului, cu atât ele vor exista şi vor fi mai 
puternice. 

Timpul scurs din momentul fixării constituie o cauză firească a uitării 
şi cu cât intervalul de timp este mai mare, cu atât erodarea informaţiilor 
percepute este mai evidentă. Interesul pentru memorarea celor percepute 
sau impresia produsă de evenimentul la care persoana a fost martoră pot 
marca trecerea în uitare sau reținerea evenimentului. "Temperamentul 
martorului poate influenţa curba uitării în asociaţie cu vârsta persoanei în 
cauză. Uitarea nu înseamnă „golirea memoriei de orice evenimente”, 
deoarece chiar şi o memorie slabă „poate avea capacitatea de a reţine ceva 
ce a perceput cândva, mai ales dacă stimulii au fost puternici”? 

In ceea ce priveşte experimentele care s-au efectuat pentru a se 
constata care este procentul de fidelitate a mărturiei în cazul apariției 
„uitării”, adică a trecerii timpului, s-a constatat (Marie Borst, 
Ed. Abramowski) că timpul se repercutează defavorabil asupra întinderii 
mărturiei, dar sub influenţa aceluiaşi factor, fidelitatea mărturiei sporeşte. 
Trecerea timpului poate avea şi influențe pozitive, astfel la repetarea 
depoziţiilor la a opta zi din momentul percepţiei, acestea s-au ameliorat 
simțitor, deoarece acele elemente uitate au putut fi reamintite, erorile 
strecurate au fost corectate şi, de asemenea, noi detalii au completat spaţiile 
lacunare. 

Criminalistul şi psihologul polonez Pawel Horoszowski constata că 
reproducerea este mai deplină după trecerea a două-trei zile în raport cu 
depozițiile ce succed imediat percepției, mai ales în cazul infracțiunilor a 
căror producerea este de natură a provoca celor care le-au perceput anumite 
stări afective. 

Caracterul de completare după o primă relatare, ameliorarea 
reproducerii amânată în raport cu reproducerea imediată este cunoscută 
astăzi sub numele de reminiscență. Acest fenomen îşi face simțită prezența 
într-o proporție de 65%, în cazul materialului inteligibil, mai frecvent în 


” Tratat de tactică criminalistică, p. 64-65. 

cazul materialului rezultat din expunerea liberă a unui conținut inteligibil 
decât al reproducerii sale textuale. 

Alţi factori care pot influenţa reminiscenţa sunt: atitudinea, interesul 
subiecţilor în raport cu materialul memorat, vârsta acestora (fenomenul este 
mai frecvent la copii, la adulţi se manifestă în proporţie de 30%). 

Ca o constatare, dar neavând o valoare absolută, ce poate constitui un 
criteriu de evaluare a mărturiei în raport cu momentul în care este obținută - 
un anumit timp, de ordinul zilelor, socotit din momentul percepţiei - 
mărturia prezintă o valoare ridicată, după care, un interval de timp — ale 
cărui limite anevoie pot fi precizate datorită factorilor care intervin — 
valoarea mărturiei diferă sensibil într-o măsură aprioric nedeterminabilă, pe 
de o parte, în raport cu însuşirile celui ce compare în faţa organului judiciar 
în calitate de martor şi, pe de altă parte, în raport cu natura şi caracterul 
informaţiilor memorate". 


4.4. Redarea — reactualizarea evenimentului judiciar. 
Elementul testimonial 


Redarea — reactualizarea — reproducerea reprezintă ultimul 
moment al formării mărturiei. Este momentul în care, cel care a perceput 
desfăşurarea faptelor compare în faţa organelor judiciare în calitate de 
martor. Reproducerea este un fenomen destul de complex care nu se face 
mecanic, ci în strânsă legătură cu procesul de gândire. Reproducerea lumii 
care ne înconjoară, a experienţelor dobândite anterior, ca şi proiectarea în 
viitor nu sunt posibile fără reprezentări. Dacă perceperea poate avea loc 
numai în prezenţa obiectelor sau fenomenelor, reprezentările sunt posibile 
şi în absența acestora. Reprezentările sunt strâns legate de particularitățile 
individuale ale fiecărei persoane, formarea şi desăvârşirea lor fiind 
influențate considerabil de activitatea desfăşurată de fiecare individ. 
Totodată, la una şi aceeaşi persoană reprezentările se pot „exprima” în mod 
deosebit, adică cele vizuale pot fi exacte şi stabile, pe când cele auditive 
sunt inexacte şi au caracter de instabilitate!!. 

În mărturie, modalitatea principală de transmitere a informaţiilor, 
modul comun de obţinere a depoziţiilor îl constituie reproducerea orală, 
care în procesul judiciar îmbracă forma relatării (evocării, narării) libere, 
spontane a faptelor percepute, precum şi forma răspunsurilor la 
întrebările adresate de organul judiciar — interogatoriul. 


1% AI. Ciopraga, op.cit., p. 137-138. 
'91 Tratat de tactică criminalistică, p. 128. 

Reproducerea poate îmbrăca forma depoziţiei scrise personal de 
către martor. Reproducerea fidelă a faptelor este condiționată atât de 
fidelitatea percepţiei şi a memoriei, dar şi de capacitatea de verbalizare, de 
modalitatea de exprimare a informaţiilor. 

Momentul reproducerii este puternic marcat de emotivitatea sporită a 
martorului provocată de mediu, de ambianța în care are loc comunicarea 
faptelor, ce se va repercuta în mod inhibitor asupra capacității de exprimare. 
Martorul animat de dorința de a ajuta organul judiciar la soluţionarea cauzei 
ar fi tentat să atribuie mărturiei sale o imagine supradimensională. 

Dacă în mersul urmăririi penale, în timpul audierii penale care are loc 
în cabinetul organului de cercetare penală în prezența numai a acestuia sau 
a procurorului, între acesta şi martor se realizează acel contact psihologic, 
cadru propice ce anihilează efectele negative de tensiuni emoţionale ce se 
pot percuta asupra mărturiei, în cursul judecății, ambianța fiind schimbată, 
ea se va răsfrânge în mod pozitiv asupra capacității de reproducere a 
faptelor. 

In cursul judecății bazată pe principiile contradictorialității şi 
publicităţii dezbaterilor, sfera persoanelor participante este lărgită, deoarece 
vor intra în scenă inculpatul, partea vătămată, partea civilă şi responsabilă 
civilmente, ceilalți martori, procurorul, apărătorii, iar martorul va trebui să 
răspundă la întrebările puse de aceştia, numai că interesele şi poziţiile 
procesuale sunt distincte. La toți aceştia se adaugă şi prezenţa publicului — 
influența asupra psihicului martorului în sensul că îl va determina să fie 
reținut, să-şi cântărească cuvintele. Toate acestea conduc la o reacție 
frapantă, deseori, a martorului şi anume, se poate observa diferența dintre 
depoziţiile obţinute în cursul judecății şi celelalte date în cursul urmăririi 
penale. 

Un alt element perturbator al depozițiilor martorilor, fie că sunt 
obținute sub forma relatării libere, fie că sunt sub forma interogatoriului, 
este sugestia, de această dată venită din partea organului judiciar. Influenţa 
ei este puternic resimțită dacă percepţia evenimentului a fost lacunară, 
faptele au fost slab memorate sau martorul este supus unor influenţe 
exterioare. 

Din această cauză, pentru a se feri martorul de posibile influenţe, 
întrebările sunt puse de organul de cercetare penală şi procuror în faza 
urmăririi penale şi de preşedintele completului de judecată în faza judecății. 
Aceştia vor pune întrebările adresate părților şi le vor cenzura pe cele 
adresate de părți, apărător sau procuror. Vor fi evitate întrebările 
„tendenţios sugestive” (acelea care într-o formă mai mult sau mai puţin 
disimulată, fie insinuează, fie provoacă un anumit răspuns scontat şi dorit 

de cel care efectuează ascultarea sau îngrădesc libertatea de exprimare a 
martorului, astfel încât martorul afirmă nu ceea ce a perceput, ci ceea ce i s- 
a sugerat). Organul judiciar trebuie să evite pe cât posibil folosirea unor 
întrebări tendenţios sugestive deoarece prin adresarea lor se urmăreşte 
obţinerea unor anumite răspunsuri despre care se ştie că nu reflectă 
realitatea !%?. 

Astfel François Gorphe stabileşte, în funcție de ordinea 
sugestibilităţii, modalități de a adresa o întrebare”. 


1% Al. Ciopraga, op.cit., p. 145-146. 
1% În cazul în care un martor urmează să fie chestionat dacă o anumită 
fetiță purta o pălărie şi ce culoare avea, se poate folosi una din întrebări care 
relevă o sugestibilitate crescândă: 
1. Întrebare determinativă cu pronume interogativ: 
„Cum era îmbrăcată?” 
„Ce culoare avea pălăria?” 

2. Întrebare incomplet disjunctivă; 
„Purta fetiţa o pălărie sau nu?” 

3. Întrebare „da — nu”: 
„Purta ea o pălărie?” 
„Pălăria era de culoare roz?” 

4. Întrebare expectativă — „da”: 
„Pălăria era poate de culoare roz?” 

5. Întrebare expectativă — „nu”: 

„Pălăria nu era poate de culoare roz?” 


6. Întrebare complet disjunctivă: 

„Pălăria era de culoare roz sau albastră?” 

7. Întrebare ipotetică sau implicativă: 

„Care este culoarea pălăriei?” 

Primele două întrebări nu sunt periculoase. Prima evită orice sugestie. 
Sugestia este implicată într-o măsură redusă în întrebarea „da — nu”. 
Răspunsul „da” este mai frecvent decât cel negativ, iar pericolul sporeşte la 
întrebările „da sau nu” — întrebări expectative sau de aşteptare, deoarece 
forma lor lasă să se întrevadă ce răspuns se aşteaptă. Mai periculoase sunt 
întrebările disjunctive incomplet când există siguranţa că alte posibilități sunt 
excluse. Întrebările implicative, prin excelență sugestive, sunt cele mai 
periculoase, deoarece de aici rezultă presupunerea că martorul are cunoştinţă 
despre o anumită stare de lucruri, fără să fie întrebat mai înainte, dacă fetița 

Rezistenţa la sugestie este dependentă de o serie de factori care 
privesc personalitatea martorului, şi anume, un rol important îl joacă vârsta. 
Copiii, tinerii sunt mai uşor influențabili, vârstnicii mai greu cad victima 
întrebărilor cu un vădit caracter tendenţios şi mai ales acelor întrebări al 
căror caracter sugestiv este ascuns, insiduos su 

Sugestibilitatea martorului poate distorsiona cele două forme de 
reactivări: recunoaşterea şi reproducerea. Aceasta poate fi temporară (în 
stare de boală, de intoxicație alcoolică, sub influenţa consumului de 
droguri, în somnul hipnotic) sau o caracteristică de durată. Totodată, la 
acestea se mai adaugă o formă care poate fi numită „sugestibilitate de 
statut” întâlnită la oamenii cu un nivel socio-cultural scăzut. Aici se 
întâlneşte un fenomen de complezenţă față de autorităţi, prin care se 
înţelege orice persoană care în ochii subiectului ar putea să aibă vreun 
ascendent asupra lui şi se intercalează cu o sugestibilitate aparentă sau 
evidentă a întrebărilor, totuşi logic între interacțiunea dintre autoritate şi 
subiectul dependent, deci sugestibil. Acest fenomen apare mai puţin în 
relatarea spontană, verbală, neîntreruptă, decât la interogatoriu. Pentru 
aceste raţiuni, folosirea ambelor forme de informare, atât a relatării 
spontane neîntrerupte, cât şi a interogatoriului se recomandă în situația în 
care mărturia este decisivă. 

In privinţa capacităţii de mobilizare se poate spune că reprezintă o 
capacitate esenţială, fiind vorba de transpunerea în registrul verbal a unor 
evenimente care se derulează ori s-au derulat în fața martorului care le-a 
perceput în mod intuitiv. Această capacitate de verbalizare depinde de la 
martor la martor, iar un anchetator experimentat ştie că oamenii care 
vorbesc rar, reţinut, cu economie de cuvinte, dar exprimând esenţialul, sunt 
foarte rari. 

Un martor, chiar dacă este imparțial şi dezinteresat faţă de un eveni- 
ment la care a participat sau faţă de protagoniștii implicaţi, nu se poate 
deba-rasa de unele atitudini ale sale. Acest atitudini făcând parte din 
compo-nentele sociale ale personalității, constituie seturi scurte de 
dispoziţii, opinii sau scopuri care implică o anumită aşteptare, dar şi o 
reacţie adecvată !%. 

Reproducerea este influențată de mai mulți factori ca imaginaţia, 
gândirea, limbajul, atenţia. Imaginaţia joacă un rol deosebit în activitatea 
creativă a oamenilor. Cu ocazia ascultării unii martori refac adesea 


purta o pălărie şi dacă martorul o văzuse. 

104 Idem, p. 148-149. 

105 N, Mitrofan, V. Zdrenghea, T. Butoi, op.cit., p. 128-129. 

involuntar anumite momente ale evenimentului cu ajutorul reprezentărilor. 
Gândirea descoperă raporturile şi legăturile, trăsăturile şi esența 
fenomenelor sau obiectelor, fiind strâns legată de activitatea pe care o 
desfăşoară fiecare individ în procesul muncii. 

Pe parcursul ascultării, martorul trebuie să fie lăsat să relateze liber — 
nealterat — evenimentul pe care l-a perceput, deci nu cum l-ar aprecia prin 
operaţiile gândirii, care „completează” perceperea iniţială. Martorul trebuie 
să fie prevenit să declare numai ceea ce a perceput nu şi ce crede, ce 
gândeşte despre evenimentul respectiv. 

Martorul poate, în relatarea sa, să introducă involuntar elemente 
percepute care aparţin unui alt eveniment căruia i-a fost martor. Organul 
judiciar anterior ascultării trebuie să atragă atenţia martorului asupra 
cu părţi componente asemănătoare altor evenimente. Limbajul şi gândirea 
se intercondiţionează reciproc. În cazul martorilor, unde se pune 
problema unor trăiri nemijlocite sau nu, a unor aspecte abstracte, în timpul 
ascultării acestora cea mai adecvată formă de exprimare e cea orală. 

Atenţia relevă o caracteristică a celorlalte procese psihice, joacă un 
rol prim în formarea declaraţiilor martorilor. Orientarea atenţiei depinde 
atât de subiect cât şi de obiect. Privită din acest punct de vedere, depoziţia 
martorului care declară că nu a văzut nimic, că n-a observat fenomenul pe 
lângă care poate a trecut, este sinceră şi veridică. Atenţia poate fi voluntară 
sau involuntară şi se caracterizează prin anumite componente: stabilitate 
(durata în timp în care poate fi reținută), mobilitate (pot fi urmărite 
alternativ diferite evenimente în cursul aceleiaşi activităţi), grad de 
concentrare (intensitatea legăturii cu anumite împrejurări sau obiecte, fiind 
de fapt focarul în care se concentrează conştient întreaga activitate psihică a 
omului), distribuţie şi volum ™®®. 

Ca şi în celelalte etape ale formării mărturiei, unde se pot întâlni 
diferiți factori perturbatori şi reproducerea este supusă unor asemenea 
factori printre care se numără eroarea, alte denaturări, distorsiuni datorate 
situaţiilor ce preced momentului comunicării, având ca efect o degradare, o 
deviere de la forma iniţială a informaţiilor. Denaturările, deci erorile, 
cuprind toate posibilitățile umane bazate pe simţuri de a înregistra 
informaţiile. 

Psihologic, eroarea este explicabilă, deoarece opinia se naşte din 
atitudine, iar atitudinea formată, provoacă fenomene de aşteptare. De aici se 
naşte iluzia că au văzut ceva, care de fapt, este ceea ce au vrut să vadă. 


1% AI. Ciopraga, Tratat de tactică criminalistică, p. 129-130. 

O altă distorsionare este dată de „fenomenul repetiție”. Astfel 
„martorul ocular” îşi exersează depoziţia prin repetarea evenimentului 
primului venit la faţa locului, curioşilor care se strâng, colegilor de serviciu, 
vecinilor sau organelor judiciare. Astfel că materialul inițial se rotunjeşte, la 
acest lucru contribuie şi întrebările curioşilor, ale celorlalți, se ajunge la o 
structurare logică a evenimentelor, la completarea lor, încât se va ajunge la 
un rezultat total diferit — mărturia finală devine o simplă versiune a 
realităţii. 

Reproducerea poate apărea fie sub forma relatării spontane a 
faptelor şi prezintă avantajul că martorul va evoca numai acele fapte sau 
împrejurări care s-au conservat nealterat în memorie, pe care şi le aminteşte 
cu uşurinţă, dar prezintă şi dezavantajul că întinderea informaţiilor este 
redusă, lucru care se poate datora atât unor reale dificultăţi de reamintire, 
cât şi ignorării de către martorul a unor aspecte importante. Dar şi sub 
forma interogatoriului, care va succeda relatarea liberă. Se constată o 
extensie a mărturiei datorită interogatoriului care are un efect stimulator 
asupra memoriei, făcând posibilă evocarea unor împrejurări care păreau 
uitate. Cu toate acestea, interogatoriul, deşi înlătură sentimentul de 
nesiguranţă, de incertitudine, reticenţele, prezintă şi un coeficient ridicat de 
eroare. Interogatoriul împinge martorul până la limita extremă a amintirii 
sale, deseori forțând memoria se repercutează defavorabil asupra mărturiei 
Chiar şi atunci când nu cuprinde întrebări sugestive. In cazul în care va 
cuprinde şi aceste întrebări, deliberat sau involuntar atunci mărturia va fi 
alterată, deoarece sugestia constituie o sursă a erorii. La interogarea unui 
martor de rea-credinţă, acesta va putea din întrebările puse să-şi de-a seama 
de tactica adoptată de organul judiciar, de probele de care dispune şi sub 
diferite pretexte va refuza să răspundă sau va da răspunsuri inexacte 9%. 

În subsidiar, reproducerea poate apărea sub forma scrisă — declaraţia 
consemnată personal de martor, la care se va apela numai în condiții 
improprii în care se va desfăşura reproducerea, ce pot afecta capacitatea de 
reproducerea orală a martorului. In alte cazuri, declaraţia scrisă este 
impusă de considerentele de ordin tactic. În cazurile în care există o 
legătură de rudenie, de prietenie, existând posibilitatea  retractării 
declaraţiei, sau anumite influenţe, este indicat să se recurgă la forma scrisă. 


107 N. Mitrofan, V. Zdrenghea, T. Butoi, op.cit., p. 130. 

1% AI Binet, La science du temoignage annee psychologique („Dacă 
voiți mărturii abundente, interogaţi. Dacă voiţi însă mărturii fidele, nu vă 
încredeţi în interogatoriu”). 

104 


Ca şi celelalte etape ale mărturiei şi reproducerea este supusă 
erorilor ce se pot datora diferitelor cauze: denaturări prin audiție, prin 
omisiune, prin substituire, prin transformare. Pericolul acestor denaturări 
constă în faptul că pot fi întâlnite şi în depozițiile martorului de bună 
credință, care în mod involuntar denaturează realitatea, convins fiind că 
depoziţia sa este conformă adevărului". (Vezi efectul iluziilor). 

Reproducerea faptelor, împrejurărilor poate fi influenţată în mare 
măsură şi de atitudinea martorului față de anchetator. Există oameni care 
sunt expuşi să fie influențați de simpatii şi antipatii şi care acţionează 
adesea sub impulsul acestor efecte. 

Reactivarea — sub cele două forme, reproducerea şi recunoaşterea — 
are loc în condiţiile forțării memoriei. La toate acestea se mai poate adăuga 
schimbarea de rol ce contribuie la distorsionări regretabile, precum şi 
presiunile din partea publicului. 

In cazul schimbării de rol — fenomen psihosocial — unii martori de 
condiţii modeste ce au trăit în anonimat, datorită unui eveniment la care au 
participat incidental, simt că au devenit „cineva”, că pot influenţa cursul 
evenimentelor. Atitudinea lor va mări dorința lor de a fi de folos, de a servi 
cauza cu mai mult elan, drept urmare vor evita orice răspuns negativ, vor fi 
de acord cu orice şi prin aceste manifestări vor produce grave 
distorsionări "° 

Cea de-a doua etapă a reactualizării — recunoaşterea — reprezintă o 
modalitate secundară de comunicare a informațiilor. Recunoaşterea este 
realizată de organele de urmărire penală în cadrul căreia persoanele şi 
obiectele având o identitate necunoscută sunt înfăţişate martorului cu 
scopul de a le identifica, adică dacă au fost percepute în condiţiile săvârșirii 
infracţiunii, sau în situaţii anterioare sau ulterioare acestuia. Fiind un 
procedeu tactic, se încearcă reactualizarea acelor informaţii mai slab 
consolidate sau temporar reţinute sau pierdute în neant. În cadrul mărturiei, 
recunoaşterea se va face în condiţiile contactului repetat cu persoanele şi 
obiectele care se înfăţişează în confruntarea cu imaginea percepută şi 
stocată de către persoanele care au venit în legătură cu aceste obiecte sau de 
persoane în condiţiile săvârşirii infracțiunii sau anterior acesteia. 

Recunoaşterea este precisă, când impresiile percepute de la persoane, 
privind obiectele cu care martorul vine în contact se identifică, se suprapun 
sau coincid în mare parte cu cele anterioare. Este imprecisă când se 


10 AI. Ciopraga, Evaluarea probei testimoniale în procesul penal, 
p. 149-156. 
"19 N. Mitrofan, V. Zdrenghea, T. Butoi, op.cit., p. 130-136. 

constată diferite deosebiri. Martorul, în primul moment, are sentimentul de 
„déjà vu”, neputând localiza o persoană, un obiect, în timp şi spaţiu!!!. 

F. Gorphe constata că recunoaşterea unei persoane de către martor 
poate să se efectueze după unele ezitări, ezitare (incertitudine aparentă) care 
nu trebuie considerată ca semn al unei erori. Este o reacţie normală care 
inspiră încredere !?. 

Recunoaşterea poate duce la falsa identitate sau la o persistenţă în 
eroare — martorul aflat în stare de incertitudine, optând pentru una din 
alternative, va menţine această declaraţie, care poate fi eronată sau 
adevărată. 

Recunoaşterea persoanelor, psihologic, se face pe baza imaginilor 
vizuale şi auditive — mers, voce, vorbire, semnalmentele individuale ale 
persoanei care vizează talia persoanei, conformaţia corpului, trăsăturile şi 
expresia feţei, culoarea părului, pigmentaţia pielii; dar cea mai mare 
individualizare este dată de disfuncționalitățile anatomice, lipsa unui 
membru, ticurile, mersul caracteristic, la care se adaugă descrierea hainelor, 
a privirii, a înfățișării faciale. 

Pe baza acestor date furnizate de martori se poate realiza portretul 
persoanei căutate, ce va fi identificat în catalogul cu diferiți indivizi — 
infractori!!*. Nu trebuie însă ca aceste date să fie considerate ca infailibile, 
deoarece obiectele auxiliare — îmbrăcămintea exotică, anumite ticuri pot 
reprezenta doar accesorii pentru a induce în eroare. Recunoaşterea bazată 
numai pe talie, înălțime, conformaţie poate duce la alte false identificări. 
Adeseori informaţiile sunt supraapreciate sau subapreciate!*. 

Recunoaşterea persoanei după voce şi vorbire este uzitată în anumite 
cazuri practice, dar va fi tributară condiţiilor săvârşirii infracţiunii. 
Recunoaşterea persoanei după miros este utilă mai ales dacă infractorul are 


1I AL. Ciopraga, op.cit., p. 160-163. 

112 N. Mitrofan, V. Zdrenghea, T. Butoi, op.cit., p. 133. 

113 În cadrul seminariilor, studenţii se vor familiariza cu procedura şi 
tehnica portretului-robot. (Vezi cauze complexe - T. B., arhiva personală). 

114 Un caz celebru, amintit de Y. Eminescu în Procese celebre, intitulat 
„Procesul curierului din Lyon” — reprezintă un caz clasic de eroare judiciară: 
a fost condamnat Joseph Lesurques în locul lui Dubosq: ...„Lesurques va fi 
condamnat în locul lui Dubosq pentru că acesta purta o perucă blondă 
apropiată de coloritul lui Lesurques, ceea ce a dus în eroare martorii care nu 
au făcut diferența, bazându-se doar pe recunoaşterea persoanelor după 
culoarea părului”. 

un anumit miros caracteristic care rămâne impregnat în memoria martorului 
şi care poate să-l miroasă 15. 

Recunoaşterea cadavrelor se bazează pe trăsături statice, unde rolul 
important îl joacă trăsăturile feţei, talia, constituția, anumite semnalmente 
particulare — cicatrici, semne din naştere, tatuaje, intervenţii chirurgicale şi 
stomatologice. Dificultatea va rezulta din poziţia nefirească a corpului — 
orizontală — expresia, fizionomia mult modificate. Instalarea rigidității şi a 
lividităţii caracteristice care vor duce la „căderea” mușchilor, imobilitate, 
toate conferă o altă impresie, schimbând-o pe cea pe care o avem despre 
persoana aflată în viață. 

La toate acestea se adaugă leziunile, mediul în care a stat corpul (în 
stare de submersie), intervalul de timp scurs de la încetarea din viaţă şi până 
în momentul descoperirii, a recunoaşterii sau metodele folosite de infractor 
pentru a îngreuna descoperirea cadavrului. Toate acestea pot fi înlăturate 
dacă, înainte de a se supune recunoaşterii, cadavrului i se aplică tehnica 
preconizată de Mina Minovici — „toaleta cadavrelor”, prin care se va 
încerca să se redea corpului un aspect cât mai apropiat de cel avut în timpul 
vieţii. Un element asupra căruia se va insista şi care are un rol important 
este expresia feţei caracterizată foarte bine de ochi. 

Falsele recunoaşteri sunt rezultatul influențării martorului de 
condiţiile în care a intrat în contact cu cadavrul. Gustave Le Bon în 
Psychologie des foules, aminteşte de un caz de falsă recunoaştere a 
cadavrului unui copil de către propria mamă şi alte persoane apropiate, 
datorită unei cicatrice pe frunte pe care o prezenta atât cadavrul, cât şi 
copilul"!€. 

Recunoaşterea după fotografii este modalitatea frecvent folosită în 
cercetările judiciare pentru identificarea atât a martorilor cât şi a cadavrelor. 
Principalul dezavantaj prezentat de această modalitate îl constituie faptul că 
vedem imaginea statică a persoanei care nu poate fi înlocuită cu cea vie. 

Martorii sunt confruntaţi cu o serie de fotografii de identificare 
aflate în evidenţa organelor operative. Acestea redau în profil şi frontal, 
persoana, lăsând să se vadă toate particularitățile, la o scară obligatorie de 
1/7 din mărimea naturală. 

A doua categorie, formată din fotografii artistice prezintă neajunsul 
că o serie de semne particulare, alte particularităţi nu vor apărea datorită 
retuşului obligatoriu în fotografia comercială. 

A treia categorie — cele executate de amatori. 


"5 N. Mitrofan, V. Zdrenghea, T. Butoi, op.cit., p. 134. 
116 AL. Ciopraga, op.cit., p. 171. 

Recunoaşterea unei anumite persoane, a unui obiect se va face prin 
prezentarea acestora într-un cadru comun cu persoane de aceeaşi înălțime, 
talie, fără un contrast izbitor care poate influenţa martorul. Insă la toate 
acestea se va adăuga şi capacitatea de descriere a martorului şi exactitatea 
recunoaşterii. Astfel, martorul poate descrie corect însuşirile persoanelor şi 
ale obiectelor cu care a intrat în contact, dar acestea să nu fie esenţiale 
pentru descoperirea infracţiunii, fiind comune unui număr larg de persoane. 
Sau cea de a doua posibilitate — martorul convins că a reținut tot ce era 
esenţial, face o descriere detaliată şi totuşi constată că nu poate recunoaşte 
obiectul, deoarece este diferit de ceea ce a perceput. 

Martorul nu reuşeşte să descrie persoana sau obiectul, deci descrierea 
sa este inexactă. Neputinţa martorului nu trebuie să constituie indiciul unei 
erori. Este ceea ce se spune: „Dacă o văd, o recunosc”. Capacitatea de a 
descrie nu se suprapune capacităţii de recunoaştere!” 

Toate aceste etape în care mărturia se formează cu avantajele şi 
dezavantajele lor, prezintă interes şi constituie o importantă sursă de 
descoperire a infractorului şi poate, până la descoperirea altor metode, 
rămân totuşi singurele modalităţi, chiar dacă pot crea şi o falsă 
recunoaştere, de descoperire a celor care încalcă legea. 

De la formarea mărturiei — ca proces psihologic, ca o operaţie logică, 
până la martor, la găsirea metodelor de a-l „face să vorbească” şi apoi 
prinderea infractorului, aducerea acestuia în justiţie şi judecarea sa este o 
cale anevoioasă pe care se pot intersecta interese, sentimente ce pot clătina 
balanţa aflării adevărului. 

Dacă, până acum martorul a fost cel care a văzut, a auzit, ceea ce s-a 
petrecut şi toate aceste evenimente s-au format ca operaţii ale gândirii, 
depinzând în mare măsură de condiţiile de mediu, de gradul de cultură al 
persoanei-martor, de conştiinţa sa, el fiind singurul care ştie mai multe 
decât organele operative, de acum înainte, după aflarea infracțiunii, pe 
scena ei vor intra şi alte persoane cu alte roluri care trebuie să aducă la 
suprafaţă cele petrecute. 

Va cădea cortina peste o scenă, pentru a ne muta atenţia pe o alta, 
unde activitatea de descoperire, de aflare este mai intensă. 


4.5. Perspectiva magistratului asupra aprecierii forţei 
probante a mărturiei 


4.5.1. Izvorul mărturiei din punct de vedere al sursei 


"7 Idem, p. 179. 

Din punct de vedere al mijlocirii faptelor aduse la cunoştinţa 
organelor judiciare şi sursa — izvorul, punctul de plecare al mărturiei — se 
poate vorbi atât în literatura cât şi în practica juridică despre mărturia 
nemijlocită/mijlocită, imediată/indicată, derivată, „din auzite”, din „zvon 
public”. 

Sursa mărturiei nemijlocite este constituită de percepţia imediată, 
originară a faptelor şi împrejurărilor de fapt legate de infracțiune sau de 
făptuitor sau sunt dobândite personal de martor — ex proprersis sensibus. 
La mărturia nemijlocită, între sursa din care provin şi sunt transmise 
informaţiile şi martorul care le percepe şi le dezvăluie, nu se interpun verigi 
intermediare. Percepția nemijlocită implică prezența martorului în timpul şi 
la locul producerii faptelor. Mărturia va avea această însuşire ori de câte ori 
martorul s-a aflat în situaţia de a fi putut percepe direct, chiar dacă temporal 
nu a perceput faptele concomitent sau dacă spaţial s-a aflat la o anumită 
distanţă de locul producerii lor. 

Izvorul mărturiei mijlocite este o sursă mediată derivată, deoarece 
martorul indirect furnizează informaţii nu asupra unor fapte şi împrejurări 
percepute din sursa originară, ci o sursă mediată, derivată — ex auditu 
alieno. Intre sursa primară şi cea prin intermediul căreia faptele sunt aduse 
la cunoştinţa organelor judiciare se interpun verigi intermediare. Aceste 
verigi intermediare pot fi una din părţi (ex auditu partis), martori proprii (ex 
auditu alieno) — acele persoane care au perceput direct, prin propriile 
simţuri faptele şi împrejurările legate de infracțiune şi făptuitor. Punctul de 
plecare al acestei mărturii este mereu determinant, precis individualizat şi, 
de regulă, poate fi confruntat, verificat, cu sursa, elementul primar de 
informare. La această mărturie imediată se apelează atunci când fie există o 
împiedicare absolută de a se obține informaţii din sursa primară (ex: 
încetarea din viaţă a părţii sau a martorului ocular de la care martorul 
indirect deţine informaţii), fie este o împiedicare vremelnică (ex: 
imposibilitatea temporară de a asculta un martor propriu-zis). 

Izvorul mărturiei „din auzite”/ „din zvon public” sau „după cum 
spune lumea”, derivă dintr-o sursă nedeterminată şi indeterminabilă, 
constând în simple referiri ale martorului la fapte auzite, la zvonuri de o 
anumită notorietate a cărei provenienţă nu poate fi precizată, 

Între sursa originară şi cea prin mijlocirea căreia faptele sunt aduse la 
cunoştinţa organelor judiciare se interpun o serie de verigi, de elemente 
intermediare. Din acest punct de vedere o asemenea mărturie este cu atât 
mai nesigură cu cât numărul de verigi intermediare este mai mare. Această 
mărturie este supusă unui proces de denaturare în care se constată mai întâi 
o comprimare a zvonului pe măsură ce acesta circulă pentru a putea fi mai 

uşor de povestit, apoi o accentuare a unor impresii, detalii în jurul cărora se 
organizează întreaga poveste şi, în sfârşit, asimilarea, prelucrarea 
informaţiilor în raport cu deprinderile, interesele, sentimentele celui care 
primeşte informaţia. 

Condiţia esenţială şi singura acceptată pentru ca o persoană să 
dobândească calitatea de martor în procesul penal o constituie deținerea 
unor informaţii despre vreo faptă sau împrejurare care pot servi la stabilirea 
şi aflarea adevărului. În această situaţie, pot fi martori persoanele care direct 
sau indirect cunosc astfel de împrejurări. 

Mărturia mediată este supusă unor reguli particulare de verificare şi 
apreciere. Fidelitatea mărturiei mediate se află într-un raport invers 
proporțional cu numărul verigilor ce separă percepția inițială de martor ca 
subiect cunoscător prin mijlocirea căruia faptele au ajuns la cunoştinţa 
organelor judiciare. Valoarea ei este subordonată cunoaşterii sursei din care 
provine şi de aceea se explică de ce mărturia de plecare nu poate fi 
individualizată; ea se întemeiază pe un zvon, pe opinii mai mult sau mai 
puţin răspândite, încetează de a mai fi directă şi va fi înlăturată. 

In procesul de confruntare a informațiilor provenite din sursa inițială 
cu cele provenite din sursa derivată se poate constata existenţa unei depline 
concordanțe între acestea, dar şi o neconcordanţă asupra unor elemente 
care, considerându-se lipsite de importanță, nu au fost comunicate 
martorului. 

Concordanţa dintre sursa derivată şi cea iniţială dovedeşte că 
martorul mediat a reţinut exact informaţiile primite pe când absenţa unor 
elemente sau comunicarea inexactă îşi găseşte explicaţia în selecția operată 
în informaţiile percepute, omisiunea voită a unor laturi, deci transmiterea 
orală numai a acelor informaţii considerate de sursă ca fiind esenţiale. 

Neconcordanţa informaţiilor poate fi consecința unei denaturări 
involuntare a informaţiilor atunci când acestea, deşi fidel transmise, au 
suportat distorsionări datorită unor cauze subiective, nemijlocit legate de 
personalitatea martorului mediat: prelucrarea şi interpretarea denaturată a 
informaţiilor, raționalmente subiective sau a unor cauze voluntare care 
rezidă din persoana martorului derivat (relaţia avută cu cel pentru care 
urmează să depună mărturie sau raportul dintre el şi organul judiciar — 
anchetatorul) sau datorită relei sale credinţe denaturând în mod deliberat 
faptele. 

Alteori, cauza nepotrivirii informaţiilor din sursa primară cu cele din 
cea derivată este rezultatul faptului că martorul ocular, învinuitul, 
inculpatul, partea vătămată în special, furnizează organului judiciar 

informații false, iar martorul mediat, informaţii exacte, situaţie în care este 
necesară cunoaşterea motivelor care produc asemenea neconcordanţe. 

În cazul în care mărturia mediată nu poate fi confruntată cu sursa 
iniţială (cel de la care martorul indirect deţine informaţiile a încetat din viaţă 
sau nu poate fi găsit), poate fi reţinută sub o dublă condiţie, şi anume: 

persoana martorului să inspire deplină încredere; 
mărturia nemijlocită să fie confirmată de ansamblul probelor 
existente în cauză. 

Cunoaşterea sursei mărturiei reprezintă o cale de a afla informaţiile 
reale şi necesare pentru aflarea cauzei. Nu de puţine ori cei care lansau 
„Zvonurile”, dădeau detalii despre victimă, faptă, împrejurările în care 
acestea s-au petrecut, erau adevărații autori. A cerceta fiecare verigă pentru 
a ajunge la izvorul mărturiei necesită timp, se impune cunoaşterea unor 
anumite categorii de oameni care te pot îndruma şi oferi informaţiile 
necesare, iar rezultatele pot fi negative sau pozitive, pot „face lumină” sau 
„te afundă”. Toate această activitate revine anchetatorului .— procuror sau 
organ de poliție, care trebuie să navigheze printr-o mare de informaţii, de 
zvonuri, de persoane care declară acele lucruri compatibile cu persoana lor 
şi situaţia avută. 


4.5.2. Mărturia din perspectiva legăturii martorului cu pricina 
şi cu părțile în proces 


Martorul trebuie privit în raport cu poziţia pe care o ocupă în 
complexa împletire a relaţiilor şi faptelor care constituie obiectul litigios, în 
raport de dispoziţiile sale afective datorate împrejurărilor legate de cauză, 
adică situaţia reală a martorului faţă de pricină şi faţă de ceilalți participanți 
în procesul penal. 

Prima latură a acestei probleme — legătura şi atitudinea martorului 
față de pricină - reprezintă un moment important în ceea ce priveşte 
interesul material sau moral al acestuia pentru ca pricina să fie soluționată 
într-un anumit fel, deoarece interesul material sau moral poate determina o 
anumită nesinceritate sau parțialitate care se va reflecta şi în mărturie. 

Cea de-a doua latură — legătura cu părțile în proces — vizează poziția 
subiectivă a martorului față de inculpat, învinuit, partea vătămată, partea 
civilă, partea responsabilă civilmente — adică acele raporturi de rudenie, 
amiciţie, duşmănie, afecţiune, răzbunare, teamă, sentimente de antipatie sau 
simpatie. 

In baza art. 78 C.p.p., martorul este persoana care are cunoştinţe 
despre noua împrejurare de natură să servească la aflarea adevărului în 
procesul penal, adică este o persoană neinteresată în soluţionarea într-un 

anumit fel a procesului. În cazul în care participarea sa la procesul penal 
este de natură să servească la aflarea adevărului, din necesitatea de aduce la 
cunoştinţa organului judiciar săvârşirea unei fapte, date şi împrejurări legate 
de acesta, pe care de cele mai multe ori le-a perceput accidental, atunci 
persoana respectivă — apare în calitate de martor care nu are vreun interes 
propriu de apărat. Dar în cazul în care participarea sa are în vedere apărarea 
unui interes propriu atunci persoana respectivă încetează de a mai fi martor 
şi va avea calitatea procesuală necesară apărării intereselor în cauză, şi 
anume, aceea de parte, iar informaţiile pe care le deţine vor fi reţinute şi vor 
constitui mijloace de probă, declaraţie de parte în proces şi apreciate prin 
prisma poziţiei avute în proces. 

Această situaţie a rezultat din incompatibilitatea între calitatea de 
parte în proces şi calitatea de martor, deoarece va exista o prezumție de 
nesinceritate. Pentru a înlătura această consecință negativă, art. 82 C.p.p. 
instituie incompatibilitatea între martor şi parte în proces, oferind totodată 
persoanei vătămate un drept de opţiune între poziţia de parte civilă, parte 
vătămată şi martor în proces. În această situație nu se va putea face 
abstracţie, de faptul că persoana vătămată, deşi a ales calitatea de martor, i 
s-a cauzat un prejudiciu material sau moral prin săvârşirea infracţiunii, deci 
mărturia sa va avea un grad de părtinire. 

Depoziţia sa va fi supusă unor elemente de deformare, chiar dacă 
persoana este de bună-credință, deoarece percepția şi memorarea se 
desfăşoară pe un fond afectiv emoţional, lucru care va determina o 
memorare lacunară. La toate acestea se adaugă şi tendința de exagerare, 
specifică psihologiei victimei "15. 

O altă situaţie care ar putea să creeze o prezumție de interesare 
materială sau morală în rezolvarea cauzei, este cea dată de suprapunerea 
celor două calităţi — martor şi soţ, sau raport de rudenie cu învinuitul sau 
inculpatul sau cu celelalte părți. In acest scop, C.p.p. prevede în art. 84 — 
„Intrebări prealabile” — ca martorul să fie supus la un şir de întrebări privind 
identitatea sa, ocupaţia şi adresa, apoi întrebările trebuie să vizeze relația de 
rudenie cu învinuitul sau inculpatul sau cu oricare altă parte şi dacă a suferit 
sau nu vreo pagubă de pe urma săvârșirii infracțiunii. 

În situaţia în care este rudă apropiată cu învinuitul/inculpatul sau cu o 
parte în proces, acesta va fi absolvit de obligația de a depune mărturie. Este 
însă o excepție relativă, deoarece rudele sau soțul pot depune mărturie, 
rămânând la latitudinea lor dacă-şi manifestă acest drept sau nu. Această 
posibilitate de alegere, acordată soțului şi rudelor apropiate a fost instituită 


115 Al. Ciopraga, op.cit., p. 191-194. 

dintr-o îndoită explicație — în primul rând, există această legătură 
sentimentală care determină o conduită subiectivă şi, în al doilea rând, 
motivele de suspiciune legitimă care rezultă dintr-o atitudine de 
particularitate ce poate fi manifestată de aceste persoane, derivând din 
prima latură a explicaţiei!!?. 

Organul legislativ a acordat această posibilitate pentru a scuti 
persoanele aflate într-o asemenea situație de alegere între sentimentele 
fireşti şi datoria de a spune adevărul. Rudele apropiate în accepțiunea C.p. 
sunt ascendenţii şi descendenții, fraţii şi surorile, copiii acestora, precum şi 
persoanele devenite prin înfiere potrivit legii astfel de rude (art. 149). Şi în 
cazul în care rudele apropiate precum şi cele mai îndepărtate depun 
mărturie, va opera prezumția de parţialitate (părtinire). Aşadar, în cazul 
martorului din una din cele două categorii, poziţia sa de imparțialitate va fi 
în același timp amenințată”. 

În viziunea acestora — părinți/soț — persoanele care au săvârşit o faptă 
prevăzută de legea penală — vor apărea ca nişte persoane corecte, incapabile 
de a săvârşi o asemenea faptă. Astfel, în depoziţia părinţilor, fiul urmărit 
pentru comportări huliganice este descris ca un copil simpatic, plin de 
umor, căruia, ca tuturor de vârsta sa, îi place să se distreze, iar fapta comisă 
este considerată ca o copilărie, glumă nevinovată. Soţia dispărută, pentru 
soțul care o iubeşte, va fi reprezentată ca o persoană deosebită din punct de 
vedere fizic, mult mai tânără, elegantă”. 

O altă posibilitate de perturbare a mărturiei poate veni din situația 
reală în lanțul împrejurărilor cauzei, al raporturilor în care se află cu ceilalți 
participanți în proces, al poziției sale subiective față de cei care au o 
anumită calitate în proces. In acest punct interesează personalitatea 
martorului din punctul de vedere al relațiilor cu ceilalți, cu părțile în 
proces “. 

Se ştie că martorul poate fi o persoană necunoscută, o persoană care 
accidental s-a aflat în locul săvârșirii unei fapte, dar poate fi o persoană 
cunoscută învinuitului/inculpatului şi celorlalte părți în proces. Aflat în 
această situație, organul judiciar se poate confrunta cu o situație dificilă. 
Datorită diferitelor raporturi: de colegialitate, de serviciu, de amiciție, 
mărturia martorului ca şi poziția sa față de fapta săvârşită vor putea suferi 
anumite modificări. Se pot ivi sentimente de compasiune față de 


11> Idem, p. 194. 
120 Idem, p. 195. 
121 Idem, p. 195. 
122 Idem, p. 196. 

învinuit/inculpat care va fi tras la răspundere pe baza depoziţiei sale sau 
sentimente de ură, antipatie sau simpatie. Oricare sentiment nutrit de martor 
faţă de una dintre părțile în proces se va repercuta asupra mărturiei. 

Sentimentul de simpatie, care intră în categoria sentimentelor 
generoase, se sustrage involuntar cenzurii martorilor, dar poate deforma 
mărturia, prin ceea ce simte martorul, fie datorită raporturilor anterioare 
dintre el şi părți sau ivite spontan în momentul intrării în contact în cursul 
procesului penal. De obicei acest sentiment se va îndrepta spre victima 
infracţiunii, şi nu spre cel care a săvârşit-o!%5 

Faţă de învinuit/inculpat, martorul, deşi blamează fapta acestuia, va 
încerca un sentiment de compasiune. Sentiment care poate lua naştere din 
unele informaţii pe care martorul le dobândeşte cu privire la situaţia 
familială grea şi nu doreşte ca mărturia sa să contribuie la condamnarea 
acestuia, socotind fapta sa ca o consecinţă a unui concurs nefavorabil de 
împrejurări. Dar această atitudine va avea repercusiunile sale. Astfel, acele 
împrejurări care îl acuză pe învinuit/inculpat se vor estompa, iar dacă au 
existat circumstanțe atenuante, vor căpăta contur şi vor deveni 
hotărâtoare !2* 

De cele mai multe ori, sentimentele de simpatie, compasiune se 
îndreaptă asupra victimei — persoana vătămată. Insă sentimentele sunt mult 
mai amplificate deoarece la suferinţele produse de săvârşirea infracţiunii pe 
care persoana vătămată le-a suferit, se adaugă şi cele pe care trebuie să le 
suporte în cursul procesului penal. Martorul va depune astfel, o mărturie 
defavorabilă învinuitului/inculpatului, deci parțială, subiectivă, deoarece 
acesta se poate identifica cu victima şi atunci toate acestea i s-ar fi putut 
întâmpla lui. Aşadar, există posibilitatea de identificare cu victima, lucru 
care se va oglindi în depoziţie. 

Dar la capătul celălalt se află sentimentele negative, de obicei, 
antipatie, ură faţă de una din părţi, în special împotriva celui care a săvârşit 
o faptă de lege penală. Drept consecință, mărturia unui asemenea martor va 
oglindi o „îngroşare”, o accentuare a suferințelor celui vătămat, se va 
exagera şi condamna fapta învinuitulu//inculpatului. 

Un alt sentiment perturbator este pasiunea. Realitatea este percepută 
sub imperiul acestei forme — dragostea — deformat. Respectivul va vrea să 
vadă doar ceea ce-i convine, ajustând toate datele pentru a le potrivi 
imaginii iubite. 


123 Idem, p. 197. 
124 Idem, p. 197-198. 

Opus acestui sentiment este gelozia, ura, invidia. Dacă mărturia 
celui stăpânit de sentimentul de dragoste oglindeşte atitudinea martorului, 
fiind, deci, decelabilă pentru organul judiciar şi mai puţin periculoasă 
pentru justiţie, mărturia bazată pe ură, invidie, ce reprezintă o armă a 
răzbunării este mai greu de detectat. Sentimentele de ură, răzbunare faţă de 
una dintre părți, un membru al familiei, pot fi reprimate, pot apărea sub 
diferite manifestări. Martorul poate trece sub tăcere sau în mod deliberat 
denaturează împrejurări care erau în favoarea învinuitului/inculpatului. 

Poate exista şi un sentiment de teamă, frică, ce poate fi provocat de 
împrejurări interne sau externe. Cazul tipic îl reprezintă amenințarea 
martorului cu producerea unui rău, fie asupra propriei sale persoane, fie 
asupra unei persoane dragi. Răzbunarea învinuitului sau inculpatului are 
drept consecință producerea unui sentiment de teamă asupra psihicului 
martorului care va face o depoziţie nesinceră. Victimele acestor temeri sunt, 
în general, femeile şi copiii. 

In cazul unor învinuiţi/ inculpaţi, cunoscuţi ca persoane foarte 
periculoase, martorii sunt foarte greu de recrutat, deoarece, sub imperiul 
fricii, aceştia se sustrag de la obligația de a depune mărturie. Alteori 
temerea care duce la mărturie falsă îşi are rădăcini interne, datorându-se 
raporturilor în care se afla martorul cu pricina în care urmează să depună 
mărturie. 

Tăcerea, prezentarea falsă sau îndreptarea bănuielilor către o 
persoană nevinovată se pot produce datorită posibilității ca martorul să fie 
implicat ca învinuit/inculpat în cauză sau temerii de a fi tras la răspundere 
penală pentru o faptă comisă anterior, dar nedescoperită 75. 

Persoanele care se bucură în societate de o anumită prestanţă, şi care, 
din diferite motive se pot afla într-un loc compromiţător în compania unor 
persoane îndoielnice, pot, de asemenea, fi prezente la producerea unei 
infracţiuni, aceasta determinând afişarea, în faţa organelor judiciare, a unei 
atitudini de negare a cunoaşterii faptelor“. 


125 Idem, p. 200. 

126 Al. Ciopraga, citându-l pe E. Locard, dă, ca exemplu, cazul unei 
femei martoră la săvârşirea unui omor petrecut într-un loc rău famat. Din 
locul în care se găsea, aceasta a perceput fapta în întregime; imediat după 
săvârşirea faptei, în fața unui ofițer de poliție şi apoi a prefectului a făcut o 
depoziție detaliată asupra împrejurării comiterii omorului. În fața 
judecătorului de instrucție şi a Curţii cu jurii a retractat depoziția, deoarece 
prezența în acel loc a unei femei de condiție bună ar fi fost inexplicabilă. 
(Al. Ciopraga, op.cit., p. 201). 

Se mai pot adăuga raporturile de prietenie, profesionale, simplele 
raporturi care pot determina o mărturie nesinceră, din dorința de a nu 
deteriora bunele relaţii avute, până la momentul comiterii faptei, cu 
învinuitul/inculpatul. Sau trăsăturile personalităţii ale celui care compare 
în calitate de martor — amor propriu, vanitate. Mărturia acestuia este uşor 
detectabilă ca fiind nesinceră, deoarece va avea în centru personalitatea 
martorului. 

Calitatea de martor implică şi anumite obligaţii, şi anume, de a se 
înfăţişa în faţa organului judiciar ori de câte ori este chemat. Din acest 
motiv, martorul, pentru a se elibera de această obligație, poate trece sub 
tăcere anumite fapte, evenimente legate de săvârşirea infracţiunii "7. 

Credibilitatea şi atitudinea  martorului vor fi subordonate 
personalităţii acestuia. Un om care şi-a conturat personalitatea, care are 
reprezentarea clară a binelui şi răului, care se poate judeca obiectiv, va 
putea să-şi impună o anumită conduită faţă de săvârşirea unei infracțiuni. 
Deşi pot să depună mărturie chiar dacă vor fi prezumate de parțialitate, 
aceste persoane vor putea să se detaşeze de sentimentele născute o dată cu 
producerea infracțiunii, reuşind să-şi înfrângă resentimentele şi să declare 
adevărul. 

Deşi ne aflăm în cursa contracronometru de aflare a adevărului, 
aceste persoane, singurele capabile să spună adevărul aşa cum s-a petrecut, 
pot aduce anumite modificări la depoziţiile anterioare, retractări totale sau 
parțiale, vizibile în unele declaraţii, încât îngreunează aflarea adevărului, 
dar avându-se mereu speranţa în conştiinţa omului pentru dreptate, se va 
persevera, deoarece aceste persoane pot fi aduse pe drumul cel drept. Este, 
bineînţeles, sarcina anchetatorilor pentru a „trezi” în conştiinţa lor spiritul 
de dreptate, dorinţa de a ajuta şi de a afla adevărul. 


127 Idem, p. 200-203. 

FILTRU OBIECTIV 


Elemente perturbatoare 


context spaţio-temporal 

vizibilitate - distanță 

luminozitate 

stare meteo 

iluzii - inegalitate optică, deformare 
- distanţă, mişcare, proporţii 

capacitatea evenimentului de a fi 

reţinut 


- spaţiu 

- distanţele 

- timpul - obiectiv 
- subiectiv 

- vitezele 


- tipul materialului de memorat 
- cifre 
- material verbal 
- imagini, culori 
- repetabilitatea memorării 
- condiţii de stress şi perturbări 
cu motivaţie prioritară 


- presiunea oficialități şi solemnităţii 

- sugestibilitatea de statut 

- presiune mass-media 

- (interesele) legăturile martorului cu 
pricina, participanţii şi soluţia 

- mediul socio-cultural şi de provenienţă 
a marotrului 

- izvorul sursei mărturiei: direct, mediat, 
zvon public 

- eroarea de fapt 

FILTRU SUBIECTIV 


Elemente perturbatoare 


ereditate 

integritatea analizatorilor senzoriali 
integriatea funcțională a creierului 
fluctuații ale atenției 

(disfuncţii de orientare-concentrare 


- completări logice şi semantice 

- reconstituiri 

- experienţa stocată 

- integritatea mentalului cognitiv 
(gândire, raționamente) 

- efectul “hallo” 

- anticiparea 

- emotivitatea 


- calitatea engramării (întipărirea) 

- dinamica funcţională a urmelor mentale 

- tăria legăturilor logice 

(stereotipii şi structuri logice) 

- tipuri de memorare 

- interesul 

- starea de prospeţime a proceselor mentale 


- memoria latentă şi memoria intenţionată 


EVENIMENT TESTIMONIAL 


- sentimentul incertitudinii 

- memoria de reproducere 

- trăinicia lanțurilor asociative 

- (exerciţiul) capacitatea exprimării 

- verbal, scrise 

- teama de represalii 

- buna-credinţă 

- reaua-credinţă (martor mincinos) 

- martor în eroare 

- gradul de angajare (participare) la 
aflarea adevărului 

- simpatie - antipatie faţă de magistrat 
(poliţist etc.) 

SCHEMA FORMĂRII MĂRTURIEI 
Tiberiu Bogdan — Ioana Teodora Butoi (prelucrări personale şi completări) 

4.6. Repere particulare"? vizând mărturia şi martorul 


4.6.1. Martorul persoană minoră. Aspecte psihologice ale etiologiei 
minciunii “ în comportamentul juvenil 


La copii, minciuna apare o dată cu structurarea planului rațional. 
Primele neconcordanţe dintre fapte şi relatarea lor pot fi considerate 
pseudo-minciuni, deoarece copilul „brodează”, imaginează din plăcere, din 
opozabilitate sau antrenat de jocul povestirii. Copilul preşcolar opune 
adevărul său aceluia exprimat de persoanele mature, uneori această 
neconcordanţă se datorează încărcăturii limbajului cu aspecte metaforice şi 
simbolice ca şi forţei creatoare încorporate în limbaj. De altfel, jocul, ca 
activitate impregnată de fantezia copilului, arată cât de încărcat este planul 
real de fabulaţie, de asociații imprevizibile şi incapacitatea deosebirii 
realului de posibil (din perspectiva psiho-juridică, interesante sunt 
dependența de matur şi sugestibilitatea de statut care intervin şi ele ca 
factori care alimentează neconcordanţa cu faptul real al amintirilor). 

După intrarea copilului la şcoală, raționarea capătă alt context de 
raportabilitate: minciuna devine o problemă a educaţiei. 

Dintre categoriile de minciună ale marii copilării se vorbeşte mai ales 
despre minciuna ce gravitează în jurul simbolului „fructului oprit”, trăit 
ca atare datorită dezvoltării conştiinţei morale. Minciuna de imitație 
constituie o a doua categorie. Minciuna de consens cu ceea ce a spus un 
băiat mai mare, minciuna ce încearcă să devalorizeze sau să compromită 
(asociată cu denigrarea) şi/sau chiar aceea de consimțire a afirmației mamei 
care cere să se spună că nu este acasă dacă este chemată la telefon, 
constituie alte categorii de minciună. 

Spre 11-13 ani, se minte pentru a se face plăcere sau a evita o 
neplăcere, pentru a părea mai puternic sau mai bun, priceput etc. Aceasta 
este categoria minciunii ce trebuie avută în atenția educativă; la copii de 7 — 
9 ani, această minciună pune în evidență insatisfacții privind mediul 
înconjurător, modul de viaţă. 

După Norbert Sillamy'*, copilul mic care cu greu face distincţie 
între real şi imaginar, alterează adevărul, dar nu minte (a); când el fabulează 


1% Vezi interogarea în condiţii speciale, ale cărei reguli se aplică şi la 
audierea martorilor minori. 

a Ursula  Şchiopu şi colab., Dicţionar enciclopedic de 
psihologie, Editura Babel, Bucureşti, 1996, p. 453-454. 

150 Norbert Sillamy, Dicţionar de psihologie, Larousse, Editura 
Univers Enciclopedic, 1996, p. 198. 

sau înfrumuseţează realitatea, nu face decât să cedeze unei tendinţe normale 
care nu merită severitatea educatorilor: copilul îşi transformă trecutul în 
sensul trebuinţelor sale. Adevărata minciună apare la vârsta de 6 — 7 ani, 
constituind aproape întotdeauna o conduită de eschivare, în general 
destinată să evite o mustrare (b). La unii subiecţi dezechilibrați, minciuna 
poate avea un caracter malițios — denaturare calomnioasă, abuz de 
încredere, mărturie mincinoasă etc. (€). 

Forma cea mai benignă prin consecinţele sale este mitomania 
vanitoasă, dar există şi o formă malignă şi perversă de mitomanie care este 
arma perfidă a celor invidioşi, slabi, geloşi, autori de scrisori anonime şi de 
acuzaţii neîntemeiate la care destule persoane pleacă urechea cu 
complezenţă. Această tendință morbidă de a altera adevărul ar ţine, după 
E. Dupre, de constituţia individului. 

Din punctul de vedere al medicini legale'*!, mitomania reprezintă o 
tendinţă patologică de a denatura lucrurile. Ea se prezintă, de regulă, prin 
exagerare, subiectul înflorind discursul cu imagini, scene pe care le descrie 
pe viu ca şi cum ar rememora întâmplări trăite în realitate. Mitomania poate 
fi inconştientă, când are un rol compensator şi nu urmăreşte un scop utilitar, 
sau conştientă, când este pusă în slujba unui scop bine precizat. Uneori, 
mitomania (ca simptom patologic) la personalitățile dizarmonice duce la 
falsa recunoaştere a unor infracțiuni, în scopul afişării unui eroism. Eroarea 
judiciară datorată mitomaniei este evitată prin faptul că proba testimonială 
trebuie dublată de probe ştiinţifice. 


4.6.2. Psihologia martorului minor 


Dezvoltarea psihicului ființei umane este condiționată şi de vârsta sa, 
astfel că nu ar trebuie să se vorbească de psihologia minorului, adică a 
persoanei care nu a împlinit vârsta de 18 ani, ci, în general, ar trebui să se 
aibă în vedere raportarea la diverse perioade ale minorităţii, cunoscute fiind 
desigur, diferenţele de dezvoltare fizică, psihică, intelectuală etc., existente 
între un minor de 4 — 5 ani şi un altul de 17 ani. Deci, anchetatorul va trebui 
să se comporte faţă de minori şi să le aprecieze declaraţiile ţinând seama de 
toţi factorii care influențează psihicul lor şi, în special, de vârsta pe care o 
au. Cu cât minorul va avea o vârstă mai apropiată de vârsta majoratului, cu 
atât vor fi mai mici deosebirile datorate acestor particularităţi şi invers. 


il T. Ciornea şi colab., Medicina legală — definiţii şi 


interpretări, Editura Junimea, 1988, p. 322. 

Minorii au o capacitate de percepere şi de redare a faptelor mai 
redusă, deoarece atenţia lor se îndreaptă, de obicei, spre lucruri care, în 
general, sunt lipsite de importanţă, astfel că, deseori, din această cauză şi 
din cauza capacității reduse de a înţelege anumite fapte şi împrejurări, nu 
vor percepe importantul, esenţialul care interesează justiţia. 

Inclinaţia spre fantezie, teama de cei sub îngrijirea cărora se află 
(părinţi, tutori etc.) şi de răzbunare a infractorului, sugestibilitatea lor etc., 
toate acestea fac ca declaraţiile acestora să fie privite cu rezervă şi să se 
procedeze la interogarea lor numai atunci când este absolut necesar, 
folosindu-se o tactică adaptată psihicului lor, de natură a putea înlătura 
deficienţele care le afectează valoarea declaraţiilor. 

Un studiu complet şi corect al psihologiei minorului ar trebui, 
desigur, să se ocupe cu diferitele perioade ale minorităţii, fiecare dintre ele 
având trăsături diferite de ale celorlalte. In cadrul acestui capitol nu vom 
putea urmări o astfel de dezvoltare a problemei psihologiei minorului; se 
vor expune acele trăsături caracteristice psihologiei minorului în general (Şi 
nu pe perioade de vârstă) care interesează asupra aspectelor sub care acesta 
apare înaintea justiţiei, pentru a da posibilitatea anchetatorului să cunoască 
mai bine psihologia minorului, să-şi explice atitudinile, comportarea sa şi să 
aplice cele mai potrivite procedee pentru a-l putea determina să declare 
adevărul. 

Anchetatorul va avea în vedere vârsta minorului, în primul rând, cu 
toate că nici acest element nu este în măsură să indice o egală dezvoltare 
psihică la toţi minorii; starea dezvoltării psihice variază în raport cu 
instruirea şi educaţia primită, care pot fi mai ridicate la unii şi mai scăzute la 
alții. Deci, se va ţine seama şi de aceşti factori. 

Ceea ce caracterizează în primul rând minorul este înclinația spre 
fantezie şi sugestibilitate. 

In psihicul său incomplet dezvoltat, realitatea şi ficţiunea se 
împletesc, uneori ajungându-se să se confunde în aşa fel încât nu mai pot fi 
separate. Noţiunile sale sunt vagi, neprecizate, iar lipsa de experiență, 
gândirea nematurizată şi neînţelegerea justă a lucrurilor şi evenimentelor 
sunt factori care afectează perceperea, memoria şi redarea evenimentelor. 

Deşi minorii sunt în general mai curioşi şi cu un spirit de observaţie 
mai dezvoltat decât majorii, totuşi atenţia lor se îndreaptă de cele mai multe 
ori spre lucruri şi amănunte lipsite de importanţă, care însă le trezesc 
interesul, astfel că nu percep ceea ce este important într-o împrejurare 
(nerealizând importanţa ei), ci percep amănunte care uneori nu sunt utile 
anchetei. 

Lipsa de experienţă, cultura redusă, fac mai dificilă înţelegerea unor 
anumite evenimente, influențând defavorabil atât perceperea — înțelegându- 
le greşit — cât şi fixarea lor în memorie. Unele emoții frecvente la copii (fri- 
ca, groaza etc.), denaturează perceperea unor evenimente care impresio- 
nează (amenințări, loviri etc.). 

Redarea evenimentelor, pe lângă influenţa defavorabilă a factorilor 
arătaţi este afectată în mare măsură de sugestibilitatea şi emotivitatea lor, 
explicabile în ambianța specifică justiției, de teama de necunoscut, de 
împrejurarea că minorii trec cu uşurinţă de la o stare psihică la alta, se irită 
uşor. 

Toţi aceşti factori influențează declarațiile minorilor, care se 
conturează astfel în raport de vârsta, de gradul de dezvoltare fizică, psihică 
şi intelectuală, inteligența, capacitatea de percepere, de înţelegere a 
evenimentelor, de memorare şi de redare, sugestibilitate, înclinație spre 
fantezie. Aprecierea declaraţiilor (în lumina acestor atitudini) se va face 
distinct, de la caz la caz, în funcție de persoana de la care emană. 

Sunt situaţii când minorii, chiar copii, memorează şi redau exact 
evenimentele la care au asistat, cu o sinceritate exemplară. În practică s-a 
constatat că aceste cazuri formează excepţia, deci este util a se examina cu 
multă atenţie declaraţiile lor, prin prisma celor arătate mai sus. 

Teama de a nu fi descoperit şi sancționat îl determină pe minorul 
infractor să aibă o atitudine de neîncredere şi ostilitate faţă de organele de 
justiţie. 

Lipsa conştiinţei vinovăţiei pentru anumite infracţiuni, pe care uneori 
minorul, dat fiind cultura, vârsta, experienţa, nu le consideră ca atare (furtul 
de fructe sau alimente de mică cantitate, neplata biletului de tren) îl 
determină a se considera nedreptăţit. 

Minorul recidivist, fiind nevoit să se conducă singur în viaţă, are un 
spirit practic foarte dezvoltat, precocitate, perfidie, neîncredere şi atitudine 
defensivă permanentă faţă de semeni şi, mai ales, faţă de justiţie, precum şi 
tendinţa de simulare. E de remarcat că, în general, are o atitudine de respect 
față de superioritatea fizică, intelectuală, morală, care îl determină la 
schimbarea atitudinii de neîncredere, devenind mai sincer, mai bun. 
Anchetatorul va trebui să reţină acest fapt. 

Minorul victimă a unei infracţiuni are, în general, aceleaşi trăsături 
ca şi majorul, cu tendinţa de a exagera mai mult faptele a căror victimă a 
fost, atât din cauza emoției, fricii care i-au alterat perceperea, cât şi din 
interesul de a obține avantaje materiale şi de a se răzbuna pe infractor. 
Sugestibilitatea şi teama îl fac deseori instrumentul celor sub a căror 

autoritate se află şi care uneori încearcă să profite în urma infracțiunii a 
cărei victimă a fost minorul. 

Martorul minor are aceleaşi trăsături psihice caracteristice care 
influenţează declaraţiile sale. Tendinţa spre fantezie şi sugestibilitate sunt 
cei mai importanți factori care determină neîncrederea, deseori justificată, 
în declarațiile sale. 


4.6.3. Probleme tactice cu privire la ascultarea minorilor 


A. Dispoziţii legale: probleme procesuale în legătură 
cu ascultarea minorilor 


Pentru realizarea reglementărilor din dreptul penal cu privire la 
minoritate, a fost necesar să se înființeze pe linia procesual penală o 
procedură specială cu privire la minorii care, într-un fel sau altul, iau 
contact cu organele însărcinate cu înfăptuirea justiţiei. Această procedură se 
justifică prin faptul că minorul nu are maturitatea psihică, dezvoltarea 
intelectuală şi experienţa necesară pentru folosirea eficientă a drepturilor 
procesuale acordate de lege!%5. 


132 Gh. Nistoreanu şi colab., Drept procesual penal, Editura Europa 
Nova, Bucureşti, 1996, p. 314. 

133 Sistemul legislativ şi practica judiciară a Marii Britanii cu privire la 
martorul minor (Consideraţii juridice privind admiterea declarațiilor 
minorilor ca probe în justiţie) conform Criminal Justice and Behavior, SUA, 
vol. 23, nr. 2, iunie 1996, pg. 48-61. 

Proverbul englez care spune că „pe copii trebuie să-i vezi la 
tribunal, nu să-i şi auzi” nu a fost niciodată aplicat în Curțile de Justiţie din 
Scoţia, unde, în mod tradiţional, copiii au fost acceptaţi ca martori. Vom face 
o scurtă trecere în revistă a preocupărilor recente privind capacitatea copiilor 
de a apărea în instanţă ca martori, prevederile procesuale scoțiene referitoare 
la mărturiile depuse de copii în cauze civile şi penale, iar în final vor fi 
expuse concluziile unui program de cercetare psihologică, legat de problema 
chemării în instanță a copiilor, program realizat de „Scotish Home and 
Health” (Departamentul Scoţian al Sănătăţii şi Internelor). 

Până acum, copiii erau chemaţi ca martori în instanţele penale scoțiene 
şi supuşi audierilor şi confruntărilor cu părțile, în faţa curţii, la fel ca şi 
adulţii (ei fiind consideraţi „martori competenţi”). Pentru unii dintre copii, 
această experienţă era destul de dificilă şi stresantă, mai ales în cazurile de 
abuz sexual. Juriştii scoțieni au rămas insensibili la aceste probe. Cu mai 
mult de 50 de ani în urmă, un avocat nota: „Nu numai avocatul dar şi ceilalți 

care au legătură cu cazul sunt afectaţi de această situaţie. Este ca şi cum ar 
conspira Curtea, pentru a traumatiza copilul din nou”. Această opinie pare a 
se fi adresat unor urechi surde, pentru că la 30 de ani după afirmaţia lui 
Crawford, aceeaşi problemă se discută din nou în Comitetul Thompson de pe 
lângă Departamentul Scoţian al Sănătăţii şi Internelor şi al Biroului Coroanei. 
În 1975, acest organism analiza dacă este necesară chemarea în instanță, ca 
martori, a copiilor, victime ale unor abuzuri sexuale. Comitetul concluziona 
că „deşi procedura actuală nu este cea mai adecvată pentru copii, care sunt 
supuşi în mod inevitabil unui stres suplimentar, cauzat de evenimentul 
depunerii mărturiei, nu există încă o alternativă procedurală acceptabilă, care 
să satisfacă interesele justiţiei şi să fie imparţială faţă de pârâţi”. 

Cu alte cuvinte, deocamdată nu se schimbă nimic în procedurile legale. 
Au mai trecut 10 ani până ce problema aceasta a copiilor să fie abordată mai 
serios în Marea Britanie, când mass-media au început să facă publice 
preocupările psihologilor şi ale celor de la asistenţa socială față de 
procedurile ce implicau chemarea în instanţă a copiilor, mai ales în cazurile 
de abuz sexual. 

În Anglia şi Țara Galilor situaţia era deja mai proastă decât în Scoţia. 
Unele cazuri de abuz erau imposibil de urmărit penal, deoarece instanţele nu 
erau pregătite să audieze ca martori copiii, decât dacă aceştia aveau cel puţin 
7-8 ani. Copiii mai mici erau chemaţi ca „martori incompetenţi”, situaţie care 
a determinat un avocat englez să considere această regulă, procedura „Charta 
de molestat copii”. 

La sfârşitul anilor ”80, unele ţări au început să revizuiască procedurile 
legale de audiere în instanţă a copiilor, iar psihologii din Australia, Canada, 
SUA şi din principalele state europene au studiat problemele comune 
apărute, căutând posibile soluţii. 

În 1985, Royal Scotish Society for the Prevention of Cruelt to Children 
(Societatea regală scoțiană pentru prevenirea cruzimii faţă de copii) s-a arătat 
îngrijorată de situaţia în care sunt puşi copiii atunci când apar în instanţă şi a 
organizat o conferinţă la Edinburgh, cu titlul „Copilul, victimă a procesului 
legal?”. 

Iniţiativa a fost bine primită de către avocaţi, poliţişti, psihologi, 
activişti sociali, dar nu se poate afirma că a existat o unitate de opinii. Un alt 
magistrat scoțian, Lordul McCluskey, a afirmat că nu are dovezi clare cum că 
s-ar traumatiza copiii în instanţă, iar stresul manifestat de aceştia în faţa 
Curţii este unul de factură normală, întâlnit la toate persoanele aflate în 
această situaţie. 

Din fericire, problema nu a fost abandonată. În anul 1986, psihologul 
Universităţii Aberdeen a fost însărcinat de către Scotish Home and Health 
Department să întocmească un studiu referitor la copii chemaţi ca martori în 
diverse cauze penale sau civile. Doi ani mai târziu, Scotish Low Commission 
(Comisia Scoţiană de Drept) a întocmit o lucrare despre copiii aduşi ca 
martori şi despre alte categorii vulnerabile ca martori. S-a hotărât întocmirea 
unui studiu pentru descoperirea unor alternative de depunere a mărturiilor, 
urmând modelul celor folosite de Statele Unite ale Americii. În Raportul 
următor, în anul 1990, Scotish Low Commission a recomandat schimbarea 
procedurilor de audiere a minorilor şi alte îmbunătăţiri ale modului de 
executare a acestor proceduri. 


A) Cadrul legal 

Nu a fost fixată niciodată o limită minimă de vârstă pentru admiterea 
unor copii ca martori în curțile de justiţie din Scoţia. Codurile de procedură 
din sec. XIX amintesc de un caz din 1837, în care a fost adus în instanță 
pentru a depune mărturie, un copil de 3 ani. Cauza judecată la Înalta Curte 
din Edinburgh era legată de un furt de haine. Fetiţa era de-a dreptul îngrozită 
când s-a văzut în faţa judecătorilor îmbrăcaţi în robe roşii şi purtând peruci 
albe pe cap. În aceste condiţii nici măcar n-a putut scoate o vorbă. 

În Dreptul Scoţian, o persoană acuzată de comiterea unei infracţiuni nu 
poate fi condamnată în baza mărturiei unui singur martor. Deci, declaraţia 
unei fetițe de 3 ani ar fi trebuit să fie corelată cu altele, luate de la alţi 
martori, înainte ca acuzatul să poată fi condamnat. Legea nu prevede că 
aceste declaraţii trebuie să aparțină neapărat unor adulţi care să sprijine (sau 
nu) spusele copilului. 

Această prevedere legală a suferit o mică modificare. Un copil, de 
regulă minor sub 14 ani, este considerat prea tânăr pentru a depune mărturie, 
excepţie făcând cazurile în care curtea consideră copilul capabil să depună 
mărturie, în sensul că acesta înţelege natura noţiunii de adevăr sau minciună 
Şi îşi asumă obligaţia de a spune numai adevărul despre ceea ce este întrebat. 
Judecătorul poate audia alte surse din care să-şi dea seama dacă minorul este 
sau nu un martor competent. 


B) Procedurile legale 

Cazurile în care sunt implicaţi ca martori copiii sunt, de regulă, acelea 
în care minorii sunt ori acuzaţi ori victime (cum ar fi cazurile de abuz sexual 
sau de altă natură). 

Instrumentarea acestor cazuri necesită prevederea unor măsuri 
speciale. Din 1971, când a intrat în vigoare Legea privind asistenţa socială, 

copiii nu mai sunt audiaţi direct în instanţă. Ei sunt preluaţi de un organism 
special care se ocupă de mărturiile lor, organism numit Children’s Hearings. 
Sistemul Children’s Hearings se foloseşte în interesul copilului, cu acceptul 
acestuia sau al părinților. Dacă se demonstrează necesitatea depunerii 
mărturiei, copiii pot fi chemaţi la Children's Hearings. Motivele ce 
determină această aducere în instanţă ţin de mai multe aspecte: copilul poate 
fi în situaţia de victimă a unui abuz sau, din contră, poate fi autor al unei 
infracțiuni; condiţiile de trai şi tratamentele părinţilor sunt necorespunzătoare 
ori există pericolul de a fi traumatizat. 

Prin folosirea sistemului Children’s Hearings, copiii sunt protejaţi, 
fiind luaţi în grijă şi nu trataţi ca infractori obişnuiţi, separându-i totodată pe 
copiii victime ale unor abuzuri de agresorii lor. Sistemul nu poate impune 
sancțiuni directe împotriva acelora care comit abuzuri. 

Cu toate acestea, urmărirea penală a adulților care au comis abuzuri 
împotriva copiilor, mai ales când abuzul comis este grav, este necesar să se 
facă cu participarea copilului ca martor. Cazurile în care adulţii sunt acuzaţi 
de neglijarea copiilor şi/sau cruzimi împotriva acestora, se judecă în faţa 
şerifului, fără juraţi. Cazurile mai grave de abuz sexual sau fizic implică 
procesul penal în faţa unei curţi de juri sau în faţa şerifului şi a unui juriu. 


C) Acceptarea mărturiilor de la martorii copii 

În anul 1990, Lord Justice General Hope (cel mai înalt magistrat din 
Scoţia), urmând o recomandare a Comisiei Scoţiene de Drept, a întocmit un 
memorandum prin care propunea unele măsuri practice pe care judecătorii le 
pot lua pentru a reduce formalităţile în cazurile în care copiii sunt chemaţi ca 
martori. Aceste măsuri includ renunţarea la peruci şi robe, aşezarea copilului 
în bancă, nu în boxa martorilor, permiterea prezenţei în apropierea copilului a 
unei rude sau chiar evacuarea sălii. 

Copilul căruia îi este teamă să depună mărturie în prezenţa celui acuzat 
de abuz, poate fi separat de acesta printr-un ecran. Atunci când este folosit 
acest procedeu, acuzatul trebuie să-l vadă şi să-l audă pe martor. Acest lucru 
poate fi realizat printr-un sistem de monitoare. 

Sistemul novator al televiziunii cu circuit închis: 

Una din măsurile radicale de protecţie a martorului copil este aceea de 
folosire a televiziunii cu circuit închis, aşa-numita „legătură în direct”. Curtea 
poate autoriza folosirea televiziunii cu circuit închis dacă există indicii 
(bazate pe vârsta copilului, natura faptei comise, natura probei cerute, 
existenţa unei relaţii între copil şi acuzat) că martorul copil va colabora mult 

mai bine cu instanţa în acest mod decât conform procedurilor normale (Legea 
reformei justiției — 1990). 

În anul 1991, când s-a introdus sistemul de Televiziune în direct, în 
instanţele scoțiene, existau diverse evaluări despre folosirea acestuia în alte 
țări. O astfel de evaluare întocmită în Anglia a scos la iveală faptul că acest 
gen de mărturie televizată reduce nivelul de stres al copiilor, îmbunătăţind 
calitatea depoziţiei lor. 

O altă evaluare, australiană, conchidea: „Starea emoţională a copiilor a 
fost influenţată în bine de folosirea televiziunii cu circuit închis”. Impresii 
favorabile despre procedura folosirii mijloacelor TV au fost raportate în urma 
întocmirii unor mici studii pilot în Portugalia, Australia şi în Noua Zeelandă. 

Judecătorii pot autoriza folosirea în instanţă a televiziunii cu circuit 
închis. Ei sunt cei care determină necesitatea folosirii acestei metode. După 
primul an de la implementarea metodei, succesul înregistrat prin folosirea 
acesteia a demonstrat că sunt întrunite condiţiile statutare în ceea ce priveşte 
vârsta şi capacitatea copilului, relaţiile dintre copil şi acuzat, natura acuzaţiei 
şi felul probei pe care copilul este chemat să o facă în instanţă. Comentariile 
făcute de judecători în legătură cu efectul posibil pe care îl are asupra 
copilului înfăţişarea în faţa Curţii au fost bazate pe observarea reacţiilor 
copiilor în timpul audierilor atunci când sunt puşi faţă în faţă cu acuzatul şi 
avocaţii. Aceste observaţii şi comentarii influenţează şi modul de analizare a 
cererilor de îndepărtare a copilului martor de atmosfera formală a Curţii. 

În cel de-al doilea an ce a urmat implementării sistemului, majoritatea 
cererilor de folosire a sistemului de televiziune au fost însoțite de expertize 
ce vizau capacitatea copilului de a suporta stresul depunerii mărturiei în 
sistem tradiţional. 

Decizii de aprobare a folosirii sistemului de televiziune au fost date de 
către judecători în funcţie de fiecare caz în parte. În evaluarea posibilelor 
efecte pe care le-ar avea asupra copilului depunerea mărturiei într-o manieră 
convenţională, judecătorii sunt legaţi de experţi, trebuind să se bazeze pe 
recomandările acestora. 


a) Efectul sistemului Televiziunii cu circuit închis asupra martorilor 
copii 

Interviurile luate la 71 de părinţi, înaintea proceselor, şi la 37 de părinţi 
şi 56 de copii, după procese, au relevat faptul că unul dintre factorii cei mai 
stresanți pentru copii îl constituie confruntarea cu acuzatul. Cea mai 
neplăcută experienţă atât pentru copii, cât şi pentru părinţi este legată de 
durata mare de timp dintre sesizarea faptei şi sfârşitul procesului penal (10- 

15 luni), de numărul mare de înfăţişări, declaraţii etc. (1-30); tot ca factori de 
lipsa de informaţii privind procedura în instanță, precum şi limitarea 
serviciilor sociale asigurate victimelor copii şi familiilor lor. A fost subliniată 
lipsa de sprijin a taţilor care nu sunt acuzaţi. 

Noutatea reprezentată de depunerea mărturiei dintr-o altă încăpere a 
tribunalului, fără prezenţa acuzatului, reduce sentimentul de anxietate 
resimţit de copii şi părinţi. 

Cei câţiva copii cărora li s-a refuzat accesul la proba TV au fost 
derutaţi de acest refuz, şi nu s-au concentrat atunci când au depus mărturie. 

Toată lumea recunoaşte că prezenţa în faţa unei instanţe de judecată nu 
este o experiență plăcută, mai ales pentru un copil, şi de aceea este nevoie de 
mai multă grijă faţă de aceşti mici martori şi faţă de adulţii care-i însoțesc. 

Marea majoritate (92%) a copiilor care au depus mărturie prin sistemul 
TV a fost mulţumită de acest procedeu. 57% dintre copii au susţinut că au 
găsit destul de stranie metoda „de a discuta prin televizor”, iar 73% dintre ei 
au mărturisit că le-ar fi fost greu să vorbească în fața acuzatului. 

Să stea departe de acuzat era mai important decât să stea departe de 
Curte. Numai 4 copii s-au declarat nesatisfăcuţi de metodă. 

Cel puţin jumătate din copii nu au înţeles că acuzatul l-a văzut şi auzit 
când au depus mărturie, iar 3 copii au fost vizibil speriaţi când avocatul 
apărării le-a atras atenţia asupra prezenţei acuzatului în sală. 

Observațiile făcute pe timpul procesului au relevat faptul că toţi copii 
care au depus mărturie prin sistemul TV au fost mai siguri pe ei, spusele lor 
au fost mai clare, fluente, s-au concentrat bine şi au cooperat atât cu 
acuzarea, cât şi cu apărarea. Aceşti copii s-au descurcat bine pe timpul 
audierilor lungi (62 minute), dar pare că nu au înţeles unele întrebări şi au 
părut chiar stresaţi în timpul audierilor încrucişate. Cu excepția cazurilor 
încheiate cu achitarea acuzaților, copii au considerat judecata dreaptă şi justă. 
Totuşi, pot fi notate câteva diferenţe între comportamentul copiilor care au 
depus mărturie prin sistemul TV şi copiii care au compărut în faţa Curţii, 
ultimii plângând pe timpul audierilor şi chiar după aceasta. 

b) Efectul sistemului Televiziunii cu circuit închis asupra probelor 
aduse de copii 

Prin folosirea sistemului Televiziunii cu circuit închis s-a reuşit 
aducerea în faţa instanţei şi a copiilor mai mici (41% au avut vârste de 7 sau 
chiar sub 7 ani). Şi procuratura, dar şi apărarea sunt de acord că acest sistem 
al Televiziunii cu circuit închis a permis obţinerea unor probe din partea unor 

copii, care, în alte condiţii, nici n-ar fi deschis gura. Totuşi, probele aduse de 
copiii mici sunt deseori superficiale şi nu satisfac cerinţele procesului penal. 
Există câteva diferenţe semnificative legate de calitatea probelor aduse de 
copii prin metoda televiziunii şi cele aduse prin mărturia directă în faţa 
Curţii; cantitatea de detalii ce au fost furnizate de copii în faţa Curţii se pare 
că este mai mare decât la copii care au depus mărturie prin sistemul 
Televiziunii cu circuit închis. În orice caz, pentru a obţine mai multe 
informaţii de la un copil, trebuie să se pună accent pe scurtarea duratei de 
timp de la sesizare până la înfăţişarea în faţa instanţei, pe îmbunătăţirea 
capacităţii examinatorilor de a se apropia de copil şi de a-i câştiga încrederea, 
şi pe îmbunătăţirea sistemului de înţelegere a minorilor, legat de noţiunea de 
proces penal. 

Adulții care-i însoțesc pe copii în camerele separate, unde s-a instalat 
sistemul Televiziunii cu circuit închis, contribuie la succesul metodei, chiar 
dacă, uneori, ei abat atenţia Curţii asupra unor probleme de ordin practic, 
cum ar fi calitatea deficitară a sunetului. În concluzie, este necesară o 
selectare şi o pregătire prealabilă a persoanelor care însoțesc copii în 
camerele separate. 

Scoţienii sunt mândri de sistemul lor juridic independent şi de inovaţia 
reprezentată în cadrul acestuia de Children’s Hearings, care a atras interesul 
lumii întregi. Recent s-au înregistrat mai multe schimbări de procedură legate 
de chemarea în instanță, ca martori, a copiilor. 

Juriştii şi psihologii nu împărtăşesc mereu aceleaşi opinii în ceea ce 
priveşte psihicul uman, dar în cazul copiilor chemaţi să depună mărturie în 
instanţa de judecată există o comuniune de idei cu rezultate benefice. 
Reformele începute în ultimul timp vor continua să fie analizate şi dezbătute 
şi se speră că rezultatele vor duce la îmbunătăţirea actualului sistem 
procesual penal şi civil scoţian, cu influenţa directă asupra bunăstării copiilor 
în cadrul sistemului de justiţie scoțian. 

Studii şi cercetări referitoare la declaraţiile martorilor minori: 

Anul 1985 a marcat începutul unor studii criminologice pentru 
examinarea problemelor controversate legate de depozițiile martorilor copii. 
Proiectul studiului includea cercetări în domeniul memoriei, analizarea mai 
multor cazuri în care au apărut martori copii, interviuri cu aceştia şi cu 
părinţii lor. În cadrul studiilor experimentale pentru testarea capacităţii 
memoriei copiilor martori, s-a observat că cei mici (copii între 6-8 ani) pot fi 
martori utili în procese, dar stilul cum sunt chestionaţi este foarte important, 
mai ales în situaţia în care sunt implicaţi în identificări după fotografii. 

Aceste rezultate, coroborate cu altele, obţinute în urma unor experimente 
efectuate în America de Nord, au condus la concluzii asemănătoare. De 
atunci, problemele legate de audierea martorilor copii au fost aprofundate 
atât în Scoţia, cât şi în SUA. În Stratchelyde (cea mai mare regiune din 
Scoţia) a fost întocmit un memorandum pentru modul în care se desfăşoară 
audierea martorilor copii şi pentru folosirea unor proceduri speciale legate de 
aceasta. Cercetătorii au analizat toate cazurile aduse în faţa Curţii din 
Aberdeen în care au fost implicaţi martori copii, adică un număr de 226 de 
cazuri într-un singur an. Întrebându-i despre proces, atât pe copii cât şi pe 
părinţii lor, cercetătorii au constatat că mulţi dintre copii erau nemulţumiţi că 
trebuie să apară în instanţă. S-a constatat că două dintre elementele cele mai 
stresante erau: a) perioada mare de timp dintre comiterea faptei şi ziua 
procesului şi b) cunoştinţele foarte limitate ale copiilor despre 
procedurile din instanţă. 

Pentru a argumenta cele arătate mai sus, referitor la lipsa de cunoştinţe 
juridice care stresează copiii, s-a iniţiat un alt studiu care să evalueze nivelul 
de cunoştinţe de această natură la copiii din Scoţia. Astfel, 90 de şcolari cu 
vârste cuprinse între 6-10 ani şi 15 adulţi au fost chestionaţi. Rezultatele au 
arătat foarte clar că nu erau cunoscute procedurile legale de către copii şi că 
ei nu ştiau care este rolul unui martor în instanța de judecată. Studiul a 
alimentat cererile unor institutori care susțineau necesitatea unei pregătiri 
juridice generale, referitoare la procedurile în instanță. S-au întreprins o serie 
de demersuri pentru a veni în întâmpinarea nevoii de informare a martorilor 
copii. Toţi martorii copii primesc acum o broşură colorată care le explică ce 
vor face în instanţă şi ce se aşteaptă prin mărturia lor. În septembrie 1995 a 
fost demarat un alt studiu care să aprofundeze pregătirea martorilor copii 
pentru apariţiile în instanţă. 

Un alt studiu s-a axat pe observarea comportamentului a 89 de copii 
martori atunci când depuneau mărturie în fața Curţii din Glasgow. 

Studiul a relevat că deşi mulţi dintre copii pot face față procesului 
înfăţişării lor în instanţă, unii dintre ei manifestă semne de anxietate sau au 
dificultăți în comunicarea cu avocaţii. Cercetătorii au mai urmărit un eşantion 
de 1800 de cazuri într-o perioadă de 15 luni şi au descoperit că martorii copii 
au aşteptat în medie 6 luni jumătate până să fie chemaţi în instanţă. Nu există 
studii relevante asupra efectelor pe care le au aceste întârzieri asupra 
memoriei copiilor, aşa că pentru a investiga această problemă s-a mai inițiat 
un studiu desemnat să testeze efectele unei întârzieri de 5 luni asupra 
memoriei copiilor şi adulţilor. Rezultatele au dus la concluzia că deşi copii 

Minorul (definit în antiteză cu majorul de către art. 8, al. 2 din 
Decretul nr. 31/1954 privitor la persoana fizică şi persoana juridică: 
„Persoana devine majoră la împlinirea vârstei de 18 ani”), indiferent de 
calitatea sa procesuală, beneficiază de o anumită ocrotire în desfăşurarea 
activităților procesuale. Astfel, „minorul nu poate fi ascultat ca martor. Până 
la vârsta de 14 ani ascultarea lui se face în prezenţa unuia din părinţi ori a 
tutorelui sau a persoanei căreia îi este încredințat minorul spre creştere şi 
educare” (art. 81 C.p.p.). Legea nu fixează limita minimă de vârstă de 
audiere a unui minor, dar trebuie avut în vedere dacă gradul lui de 
dezvoltare psihică îi dă posibilitatea de a percepe, memora şi reda 
evenimentele la care a asistat. 

Art. 71 C.p.p. prevede că: „Asistenţa juridică este obligatorie când 
învinuitul sau inculpatul este minor”. În această situaţie „organul de 
urmărire penală va asigura prezența apărătorului la interogarea 
inculpatului” (art. 172, al. 2 C.p.p.). Mai mult decât atât, în cauzele cu 
infractori minori, apare condiția obligatorie a efectuării anchetei sociale; 
aceasta constă în strângerea de date cu privire la purtarea pe care minorul o 
are în mod obişnuit, la starea fizică şi mintală a acestuia, la antecedentele 
sale, la condiţiile în care a fost crescut şi în care a trăit, la modul în care 
părinții, tutorele sau persoana în îngrijirea căreia se află minorul îşi 
îndeplinesc îndatoririle lor faţă de acesta şi, în general, cu privire la orice 
elemente care pot servi la luarea unei măsuri sau la aplicarea unei sancţiuni 
faţă de minor (art. 482, al. 2 C.p.p.). 


din grupa de vârstă 6-8 ani îşi puteau aminti o întâmplare şi după 5 luni, 
relatările lor despre acele evenimente erau mai puţin detaliate decât ale unor 
copii mai mari sau decât ale adulţilor. Problema termenelor lungi de 
înfăţişare nu este specifică doar în Scoţia, după cum a relevat un studiu 
recent întocmit în Anglia. 

Studii psihologice de ultimă oră au ajutat la depistarea principalelor 
greutăți cu care sunt confruntaţi copii ce apar în fața instanţelor scoțiene. 
Acestea include mai mulți factori de stres legaţi de interogatoriile din timpul 
anchetei, confruntarea cu acuzaţii, audierile. Specialiştii au mai identificat şi 
alți factori de stres, mai puţin evidenţi, legaţi de lipsa de cunoştinţe despre 
sistemul juridic şi efectul termenelor lungi de înfăţişare. Cele mai recente 
cercetări asupra chemării în instanţă a copiilor, desfăşurate în Scoţia, au fost 
realizate în scopul evaluării unei noi reforme la folosirea televiziunii în 
procesul penal, asigurându-se astfel depunerea mărturiei de către copii în 
exteriorul şedinţei de judecată a Curţii. 

B. Pregătirea ascultării. Ascultarea. Procedee tactice ale ascultării 


Faţă de particularitățile prezentate anterior, apare ca evidentă 
necesitatea aplicării unor procedee adecvate cu ajutorul cărora să se poată 
obține declaraţii fidele, cât mai apropiate de realitatea faptică. 

Tactica care trebuie aplicată este cea asemănătoare tacticii aplicate la 
ascultarea învinuitului şi a martorilor majori, cu unele modificări impuse de 
particularităţile psihice ale minorilor, ţinându-se seama de vârstă, dar şi 
de particularităţile persoanei audiate **. 

* Pregătirea ascultării: limita inițială este marcată de culegerea de 
informaţii (cât mai amănunțite) cu privire la minor şi familia sa, cu privire 
la eveniment, la interesul pe care aceştia îl au în soluţionarea cauzei precum 
şi asupra legăturilor cu părțile. Informaţiile se pot obţine de la vecini, rude, 
colegi de şcoală, profesori etc. 

În raport cu aceste informaţii şi de particularitățile cauzei care trebuie 
minuţios studiate, anchetatorul stabileşte persoanele care urmează să asiste 
la audierea minorului. Art. 81 C.p.p. prezintă persoanele care pot asista la 
audierea acestuia — părinţi, tutore sau persoana în îngrijirea căreia minorul 
se află. Pe lângă aceste persoane, apreciem că poate asista la audiere şi o 
altă persoană de care minorul este legat sufleteşte şi pentru care are respect. 
Acest fapt este util mai ales în situaţia în care părinţii au o moralitate 
dubioasă sau au legături ori interese cu părțile. 

Alegerea acestei persoane are o mare însemnătate, deoarece prezenţa 
sau sfaturile ei pot influența în mod deosebit, decisiv atitudinea şi 
declarațiile minorului, îi pot înlătura emoția, nesiguranța, stabilesc contactul 
psihologic, îi dă liniştea necesară efectuării declaraţiei. Prezenţa unei 
asemenea persoane va fi aşadar necesară ori de câte ori anchetatorul are cea 
mai mică bănuială că părinţii, tutorele sunt interesaţi în cauza respectivă, au 
legături cu părțile sau pot influența pe minor. Este recomandabil ca 
persoana care asistă la audiere să fie pregătită în prealabil, să cunoască 
amănuntele cauzei, pentru a putea avea, sub îndrumarea anchetatorului, un 
rol activ la audiere, în scopul de a-l determina pe minor să declare adevărul. 

Chemarea minorului la audiere este un alt punct, cheie al problemei; 
uneori este util a fi audiat prin surprindere pentru a nu fi influenţat sau 

Confrun- tarea şi prezentarea pentru recunoaştere, lucrare a Institutului 
de Crimi- nalistică. 

pentru a nu-i da posibilitatea să se pregătească în acest sens. În acest caz, 
anchetatorul se poate adresa direct instituţiei unde minorul studiază sau la 
întreprinderea unde acesta lucrează; audierea se va desfăşura în acel loc. 

Dacă chemarea minorului la audiere are la bază instituţia citării, acest 
act se va emite astfel încât din ziua primirii ei şi până în ziua termenului 
fixat pentru audiere să existe un interval cât mai scurt de timp, pentru a 
evita contactul cu părțile, cu alţi martori etc.; din aceleaşi motive minorul 
nu va fi lăsat să aştepte în sălile Procuraturii, ci va fi audiat imediat ce se 
prezintă. 

Modul în care va fi audiat, întrebările ce i se vor pune, formularea şi 
ordinea lor sunt de mare importanţă pentru obținerea unor declaraţii sincere, 
cât mai apropiate de realitate. Se va chibzui cu mare atenţie tactica audierii, 
ținându-se seama de particularitățile minorului audiat. Uneori este util ca 
anchetatorul să se sfătuiască cu persoana care urmează a asista la audiere şi 
care, cunoscând mai bine minorul, va putea oferi un ajutor substanțial la 
stabilirea tacticii ce urmează a se aplica. 

De asemenea, se va stabili dacă minorul va fi audiat mai întâi singur, 
iar apoi în prezenţa persoanei respective sau invers. Se va ţine seama şi de 
natura cauzei, de cele mai multe ori, la infracțiunile contra pudoarei, 
minorului îi va fi ruşine să facă declaraţii în prezenţa părinţilor sau a altor 
persoane. 

* Procedeele tactice sunt, în general, aceleaşi ca şi la ascultarea 
majorilor, cu unele particularități specifice trăsăturilor caracteristice ale 
minorilor. 

Stabilirea contactului psihologic — deseori dificil de realizat din cauza 
neîncrederii, fricii de necunoscut a minorului care nu-şi dă seama de 
ceea ce va urma, chiar şi atunci când este chemat doar ca martor - este 
foarte importantă. 

Prezența şi sfaturile persoanei desemnate să asiste vor uşura însă 
sarcina anchetatorului. Anchetatorul va trebui să înlăture tot ceea ce ar 
putea influența defavorabil pe minor: atmosfera rigidă, tonul autoritar, 
severitatea, cadrul solemn etc. Este de preferat ca audierea să aibă loc într-o 
cameră sobru mobilată, fără obiecte care ar putea impresiona sau distrage 
atenția minorului. Anchetatorul se va comporta cât mai blând, prietenos, 
înţelegător cu minorul pentru a-i înlătura emoția, temerea, a-i da liniştea şi 
încrederea necesară stabilirii contactului psihologic. Il va studia cu atenție 
fără ca minorul să observe, iar în cazul în care minorul are o atitudine 
nepotrivită, este necuviincios, arogant etc., anchetatorul va înlătura această 
atitudine pe un ton liniştit, dar ferm. Faţă de cei mincinoşi, perfizi, 
anchetatorul va proceda cu abilitate şi prudenţă. 

Audierea va începe cu o discuţie pe un ton blând, familiar asupra 
unor chestiuni care interesează pe minor: şcoala, sport, jocuri, literatură etc.; 
discuţia va fi adaptată la posibilitățile intelectuale ale minorului, făcându-l 
să-şi învingă emoția, să se familiarizeze cu atmosfera, să uite eventuala 
„lecție învățată”. Apoi pe nesimţite, se va trece la obiectul audierii, despre 
care anchetatorul va aduce vorba, nu însă sub formă de întrebare directă, ci 
va căuta să-l lase pe minor să expună tot ce ştie, aşa cum se pricepe şi în 
limbajul său, dirijând cu tact expunerea în cazul în care se îndepărtează prea 
mult de subiect. 

Anchetatorul nu va interveni în expunere, nu-l va ajuta pe minor să-şi 
găsească cuvintele, căci îl poate sugestiona; va asculta liniştit, fără a face 
gesturi din care ar putea rezulta părerea sa. După expunere se va trece la 
întrebări care vor fi cât mai scurte, clare, precise, în termeni care pot fi 
înțeleşi cu uşurinţă de minor și care vor fi astfel formulate încât să nu 
sugereze răspunsul; minorul va fi lăsat să răspundă singur, fără a fi ajutat de 
anchetator. 

Este util ca anchetatorul să-i explice că deşi este minor, totuşi justiţia 
are încredere în seriozitatea şi corectitudinea sa sufletească, şi că minciuna 
ar putea nedreptății pe alţii, iar până la urmă adevărul tot va fi aflat, prin alte 
probe, astfel că este mai cinstit să dea declaraţii sincere. 

Momentul tactic al acestui avertisment va fi ales în raport de 
comportarea minorului, este recomandabil a se aplica atunci când se 
observă că minorul începe să mintă, şi va fi repetat ori de câte ori va fi 
cazul, la început pe un ton blând, iar dacă minorul persistă în minciună, pe 
un ton serios, ferm, care însă să nu aibe caracter de intimidare. 

Când se manifestă tendinţe de fantezie, se va căuta a se cere cât mai 
multe amănunte, se vor pune întrebări de control şi i se vor arăta şi dovezi 
că nu spune adevărul. 

Se va cerceta şi se va afla cauza care îl determină a ascunde adevărul 
şi care de foarte multe ori este teama de răzbunarea infractorului sau a celor 
care l-au determinat la aceasta, arătându-1-se că aceasta este nejustificată, iar 
atunci când apare temeinică, se vor lua măsuri în fapt pentru a-l feri de 
răzbunare. 

Uneori sentimentul de ruşine faţă de părinți, colegi etc. este cauza 
care îl determină pe minor să nu recunoască faptele. 

In astfel de cazuri i se va explica că acestea tot vor fi dovedite prin 
alte probe şi că este preferabil să arate corectitudine sufletească şi să 

recunoască, în plus infracţiunea săvârşită nu-i compromite viitorul întrucât 
va avea posibilitatea să se reabiliteze printr-o comportare cinstită" etc, 

Este recomandabil ca anchetatorul să nu piardă unele momente 
favorabile mărturisiri, precum: mila faţă de victimă, regretul față de fapta 
săvârşită, ruşinea de a nu fi prins minţind etc. Acestea pot determina 
sinceritatea declaraţiilor minorului. 

Ascultarea învinuitului şi martorilor minori se efectuează în prezența 
persoanei desemnate de anchetator să asiste pe minor. 

Totuşi, minorul poate fi ascultat şi singur ori de câte ori anchetatorul 
apreciază că prezența altor persoane ar împiedica minorul să declare 
adevărul, fiindu-i ruşine, sau temându-se a da declaraţii, cum ar fi cazul 
infracţiunilor contra bunelor moravuri etc. In astfel de cazuri este 
recomandabil ca minorul să fie audiat singur, iar apoi să fie audiat şi în 
prezenţa persoanelor respective, sau invers, după împrejurări. In orice caz, 
declaraţiile obţinute vor trebui a fi repetate de minor şi în prezenţa 
persoanei care-l asistă (în cazul în care a fost audiat singur). 

In situaţia în care minorul nu declară adevărul, se va recurge la 
ajutorul persoanei care îl asistă şi care îi poate da sfaturile necesare pentru a 
declara adevărul, punându-i (dacă este cazul) şi întrebări. Va trebui multă 
atenţie din partea anchetatorului pentru ca intervenţia acestor persoane să 
nu constituie un mijloc de presiune morală sau să nu intimideze martorul 
minor. 

Atunci când anchetatorul are unele îndoieli asupra stării psihice a 
minorului sau asupra dezvoltării sale intelectuale, poate recurge la serviciile 
unui medic psihiatru, care să asiste la ascultare sau, eventual, poate să 
ordone o expertiză medicală. 

Formularea procesuală a declarațiilor se va face în aceleaşi condiții ca 
şi la audierea persoanelor majore. 

având ascuns sub haină un difuzor, pe care-l demontase dintr-un vagon al 
unui tren, minorul a recunoscut faptul înaintea organelor de poliție, iar apoi a 
revenit înaintea anchetatorului retractându-şi mărturisirea. În ziua în care 
urma să fie confruntat cu alt învinuit, înainte de confruntare a mărturisit 
anchetatorului că a săvârşit furtul, însă nu dă declaraţie în acest sens, fiindu-i 
ruşine de tatăl său adoptiv. Anchetatorul i-a explicat că atitudinea sa este 
greşită şi i-a promis că va vorbi cu tatăl său adoptiv şi îl va convinge că totul 
a fost o greşeală şi că, în viitor, minorul se va îndrepta. În acest mod, minorul 
a fost convins să declare adevărul, iar la confruntare, a determinat prin 
atitudinea sa şi pe ceilalţi învinuiți să recunoască faptele. 

Este recomandabil să se facă consemnarea declaraţiilor minorului la 
sfârşitul audierii, întrucât dacă aceasta se face în timpul audierii, minorul 
văzând că cele declarate sunt scrise, poate avea unele reticenţe, temeri, care 
influenţează defavorabil declaraţiile pe care le face. 

4.6.4. Mărturia între bună şi rea-credinţă 


4.6.4.1. Martorul de bună-credinţă. Consecințele disfuncționale 
din perspectiva factorilor psihologici - Iluziile. Martorul în 
eroare. Martorul mincinos 


Martorul de bună-credinţă este un prețios auxiliar al justiţiei, prin 
faptul că prin relatările sale furnizează elemente pentru stabilirea adevărului 
material necesar pentru rezolvarea proceselor. Asupra sa au existat o serie 
de îndoieli privitoare la faptul că dacă este de bună-credinţă poate relata şi 
altceva decât realitatea obiectivă. În conformitate cu legile psihologiei, 
răspunsul la această dilemă este afirmativ. Martorul poate greşi dintr-o serie 
întreagă de motive, chiar şi în cazul prezumţiei bunei-credinţe. 

Trebuie să facem distincţie între cazul mărturiei unui om ce relatează 
fapte şi evenimente care s-au desfăşurat într-un timp îndelungat (ex. un 
martor care informează asupra antecedentelor, a modului de viaţă al 
infractorului) şi cazul mărturiei persoanei ce relatează o împrejurare la care 
a asistat (ex. accident de maşină, scandal pe stradă), unde acţiunea s-a 
desfăşurat într-un timp foarte scurt. 

In primul caz, martorul poate greşi prin doza mare de subiectivism, 
deoarece amestecă în relatare şi elemente de apreciere, în cel de-al doilea 
caz, martorul este expus erorii care îşi găseşte explicaţia în psihologie. Sub 
aspect psihologic, mărturia constă în observarea şi memorarea involuntară a 
unui act şi apoi reproducerea acestuia scriptic sau oral în faţa instanţei". 

Stern, referindu-se la erorile care apar în mărturie, susține că sunt de 
două feluri: 

erori substanţiale; 
erori accidentale. 

Erorile substanţiale — pot îmbrăca mai multe forme începând de la 
omisiuni de elemente şi până la negarea categorică a lor. Eroarea omisiuni 
poate apare în cadrul relatării spontane, iar în cazul interogatoriului vorbim 
de negare. 

Erorile substanțiale apar şi sub aspectul adăugirilor, de regulă de 
oameni, de fapte, la relatările spontane şi sunt în funcţie de fantezia 
martorului. În cadrul interogatoriului, aceste erori sunt rezultatul sugestiei. 


'5 T, Bogdan, Probleme de psihologie judiciară, p. 155-156. 

Erorile accidentale nu se referă la existența, poziția sau negarea 
obiectelor sau persoanelor, ci la modificarea în proporţii a calităților 
(culoare, formă), a cantităților şi a relaţiilor lor. 

In ceea ce priveşte identificarea de persoane sau obiecte se 
recomandă prezentarea simultană electivă care este mai puţin sugestivă. 
Relatările privind exteriorul persoanelor, în special culoarea părului, forma 
bărbiei, felul îmbrăcămintei, dacă în momentul perceperii lor nu au fost 
urmărite cu atenţie conştientă, nu prezintă nici un fel de garanţie de 
fidelitate. Aprecierea timpului în care a decurs o acţiune, de obicei tinde să 
fie denaturată'*”. Percepția faptelor este dirijată de trei factori: ereditate, 
învăţare, expectanţă sau aşteptare!s8. 

In analiza unei mărturii trebuie să cunoaştem ereditatea de care 
dispune martorul, adică să cunoaştem structura individuală a organelor de 
simţ, disfuncțiile acestora. Deoarece acestea sunt cauzatoare de erori în 
receptarea realității. Un miop, daltonist, hipoacuzic, prin natura lucrurilor 
nu poate relata în faţa instanţei decât frânturi din realitatea pe care a fost în 
stare s-o recepționeze. Expectanţa sau aşteptarea, derivată din învăţare, 
poate da valoare sau amputa o mărturie, de unde rezultă şi martorul de 
expectanță 


137 Idem, p. 149.150. 

138 Idem, p. 158. 

139 Exemplu de caz: În ziua de 30 august 1980, la Liceul Mihai Viteazu 
a fost ucisă numita C.A. Cercetarea la faţa locului şi analiza datelor culese au 
dus la concluzia că actul criminal este opera unui bolnav psihic. Se 
presupune că criminalul se întoarce întotdeauna la faţa locului, şi tot 
personalul din paza liceului a fost instruită să supravegheze persoanele 
intrate în liceu, cu prezenţă suspectă. După aproximativ un an şi jumătate, 
personalul de gardă a sesizat prezenţa în liceu, în porţiunea critică a locului 
faptei, a unui tânăr care, întrebat la modul direct „ce caută în liceu”, a 
răspuns: „Taci din gură ... că-ţi crăp şi ţie capul cum i l-am crăpat şi ăleia 
grase şi negre îmbrăcată în halat albastru”, după care a părăsit liceul. Dar 
indicase ce era mai caracteristic pentru victimă. Personajul era cunoscut ca 
fiind bolnav psihic; pe baza depoziţiei martorului de expectanţă I.P., a fost 
identificat ca fiind R.C. Era un oligofren periculos, fără discernământul 
faptelor sale şi la a doua fugă din spital. R.C. a fost interceptat de martorul de 
expectanță (instruit de poliţie), reţinut şi anchetat. (N. Mitrofan, V. 
Zdrenghea, T. Butoi, Op. cit., p. 120). 

La nivelul senzorial, distorsionările sunt: iluziile, constanta 
percepţiei, gestaltul, obiectul şi fondul percepției, experiența anterioară, 
afectivitatea. 

Procesele de percepţie senzorială, adică elementele de uitare (input) 
pot suferi o serie de distorsionări în funcție de o serie de factori. Sunt factori 
ereditari de specie care permit ca anumite fapte din realitate să fie percepute 
distorsionat, neconforme cu realitatea — iluziile — optice sau acustice“. 
Talia, statura persoanei reprezintă o caracteristică cu valoare redusă de 
identificare, datorită condiţiilor în care a fost percepută şi pentru că dă 
naştere la iluzii. Talia infractorului este supraapreciată, de martor, atunci 
când contrastează cu statura scundă a victimei, dar şi când nu există aceste 
discrepanțe, deoarece suntem tentaţi să vedem în infractor o persoană cu o 
constituţie robustă. Iluzia de contrast se produce în situaţia când statura 
persoanei poate fi supraapreciată în raport cu dimensiunile obiectelor în 
contextul căruia apare. Falsele recunoaşteri îşi găsesc cauza în trăsăturile 
care apropie persoanele care fac să apară asemănarea”. 

O altă situaţie de eroare în care se poate găsi martorul este constanta 
percepţiei, manifestată pregnant pe plan vizual. Acest fenomen se manifestă 
astfel: 

într-o rază de 150 metri, în condiţiile unei vizibilităţi normale, 
obiectele îşi păstrează proprietățile normale; 

depăşind această distanţă, proporţiile se schimbă, fiind aplicate 
legile opticii — obiectele mai apropiate ni se par mai mari, cele mai 
îndepărtate, mai mici". 

O altă categorie de erori poate fi determinată de aprecierea duratei 
unui act. Dar şi aici are aplicabilitate capacitatea de apreciere a timpului. 
Diferite categorii de profesionişti — muncitori, profesori, au o capacitate 
mărită de apreciere a timpului. 

La toate acestea se adaugă sugestia — fenomen de influență reciprocă, 
care poate denatura momentul percepţiei. Astfel, în cazul unui tumult 
cauzat de încăierarea a două persoane, este suficient ca cineva să exclame: 
„Uite săracul, este plin de sânge!”, pentru ca o parte din asistenţi „să vadă 
sânge” şi apoi să fie dispuşi să relateze în acest sens şi în faţa instanței”. 

Procesul psihic al recunoaşterii — aşadar, cea de-a treia treaptă a 
mărturiei — este supus şi el erorii, atât în ceea ce priveşte recunoaşterea şi 


1% T, Bogdan, op.cit., p. 158. 
141 Al. Ciopraga, op.cit., p. 167-168. 
1% T, Bogdan, op.cit., p. 159. 
14 Idem, p. 166-169. 

identificarea persoanelor care au comis fapta sau care au participat la 
comiterea ei, cât şi recunoaşterea obiectelor (corpuri delicte) cu care s-a 
săvârşit fapta. Recunoaşterea e dificilă, astfel printre erorile care s-au 
petrecut în cadrul desfăşurării acestei etape amintim: 

un martor, văzând un deţinut între doi gardieni, în camera de 
anchetă, este înclinat să-l „recunoască” chiar şi atunci când asemănarea 
dintre infractorul real şi cel prezent este foarte vagă sau inexistentă; 

un martor este introdus în cabinetul de instrucţie unde trebuia să- 
l identifice, din mai multe persoane, pe asasinul unei fete. Spre consternarea 
tuturor, martorul l-a desemnat cu certitudine pe procurorul general ca fiind 
asasinul'* 

Astfel s-a ajuns la stabilirea unor reguli care, departe de a fi 
infailibile, nu sunt complete şi se bazează pe constatări empirice, dar 
pot oferi un teren de cercetări experimentale” . Regulile stabilite de F. 
Gorphe, sunt următoarele: 

1. Asemănarea vagă şi fenomenul de „déjà vu” pot produce erori 
fatale; 

2. Siguranța cu care martorul îl recunoaşte pe inculpat nu este 
promptă, iar ezitarea nu poate fi considerată ca un semn al fricii; 

3. Martorul nu poate, în toate cazurile, să descrie obiectul sau 
persoana care apoi îi va fi prezentată — nu este semnul unei erori; 

4. Descrierea corectă nu dovedeşte nici o posibilitate de 
recunoaştere şi nici conservarea exactă a imaginii memoriale; 
localizare — de multe ori se întâmplă să recunoaştem pe cineva fără să 
putemrelata de unde îl cunoaştem; 

6. Recunoaşterea este mult mai influențabilă prin sugestie. 

Îndoiala şi nesiguranța apar la identificarea cadavrelor şi în cazul 
când cadavrele aparțin persoanelor bine cunoscute de martor. 

Problema a fost studiată de Mina Minovici care arăta că, în afară de 
eventualele mutilări sau alterări provocate de descompunere, cadavrele pot 
fi cu greu recunoscute şi din cauza poziţiilor lor statice (omul viu este 
recunoscut şi înregistrat de noi în mişcare) din cauza poziţiei orizontale. 
Pentru a atenua acest neajuns, Mina Minovici a recomandat tratarea 
cadavrelor, azi dezvoltându-se o întreagă tehnică pentru a reconstitui 
cadavrul cât mai aproape de persoana adevărată. 


144 Guilhermet, Comment se font les erreures judiciaires. 
145 Enrico Altavilla, Psihologia giudiziaria. 

Ultimul proces memorial — reproducerea — este supus şi el unor 
erori. Reproducerea constă în verbalizarea orală sau scriptică a unor 
evenimente care s-au receptat, de cele mai multe ori la nivel senzorial. 
Transpunerea are loc în condiţiile unei emotivităţi mărite, datorate locului 
în care se desfăşoară ancheta, din partea martorului ocular. Reacţia sa este 
de inhibiție şi, numai în cazuri excepţionale, acționează stimulator. 
Relatările martorului de bună-credință pot conține patru feluri de 
denaturări, şi anume: denaturarea prin audiție (adaugă ceva realităţii), prin 
omisiune, prin substituție şi transformare. Toate acestea se datorează unei 
multitudini de factori începând de la timp, tipul de memorie, calităţile 
memoriei, sex, vârstă, profesie, cultură, starea afectivă din domeniul 
depoziţiei 6. 

Mărturia de bună-credinţă este mărturia care, depusă sub jurământ, 
nu este mincinoasă, nu izvorăşte din reaua-credință a martorului şi prin 
depunerea ei nu se urmăreşte obținerea unui interes material sau moral, deci 
nu intră sub incidența legii penale. 

Deşi privită din acest punct de vedere s-ar putea afirma că ea nu 
ridică probleme, că nu intră în sfera de activitate şi cercetare psihologică 
judiciară, mărturia de bună-credinţă poate fi la fel de nocivă ca şi mărturia 
mincinoasă. 

Insă, în această situaţie, cauzele mărturiilor judiciare bazate pe buna- 
credinţă, dar false în conţinutul lor esenţial, adică acel conţinut care produce 
efecte juridice, nu sunt de natură criminologică, ci de natură fiziologică sau 
psihologică neintenționată. 

Este rolul magistratului care trebuie să intervină pentru a stabili şi 
cerceta, în conformitate cu legea procesual penală, cauzele alterării 
mărturiei judiciare. Aceste cercetări se fac astăzi pe bază de expertize, 
experimente, testări intersubiective şi biodetecţie pica 

In relația martor-magistrat sunt implicate atât conştiinţa şi conduita 
magistratului, cât şi a martorului, privite ca fenomene psihologice. 
Conştiinţa şi conduita sunt funcțiuni şi manifestări ale sistemului nervos 
central, în seama căruia cade adaptarea ființei umane la lume, la societate, 
mai ales cu scopul de conservare şi dezvoltare. Dar randamentul conştiinţei 
nu depinde numai de gradul de dezvoltare al societăţii şi culturii ei. De 
aceea, conştiinţa nu este numai un proces bio-psihic, ci şi unul social şi 


146 T, Bogdan, op.cit., p. 170-172. 
147 N, Mitrofan, V. Zdrenghea, T. Butoi, op.cit., p. 116. 

cultural “$. Ele au un rol important în mecanismul mărturiei, deoarece, în 
cele din urmă, aceasta nu este altceva decât rezultatul proceselor psihice ale 
conştiinţei. Astfel încât mărturia rămâne o problemă de conştiinţă. 
Funcţiunile conştiinţei şi conduitei integrate psihologiei judiciare cuprind 
două subiecte: subiectul martor şi subiectul magistrat. De ce acest raport? 

In primul rând, conştiinţa şi conduita magistratului trebuie să fie pe 
frecvenţa dreptăţii, aflării adevărului, a depunerii oricărei diligenţe pentru 
aflarea sa. Acesta fiind planul ideal pe care se întâlnesc cele două aspecte, şi 
anume: conduita + conştiinţa şi mărturia. Deşi la prima vedere am putea 
spune că mărturia apare ca un element extrinsec persoanei magistratului 
(ofițer de poliţie, procuror sau alt agent — exponent al autorităţii judiciare) 
totuşi între persoana magistratului şi persoana martorului trebuie să existe 
raporturi de concordanţă. Existenţa unor raporturi de contradicție între 
aceste două nivele va avea repercusiuni asupra valabilității mărturiei în faţa 
justiţiei, care va sancţiona această contradicţie în două modalităţi distincte: 

Inlătură mărturia fără a sancţiona martorul dacă acesta a fost de 
bună-credinţă; 

Inlătură mărturia şi sancţionează martorul dacă acesta a fost de 
rea-credinţă; 

Magistratul se poate afla în una din situaţiile următoare: 

- a cunoscut caracterul nesincer al mărturiei mincinoase şi l-a 
acceptat pentru a da o anumită soluţie impusă de o anumită factură politică 
sau ocultă sau a fost corupt în acest sens; 

- şi-a neglijat rolul activ în admiterea şi aprecierea probelor şi a 
reținut ca valabilă o mărturie mincinoasă sau o mărturie falsă, întemeiată, 
încă din statu nascendi pe deficiențe de percepţie ale martorului sau 
distorsiuni ulterioare acestui moment”. 

Cel de-al doilea element al raportului — martorul — conştiinţa şi 
conduita — reprezintă un domeniu ambiguu. 

O persoană care compare într-un proces are o anumită motivaţie. 
Şi pentru a nu cădea în una dintre extreme — de a vedea în orice manifestare 
umană o umbră de interes, de profit, aşadar păstrându-ne pe linia de 
mijloc —, putem afirma că martorul de bună-credință, având ca interes 
obţinerea adevărului şi aducerea celor vinovaţi în faţa justiţiei, în această 
dorinţă a sa poate fi „orbit”, astfel încât mărturia sa de bună-credinţă, dar 
falsă din punctul de vedere al conţinutului, să producă alte efecte decât cele 


148 N, Mărgineanu, Corelația umană, Editura Ştiinţifică, Bucureşti, 
1973, p.11. 

14 N. Mitrofan, V. Zdrenghea, T. Butoi, op.cit., p. 113-114. 

scontate. Alta este situaţia martorului mincinos, care are un scop, un interes 
şi în baza lor va acţiona pentru a obţine rezultatul scontat. 

Deosebirea va fi că acesta nu se va lăsa „orbit” de pasiunea pentru 
dreptate, de aflarea adevărului, ştiind adevărul sau nu despre săvârşirea unei 
fapte sau prezentând faptele în mod denaturat, el va avea o atitudine 
potrivită faptelor povestite, va încerca să convingă magistratul de adevărul 
spuselor sale, aşadar, în depoziţia sa nu se vor întâlni acele cauze ce 
alterează depoziţia martorului de bună-credinţă. 

Numărul martorilor mincinoşi este mult mai mare în comparaţie cu 
cel al martorilor de bună-credință. Astfel aprecierile criminologilor 
americani, între care amintim Edwin H. Sutherland, Donald R. Cressey, 
sunt unanime atunci când concluzionează că: „Judecătorii sunt convinși că 
numărul martorilor mincinoşi este imens, dar rare sunt condamnările pentru 
mărturie mincinoasă. Din 1945 până în 1949 într-un penitenciar din 
California, nu au fost încarcerări care să depăşească o duzină”! 

Autorii citează intensitatea fenomenului criminologic şi psihologic al 
mărturiei mincinoase în sfera „afacerilor aranjate”, menţionând intervenţia 
constantă pentru a demonstra „buna moralitate a inculpatului” şi 
„solicitarea indulgenței pentru el” din partea „membrilor de familie, 
prietenilor, legilor masonice etc.”!*! 

Toate acestea se răsfrâng asupra procurorului care este chemat să 
rezolve confuziile şi problemele, dar şi asupra judecătorului, judecând 
cauza, el trebuie să caute adevărul, care de cele mai multe ori se găseşte 
undeva pe la mijloc. În pofida a tot, soluţia trebuie să corespundă legii, dar 
şi realităţii sociale dintr-o ţară. 

Jurământul de martor cuprinde şi avertismentul că, în situaţia 
ascunderii adevărului, martorul va fi pedepsit conform legii cu închisoare. 
Este un avertisment care de cele mai multe ori nu este înţeles sau poate că 
nu a fost pus în aplicare; el reprezintă pentru persoanele respective — 
martorii — doar un text de lege ce poate fi ignorat fără a avea consecinţe 
asupra persoanei sale. 

Din perspectiva psihologică, martorul de bună-credinţă este acea 
persoană care dorind să contribuie la aflarea adevărului, depoziţia sa va fi 
supusă unor disfuncționalități ce se datorează atât erorilor şi denaturărilor 
din relatările subiecţilor — în funcție de sursa din care martorul a receptat 


150 E, Sutherland, R. Cressey, Principii de criminologie, Editura Cujos, 
Paris, 1966, p. 416. 
'5IN. Mitrofan, V. Zdrenghea, T. Butoi, op.cit., p. 114. 

faptele — sau consecinţa percepţiei eronate sau lacunare, fie a unei atitudini 
ce poate orienta, atât percepţia cât şi reproducerea într-o anumită direcție. 

O altă cauză ar putea fi intervalul de timp care se interpune între 
percepţie şi relatare sau apariţia unor întrebări sugestive sau acele discuţii ce 
pot interveni între martori'"”. Mărturia de bună-credinţă poate fi alterată de 
diverse cauze, printre care se numără şi „unghiul de deviere”. Referindu-se 
la acest unghi de deviere, profesorul T. Bogdan, precizează că se înțelege, 
în mod explicativ, că mărturia sinceră nu reprezintă decât o reflectare a 
realităţii prin prisma subiectivității martorului, iar între realitatea obiectivă 
şi reflectarea ei subiectivă există un unghi de deviere. Necesar în privinţa 
acestuia este stabilirea conținutului şi a impactului asupra efectelor produse 
în plan juridic. 

Psihologia experimentală, pornind de la acest unghi de deviere, oferă 
exemple, pe care le-a clasificat în raport cu particularităţile generale ale 
psihicului — activismul, subiectivismul, subiectivitatea, constructivismul — 
care afectează capacitatea omului de a reda realitatea. 

Intre cauzele unghiului de deviere se pot aminti: 

1. Capacitatea redusă a senzorialității umane de a recepționa toate 
informaţiile din jur; 

2. Incapacitatea creierului uman de a prelucra toate informaţiile 
primite; 

3.  Adausulla informaţiile iniţiale; 

4. Existența pragurilor minime şi maxime ale recepţiei 55 

Un alt factor care poate influenţa şi crea o disfuncţionalitate a 
mărturiei de bună-credinţă este „efectul de halo”. Acest efect poate genera 
distorsiuni ale percepţiei reale a evenimentului care reprezintă obiectul 
mărturiei. Efectul de halo constă în tendința de a extinde un detaliu în mod 
necritic, neadevărat asupra întregului A 


ie A. Roşca,  Metodologii şi tehnici experimentale în 
psihologie, Editura Ştiinţifică, Bucureşti, 1971, p. 186. 

153 N. Mitrofan, V. Zdrenghea, T. Butoi, op.cit., p. 116. 

154 Idem, p. 121. Exemplificare: În fiecare moment din viaţa noastră 
poate exista sau nu posibilitatea de a fi chemaţi ca martori într-un proces, ne 
putem afla în diferite situaţii, în care datorită unui anumit mod de a privi 
viaţa, de a o înţelege, în funcţie de educaţie şi mediu putem concluziona într- 
o manieră eronată. 

Astfel, dacă suntem în postura de a vorbi cu un necunoscut, care 
este îmbrăcat distins, şi se exprimă corect, suntem tentaţi să-l credem, 
deoarece extindem corectitudinea îmbrăcămintei şi a exprimării, fără a 

Martorul de bună-credințţă care compare în faţa organului judiciar 
suferă o serie de modificări, de trăiri intense, stări emoţionale caracterizate 
prin durată, datorate faptului că se află, poate, pentru prima dată în faţa unui 
organ judiciar. 

Incercarea de substituire voluntară a depoziţiei reale cu o depoziție 
imaginară sau falsă este însoțită mereu de modificări fiziologice, reflexe 
care se declanşează automat şi nu pot fi cenzurate de subiect. Din această 
cauză este necesar ca anchetatorul, magistratul să dețină calitatea de 
observator, de analist şi profesionist, dotat cu o intuiţie psihologică. 

Constituie indicatori fiziologici ai comportamentului emoţional 
inaparent: sporirea ritmului cardiac şi a presiunii sanguine, schimbarea 
temperaturii țesutului, modificări electrice în piele, intensificarea activității 
glandelor sudoripare, schimbarea ritmului respirației, dereglarea fonaţiei, 
reducerea salivaţiei. 

In plan somatic, un anchetator atent poate surprinde, la nivelul 
fizionomiei, modificări care ţin de comportamentul aparent al emoției: 
schimbarea mimicii (este ştiut că fiecărei stări afectiv emoţionale îi 
corespunde o mimică particulară), care ne poate permite să recunoaştem o 
anumită emoție după expresie, a expresiei feţei obținută prin mobilitatea 
mușchilor faciali, coloritul deosebit al feței (paloarea sau roşeaţa apărută 
brusc), tensiunea corpului crescută, manifestată în schimbarea pantomimicii 
(tremuratul mâinilor, picioarelor) schimbări ale vocii datorită „salivaţiei şi 
dereglării de respiraţie”"”. 

Pe baza acestor modificări psiho-fizico-somatice s-a ajuns la 
concluzia că pot fi considerate, unele dintre ele „ca indicii ale nesincerităţii 
martorului şi altele ale sincerităţii. In ciuda unor rare excepţii ce se referă la 


justifica, şi asupra conţinutului spuselor sale. În situaţia inversă: față de 
cineva neglijent îmbrăcat, care se exprimă incorect, suntem bănuitori şi nu-i 
acordăm încredere. 

Existând această situaţie la calitatea de martor, orice persoană se 
poate înşela din cauza aparenţelor. Ca orice om suntem tentaţi să credem că 
un om corect şi distins îmbrăcat, cu un comportament şi limbaj adecvat este 
incapabil să săvârşească o faptă negativă prevăzută de legea penală. Mult mai 
repede înclinăm balanţa în partea negativă, dacă persoana din faţa noastră 
este neglijent îmbrăcată, cu un comportament contrar ordinii publice, limbaj 
neelegant. 

Regula care se aplică aici este: „Aparenţele sunt înșelătoare” şi nu 
poţi niciodată să judeci un om după ele. 

155 Al. Ciopraga, op.cit., p. 208-209. 

acele situaţii în care persoanele au mai avut contacte repetate cu poliția sau 
a mitomanilor care au putut disimula realitatea astfel încât au indus în 
eroare organul judiciar, în celelalte cazuri aceste modificări au stat la baza 
identificării atitudinii sincere sau nesincere a martorului. 

In categoria indiciilor pozitivi se pot încadra: atitudinea francă, 
deschisă, relatarea fluentă a faptelor, dispoziția de a răspunde la întrebări, 
regretul martorului de a nu putea răspunde la anumite întrebări, motivarea 
că, dacă ar fi ştiut că asemenea împrejurări interesează justiția, ar fi depus 
stăruință să le reţină, expunerea riguroasă, precisă, însoțită de o mimică 
adecvată, caracterul emotiv al amintirilor. 

La celălalt capăt se află atitudinea de prudență exagerată, rezervată, 
expunere şovăielnică, obscură, sinuoasă, contradicţiile, tulburarea, paloarea, 
roşeaţa feţei, intensificarea activităţii glandelor sudoripare, gestica forțată, 
imprecizia în răspunsuri, vocea coborâtă, ezitările, solicitarea unui pahar cu 
apă etc. 

Insă aceştia nu trebuie să fie consideraţi indici probabili ai unei 
conduite simulate sau ai unei manifestări naturale, fără a avea în vedere că 
omului îi este proprie capacitatea de disimulare, de contrafacere. Aceste 
constatări pot fi considerate indici cu valoare psihologică orientativă, că 
sunt desprinse din observarea atitudinii şi a comportamentului expresiv al 
martorului aflat în faţa organelor judiciare. 

Există elemente care intră în categoria dovedirii sincerităţii 
martorului ca: atitudinea fermă, decisă, siguranța şi precizia în expunerea 
faptelor. Dar cu o valoare echivocă, deoarece martorul de bună-credinţă 
încearcă să facă o expunere clară, precisă, convingătoare, iar, în cazul în 
care are impresia că nu a fost înţeles, va relua relatarea pe care o va însoţi 
de o mimică adecvată. 

Dar şi martorul de rea-credință poate fi ferm, concis, convingător în 
tot ceea ce spune, pentru că cel care se decide să depună mărturie 
mincinoasă, este conştient de riscurile la care se expune, aşa încât va 
încerca să dea spuselor sale aparența adevărului, va căuta să convingă 
magistratul că ceea ce spune este adevărat. Paradoxal, dar cel care a luat 
hotărârea să depună mărturie mincinoasă, este şi martorul cel mai sigur. 

In depoziţia martorului de bună-credinţă pot apărea contradicții, erori 
de nume, de loc sau timp, acesta va reacţiona într-un mod neaşteptat — va 
reflecta îndelung, va ezita, se tulbură, dând impresia că nu ştie adevărul, că 
va încerca să denatureze adevărul, având nevoie de timp pentru a reface 
situaţia. Ei bine, martorul de rea-credinţă va reacționa prompt, fără ezitări, 
va avea răspunsuri pentru toate situaţiile, deoarece el este conştient că 
trebuie să se menţină pe poziţia pe care s-a situat la început. În situația în 

care atitudinea nesinceră a martorului a fost demascată, atunci acesta se 
tulbură, ezită, se încurcă în răspunsuri '5 Este rolul anchetatorului să 
sesizeze o fisură în depoziţia martorului de rea-credință pentru ca prin 
întrebări adecvate să poată demasca atitudinea sa şi să năruie depoziția 
clădită pe „castele de nisip”. 

Magistratul şi organul judiciar prin adresarea unor întrebări metodice 
se pot convinge de capacitatea martorului de a înregistra, memora şi reda 
fidel faptele percepute, de a verifica potenţialul acestuia privind aprecierea 
distanţei, culoarea, durata etc. sui 

Siguranţa mărturiei este dependentă de intervalul scurs între percepție 
şi reproducere şi de tipul temperamental căruia îi corespunde martorul. 
Astfel există tipuri temperamentale caracterizate prin vorbire, gestică, mers 
— conduită hotărâtă, decisă, sigură pe ea, care nu lasă ezitarea să iasă la 
suprafaţă chiar şi în situaţia în care nu sunt siguri de anumite fapte, dar 
există şi opusul, şi anume, temperamente şovăielnice, care par nesigure 
când afirmă lucruri de care sunt siguri. 

Un alt element asupra căruia planează relativitatea este paloarea 
feței. Paloarea feţei care se poate datora apartenenței la un tip 
temperamental — apaticul, flegmaticul, îşi schimbă coloritul feţei mai greu, 
pe când senzitivul, fricosul devin uşor palizi, dar se poate datora şi unor 
cauze de ordin fiziologic sau de sănătate. In aceeaşi situaţie se află şi 
roşeaţa feţei, ce poate fi o reacţie la un sentiment de jenă, dar şi de 
satisfacție" 

Magistratul, anchetatorul, utilizând aceste modificări psihofiziologice 
în aflarea adevăratei atitudini a martorului, completându-le cu întrebări 
adecvate şi cerute de situația respectivă, îşi pot forma intima convingere — 
finalitatea acestui proces — ce reprezintă ultimul cuvânt în luarea unei 
decizii. 

Hegel spunea despre intima convingere că este animi sententia, 
garanția soluției, în vreme ce pentru martor garanția este jurământul său 19, 


4.7. Mărturia din perspectiva structurii caracteriale a martorului 
şi a mediului de provenienţă. Mentalităţi. Cutume. Obiceiuri 


15% Al. Ciopraga, op.cit., p. 210. 
'5 N. Mitrofan, V. Zdrenghea, T. Butoi, op.cit., p. 145. 
155 Al. Ciopraga, op.cit., p. 213. 
15 G.F. Hegel Principiile filozofiei dreptului, Editura Academiei 
Române, Bucureşti, 1963, p. 256. 

Mărturia, din punctul de vedere al organelor juridice şi de cercetare 
penală, reprezintă o posibilitate de a afla mai multe informaţii despre 
condiţiile săvârşirii unei fapte, despre persoanele care au participat, dar şi 
mijlocul prin care făptuitorul este adus în faţa justiției pentru a fi tras la 
răspundere penală. 

De-a lungul timpului a fost considerată ca „regina probelor”, apoi 
căzută în dizgrație, tocmai datorită acestui caracter relativ al său. Deşi este o 
probă ce poate aduce cu sine şi eroarea judiciară, alături de celelalte probe 
rămâne una din cele mai importante, datorită cantității de informaţii pe care 
le deţine. 

Mărturia nu poate exista fără martor — acea persoană aflată accidental 
sau nu la locul săvârşirii unei fapte penale. Pentru a se înlătura efectul 
erorii, deşi nu este un procedeu infailibil, mărturia pentru a se obţine, 
necesită o anumită procedură, care implică la rândul ei cunoaşterea ființei 
umane, aşadar, bazată pe psihologie. 

Noţiunile de psihologie deţinute de organul de cercetare penală, de 
organul juridic, îl ajută în cunoaşterea martorului, dar nu ca persoană 
implicată într-un cerc vicios, ci ca ființă umană — cu trăsăturile sale 
caracteriale sau morale, reputația sa, educația primită şi raportul 
trăsăturilor sale temperamentale. 

Prin caracter se înţelege suma acelor însuşiri ale persoanei care-şi 
pun amprenta pe modul de manifestare, care o fac să fie ea însăşi şi 
care o deosebesc ca individualitate psihologică de celelalte persoane!“. 
Al Roşca defineşte caracterul ca „ansamblul trăsăturilor esenţiale şi 
calificativ specifice, care exprimă inactivitatea omului în mod stabil şi 
permanent”. In cele mai dese cazuri, fie că este vorba de delincvenţă, fie 
că este o faptă reprobabilă, oamenii au tendinţa de a afirma despre persoana 
respectivă cu „nu are caracter”. Este vorba de însuşirile esențiale şi durabile 
ale persoanei care determină un anumit mod de manifestare!” . Caracterul, 
aceste însuşiri esenţiale, este dobândit pe parcursul vieţii şi se formează în 
special în perioada de adolescență, o perioadă marcată de diverse trăiri, 
controverse privind lumea, eul interior, conştiinţa de sine, diverse 
complexe, confruntări cu părinții, profesorii sau cu celelalte persoane din 
mediul în care adolescentul trăieşte. Cert este că toate acestea, într-o măsură 
mai mică sau mai mare, îşi pun amprenta pe dezvoltarea şi construirea 
caracterului. 


16A], Ciopraga, op.cit., p. 186. 
16l Idem, p. 186. 

Într-un mediu ostil dezvoltării normale a unui om se poate dobândi şi 
întări un caracter dur şi dorinţa de a lupta pentru a-şi realiza visurile, în 
opoziţie cu un mediu propice, care deşi asigură toate condiţiile pentru a trăi 
decent, favorizează formarea unui caracter slab, imoral, ce poate genera 
fapte reprobabile. Cunoscând trăsăturile de caracter ale persoanei, mediul în 
care a trăit sau trăieşte, se poate prevedea cu o anumită marjă de eroare, 
modul de a se manifesta al omului, în ceea ce ne priveşte al martorului, într- 
o anumită împrejurare sau alta'“. În plan social, acestor trăsături 
caracteriale le corespund anumite aprecieri morale, pozitive sau negative 
care reflectă modul prin care o persoană este apreciată de cei din jur. 

Astfel, ca trăsături pozitive de natură a contura caracterul integru al 
martorului pot fi enumerate: principialitatea, sinceritatea, onestitatea, 
corectitudinea, modestia, generozitatea. La polul negativ aflându-se: 
necinstea, nesinceritatea, egoismul, laşitatea, egocentrismul!%, Atât 
trăsăturile negative cât şi cele pozitive pot constitui un criteriu de apreciere 

Analiza şi sinteza probelor existente într-o anumită cauză, impune şi 
căutarea şi desemnarea martorilor ce pot fi ascultați pentru dovedirea 
împrejurărilor. La săvârşirea infracţiunii pot participa în calitate de martori 
mai multe persoane care provin din medii diferite, având caractere diverse, 
astfel încât organul judiciar, cât şi cel de cercetare penală va trebui să ţină 
seama de acest lucru. 

Anchetatorul, pentru a putea alege din această multitudine de 
martorului bazate pe reputaţia, considerația de care se bucură martorul în 
mediul social căruia îi aparţine: atitudinea, convingerile, aspirațiile, 
idealurile, educaţia care pot schița portretul moral al martorului. 

Toate acestea sunt necesare deoarece venirea în contact cu săvârşirea 
unei infracțiuni, publicitatea ei, caracterul imoral al acesteia pot dezvolta o 
anumită concepție, o anumită atitudine. Este ştiut că ceea ce este considerat 
moral sau normal pentru o anumită categorie de oameni, poate fi considerat 
imoral sau anormal de altă categorie. Aici intervine conştiinţa, moralitatea, 
mediul ambiant, dar nu mai puţin obiceiul locului, cutumele şi o anumită 
stare de dezvoltare a societății. 

Dacă la începutul utilizării acestei probe funcţiona principiul testis 
unus, testis nullus, înţelegându-se prin aceasta că un singur martor, care 
putea spune adevărul, dar îl prezenta într-o versiune deosebită de cea 


162 Idem, p. 186. 
16 Idem, p. 186. 

afirmată de doi sau mai mulți martori care nu spuneau adevărul, nu era luat 
în consideraţie, deoarece mărturia sa nu avea trăinicie, fiind singur contra 
celorlalți, astăzi, din multitudinea de martori, anchetatorul încearcă să-l 
găsească pe acela care prin informaţiile deţinute poate dovedi producerea 
unor împrejurări sau fapte. 

Trăsăturile caracteriale proprii unei persoane fac previzibil cu multă 
probabilitate modul constant de a se manifesta al acelei persoane într-o 
situație sau alta. Acest element, cu valoarea unui indiciu psihologic, 
considerat de sine-stătător, este insuficient pentru a atribui mărturiei o 
valoare sau alta!**. 

Neexistând raporturi fixe între atitudinea sa într-un caz particular şi 
moralitatea persoanei, anchetatorul şi organul judiciar vor trebui să ţină 
seama atât de depoziţia unei persoane cu o moralitate reprobabilă, dar şi a 
celei cu o moralitate neîndoielnică, deoarece şi una şi cealaltă pot fi 
suspectate de parțialitate. Cu alte cuvinte, nu întotdeauna mărturia celui cu 
caracter integru este sinceră, după cum nu întotdeauna mărturia celui cu o 
reputaţie îndoielnică trebuie suspectată de parțialitate'“5. Întotdeauna 
depoziția martorului trebuie încadrată în contextul faptei, al intereselor 
materiale care se pot naşte. 

Credibilitatea martorului este dată de modul în care acesta trăieşte, 
fiind un produs social care reflectă o anumită realitate socială. In aprecierea 
mărturiei trebuie luat în considerare mediul, deoarece oferă organelor 
judiciare preţioase informaţii asupra poziției de  parţialitate sau 
imparțialitate pe care martorul se situează 5%. 

În literatura psihologică s-au făcut diverse clasificări ale martorilor în 
raport cu tipul psihologic căruia aparţin, încercări de a aşeza martorii într-o 
categorie sau alta în funcție de trăsăturile temperamentale dominante, 
pentru a se evidenția măsura în care apartenenţa lor la un tip psihologic sau 
altul influențează favorabil sau defavorabil asupra percepţiei, memorării sau 
reproducerii“. 

Astfel s-a realizat o grupare a tipurilor intelectuale, unde se deosebesc 
cinci categorii de martori: 

1. descriptivul; 

2. observatorul; 

3. _emoționalul; 


164 Idem, p. 187. 

165 Idem, p. 188. 

166 Idem, p. 188. 

167 Idem, p. 189. 

4. eruditul; 

5. tipul imaginativ şi poetic. 

Mai târziu, pe baza altor experimente, pornind de la raporturile dintre 
subiect şi obiect, s-a ajuns să se reducă această clasificare la doar două 
categorii — tipul descriptiv şi tipul imaginativ!“ . Pornindu-se de la această 
clasificare s-au realizat şi altele, care aveau ca punct de plecare orientarea 
particulară a inteligenţei în mărturie. Se disting după acest criteriu: 

1. tipul descriptiv; 

2. tipul superficial; 

3. tipul inteligent sau armonios; 

4. tipul interpretativ; 

5. tipul ambițios. 

Datele obținute în urma acestor cercetări experimentale au fost 
prelucrate statistic, încercându-se a se determina limitele în care întinderea 
şi fidelitatea mărturiei variază în raport cu tipul psihologic căruia aparține 
martorul í 

O altă clasificare s-a făcut nu de la datele experimentale, ci pornindu-se 
de la comportamentul martorului faţă de realitatea observată, considerată 
sub un dublu aspect: atitudinea martorului faţă de obiectele percepute şi 
transformările pe care le suferă imaginile memorate. Pe baza acestora, 
Francois Gorphe grupează martorii în: 


1. observatori pozitivi; 
2. interpretativi; 

3. inventivi; 

4. armonici; 

5. emotivi 17o 


Pe când Enrico Altavilla grupează martorii în raport cu predominanța 
unora sau altora din trăsăturile temperamentale, distingând astfel o 
multitudine de categorii: 
subiectivi şi obiectivi; 
senzitivi şi apatici; 
nestatornici şi susceptibili; 
falsul impasibil şi falsul sensibil; 
martorul care observă; 
martorul care descrie; 


0 E 


1% AJ, Binet, La description d'un object — lucrare amintită de Al. 
Ciopraga. 
1% H, Lelesz, L'orientation d'esprit dans le témoignage, p. 114. 


170 F. Gophe, La critique du témoignage. 

7. încăpăţânatul şi volubilul; 

8. timidul/ vanitosul / mincinosul / mitomanul; 

9. martorul care povesteşte!” 

Toate aceste clasificări s-au făcut pentru a se evidenția măsura în care 
apartenența lor la un tip psihologic sau altul influenţează favorabil sau 
defavorabil asupra percepţiei, memorării și reproducerii, pentru a se vedea 
în ce măsură întinderea şi fidelitatea mărturiei este dependentă de tipul 
psihologic căruia aparţine martorul. Însă prin această multitudine de criterii 
pe baza cărora s-a făcut o pulverizare a martorilor s-a ajuns la concluzia că, 
totuşi, nu este o cale de a servi practica judiciară în cele mai bune condiţii, 
iar gruparea în două tipuri fundamentale, obiectivi şi subiectivi, acoperă 
întreaga varietate de tipuri descrise de diverşi autori. 

Tipul obiectiv se caracterizează prin precizie, bun observator, descrie 
lucrurile după însuşirile lor exterioare, nu este preocupat de semnificaţia 
scenei la care a participat, iar percepția se desfăşoară în absenţa unei 
participări  afectiv-emoţionale.  Martorul obiectiv este acela care 
înregistrează corect şi memorează fidel faptele atât timp cât nu i se cer date 
care depăşesc aspectele aparente, exterioare. 

Tipul subiectiv cuprinde o mărturie descriptivă caracterizată printr-o 
largă extensie, printr-o observaţie minuțioasă şi o fidelă fixare în memorie. 
Poate cuprinde o depoziţie interpretativă, datorită afectivității pe fondul 
căreia se realizează percepția, a căutării semnificației şi a cauzei care a 
determinat un anumit fenomen, toate acestea putând falsifica realitatea. 

Organul judiciar poate include martorul în una din aceste două tipuri 
şi în funcție de ele îşi poate da seama de modul său de a se manifesta. De 
altfel, şi din cuprinsul depoziţiei se poate da seama de apartenenţa la vreun 
tip psihologic. Astfel, dacă depoziția cuprinde o expunere ordonată, logică, 
exactă, care se opreşte la însuşirile pozitive ale fenomenelor, fără a se opri 
asupra sentimentelor, atunci mărturia acestuia face parte din categoria 
tipului obiectiv. Din contră, dacă expunerea este centrată pe găsirea cauzei, 
a fenomenului, completată de o participare afectiv-emoţională, indică, ca şi 
mai sus, cu o probabilitate mai mare sau mică, apartenenţa la tipul 
subiectiv. 


4.8. Mărturia şi concordanța conţinuturilor 


17! Enrico Altavilla, Psichologia giudiziaria. 
172 AL. Ciopraga, op.cit., p. 189-190. 

Organele judiciare beneficiază de o diversitate de surse prin 
mijlocirea cărora dobândesc informaţii cu privire la modul de săvârşire a 
faptelor deduse în faţa lor. În vederea strângerii dovezilor şi apoi a căutării 
de martori, organul judiciar are anumite obligaţii indispensabile: 

studierea materialului cauzei; 

identificarea şi precizarea cercului de persoane ce urmează a fi 
ascultate în calitate de martor, ordinea şi modalitatea chemărilor, locul unde 
se va efectua ascultarea; 

culegerea de informaţii cu privire la martorii esențiali de ale 
căror depoziţii poate depinde soluţionarea cauzei; 

elaborarea planului de ascultare a martorilor. 

Aceste obligaţii, în funcţie de natura cauzei, pot fi inutile sau necesită 
adăugarea altor operaţii. Astfel, din considerente de ordin tactic, pentru a se 
evita punerea de acord a martorilor, este necesar să se realizeze 
surprinderea martorului sau ascultarea acestora în alt loc decât la sediul 
organului judiciar 

Mărturia, în funcţie de cum este percepută, poate constitui în 
ansamblul probelor o verigă, un element sau, în lipsa celorlalte probe, poate 
fi unicul material probator. In situaţia în care ea reprezintă un element, o 
verigă probatoare este necesară o apreciere a probelor în care se impune 
evaluarea mărturiei în raport cu celelalte probe, pentru a se constata dacă 
concordă sau nu. lar când este singurul material probator, dacă există mai 
multe mărturii simultane care-l contrazic, evaluarea critică a acestora, dacă 
constituie o probă exclusivă atunci aprecierea presupune luarea în calcul a 
factorilor de credibilitate legaţi de persoana martorului "7 

Prin mărturii simultane se înţeleg mărturiile persoanelor care au 
perceput în mod nemijlocit, în condiţii similare de loc şi timp, aceleaşi fapte 
sau împrejurări de fapt. 

Ascultarea martorilor şi aprecierea mărturiilor în contextul celorlalte 
probe sau ca probă exclusivă impune din partea magistratului / organului 
judiciar o temeinică cunoaştere a materialului cauzei — analiza fiecărei 
probe, verificarea sursei din care provine, sinteza probelor. În funcţie de 
acestea va putea stabili care dintre acestea vor putea fi precizate şi dovedite 
prin declaraţiile martorului. 

În aprecierea mărturiilor simultane pot exista concordanțe privind 
împrejurările esenţiale, dar se poate constata şi existenţa unor contradicții, 
organul judiciar hotărând care dintre martori au participat la săvârşirea unei 


175 AL. Ciopraga, Tratat de tactică criminalistică , p. 236-237. 
174 Idem, p. 238-239. 

infracţiuni, vor putea fi ascultați pentru dovedirea acelor împrejurări asupra 
cărora există contradicții şi ale căror depoziţii vor fi relevante. Depoziţiile 
celor care în condiţii obiective şi subiective similare de percepţie au asistat 
în calitate de martor la producerea aceluiaşi fapt, se armonizează, concordă 
în privinţa faptului principal, a circumstanțelor esențiale privind activitatea 
infracțională. 

Momentele esenţiale privind săvârşirea unei fapte dobândesc o 
semnificaţie generală, ceea ce conduce la realizarea aceleiaşi percepții. 

In depoziţiile succesive ale martorilor, secvențele activităţii infrac- 
tionale, principalele momente întreprinse de infractor sau de cel spre care se 
îndreaptă infracțiunea şi alte aspecte, se regăsesc reproduse fidel în depo- 
ziţiile lor în condiţiile în care au perceput faptele în aceleaşi împrejurări. 

Când există concordanță sub aspectul împrejurărilor esențiale a 
mărturiilor simultane, cauza trebuie căutată în caracterul unitar până la un 
anumit punct, în identitatea proceselor psihice, în reflectarea corectă în 
psihicul martorilor a faptelor esenţiale, în similitudinea condiţiilor de 
percepţie sau în absenţa unor cauze subiective de distorsionare a faptelor. 

Acesta este aspectul pozitiv, deoarece concordanța mărturiilor 
similare se poate datora şi unui cerc fraudulos realizat între martori şi cel în 
favoarea căruia urmează a se depune mărturia, aşadar aspectul relei- 
credinţe. Atât concordanța cât şi nepotrivirile îşi găsesc cauza în condiţii 
obiective şi subiective ale percepţiei. Avându-se în vedere condiţiile 
obiective în care s-au aflat martorii în momentul percepţiei, similitudinea 
condiţiilor de percepţie nu înseamnă identitate de condiţii pentru toţi cei 
prezenţi la săvârşirea unei fapte. A percepe un fapt în condiţii similare nu 
înseamnă a-l percepe în condiţii identice. 

Existenţa, în cuprinsul depoziţiilor simultane ale martorilor, a unor 
contradicții, nepotriviri privind unele aspecte de detaliu, îți au originea în 
cauze de ordin individual, subiectiv, inseparabil legate de personalitatea 
celui ce percepe. Aceste nepotriviri de ordin subiectiv îşi au originea în 
caracterul orientativ şi selectiv al percepției, în faptul că „fiecare om 
percepe realitatea înconjurătoare prin prisma subiectivității sale proprii, în 
concordanță cu anumite stări de motivaţie actuală concretizate în tendinţe, 
trebuinţe, interese” 1”, 

Un alt aspect al concordanței este cel în care depozițiile simultane 
coincid total, se suprapun complet în privința celor mai nesemnificative 
elemente. Astfel, cele mai nesemnificative elemente sunt reproduse cu o 
fidelitate uimitoare, încât se poate merge până la identitate. Fiecare din 


175 M. Golu, Percepție şi activitate, Editura Ştiinţifică, 1971, p. 110. 

aceste depoziţii, fiind, de fapt, o reproducere exactă şi fidelă a celorlalte, 
lăsând impresia că au fost învăţate pe dinafară. Dar chiar şi în situaţia unei 
depline concordanţe între conținuturile depoziţiilor simultane, un număr de 
depoziții nu pot calchia una pe alta, nu pot coincide total. Depoziţia unei 
persoane nu poate fi o copie perfectă a mărturiei celui sau celor care în 
condiţii similare de loc şi spaţiu au perceput unul şi acelaşi fenomen. Este 
situaţia care va trezi suspiciuni organului judiciar, deoarece dovedeşte că 
este rezultatul unei înţelegeri realizate între martori, eventual între martor şi 
învinuit sau inculpat”. 

Obţinerea de mărturii se face prin ascultarea persoanelor care au 
participat la săvârşirea infracțiunii sau care au luat la cunoştinţă despre ea 
dintr-o anumită sursă, la sediul organului judiciar. 

Toate aceste depoziţii se vor face sub formă scrisă ce este impusă de 
limitele fireşti ale capacităţii de conservare în memorie a informaţiilor, dar 
şi de natura activităţii de cercetare a infracțiuni, de frecvenţa probei 
testimoniale 

Intre prima depoziţie şi celelalte ale aceluiaşi martor pot interveni 
diverse situaţii, şi anume: 

a) Depoziţiile coincid până la detaliu cu cea inițială, aşadar sunt o 
reproducere, o repetare a lor — cauza deplinei concordanțe poate să rezide în 
buna-credinţă sau reaua-credință a martorului. Dar dacă nu sunt motive 
ca reaua-credință să fie suspectată, atunci punctul de plecare al 
verificării şi aprecierii  depoziţiilor trebuie să-l constituie prima 
depoziţie, deoarece celelalte sunt o repetare, o reproducere. Ayrault 
spunea: „Cea mai adevărată, cea mai naivă şi întreagă mărturie este cea 
dintâi. Ce se spune pe urmă nu sunt decât prefăcătorii şi vicleşuguri”. 

b) Pe fondul coincidenţei în ansamblu a depozițiilor succesive, 
martorul la ultima audiere se referă la aspecte care nu au fost comunicate 
organului judiciar sau revine asupra unor explicaţii la care face unele 
corective; 

c) Pe fondul coincidenţei în ansamblu a faptelor se constată şi 
existenţa unor contraziceri; 

d) Cu ocazia ascultării repetate, martorul revine asupra declaraţiilor 
iniţiale, face alte depoziţii, deci îşi retractează prima mărturie. 

Concordanţa între depoziţiile succesive ale unuia şi aceluiaşi martor 
reprezintă o garanţie de credibilitate. Martorul, datorită unor cauze de ordin 
obiectiv, putea percepe inexact şi lacunar faptele, care se vor reflecta astfel 


176 AL. Ciopraga, Tratat de tactică criminalistică, p. 239-242. 

şi în depoziţiile sale succesive concordante, dar este posibil să le fi perceput 
corect, dar să le reproducă eronat fără a fi conştient de existenţa acestor 
deosebiri între percepţie şi reproducere. Poate reveni asupra acestora, 
făcând unele corective, astfel pot apare contradicții între primele depoziții şi 
următoarele. 

Martorul a constatat existența unor discordanţe între primele şi 
următoarele depoziţii, dar asupra cărora nu revine, fie pentru a nu se afla în 
contradicție cu ceea ce a declarat deja, fie din temerea de a nu fi 
considerat de rea-credință. 

In cea de a doua situaţie martorul poate explica de ce a păstrat tăcerea 
asupra unor fapte sau comunică fapte noi sau aduce corective. Faţă de 
această atitudine organul judiciar nu trebuie să manifeste neîncredere, să 
concluzioneze că este de rea-credință. Există posibilitatea ca la prima 
audiere martorul să fi fost reticent, să nu fi comunicat anumite fapte 
deoarece le crede nesemnificative şi nici organul judiciar nu a dirijat 
interogatoriul în direcţia precizărilor. 

Astfel chemarea la o nouă audiere a acestui martor este însoțită de o 
stare psihică care va determina un nou proces de meditaţie, de reflecţie asupra 
faptelor, de aducere aminte a acelor fapte privite superficial. Cu oca-zia 
ascultării, martorul va explica motivele pentru care a omis, fie intențio-nat, fie 
involuntar, anumite fapte sau cauza revenirii asupra unor explicaţii. 

Necomunicarea unor aspecte se poate datora uitării vremelnice şi 
reamintirii lor în intervalul de timp dintre prima şi a doua audiere sau 
revenirea asupra unor fapte, aşadar o mărturie mai amplă şi mai fidelă îşi 
poate avea cauza în fenomenul de reminiscență care explică ameliorarea, 
cu timpul, a depoziţiilor amânate sau repetate la un interval de timp. 

Cea de-a treia posibilitate — când pe ansamblul coincidenței se 
constată existența unor contradicții care poartă asupra unor împrejurări. Din 
perspectivă logică, orice nepotrivire, contradicţie între doi termeni probează 
falsitatea unuia dintre ei. În situaţia depoziţiilor succesive, orice contradicție 
între două elemente probează falsitatea uneia dintre ele, dar este posibil ca 
falsitatea să se răsfrângă asupra ambilor termeni, atunci când atât prima 
depoziţie, cât şi a doua, între care se constată contradicții, sunt contrafăcute, 
ticluite!%5. 

Fie că există o concordanță între depoziţiile simultane ale persoanelor 
care au perceput un anumit fapt, datorată asistării în acelaşi timp, în acelaşi 
loc şi aceleaşi condiţii, - aşadar perceperea momentelor esenţiale privind 
activitatea infracțională, consecințele infracţiunii îşi au originea în 

identitatea proceselor psihice; fie că este rezultatul unui cerc fraudulos (acea 
punere de acord între depoziţiile martorilor, sau între cel care depune 
mărturie şi învinuit sau inculpat), organul judiciar trebuie să adopte o 
atitudine corectă, având în vedere că o concordanţă perfectă de percepere 
nu există, dar dacă totuşi există, este rezultatul unei înțelegeri. 

Tactica aplicată în aceste condiţii este luarea la anumite intervale de 
timp a depoziţiilor aceloraşi martori pentru a se vedea în ce măsură 
fidelitatea este păstrată, avându-se în vedere factorii care perturbă memoria 
şi implicit reproducerea. In faza urmăririi penale, anchetatorul poate folosi 
diverse procedee tactice, specifice ascultării învinuitului sau inculpatului. 
Astfel sunt întrebările de detaliu pentru a se obţine amănunte referitoare la 
diferite împrejurări ale faptei săvârşite, pentru a se verifica informaţiile. Pot 
fi folosite mai ales în cazul depoziţiilor simultane pentru a se dovedi 
omisiunea unor fapte sau trecerea lor sub tăcere: 

* Ascultarea repetată — reaudieri ale martorului pentru a se putea 
evidenția, inevitabil acele necontraziceri în cazul în care există motive să se 
creadă că pot apărea, sau acele concordanţe care trebuie să subziste. 

* Tactica complexului de vinovăţie — prin adresarea unor întrebări 
care conțin cuvinte afectogene privitoare la faptă, apelul la credinţa 
martorului, la trezirea unor sentimente care să înfrângă sistemul de apărare 
al martorului — fie că îi este teamă, fie că nu doreşte să se implice într-un 
proces? 

O mare importanță se acordă observării reacţiilor martorului la 
diverse întrebări pentru a se vedea dacă este pregătit să se angajeze în 
depunerea mărturiilor şi în susţinerea lor. Aceste procedee tactice pot fi 
utilizate deoarece martorului de rea-credință îi este specifică psihologia 
infractorului, iar cel de bună-credinţă prin atitudinea sa oscilantă sau prin 
depoziţia sa ce cuprinde adevărul alterat sau nu, de anumiţi factori, trebuie 
să se facă apel la conştiinţa sa. 

In această situaţie anchetatorul trebuie să fie dotat cu o intuiţie 
psihologică, cu cunoaşterea comportamentului uman, cu o memorie de 
lungă durată. 

Fără a da impresia că martorul va fi supus unui interogatoriu în stil 
inchizitorial, mai ales în actuala legislaţie bazată pe drepturile omului, dar 
şi pe faptul că el este persoana care ajută magistratul, totuşi sunt situaţii 
în care aflarea adevărului necesită măsuri mai convingătoare. 


4.9. Mărturia şi contradictorialitatea conţinuturilor 


1 N. Mitrofan, V. Zdrenghea, T. Butoi, op.cit., p. 157-158. 

Ca şi concordanța conţinuturilor, care reiese din repetarea audierii 
martorilor în fața organului judiciar la intervale de timp, 
contradictorialitatea conținuturilor poate rezulta din  reascultarea 
martorilor. Aceste două procedee sunt utilizate tocmai pentru ca organul 
judiciar să fie convins, să aibă intima convingere că depoziţiile martorilor 
sunt conforme cu derularea faptelor. 

Această intimă convingere, atât a magistratului, cât şi a 
anchetatorului, este 

starea psihologică a persoanelor răspunzătoare cu aplicarea 
legilor, bazată pe buna-credinţă, care sunt împăcate cu propria lor conştiinţă 
morală, care l-a călăuzit în aflarea adevărului prin utilizarea mijloacelor 
legale şi în stabilirea măsurilor legale consecutive, stărilor de fapt 
stabilite '®’. 

Pentru a-şi forma însă intima convingere anchetatorul/magistratul 
trebuie să cerceteze depozițiile martorilor cu eventuale contradicții, din care 
una este falsă, iar alta confirmă realitatea. O primă contradicție în depoziția 
martorului va fi rezultatul unei emotivităţi sporite, datorate ascultării 
imediat după săvârşirea infracţiunii. Mărturia sa va fi incompletă şi uitarea 
va cuprinde unele elemente asupra cărora acesta va reveni cu prilejul unei 
noi audieri. Se scontează că la cea de a doua audiere aceste impedimente 
vor dispare, deoarece martorul a venit în contact cu organul judiciar, cadrul 
îi este familiar, obiectul chemării sale în judecată este ştiut. 

Ascultarea repetată poate fi cerută de necesitatea înlăturării unor 
contradicții între depoziţia făcută inițial şi celelalte probe administrate 
ulterior în cauză, ca de altfel, şi în situaţia în care există motive care pun sub 
semnul îndoielii vericitatea depoziţiei iniţiale, suspectată de rea-credință*!. 

Transpunerea faptelor păstrate în memoria martorului în imagini 
verbale are drept efect cristalizarea, învăţarea depoziţiei. Astfel în cursul 
audierilor repetate se poate observa o reproducere a faptelor din prima 
depoziţie. Aceasta fiind consecinţa firească a reascultării. Totodată există şi 
o împrejurare de natură psihologică care explică tendinţa martorului de a 
reproduce fidel prima depoziţie. Explicaţia acestei manifestări îşi găseşte 
originea în dorința celui ce compare în calitate de martor de a nu se 
contrazice, de a evita orice nepotrivire între ceea ce a declarat iniţial şi ceea 
ce va declara ulterior. 

Temerea că va fi considerat de rea-credinţă îl determină să înlăture 
orice posibile contraziceri din conţinutul mărturiei, astfel că efortul său se 

181 AL. Ciopraga, Evaluarea probei testimoniale..., p. 225-226. 
156 


va canaliza mai ales spre reamintirea şi reproducerea depoziţiei anterioare, 
decât pe reproducerea faptelor percepute. 

Atitudinea aceasta este mult mai evidentă la martorul de rea-credinţă, 
deoarece el este conştient că orice neconcordanţă, orice contrazicere între 
prima şi următoarea depoziţie poate trăda atitudinea sa de rea-credință '*?. 

Dar contradicţiile nu sunt rezultatul numai a relei-credinţe, ele se pot 
datora şi bunei-credinţe. Dacă la martorul de bună-credinţă se constată 
nepotriviri, neconcordanţe, ele vor îmbrăca forma erorii, a greşelii 
involuntare, spre deosebire de cele de la martorul mincinos care îmbracă 
forma unei atitudini deliberate, „a minciunii”, sancţionată de art. 260 C.p. — 
„Mărturia mincinoasă” — cu închisoarea de la 1 la 5 ani. De asemenea, este 
prevăzută ca infracțiune şi încercarea de a determina mărturia mincinoasă 
prin constrângere, corupere, care pot interveni ulterior primei depoziții şi 
astfel contradicţiile pot lua naştere. 

Consecințele care rezultă sunt în funcţie de forma pe care o îmbracă — 
eroare sau minciună. Când contradicția este rezultatul minciunii, a unei 
atitudini deliberate a martorului, aceasta va tinde să discrediteze întreaga 
mărturie, pentru că va fi greu să se precizeze întinderea minciunii, dacă se 
răsfrânge asupra unor părți sau asupra depoziției în întregime. 
Discriminarea părților considerate veridice de cele considerate mincinoase, 
din cuprinsul mărturiilor succesive, constituie o operație mult mai 
anevoioasă decât discriminarea părților exacte de cele cu privire la care 
martorul a comis o eroare. 

Dacă contradicția dintre depoziţiile succesive se datoreşte erorii în 
care s-a aflat martorul, înlăturarea sau reținerea mărturiei din ansamblul 
probelor va depinde de caracterul, de întinderea, deci de modul în care se 
răsfrânge asupra depoziției, dar raportate la natura cauzei în care se depune 
mărturia. 

Mărturia este divizibilă cu părțile reţinute, opozabile, în sensul că 
organele juridice pot aşeza la baza convingerii lor acele părți considerate că 
reflectă adevărul şi va îndepărta ceea ce consideră falsă realitate". 
Problema care apare în această situaţie vizează efectele erorii, adică, dacă 
eroarea este minoră şi deci efectele vor fi limitate, sau eroarea este majoră şi 
efectele cuprind întreaga mărturie. Dacă ne aflăm în prima situaţie, deci 
efectele sunt limitate, purtând asupra unor circumstanţe secundare, lipsite 
de importanță sau cu importanță redusă, ele nu vor fi în măsură să se 

răsfrângă asupra întregii mărturii, să afecteze şi să discrediteze în ansamblu 
mărturia. 

Cauza erorii în această situație trebuie căutată în situaţiile fireşti — 
uitare, trecerea unui interval de timp de la producerea faptelor etc. 

Martorul poate greşi asupra unor împrejurări, dar poate spune 
adevărul cu privire la celelalte părți. Concluzia nu trebuie să determine 
raţionamentul că o eroare minimă, cu o importanţă redusă, o dată făcută 
înseamnă că martorul a mai greşit şi-n celelalte părți ale mărturiei de o 
importanţă reală pentru cauza respectivă, deci că martorul s-ar fi putut 
înşela şi asupra lor — ar fi o gândire excesivă şi radicală. 

Dar, dacă eroarea este grosieră, vizibilă, privind un element intrinsec 
— de natură a modifica datele în care se circumscrie cauza, aceasta se 
răsfrânge asupra întregii mărturii, fiind de natură a o discredita. 

Pentru a fi în măsură să discrediteze întreaga mărturie, eroarea trebuie 
să poarte asupra unor împrejurări esențiale, care datorită importanţei lor, 
trebuia să fi fost percepute şi păstrate în memoria martorului, în mod 
necesar! 

La aprecierea mărturiilor succesive trebuie luate în calcul atât 
întinderea şi caracterul erorii, cât şi aspectul cantitativ, adică numărul lor. 
Existenţa unei singure erori parţiale, în general, nu este în măsură a se 
răsfrânge asupra întregii mărturii, existenţa unui număr mai mare de 
contradicții chiar având un efect limitat la anumite împrejurări, este în 
măsură să pună sub semnul întrebării vericitatea întregii mărturii 

Situaţia va deveni sensibil modificată când martorul revine, 
retractează una din depoziţiile sale contradictorii. În acest moment, 
reținerea depoziţiei în întregime sau numai a acelor părți asupra cărora nu 
există contradicții, va depinde de încrederea pe care şi-o formează organul 
judiciar pe baza explicaţiei date de martor cu privire la cauza contradicției, 
de măsura în care această explicaţie se armonizează cu celelalte probe. 

Situaţia va fi diferită în cazul în care în cursul aceleaşi faze, cu ocazia 
audierii repetate sau în cadrul fazelor procesuale diferite — faza de urmărire 
penală şi faza judecății — martorul revine asupra depoziţiilor iniţiale, le 


184 Ex: Contradicţia poartă asupra unor împrejurări esenţiale atunci 


când, cu ocazia primei depoziţii, martorul la o infracţiune de vătămare 
corporală declară că fapta a fost săvârşită în participaţie de X, Y, Z, iar la cea 
de a doua depoziţie că fapta a fost săvârşită doar de X. 

retractează, făcând noi depoziţii care le contrazic, le anulează pe cele 
dintâi 5, 

De regulă, retractarea mărturiei iniţiale se produce în faza judecății, în 
momentul în care preşedintele instanţei — drept consecință a principiilor 
nemijlocirii şi aflării adevărului, martorul este din nou ascultat în condițiile 
publicităţii şi contradictorialităţii — îl va întreba dacă-şi menţine declaraţiile 
date anterior, în faza de urmărire penală. Acesta poate să şi le menţină, 
preşedintele îi va pune doar acele întrebări, care le va considera necesare 
pentru elucidarea unor aspecte, iar în declaraţia de martor se va consemna 
menţinerea declaraţiilor anterioare. Sau martorul retractează declaraţiile 
date în faza de urmărire, invocând anumite motive, situaţie în care instanţa 
va proceda la luarea unor noi declaraţii, consemnându-se retractarea celor 
dintâi. 

Situaţia tipică în cazul retractării priveşte retragerea mărturiei din faza 
de urmărire penală, în cursul judecății. 

In această situaţie, martorul care a dat o anumită explicație şi 
interpretare faptelor şi împrejurărilor de fapt la care a fost martor în faza de 
urmărire penală în faţa procurorului, în cursul judecății revine la o nouă 
explicaţie care o va anula pe cea dintâi. 

Mărturiile au ca scop descrierea pe bază de amănunt a faptelor şi 
împrejurărilor de fapt petrecute şi percepute, dar şi denunţarea făptuitorului 
prin descriere sau recunoaştere. Numai că în momentul retractării 
depoziţiilor iniţiale se va produce fie disculparea acestuia, fie inculparea. 
Dacă în prima depoziţie sinceră sau mincinoasă, martorul a dat explicații 
care îl acuză pe învinuit sau inculpat drept autor al faptei, prin depoziția 
dată în faza de judecată se dau explicaţii opuse, deci de natură a disculpa. Şi 
viceversa: dacă prima mărturie — sinceră sau mincinoasă, a fost favorabilă 
învinuitului / inculpatului, prin cea de a doua depoziţie se retractează 
explicaţiile care îl disculpau, dându-se noi explicaţii care îl inculpă. A 

Vor apare două depoziţii succesive contrare ale aceluiaşi martor. In 
cazul unei contradicții dintre astfel de declaraţii ce denotă falsitatea uneia, 
existența unor declaraţii total opuse, care nu se pot concilia, deci două 
depoziţii contrare, demonstrează caracterul fals al uneia din ele, fără a fi 
exclusă posibilitatea falsităţii ambelor declaraţii. 

Explicaţiile care pot fi date în această situaţie — de revenire asupra 
depoziţiilor date în una din fazele procesuale sunt două şi privesc 


e  desinceritate— martor sincer, de bună-credinţă; 

e de nesinceritate — martor mincinos, de rea-credinţă. 

Dacă există motive să se considere că în momentul retractării 
martorul a spus adevărul, rezultă că prima depoziție este mincinoasă. Sau 
situația inversă, dar în acest caz organul judiciar trebuie să stabilească care 
mărturie este sinceră şi care este mincinoasă, care poate fi aşezată la baza 
convingerii sale şi care trebuie înlăturată. 

Contradictorialitatea este dictată de interese. Astfel, învinuitul sau 
inculpatul care retractează mărturia depusă în faza de urmărire penală — 
moment psihologic, nevoia de a se destăinui, stare de deconcentrare — va 
avea un procent sporit de sinceritate, fiind spontan, iar în faza de judecată 
va retracta pentru a-şi diminua pedeapsa, fiind mult mai conştient asupra 
recunoaşterii sale. 

In cazul martorului care revine asupra primei depoziţii, consecinţele 
retractării —favorabile sau nefavorabile învinuitului sau inculpatului sau 
altor părți — se răsfrâng asupra altei persoane, încât vor lipsi şi acele fragile 
indicii de credibilitate a sincerităţii sau nesincerităţii retractării. Aşadar, va 
fi dificil de ştiut care depoziţie este sinceră şi care mincinoasă!*”. 

In concluzie, să vedem motivele care-l determină pe martor să-şi 
schimbe declaraţiile. Va fi necesar să se cunoască dacă au avut loc influenţe 
asupra acestuia. De vreme ce martorul relatează liber faptele, inspirând 
încredere organului judiciar cu prilejul primei depoziţii, ulterior revine 
asupra declaraţiilor sale susținând că ceea ce a declarat este fals, va însemna 
că retractarea a fost dictată de rațiuni serioase, iar în spatele unei asemenea 
atitudini există motive temeinice. 

Retractarea se poate produce spontan sau sub influenţa unor forţe 
lăuntrice, afective sau forțe străine, dar întotdeauna este rezultatul unor 
temeiuri serioase. 

Dovada acestei retractări este dată de faptul că cel care revine asupra 
primelor sale explicaţii este un martor de rea-credinţă — un martor 
MINCINOS. 

Un martor de bună-credinţă care retractează mărturia este conştient 
de riscul acestui fapt, aşadar motivele sale sunt temeinice '®®. 

Organul judiciar aflat într-o asemenea situație va trebui să determine 
motivele retractării, dar şi poziţia pe care o ocupă martorul în raport cu 
părțile. 

Apariţia retractării va determina şi existența unei contradicții între 
mărturiile succesive. Magistratul (procurorul), dar şi judecătorul aflat într-o 

asemenea situație va putea stabili care mărturie este de bună-credinţă şi care 
mincinoasă, coroborându-le şi cu celelalte probe din dosar, cu faptele 
petrecute şi în raport de legăturile care pot exista între martor şi părți, 
martor şi învinuit / inculpat, de apariţia unor elemente de notorietate 
privitoare la învinuit/inculpat ce pot apărea. 

În urma identificării adevăratului motiv al retractării, a confruntării 
factorilor de credibilitate şi de incredibilitate circumscrişi celor două 
declarații succesive contrarii, a confruntării lor cu ansamblul probelor 
administrate, organul judiciar reține depoziţia considerată sinceră şi înlătură 
pe cea mincinoasă, indiferent în faţa cărui organ a fost dată '®. 

4.10. Reguli şi procedee tactice aplicate în ascultarea martorilor. 
Strategii şi atitudini în identificarea şi contracararea 
martorului de rea-credinţă 


Posibilitatea ca cel din faţa ta să-ţi spună adevărul, dar nu cel pe care 
îl consideră el, ci pe care l-a văzut cu ochii săi (ex propriis sensibus) este 
relativă. Speranţa că martorul va declara liber ceea ce a văzut este prea 
departe, iar îndoiala şi practica dovedesc contrariul. In obținerea mărturiei, 
anchetatorul va trebui să aibă cunoştinţe atât psihologice, cât şi 
criminalistice. În vederea ascultării martorului, anchetatorul trebuie să se 
pregătească atât pe sine, cât şi mediul audierii. 

Pregătirea ascultării este necesară în faza de urmărire penală care 
presupune, fără a intra în amănunte, următoarele etape: 

1. studierea datelor existente la dosar; 

2. stabilirea persoanelor care trebuie ascultate; 

3. cunoaşterea personalităţii acestora, a relaţiilor cu părțile din 

proces; 

4. pregătirea materialului care va fi folosit”. 

Din punct de vedere psihologic, anchetatorul va trebuie să adopte o 
atitudine de calm, de evitare a unor reacţii care să trădeze o anumită gândire 
faţă de declaraţiile martorului. 

Calmul, seriozitatea, obiectivitatea, atitudinea plină de înţelegere, faţă 
de cei care datorită emotivității sporite, nivelul de instruire redus sau 
faptului de a compărea pentru prima dată în fața organului judiciar, 
întâmpină dificultăţi la expunerea faptelor, comit inexactităţi, reprezintă 
factori care asigură o atmosferă favorabilă unei comunicări directe de la om 
la om şi conving martorul de inutilitatea ascunderii adevărului. 


18 Idem, p. 237. 

Anchetatorul va trebuie să înregistreze toate schimbările psiho- 
fiziologice ale martorului la întrebările puse pentru a le corobora cu 
răspunsurile acestuia, dar fără a rezulta ostentaţia sau martorul să realizeze 
că este supus unei inspecții exterioare. 

Familiarizarea dintre martor şi anchetator se va face printr-un ton 
adecvat prin întrebări, discuţii exterioare obiectului cauzei. 

O atitudine pasivă, de dezinteres faţă de martor, de depoziţia sa, de 
impresie că ceea ce relatează este cunoscut, necunoaşterea materialului 
cauzei constituie indicii că organul judiciar duce o muncă formală şi, deci, 
poate fi uşor indus în eroare. 

Consecința — efectul negativ rezultat ce se va răsfrânge asupra 
plenitudinii şi fidelității mărturiei. 

Anchetatorul poate conduce şedinţa în direcția dorită fără a lăsa să se 
vadă acest lucru, deoarece în cazul în care martorul sesizează interesul 
anchetatorului, va ajusta şi adapta informaţiile deținute la ceea ce 
anchetatorul vrea să ştie”. 

Audierea propriu-zisă a martorilor parcurge trei etape distincte, pe 
parcursul cărora se vor evidenția regulile şi procedeele criminalistice. 
Aceste trei etape sunt: 

1. - identificarea martorilor; 

2. - relatarea liberă; 

3. - formularea de întrebări şi răspunsurile date de martor. 

În prima etapă — identificarea martorilor — sunt incluse: depunerea 
jurământului conform art. 84 C.p.p., date personale, relațiile şi raporturile 
cu părţile din proces, eventuale pagube rezultate din săvârşirea infracțiunii. 

Conform art. 79 Cyp.p., persoanele obligate a păstra secretul 
profesional nu pot compărea ca martori. Aceeaşi interdicţie va funcționa şi 
la rudele apropiate învinuitului/inculpatului (art. 80 C.p.p.), de asemenea, 
nici persoana vătămată dacă nu se constituie ca parte civilă sau ca parte 
vătămată în proces (art. 83 C.p.p.). 

Primirea martorului se va face într-o manieră civilizată, realizându-se 
un cadru de ascultare sobru, caracterizat prin seriozitate, fără factori 
stresanţi, aşadar crearea unui climat psihologic favorabil confesiunii. 

In cea de-a doua etapă — relatarea liberă — martorului i se face 
cunoscut motivul chemării sale, obiectul cauzei, arătându-i-se împrejurările 
pentru care a fost chemat să depună ca martor (art. 86 C.p.p.)?. Este o 
etapă care prezintă mai multe avantaje decât interogatoriul, datorită 


191 AI. Ciopraga, Tratat de tactică criminalistică, p. 214-215. 
192 E, Stancu, op.cit., p. 70-71. 

spontaneităţii, faptele fiind prezentate aşa cum au fost percepute şi 
memorate de martor. 

Se impune ascultarea cu calm, fără întrerupere a martorului, chiar 
dacă relatează cu lux de amănunte, intrând în detalii nesemnificative. 
Totuşi, dacă acesta se pierde în amănunte în mod deliberat, anchetatorul 
poate interveni cu suficientă fermitate, dar civilizat pentru a reorienta 
relatarea spre obiectul mărturiei. 

Se va evita orice gest, mimică, reacţie sau expresie ironică sau hilară, 
de aprobare sau respingere a afirmațiilor, se impune notarea unor aspecte 
semnificative, a unor neconcordanţe, neclarităţi, acestea fiind elucidate cu 
prilejul unei noi audieri. 

Ultima etapă — formularea de întrebări — deşi nu este obligatorie, 
este necesară, deoarece declaraţiile de martor pot cuprinde deseori 
denaturări fie de natură obiectivă, fie subiectivă 193, 

Intrebările folosite sunt cele amintite la reproducerea şi reactivarea 
informaţiilor percepute de martor. Reţinem aici necesitatea folosirii unui 
ton adecvat, intonația rostirii întrebărilor, pentru a nu determina o anumită 
cenzură a celui audiat. Procedeele tactice folosite diferă de la cauză la 
cauză, în funcție de natura acesteia, de caracterul şi cantitatea informațiilor 
în posesia cărora se găseşte organul judiciar, personalitatea şi poziția pe 
care se situează martorul. 

Martorul adoptă fie o poziţie de sinceritate, de bună-credinţă, 
manifestată în dorinţa de a face declaraţii sincere şi complete, fie o poziţie 
de rea-credință manifestată în tendinţa de denaturare, de contrafacere a 
faptelor. De regulă, atitudinea de rea-credinţă a martorului se dezvăluie într- 
un moment ulterior audierii, în urma confruntării declaraţiilor sale cu 
celelalte probe existente în cauză. Faţă de această situaţie, organul judiciar 
va adopta o atitudine specifică, şi anume, cea folosită în anchetarea 
inculpatului, deoarece psihologia martorului mincinos este asemănătoare cu 
cea a inculpatului. 

Motivele care pot duce la mărturie mincinoasă sunt diferite şi în 
funcţie de acestea, anchetatorul va trebui să adopte o anumită poziţie pentru 
a preveni sau determina martorul să renunțe la atitudinea de rea-credință '**. 

Martorul va trece anumite împrejurări esenţiale sub tăcere pentru a 
convinge anchetatorul de inutilitatea chemării sale. Obligaţia de a depune 
mărturie implică obligaţia de a se prezenta în fața organului judiciar atunci 
când este chemat, din această cauză dorind să se elibereze de obligație. In 


193 Idem, p. 12-74. 
154 AL. Ciopraga, Tratat de tactică criminalistică, p. 225. 
163 


această categorie intră martorii în a căror conştiinţă se reflectă negativ 
anumite aspecte legate de activitatea organului judiciar. Regula aplicată e 
convingerea martorului de importanţa declarațiilor sale. 

Martorul trece sub tăcere împrejurări esențiale sau denaturează 
împrejurări în defavoarea  învinuitului / inculpatului, datorită 
resentimentului față de acesta, sentimentelor de ură, invidie ce apar sub 
forma răzbunării. Atitudinea negativă se va reflecta în depoziția sa prin 
aprecierile pe care le va face la adresa părților, îngroşarea şi exagerarea 
voită a împrejurărilor care vin în defavoarea inculpatului”. Anchetatorul, 
observând acest lucru, va trebui să-l determine pe martor să renunțe la 
această atitudine. 

Procedeul tactic folosit: repetarea, pe un ton ferm, înainte de a adresa 
întrebări vizând împrejurări esențiale, a obligaţiei de a spune adevărul şi 
gravele consecinţe care rezultă din ascunderea acestuia. 

Martorul nu declară tot ce ştie sau prezintă faptele denaturat pentru că 
dacă ar face depoziţii sincere, ar putea fi implicat ca învinuit sau inculpat în 
cauză sau din teama de a nu fi tras la răspundere penală pentru o faptă 
săvârşită anterior. 

Anchetatorul, presupunând că acestea sunt motivele atitudinii de rea- 
credinţă, îl va convinge pe martor că, mai devreme sau mai târziu, faptele 
vor fi dovedite, iar declaraţiile sale sincere, ajutorul acordat îi va uşura 
situația. Nu i se va promite că nu va fi tras la răspundere penală dacă va 
coopera. 

Tendinţa de mărturie mincinoasă mai poate fi cauzată şi de 
resentimente, de antipatie faţă de organul judiciar, datorită unor raporturi 
avute anterior. În această situaţie va adopta o atitudine de calm, plină de 
respect, de consideraţie. Imprejurările anterioare care au dus la deteriorarea 
raporturilor nu trebuie reiterate, dacă este necesar i se poate explica că 
neînțelegerile din trecut au avut un caracter privat, că în prezent acestea nu 
se pot repercuta asupra noilor raporturi. 

Sentimentele de frică, teamă, inspirate martorului de presiuni, 
amenințări exercitate împotriva sa sau a familiei sale, nefiind convins că 
organul judiciar îl poate proteja, pot determina adoptarea unei astfel de 
atitudini. Martorul va fi convins de protecţia organelor abilitate, că se vor 
lua măsurile necesare. 

Martorul poate fi interesat material sau moral de rezultatul cauzei 
datorită raporturilor apropiate în care se afla învinuitul/inculpatul sau cu 


1% Se aprofundează la seminarii problematica corespunzătoare unor 

una din părți. Anchetatorul trebuie să cunoască aceste relaţii pentru a putea 
atrage atenţia martorului asupra consecinţelor negative ce pot apărea în 
situaţia în care va depune mărturie mincinoasă 

Motivele care pot duce la adoptarea unei atitudini de rea-credinţă, 
aşadar o mărturie mincinoasă, sunt diferite, putând fi cunoscute o parte 
dintre ele într-un moment anterior efectuării ascultării, chiar dacă această 
atitudine de rea-credinţă se dezvăluie într-un moment ulterior ascultării. 

Dacă toate aceste procedee tactice nu au dat rezultatele scontate şi 
există temei a considera de rea-credință declarația martorului, când acestea 
sunt contrazise de probele existente în cauză, din punct de vedere tactic nu 
se recomandă dezvăluirea contradicţiilor, a inexactităților, ci trebuie 
consemnate exact şi păstrate în regulă pentru găsirea momentului 
psihologic de demascare a poziţiei de nesinceritate. 

Probele menite a dovedi neadevărul celor afirmate trebuie să 
convingă martorul de inutilitatea perseverării în minciună, să-l determine să 
abandoneze poziţia de rea-credinţă. 

Procedeul tactic în vederea demascării caracterului mincinos al depo- 
ziţiei îl constituie adresarea unor abile întrebări cu privire la împrejurări de 
detaliu, accesorii, referitoare la fapte, acțiuni, persoane care se află într-un 
anumit raport cu infracţiunea săvârşită sau cu făptuitorul acesteia. 

Se poate ivi şi situaţia ce are în vedere participarea mai multor 
persoane în calitate de martori la săvârşirea unei infracțiuni. Ascultarea 
acestora evidenţiază o punere de acord, o reproducere a împrejurărilor în 
care s-a produs fapta. Poate fi vorba de un rezultat fraudulos, să fi fost 
prezenţi la săvârşirea infracţiunii, să fi perceput nemijlocit împrejurările în 
care faptele au fost comise. În această situaţie, prezenţa lor la proces este 
consecința manoperelor exercitate de cei care i-au propus în această calitate. 

Versiunea pregătită relevă împrejurările esenţiale în care s-a săvârşit 
infracțiunea şi va fi însuşită în această formă, urmând a fi reprodusă în faţa 
organelor judiciare. Insă organul judiciar va putea depista o versiune 
elaborată şi redată în aceeaşi formă, în primul rând prin utilizarea de către 
subiecţi a unor cuvinte care se pot regăsi în toate mărturiile, dar şi datorită 
faptului că unii martori ar fi putut înregistra unele împrejurări secundare 
care nu au fost avute în vedere la elaborarea versiunii. 

Relevarea nepotrivirilor, a evidenţierii acelor elemente secundare 
care se ivesc, se va face prin abile întrebări, referitoare la aspecte de detaliu, 


1% Idem, p. 227-228. 
197 Idem, p. 230. 

imprevizibile, tocmai pentru a pune martorul în situația de a răspunde 
spontan şi nepregătit. 

In cazul în care organul judiciar are temeiuri să creadă că există o 
punere de acord, atunci se impune alcătuirea judicioasă a unei liste de între- 
bări privitoare la detaliu, la demascarea acestora, fără a se da posibilitatea 
unei puneri de acord între cei ascultați şi cei care urmează a fi ascultați. 

Premisa pe care se merge este următoarea: între două infracțiuni pot 
exista multe similitudini, dar niciodată identitate, o suprapunere totală, chiar 
şi în cazul infracțiunilor de acelaşi fel’. 

La toate acestea se va adăuga procedeul de ascultare repetată a 
martorilor la intervale diferite de timp prin care se urmăreşte completarea şi 
precizarea depoziţiilor iniţiale, deci obținerea de noi informaţii, constanta 
menţinere a declaraţiilor cu factori fireşti perturbatori. Acest procedeu este 
utilizat deoarece prezintă posibilitatea obținerii unor depoziţii ample, mai 
fidele datorită alimentării acelei stări de tulburare, dar şi în cazul 
convingerii temeinice că prima depoziţie este de rea-credinţă'”. Ca urmare 
a repetării declaraţiilor, faptele se ordonează în memoria martorului astfel 
încât prima depoziţie ajunge să se substituie amintirii a ceea ce martorul a 
perceput în mod real. 

Tendinţa martorului de a-şi confirma depoziţiile ulterioare celei 
inițiale este explicabilă şi prin factorul psihologic — temerea de a fi 
considerat de rea-credinţă în cazul în care depoziția ulterioară ar cuprinde 
elemente noi, necomunicate cu prilejul primei audieri sau elemente care nu 
se concretizează cu cele deja relatate. Acest fenomen poartă denumirea de 
persistenţă în eroare, conform căruia martorul aflat în stare de incertitudine 
cu privire la existenţa sau inexistența unui anumit fapt optează cu ocazia 
ascultării sale iniţiale pentru una din alternativele posibile, poziţie pe care se 
va menţine şi atunci când va fi ascultat din nou. Această atitudine este 
regăsită la martorul de rea-credinţă, la care prima depoziţie, îndelung 
preparată, este însoţită de un lung efort de memorare, de însuşire „pe 
dinafară” a declaraţiei. 

Procedeele tactice diferă în funcție de personalitatea martorului, a 
anchetatorului. Ele vor fi adoptate în funcţie de aceste criterii, de natura 
cauzei, iar coroborate cu celelalte probe ale cazului, pot contribui la 
obţinerea unui rezultat conform cu adevărul”. 


198 Idem, p. 230-231. 

19 Idem, p. 233-234. 

200 Idem, p. 234-235. 

4.11. Raţionamente (deducţii / inducţii). Analogii. 
Interpretări asupra conţinutului mărturiei 


În momentul în care s-a obţinut de la martor o depoziţie, operaţia nu 
va fi oprită aici. Depoziţia va fi analizată în ansamblul celorlalte probe, dacă 
se coroborează sau nu, dacă este relevantă, dar, individual, va fi analizată 
sub trei aspecte: 

1. Extinderea mărturiei; 

2. Fidelitatea; 

3. Gradul de certitudine subiectivă. 

Primul aspect — extinderea mărturiei — vizând elementele compo- 
nente ale depoziției, dacă acoperă total sau parţial toate elementele 
evenimentului la care mărturia se referă. 

Elementele componente ale depoziţiei cuprind atât condiţiile 
obiective în care martorul a asistat la evenimentul incriminat, adică locul de 
unde a privit, auzit, apoi capacitatea sa de a reţine în funcție de timp, de 
starea afectivă din momentul percepției. 

Din punct de vedere psihologic, capacitatea de reţinere este în funcţie 
de capacitatea de informaţii (input) care i-au parvenit concomitent sau 
succesiv în legătură cu actul incriminat. Aceste informaţii ar fi putut fi 
receptate în mod eronat datorită stării afective, gradului de oboseală, 
bruiajelor posibile sau o stare deosebită, produse de o intoxicație alcoolică 
sau de stupefiante. 

In această etapă intervin atât legile proceselor memoriale, dar şi cele 
ale memoriei involuntare, cunoscute în psihologie sub denumirea de 
„memorie de scurtă durată” (short-term memory), termen care se referă la 
conținuturile memoriale privind verigile neesenţiale ale un activităţi 
complexe”. 

Short-term memory este în funcţie şi de capacitatea intelectuală a 
subiectului, dar e foarte vulnerabilă la distrageri de atenție = bruiaje. 

De ce este importantă această memorare? Nu atât la reținerea 
elementelor unui eveniment şi la posibilitățile activării acestora, ci mai ales 
la stocarea informațiilor”. 

Al doilea aspect — fidelitatea — condiționată de o recepție optimă şi 
de capacitatea de verbalizare a martorului. Transpunerea verbală fidelă a 
faptelor memorate implică procese psihologice. Persoanele cu o anumită 


2! T, Bogdan, Probleme de psihologie judiciară, p. 173-174. 
202 Idem, p. 175. 

cultură, care posedă un debit verbal corespunzător pentru exprimarea 
exactă a celor văzute sunt poate puţine. 

Al treilea aspect — gradul de credibilitate subiectivă — joacă un rol 
important în mărturie. In momentul înşiruirii la interogatoriu, faptele 
urmărite de anchetator încep să se înşire de-a lungul unui drum fără capăt, 
pentru moment, care merge de la o totală certitudine (subiectivă) până la o 
totală incertitudine exprimată în „nu ştiu”. Un subiect se găseşte în stare de 
incertitudine atunci când este confruntat cu alternative dintre care nici una 
nu este dominantă, gradul de incertitudine se află în raport atât cu numărul 
de soluţii, cât şi cu forţa relativă a reacţiilor față de alternative. 

Din practica interogatoriilor se cunoaşte că martorul, în relatarea 
spontană, afirmă cu certitudine fapte sau caracteristici ale învinuitului, dar, 
dacă i se pun întrebări care vor evidenția posibilitatea unor alternative 
plauzibile, va pierde certitudinea iniţială”. 

În ansamblul mărturiei pot apare contradicții determinate atât de 
existenţa declaraţiilor succesive, dar şi de cele simultane. 

Analiza acestor depoziţii va fi privită în următoarele situaţii, şi 
anume: 

Când apare de aceeaşi parte; 
Când apare în partea opusă. 

S-a putut constata că se pot ivi şi contradicții între depoziţiile 
martorilor aflaţi de aceeaşi parte — apărare-acuzare. Martorul a dobândit 
această calitate la propunerea părților. Existenţa contradicției poate indica 
faptul că eroarea sau buna-credință se află de partea pentru care martorii au 
depus mărturii contradictorii. 

Raționamentul folosit: contradicţia poartă asupra faptului principal; 
în urma verificării aceasta va rămâne ireductibilă, deoarece nu se poate şti 
care din depoziţii este veridică şi care falsă, aceasta din urmă nefiind 
reţinută de organul judiciar. Dacă se identifică care este de bună-credinţă şi 
care este de rea-credinţă, urmează a se reţine cea pe care organul judiciar o 
consideră exactă şi sinceră. 

Atunci când poartă asupra unor circumstanţe secundare — consecință 
a unei cauze voluntare sau involuntare (eroare), se va aprecia în context 
dacă eroarea are sau nu consecințe asupra faptului principal. Dacă este o 
cauză voluntară (rea-credinţă) care este de natură a discredita întreaga 
mărturie, dar şi mărturiile cu care se armonizează în privința faptului 
principal, trebuie să se aibe în vedere că sub aparenţa concordanţei se poate 
ascunde punerea de acord a martorilor. 


203 Idem, p. 176-177. 

Cel de-al doilea aspect — contradicții între mărturiile martorilor aflați 
de părţi opuse — se va deduce că una din mărturii este falsă sau eronată, dar 
nu se va şti de care parte se află eroarea sau minciuna” 

Mărturia impune, deci, o tehnică de verificare aparte, particulară, 
impusă în primul rând de caracterul probelor orale. Analiza ei, interpretarea 
conţinuturilor mărturiei sunt în strânsă legătură cu numărul de persoane ce 
se pot ivi ca martori — regula care primează aici este calitatea şi nu 
cantitatea. 

Calitatea — conformitatea mărturiei cu realitatea — conferă valoare 
mărturiei. Valoarea acesteia nu se află într-un raport direct proporţional cu 
numărul martorilor. 

Mărturia — declaraţia scrisă a persoanei ce a participat accidental sau 
voluntar la săvârşirea unei fapte penale, dată în faţa organului judiciar sau a 
magistratului — pentru a putea fi aşezată la baza convingerii organelor 
judiciare, trebuie să satisfacă două cerinţe imperative: 

Sinceritatea — să emane de la un martor de bună-credinţă; 
Fidelitatea — să constituie o exactă reflectare a realității faptului 
perceput. 

Analizată din aceste două perspective, coroborată cu celelalte probe 
din dosar pe baza cărora organul judiciar îşi va da seama de buna-credinţă a 
martorului şi dacă mărturia sa constituie sau nu o reflectare exactă a 
realităţii faptelor percepute, mărturia reclamă o tehnică particulară de 
verificare impusă de împrejurarea că izvorul informaţional este reprezentat 
de cel care aduce la cunoştinţa organului judiciar faptele petrecute — OMUL. 

In verificarea şi interpretarea mărturiei se va porni de la analiza celor 
două imperative: 

Sinceritatea — însuşirea mărturiei, materializată în dorința martorului 
de a exprima tot ceea ce îi este cunoscut în legătură cu faptul dedus în faţa 
organului judiciar. Însuşire însoţită de o manifestare spontană — francheţe — 
ce conferă martorului de bună-credinţă note fizionomice particulare. 

Fidelitatea — însuşire subiectivă ce constă în capacitatea martorului 
de a-şi aminti şi reproduce exact faptele percepute. În cuprinsul depoziţiei 
se traduce printr-o exactă corespondenţă între faptele comunicate şi modul 
în care acestea s-au petrecut în realitate. 

Se utilizează, cu precădere în literatura de specialitate, termenul de 
veridicitate, deoarece acesta are o arie mult mai largă şi cuprinde atât 


24 AL. Ciopraga, Evaluarea probei testimoniale în procesul penal, 

sinceritatea cât şi fidelitatea”. Sunt două însuşiri diferite care nu se 


suprapun şi nu se identifică. Acest lucru se poate observa din atenta analiză 
a depoziţiilor. Ca o concluzie: „Veridicitatea mărturiei este, în mod logic, 
corolarul atitudinii de sinceritate, dar nu întotdeauna în depoziţiile 
martorilor se poate constata această simetrie”%. 

Sinceritatea nu înseamnă întotdeauna veridicitate. „A fi sincer nu 
înseamnă a fi veridic”. Înţelegând prin această maximă că martorul de 
bună-credinţă, sincer convins că spune adevărul, că face o depoziţie 
veridică, poate afirma neadevăruri, deci poate face o depoziţie inexactă, 
neveridică. Această depoziție în cazul martorului de bună-credinţă se poate 
datora atât erorii, sau zelului exagerat de a ajuta, însă nu modifică esenţa 
lucrurilor, pentru că, indiferent de motivul care a determinat o asemenea 
atitudine, astfel de depoziţii nu pot sta la baza convingerii organelor 
judiciare”. 

In cele mai multe cazuri, sinceritatea martorului îşi găseşte 
corespondent în veridicitatea depoziţiei, făcând anevoioasă aprecierea 
fidelității care aparent este confundată cu sinceritatea. În aceste cazuri, 
veridicitatea mărturiei nu rezultă ca o consecință firească a analizei 
celor două direcţii, din constatarea corespondenței faptelor 
reproduse cu realitatea, ci din atitudinea de sinceritate a martorului. 

Aprecierea mărturiei sub aceste două aspecte este condiționată de 
rezultatul la care se ajunge în urma verificării primei însuşiri — sinceritatea. 

Verificarea acestei însuşiri va avea la bază acele tehnici psihologice 
de „filare” a persoanei — martorul — descrise în capitolele precedente. 
Martorul este sincer, este firesc să se verifice dacă buna-credinţă a 
martorului îşi găseşte reflectarea în veridicitatea depoziţiei. Martorul este 
nesincer, reaua sa credinţă (rezultatul diferitelor motive deja expuse) se va 
materializa într-o depoziţie nesinceră, inexactă, mergând până la mărturie 
mincinoasă, deci nu va putea forma convingerea organului judiciar”%%. 

Primul element al verificării mărturiei — sinceritatea — este unul 
subiectiv, deci semnele întrebării vor exista, deoarece va trebui să se aducă 
în centrul cercetării sursa din care provin faptele. 

Sinceritatea, în legislația română, este prezumată până la proba 
contrarie, neputând fi desprinsă în mod unilateral dintr-o unică manifestare, 


205 Idem, p. 249. 
20 Idem, p. 250. 
207 Idem, p. 250-251. 
8 dem, p. 251. 

ci va fi necesar să se aibă în vedere un complex de factori care să delimiteze 
parametrii în care se circumscrie personalitatea celui analizat. 

Se va verifica credibilitatea martorului sub raportul condiţiei sale 
morale şi temperamentale, necesară în furnizarea unor elemente de 
cunoaştere a personalității acestuia, independent de raporturile existente cu 
pricina (moralitatea, reputaţia sa, mediul, tipul psihologic căruia aparţine 
etc.), dar şi sub raportul cu pricina (interes material, moral), cu ceilalți 
participanţi la procesul penal (inculpat, victimă, poziția subiectivă a 
martorului faţă de părţi — raport de rudenie, sentimente de ură, invidie etc.). 

In această primă etapă, dacă există motive suficient de temeinice care 
pun sub semnul îndoielii credibilitatea martorului, operația de apreciere va 
trebui să înceteze, iar mărturia respectivă înlăturată în totalitate sau parţial. 

In cazul în care nu există îndoieli asupra sincerităţii martorului se va 
proceda la verificarea veridicității mărturiei, etapă mult mai complexă 
datorită existenţei în mare număr a cauzelor de eroare: 

Sursele minciunii se raportează toate la voinţa de a înşela, de a 
induce în eroare; 

Sursele erorilor sunt diverse, provenind din natura faptului, 
mentalitatea martorului sau de condiţiile mărturiei””. 

Veridicitatea mărturiei reclamă constatarea unei depline concordanţe 
între depoziție şi realitatea faptului produs, presupunând atât cunoaşterea 
martorului sub raportul însuşirilor subiective de percepție, memorare şi 
reproducere, dar şi cunoaşterea modului în care s-a format întregul proces 
psihologic al mărturiei, succesiunea momentelor care îl alcătuiesc, precum 
şi complexul de factori subiectivi şi obiectivi în care s-au petrecut cele trei 
momente ale mărturiei”. 

Sinceritatea celui analizat se poate desprinde din modul de a se 
comporta, din manifestarea martorului, deci din felul în care face depoziţia, 
împrejurare facilitată de contactul direct dintre martor şi organul judiciar, 
din cunoaşterea, datorită informaţiilor culese, a personalității martorului, a 
raporturilor sale cu pricina, cu părțile. Verificarea sincerității, a veridicităţii 
mărturiei se poate face prin desfăşurarea unei activităţi de probaţiune 
adiacentă celei efectuate în vederea probării fondului cauzei. Acest control 
declanşează o activitate proprie de probaţiuni ce poate fi efectuată prin 
intermediul tuturor mijloacelor de probă prevăzute de lege?!!. 


20 Idem, p. 252. 
210 Idem, p. 253. 
21l Idem, p. 254. 

Procedeele de ascultare, de verificare a mărturiilor, de înlăturare a 
unor contradicții existente în declaraţiile martorilor, între acestea şi cele ale 
învinuitului/inculpatului, ale celorlalte părți sunt cuprinse de diverşi 
autori de specialitate în tratate de tactică criminalistică. 

Astfel de procedee le vom găsi analizate în lucrarea profesorului 
Aurel Ciopraga, Tratat de tactică criminalistică, unde aminteşte printre 
altele: 

Ascultarea concomitentă; 
Confruntarea părților; 
Noi ascultări; 
Interogatorii. 

În cazul unei mărturii discutabile, dar care are o importanţă decisivă 
pentru soluționarea pricinii (proba exclusivă în cauză, dar şi în alte 
împrejurări). Controlul aptitudinilor de percepţie, memorare şi reproducere 
a martorului se poate realiza pe calea dispunerii unei expertize psihologice 
sau prin participarea expertului psiholog la efectuarea unor experimente sau 
activităţi de urmărire sau judecată”! 

Activitatea de probaţiune impusă de necesitatea verificării mărturiei 
nu poate fi desprinsă de obiectul probaţiunii faptului principal, cel în 
legătură cu care se desfăşoară procesul penal, pentru că nu se urmăreşte 
decât stabilirea faptului dacă, mărturia poate să fie sau nu reţinută şi 
integrată în ansamblul probelor’? 

Mărturia, declaraţiile de martor reprezintă un mijloc de probă care 
vine să soluţioneze procesul penal prin coroborarea cu celelalte probe — 
acte, interogatorii. Aşadar, este necesară analiza şi sinteza probelor. În 
procesul de analiză funcționează principiul conform căruia „probele nu au 
valoare prestabilită”, deci fiecare probă va fi apreciată potrivit intimei 
convingeri a organului judiciar. 

Aprecierea probelor trebuie adaptată conținutului şi particularităților 
pe care le comportă fiecare mijloc de probă, pentru ca în final să se ajungă 
la reunirea şi aprecierea în ansamblu a probelor. 

Probele orale reclamă o tehnică proprie de evaluare — declaraţiile 
părților, declaraţiile învinuitului, în ceea ce priveşte înscrisurile, raportul de 
constatare tehnico-ştiinţifică, raportul de expertiză, reclamă în raport cu 
mărturia, o tehnică de apreciere proprie”!*. 


212 Idem, p. 255. 

213 Idem, p. 255. 

214 Idem, p. 256. 

Mărturiile, ca probe ale procesului penal, când nu constituie probe 
exclusive în pricină, trebuie să se armonizeze cu restul probelor, datorită 
raporturilor de dependenţă mutuală a probelor ce se constituie în sistem. 

In concluzie, dacă probele se armonizează, dacă se exclude orice altă 
explicaţie posibilă, acestea fac dovada faptului dedus în fața organului 
judiciar. 

În cazul mărturiilor, ele trebuie să se armonizeze nu numai cu ele 
însele, dar trebuie să fie concordante în ansamblul probelor, să nu fie 
contrazise de fiecare probă în parte şi, implicit, de probele constituite în 
ansamblu?!5. 


Capitolul V 


INTEROGATORIUL JUDICIAR (ANCHETA) 
DIN PERSPECTIVĂ PSIHOLOGICĂ 
(STRATEGII PSIHOTACTICE)?€ 


5.1. Noţiuni introductive — distincţii şi conotaţii asupra 
interogatoriului judiciar din perspectiva adunării 
dovezilor (urmărirea penală din perspectivă psihologică) 


A. DEFINIŢIA INTEROGATORIULUI 
(Comentarii şi distincţii de natură psihologică vis-ă-vis de termenii: 
ascultare, audiere, anchetă etc.) 


Având în vedere că marea majoritate a infracţiunilor se săvârşeşte 
sub semnul clandestinităţii, descoperirea şi administrarea probelor 
presupune o muncă de înaltă calificare si măiestrie profesională adaptată la 


„particularitățile fiecărui caz în parte”?!". 


215 Idem, p. 258. 
216 N. Mitrofan, V. Zdrenghea, T. Butoi, Psihologia judiciară, — scurte 
extrase, selectiv din cap. V, prelucrări personale. 
217 Stancu Emilian, Criminalistica, Editura Actami, București, 1995, p. 36. 

Săvârşirea unei infracţiuni, având în vedere că infracțiunea este o 
faptă a omului, este însoțită de modificări materiale în aproape toate 
cazurile. Pe lângă acestea, se mai produc şi anumite transformări de natură 
imaterială (N.A. — matricea infracţională „păstrată ca trăire mentală în 
conştiinţa făptuitorului sub forma amintirii despre faptă”), reprezentând 
schimbările petrecute în plan psihic, la nivelul conştiinţei celui care a 
participat la săvârşirea unei infracțiuni, ca autor, complice, instigator, 
celelalte părți, martori. Aceste transformări care iau forma impresiilor în 
plan psihic, pot fi cunoscute de organul judiciar pe o cale indirectă, 
mijlocită şi nu directă, cum este cazul urmelor materiale. Purtătorul 
informaţiei (cel care a perceput împrejurări legate de faptă, făptuitor) se află 
între organul judiciar şi sursa informaţiei. „Cunoaşterea acestor informaţii 
presupune exteriorizarea, comunicarea, adică transpunerea în imagini 
verbale a expresiilor păstrate în memorie”, Acest lucru presupune, 
obligatoriu, contactul dintre purtătorul informației şi organul judiciar, acest 
contact realizându-se prin chemarea în faţa organelor judiciare a celor care 
cunosc împrejurări legate de infracţiune, pentru ascultarea lor. 

Una din modalităţile de abordare a persoanei de-a lungul procesului 
penal este indubitabil ascultarea: „Desfăşurarea procesului penal, atât în 
cursul urmăririi penale, cât şi al judecății, este de neconceput fără ascultarea 
celui în jurul căruia se va concretiza întreaga activitate a organelor judiciare 
şi a părților, Uma celor mai ample şi utile informaţii — învinuitul sau 
inculpatul”" 

Ascultarea reprezintă actul procedural prin care anumite persoane, 
învinuitul sau inculpatul, celelalte părți, martorii, cu privire la care există o 
presupunere că deţin informaţii în legătură cu infracţiunea sau făptuitorul 
acesteia, sunt chemate să dea relaţii sau explicaţii în faţa organelor judiciare 
penale. Alături de termenul de ascultare se utilizează şi termenul de 
audiere, fără a mai vorbi de consacrata anchetă judiciară, iar atunci când 
această activitate îl are în vedere pe învinuit sau inculpat este denumită 
interogatoriu. Reproducerea orală este principala modalitate de obținere a 
informaţiilor de la persoanele care apar în procesul penal în diferite calități. 
Această reproducere orală într-un proces judiciar poate să apară sub două 
forme: 

e relatarea liberă (nedirijată) a faptelor percepute; 


215 Aurel Ciopraga, Criminalistica. Tratat de tactică, Editura Gamma, 
Bucureşti, 1996, p. 129. 

219 Idem, op.cit. 

e răspunsurile la întrebările adresate de organul judiciar — 
ancheta, interogatoriul. 

Din perspectivă strict psihologică câteva comentarii se impun: 

a) ascultarea, audierea par a fi termeni didactici mult mai apropiaţi 
verificării unor cunoştinţe şcolare sau schimbului unilateral de informaţii, 
conotaţiile ambilor termeni având caracter contemplativ-static, or această 
semnificație este departe de relaţia de opozabilitate interpersonală de tip 
special specifică urmăririi penale; 

b) termenul de anchetă, de asemenea, ni se pare impropriu, deoarece 
trimite către domeniile sociologiei, pe de o parte, iar pe de altă parte acest 
termen, prin specificul consacrării sale în trecut, se asociază relelor 
tratamente şi abuzului specific anchetatorului de tip torționar; 

c) deşi părerile continuă să fie împărţite, opiniem pentru termenul de 
interogatoriu şi, respectiv, interogarea judecătorească, drept cele mai 
nimerite realități pe care, în fond, o vizează. 

Conform „Dicţionarului limbii române moderne”, termenul de 
interogatoriu desemnează „totalitatea întrebărilor adresate de organul 
judiciar persoanelor care sunt ascultate în procesul penal cu privire la 
faptele ce formează obiectivul procesului şi la răspunsurile date de acesta”. 

In literatura de specialitate, în practica judiciară, termenul de 
interogatoriu este impropriu folosit şi îi este redus sensul, aria sa de 
activitate. In accepţiunile acestora, termenul în cauză vizează doar o latură a 
activităţii de ascultare, şi anume momentul adresării întrebărilor şi al 
primirii răspunsurilor, neacoperind în totalitate sensul acestui act 
procedural. În aceste accepţiuni termenul nu se identifică cu noţiunea de 
ascultare care presupunea atât relatarea liberă a faptelor de către cel ascultat, 
cât şi adresarea de întrebări de către reprezentanţii organului judiciar. In 
sprijinul acestei afirmaţii vine C.pr.pen. prin art. 73, al. 3; art. 71, art. 323; 
precum şi opiniile unor specialişti consacrați: ascultarea persoanelor 
constituie rezultatul aplicării procedeului mixt de audiere. 

In ceea ce ne priveşte continuăm să credem că definind inte- 
rogatoriul ca „fiind contactul interpersonal verbal, relativ tensionat 
emoţional, desfăşurat sistematic şi organizat ştiinţific, pe care îl poartă 
reprezentantul organului de stat cu persoana bănuită în scopul 
culegerii de date şi informaţii despre o faptă infracţională în vederea 
prelucrării şi lămuririi împrejurărilor în care s-a comis fapta, a 
identifica făptuitorii şi în funcţie de adevăr a stabili răspunderile” ala 
ne apropiem cel mai mult de realitatea pe care urmărirea penală o reclamă. 


220 Tudorel Butoi, Note de curs, Facultatea de Drept, Universitatea 
Spiru Haret, 1994/2000. 

O astfel de definiție porneşte prin urmare nu numai de la o 
problematică dificilă, dar şi de la o diversitate de aspecte cărora autoritatea 
publică trebuie să li se adecveze pentru a-şi îndeplini obiectivele: 

a) strângerea probelor (dovezilor), care constă atât în operația de 
adunare a lor, cât şi de examinare şi coroborare pentru a se constata dacă 
sunt suficiente pentru soluţionarea cauzei; 

b) existenţa infracțiunilor, consumate sau rămase în stare de tentativă; 

c) identificarea făptuitorilor şi a poziţiei acestora faţă de infracţiune 
(autori, instigatori, complici, tăinuitori ori favorizatori); 

d) stabilirea răspunderii penale a făptuitorilor care comportă două 
aspecte principale: 

- existenţa sau inexistența stării de imputabilitate a făptuitorilor; 

- existența sau inexistenţa stării de culpabilitate a făptuitorilor, ca şi 
formele specifice de culpabilitate. 


B. CARACTERISTICILE INTEROGATORIULUI 


Imaginea poziţiei psihologice a reprezentantului autorităţii publice în 
interogatoriu nu va putea fi recepționată şi înţeleasă corect, nici 
dimensiunea reală a responsabilității sale sociale, inclusiv sensul 
profesional, dacă se ignoră complexitatea fenomenului de criminalitate şi 
dificultățile cauzelor complexe pline de hăţişuri cu care acesta se confruntă, 
fără a mai lua în calcul riscurile şi amenințările cărora adesea trebuie să le 
facă faţă. 

Tensiunea anchetei judiciare este esenţială pentru a găsi soluţia 
dreaptă, ea fiind comparabilă cu tensiunea psihologică specifică unei 
partide de şah, în care se confruntă parteneri cu stiluri diferite: anchetatorul, 
tehnic şi plin de imaginaţie, pe de o parte, iar pe de alta, infractorul viclean 
şi speculativ. 

Practica judiciară a impus evidenţierea câtorva caracteristici distincte 
proprii interogatoriului judiciar: 

. opozabilitatea intereselor; 

. inegalitatea statutului; 

„ tensiunea comportamentului expresiv; 

. demersul neuniform, contradictoriu, în „zig-zag”; 
. intimitatea, stresul şi riscul. 

1. Opozabilitatea intereselor — anchetatorul este motivat de 
standardele sale profesionale, de aflarea adevărului cu privire la făptuitor şi 
faptă, de elucidarea comiterii faptei sub toate aspectele etc., pe când 

infractorul este motivat de diminuarea responsabilități sale în cauză; pe 
unul îl animă prestigiul profesional, pe celălalt miza apărării cu orice preţ a 
libertății sale. De fapt, opozabilitatea de interese dintre învinuit sau inculpat 
şi organul judiciar este explicată de statutul diferit al celor doi participanţi la 
proces. 

2. Inegalitatea statutului — inculpatul sau învinuitul apare în poziţia 
celui ce a săvârşit infracțiunea, în poziţia celui care a nesocotit legea, iar în 
cazul confirmării învinuirii ce i se aduce, urmează să suporte consecințele 
faptei comise; organul judiciar ocupă o poziție opusă, el este învestit de 
autoritatea de stat, cu prerogative proprii funcţiei pe care o exercită în 
vederea tragerii la răspundere penală a învinuitului sau inculpatului. 
Aparent, avantajul poziţiei este deţinut de organul judiciar. El are 
posibilitatea de a ţine sub un permanent control pe cel interogat, de a 
observa acele indicii psihologice ale stării de emotivitate provocate de 
diverse tulburări neurovegetative, de a observa întreaga atitudine, modul de 
a se comporta al învinuitului sau inculpatului şi pe această bază să identifice 
momentele psihologice de alternare şi diversificare a procedeelor tactice de 
ascultare. De asemenea, organul judiciar se poate folosi şi de „elementul 
surpriză” atunci când se află în posesia unor date verificate şi pe care în 
cursul ascultării le poate folosi, nu o dată caracterul surprinzător al acestora 
zdruncinând rezistenţa opusă. 

Se întâlnesc însă şi cazuri când organul judiciar este pus în situaţia de 
a duce confruntarea în condiţii inegale. Este vorba de faptul că în timp ce 
organul judiciar foloseşte în exclusivitate mijloacele legale, învinuitul sau 
inculpatul poate uza de orice mijloace, chiar şi ilegale, fără a fi sancționat în 
mod expres. 

Toate acestea explică complexitatea activităţii de interogare a 
învinuitului sau inculpatului, importanţa care trebuie să i se acorde, precum 
şi multitudinea însuşirilor cerințelor impuse celui chemat să o efectueze — 
„aşadar ascultarea învinuitului sau inculpatului constituie o luptă, un joc al 
inteligenţei, purtat, înainte de toate, cu arme psihologice”??!. 

3. Tensiunea comportamentului expresiv — atitudinea învinuitului 
sau inculpatului în interogatoriu este una voluntară, în care persoana 
autoare a infracțiunii îşi dirijează comportarea în mod conştient, ţinând 
seama de situaţia reală prezentă şi prevăzând şi urmările actelor sale. 

Habitudinile lui sociale vor fi prezente în atitudinea infractorului 
constituind unul din factorii ei determinanți. Atitudinea învinuitului sau 
inculpatului este „rezultatul dintre habitudinile sociale şi dominanta 


221 Tudorel Butoi, idem. 

defensivă”? constând din prezenţa şi persistența pe scoarța cerebrală a 


învinuitului sau inculpatului a unor puternice focare de excitație cu caracter 
dominant reprezentând pericolul care ameninţă libertatea lui. Există în jur 
de patru categorii de manifestări în timpul interacțiunii dintre anchetator şi 
anchetat, care reprezintă elemente accesibile unei observări psihologice în 
timpul interogării: 

— anumite trăsături de comportament care apar din prima clipă 
când învinuitul sau inculpatul este introdus în cabinet (motricitatea, timpul 
de reacție, disconfort psihic etc. ); 

- expresiile emoţionale care se pot urmări, fie prin libera lor 
manifestare, fie prin modul discret de inhibare a lor (modificări de paloare, 
spasm glotic etc.); 

— gândirea învinuitului sau inculpatului este şi ea obiectul 
observării, dar şi parte în raționamentul logic sau mai puţin logic privind 
faptele expuse sau în contradicții mai mari sau mai mici care compun 
relatarea faptelor (raționamente şi judecăţi, argumentaţie logică sau afectivă 
etc.); 

- atitudinea socială a învinuitului sau inculpatului care se reflectă 
în comportamentul pe care îl are faţă de anchetator, sau în modul în care 
răspunde la avansurile, serviciile pe care organul judiciar i le oferă în timpul 
interogatoriului. 

Concluzionând cele spuse mai sus putem spune că „ascultarea 
(interogatoriul) aduce pe poziţii opuse protagoniștii acestei relaţii 
interpersonale de tip special, care nu colaborează, ci se confruntă” ca 

4. Demersul neuniform, contradictoriu, în „zig-zag” 

Practica judiciară demonstrează că infractorii, în special cei 
ocazionali, chiar dacă nu imediat, ajung să mărturisească din ce în ce mai 
mult din fapta comisă, iar în final, în funcţie de abilitatea anchetatorului, 
ajung la mărturisiri totale. În aceste cazuri, dominanta defensivă se 
manifestă prin anumite ajustări mai mari sau mai mici ale realităţii, aici 
având de a face cu o atitudine lineară în cabinetul de anchetă. 

Insă de cele mai multe ori infractorul „merge în zig-zag” (rectiliniu), 
recunoscând o parte la început, negând apoi cu înverşunare, revenind 
câteodată asupra celor declarate, pentru ca în cele din urmă să facă 
mărturisirea finală, dar şi aceea, de foarte multe ori incompletă. Aceste 


22 Bogdan Tiberiu, Curs de psihologie judiciară, Tipografia 

atitudini sunt expresia unor poziţii tactice ale infractorului (învinuitului sau 
inculpatului) ce nu sunt determinate numai de gradul de vinovăţie a lui, ci 
şi de poziţia relativă pe care o are faţă de anchetator. Dacă învinuitul 
sau inculpatul socoteşte organul judiciar inferior lui, fie ca posibilitate 
de gândire, fie în raport de datele, dovezile deţinute de acesta, atunci 
învinuitul sau inculpatul va fi foarte atent şi va mărturisi cât mai puţin şi nu 
va renunța la poziția lui, decât în fața celor mai zdrobitoare probe. 
Când însă superioritatea anchetatorului este clară şi pentru infractor, atunci 
dominanta defensivă a acestuia se va manifesta doar prin ajustări ale 
faptei”. 

5. Intimitatea, stresul şi riscul — sunt specifice derulării 
interogatoriului. Mărturisirea nu este o chestiune exclusiv tehnică, 
ci concomitent psihologică. Pentru ca aceasta să se transpună în fapt, 
relația interpersonală devine specială, prin intimitate. În cabinetul de 
interogare nu trebuie să pătrundă alte persoane, camerele trebuie izolate 
fonic, să aibă luminozitate şi confort minim. 

Nu o dată învinuitul trebuie să treacă peste sentimentul de ruşine, 
peste starea de teamă, ştiut fiind că este extrem de greu să fie mărturisite 
fapte reprobabile: viol, incest, crimă etc., în prezența unor persoane, altele 
decât anchetatorul. In acelaşi timp, mărturisirea nu este posibilă decât o dată 
cu câştigarea încrederii, cu trăirea sentimentului de înțelegere, cel puțin 
umană, a dramei judiciare pe care învinuitul o trăieşte. 

Desigur, rămas singur cu învinuitul, în raporturile de confruntare nu o 
dată tensionate, reprezentantul organului de urmărire penală poate avea în 
față o personalitate cu un mental disfuncțional, disperat, răzbunător, 
simulant etc., capabil de gesturi hetero- şi autoagresive. 

Riscul profesional este o realitate la care anchetatorul consimte liber 
şi pe care şi-l asumă din perspectiva profesionistului. 


C. PLANURILE SITUAȚIONALE 


„Un bun magistrat ar trebui să aibă înţelepciunea lui Solomon, logica 
lui Aristotel, răbdarea lui Hristos, rigurozitatea ştiinţifică a lui Pasteur şi 
inventivitatea lui Edison”? 

Activitatea profesională a organelor de urmărire şi cercetare penală 
constă într-o confruntare permanentă pe care o poartă în calitate de 


4 Studenţii vor audia casete şi video-casete din interogatorii realizate 
în cauze complexe. (Din arhiva personală a autorului — T. B.). 
%5 A.B. Tucicov, M. Golu, P. Golu, Dicţionar de psihologie socială, 
Editura Ştiinţifică şi Enciclopedică, 1981. 
179 


anchetator cu persoanele bănuite, concretizată în contextul unor relaţii 
interpersonale primare. Pe de o parte, anchetatorul cu tehnica şi 
imaginaţia sa, iar pe de altă parte, infractorul care speculează orice 
amănunt, creându-se o tensiune care se desfăşoară pe mai multe planuri, 
oferind diferite situaţii în care rolul primordial în descoperirea adevărului îl 
are anchetatorul. 

Din perspectiva experienței practice se disting următoarele patru 
situații (planuri situaţionale)”? 

a) planul situaţional deschis este caracterizat de situaţia în care 
datele despre comiterea infracțiunii sunt cunoscute de ambele părți (ex. 
infracțiunile flagrante). Aici pot să apară unele capcane psihologice legate 
de infracțiunea în cauză, situaţie în care infractorul, dându-și seama şi 
cunoscând exact datele pe care le ştie sau despre care are cunoştinţă 
anchetatorul, le poate nega pe considerentul că nu sunt probe suficiente 
împotriva sa. O altă situaţie delicată se iveşte atunci când infractorul 
recunoaşte cu uşurinţă fapta pentru care este cercetat, acoperind practic 
altele mai grave, dar despre care anchetatorul nu are informaţii. Deşi în 
mod practic acest gen de situaţii nu ridică probleme deosebite din 
perspectiva probaţiunii, trebuie acordată o atenție deosebită întregului 
context şi dacă infractorul a recunoscut totul cu uşurinţă, trebuie să fie 
analizată cu atenţie această poziţie; 

b) planul situaţional orb este caracterizat de situaţia în care datele 
despre comiterea infracțiunii, probele materiale şi informaţionale sunt 
cunoscute numai de anchetator (ex. denunţurile, exploatarea mijloacelor 
speciale etc.). În această situaţie, anchetatorul nu trebuie să-l determine pe 
infractor să recunoască faptele, punându-i probele direct în faţă prin 
procedeul frontal, deoarece este posibil să mai existe totuşi alte date şi 
informaţii ascunse despre care anchetatorul să nu ştie. Interogatoriul trebuie 
să decurgă lent, urmărind toate detaliile, iar probele trebuie administrate pe 
rând, de la cele mai simple la cele complexe, urmărind reacția infractorului 
de fiecare dată când i se administrează o altă probă. În practică, infractorii 
anchetați de pe poziţia planului situaţional orb au comis erori flagrante în 
construcţia apărărilor formulate, de obicei pline de contradicții, iar în final 
şi-au recunoscut vinovăţiile; 

c) planul situaţional ascuns este caracterizat de situația în care 
datele despre comiterea infracțiunii sunt cunoscute numai de către persoana 
interogată. Aceste situaţii se întâlnesc predilect în cauzele cu autori 


* N. Mitrofan, T. Butoi, V. Zdrenghea, Psihologie judiciară, Editura 
Şansa S.R.L., 1992. 

necunoscuţi, cauze vechi (A.N.-uri), peste care timpul a curs în favoarea 
făptuitorilor. De regulă, este vorba de infracţiuni grave, complexe, faptele 
fiind comise cu premeditare, în finalizarea acestora autorii ştergând urmele, 
distrugând sau ascunzând corpurile delicte, denaturând şi dezinformând, 
creându-şi alibiuri sau determinând tăcerea eventualilor martori. 

In practica judiciară se cunosc situaţii în care infractorii au fost 
cunoscuţi în calitate de bănuiţi în cadrul interogatoriului, dar audierile 
clasice nu au condus la nici un rezultat, iar dosarele au rămas în stadiul 
iniţial, cu urmărirea penală începută in rem, iar autorul continuând să 
rămână necunoscut. În condiţiile utilizării investigațiilor comportamentului 
simulat prin tehnica poligraf, planurile situaționale ascunse sunt tot mai 
frecvent răsturnate, autorii fiind demascaţi prin identificarea matricei 
infracționale (amintirea despre faptă), structurată în conştientul acestora şi 
concomitent (prin conversie) efectuându-se în mod operativ probaţiunea 
completă”; 

d) planul situaţional necunoscut, este caracterizat de situaţia în care 
datele despre comiterea infracţiunii nu sunt cunoscute nici de anchetator 
(acesta nu ştie dacă bănuitul din fața sa este cel care a comis infracțiunea 
vizată), nici de infractor (bănuitul neştiind dacă anchetatorul cunoaşte vreuna 
din faptele comise de el, când?, cum? şi de unde? a aflat) (ex. tipic pentru 
suspecți cercetaţi cu ocazia unor razii, scotociri, filtre de circulaţie etc.). 

In situația planului necunoscut, convorbirea dintre anchetator şi 
infractor este lipsită de temei informaţional, iar respectarea prezumției de 
nevinovăție blochează orice dialog constructiv pentru anchetă, mai ales că o 
persoană invitată la poliţie pentru o asemenea procedură de interogare ar 
putea reclama pur şi simplu un abuz din partea organelor de urmărire 
penală. 

Aceste situaţii sunt excelente oportunităţi de a clarifica prin 
investigațiile comportamentului simulat, implicarea sau nu a persoanei 
bănuite în speța care face obiectul interogatoriului. 

Referitor la planurile situaționale ascunse sau necunoscute, apar 
situaţii neprevăzute care pot duce la descoperirea întâmplătoare a faptelor în 
cauză. Aceasta presupune răbdare, calm, tact în discuţiile purtate de către 
anchetator cu orice persoană care nu are aparent nici o legătură cu fapta 
comisă. Astfel se educă şi se exersează intuiţia, calităţile şi aptitudinile 
personale, valorificându-se o dată cu trecerea anilor în ceea ce se înţelege 
îndeobşte prin fler profesional. 


227 N. Mitrofan, V. Zdrenghea, T. Butoi, idem, vezi cap. „Biodetecţia 
judiciară”. 

O deosebită importanță în cadrul relaţiilor interpersonale o are 
autocontrolul anchetatorului asupra manifestărilor comportamentului său 
expresiv (nervozitate, superficialitate, duritate, labilitate emoțională, 
simpatie sau antipatie faţă de persoana interogată etc... 

Autocontrolul nu este un exerciţiu în sine, gratuit, ci, dimpotrivă, este 
o necesitate menită a contracara studierea anchetatorului de către 
persoana suspectă. Practica evidenţiază în acest sens existenţa unei categorii 
de infractori extrem de intuitivi şi vicleni, capabili să interpreteze cu 
abilitate comportamentul anchetatorului, reuşind să-şi de-a seama de 
impresiile pe care le produc declaraţiile sale, sau să deducă ce informaţii 
sau probe deţine organul judiciar în legătură cu obiectul ascultării. 

Creativitatea în gândire, capacitatea de prelucrare cu obiectivitate şi 
simţ critic a datelor, exersarea intuiţiei şi, îndeosebi, utilizarea investigaţiei 
tehnico-ştiinţifice a comportamentului simulat al persoanelor incluse în 
cercurile de bănuiţi pot duce la eliminarea situaţiilor de blocaj, în opinia 
noastră, hazardul în soluţionarea cauzelor complexe nefiind nimic altceva 
decât expresia limitelor de competenţă. 


5.2. Investigarea personalităţii din unghiul observaţiei 
comportamentului expresiv 


Observaţia — constă în concentrarea tuturor mecanismelor 
senzoriale prin care omul ia act de structura unui obiect sau de 
particularităţile desfăşurării unui fenomen, a unei acţiuni, a unor 
acte de conduită. Observaţia nu reprezintă un proces care are la bază 
exclusiv funcția vederii. Datorită caracterului ei complex, cunoaşterea 
care se bazează pe observație nu se limitează la aspectele de 
suprafaţă direct sesizabile, ci, cu ajutorul mecanismelor gândirii (judecata, 
raționamentul de tip analitic sau sintetic, inductiv sau deductiv), pătrunde 
dincolo de acestea, dezvăluind laturi, aspecte noi, anterior necunoscute. 

În domeniul judiciar, observaţia se bazează pe elementele de 
suprafață care sunt cel mai uşor de determinat, şi anume: simptomatica 
labilă (include toate aspectele dinamice ale corpului), pantomima (ţinuta, 
mersul, gesturile), mimica (expresiile feţei, modificările vegetative, 
vorbirea) (Ceauşu, 1978). 

Fiecare persoană la întâlnirea cu o altă persoană (necunoscută) 
realizează, în cursul unui proces care la început este pur intuitiv şi care 
treptat devine conştient, o cunoaştere a însuşirilor psihice ale persoanei 
respective şi în funcţie de care îşi adaptează aproape automat propriile 
manifestări (gesturi, expresii etc.). Această cunoaştere se realizează la 

început pe baza elementelor exterioare care sunt cel mai uşor de sesizat: 
statura, ţinuta, mersul, gesturile, fizionomia, mimica şi exprimarea. Se 
formează, astfel, aşa-numita „prima impresie”, care constituie cel mai 
important element de reglare reciprocă a conduitei, la nivelul simțului 
comun. Uneori, prima impresie poate fi eronată, dar chiar în situaţiile în 
care este corectă, aceasta reprezintă în mod cert o formă insuficientă de 
cunoaştere a oamenilor. De aceea, trebuie să acordăm un credit limitat 
primei impresii şi să apelăm, ori de câte ori este posibil, la observarea 
lucidă, sistematică. 

Există în fiecare om tendinţa firească de a căuta să apară în faţa 
celorlalți semeni în lumina cea mai bună şi, dacă se poate „ceva mai mult 
sau altfel decât este (mai inteligent, mai important etc.). Aceasta duce la 
intensificarea voită a unor trăsături sau la ascunderea, mascarea altora 
(cu atât mai mult la persoanele care au comis fapte infracționale). De 
regulă, o reacție cu cât este mai rapidă, mai apropiată de limita 
spontaneităţii, cu atât este mai adevărată. La unele persoane există un 
decalaj, o lipsă mai mică sau mai mare, de suprapunere între structura 
reală şi cea prezentată prin 
„mască sau poză”, ceea ce dă naştere unui comportament forţat, ascuns. De 
aceea, observaţiile asupra conduitei oamenilor trebuie să fie mereu supuse 
analizei pentru a discerne ceea ce este adevărat de ceea ce reprezintă numai 
o aparență. O concluzie formulată în urma observării unei anumite 
manifestări, trebuie să fie considerată ca adevărată numai dacă este 
confirmată şi de analiza altor reacţii sau acte de conduită. 

Observaţia are un caracter selectiv. Noi observăm modul de reacţie al 
subiectului într-o anumită situație cu un caracter determinat. Se pune 
problema în ce măsură aspectele exterioare observate sunt caracteristice 
subiectului sau situaţiei. 

In continuare, vom analiza sursele de elemente semnificative din 
cadrul simptomaticii labile şi câteva concluzii posibile: 

PANTOMIMA - reprezintă ansamblul reacţiilor la care participă 
întreg corpul: ţinuta, mersul şi gesturile. 

ȚINUTA sau ATITUDINEA — exprimă, printr-o anumită poziţie a 
corpului, dar şi printr-un anumit conţinut psihic, răspunsul sau reacţia 
individului într-o situaţie dată faţă de efectul unei solicitări, modul de a 
aştepta confruntarea cu un anumit eveniment. Cel mai adesea, poziția 
generală a corpului este edificatoare pentru trăirea psihică a individului în 
momentul respectiv. Astfel, atitudinea caracterizată prin: umerii „căzuţi”, 
trunchiul înclinat în faţă, capul plecat, mâinile întinse de-a lungul corpului 
denotă, în mod frecvent, fie o stare de oboseală, fie o stare depresivă în 
urma unui eveniment neplăcut. Poziţii corporale asemănătoare pot indica: 

modestie, lipsă de opoziţie sau de rezistenţă, atitudine defensivă, un nivel 
scăzut al mobilizării energetice, tristeţe. 

Umerii drepți, capul sus, mâinile evoluând larg pe lângă corp, 
picioarele uşor depărtate, denotă cel mai adesea siguranța de sine, 
tendință dominatoare. 

O condiţie importantă pentru descifrarea semnificației pe care o are 
atitudinea constă în cunoaşterea situației, a contextului în care se plasează 
ea, pentru că aceeaşi ţinută poate avea alte semnificaţii în situații diferite. 

MERSUL -— furnizează anumite indicii asupra particularităților 
psihice ale oamenilor. Principalele particularităţi ale mersului sunt viteza, 
elasticitatea şi fermitatea. Pe baza acestora se disting următoarele tipuri 
de mers: lent şi greoi, lent, nehotărât, timid, rapid, energic, suplu şi ferm. 
În general, se poate spune că mersul reprezintă unul dintre 
semnalele importante ale dinamicii neuropsihice. Mersul rapid denotă o 
mobilitate mare pe plan neuropsihic, iar un mers lent exprimă o 
mobilitate neuropsihică redusă. Desigur, prin calificativele rapid şi lent 
se înţeleg caracteristicile naturale ale mersului şi nu nivelurile de viteză 
ce pot fi imprimate mersului în mod voluntar. De asemenea, mersul 
exprimă fondul energetic de care dispune persoana şi constituie un 
semnal al coloraturii afective a acesteia. Buna dispoziție, optimismul, 
încrederea în sine au drept corespondent mersul rapid, vioi, ferm, cu paşi 
largi, în timp ce tristețea, stările depresive determină un mers lent, cu 
paşi mici. La rândul lor, emoțiile determină perturbări ale mersului. 
Astfel, la unele persoane simpla senzaţie că sunt urmărite cu privirea de 
către cineva este suficientă pentru a le perturba automatismul mersului, iar 
emoțiile deosebit de puternice, aşa- numitele şocuri emoţionale, pot avea ca 
efect incapacitatea momentană de a merge. 

GESTURILE — reprezintă, alături de mers, unul dintre cele mai vechi 
mijloace de exprimare a reacției organismului la o modificare survenită în 
mediul exterior sau interior. Gesturile pot fi împărțite în trei categorii: 

a) gesturile instrumentale sunt gesturile prin intermediul cărora se 
efectuează o anumită activitate. Din analiza raportului dintre viteza şi 
precizia gesturilor instrumentale se pot obţine concluzii psihologice cu 
privire la dinamica personalităţii. 

Astfel, gesturile rapide, dar de o precizie mediocră, denotă în general 
o stare de hiperexcitabilitate (caracteristică a temperamentului coleric). 

Gesturile prompte, sigure şi precise denotă calm, stăpânire de sine, 
încredere în sine, prezenţă de spirit (temperamentul sangvinic). 

Gesturile lente dar sigure şi precise semnifică meticulozitate, grijă 
deosebită pentru detalii — amănunte (temperamentul flegmatic sau 
melancolic). 

b) gesturile retorice sunt cele care, fie însoţind, fie înlocuind 
vorbirea, au drept scop să convingă pe interlocutor sau să îi provoace o 
anumită stare emoțională, afectivă. O serie de concluzii psihologice pot fi 
desprinse în primul rând din caracteristicile de ordin formal ale gesturilor, 
cum ar fi frecvenţa, amplitudinea şi energia. 

Gesturile rare, de mică amplitudine (strânse pe lângă corp) pot 
denota: atitudine defensivă, teamă, nivel scăzut al mobilizării energetice, 
stare de indiferenţă, plictiseală, apatie, tendinţă de izolare. 

Gesticulația bogată, impetuoasă, largă, poate denota: bună dispoziţie, 
veselie, nivel ridicat de mobilizare energetică, receptivitate pentru o idee 
sau o cauză. 

Gesturile rapide, violente, când însoțesc vorbirea cu ton ridicat 
semnifică: stare de iritaţie, dorință de afirmare proprie, de dominare, 
exercitarea autorităţii. 

c) gesturile reactive sunt constituite din acele mişcări ale corpului şi 
membrelor efectuate ca răspuns la diferitele solicitări sau situații neaşteptate 
cu care se confruntă subiectul. Gesturile reactive au un rol de apărare şi, de 
obicei, nu sunt elaborate conștient. În funcţie de promptitudinea declanșării, 
viteza de desfăşurare, frecvenţa, amploarea şi intensitate se pot obține 
indicii cu privire la dinamica neuropsihică. 

MIMICA -— reprezintă ansamblul modificărilor expresive la care 
parti-cipă părţile mobile ale feţei: ochii, sprâncenele, fruntea, gura, 
maxilarele, obrajii. 

În cadrul mimicii un rol esenţial revine privirii, aceasta reprezentând 
cheia expresiei feței. În funcție de modul în care se îmbină deschiderea 
ochilor, direcția privirii, pozițiile succesive ale sprâncenelor, mişcările 
buzelor, expresiile feței sunt extrem de variate, exprimând: mirare, 
nedumerire, acceptare, melancolie, tristeţe, veselie, mânie, severitate, 
plictiseală, surprindere, precauție, nerăbdare, suspiciune, confuzie etc. 

Gradul de deschidere a ochilor este în mare măsură edificator pentru 
situația în care se află persoana. Astfel, ochii larg deschişi poate semnifica: 
neştiință, absența sentimentului de culpă sau de teamă, atitudine receptivă, 
de interes, de căutare, înțelegerea noutății pe care o aduc informațiile. 

Deschiderea mai redusă a ochilor poate semnifica: atitudine de 
neacceptare, de rezistență față de informaţiile primite, suspiciune, 
tendința de a descifra eventualele gânduri ascunse ale interlocutorului, 
tendinţa de a 

ascunde, de a masca propriile gânduri sau intenţii, oboseală, stare de 
plictiseală. 

Direcţia privirii joacă un rol important în determinarea expresiei feţei. 

Privirea în jos sau în lateral poate semnifica atitudine de umilință, 
sentiment al vinovăţiei, ruşine. 

Privirea în sus, peste capul interlocutorului, denotă de regulă lipsă de 
respect pentru acesta. 

Ochii îndreptați ferm către interlocutor susținând fără dificultate 
privirea acestuia, arată sinceritate, atitudine deschisă, hotărâre sau în altă 
situaţie, atitudine critică sau provocare. 

In strânsă legătură cu direcţia, este necesar să se ia în considerare 
mobilitatea privirii. Persoanele la care privirea le fuge în permanenţă, în 
toate direcţiile, neputându-se fixa şi susține pe cea a interlocutorului se pot 
caracteriza prin lipsă de fermitate, tendință de a-şi ascunde intenţiile, 
gândurile, iar uneori prin sentiment al vinovăţiei sau laşitate. Privirea fixă, 
imobilă denotă o anumită lipsă de aderenţă, de contact cu realitatea sau 
uneori, atitudine de înfruntare a interlocutorului. 

De regulă, când două persoane se privesc, coborârea sau întoarcerea 
privirii în altă parte de către una din ele semnifică retragerea acesteia pe 
poziţii defensive. 

In domeniul judiciar, utilitatea cunoaşterii comunicării extraverbale 
constă în faptul că pe acest canal se transmite un surplus de informaţii, iar 
în condiţiile tensionale în care se desfăşoară audierea, astfel de manifestări 
nu mai sunt cenzurate de către subiect, scapă controlului conştient. 

VORBIREA — poate fi, de asemenea, analizată şi valorificată din 
punct de vedere psihologic. Analiza trebuie să vizeze concomitent atât 
aspectele formale, cât şi aspectele legate de semnificaţia termenilor. 

ANALIZA FORMALĂ distinge în special însuşirile de ordin fizic ale 
verbalizării, cum sunt: intensitatea medie a sunetelor (sonoritatea), fluenţa, 
debitul sau viteza, intonaţia, pronunția (şi în legătură cu aceasta, eventualele 
defecţiuni de limbaj). Aceste însuşiri nu sunt lipsite de semnificaţie 
psihologică. Astfel: intensitatea medie a sunetelor constituie un indice al 
fondului energetic al individului, dar şi al unor însuşiri ca hotărârea, 
fermitatea, autoritatea, calmul, încrederea în sine. Ca urmare, vocea 
puternică, sonoră, denotă energie, siguranţă de sine, hotărâre etc., în vreme 
ce vocea de intensitate sonoră scăzută indică lipsa de energie, eventual 
oboseala, nesiguranța, emotivitatea, nehotărârea etc. 

FLUENȚA, respectiv, caracterul continuu sau discontinuu al vorbirii 
constituie un indice direct al proceselor cognitive, al vitezei de 
conceptualizare, de ideaţie. Vorbirea fluentă denotă uşurinţa în găsirea 

cuvintelor, a termenilor convenabili pentru exprimarea ideilor dorite, ceea 
ce presupune, printre altele, rapiditate şi precizie în desfăşurarea activității 
cognitive (implicând procese de gândire, memorie, atenţie etc.), precum şi 
un tonus neuropsihic ridicat. Dimpotrivă, vorbirea lipsită de fluență 
(discontinuă, întreruptă frecvent de pauze) denotă dificultăți de 
conceptualizare, deci dificultăți în găsirea cuvintelor potrivite. Desigur nu 
este vorba aici de situaţiile de necunoaştere a problemei în discuţie în care 
orice individ poate prezenta o anumită lipsă de fluenţă în exprimare, ci de 
acelea în care este evident că lipsa de fluenţă reprezintă o caracteristică a 
individului. Dificultăţile de conceptualizare ce reies de aici pot avea cauze 
multiple: tonus neuropsihic scăzut (lipsă de dinamism, oboseală precoce), 
desfăşurare lentă a activităţii psihice în general şi a celei cognitive în 
special, reactivitate emoţională sporită (lipsă de încredere în sine, teamă), 
dificultate în elaborarea deciziilor etc. 

O formă specială a lipsei de fluenţă o reprezintă aşa-numita „vorbire 
în salve”. Aceasta se caracterizează prin grupuri de cuvinte rostite 
precipitat, dar cu pauze relativ mari între ele, prezentând de regulă şi multe 
aspecte de incoerenţă — cel puţin din punct de vedere gramatical. Aceasta 
denotă adesea o reactivitate emoțională crescută. 

DEBITUL sau VITEZA EXPRIMĂRII constituie cel mai adesea o 
caracteristică temperamentală. Astfel, în vreme ce colericul vorbeşte mult şi 
repede, flegmaticul se exprimă cu un debit deosebit de redus. Pe de altă 
parte, debitul depinde de gradul de cunoaştere a obiectului discuţiei, de 
relaţia afectivă în care se află individul care vorbeşte cu interlocutorul său. 
Astfel, cu cât cunoaşterea obiectului este mai amplă, cu atât debitul va fi 
mai mare. De asemenea, debitul este mai mare atunci când relaţia dintre 
indivizii între care se poartă discuţia are un caracter de afinitate. Relația de 
respingere, unilaterală şi cu atât mai mult bilaterală, se caracterizează în 
primul rând prin reducerea sau chiar suspendarea comunicării verbale 
dintre indivizii în cauză. 

În aprecierea caracteristicilor fizice ale vorbirii este necesar să nu se 
facă confuzia între fluenţă şi debit. Astfel, debitul scăzut, deci viteza de 
exprimare redusă, nu înseamnă neapărat şi lipsa de fluență. Vorbirea poate 
fi fluentă şi atunci când viteza de exprimare este mai mică, tot aşa cum lipsa 
de fluență poate fi întâlnită şi în condiţiile exprimării cu un debit ridicat. 

INTONAȚIA are, de asemenea, multe componente psihice. Cea mai 
importantă ar putea fi considerată capacitatea sau tendința exteriorizării pe 
plan social a trăirilor emoţional-afective. Astfel, intonaţia bogată în 
inflexiuni este caracteristică indivizilor cu un fond afectiv bogat şi care, în 
acelaşi timp, tind, conştient sau nu, să-şi impresioneze (afectiv) 

interlocutorii. În schimb, intonaţia plată, monotonă, săracă în inflexiuni 
poate denota fie un fond afectiv sărac, fie anumite dificultăţi sau inhibiţii în 
comportamentul social, ca: incapacitatea  exteriorizării propriilor 
sentimente, dificultăţi în stabilirea de contacte cu oamenii din cauza 
timidităţii etc. In lectura cu voce tare, intonaţia săracă, neadaptată semnelor 
de punctuație, denotă lipsă de exerciţiu în materie de scris-citit. Dar, chiar şi 
în vorbirea liberă, intonaţia reflectă până la un punct gradul de cultură şi de 
educaţie. 

PRONUNȚIA depinde, pe de o parte, de caracteristicile neuropsihice, iar 
pe de altă parte de nivelul de cultură generală şi profesională a individului. Ca 
tipuri se disting; pronunția deosebit de corectă (reflectând pentru corectitudine, 
mergând până la pedanterie), pronunția de claritate şi corectitudine medie, 
pronunția neclară, neglijentă, de exemplu: eliminarea din unele cuvinte a unor 
sunete, contopirea într-un sunet confuz a sfârşitului unor cuvinte, coborârea 
tonului şi pronunțarea neclară a sfârşiturilor de frază etc. 

Cel mai frecvent, formele defectuoase de pronunție pot fi întâlnite la 
temperamentele extreme, la colerici şi la melancolici. Astfel, colericii, din 
pricina grabei, deformează unele cuvinte, iar pe altele le elimină din 
vorbirea lor, înlocuindu-le cu gesturi sau prin expresii de mimică. 

La rândul lor, melancolicii prezintă adesea scăderea sensibilă a 
sonorității şi contopirea în sunete confuze a unor sfârşituri de cuvinte sau de 
fraze. 

În strânsă legătură cu pronunția trebuie să fie luate în considerare 
eventualele particularităţi sau chiar defecţiuni de limbaj. Acestea pot servi, 
pe de o parte, la identificarea vocii, în absenţa imaginii interlocutorului (în 
convorbirile telefonice), iar pe de altă parte, ele pot da şi unele indicaţii 
asupra trăsăturilor sale psihice. De exemplu în cazul manifestărilor de 
bâlbâială se poate presupune, fără mari riscuri de a greşi, că individul se 
caracterizează şi printr-o reactivitate emoţională sporită. 

ANALIZA SEMANTICĂ vizează o altă latură a vocabularului, şi 
anume semnificaţiile termenilor utilizaţi. În legătură cu aceasta pot fi 
supuse analizei: structura vocabularului, cantitatea de informaţie şi nivelul 
de abstractizare a termenilor, adecvarea lor la conţinutul sau obiectul 
comunicării, coerenţa în judecăţi şi raționamente, plasticitatea şi 
expresivitatea termenilor. 

Prin structură se înţelege, în linii mari, numărul şi varietatea 
termenilor. Un vocabular bogat şi variat denotă, abstracţie făcând de nivelul 
cunoştinţelor generale sau profesionale, interes pentru cunoaştere, precum 
şi o anumită capacitate intelectivă, respectiv posibilitatea de a înţelege şi 
rezolva mai uşor situaţiile întâlnite în viaţă sau activitate. Cantitatea de 

informaţie reprezintă o dimensiune a vocabularului, reflectând frecvenţa de 
utilizare a termenilor. Cu cât vocabularul este constituit din termeni 
comuni, de largă utilizare, cu atât cantitatea sa de informaţie, respectiv de 
„noutate”, este mai scăzută, şi invers, cu cât termenii sunt mai deosebiți, 
mai rar utilizaţi, cu atât cantitatea de informaţie este mai ridicată. In strânsă 
legătură cu, cantitatea de informaţie se află nivelul de abstractizare al 
termenilor. În general, nivelul de abstractizare este cu atât mai ridicat cu cât 
cantitatea de informaţie este mai mare. Desigur, toate cuvintele 
„abstractizează” realitatea, dar nu în egală măsură. Astfel, în vreme ce unele 
cuvinte redau proprietăţi concrete, larg cunoscute, ale lucrurilor, altele se 
referă la însuşiri sau relaţii mai puţin evidente care se plasează în mod firesc 
la un nivel mai ridicat de abstractizare. Nivelul de abstractizare furnizează 
şi el o serie de indicaţii asupra calităţii „instrumentelor” intelectuale cu care 
operează individul, precum şi asupra produselor” — judecăţi, raționamente, 
teorii etc., obținute cu ajutorul lor. Adecvarea la conţinut reprezintă măsura 
în care termenii utilizați sunt potriviți pentru a exprima cele dorite. Se 
întâmplă ca unii oameni din dorința de a impresiona pe cei din jur, să 
folosească termeni de circulație mai redusă, dar fără a le cunoaşte precis 
semnificația. Aceasta denotă nu numai o informare insuficientă asupra 
problemei, dar şi înfumurare, atitudine de supraestimare a propriilor 
de termeni sunt utilizaţi, chiar corect în locul altora cu aceeaşi semnificaţie, 
mai cunoscuți, şi care tocmai de aceea sunt consideraţi banali. 

Un alt aspect al exprimării îl constituie coerenţa în judecăţi şi 
raționamente, respectiv în gândire. Orice manifestare verbală a omului, 
oricât de scurtă, reprezintă independent de conţinutul comunicării şi o 
mostră a modului său de a judeca, a felului în care interpretează datele 
realității. Până la un punct modul de a judeca este dependent de pregătirea 
şcolară şi profesională, de educaţia primită, de suma influențelor sociale ce 
s-au exercitat asupra individului. În acelaşi timp însă prin aceasta se 
dezvăluie şi o parte din însuşirile intelectuale proprii structurii sale. Drept 
criterii pentru aprecierea coerenţei în gândire pot fi folosite: precizia în 
judecăţi şi raționamente (cu deosebire înlănțuirea dintre premise şi 
concluzii), originalitatea în aprecierea oamenilor şi a diverselor evenimente, 
cunoaşterea şi aplicarea regulilor gramaticale în vorbire şi scris etc. 

PLASTICITATEA ŞI EXPRESIVITATEA termenilor sunt noțiuni 
înrudite. De cele mai multe ori, pentru a exprima un lucru este necesar să se 
aleagă între mai multe expresii verbale, asemănătoare ca semnificaţie, dar 
cu nuanţe diferite. Alegerea nu este niciodată întâmplătoare deoarece, chiar 
fără voia individului, ea este determinată în mare măsură de atitudinea faţă 

de realitatea luată în considerare: acceptarea sau respingerea, minimalizarea 
sau supraaprecierea etc. Pe de altă parte, se ştie că oamenii se deosebesc 
mult sub raportul capacităţii de exprimare: în vreme ce unii pot spune 
multe, cu ajutorul unor cuvinte puţine, dar bine alese, alţii, chiar cu preţul a 
numeroase cuvinte spun în realitate foarte puţin. Astfel, prin plasticitate şi 
expresivitate, din punct de vedere psihologic, se înțeleg acele însuşiri ale 
limbajului care reflectă capacitatea individului de a reda nu numai realitatea 
ca stare, ci şi atitudinea sa faţă de ea, într-un mod susceptibil de a provoca şi 
la cei din jur aceeaşi rezonanţă afectivă. Din plasticitatea şi expresivitatea 
termenilor se pot deduce: nivelul, bogăţia fondului lexical, raportul în care 
se plasează individul cu lumea în general, caracteristicile sale de ordin 
afectiv etc. 

Tot în cadrul simptomaticii labile intră ticurile, reacţii stereotipe ce se 
repetă des, de multe ori fără ştirea şi, în orice caz, fără voia individului, ce 
pot apărea fie numai într-una din categoriile menţionate (pantomimă, 
mimică, gesturi, vorbire), fie ca o manifestare complexă împrumutând 
elemente din mai multe categorii. Uneori ticurile dezvăluie anumite 
particularități psihice ca nervozitate, emotivitate etc., ajutând la 
particularizarea cunoaşterii oamenilor, facilitând evocarea lor. Se întâmplă 
Chiar ca un detaliu în aparenţă neînsemnat, cum este un tic, o dată reamintit, 
să fie suficient pentru evocarea unei serii întregi de însuşiri sau fapte ale 
unui om. 

In condiţiile procesului judiciar, comportamentul învinuitului sau 
inculpatului este afectat de situaţia specială în care se află, de starea de 
frustare în fața autorității etc. impunându-se o cât mai atentă analiză a 
datelor observaţiei, pentru a se elimina eventualele erori de apreciere a 
comportamentului. 

In continuare, prezentăm o altă sursă de date cu privire la însuşirile 
psihice ale oamenilor, care însă nu se mai încadrează în ceea ce am denumit 
mai sus simptomatica stabilă sau simptomatica labilă. Este vorba de 
aspectul vestimentar. 

ÎMBRĂCĂMINTEA constituie un indiciu asupra stării materiale a 
individului, dar dincolo de aceasta ea are şi multiple semnificaţii 
psihologice. Astfel, ea reflectă preferințele estetice, gustul celui ce-o 
poartă, dar în mare măsură şi ideea pe care acesta şi-o „face” despre sine, 
respectiv cea pe care ar dori ca lumea să şi-o facă despre el. Desigur, 
îmbrăcămintea standard, de serie mare, nu îngăduie prea multe 
concluzii cu privire la simţul estetic al individului ce o poartă, alegerea 
fiind determinată, în mod evident, în primul rând de criterii materiale. 

Principalele aspecte ale îmbrăcămintei care au o semnificaţie 
psihologică sunt: croiala, îmbinarea culorilor, concordanța sau discordanța 
faţă de moda zilei etc. 

Croiala neobişnuită, culorile stridente şi, cu atât mai mult, îmbinările 
frapante de culori, precum şi tendința exagerată de a fi în pas cu moda, 
denotă o oarecare superficialitate, o concepție despre lume şi viaţă care 
pune prea mult preţ pe aspectul exterior al oamenilor şi lucrurilor. Aceasta 
nu înseamnă însă că la polul opus întâlnim însuşiri psihice pozitive. 
Dimpotrivă, atunci când îmbrăcămintea este neglijentă, vădind absenţa 
oricăror preocupări de estetică şi ordine, concluziile de ordin psihologic 
sunt, cel puţin, la fel de severe ca şi în primul caz. Se poate vorbi de: 
mentalitate retrogradă, lipsă de respect sau chiar atitudine de sfidare a 
normelor şi uzanțelor sociale. 

In urma observaţiilor comportamentului subiecţilor se pot detecta 
câţiva indici care constituie expresia psihologică a temperamentelor. 

Temperamentul exprimă dinamica generală a persoanei, 
disponibilul său energetic care se manifestă şi imprimă o notă 
dominantă tuturor trăirilor şi comportării sale. Dinamica 
temperamentală se exteriorizează atât în mişcările persoanei, cât şi în 
afectivitate, în conduitele voluntare sau procesele de cunoaştere, ea se 
exprimă în mimica persoanei, în viteza şi ritmul vorbirii, în aspectele 
scrisului său etc. 

Indicii psihologici ai temperamentului sunt: 

. impresionabilitatea, respectiv, profunzimea şi tăria cu care sunt 
trăite fenomenele psihice, îndeosebi cele senzoriale şi afective. După 
capacitatea de recepție a stimulărilor şi profunzimea impresiilor produse, 
precum şi după ecoul lor în întreaga fiinţă a subiectului, unele persoane sunt 
adânc impresionabile, iar altele doar superficiale. In primul caz, informaţiile 
primite, ca şi impresiile formate au o rezonanţă mare în sfera personalității, 
iar trăirile afective o fac să vibreze puternic; 

. impulsivitatea, care se referă la caracterul brusc al răspunsurilor, la 
descărcări sacadate în desfăşurarea proceselor sau, dimpotrivă, înregistrând 
perioade de latenţă mărită şi intensitate redusă; 

. ritmul reacţiilor şi al trăirilor interioare ne înfăţişează alternarea 
lor uniformă sau neuniformă între răspunsuri şi pauze sau o instabilitate 
psihică şi neregularități evidente; 

. tempoul modificărilor neuropsihice temperamentale se exprimă 
în frecvenţa fenomenelor într-o anumită unitate de timp. Sub acest aspect 
există persoane cu modificări abundente, cu frecvență mare în unitatea de 
timp având un tempou tumultos, ridicat şi persoane cu o frecvenţă de 

evenimente psihice şi trăiri reduse manifestând un tempou scăzut, pe 
aceeaşi unitate de timp; 

. expresivitatea psihică în descifrarea temperamentului apare în 
intonaţia, debitul şi fluenţa limbajului, în mişcările de mers automatizate, în 
expresiile emoționale şi mimice, în sensul şi direcţia relaţiilor persoanei cu 
ceilalți din colectivitate. 

Temperamentul colorează întreaga viaţă psihică a persoanei. El 
redă, atât tabloul comportamental al persoanei sub aspect dinamic, cât şi 
proprietățile fundamentale ale sistemului nervos central. Legătura dintre 
tipul de activitate nervoasă superioară — definit prin intensitatea, echilibrul 
şi mobilitatea proceselor centrale de excitație şi inhibiţie — şi temperament 
este directă şi strânsă. Tipul de activitate nervoasă superioară formează baza 
neurofuncțională a temperamentului; temperamentul fiind manifestarea 
tipului de activitate nervoasă superioară în sfera activității psihice. Deşi 
aceste două noţiuni sunt în interdependenţă, ele nu trebuie confundate. 
Tipul este o noțiune fiziologică, temperamentul — una psihologică. Între tip 
şi temperament nu există o coincidenţă, ci o corespondenţă. 

Fiecare din tipurile de activitate nervoasă superioară se manifestă în 

activitatea psihică şi în conduită ca tip de temperament (Roşca & 
colab., 
1976; Radu & colab., 1991). Astfel, s-a stabilit o corespondență între tipul 
puternic-neechilibrat-excitabil şi temperamentul coleric; tipul puternic- 
echilibrat-inert şi temperamentul flegmatic; tipul slab şi temperamentul 
melancolic (desigur, toate sunt pure teoretizări). 

COLERICUL -— neliniștit, impetuos, uneori impulsiv, mişcări rapide, 
limbaj cu intonații oscilante; trăiri afective intense, dar inegale, reacții 
explozive; adesea manifestă momente de încordare şi o stare de alarmă 
internă, dar ambele nejustificate; stăpânirea de sine lasă de dorit; conduita 
privită în ansamblu este inegală (când foarte activ, agitat, când foarte pasiv, 
cuprins de stări depresive); doarme agitat; întâmpină dificultăți în realizarea 
unei acțiuni sistematice; se supune greu la disciplină; capabil de sentimente 
puternice şi durabile. 

SANGVINICUL — mobil, cu o mare capacitate de adaptare la orice 
fel de împrejurări, aproape întotdeauna bine dispus; stabileşte cu uşurinţă 
calmului, are o vorbire clară, curgătoare, cu intonaţii; se adaptează uşor la 
condiţiile noi de viaţă, receptiv la nou; poate deveni repede indiferent faţă 
de o activitate migăloasă şi neinteresantă; sentimentele apar şi se substituie 
cu repeziciune, nefiind înclinat spre sentimente puternice şi stabile; se poate 
stăpâni cu uşurinţă dacă este educat în acest sens. 

FLEGMATICUL - liniştit, de un calm aproape impertubabil; lent în 
mişcări, nu are reacţii emoționale vii şi rapide, pare deseori indiferent, se 
impresionează mai greu; vorbirea este monotonă, dar egală; necesită mai 
multe repetiţii pentru a învăţa un material, este ordonat; stările afective se 
desfăşoară lent, dar sunt stabile; îşi păstrează calmul chiar în situaţii dificile; 
rezervat: în activitate se concentrează puternic şi nu este distras cu uşurinţă; 
are un somn liniştit, chiar înainte sau după unele solicitări mai intense. 

MELANCOLICUL - sensibil, afectiv, timid, închis, nehotărât; tonus 
slab al conduitei, rezistență scăzută la eforturile intelectuale; o slabă 
capacitate de concentrare, cu înclinații spre reverie; se adaptează greu la 
situații noi, mai puţin prietenos; nu rezistă la stările de încordare şi 
suprasolicitare, dar în condiţii de linişte, este capabil de acțiuni analitice, 
migăloase, de mare fineţe care cer multă răbdare şi grijă pentru detalii. 

Temperamentele nu pot fi apreciate „în sine” ca fiind bune sau rele, 
acceptabile sau neacceptabile, izolate de conţinutul persoanei a cărei 
dinamică o exprimă. Fiecare prezintă calităţi, dar şi riscul unor însuşiri 
negative. În viaţă, tipurile temperamentale pure apar foarte rar. Cel mai 
frecvent întâlnim temperamentele combinate în care domină trăsăturile unui 
anumit tip, 

In determinarea temperamentului, rolul fundamental îl are situaţia 
concretă pe care o trăieşte persoana (situaţie care poate fi obişnuită, inedită, 
critică sau limitată). Indiferent de situaţia în care se află persoana l-a un 
moment dat, există mecanisme de compensare învăţate în cursul vieţii care 
pot completa sau chiar masca un anumit tip de temperament. 

5.3. Problematica psihologică a relaţiei anchetator-anchetat?2% 

Relaţia interpersonală anchetator-anchetat pune în evidenţă, în primul 
rând, trăirea emoțională creată de contactul cu reprezentantul oficial al 
autorităţii, în cadrul căruia se va derula o activitate cu caracteristici absolut 
speciale (anchetă judiciară). Atitudinea oficială, politicoasă, dar rezervată, 
profesională, prin ţinută şi vocabular a anchetatorului, care solicită lămuriri, 
chestionează, pune în vedere, precizează etc., creează un fond difuz 
emoțional pentru persoana anchetată (bănuit, învinuit, inculpat), fapt 
resimțit de altfel de oricare altă persoană chemată în mod oficial pentru a da 
relaţii în cauză (martori, reclamant etc.). 


2% C, Aioniţoaie, T. Butoi, Ascultarea învinuitului sau inculpatului, în 
Tratat de criminalistică, Editura Carpaţi, 1992, p. 109-122. 

Datorită acestui fapt, majoritatea cercetărilor se desfăşoară într-o 
anumită tensiune emotivă sau nervoasă, cel interogat, de multe ori, 
apreciind hiperbolizat gesturi, expresii, fapte etc. ale anchetatorului. „Din 
motive diferite, (între care: lipsa obişnuinţei de a avea de-a face cu 
autoritățile, tradițiile deformate referitoare la caracterul represiv ori optica 
relelor tratamente exercitate de organele de cercetare etc.) persoana 
anchetată manifestă teamă”. Fie şi numai din aceste motive, iată de ce 
cunoştinţele de psihologie devin obligatorii pentru magistratul însărcinat cu 
derularea anchetei judiciare, în cadrul căreia psihologul vine să „cenzureze” 
penalul în sensul benefic aflării adevărului, aceasta presupunând 
consolidarea aşa-zisului „fler” prin „ştiinţa anchetei” în efortul mereu 
perfectibil de a-i reda acestei activităţi profesionalismul şi demnitatea care i 
se cuvin în actul de justiţie independentă. 


5.3.1. Contactul interpersonal în biroul de anchetă judiciară 


În baza contactelor iniţiale, anchetatorul apreciază comportamentul 
expresiv, în mod special mimica învinuitului ca pe o realitate evidentă, ca 
pe o totalitate de trăsături şi caracteristici dinamico-funcţionale care 
evidențiază stări, sentimente şi dispoziţii sufleteşti a căror interpretare 
corectă este o necesitate absolută. În acest sens, anchetatorul trebuie să fie 
atent asupra componentei voluntare a comportamentului expresiv, 
înțelegând prin aceasta procesele funcționale dinamice mai mult sau mai 
puţin deformate emoțional, deghizate, simulate în scopul de a masca 
adevăratele stări sufleteşti resimţite în timpul ascultării. Învinuitul poate 
simula stăpânirea de sine, calmul, nedumerirea, unele stări de suferință 
(boală, leşin) atitudinea de revoltă ori de protest, toate cu scopul de a 
impresiona, de a intimida pe anchetator. 

Lipsa de naturaleţe şi de convingere a acestor simulări este evidentă 
în faţa unei conduite ferme, ofensive a anchetatorului, înlăturarea lor fiind, 
de regulă, consecinţa exploatării calificate a unor momente psihologice abil 
create pe parcursul ascultării. Spre deosebire de acestea, manifestările 
involuntare reprezintă reacţii fiziologice interne ale anumitor sisteme 
funcţionale aflate preponderent sub dependenţa sistemului neurovegetativ, 
ele nu pot fi mascate şi nici nu pot fi provocate de om în scop voit. 

Literatura de specialitate subliniază că cele mai ilustrative 
manifestări”? în acest sens sunt: înroşirea (paloarea feței), creşterea 


* Idem, p. 109. 
230 Vezi fişa de observaţie asupra indiciilor vizând comportamentul 

volumului vaselor sanguine (observabile la tâmple sau în zona carotidei), 
spasmul glotic, tremurul vocii, sudorația temporală, frământatul mâinilor, 
perioada de latenţă în răspunsuri, ezitarea privirii anchetatorului. Este 
evident că un anchetator experimentat nu poate scăpa un astfel de 
comportament. Pentru acesta, temurul vocii, al mâinilor, culegerea unor 
scame imaginare,  mototolirea pălăriei ori a  poşetei, pauzele, 
contraîntrebările etc. vor fi suficient de lămuritoare asupra conduitei unei 
persoane care trăieşte din plin disconfortul psihic intern în contact cu 
autoritatea. Experiența demonstrează nu greutatea de a surprinde aceste 
aspecte, ci deficienţa de a le interpreta corect. 

Nu rareori inhibiția emoţională (teama inocentului prilejuită de 
contactul interpersonal cu reprezentantul autorităţii) este interpretată ca 
indiciu al vinovăţiei, iar comportamentul învinuitului se apreciază ca fiind 
simulat. Cu privire la problematica interpretării corecte a tabloului 
psihocomportamental, ea îşi fundamentează temeiurile în psihologia 
persoanei, psihologia medicală etc. dar a cere acestor discipline punerea în 
formule interpretative precise a gesturilor, a mimicii, a conduitei de relație 
şi expresie a unei persoane într-o împrejurare, este mult prea pretenţios. 

Trecerea de la ştiinţă către arta anchetei judiciare se face prin 
personalitatea anchetatorului, observator şi investigator fin, a cărui 
intuiţie profesională este izvorul interpretării. 

Revenind la acest aspect, trebuie să se discearnă între motivele care 
provoacă starea emoțională. Ele sunt, ca primă posibilitate, legate de 
labilitatea psihotemperamentală a învinuitului, de trecutul său infracțional, 
de starea prezentă, de problemele personale pur şi simplu (inclusiv starea de 
sănătate psihomedicală) sau, ca o a doua posibilitate, izvorând exclusiv în 
raport cu problematica critică a cauzei pentru care acesta este cercetat. De 
regulă, procedând la discuţii introductive, corelate, legate de situaţia 
familială, profesională, antecedente, stare de sănătate, probleme de 
perspectivă ş.a. se obține o anumită deconectare a individului, o încălzire a 
relaţiei interpersonale, absolut necesară trecerii către chestionarea cu privire 
la bănuiala care i se aduce. 

In cazul persoanelor sincere, dar labile emoţional (sfera în care, de 
regulă, intră minorii, femeile, bătrânii, convalescenţii), fără experienţă în 
raport cu situaţiile de acest gen, este necesară, ca o condiţie a reuşitei, 
crearea unui climat de siguranță şi încredere reciprocă, a unui dialog 


simulat. Studenţii vor conspecta lucrarea: I.T. Butoi, Al. Butoi, T. Butoi, 
Psihologia comportamentului criminal - investigația duplicității suspecţilor 
în interogatoriul judiciar, Editura Enmar, Bucureşti, 1999. 

deschis, degajat în care ele să-şi înţeleagă statutul în fața autorității şi ce 
obligaţii le revin. Nerealizarea acestui climat poate duce (mai ales atunci 
când se utilizează procedeul frontal al ascultării), o dată cu atacarea 
problemei critice, la inhibări emoționale artificiale, cu întregul lor cortegiu 
de manifestări mimico-gesticulare şi neurovegetative. Labilul emoţional 
(chiar fără a fi vinovat) va reacționa şi-şi va argumenta spusele împovărat 
de disconfortul inhibant al temerii naturale pe care o resimte faţă de 
implicaţiile conjuncturale referitoare la învinuire, la care se adaugă blocajul 
afectiv faţă de interlocutorul însuşi. Gesturile de nervozitate, ticurile sau 
ridicarea tonului pe lângă faptul că semnifică lipsa de profesionalism a 
anchetatorului pot provoca o adevărată degringoladă în gândirea şi stările 
sufleteşti ale învinuitului (bănuitului) emotiv. 

Există în acest punct al contactului interpersonal, pericolul de a se 
interpreta greşit aşa-zisul „moment psihologic” creat şi de a-l „exploata 
eficient” prin chestionare directă, implicare. Precizările cu caracter 
acuzatorial sau prezentarea de probe poate complica şi mai mult tabloul 
psihocomportamental al emotivului, el putând ajunge, în ultimă instanţă, 
chiar la recunoaşterea unor fapte pe care nu le-a săvârşit. Din acest motiv 
trebuie privită cu multă precauţie orice relatare a învinuitului şi, în special, 
tot ceea ce afirmă şi îi este defavorabil. Aşa stând lucrurile, dacă labilul 
emoţional (în situația bănuitului-învinuitului care totuşi nu a comis fapta), i 
s-a creat un climat introductiv de încredere (realizabil prin abordarea în faza 
contactului iniţial, a unor problematici colaterale, față de care organul de 
urmărire să manifeste interes, să dea un sfat, să aibă o intervenţie, să 
strecoare o glumă sau să ştie să asculte cu răbdare) i se poate aduce în faţă 
problematica critică fără nici un risc. Mai mult, aceasta prilejuieşte, de 
regulă, un comportament în care se descifrează uşor indiciile naturaleţii şi 
dezinvolturii în argumentare şi justificări, sinceritatea surprinderii, 
învinuitul manifestând, mai degrabă, curiozitate faţă de învinuire decât 
teamă, exprimându-și păreri, răspunzând prompt la întrebări şi punând, la 
rândul său, o serie de întrebări. 

Altfel stau lucrurile în situaţia în care în persoana învinuitului se află 
chiar autorul faptei. Se constată, de regulă, că discuţiile introductive pe 
problematica colaterală nu dau roadele scontate. Ambianţa rămâne rece, 
răspunsurile sunt monosilabice, învinuitul nu se angajează sincer în dialog, 
„nu dă nimic de la el”2!. Analizând comparativ reactivitatea mimico- 


3I De exemplu: În discuţiile iniţiale avute cu N.V., învinuit de omorul 
comis la 16.11.1986, a cărui victimă a fost numitul M.N., deşi au fost puse în 
discuţie aspecte cu o problematică diversă, antrenantă, respectiv profesie, 

gesticulară a învinuitului, o fină interpretare va surprinde faptul că, dacă 
totuşi pe fondul sărac al dialogului colateral, se obţin răspunsuri şi crâmpeie 
de discuţii în limite relativ normale, nu acelaşi lucru se întâmplă atunci când 
se atacă problemele critice. Revenind la exemplul menţionat, prin aducerea 
în discuţie a problematicii ridicate de împrejurările săvârșirii omorului, s- au 
evidenţiat pe lângă negările stereotipe („nu cunosc”, „nu ştiu”, „nu-mi 
amintesc”), manifestări frecvente de evitare a privirii, pauze înainte de 
răspuns, spasmul glotic, sudoraţie, tremurul mâinilor, lipsa oricărei 
inițiative, toate acestea pe un fond general de suspiciuni din partea 
învinuitului. Manifestarea acestor tulburări psihocomportamentale net 
diferenţiate se explică printr-un mecanism psihologic extrem de subtil. 
Esenţa sa constă în aceea că persoana care a comis fapta dispune, în planul 
intim al personalității sale, de capacitatea psihică de a se degaja cu uşurinţă 
de situaţia de învinuit în cauză. Ea, neavând nimic cu cauza care este 
ascultată, îşi comută cu uşurinţă sfera preocupărilor şi a atenţiei către 
problematica introductivă, colaterală ce o captivează şi pe care o acceptă cu 
plăcere şi interes. Dimpotrivă, învinuitul care a săvârşit infracţiunea „nu are 
capacitatea psihică de comutare. Problematica sa centrală se exercită cu 
o forță inhibitorie deosebită asupra oricăror altor aspecte care se aduc 
în discuţie. Centrul excitaţiei sale nervoase, polarizează întreaga 
personalitate exclusiv către fapta săvârşită şi implicaţiile acesteia. Chiar 
dacă i se oferă posibilitatea destinderii, structurile subconştiente, 

prin mecanisme inhibitive îl ţin prizonierul condiției 
de învinuit în cauză, statut şi rol pe care nu le poate abandona. 

Deşi în fața organului de urmărire penală, învinuitul îşi impune 
desprindă cu uşurinţă şi să interpreteze corect notele artificialului, lipsa de 
participare, starea de disconfort psihic, teama şi suspiciunea continuă în 
întreaga atitudine de relație şi expresie a învinuitului nesincer. Această 
teamă rezultă din aceea că persoana care a comis fapta realizează natura pur 
introductivă a discuţiilor colaterale. Ea este preocupată de ceea ce bănuieşte 
că va urma după aceasta, fiind continuu în gardă cu privire la aspectele 


cerc de prieteni, timp liber, relaţii cu partenere de sex opus apropiate vârstei 
şi preocupărilor fireşti ale acestuia, totuşi nu s-a putut obţine o deschidere 
către dialog, atmosfera rămânând artificială, cu lungi tăceri, lipsită complet 
de iniţiativa firească şi spontaneitatea contextului care i se oferea. 

critice pe care le intuieşte că urmează şi în raport cu care îşi făureşte 
alibiurile””. 

Cât priveşte învinuitul care nu a săvârşit fapta ce i se impută, acesta 
se dăruieşte lesne tematicii abordate, participând cu naturaleţe la 
dezvoltarea ei. Odată fiindu-i lămurite statutul şi rolul în cadrul ascultării, el 
va alunga din plan psihic toată problematica ce-i provocase temere, iar cu 
privire la învinuire va argumenta natural, dezinvolt, participativ, dezinhibat, 
neavând, cu alte cuvinte, nimic care să-i inspire teamă. 

Rezultate deosebit de interesante în diferențierea celor două conduite 
opuse se pot obține prin interpretarea manifestărilor psihocomportamentale 
şi a reactivităţii de expresie a învinuiţilor față de întrebările directe în raport 
cu aspectele critice. Astfel, adresându-i-se întrebări de genul: 

- Dacă susțineți că nu a-ţi săvârşit fapta, atunci pe cine bănuiţi? 

- Ce credeţi, va fi descoperit autorul acestei fapte? 

- Ce credeţi că ar merita autorul pentru fapta sa? etc. 

Invinuitul care nu a săvârşit fapta va fi caracterizat printr-o 
participare autentică. 

De regulă, persoana sinceră este deosebit de spontană, îşi spune 
părerea deschis şi chiar dacă, de exemplu, nu bănuieşte o persoană anume, 
oferă totuşi, păreri care se vor plauzibile, cu forță, cu argumente. De obicei, 
aceasta îşi exprimă convingerea că autorul „nu poate scăpa de rigorile 
legii”, că „oricât de târziu, adevărul tot va ieşi la lumină”. In privinţa, de 
exemplu, a pedepsei, îşi exprimă, de regulă, indignarea şi ura pentru 
făptuitor, cerând sancțiuni foarte mari sau suplicii. Toate acestea pe fondul 


232 De exemplu: În cauza privind omorul comis la 15.11.1980, a cărui 
victimă a fost numitul A.A., învinuita B.A., concubina victimei, deşi s-a 
antrenat în discuţii colaterale, a participat la un dialog lipsită de naturaleţe, 
stângace, artificială, fără tonus, viaţă, întreaga personalitate a învinuitei era 
parcă „la pândă” în intenţia de a urmări şi „descifra”, la rându-i, efectele 
spuselor sale pe mimica anchetatorului. Faţă de întrebările critice şi 
problematica împrejurărilor rezultând din câmpul infracţiunii, învinuita a 
relatat permanent o  istorioară verosimilă, lipsită însă de vigoarea 
argumentării. Interpretarea şi a altor aspecte comportamentale, între care 
evitarea continuă a privirii, tremurul vocii, precum şi invariabilele „nu ştiu”, 
„nu-mi pot explica”, rostite în mod stereotip, indiferent de forţa şi logica 
probelor în acuzare, au întărit în mod cu totul justificat, convingerea că acest 
comportament este caracteristic efectelor emoţionale ascunderii adevărului — 
fapt dovedit pe parcursul anchetei judiciare. 

unei atitudini sincere, apropiate, deschise, care oferă indicii suficiente 
pentru un comportament natural, degajat, dincolo de implicaţiile cauzei. 

In faţa aceleiaşi întrebări, învinuitul care a comis infracțiunea este 
ezitant, stânjenit, „deosebit de încurcat”. Explicaţia psihologică constă în 
efectul paralizant — inhibitoriu, în stupoarea creată de întrebarea de genul 
„Ce credeţi, va fi identificat autorul omorului?” ... pusă tocmai într-o 
împrejurare deloc plăcută pentru acesta, vizând tragerea la răspundere 
penală pentru înfăptuirea justiţiei. De asemenea, referitor la identificarea 
făptuitorului, răspunsurile sale de obicei sunt: „eu ştiu ce să zic?”, 
„depinde”, iar în privinţa pedepsei pe care o consideră că ar merita-o 
autorul, cele mai frecvente răspunsuri sunt: „ce-o vrea legea” sau „cu ştiu ce 
să zic?”, „nu mă pricep”. De aceea, ce trebuie interpretat este nu atât 
răspunsul în sine, care poate să difere de la o persoană la alta, cât mai ales, 
efectele de-a dreptul paralizante ale acestor întrebări în conştiinţa 
individului care ascunde adevărul. 

Suspiciunea bănuitului în raport cu sărăcia datelor pe care le deţine 
referitor la ce ştie anchetatorul, cât ştie, de la cine ştie, împovărează la 
maximum conduita acestuia. Neparticipativ, ostil, rămânând în expectativă, 
de regulă, nu are puterea de a bănui pe cineva, vine cu justificări şi temeri 
de genul „nu pot să dau vina pe nimeni” ori „s-ar putea să greşesc”, 
nepropunând soluţii sau, chiar dacă o face, devine stângaci, neplauzibil, 
artificial. 

Neputând fi marcate, dar nici provocate de om în scop voit, 
manifestările comportamentale şi psihofiziologice amintite vor acompania 
ca un veritabil cortegiu starea de disconfort psihic pe care o trăieşte 
învinuitul. Cu privire la această complexă problematică trebuie subliniat, 
însă, faptul că a socoti asemenea manifestări drept probe de vinovăţie 
înseamnă a face o greşeală tot atât de mare ca şi atunci când s-ar afirma că 
siguranţa de sine ori promptitudinea şi certitudinea răspunsurilor date sunt 
probe certe ale vinovăţiei. Ceea ce trebuie reţinut este faptul că expresiile 
emoționale, coroborate cu probe verificate, pot sublinia, adică pot confirma 
sau infirma, ca un argument în plus, o teză valabilă, constituind indici 
orien-tativi asupra tentativelor comportamentului simulat în ancheta 
judiciară. 


5.3.2. Comunicarea non-verbală — reguli tactice specifice 
raporturilor interpersonale de opozabilitate şi confruntare 


Comunicarea dintre anchetator şi învinuit sau inculpat, nu se 
efectuea-ză numai pe plan verbal, utilizând limbajul natural articulat, ci 
oamenii reali-zează transfer de informaţii şi pe alte canale, prin aşa-numita 

comunicare non-verbală, extralingvistică (gestică, mimică, fond sonor al 
vorbirii). 

Canalele non-verbale realizează un surplus de comunicare, 
transmiţându-se stări psiho-emoţionale, anxietate, depresie etc. Avantajul 
comunicării extra-verbale constă în faptul că acesta scapă, în general, 
controlului voluntar, conştient, creând astfel o posibilitate de acces spre 
procesele informaţionale, atât din sfera gândirii reflectate, cât şi a 
nivelurilor psihologice nereflectate, antrenate în comunicarea realizată 
involuntar. 

Majoritatea transferului informaţional al afectivității are loc prin 
canalele extra-verbale. În timpul conversaţiei, comunicarea extra-verbală, 
şi, în concret, „contactele oculare” care au loc între privirile interlocutorilor 
în timp ce vorbesc sunt foarte importante. Controlul din privire se 
efectuează de către emiţător (învinuitul sau inculpatul) chiar şi în timpul în 
care el vorbeşte. Pe parcurs urmăreşte reacția partenerului, reacţie încă 
neverbală, şi în funcţie de ceea ce i se pare că vede la el îşi ajustează a doua 
parte a emisiunii sale. Astfel de controale oculare sunt făcute frecvent în 
cabinetul de interogatoriu, mai ales atunci când învinuitul sau inculpatul nu 
ştie de ce probe dispune anchetatorul şi mai ales atunci când emite 
informaţii denaturate sau false. Pentru învinuit sau inculpat este important 
să constate dacă anchetatorul a „înghiţit” sau nu informaţia incorectă. 

În timpul unei conversații obişnuite sau al unei relatări, privirea 
pendulează la partener cu intermitență. În momentele cruciale, exact la 
argumentele cele mai importante, ori unde ar fi, privirea revine la 
interlocutor spre a controla dacă a înţeles, dacă este de acord sau nu cu cele 
relatate. Urmărirea acestei pendulări oculare cere din partea anchetatorului 
foarte multă experienţă şi inteligenţă, căci revenirea la privirea directă poate 
semnala că învinuitul sau inculpatul a ajuns la un punct nodal, unde vrea să 
strecoare un neadevăr care ar putea avea importanţă. 

Anchetatorul va obţine o informație prețioasă, fie că este un adevăr şi 
atunci îl apropie de lămurirea cazului, fie că este o minciună, şi atunci poate 
evalua mai corect gradul de sinceritate, respectiv de nesinceritate a bănuitului. 

Cunoaşterea valorii informative a pendulării privirii trebuie să îl facă 
circumspect pe anchetator, care este dator să-şi însuşească controlul cât mai 
perfect al mimicii, al privirilor sale. Cu cât anchetatorul vrea să fie mai 
puţin permisiv, să nu se lase tatonat de bănuit, cu atât trebuie să fie mai 
stăpân pe cele mai mici reacţii involuntare care l-ar putea trăda şi ar de o 
armă valoroasă bănuitului. 

În anumite momente ale dialogului, bănuitul nu trebuie să ştie sub 
nici un motiv că anchetatorul aprobă sau nu unele din afirmaţiile sale. 

Privirea interlocutorului nu este numai o sursă de informaţii, ci şi un mijloc 
de condiționare a interlocutorului. La prima audiere, când i se cere 
bănuitului să relateze faptul incriminat, şi unde el va da o versiune evident 
favorabilă lui, anchetatorul trebuie să îl lase să spună tot ce vrea, să aibă 
mare fluenţă în expunere. Dacă în cursul acestei relatări spontane învinuitul 
nu este întrerupt, ci dimpotrivă, prin privirea sau prin mişcările capului, 
anchetatorul îl încurajează, foarte probabil el va furniza suficient material 
pentru ca monologul odată terminat, să se ajungă la un dialog critic. 
Această condiţionare prin gratificare este o capcană eficientă, care îl va 
ajuta pe anchetator să elaboreze în continuare o tactică adecvată situaţiei. 

In credința populară, cei care evită privirea interlocutorilor sunt 
oameni nesinceri. Mulţi psihologi sunt însă de părere că evitarea privirii în 
ochii altora, mai ales în ochii celor investiţi cu autoritate, este un semn de 
frustrare. Prin definiţie, orice învinuit sau inculpat, cei aflaţi în detenţie 
preventivă, sunt într-o puternică stare de frustrare. Pierderea, chiar şi 
vremelnică a libertăţii, contribuie la acea stare de frustrare, care în 
majoritatea cazurilor va duce la manifestări agresive. Agresivitatea în 
camera de audiere se manifestă mai ales în răspunsuri insolente, încercări 
de sfidare şi ca reacţie la privirea scrutătoare a anchetatorului, evitarea de a- 
l privi în faţă. Simptomul stării de frustrare nu trebuie să fie, deci, confundat 
cu o trăsătură de personalitate (sinceritate — nesinceritate). 

Anchetatorul care vrea să stabilească un contact uman cu învinuitul 
sau inculpatul trebuie să evite orice privire, gest sau vorbă care ar potenţa, 
cât de cât, starea de frustrare în care se găseşte acesta. 


5.3.3. Reguli tactice specifice raporturilor interpersonale 
de opozabilitate şi confruntare 


În literatura de specialitate, sunt câteva reguli tactice care pot facilita 
nu numai stabilirea unui contact verbal între interlocutori, dar în acelaşi 
timp, pot aduce un oponent în situaţia de a colabora: 

1. în contactul cu adversarul înainte de a fi ascultați, suntem priviţi; 

2. exprimarea clară, în limbaj inteligibil a interlocutorului este 
obligatorie; 

3. înainte de a vorbi, trebuie să ştim să observăm şi să ascultăm. 
Din primele clipe de contact cu bănuitul trebuie să-l studiem la început în 
ansamblu, şi apoi mişcările necontrolabile în momentul în care este 
chestionat asupra problematicii critice. Mare semnificaţie au şi pauzele pe 
care le face bănuitul, durata acestora putând fi interpretată ca indice al 
efortului de denaturare sau disimulare; 

4. față de interlocutor se recomandă a se avea o atitudine deschisă. 
Adesea cel anchetat trebuie să fie încurajat, fie prin flatare („Eu te ştiam de 
băiat deştept...”), fie prin utilizarea unei formule de generalizare şi nu de 
particularizare („Da, au mai făcut şi alții aşa ceva, nu eşti dumneata 
singurul...”), ori de minimalizare şi îndepărtare a pericolului („Vezi 
unde duce anturajul, consumul de alcool, în alte împrejurări fapta asta nu 
s-ar fi putut întâmpla...) etc.; 

5. învinuitul sau inculpatul trebuie să fie convins că este ascultat cu 
cea mai mare atenție, căci această atitudine exprimă respectul 
anchetatorului față de el. De aceea după ce îşi termină relatarea şi are 
impresia că a fost integral crezut se pot valorifica momentele psihologice 
create de întrebările de verificare a elementelor contradictorii sau 
nonconcordante, consecinţă a neadevărurilor structurate de interlocutor. 

6. faţă de interlocutor se recomandă a avea o atitudine echilibrată, 
exasperant de calmă, răbdătoare (de fapt tenacitate şi rezistență — „mai 
insistă încă puţin după momentul în care tu însuți simți că totul este 
zadarnic”). Aceasta deoarece în majoritatea cazurilor, timpul operează în 
defavoarea învinuitului sau inculpatului, starea tensională în care se află, 
până la mărturisirea completă, insecuritatea crescândă pe care o resimte în 
privinţa viitorului făcându-l să comită greşeli; 

7. înţelegerea umană faţă de învinuit, prescrisă de legile noastre, dar 
care nu se confundă cu „bunăvoinţa” sau cu „iertarea”, respectul persoanei 
învinuitului sau inculpatului, oricare ar fi crima pe care a săvârşit-o, creează 
un climat favorabil pentru a obţine, în limitele posibilului, cât mai multe 
informaţii de la învinuit sau inculpat — un gest de prietenie (apropierea 
scaunului, oferirea unei ţigări, a unei cafele etc.), un sfat, istorisirea unei 
întâmplări asemănătoare prin consecinţe, un proverb, o bătaie prietenească 
pe umăr etc., pot duce în momentele psihologice adecvat create, la 
mărturisiri complete. 


5.4. Etape şi strategii de interogare a învinuitului sau inculpatului 


5.4.1. Etapele ascultării învinuitului sau inculpatului” ** 


Atât în faza urmăririi penale cât şi în faza cercetării judecătoreşti, 
audierea învinuitului sau inculpatului cuprinde trei etape distincte: 


233 Aioniţoaie, C., Butoi, T., Op. cit., p. 90-120. 

e verificarea identităţii civile a învinuitului sau inculpatului, adică 
cunoaşterea statutului de persoană fizică a învinuitului sau inculpatului, în 
sensul legii civile; 

e ascultarea relatării libere; 

e adresarea de întrebări, din partea anchetatorului în faza de 
urmărire penală; a procurorului şi a părţilor în faza cercetării judecătoreşti, 
prin intermediul preşedintelui completului de judecată şi de către preşedinte 
sau membrii completului, tot prin intermediul preşedintelui de complet. 

a) Verificarea identităţii civile” a învinuitului sau inculpatului. 
Parcurgerea acestei etape este obligatorie pentru a nu fi învinuită altă 
persoană decât cea care a săvârşit infracțiunea. Verificarea identității constă 
în întrebări cu privire la nume, prenume, poreclă, data şi locul naşterii, 
numele şi prenumele părinţilor, cetăţenia, studii, situația militară, loc de 
muncă, ocupaţie, domiciliu, antecedente penale, precum şi la alte date care 
pot contura situaţia civilă a învinuitului. 

Un moment important al acestei etape îl constituie introducerea în 
atmosfera învinuitului, scop în care i se pot adresa întrebări ce nu au 
legătură cu cauza, în vederea stabilirii contactului psihologic. În continuare 
se aduce la cunoştinţa învinuitului fapta care face obiectul cauzei, punân- 
du-i-se în vedere să declare tot ceea ce ştie cu privire la fapta şi învinuirea 
care i se aduce în legătură cu aceasta. Înainte de a fi ascultat, învinuitului i 
se solicită să dea o declaraţie scrisă personal cu privire la învinuirea adusă. 
Prima etapă a ascultării reprezintă, de fapt, primul contact dintre învinuit şi 
cel care efectuează ascultarea şi este hotărâtoare pentru orientarea modului 
cum se va desfăşura activitatea ulterioară a organului de urmărire penală. 

Verificarea identității nu constituie doar un simplu act tehnic, ci un 
bun prilej de a studia comportamentul învinuitului faţă de situaţia în care se 
află, modul cum reacţionează la întrebările ce 1 se adresează, gesturile, 
starea de tensiune sau calmul pe care le afişează. Aceste observaţii ajută la 
stabilirea procedeelor tactice de ascultare; cu cât ele sunt mai complete şi 
mai temeinice, cu atât ascultarea va fi mai uşoară. 


234 S-ar putea formula anumite obiecţii privind utilizarea termenului de 
identitate civilă. Susţinem această formulare pornind de la necesitatea ca 
identificarea să se facă pe baza buletinului de identitate sau a actelor de stare 
civilă. În practică se cunosc situaţii când identificarea s-a făcut pe baza unor 
legitimaţii, iar autorii infracţiunilor s-au sustras apoi urmăririi. De asemenea, 
s-au întâlnit situaţii, mai rare, de trimitere în judecată, în lipsă, a unor 
persoane ce nu aveau identitatea corect stabilită. 

b) Ascultarea relatării libere. Această etapă începe prin adresarea 
unei întrebări cu caracter general prin care învinuitului i se solicită să 
declare tot ceea ce are de arătat în legătură cu învinuirea ce i se aduce. În 
acest mod, organul de anchetă judiciară oferă învinuitului posibilitatea de a 
declara tot ceea ce consideră că interesează cercetarea. O astfel de întrebare 
ar putea fi formulată în maniera: „Sunteţi învinuit de săvârşirea infracţiunii 
de omor, faptă prevăzută şi pedepsită de art. 174 C.p., constând în aceea 
că în ziua de ... aţi aplicat numitului B.N. mai multe lovituri de cuţit, în 
urma cărora acesta a decedat. Ce aveţi de declarat cu privire la această 
învinuire? 

Invinuitul are posibilitatea să prezinte faptele în succesiunea lor 
firească, fără a i se limita în vreun fel expunerea prin adresarea altor 
întrebări. În acelaşi timp, anchetatorul are posibilitatea să-l studieze pe 
învinuit, să-l observe şi să noteze omisiunile, ezitările, aspectele cu privire 
la care apar contraziceri pentru ca, ulterior, pe marginea lor, să-şi 
stabilească procedeele tactice ce le va adopta în ascultare. In timpul 
ascultării libere, anchetatorul trebuie să evite întreruperea relatării 
învinuitului, aprobarea sau dezaprobarea afirmațiilor acestuia, să-şi 
manifeste satisfacția sau nemulțumirea. În funcție de poziţia celui ascultat 
trebuie să dovedească stăpânire de sine, răbdare, calm şi, în general, o 
atitudine prin care să nu-şi exteriorizeze sentimentele față de învinuit. 

Relatarea liberă este un bun prilej pentru anchetator de a cunoaşte şi 
de a analiza poziția învinuitului prin compararea celor prezentate cu 
materialul probator existent la dosarul cauzei. Toate observaţiile făcute în 
cursul acestei etape vor constitui temei pentru stabilirea procedeelor tactice 
care vor fi folosite în continuare. De aceea, chiar şi atunci când învinuitul 
neagă faptele, denaturează adevărul, nu trebuie adoptată o poziție rigidă, 
ostilă față de acesta, deoarece există posibilitatea ca ulterior, să i se 
demonstreze poziţia obstrucționistă în anchetă. 


c) Adresarea de întrebări şi ascultarea răspunsurilor învinuitului 
sau inculpatului. După ce învinuitul a relatat liber referitor la învinuirea 
adusă, i se adresează întrebări cu privire la fapta ce formează obiectul 
cauzei şi învinuirii. Adresarea de întrebări în scopul lămuririi tuturor 
împrejurărilor cauzei reprezintă ultima etapă a ascultării învinuitului ori 
inculpatului, etapă în care se oglindeşte în cel mai înalt grad modul cum a 
fost pregătită această activitate”. 


235 Bieltz, P., Gheorghiu, D., Logică judiciară, Editura Pro 


Transilvania, Bucureşti, 1998. ,Propozițiile interogative numite şi 
«întrebări», ocupă un loc important şi au o însemnătate deosebită, deopotrivă 

Întrebările trebuie să îndeplinească o serie de condiţii, printre care: 

e să fie clare și precise; 

e să fie formulate la nivelul de înțelegere al celui ascultat; 

e să nu sugereze răspunsul pe care-l aşteaptă organul de urmărire 
penală; 

e să oblige pe învinuit să relateze şi nu să determine un răspuns 
scurt de genul da sau nu; 

e să nu pună în încurcătură pe învinuit, mai ales atunci când acesta 
este bine intenţionat, interesat în a declara adevărul. 

In această etapă se adresează întrebări prevăzute în planul de 
ascultare care pot fi completate cu întrebări formulate pe parcursul 
ascultării, în funcţie de răspunsurile învinuitului, de poziţia sa, de 
problemele nou apărute în timpul ascultării. 

Întrebările folosite în timpul ascultării pot fi clasificate în mai multe 
categorii, în raport cu scopul urmărit, cu natura şi aria de cuprindere a 
aspectelor care urmează a fi lămurite, astfel: 

e întrebări „femă” (cu caracter general), care vizează fapta — 
învinuirea în ansamblul său; 

e întrebări „problemă” prin care se urmăreşte lămurirea unor 
aspecte ale activităţii ilicite desfăşurate, anumite aspecte ale cauzei; 

e întrebări „defaliu”, având caracter strict limitat la anumite 
amănunte prin care se urmăreşte obţinerea de explicaţii ce pot fi verificate. 
Aceste întrebări pot fi de precizare, de completare, de control, prin 
adresarea cărora se urmăreşte determinarea cu exactitate a unor împrejurări, 
pentru lămurirea unor aspecte omise cu ocazia relatării libere, pentru 
verificarea siguranței şi constanței în declaraţii a persoanei ascultate. 

Alegerea întrebărilor care vor fi folosite în timpul anchetei depinde, 
în primul rând, de poziţia învinuitului cu privire la învinuire, poziţie ce 
poate consta în recunoaşterea faptei şi a învinuirii, negarea, respingerea 


în activitatea ştiinţifică şi în activitatea practică, iar analiza lor sistematică 
este de competenţa unei discipline logice speciale — logica erotetică — parte a 
logicii aplicate ale cărei rezultate au o importanţă specială şi pentru logica 
juridică. De pildă, printre cele mai importante instrumente la care apelează 
cercetările psiho-sociale (sondajul de opinie, ancheta socială şi interviul), iar 
altele se dovedesc indispensabile juriştilor în diferite etape esenţiale pentru 
activitatea lor, cum sunt: interogatoriul, ancheta sau biodetecţia judiciară, nu 
sunt altceva decât sisteme de întrebări cu particularități şi organizare 
specială”. Studenţii vor aprofunda p. 169-203 din op.cit. şi vor prezenta cel 
puţin două referate cu ocazia seminariilor. 

învinuirii, diminuarea — atenuarea învinuirii prin recunoaşterea parțială, de 
regulă a unor aspecte mai puţin grave ale activităţii ilicite desfăşurate, 
refuzul de a face declaraţii. 

În cazul recunoaşterii învinuirii, după terminarea expunerii libere, 
dacă se apreciază că declaraţia nu este completă sau unele probleme sunt 
neclare, se procedează la adresarea unor întrebări de completare, de 
precizare şi de control. Întrebările trebuie să se refere la fapte, împrejurări 
concrete, evitându-se a se solicita învinuitului să facă aprecieri, presupuneri 
ori să exprime opinii personale. 

In condițiile când învinuitul încearcă să nege faptele, pe lângă 
întrebările de completare, de precizare şi de control, trebuie să se 
folosească, în mod deosebit, întrebările detaliu. O situaţie aparte o prezintă 
aceea că învinuitul refuză să facă declaraţii. Cunoscând personalitatea şi 
psihologia celui ascultat, anchetatorul trebuie să stabilească motivele pentru 
care el refuză colaborarea. 


5.4.2. Strategii de interogare a învinuitului 
sau inculpatului (bănuitului)”® 


Cunoaşterea împrejurărilor în care a fost săvârşită infracțiunea şi 
stabilirea corectă a datelor privind persoana învinuitului (inculpatului) 
folosesc anchetatorului la stabilirea procedeelor tactice de efectuare a 
ascultării. 

Tactica ascultării învinuitului (inculpatului) cuprinde metode şi 
mijloace legale folosite în activitatea de ascultare, în scopul obţinerii unor 
declaraţii complete şi veridice, care să contribuie la aflarea adevărului şi 
clarificarea tuturor aspectelor cauzei. Dispoziţiile legale şi regulile tactice 
criminalistice reprezintă elemente de bază în stabilirea tacticii de ascultare. 
O tactică adecvată presupune adaptarea regulilor generale la fiecare cauză 
în parte, la personalitatea celui ascultat şi la poziția învinuitului 
(inculpatului). 

In cele ce urmează vom prezenta procedeele tactice de ascultare a 
învinuitului, cunoscute în practica autorităţilor judiciare: 


_a) Strategii de interogare vizând folosirea întrebărilor de detaliu. 
Intrebările de această natură se folosesc pentru a obţine de la învinuit 
amănunte referitoare la diferitele împrejurări ale faptei săvârşite, care să 
permită verificarea explicaţiilor. Scopul utilizării acestor întrebări este de a 


36 Aioniţoaie, C., Butoi, T., op.cit., p. 109-120. 

demonstra bănuitului netemeinicia susținerilor sale şi de a-l determina să 
renunţe la negarea faptelor săvârşite. Practica atestă că acest procedeu tactic 
dă rezultate bune în cazul învinuiţilor recidivişti (infractori cu experienţă) 
care, deşi îşi pregătesc atent declaraţiile, comit totuşi erori şi inconsecvențe 
logice. Or, tocmai asemenea aspecte trebuie exploatate, prin folosirea 
acestui gen de întrebări, pentru a determina furnizarea datelor necesare 
aflării adevărului, colaborarea învinuitului, clarificarea problemelor cauzei. 
De aceea, întrebările detaliu, împreună cu alte procedee de ascultare, sunt 
folosite frecvent în cazul când învinuitul face declaraţii nesigure, 
contradictorii. 


b) Strategii de interogare repetată. 

Acest procedeu constă în reaudieri ale învinuitului cu privire la 
aceleaşi fapte, împrejurări, amănunte, la intervale diferite de timp. Intre 
diversele declaraţii ale învinuitului vor apare, inevitabil, contraziceri, 
nepotriviri, cu toate încercările de a reproduce cele relatate anterior, pentru 
că detaliile nu vor putea fi puse la punct, nu vor putea fi repetate, cu toate 
pregătirile făcute în acest sens de către acesta, demonstrându-i-se, astfel, 
netemeinicia afirmațiilor pe care le-a făcut anterior şi putând fi determinat 
să recunoască adevărul. 


c) Strategii de interogare sistematică 

Acest procedeu se foloseşte atât în cazul învinuitului sincer, pentru a- 
l ajuta să lămurească complet toată problematica cauzei, mai ales în cauzele 
complexe, cât şi al celor nesinceri pentru că îi obligă să dea explicaţii logice 
şi cronologice la toate aspectele privind învinuirea. 

In cadrul acestui procedeu, prin intermediul întrebărilor problemă, 
învinuitului i se solicită să clarifice sistematic cum a conceput şi pregătit 
infracţiunea, persoanele participante şi modul în care a acţionat fiecare. 
Atunci când cel ascultat a săvârşit mai multe infracțiuni, în raport cu perso- 
nalitatea şi psihologia acestuia, anchetatorul va stabili dacă ascultarea va 
începe în legătură cu infracțiunea cea mai uşoară sau cea mai gravă. Când 
există mai mulţi învinuiți în cauză, fiecare trebuie ascultat atât cu privire la 
activitatea proprie, cât şi separat, cu privire la activitatea fiecărui 
participant. 


d) Strategii de interogare încrucişată 

Scopul acestui procedeu este de a înfrânge sistemul de apărare al 
învinuitului nesincer, care se situează pe poziţia negării totale a faptelor 
săvârşite. Este un procedeu ofensiv şi constă în ascultarea aceluiaşi învinuit 
de către doi ori mai mulţi anchetatori ce s-au pregătit în mod special în 
acest scop şi cunosc problemele cauzei în care se face ascultarea. Procedeul 

prezintă un anumit avantaj, dar şi dezavantaj. Avantajul constă în faptul că 
învinuitului sau inculpatului nu i se dă posibilitatea să-şi pregătească 
răspunsuri mincinoase, întrebările fiind adresate de fiecare anchetator alter- 
nativ, într-un ritm susținut, alert. Dezavantaje: derutarea persoanelor cu 
structură psihică slabă, încurcarea celui ascultat, anchetatorii înşişi putân- 
du-se încurca reciproc, mai ales atunci când nu toți stăpânesc perfect 
problema cauzei. 


e) Strategii de interogare vizând tactica complexului de 
vinovăţie. 

Acest procedeu constă în adresarea alternativă a unor întrebări care 
conţin cuvinte afectogene (critice) privitoare la faptă şi la rezultatele ei şi a 
unor întrebări ce nu au legătură directă cu cauza. Pentru realizarea scopului 
— obţinerea unor declaraţii sincere — trebuie observate atent reacțiile 
învinuitului la diversele întrebări ce i se adresează, întrucât reuşita 
procedeului nu depinde numai de răspunsurile celui ascultat, ci şi de 
observarea şi aprecierea acestuia. 


f) Strategii de interogare vizând folosirea probelor de vinovăţie. 

Procedeul se foloseşte în ascultarea învinuitului nesincer, care 
încearcă să denatureze adevărul, să îngreuneze cercetările, mai ales dacă 
este recidivist, ce, de regulă, recunoaşte faptele numai în măsura în care este 
convins despre existența şi temeinicia probelor administrate împotriva sa. 
Procedeul se utilizează numai după cunoaşterea exactă a poziţiei învi- 
nuitului. Aceasta presupune ca învinuitului ascultat să i se consemneze 
declaraţia, indiferent de poziţia avută faţă de faptele pentru care este învi- 
nuit, întrucât numai astfel se poate adopta procedeul tactic de ascultare 
adecvat. 

Obţinerea de rezultate bune prin folosirea acestui procedeu este 
asigurată de respectarea unor cerinţe, printre care: 

e cunoaşterea temeinică de către anchetator a tuturor probelor din 
dosar, a legăturii ce există între acestea şi activitatea ilicită desfăşurată de 
către învinuit; 

e cunoaşterea valorii fiecărei probe din dosar; 

e stabilirea celui mai indicat moment pentru folosirea probelor de 
vinovăţie şi a ordinii în care acestea vor fi prezentate; 

e stabilirea judicioasă a întrebărilor ce vor însoți prezentarea 
probelor. 


Atenţia care trebuie acordată folosirii acestui procedeu de ascultare se 
explică prin aceea că orice eroare din partea anchetatorului poate 

compromite întreaga muncă desfăşurată pentru determinarea învinuitului să 
facă declaraţii veridice şi complete; luând cunoştinţă prematur de probele 
existente, cel ascultat va recunoaşte numai ceea ce este dovedit sau, 
convingându-se de insuficienţa ori de forţa probantă redusă a dovezilor de 
vinovăţie prezentate, va continua să persevereze în a respinge învinuirea 
adusă. In raport de personalitatea şi psihologia învinuitului se poate proceda 
la prezentarea frontală sau prezentarea progresivă a probelor de vinovăţie. 
Prima metodă presupune prezentarea în mod neaşteptat, de la început, a 
probelor care îi dovedesc vinovăția şi adresarea de întrebări directe cu 
privire la fapta săvârşită. Inaintea acestui moment, învinuitul sau inculpatul 
trebuie să fie întrebat în legătură cu împrejurările dovedite prin probele care 
urmează a fi folosite, urmărindu-se, astfel, crearea momentului psihologic 
necesar cunoaşterii faptelor, renunţării la poziţia de nesinceritate. 

In practica organelor de anchetă judiciară este mai frecvent folosită 
prezentarea progresivă a probelor de vinovăţie, ce constă în ascultarea în 
mod treptat, plecându-se de la aspecte mai puţin importante, cu prezentarea 
de probe care nu dovedesc nemijlocit săvârşirea faptei, vinovăția, 
continuându-se cu cele ce au relevanţă deosebită, din care rezultă direct 
vinovăția. 

g) Strategia interogării unui învinuit sau inculpat despre 
activitatea celorlalţi participanţi la săvârşirea infracţiunii. 

Procedeul se aplică atunci când în cauză există mai mulți învinuiți 
(inculpaţi) participanți la săvârşirea aceleiaşi infracţiuni. Cunoaşterea 
învinuirilor inculpaților implicaţi în cauză permite anchetatorului să 
găsească veriga cea mai slabă în rândul participanţilor şi cu aceasta să 
înceapă ascultarea. Se solicită celui ascultat să declare ceea ce cunoaşte 
despre activitatea celorlalţi participanţi la infracţiune, lăsându-i-se impresia 
că persoana sa interesează mai puțin organul de urmărire penală. În acest 
mod, învinuitul poate prezenta date valoroase în legătură cu infracțiunea 
săvârşită, date pe care ulterior, va trebui să le explice, iar apoi să facă 
declarații despre propria activitate. 

Procedeul prezintă şi dezavantaje pentru că nu întotdeauna cel 
ascultat este dispus să divulge activitatea participanților, având în vedere 
înțelegerile stabilite înainte, dar mai ales după săvârşirea infracțiunii, 
privitoare la modul de comportare în eventualitatea descoperirii faptelor. 
Neştiind dacă şi ce au declarat ceilalți participanţi, fiecare va avea rețineri, 
dar va manifesta, în schimb, un interes deosebit pentru a afla din anchetă 
care este poziția celorlalți învinuiți. Cu răbdare, tact şi perseverenţă se poate 
ajunge la determinarea învinuiților să facă mărturisiri, să declare despre 
faptele comise de către ceilalți participanți. 


209 


Prin confruntarea datelor obținute din declaraţiile participanților, 
chiar dacă nu au declarat totul despre propria activitate, anchetatorul poate 
desprinde concluzii cu privire la sinceritatea celor implicaţi în cauză. Acest 
procedeu permite obținerea unor rezultate pozitive, întrucât fiecare învinuit 
aflat în faţa unor date cunoscute de anchetator, despre care el nu declarase 
nimic anterior, va fi mai cooperant în relatarea activităților infracţionale a 
celorlalți participanţi, în măsura în care le cunoaşte. 


h) Strategia interogării vizând spargerea alibiului”” sau 
justificarea timpului critic 

Timpul critic reprezintă suma duratei activităților ce au precedat 
săvârşirea infracţiunii, a acţiunilor ce caracterizează săvârşirea infracțiunii şi 
perioada imediat post-infracţională. Acest procedeu se foloseşte, de regulă, 
atunci când bănuitul refuză să facă declaraţii. Cunoscându-se activitatea 
bănuitului i se va solicita să declare locul unde s-a aflat, cu cine a luat 
legătura, ce a întreprins înainte, în timpul şi după săvârşirea infracțiunii. 
Explicaţiile date vor fi verificate minuţios pe zile, ore, minute şi locuri. De 
asemenea, procedeul se foloseşte în ascultarea infractorilor nesinceri, 
refractari, oscilanți în declaraţii, care încearcă să îngreuneze aflarea 
adevărului. Acestora li se va cere să arate ce au făcut pe zile şi ore, să 
prezinte locurile unde s-au aflat şi persoanele cu care au luat legătura. 

Verificarea datelor furnizate de bănuit oferă anchetatorului 
posibilitatea constatării nesincerităţii relatărilor, întrucât în declaraţiile 
acestuia apar neconcordanţe în justificarea timpului critic. 

Pe baza rezultatelor verificărilor, folosindu-se starea psihică a 
bănuitului, acesta va putea fi determinat să recunoască faptele cu ocazia 
unei noi ascultări. În cazul acestui procedeu se mai poate solicita bănuitului 
să justifice sursa mijloacelor de existență (în cazul celor neîncadrați în 
muncă), să dea explicaţii cu privire la proveniența bunurilor, valorilor găsite 
cu ocazia percheziţiilor corporale sau domiciliare. 

Utilizarea procedeului de justificare a timpului critic permite 
extinderea anchetei judiciare asupra altor infracțiuni şi făptuitori mai ales 


23g Definim alibiul ca pe „un construct mental (strategie) 


cognitiv- demonstrativă, parțial acoperită faptic, prin care persoana bănuită 
caută: 

a) în timp - să rămână cât mai aproape de timpul comiterii faptei; 

b) în spațiu - să se plaseze cât mai departe de locul comiterii faptei, 
unde 

c) să-şi facă simțită prezenţa. 

că, aşa cum demonstrează cazuistica judiciară, tăcerea reprezintă, la fel ca şi 
alibiul, încercarea de a ascunde şi alte fapte, ca şi pe participanţi. 


1) Strategii vizând interogatoriul psihanalitic 

Interogatoriul psihanalitic”*% este interogatoriu viitorului, este 
inofen-siv, curat, respectă „integral demnitatea, drepturile şi libertățile 
cetăţeanului din perspectiva prezumţiei de nevinovăție, este un joc al 
inteligenței prilejuit preponderent de o simplă discuţie asupra cazului şi care 
dă posibilitatea individului de a se apăra cu toate mijloacele — cele legale 
sau ilegale”. 

Comportamentul duplicitar este des întâlnit în practica judiciară, 
simularea desemnând efortul conştient întreprins cu perseverenţă de către 
subiectul interogat pentru a masca trăiri, unele stări sufleteşti, intenții, 
acţiuni, fapte şi probe cu scopul de a aduce ancheta judiciară pe căi greşite, 
în vederea sustragerii de la pedeapsă. Duplicitatea (simularea) este 
caracteristica unei persoane care adoptă două atitudini şi joacă 
premeditat două roluri, afişează sentimente şi gânduri diferite de cele pe 
care le simte cu adevărat. Analizând minciuna la intersecția dintre forma 
gândită, forma transmisă şi factualitate, se reţine: 

- simularea este asigurată de divergenţa dintre forma gândită şi cea 
exprimată; 

Minciuna reprezintă constructul mental strategic, apărarea, pe care, 
din perspectiva psihologiei judiciare, bănuitul o îndreaptă împotriva celui 
ce îl interoghează, adoptând un comportament voit contrafactual cu 
referință voit pragmatică şi vizând o finalizare persuasiv intenţională. 

In timpul anchetei apare la individul supus ei, un dezechilibru psihic 
provocat de excesiva acumulare de energie determinată de conflictele 
interpsihice. Astfel, conflictul dintre pulsiunile inconştientului şi 
actul conştient determinate de raportul Eu — realitate se 
concretizează în manifestări ce scapă cenzurii conştientului, fiind 
localizate la nivelul preconştientului. 


38 Butoi, T., Psihanaliza crimei, Editura Ştiinţifică şi Tehnică, 


Bucureşti, 1994. 

Strat de vigilenţă, filtru cu 
conţinut moral, etic şi juridic. 
strat artificial creat prin interiori- 
zarea normelor de instrucţie şi 
educaţie. 

Este propriu, individual şi relativ 


SUPRA-EUL, SUPRA-EGO 
STRATUL CENZURII 
Conflict 


fix. Formează coordonatele de Strat de vigilenţă 
bază ale caracterului. Repune şi 
refulează tendințele neconforme 


standardelor sale. 


Stratul conştient. Conştiinţa acţională, 
vie la un moment dat (starea trăită). 
Exprimă starea prezentă. Acceptă ten- 


Acceptă şi ţine în stare de rezervă 
tendinţele şi pulsiunile nerefulate 
acceptate de cenzură, pregătindu-le 
pentru a acorda şi a fi conştientizate 
de către ego la momentul optim 


dinţe şi pulsiuni cărora le dă valenţele 
prezentului, conştientizându-le în 
contextul stimulării externe. 

În termeni psihanalitici acesta este 
determinat de subconştient. Reprezintă 
trăirea de o clipă a subconştientului. 


Conţine puterea individului stocaţă, 
concluziile personale, complexeld 
emoţionale. Ţine seama de cerință 
individului şi intră permanent în 
conflict cu realităţile externe 


Reprezintă pornirea tensională a sinelui. 
Este reprimată de Supra-Eu atunci când 


nu concordă cu grila tangenţelor sale 


Purtătorul experienţelor şi trăsăturilor 
fundamentale ale speciei şi rasei. Este 


INCONSTIENTUL 


un dat ancestral, natural, primar, 
biologic. Conţine instinctul de conser- 
vare a speciei şi a individului 


Schița instanţelor psihanalitice 
(Tudorel Butoi) 

Altfel spus, conținuturile intelectuale sunt respinse, refulate de 
conştiinţă ca stări ce trezesc anchetatorului atitudini de autocontrol în 
scopul acoperirii manifestărilor emoţionale, dar ele continuând să-şi 
exercite presiunea asupra cenzurii conştientului, provocând acte greşite. În 
interogatoriul care se adresează făptuitorului acesta se va autodemasca sub 
influența Eu-ului sedimentat în subconştient, alături de Eu-ul primitiv şi 
brutal, identificând la aceştia lapsusuri, erori caracteristice, acte 
simptomatice, uitarea sau deformarea unor nume familiare etc. 

- lăsarea obiectelor, în cursul cercetării câmpului faptei, specialistul 
criminalist identifică primele acte simptomatice ale subconştientului care 
sunt veritabili indici orientativi în direcția identificării făptuitorului. Acest 
act simptomatic de uitare a obiectelor în câmpul faptei se explică prin faptul 
că se scapă de sub controlul cenzurii unele elemente asupra cărora acesta 
veghează, aceasta slăbindu-se din cauza instinctului de conservare activat 
de teama de a fi identificat; 

- revenirea la locul faptei este consecinţa necesităţii detensionării 
psihice a făptuitorului sub presiunea Eu-ului social care dezaprobă 
inconştient actul criminal. Unii autori cred că eterna reîntoarcere la locul 
faptei este generată de plăcerea înfiorătoare şi dulce a tensiunilor emoţional 
afective pe care o dă făptuitorului retrăirea actului infracțional şi 
descărcarea treptată a tensiunilor. Psihanalitic, credem că revenirea vine din 
instinctul de conservare, de a se asigura că nu s-a comis nici o greşeală; 

- lapsusul este tributar imaginilor flotante care sunt în apropierea 
conştiinţei. Influenţa lor se resimte făcând să devieze curgerea normală a 
vorbirii, nu din cauza asemănărilor pur acustice dintre două cuvinte, ci din 
cauza unui gând ascuns sau din cauza unei stări generale contradictorie 
celei pe care o afirmă verbal; 

- uitarea cuvintelor şi a numelor proprii: cercetarea numelor 
proprii în interogatoriu este de o mare importanţă. Atenţia trebuie îndreptată 
asupra numelor în legătură directă cu vina, asupra cărora conştiinţa 
veghează cu rezonanţă sau contiguitate în acest sens; 

- erorile de lectură şi de scris: cauza este aceeaşi ca şi la producerea 
unui lapsus. O idee este refulată sub presiune unei neplăceri ulterioare, 
imaginile flotante din jurul conştiinţei prin forța lor dinamică modifică 
mersul normal al scrisului şi cititului, de aceea nu este lipsit de importanță 
obiceiul unor magistrați de a-l pune pe reclamant să-şi citească singur 
declaraţiile; 

- actele simptomatice accidentale sunt mărturisiri involuntare ale 
unor gânduri, afecţiuni, repulsii, care scapă de sub controlul vigilent al 
Eu-ului conştient. Autorul unui act simptomatic îşi dezvăluie o intenţie a 

subconştientului într-un moment când cenzura nu îşi exercită cu strictețe 
rolul său; 

- asociaţiile de idei“ , se bazează pe aglutinarea ideilor şi centrarea 
lor pe un trunchi ideativ, un cuvânt sau o idee ce face parte dintr-un 
complex psihic. 

Condiţia interogatoriului psihanalitic este realizarea atmosferei 
de intimitate din care se poate obţine starea de confianţă, permiţând 
Eu-ului social, matricei morale să se armonizeze cu tensiunile refulate 
prin actul mărturisirii, acceptării comiterii faptei şi a pedepsei. 

j) Coordonatele psihologice ale instituţiilor confruntării, 
prezentării pentru recunoaştere şi reconstituirii ca activităţi ale 
urmăririi penale 

e Confruntarea 

Din perspectivă strict psihologică, confruntarea, ca activitate de 
urmărire penală, constă în ascultarea a două persoane, una în prezența 
celeilalte, între declarațiile lor existând contraziceri esențiale cu privire 
la aceeaşi problemă. 

Deşi scopul principal al confruntării îl constituie înlăturarea 
contrazicerilor dintre declarațiile persoanelor ascultate cu privire la una 
şi aceeaşi problemă, totuşi nu trebuie să se omită faptul că efectuarea 
acestui act poate duce şi la realizarea altor obiective. In practica 
organelor de urmărire penală, confruntarea este folosită şi în scopul 
verificării şi precizării unor declarații ale învinuiților sau inculpaţilor 
participanți la aceiaşi infracțiune prin care aceştia şi-au recunoscut faptele 
săvârşite. 

Procedând la pregătirea confruntării, organul de urmărire penală 
trebuie să cunoască persoanele ce vor fi confruntate şi sub aspectul 
dominantelor de ordin psihologic. 

Este ştiut faptul că emotivii pot fi neclari în declarații, într-o oarecare 
măsură nesiguri, se pot contrazice, se pot inhiba uşor, mai ales atunci când 
se află în confruntare cu persoane superioare lor prin cultură, statut social, 
forță fizică. Trebuie ţinută seama de faptul că procedura confruntării 
creează, de regulă, chiar şi pentru persoanele de bună-credință, un climat 
tensional, de îngrijorare prin prisma reflexiei asupra „consecinţelor”. In 
timpul confruntării se impune observarea atentă a persoanelor confruntate 


239 T Butoi, Psihanaliza crimei — Studenții vor studia 
comportamentele mecanismului psihanalitic şi analizele de caz (omorul cu jaf 
— victimă Ionescu Maria, autor Tarantoc Maria şi criminalul în serie Pascu 
Nicolae). 

şi, în special, a celei care neagă, considerată nesinceră, pentru a vedea cum 
reacționează la diferitele întrebări care i se adresează, la care întrebare a 
manifestat nelinişte, care a surprins-o, la care a evitat răspunsul, reacţiile 
sale faţă de răspunsurile persoanei cu care este confruntată. De fapt pentru 
cel ce instrumentează cauza, confruntarea este un bun prilej de observare 
psihologică a persoanelor confruntate. Organul de urmărire penală trebuie 
să acorde atenție nu numai declarațiilor persoanei confruntate, ci şi 
manifestării ei, efectelor pe care le produc asupra acesteia, diferitele 
întrebări care i se adresează, modului cum sunt formulate şi promptitudinea 
răspunsurilor pe care le dă. Fin observator, cu temeinice cunoştinţe 
psihologice, anchetatorului i se oferă aşadar prilejul de a discerne asupra 
simptomatologiei comportamentului simulat al persoanelor confruntate. 

Permanent atent, nu va pierde niciodată din vedere faptul că dacă 
interpretarea psihologică a datelor desprinse cu ocazia ascultărilor 
anterioare este importantă, aceasta este esenţială la confruntare. 

Se recomandă contactul psihologic direct, faţă în față al organului de 
urmărire penală cu persoanele confruntate pentru asigurarea tuturor 
posibilităţilor de studiu şi supraveghere. Practica demonstrează că 
tatonarea directă, îndeosebi vizuală, observativă, pune în stare de 
inferioritate psihică pe cel care ascunde adevărul. In general, la acesta se 
constată pe parcursul confruntării, un întreg cortegiu caracteristic 
comportamentului simulat: scădere a fermităţii argumentării, ezitări, 
reveniri şi perioade de latenţă în răspunsuri etc. Un anchetator cu o bună 
pregătire psihologică poate să le surprindă pentru că este greu de 
susținut un neadevăr în faţa celui care cunoaşte realitatea. 

e Prezentarea pentru recunoaştere 


Prezentarea pentru recunoaştere are un loc distinct în cadrul 
urmăririi penale, prin această activitate urmărindu-se identificarea 
persoanelor, cadavrelor, lucrurilor sau animalelor care au legătură cu 
cauza prin mijlocirea persoanei care le-a perceput anterior şi a reținut 
în memorie semnalmentele, trăsăturile exterioare ale persoanelor, ori 
caracteristicile obiectelor şi animalelor. Precizarea se impune pentru a se 
preveni orice confuzie între realitatea psihică de recunoaştere şi noțiunea de 
recunoaştere în accepțiunea sa juridică, respectiv, de mărturisire a 
adevărului. 

Recunoaşterea este un proces psihologic mai uşor pentru că 
reactualizarea informaţiilor percepute anterior nu solicită un efort mare, 
spre deosebire de reproducerea întâlnită în cazul mărturiilor obişnuite. 
Datorită faptului că reprezintă rezultatul unor mecanisme psihologice: 
observare, memorare şi redare, recunoaşterea poate fi mai mult sau mai 

puţin precisă. De aceea în desfăşurarea prezentării pentru recunoaştere şi, 
mai ales, în aprecierea rezultatelor obținute trebuie să se țină seama de 
legile psihice care guvernează procesul cognitiv, de factorii obiectivi şi 
subiectivi ce pot influența perceperea, memorarea şi reproducerea. De 
asemenea, trebuie să fie avut în vedere pericolul apariției unei false 
identificări, din cauza imposibilității localizării în spaţiu şi timp a unor fapte 
şi împrejurări, persoane, ori obiecte ce prezintă unele trăsături asemănătoare 
şi apar ca familiare persoanei chemate să facă recunoaşterea. 

se impune în mod deosebit, deoarece, în cadrul prezentării spre 
recunoaştere, elementele de sugestie pot să influenţeze uşor declaraţiile 
persoanelor chemate să facă recunoaşterea. Se poate aprecia că 
prezentarea pentru recunoaştere are o importanță egală cu a activităţii 
de ascultare propriu-zise a oricărui subiect procesual ce cunoaşte despre 
vreo faptă sau împrejurare de fapt de natură să servească la aflarea 
adevărului, inclusiv la identificarea autorului ori victimei unei infracţiuni. 

Psihologia judiciară atrage atenția că valoarea probantă a 
recunoaşterii se exprimă exclusiv în coroborare cu toate celelalte materiale 
de probă administrate în cauză. Faptul că o anumită persoană bănuită de 
săvârşirea unei infracțiuni a fost recunoscută de către un martor nu este un 
motiv suficient şi temeinic ca aceasta să fie în mod cert şi autorul faptei. 

Interogatoriul în cazul prezentării pentru recunoaştere se desfăşoară 
după regulile privind ascultarea persoanelor sau părților vătămate, 
martorilor, învinuiţilor ori inculpaţilor, însă prezintă unele particularităţi 
datorită faptului că, în cazul primului fel de ascultare, persoana nu este 
solicitată să redea împrejurări şi condiţii ale săvârşirii infracțiunii, ci să 
descrie semnalmentele sau caracteristicile care pot duce la recunoaşterea 
obiectului supus identificării. Ascultarea persoanei ce urmează să facă 
recunoaşterea vizează realizarea mai multor obiective: 

e cunoaşterea posibilităților reale de percepere, memorare şi redare 
a persoanei; 

e stabilirea condiţiilor de loc, timp şi mod de percepere, precum şi a 
factorilor obiectivi ori subiectivi care ar fi putut-o influența; 

e determinarea datelor referitoare la caracteristicile de identificare 
percepute şi memorate de persoane, pe baza cărora va putea face 
recunoaşterea. 

Tot cu ocazia ascultării, trebuie să se stabilească dacă perceperea s-a 
făcut cu ocazia şi în condiţiile săvârşirii infracţiunii ori în alte împrejurări, 
aspect deosebit pentru aprecierea posibilităților persoanei de a reţine 
elementele de bază în virtutea cărora urmează a se face recunoaşterea. Este 

cunoscut faptul că perceperea se realizează de cele mai multe ori, în 
momentul săvârşirii infracţiunii. Dacă la acestea se adaugă faptul că 
persoana sau obiectul de recunoscut au fost văzute o singură dată, rezultă 
dificultăţile pe care le întâmpină cel chemat să facă identificarea cu ocazia 
ascultării, apoi a prezentării pentru recunoaştere. Deci, imposibilitatea 
persoanei de a prezenta elementele pe baza cărora urmează a se face 
identificarea nu înseamnă şi incapacitatea acesteia de a face recunoaşterea. 

De aceea, organizarea acestei activități sau renunţarea la efectuarea 
ei, atunci când, cu ocazia ascultării persoana nu reuşeşte să redea 
elementele caracteristice care să formeze convingerea posibilităţilor sale de 
a face identificarea, se hotărăşte de la caz la caz, în raport cu particularitățile 
cauzei, ţinându-se seama de condiţiile ce au putut influenţa perceperea, 
memorarea şi reproducerea. Avându-se în vedere aceste dificultăţi, se 
impune organizarea prezentării pentru recunoaştere într-un moment cât mai 
apropiat de cel în care s-a făcut perceperea, pentru a se înlătura posibilitatea 
ştergerii din memorie a semnalmentelor ori influenţa persoanelor interesate 
în rezultatele acestei activităţi. 


e Reconstituirea 


Poate fi definită ca fiind reproducerea artificială a împrejurărilor 
în care a fost săvârşită infracțiunea sau oricare fapt care prezintă 
importanță în cauză pentru a se stabili dacă fapta a avut ori putea să 
aibă loc în condiţiile date (spațiu, condiții meteo etc.). 

Reconstituirea constă în reproducerea tuturor împrejurărilor săvârşirii 
infracțiunii sau numai în reproducerea unora dintre episoadele ei ori chiar a 
unor fapte izolate, care, însă, prezintă importanţă pentru cauză, în sensul că 
ajută la clarificarea unor probleme ale acesteia. 

Perspectiva psihologiei judiciare asupra reconstituirii evidenţiază 
următoarele: 

e în cadrul reconstituiri, organul judiciar percepe nemijlocit, 
fenomenele, acțiunile şi nu urmele acestora, obiectul perceperii este 
fenomenul, experienţa şi rezultatele lor; 

e în cursul reconstituirii se pot reproduce şi verifica fapte, fenomene 
care nu lasă urme materiale. De exemplu, în cazul reconstituiri efectuate în 
scopul verificării posibilităţilor de a vedea sau de a auzi; 

e la reconstituire, faptele, fenomenele examinate sunt întotdeauna 
provocate artificial, de aceea ele sunt asemănătoare, dar nu identice cu cele 
adevărate; 

e reconstituirea este, de fapt, o experienţă, este o încercare de a 
stabili pe cale experimentală posibilitățile de existenţă a faptelor sau 
fenomenelor; 

e cu ocazia reconstituiri, nu o dată se obţin probe noi şi se asigură 
extinderea urmăririi penale. 


5.5. Aspecte psihologice privind exigenţele formulate 
faţă de persoana anchetatorului 


Exigenţele legale şi morale, ca şi cele de competenţă care se 
formulează față de un anchetator, responsabil de aplicarea legii şi de 
protecţia societăţii în faţa recrudescenţei criminalității, justifică chiar şi o 
asemenea exagerare. 

Exigenţele legale cer anchetatorului cunoaşterea profundă şi 
nuanţată a dispoziţiilor legii penale şi procesual penale, a drepturilor 
fundamentale ale omului, la care trebuie să se raporteze în permanenţă; de 
asemenea, a modului în care legislaţia procesuală, îndeosebi cea din materia 
probelor, permite abordarea procedeelor de tactică şi metodică în efectuarea 
anchetei judiciare. 

Exigenţele morale, într-o perspectivă mai largă, vizează raportarea 
reală şi sinceră a anchetatorului la valorile umane perene de adevăr, 
dreptate, justiţie, bună-credinţă. Din acest punct de vedere, anchetatorul va 
trebui să cunoască în ce constau şi cât au fost de lezate valorile şi interesele 
legitime ale omului în colectivitatea semenilor săi, în lumina drepturilor şi 
obligațiilor sale. Atitudinea generală a anchetatorului se raportează la suma 
de valori şi norme morale unanim acceptate, care se sprijină şi vin în 
întâmpinarea literei şi spiritului legii. 

Exigenţele de competență au în vedere pregătirea modernă de 
specialitate, experiența pozitivă, şi, nu în ultimul rând, abilitatea 
anchetatorului de a utiliza, în condiţiile pe care i le permite legea, 
tehnologia judiciară integrată ştiinţei criminalisticii, de a solicita contribuţia 
expertizelor de specialitate pe care le reclamă cauzele 
judiciare. Armonizarea, într-o sinteză echilibrată, a cerințelor generale ce 
fundamen- tează statutul deontologic al anchetatorului va permite 
acestuia să aplice legea conform gradului înalt de responsabilitate pe care îl 
cere profesia lui. 

Interesante prevederi în sensul considerațiilor menționate sunt 
cuprinse în „Codul de conduită pentru persoanele răspunzătoare de aplica- 
rea legii”, adoptat de Adunarea Generală a ONU, în decembrie 19797%,. 


24 Art. 1 — Persoanele răspunzătoare de aplicarea legii trebuie să se 
achite permanent de datoria pe care le-o impune legea, servind colectivitatea 
şi protejând orice persoană împotriva actelor ilegale, conform înaltului grad 
de responsabilitate pe care li-l cere profesia lor. 

Revista Internaţională de Poliţie Criminală comentând aceste 
prevederi, subliniază: „Persoanele responsabile de aplicarea legilor ce se 
conformează dispoziţiilor prezentului Cod merită respectul, sprijinul moral 
activ şi concursul colectivităţi în care îşi exercită funcțiile, pe cel al 
serviciului de care aparţin, precum şi al colegilor lor”?*!. 


5.5.1. Calităţi psiho-intelectuale şi moral-afective ale anchetatorului 


Între calităţile ce structurează profilul psiho-intelectual şi moral- 
afectiv al anchetatorului, psihologia judiciară se opreşte în mod constant 
asupra gândirii, memoriei, integrităţii senzoriale, echilibrului psihologic 
şi, mai puţin sau deloc, asupra capacităţii de a judeca diferite roluri şi 
a bunei-credinţe. 

Gândirea este un proces psihic de integrare a informaţiei la nivel 
conceptual prin care subiectul cunoaşterii individuale „devine capabil 
să depăşească limitele Pic et nunc ale percepţiei şi să pătrundă mai 
adânc, nu atât constatativ, cât mai ales comprehensiv-explicativ, în 
esenţa realităţii”””. În cazul anchetatorului, gândirea sa orientată spre 
esenţa realităţii judiciare a evenimentului judiciar, căci numai această esență 
poate fundamenta o soluţie judiciară, trebuie să se caracterizeze prin 
claritate, profunzime, rigoare şi să se bazeze pe un dezvoltat spirit critic 
autoreflexiv. De regulă, faptele relatate în ancheta judiciară par întotdeauna 
reale, verosimile, dar se întâmplă ca unele din afirmaţii să fie, mai ales la 
nivelul amănuntelor, contradictorii sau neplauzibile. 


Art. 2 — În îndeplinirea sarcinilor pe care le au, cei răspunzători de 
aplicarea legii trebuie să respecte şi să protejeze demnitatea umană, să apere 
drepturile fundamentale ale oricărei persoane. 

Art. 5 — Nici o persoană răspunzătoare de aplicarea legilor nu poate 
aplica, provoca ori tolera un act de tortură sau orice altă pedeapsă ori 
tratament crud(ă), inuman(ă) sau degradant(ă), nici nu poate invoca un ordin 
al superiorilor săi ori împrejurări excepţionale, cum ar fi: starea de război, o 
ameninţare contra securităţii naţionale, instabilitatea politică internă sau orice 
altă stare de excepție, pentru a justifica tortura ori alte pedepse sau tratamente 
crude, inumane ori degradante”. 

241 Revue Internationale de Police Criminelle”, nr. 358, mai 1982, p. 
129-131. 

242 M. Golu, Principiile psihologiei cibernetice, Editura Ştiinţifică şi 
Enciclopedică, Bucureşti, 1975, p. 158. 

De aceea, pentru sesizarea inadvertenţelor, a decelării aspectelor reale 
de cele imaginare sau a semnificativului de nerelevant, anchetatorul trebuie 
să acţioneze cu perspicacitate şi o mare putere de discernământ. În felul 
acesta gândirea, ca proces psihic cognitiv, distinct de celelalte procese 
psihice cognitive, va putea să asigure: 

a) calitatea informaţiei judiciare; 

b) integrarea informaţiei în raport cu realitatea externă din care 
aceasta a fost extrasă (evenimentul judiciar); 

c) informaţia să fie codificată într-un limbaj care să exprime în mod 
fidel esenţa evenimentului judiciar. 

Memoria? „În cadrul sistemului psihic, memoria ocupă un loc 
distinct şi are o individualitate specifică. Ea reprezintă un subsistem ale 
cărui elemente le constituie conținuturile informaţionale elaborate în 
cursul comunicaţiei anterioare a individului cu mediul extern şi a cărui 
dinamică rezidă în transformările de tip integrativ sau instrumental 
executiv efectuate de grupuri speciale de operatori asupra acestor 
conţinuturi. Astfel spus, într-o primă aproximare, memoria este ceea ce se 
obţine în urma operaţiilor de stocare şi conservare a informaţiei despre 
stările surselor externe şi despre acţiunile şi trăirile subiective în raport cu 
ele. In structura memoriei nu vom găsi obiecte şi evenimente ca stare, ci 
mesaje informaţionale de tipul codurilor-imagine, codurilor simbolic- 
conceptuale sau codurilor «tensiunilor» sau «relaxărilor» variabilelor 
motivaţionale afective. Caracteristica principală a acestor mesaje constă în 
faptul că ele dau «dimensiunea istorică» a sistemului psihic şi a sistemului 
personalităţii în ansamblu, legând în timp și după principiul opus direcţiei 
de scurgere a timpului - cel al reversibilităţii sau recursivităţii — stările şi 
comportamentele anterioare de cele actuale” ia) 

In activitatea de stabilire, pe bază de probe, a stării de fapt, 
anchetatorul operează reversibil şi recursiv. Pe de altă parte, în procesul de 
coroborare şi verificare a probelor, anchetatorul stochează informaţiile şi 
„menţine continuitatea fluxului informaţional în cadrul sistemelor 
analizatorilor un timp suficient pentru codificare-recodificare, prelucrare şi 
interpretare”? 

Anchetatorului îi este necesară memoria de lungă durată, adică acea 
memorie care prezintă „principalul rezervor de păstrare a experienței 


*% Idem, p. 209-227. 

244 Idem, p. 210. 

245 Idem, p. 221-222. 

acumulate în cursul activităţii anterioare”? „Memoria de lungă durată nu 


cuprinde numai informaţie pur constatativă despre evenimentele percepute 
sau trăite, ci şi evaluările, interpretările ei prin prisma unor criterii şi 
etaloane de esenţă socio-culturală, ştiinţifică, filosofică, etică, estetică 
ete.” 

Este limpede că, întrucât ancheta judiciară debutează la nivelul fie-cărui 
partener al relaţiilor interpersonale, în mod oral, anchetatorului îi este necesară 
şi memoria de scurtă durată pentru a reuşi să consemneze şi în scris relatările 
partenerilor relaţiei, operaţiune care este ulterioară convorbiri. 

Integritatea senzorială are în vedere condiţia fiziologică normală 
a analizatorilor anchetatorului, cunoscut fiind că „valorile funcţiei 
sensibilităţii sunt supuse unor oscilaţii ca urmare a fenomenelor de 
adaptare, depresie, oboseală, involuţie, sau a celor de sensibilizare, 
contrast, învăţare (evoluţie)”?*. Integritatea senzorială a anchetatorului 
constituie fundamentul psiho-fiziologic al corectitudinii şi exactității 
redactării documentelor de anchetă ce constituie suportul material al 
mijloacelor de probă. De aceea, anchetatorul trebuie să posede o stare 
corespunzătoare a sănătăţii şi să dispună de o mare capacitate de efort 
voluntar. Integritatea senzorială defineşte, în ultimă analiză, personalitatea 
anchetatorului, permițându-i acestuia un comportament profesional 
echilibrat pe fondul psiho-fiziologic general pozitiv. 

Echilibrul emoţional vizează componenta afectivă a psihicului 
anchetatorului. Procesele afective iau naştere prin „corelare 
informaţională, din perspectiva sarcinilor de reglare sau a stării echilibrului 
optim, a cursului evenimentelor externe cu cel al evenimentelor din planul 
intern al subiectului”"”. 

Complexitatea şi durabilitatea contactelor comunicaţionale specifice 
activităţilor de anchetă judiciară implică întotdeauna acțiunea mai 
puternică sau mai slabă a unui factor de noutate, declanşând mecanismul 
psihic al afectivității ce se poate exterioriza prin manifestări 
incompatibile cu profesiunea de anchetator, cum ar fi: dezgustul, 
plictiseala, sila, agresivitatea etc. Asemenea manifestări trebuie 
contracarate prin autocontrolul pe care şi-l impune anchetatorul şi 


stăpânirii de sine. 


%46 Idem, p. 225. 
%47 Idem, p. 226. 
** Idem, p. 130. 
24 Idem, p. 249. 

Dacă anchetatorul nu va reuşi să-şi asigure „o suprafaţă psihică 
perfect plană” şi, prin manifestările sale negative, va apare în faţa 
interlocutorului ca un om impresionabil, nervos, agresiv, frământat de 
problemele proprii, atunci cadrul general al desfăşurării anchetei va deveni 
precar, şansele de realizare a scopurilor propuse diminuându-se. 

Echilibrul emoţional al anchetatorului este condiţionat şi de lipsa 
oricărei prejudecăţi sau a duşmăniei faţă de persoana anchetată. Importante 
garanții juridice pentru eliminarea prejudecăţilor sunt stabilite în art. 267 
C.p., care, incriminând tortura, menţionează în mod expres „pentru orice alt 
motiv bazat pe o formă de discriminare oricare ar fi ea”. De asemenea, în 
art. 2 din Codul de conduită pentru persoanele răspunzătoare de aplicarea 
legii este stabilită obligaţia juridică a acestora „să respecte şi să protejeze 
demnitatea umană, să apere drepturile fundamentale ale oricărei persoane”. 
Este, credem, în afara oricărei discuţii că dispoziţiile documentului de drept 
internaţional citate oglindesc preocuparea legislaţiei penale moderne pentru 
înlăturarea prejudecăţilor din conduita autorităţilor judiciare răspunzătoare 
de aplicarea legii. 

Importante din perspectiva echilibrului psihologic al anchetatorului 
sunt şi dispoziţiile art. 7 şi 8 din Codul de conduită”? 

Capacitatea anchetatorului de a judeca rolurile protagoniştilor 
din afacerile judiciare. In literatura de specialitate se apreciază că 
anchetatorului îi este necesară şi o capacitate actoricească pentru a putea, la 
nevoie, să simuleze perfect orice stare sau trăire, sau să joace orice personaj 
pentru a-i înțelege mai bine motivele, stările afective şi reacţiile existente în 
momentul comiterii faptei şi, în general, întreaga personalitate. 

În activitatea de anchetă judiciară nu se justifică, nici legal şi nici 
moral, procedeele artei teatrale şi nici scenariile. Anchetatorul nu joacă rol 
de infractor sau victimă, „nu intră în pielea infractorului sau victimei”, 
aceasta fiind numai expresia metaforică a abilității anchetatorului, 
inteligenţei şi talentului său profesional de a intui jocul infractorului sau al 
falsei victime. 


0 „Art. 7 — Persoanele care răspund de aplicarea legilor nu trebuie să 
comită nici un act de corupţie. Ele trebuie să se opună cu vigoare oricăror 
acte de acest gen şi să le combată. 

Art. 8 — Persoanele răspunzătoare de aplicarea legilor trebuie să 
respecte legea şi prezentul Cod. De asemenea, ele trebuie să împiedice orice 
încălcare a legii sau a prezentului Cod şi să li se supună cu hotărâre, cu 
întreaga lor capacitate”. 

Ancheta judiciară prezintă o anumită duritate, fiind presărată cu 
obstacole, cu răsturnări de situaţii, cu coincidenţe stranii care solicită la 
maximum inteligența, priceperea şi rezistența psihică a anchetatorului. 

Legislaţia procesuală asigură un cadru juridic adecvat anchetei, sobru 
şi solemn, procedee suficiente pentru descoperirea adevărului, principii şi 
garanţii corespunzătoare pentru asigurarea drepturilor şi respectarea 
demnităţii fiecărui participant la procesul penal, nefiind necesar împrumutul 
procedeelor din arta dramatică. De asemenea, metodele tactice, tehnica 
criminalistică, ca şi cunoştinţele operaţionale de psihologie judiciară permit 
identificarea autorilor şi adevărul faptelor lor în condiţiile impuse de 
standardele moderne ale procesului penal. 

Pentru toate aceste argumente, teza jucării rolurilor de către 
anchetator, după procedeele artei dramatice, ni se pare vetustă. În 
realitate, anchetatorul face mai mult ştiinţă decât artă. Că uneori anumite 
rezolvări sunt spectaculoase, aceasta depinde tot de ştiinţa anchetatorului. 

În realitatea judiciară nemijlocită cu care se confruntă anchetatorul, 
actul profesional frecvent utilizat este cel al analizei şi judecării rolurilor pe 
care diferitele persoane implicate în afacerile judiciare le joacă şi dacă 
acestea sunt reale sau fictive”. 


*5 Tată câteva exemple în acest sens: 

1. Şeful grupei de pază şi gardă al unui demnitar, audiat în cazul unui 
furt de valută de la reşedinţa demnitarului, fiind întrebat pe cine 
suspicionează, a furnizat o listă de suspecți, sugerând verificarea minuțioasă 
a acestora pe perioada timpului critic. În acest stadiu al anchetei a intervenit 
psihologicul care, situându-se pe ipoteza judecării rolului pe care şi l-a 
asumat şeful gărzii demnitarului de a coopera cu anchetatorul, şi-a pus 
problema dacă acesta este un rol real, adică şi-a propus să-i judece rolul din 
perspectivă psihologică. Temeiurile acestui demers sau indiciile de 
probabilitate spre versiunea opusă celei susținute de şeful gărzii au fost 
furnizate de lipsa oricăror urme la faţa locului, după o cercetare criminalistică 
lege artis. În consecinţă, i s-a propus şefului gărzii să urmeze procedura 
firească a investigaţiei vizând detecția comportamentului simulat pentru a fi 
exclus din cercul suspecţilor şi pentru ca anchetatorul să se convingă că 
sprijinul pe care s-a declarat dispus să-l ofere anchetei judiciare este 
dezinteresat şi de bună-credinţă. Cel în cauză a acceptat testarea, 
necunoscând că aceasta se va face prin biodetecţie. Când însă s-a aflat în 
laboratorul de testare psihologică, în faţa aparatului „Polygraph”, despre 
eficiența căruia era foarte bine informat (din surse străine) a recunoscut fără 
nici o ezitare că este autorul furtului valutei pe care trebuia să o păzească. 

În toate cazurile prezentate activitatea anchetatorului a fost una 
cerebrală, de analiză psihologică a comportamentului persoanelor aflate în 
relaţia sa profesională. Această activitate s-a fundamentat pe informaţiile 
obținute în anchetă, pe logica sau lipsa de logică a faptelor sau a unor 
împrejurări legate de faptă, pe analiza contradicțiilor apărute în anchetă. 

Tactica de cercetare în exemplele prezentate se constituie pe indicii 
de probabilitate ce se grupează în algoritmul „ipotezelor pereche”, specific 
în disimularea faptelor penale, algoritm frecvent utilizat în ancheta 
judiciară, îndeosebi în cauzele complicate în care este implicată şi 


Cazul a fost soluţionat în urma şocului psihologic creat de impactul 
tehnicii de biodetecție asupra unei persoane perfect documentate despre 
metodologia de testare şi rezultatele acesteia, la mai puţin de două ore de la 
primul contact cu organele de anchetă ale poliţiei judiciare ale Inspectoratului 
de Poliţie a Municipiului Bucureşti. O lovitură de teatru s-ar putea afirma. La 
prima vedere, da. Procedeul utilizat are însă o fundamentare ştiinţifică, de 
psihologie judiciară, îndelung exersată şi validată de zeci de cazuri. 

2. Un soţ reclamă dispariţia soţiei de la domiciliul conjugal, susținând 
şi versiunea unei posibile aventuri amoroase. În mod surprinzător, prin 
utilizarea unor martori mincinoşi, direcționaţi subtil spre organele de anchetă, 
soţul obţine confirmarea oficială a fugii soției cu un amant. Evident, o soluţie 
eronată. După 3 ani de la reclamaţie, printr-o acţiune de judecare a rolului 
soţului, ce s-a declanşat în urma unei reclamaţii a părinţilor dispărutei, cu 
sprijinul biodetecţiei, se stabileşte rolul real al soţului — acela de ucigaş al 
soţiei sale — al cărei cadavru l-a ascuns într-o fântână. 

3. Un afacerist reclamă că a fost tâlhărit de autori necunoscuţi în holul 
de la intrarea în locuinţa sa, prilej cu care i s-a luat o importantă sumă de 
bani. Leziunile constatate prin certificatul medico-legal sunt însă 
disproporţionate şi atipice în raport cu descrierea agresiunii din plângerea 
penală. La o analiză psihologică de fineţe a conţinutului reclamaţiei, transpiră 
ipoteza înscenării. Testul de specialitate, constând în verificarea prin 
biodetecţie a sincerităţii reclamaţiei, infirmă rolul de victimă şi îl confirmă pe 
cel de escroc, pentru că prin reclamarea tâlhăriei afaceristul a intenţionat să-şi 
însuşească sumele aparţinând asociaţilor săi. 

4. Pentru a-şi motiva lipsa de acasă, în faţa părinţilor săi, o tânără 
reclamă că a fost victima unui viol, săvârşit de trei tineri. Fiind testat rolul de 
victimă al tinerei, acesta nu se confirmă. Testul asupra tinerilor îi 
inocentează. Aşadar, „victima? era autoarea unei plângeri penale 
calomnioase, iar „infractorii” inocenți. 

224 


activitatea laboratorului de psihologie judiciară. Un sinoptic simplu este 
edificator pentru a învedera ceea ce înseamnă o „ipoteză pereche”. 


Versiunea reclamată (falsă) Versiunea anchetei (adevărată) 
Accident rutier 


Furt din avutul public Delapidare 


În asemenea situaţii cercetările bazate pe algoritmul „ipotezelor 
pereche” aduc în faţa anchetatorului datele (indicii) de disimulare care se 
polarizează în jurul versiunii anchetei şi care, în mod firesc, îl orientează pe 
anchetator spre actul profesional al judecării şi stabilirii adevăratului rol al 
protagoniştilor cazului judiciar. 

In toate situaţiile de infracțiuni disimulate au apărut perioade de 
blocaj a anchetei, lipsa acută de informaţii autentice i-a obligat pe 
anchetatori, pornind de la particularităţile cazului, să reconstituie variante a 
unor posibile moduri de acțiune, să încerce să penetreze necunoscutul. 
Toate aceste activităţi, esențialmente psihologice, nu sunt altceva decât 
activități de inferenţă operativă, de efort cerebral, de căutări care depăşesc, 
indiscutabil, un simplu joc dramatic. 

Prin urmare, anchetatorul nu joacă roluri, activitatea sa nu este cea a 
unui actor, ci esenţa activităţii sale constă în a gândi şi, aşa cum constată 
Jean Piaget: „A gândi înseamnă, în primul rând, a experimenta mental 
pentru a se putea trece de la problemă la ipoteză, de la aceasta la verificarea 
ei”. A gândi logic (a experimenta logic, cum se exprimă Piaget), implică 
posibilitatea unui control conştient asupra cursului operaţiilor mentale, 
asupra mecanismului acestor operaţiuni. Or, acest control implică, în mod 
necesar, posibilitatea de a ne desprinde de succesiunea faptelor mentale, 
posibilitatea de a reveni la punctul de plecare, de a reface sau reconstitui 


unele secvenţe etc., „într-un cuvânt, capacitatea reversibilităţii”? 


25 Piaget, J. , Psihologia inteligenţei, Editura Ştiinţifică, Bucureşti, 
1965, p. 9. 

Acestea sunt argumentele pentru care pledăm pentru judecarea 
rolurilor, nu pentru jucarea lor, pornind - aşa cum sublinia Piaget — de la 
problema (de soluţionat) la ipoteză, iar de la aceasta la verificarea ei. 

In mod practic, acesta este algoritmul anchetatorului în situaţia 
„ipotezelor pereche”: problema de soluţionat pusă în actul de sesizare este 
transpusă în „ipotezele pereche”, iar apoi se trece la verificarea acestora, 
una trebuind să se confirme, iar a doua, evident, să fie infirmată. Nu de 
puţine ori, cazuri judiciare deosebit de grele au fost rezolvate prin utilizarea 
biodetecţiei judiciare?” 

Buna-credinţă. Anchetatorul, magistratul trebuie să fie profesionişti 
de bună-credință. În ce măsură buna-credinţă îşi justifică tratarea într-un 
curs de psihologie judiciară vom încerca să demonstrăm în considerațiile 
următoare. 

Buna-credință s-a cristalizat ca un concept juridic fundamental în 
dreptul roman şi este specific sistemelor de drept din familia romano- 
germanică, deci şi sistemului de drept român. In lucrarea, pe care o 
considerăm de referință în materia bunei-credinţe, Buna-credinţă în 
raporturile juridice civile, este citată şi definiţia ilustrului om politic, 
filosof, scriitor şi jurist roman Marcus Tullius Cicero, conform căreia buna- 
credinţă constă în: „sinceritate în cuvinte (veritas) şi fidelitate (constantia) 
în angajamente””**. „Pornind de la această definiţie, se poate spune că 
faptele generatoare ale bunei-credinţe creează două stări de concordanţă sau 
de conformitate: pe de o parte, conformitatea între ceea ce omul gândeşte şi 
ceea ce el afirmă (sinceritate în cuvinte), iar pe de altă parte, conformitatea 
între cuvinte şi actele sale (fidelitatea în angajamente)”. La rândul lor, 
doctrinele moderne de drept dau diferite definiţii bunei-credinţe, toate 
pornind însă de la cunoscuta maximă romană „Honeste vivere, alterum non 
laedare, suum quique tribunere”. 

Având în vedere ideea fundamentală ce ne preocupă, respectiv buna- 
credință a anchetatorului, am preferat, după autorul citat, o definiție 
analitică şi deci mai didactică, pornind de la convingerea că o prezentare a 
laturilor conceptului bunei-credinţe în ştiinţa şi practica dreptului (aceasta 
din urmă incluzând şi exerciţiul psihologiei judiciare) serveşte mai eficient 
deonto-logia activităţii de anchetator şi ideea de justiție. 


253 A se vedea cazuistica din capitolul dedicat acestei probleme. 

254 Gherasim, D., Buna-credinţă în raporturile juridice civile, Editura 
Academiei Române, Bucureşti, 1981, p. 7. 

255 Idem, p. 24-35. 

Aşadar, laturile conceptului bunei-credințe pot fi grupate în 
următoarea ordine: 

a) un grup de fapte psihologice determinate care alcătuiesc 
onestitatea („honeste vivere”) constând în: loialitate, prudenţă, ordine şi 
temperanţă, toate acestea având un conţinut etic; 

b) un grup de elemente intrate în sfera dreptului ca o consecinţă a 
faptelor psihologice menţionate şi anume: intenția dreaptă, diligența, 
liceitatea şi abținerea de la producerea prejudiciului”. 

Cum se caracterizează aceste elemente în activitatea anchetatorului şi 
magistratului, vom încerca să răspundem, pornind de la datele pe care le 
furnizează practica anchetei şi a instanţelor penale: 

e intenția dreaptă: subordonarea activităţii autorităților judiciare 
obiectivului aflării adevărului, respectării legii şi ordinii de drept; 
respingerea oricăror ingerinţe în actul de justiţie; soluţionarea cauzelor 
numai pe probe certe; 

e  diligenţa: circumscrierea eforturilor de soluționare a cauzelor 
judiciare în limitele admise de procedurile legale; evitarea abuzurilor de 
orice fel; 

e liceitatea: utilizarea în ancheta judiciară numai a procedurilor 
admise de legislația procesual penală şi procesual civilă; respectarea 
garanţiilor procesuale, a prezumţiei de nevinovăție şi a dreptului la apărare, 
precum şi a drepturilor omului stipulate în actele de drept internaţional, fără 
nici un fel de discriminare; 

e  abţinerea de la producerea prejudiciilor: observarea 
posibilelor vicii în activitatea de urmărire penală sau de judecată, sesizarea 
şi înlăturarea acestora; receptivitate la cererile apărării față de posibilele 
prejudicii. 

Buna-credinţă va trebui să conducă la soluţii temeinice şi legale atât 
în activitatea de urmărire penală, cât şi în cea a instanţelor judiciare. 

In antiteză cu buna-credinţă, „reaua-credință” se va fonda 
întotdeauna pe fapte psihologice situate exact la antipodul celor menționate, 
adică: intenţie răufăcătoare, imprudenţă, ilicitate şi vătămare, toate ca 
rezultat al lipsei de onestitate. 


5.6. Intima convingere 


Vom porni la analiza acestui concept de la Hagel care, în Principiile 
filosofiei dreptului, sublinia: „Ultimul cuvânt în decizie îl constituie 


5% Idem, p. 34. 

convingerea subiectivă şi conştiinţa (animi sententia), aşa cum, în ce 
priveşte dovada, care se sprijină pe declaraţii şi mărturii ale altora, 
jurământul rămâne garanţia ultimă, deşi subiectivă”. 

Dacă pentru mărturii jurământul rămâne garanție ultimă, se pune în 
mod firesc întrebarea care este garanția ultimă a intimei convingeri pe care 
se fundamentează o soluţie judiciară. Din perspectivă psihologică această 
garanție nu poate fi alta decât respectarea de către anchetator a principiilor 
şi legilor de formare a probelor, a utilizării criteriilor psihologice, iar din 
perspectivă etică, garanţia este moralitatea anchetatorului şi buna sa 
credință. 

Din perspectivă judiciară, garanția intimei convingeri este dublă, 
pornind de la principiul constituțional al separaţiei puterilor în stat, care 
trebuie prevăzut expres în orice constituție democratică şi terminând cu 
principiul independenţei magistraţilor şi supunerii lor numai legii. Credem 
că această dublă garanţie este obligatorie şi pentru celelalte categorii ce 
funcţionează în sistemul autorităţilor judiciare, răspunzătoare de corecta 
aplicare a legilor. 

În plus, legea organică de organizare judecătorească stabileşte şi 
inamovibilitatea magistraţilor pentru că, din categoria mare a celor ce 
contribuie la înfăptuirea actului de justiție, magistraţii sunt aceia care 
soluţionează cauzele penale, constatând că, prezumția de nevinovăție a 
început să nu mai funcționeze în favoarea inculpatului, acesta fiind declarat 
vinovat. 

In ultimă analiză există şi un drept la intimă convingere, pe care se 
fundamentează posibilitatea magistraților ce constituie un complet de 
judecată de-a avea opinie separată. 

Pentru a asigura corecta funcționare a intimei convingeri şi a feri 
deliberarea de orice influenţă, aceasta va avea loc imediat după încheierea 
dezbaterilor şi se va face în secret. La deliberare nu asistă nici 
reprezentantul Ministerului Public şi nici grefierul. Judecătorii vor 
delibera mai întâi asupra chestiunilor de fapt, deci cele strâns legate de 
probaţiune şi apoi asupra celor de drept, adică calificarea faptului şi 
aplicarea pedepsei. 

In Codul de procedură penală în vigoare se menţionează că „toţi 
membrii completului de judecată au îndatorirea să-şi spună părerea asupra 
fiecărei chestiuni” (art. 343, al. 4), „Preşedintele îşi spune părerea cel din 
urmă” (art. 343, al. 5). 


257 Hegel, G.F.W., Principiile filosofiei dreptului, Editura Academiei 
Române, Bucureşti, 1963, p. 256. 

În art. 324, al. 2 din Codul de procedură penală Carol al II-lea, se 
pretinde că părerile sunt culese de preşedinte începând cu judecătorul cel 
mai mic în grad şi continuând în ordinea numirilor. Evident, legiuitorul a 
ținut seama în această reglementare de un însemnat motiv psihologic: 
„Pentru ca judecătorii cu o experienţă mai mare, deci cu o prestanţă faţă de 
ceilalţi, să nu îi influenţeze”?*%. 

Prin urmare şi instituţia deliberării are o componentă psihologică, 
mai puţin relevată în literatura de specialitate. 

Oricum, procesele psihologice ale deliberării pot fi surprinse în 
motivarea hotărârilor judecătoreşti, care sunt opera gândirii magistraţilor şi 
care, volens-nolens, încorporează şi psihologia lor. 

Credem că intima convingere este o stare psihologică comună tuturor 
oamenilor în legătură cu părerea lor fermă, de neclintit despre anumite 
fenomene, evenimente, situaţii etc. 

In drept, intima convingere este starea psihologică a persoanelor 
răspunzătoare de aplicarea legilor, bazată pe buna-credinţă, care sunt 
împăcate cu propria lor conştiinţă morală, care i-a călăuzit în aflarea 
adevărului, prin utilizarea mijloacelor legale şi în stabilirea măsurilor legale 
consecutive stărilor de fapt stabilite. 

Mai rămâne, în mod evident, validarea acestei convingeri intime, care 
va opera în momentul rămânerii definitive a hotărârii ce o încorporează. 

Credem, în finalul tuturor considerațiilor expuse, că structura 
anchetei judiciare realizată din perspectivă psihologică poate şi trebuie să 
fie sistemul de referință al temeiurilor unor soluţii judiciare fundamentate 
pe adevăr şi justiție. 


5.7. Modele de conduită şi tipuri de anchetatori 


Contactul îndelungat cu învinuiţii ori inculpaţii, în situaţii şi 
împrejurări complexe, îşi pune amprenta formativă în educarea (în 
condiţiile unui fond nativ existent) la anchetatori a unor calități speciale ca: 
perspicacitatea, spiritul de observaţie, insistența, subtilitatea deducţiilor şi 
sintezelor, rapiditatea sesizării unor relaţii şi forţa argumentării logice, a 
căror rezultantă formează intuiţia profesională, așa-zisul fler. Un anchetator 
bun trebuie să fie o persoană căreia să-i placă să lucreze cu oamenii, pentru 
că, altfel, nu va reuşi niciodată să câştige încrederea şi respectul celui 


*5 Vrăbiescu, G., Curs de procedură penală, Ediţia a Il-a , revăzută şi 
întregită conform ultimelor modificări aduse Codului de Procedură Penală 
Carol al II-lea, p. 413. 

ascultat, nu va poseda niciodată forța de persuasiune, ca o condiţie absolut 
necesară unei interogări eficiente. 

Anchetatorul trebuie să posede capacitatea de a se exprima clar şi de 
a discuta în mod inteligent, atribut al unei gândiri suple şi mobile şi al unul 
înalt grad de profesionalism”. 

In contextul exigenţelor menționate sunt incompatibile deontologic: 
multumirea de sine generată de încrederea exagerată în propriile calități şi 
în experienţa proprie; ruperea contactului cu elementele teoretice sau de 
noutate din profesiune; instalarea stereotipurilor, automatismelor şi 
spiritului rutinier, bănuiala excesivă privind orice persoană anchetată; 
tendința de a suspecta orice om de activitate infracțională;, amplificarea 
nefondată a unor date sau exagerarea semnificației acordată unor gesturi şi 
manifestări secundare din conduita celor anchetați; modul uneori absent sau 
defectuos de a formula întrebări; impertinență, aroganță sau chiar 
vulgaritate în relaţiile cu persoanele anchetate, ș.a.. 

La toate acestea se adaugă atitudini absolut particulare adoptate în 
raport cu categoriile de învinuiți: vanitoşi, orgolioşi, sensibili la flatare şi la 
aprecieri, care-şi fac din statutul de infractor un renume. Oricum, a începe 
ascultarea fără a fi cunoscut în profunzime persoana celui cu care urmează 
confruntarea este ca şi aruncarea în valuri fără cunoaşterea înotului. La 
toate acestea se adaugă o serie de calități profesionale, între care: 
obişnuinţa de a privi interlocutorii în ochi pe tot parcursul ascultării, 
sondându-le şi interpretându-le corect comportamentul expresiv în raport 
cu întrebările semnificative; deprinderea de a asigura anchetei liniştea şi 
intimitatea nece-sară; deprinderea anchetatorului de a nu-şi permite gesturi 
de nervozitate, ticuri, ridicarea tonului ori alte accese de slăbiciune; 
deprinderea de a intra în anchetă cu încredere în capacitatea personală, calm 
şi echilibrat, precum şi tăria morală de a mai insista încă puţin din 
momentul în care s-a ajuns la concluzia că totul este zadamic. 

Studierea comportamentului anchetatorilor, în relația anchetator- 
anchetat, a condus la diferite clasificări, între care cea mai frecvent întâlnită 
în literatura de specialitate îi categoriseşte pe anchetatori în următoarea 
tipologie, frecvent întâlnită şi în clasificarea tipurilor de conducători: 

Anchetatorul temperat: se caracterizează printr-un comportament 
firesc, îşi ascultă cu atenţie şi interes interlocutorul, răbdător, calm și 


25 Altavilla, E., Psihologia giudiziaria vol. I, Unione tipografico — 
editrice torinese, 1955, p. 902-908. 

26 Idem, p. 866-882. 

analitic. Intervine oportun şi eficient, cu tactul corespunzător situaţiei, 
pentru lămurirea aspectelor esenţiale ce interesează ancheta. 

Anchetatorul amabil: manifestă o anumită transparenţă în relaţia cu 
interlocutorul şi jovialitate, nu ezită să-şi trateze interlocutorul cu o 
țigară sau o cafea. Atmosfera degajată pe care o creează oferă premisele 
unui stu- diu psihologic mai adecvat a anchetatului. Dacă amabilitatea nu 
este cons- tantă, echilibrul anchetei se poate rupe, anchetatul se inhibă, iar 
investigația poate fi compromisă. 

Anchetatorul autoritar: se particularizează printr-o atitudine rigidă, 
gravă, cu accent de solemnitate, impunându-şi la modul imperativ voinţa în 
faţa interlocutorului. Nu este interesat în studiul psihologiei anchetatului şi, 
din această cauză, nu găseşte modalităţile optime de a stimula pozitiv 
convorbirea. Anchetatorul autoritar mizează mai mult pe intimidarea 
anchetatorului decât pe stimularea psihologică a acestuia pentru a coopera. 

Anchetatorul vorbăreţ: este un tip complexat de necesitatea 
afirmării sau necesitatea de a se descărca de o tensiune afectivă, iar 
logoreea este modalitatea de a se elibera de aceste stări. Din motivele 
menţionate, sau a altora asemănătoare, anchetatorul vorbăreţ intervine 
inoportun şi lipsit de eficienţă în relatările anchetatului, putând compromite 
ancheta. 

Anchetatorul cabotin: este cel care exagerează în utilizarea proce- 
deelor actoriceşti, ce caracterizează stilul unor anchetatori. Asemenea exa- 
gerări pot provoca stări improprii pentru ancheta judiciară, cum ar fi: amu- 
zamentul, disprețul, pemibilitatea sau chiar inhibarea anchetatului, situaţii ce 
pot prejudicia rezultatele anchetei. 

Anchetatorul patern: adoptă un comportament blând în anchetă, 
manifestând uneori chiar compasiune faţă de anchetat. Asemenea atitudini 
pot fi speculate de infractorii recidivişti care nu vor ezita să-şi atenueze 
faptele. 

Nu am inclus în această clasificare pe anchetatorii violenţi, întrucât 
în sistemul judiciar modern existenţa acestora este greu de imaginat. Istoria 
cunoaşte însă şi această categorie de anchetatori sub diverse denumiri, între 
care cea mai frecventă este aceea a anchetatorilor torționari, categorie 
specifică sistemelor judiciare ale statelor totalitariste. 

Capitolul VI 


PSIHOLOGIA COMPORTAMENTULUI SIMULAT”! | 
- VINOVĂȚIA CA TRĂIRE PSIHICĂ ŞI REALITATE JURIDICĂ 


Secţiunea I 


COMPORTAMENTUL INFRACȚIONAL 
DIN PERSPECTIVA PSIHOLOGICA 


6.1.1. Consideraţii de psihologie judiciară asupra vinovăţiei 
ca atitudine psihică şi realitate juridică 


În săvârşirea faptei ce prezintă pericol social se reflectă o anumită 
poziţie a făptuitorului față de valorile sociale ocrotite prin normele dreptului 
penal, ceea ce face ca infracțiunea să fie caracterizată de lege şi printr-o 
trăsătură de natură morală, subiectivă, constând în vinovăția făptui- 
torului, adică fapta să fie expresia unei anumite atitudini psihice a 
subiectului în ceea ce priveşte voinţa de a săvârşi fapta şi conştiinţa 
caracterului şi a urmărilor acesteia. 

Astfel spus, fapta este o expresie materializată a proceselor psihice 
contrare intereselor şi valorilor sociale protejate prin norme juridice. 

Vinovăţia constă în atitudinea psihică a (persoanei) făptuitorului 
faţă de fapta socialmente periculoasă săvârşită de el şi faţă de 
consecinţele acelei fapte, adică atitudinea psihică pe care autorul a 
avut-o la momentul săvârşirii faptei ilicite, mai exact, la momentul 
imediat anterior săvârşirii acesteia, față de faptă şi urmările ei . 


a) Teoria normativă a vinovăţiei 

Pentru prima dată, Frank Reinhard a conceput vinovăția ca o judecată 
de valoare asupra conţinutului psihic al faptei, ea exprimând un raport de 
contrarietate între voinţa subiectului şi norma de drept, fiind resimțită la 
nivel afectiv ca trăire, sentiment de culpabilitate. 


26l Pentru interesante aspecte interdisciplinare, specialiştii şi studenții 


pot aprofunda cap. VII — Biodetecţia judiciară din N. Mitrofan, V. Zdrenghea, 
T. Butoi, Psihologie judiciară. 

În ceea ce priveşte cele două forme sub care se exprimă vinovăția — 
intenţia şi culpa — se consideră că faptul intenționat este un fapt involuntar 
care nu trebuia produs, caz în care se reproşează voinţei că nu a împiedicat 
producerea faptei. 

Vinovăţia apare astfel ca o atitudine reproşabilă sub aspectul modului 
în care agentul concepe obligaţiile sale față de ordinea juridică, un mare rol 
avându-l valoarea motivelor care au stat la baza vinovăţiei. 

In această teorie, vinovăția devine un concept autonom fără un 
conţinut psihic. Evaluarea reproşului se face după criterii individuale şi 
sociale. Criteriul individual va avea în vedere modul de comportare a altei 
persoane care, într-o situație similară cu cea în care s-a găsit agentul şi 
având aceleaşi însuşiri ca şi acesta (vârstă, sex, pregătire profesională etc.) 
ar fi acţionat în alt mod, respectând legea. 

Insuşirile individuale ale agentului şi specificitatea situației sunt 
transferate asupra altei persoane luate ca termen de referință. Criteriul 
social va ţine seama de anumite circumstanțe concomitente faptei 
legate de condițiile familiale, economice, sociale în care a acţionat 
agentul şi au influenţat asupra motivaţiei faptei. 

In cadrul acestei teorii se subliniază dubla poziţie a intenţiei: pe de o 
parte, intenţia este un proces psihic care explică finalitatea şi caracterul 
acțiunii volitive, iar pe de altă parte, este un factor revelator al atitudinii 
interioare a agentului față de ordinea juridică. De fapt, teoria normativă nu 
conduce la o desprindere a proceselor psihice care însoțesc şi se manifestă 
în luarea hotărârii de a acţiona şi în punerea în execuţie a hotărârii, ci duce 
la o adâncire a acestora, la o examinare a lor în lumina întregii personalități 
a agentului. Accentul analizei se mută deci, de la procesele psihice 
implicate în săvârşirea faptei, la procesele psihice care explică comportarea 
făptuitorului, atitudinea sa internă faţă de ordinea juridică. 


b) Teoria psihologică a vinovăţiei 

Teoria psihologică a vinovăţiei consideră că aceasta nu poate fi 
analizată decât în raport cu o persoană responsabilă, capabilă să-şi dea 
seama de condiţiile în care acţionează şi de consecințele faptei şi să-şi 
coordoneze activitatea în raport cu aceste cunoştinţe. In lipsa capacităţii 
psihofizice, agentul poate comite doar fapte periculoase, dar nu fapte 
intenţionate sau culpoase. Rezultatul nociv pe care l-ar putea produce 
persoanele incapabile apare mai degrabă ca o consecință mecanică, pur 
cauzală a mişcării membrelor persoanei incapabile. 


231 


Prof. univ. dr. George Antoniu” subliniază cele două ipostaze ale 


vinovăţiei: aceea de element al conceptului de infracțiune şi aceea de proces 
psihic descris în norma de incriminare (în subsidiar, trăire psihică a 
culpabilităţii între conştiinţa culpabilă şi norma juridică incriminatoare). 


6.1.2. Matricea infracţională (culpabilizatoare). 
Matricea morală din perspectiva contradictorialităţii 


Sub aspect psihologic, punerea în operă a proiectului infracțional este 
precedată de procesul specific al concepţiunii faptei penale care cuprinde 
riscurilor acţiunilor ilicite, a măsurilor de împiedicare a identificării. 
Evaluarea acestor elemente se poate finaliza fie prin renunţarea la proiectele 
ilicite, fie, dimpotrivă, la deliberarea şi asumarea riscurilor şi, în consecinţă, 
la executarea proiectului infracțional. 

Procesele psihice ce preced şi însoțesc săvârşirea infracțiunii, precum 
şi cele ce succed acesteia sunt integrate conştiinţei infractorului sub forma 
unui pattern infracţional stabil, cu conţinut şi încărcătură afectiv- 
emoțională specifică şi cu o caracteristică fundamentală — 
psihosensibilitatea — în virtutea căreia este posibilă conservarea în 
structurile memoriei a unei realități psihice obiectivată în mod fascinant la 
nivelul amintirii despre faptă (inclusiv substratul ei afectiv-emoțional). 

Structurile informaţionale reprezentând matricea infracţional, rămân 
latente ce poate fi reactivată, dislocată şi exteriorizată (monitorizată) în 
biodiagramele specifice investigației  conduitelor simulate fiind 
identificabilă (exclusiv la autorii faptelor infracționale) sub impactul 
stimulilor de natură psihologică. 

Definită strict, matricea infracțională este o realitate a conștiinței 
infractorului, filmul netrucat şi netrucabil al derulării infracțiunii, 
autoimplementat secvență cu secvență în memoria infractorului. 


6.1.3. Comportamentul infracțional din perspectiva 
reperelor sale psihologice 


6.1.3.1. Dinamica secvențelor comportamentale 


262 G. Antoniu, Vinovăţia penală, Editura Academiei Române, Bucureşti, 1995. 

Structura informaţională psihosensibilă are în conținutul său patru 
secvenţe distincte sub aspect psihologic, care se diferențiază în intensitate şi 
se delimitează în timp”? 

Secvența primară însumează procesele psihice care se nasc şi se 
consumă până la decizia de a comite infracţiunea proiectată. Această etapă 
se caracterizează prin perceperea şi prelucrarea de către agentul infractor a 
informaţiilor declanşatoare de tendinţe şi motivații antisociale, pe care se 
fundamentează opţiunea pentru mobilul comportamentului ilicit, adică 
deliberarea. 

Secvența secundară cuprinde procesele psihice care au loc din 
momentul luării deciziei infracționale până la pregătirea materială şi 
săvârşirea faptei. Această etapă se caracterizează printr-un intens consum 
lăuntric, problematica psihologică fiind axată pe coeficientul de risc, mai 
ales pe miza pusă în joc. Un rol deosebit în luarea deciziei infracționale îl 
are funcția de proiecţie-anticipare, care stimulează câmpul reflecţiei asupra 
consecințelor în raport cu reuşita sau nereuşita, sentimentul satisfacției 
coexistând cu trăirea anxiozităţii, nesiguranţei şi îndoielii. 

Fiind intime şi deosebit de intense, toate aceste procese psihologice 
sunt caracterizate printr- un mare consum de energie nervoasă, 
manifestându-se la unii infractori printr-un anumit grad de surescitare. În 
acest stadiu, intenția infracţională primeşte un contur precis generând 
reechilibrarea sferei afectiv-motivaționale, pe primul plan trecând de 
această dată procesele reflexiv-volitive. 

Secvenţei secundare îi sunt specifice procesele de analiză şi sinteză a 
datelor deţinute de agentul infractor şi de structurare a acestora pe variante 
de acţiune, din care se va alege varianta optimă. Activităţile specifice etapei 
secundare se desfăşoară sub forma reprezentării mentale a unui plan de 
acţiune despre mijloacele şi modalităţile de realizare a scopului, timpul de 
săvârşire a infracțiunii, asigurarea rezultatelor acesteia, măsurile de 
acoperire şi sustragere de la identificare şi răspundere, precum şi alte 
elemente necesare reuşitei. 

Un rol deosebit de important în prelevarea şi anticiparea mentală a 
finalităţii acţiunilor proiectate îl au stabilirea orientării antisociale şi 
experienţa din trecut a agentului infractor, acestea fiind componente 
esenţiale ale potențialului său criminogen. 

O dată definită hotărârea de a comite infracțiunea, latura imaginativ- 
prospectivă a acesteia este urmată de acţiunile materiale cu 
caracter 


*% Doctrina dreptului clasic acceptă următoarea evoluţie: apariţia motivului, 
lupta motivelor, adoptarea hotărârii şi, în fine, executarea acțiunii. 

pregătitor. Specificul actelor preparatorii constă în procurarea de 
instrumente şi materiale necesare actelor de executare a infracțiunii, 
contactarea de complici, culegerea de informaţii despre victimă(e), 
despre locul infracțiunii, supraveghereaobiectivului şi 
studiul acestuia, recunoaşterea locului faptei, 
experimentarea privind pătrunderea şi ieşirea de la locul faptei, 

Rezultanta comportamentului infractorului din faza actelor 
preparatorii poate fi, după caz, fie fundamentarea în plan material a 
hotărârii de a comite fapta prin realizarea condiţiilor optime reuşitei, fie 
desistarea ori amânarea, în aşteptarea unor condiții şi împrejurări 
favorizante. 

Secvența terţiară cuprinde procesele psihologice care însoțesc 
săvârşirea infracțiunii (în faza tentativei şi consumării faptei). In timpul 
comiterii infracţiunii, agentul infractor trăieşte stări emoționale deosebit de 
intense. Actele şi acţiunile care se derulează în câmpul infracțiunii sunt 
tributare crizei de timp şi neprevăzutului, care generează trăirea unui acut 
sentiment de precipitare şi teamă. 

Psihologic, obiectele, ființele sau fenomenele percepute de agentul 
infractor în timpul comiterii faptei (instrumentele destinate săvârşirii 
infracțiunii, valorile ce constituie obiectul material al infracțiunii, 
victima/victimele), contextul spaţio-temporal al desfăşurării activităţilor 
specifice comiterii infracțiunii etc., în funcție de proprietăţile lor fizico- 
chimice (intensitate, formă, mărime, culoare, dispunere spaţială, rezistenţa 
victimei etc.) determină trăiri şi reacţii emoţionale tributare atât 
imperfecțiunii simţurilor, cât şi surescitării nervoase în care aceasta se 
derulează. Teama de a fi descoperit, necesitatea de a găsi noi soluţii unor 
situaţii de fapt neprevăzute, trăirea reală a riscului bulversează structurile 
emoționale şi precipită acţiunile făptuitorului. Lipsa unui autocontrol 
caracteristic pentru un mod de acţiune şi gândire în situații normale, 
generează scăpări, chiar şi în cazul infractorilor ce operează „cu sânge 
rece”. Astfel, din cauzele menţionate, infractorului i se diminuează 
autocontrolul, acesta putând pierde obiecte personale în câmpul faptei, uită 
obiecte corp-delict purtătoare de urme, sau uită să şteargă anumite categorii 
de urme, renunţă în cursul activităţii infracţionale la portul mănuşilor, se 
accidentează etc. Toate acestea sunt exploatate de poliţia ştiinţifică prin 
metode criminalistice, în scopul identificării autorului şi soluționării cauzei. 

Secvența a patra cuprinde procesele psihologice care se produc 
după săvârşirea infracțiunii, în intenţia sustragerii de la răspunderea penală. 
Elementul caracteristic psihologiei infractorului după săvârşirea faptei 
penale este efortul de a se sustrage identificării, inculpării şi pedepsei. In 

general, comportamentul agentului infractor în această fază — post- 
infracțională — este reflexiv-acţional, întreaga lui activitate psihică fiind 
dominată cu autoritate de trecerea în revistă a celor petrecute. 

Istoria criminalității demonstrează existenţa, încă din cele mai vechi 
timpuri, a unor strategii şi scenarii de contracarare a activităților de 
identificare şi tragere la răspundere penală a autorilor. 

In contextul acestor strategii şi scenarii, nu puţini sunt infractorii care 
îşi creează alibiuri, încercând să convingă că era imposibil ca ei să fi 
săvârşit fapte (faptele) sau mizează pe imposibilitatea administrării probelor 
de către organele judiciare. 

In cazul alibiului, stratagema utilizată este, de regulă, aceea de a se 
îndepărta în timp util de la locul infracţiunii şi de a apărea cât mai curând în 
alt loc, unde, prin acţiuni menite a atrage atenția, caută să fie remarcaţi 
pentru a-şi crea probe, bazându-se pe ideea că, după o anumită scurgere a 
timpului, organului de urmărire penală îi va fi greu să stabilească cu 
exactitate succesiunea în timp a celor două evenimente”. Alteori, 
dimpotrivă, infractorul apare în preajma locului unde se desfăşoară 
cercetările, căutând să obţină informaţii referitoare la cursul acestora, 
acționând prin denunţuri sau scrisori anonime, modificări în câmpul faptei, 
înscenări, înlăturări de probe, dispariţii de la domiciliu, internări în spitale 
sau săvârşirea de noi infracțiuni mărunte pentru a fi arestat şi a dispărea din 
aria de investigare a poliţiei. 

În urmărirea scopului lor, infractorii nu ezită a întrebuința orice 
mijloace care i-ar putea ajuta: minciuna, perfidia, încercări de intimidare a 
anchetatorului, deseori lăsând să se înţeleagă că vor apela la „persoane 
influente” care să curme „şirul ilegalităţilor”. 


6.1.3.2. Etiologia suportului psihologic 
(mobilul, trebuința, motivul, idealul, concepţia, scopul etc.) 


264 Cu studenţii se vor analiza strategiile de contracarare a identificării şi a 
probării infracțiunii prin strategia alibiului de către fraţii Iulian — Nicolae şi Radu — 
asasinii prof. Racu Iulian în feb. 1994. Se va evidenția faptul că distanța CFR 
Bucureşti-laşi, în perioada critică, fusese blocată prin înzăpezire, documentele 
oficiale ale CFR fiind utilizate în spargerea alibiului criminalilor care justificaseră 
absenţa din Bucureşti, tocmai prin deplasarea la Iaşi în timpul critic, călătoria cu 
trenul fiind practic imposibilă. În final, autorii vor recunoaşte comiterea omorului, 
de la ei recuperându-se corpurile delicte: 2 butelii şi 1 ceas de buzunar din aur. 

Mobilul, ca element subiectiv al conţinutului infracţiunii — 
Comportamentul uman este determinat de modificările interne (neuro- 
endocrine) şi de stimuli (excitanți) externi care influențează scoarța 
cerebrală”. Modificările psiho-fiziologice determină starea de tensiune 
psihică care iniţiază un comportament propriu fiecărui individ. Motivația 
acţiunii/inacţiunii infracţionale constituie forța motrice interioară, elementul 
primar care asimilează şi sedimentează influenţele externe şi va genera 
fapta, persistând până la reducerea tensiunii psihice apărute (prin săvârşirea 
sau desistarea de la producerea faptei). 

Conduita individuală este rezultatul intervenţiei unui ansamblu de 
factori conştienţi, inconştienţi, fiziologici, afectivi, intelectuali, sociali, aflați 
în interacţiune” care incită, sedimentează sau amplifică structura psihică 
individuală (influenţată de anumite predispoziţii individuale). Motivația 
acţiunii/inacţiunii este declanșată de trebuinţe, interese, convingeri, idealuri, 
concepții care dezechilibrează biopsihosocial infractorul şi încetează prin 
satisfacerea acestora. 

Trebuinţa infractorului având o natură diferită (socială, biologică, 
materială) impune stări şi imbolduri acționale tensionante, orientând 
comportamentul individual spre reducerea tensiunii prin satisfacerea 
acestora sau amplificarea tensiunii din cauza neîmplinirii lor. Tendinţa de a 
trece la satisfacerea unor trebuințe în mod conştient sau inconştient, 
constituie faze comportamentale ale motivaţiei individuale reprezentată de 
mobilul acţional care declanşează, impulsionează şi orientează 
acţiunea/inacţiunea infracţională. 

Selectarea şi asimilarea trebuinţelor şi mobilurilor (motivelor) într-o 
structură constantă şi eficientă în domeniul infracțional, formează 
interesele infractorilor. 

Motivele se află într-o interacțiune instabilă care generează stări 
tensionale sau chiar între infractor şi societate, determinând pe infractor să 
opteze între satisfacerea prin infracţiune sau respingerea motivelor prin 
desistarea sa. 

Trebuinţele şi interesele infractorului se contopesc uneori cu unele 
convingeri trăite afectiv, fiind implicate în sentimentele, pasiunile, emoţiile 
şi dorinţele sale. 

Convingerile stabilizează propriile aprecieri despre unele fenomene 
şi situaţii psihosociale, infractorul intervenind sau acționând pentru 
menţinerea sau înlăturarea celor care nu-l satisfac. Derularea existenţei 


265 N. Sillamy, p. 202. 
2% Idem, p. 203 
236 


sociale poate să fie idealizată de infractor în sensul preluării unor modele 
comportamentale sau a anticipării unor soluţii care să justifice propria sa 
atitudine infracțională. 

Idealul infractorului va constitui un ţel suprem al acţiunii — omisiunii 
socialmente periculoasă, atât sub aspectul formei de realizare, cât şi al 
finalizării acesteia. Reprezentând un înalt grad de pregătire acțională, 
idealizarea infracțională ar trebui să caracterizeze sensul, scopul şi 
modelarea întregii activităţi infracţionale a unui individ. 

Sfera conceptului de motivaţie comportamentală se încheie cu 
elementul de concepţie despre viaţă şi societate a infractorului, ca 
orientare fundamentală a comportamentului individual spre domeniul 
infracțional. Concepţia despre rezolvarea conflictelor individuale şi sociale 
numai prin infracţiune (ca rezultat al experienţei proprii) se caracterizează 
printr-un grad mai mic de înţelegere a exigențelor sociale şi este o negare a 
educaţiei individuale. 

Mobilul (motivul) acţiunii-inacţiunii infracţionale reprezintă 
elementul subiectiv al conţinutului infracțiunii şi constă într-o cauză 
determinată, un imbold psihic care impulsionează, declanşează fapta 
socialmente periculoasă. Mobilul dezvăluie natura morală a acţiunii — 
inacţiunii. Reprezentând o caracteristică de impuls afectiv apărut după 
selectarea, asimilarea şi sedimentarea unor influenţe externe, mobilul se 
materializează în obiectul rezoluțiunii delictuoase şi în direcționarea 
executării dinamice a acesteia pentru satisfacerea unor cerințe morale 
individuale: gelozie, glorie, gratitudine, fanatism, lăcomie, răzbunare, 
sacrilegiu. Guvernând întreaga motivaţie acţională, mobilul reprezintă un 
factor declanşator al faptei în sensul determinării stării psihice necesare 
orientării spre satisfacerea cerinţelor individuale, devenind astfel un obiect 
al cunoaşterii individualității psihologice a infractorului responsabil. In 
funcţie de geneza şi conţinutul mobilului acțional, în comportamentul 
infractorului se regăsesc elemente esenţiale ale temperamentului, 
obişnuinţelor, direcționării morale, experienţei şi adaptării la un anumit tip 
de viaţă, precum şi ale tulburărilor mentale (frustrări, nevroze, obsesii, 
maladii mentale). 

Mobilul faptei este variabil şi se caracterizează printr-un grad mai 
mic sau mai mare, mai simplu sau mai complex de organizare, ceea ce 
înseamnă că sensul său diferă de la infractor la infractor sau după condițiile 
specifice de realizare non sine causa acceditur (nu se acţionează fără 
motiv). Nivelul de profunzime în reflectarea realității psihosociale a 
mobilului infracțional va caracteriza şi gradul de responsabilitate socială 
sau de iresponsabilitate a infractorului. Determinând infracțiunea, mobilul o 

individualizează şi o califică, însă prezenţa sa nu este obligatorie pentru 
desăvârşirea conţinutului infracţiunii. Mutabile semper causa (mobilul se 
schimbă mereu), însă el poate lipsi din derularea unor infracțiuni spontane, 
faptă care nu exclude realizarea conţinutului infracțiunii, deoarece acțiunea- 
omisiunea săvârşită cu intenţie sau din culpă are un rezultat socialmente 
periculos dacă infractorul are capacitatea psihofizică să răspundă penal. 
Practic, nu există acţiune-omisiune care să nu aibă la bază un mobil acțional 
ce însoţeşte psihic şi acţional comportamentul infractorului, însă în anumite 
situaţii, legea penală califică infracţiunea şi după existența perceptibilă a 
mobilului: omorul săvârşit din interes material (art. 175 lit.b C.pen.); în 
anumite situații legea impune cu necesitate existența mobilului pentru a se 
împlini elementul subiectiv al conţinutului infracțiunii (abuzul în serviciu 
prin îngrădirea unor drepturi pe temei de naționalitate, rasă, sex sau religie 
— art. 247 C.pen.), astfel că, în lipsa mobilului, infracţiunea nu va exista, iar 
fapta nu va fi sancţionată. 

Uneori, mobilul reprezintă o circumstanţă agravantă în realizarea 
infracțiunii, devenind astfel şi un element circumstanţial în activitatea de 
individualizare legală şi judiciară a pedepsei: art. 75, lit.d C.pen. 
(existenţa motivelor josnice). Categoriile specifice de mobiluri sunt 
perceptibile şi inedite, atipice, de manifestare bizară a unor motive 
acționale, legea propunând aplicarea unor pedepse până la maximul 
special, iar dacă acesta este neîndestulător, se va adăuga un spor în 
limitele prevăzute de art. 78 
C.pen. 

Mobilul infracţional se dezvoltă, în genere, înaintea debutului faptei, 
devansând fazele acţionale şi devenind o circumstanţă subiectivă a acțiunii- 
inacţiunii socialmente periculoasă. Formarea mobilului şi acceptarea 
acestuia de către infractor reprezintă o parte componentă a afectivității 
individuale care este preponderent şi stabil negativă, constituind un caz 
tipic de neacceptare a exigențelor sociale, explicând din ce motiv a fost 
săvârşită fapta penală. 

Scopul, ca element subiectiv al conţinutului infracţiunii — Scopul 
infracţional este reprezentat de considerentele fixate în mod conştient de 
infractor care se vor realiza în mod concret prin săvârşirea unei acțiuni- 
inacţiuni. Prin scop, infractorul anticipează rezultatul faptei care urmează a 
se definitiva ulterior. Scopul este rezultatul unui proces psihic, al unei 
deliberări prin care făptuitorul anticipează satisfacerea unor interese şi îşi 
fundamentează modul de acţiune concretă pentru a se finaliza rezultatul 
propus. În sens restrâns, scopul reprezintă reflectarea subiectivă, conștientă 
a unui rezultat infracţional viitor, intuit, realizat şi acceptat de infractor. În 
sens larg, scopul semnifică stabilizarea conştientă, volitivă a gândirii 

infractorului asupra unui obiectiv, deliberarea şi adoptarea unei strategii 
acţionale adecvate modului şi condiţiile concrete de săvârşire a faptei 
pentru obținerea rezultatului anticipat. 

Sensul scopului se precizează în contextul acţiuni, exprimând 
caracteristica procesului acţional, a însuşirilor, a circumstanțelor în care 
va avea loc acţiunea pentru a se ajunge la rezultatul prevăzut inițial. 
Scopul este dependent de rezultatul infracțional, fiind element 
subiectiv al conţinutului infracțiunii doar în anumite condiții. 
Scopul realizează joncţiunea între actul deliberativ, voliţional şi rezultatul 
urmărit, însă nu în toate cazurile sfera şi felul scopului urmărit de făptuitor 
face parte din sfera şi felul scopului incriminat ca element subiectiv al 
conţinutului unei infracțiuni. Dacă scopul infracţiunii concrete se ocupă 
de modul cum este organizată aceasta pentru producerea rezultatului, 
infracţiunea abstractă stabileşte un scop generalizat socialmente 
periculos pentru întreaga categorie de acțiuni posibile a se realiza. In 
acest mod, scopul devine element subiectiv al conținutului infracțiunii 
doar în condițiile în care fapta a urmărit realizarea scopului 
generalizat, socialmente periculos. În conținutul infracțiunii, scopul este 
utilizat sub înțelesurile de destinație, de rezultat şi de circumstanță şi face 
parte din latura obiectivă a infracțiunii. 


6.1.4. Matricea morală 


Înainte de a fi un concept, matricea morală (aflată în raporturi 
de incompatibilitate cu matricea infracțională) este o realitate mentală, 
un construct cognitiv-intelectiv plasat la nivelul conştiinţei individuale 
şi uşor identificabilă la fiecare individ al speciei umane, normal din 
punct de vedere bio-psihic. 

Premisele demersului se pot constitui din definirea moralei: „Morala 
poate fi definită din diferite puncte de vedere; ea poate fi definită ca ştiinţa 
binelui şi a fericirii. Morala este ştiinţa profilaxiei şi a terapeuticii răului. Ea 
este filosofia şi igiena fizică şi psihică a vieţii sociale, conştiinţa echilibrului 
social, ştiinţa moralității şi imoralităţii, a drepturilor, a îndatoririlor, a 
viciilor şi a virtuţilor. Morala este ştiinţa moravurilor, a ansamblului 
regulilor care guvernează raporturile dintre oameni, ea este ştiinţa acordului 
sau a societăţii, ştiinţa reacțiilor între indivizi şi arta de a le evita: ştiinţa 
prudenței şi a prevederii, ştiinţa estimării propriei slăbiciuni””* sau, din altă 
perspectivă, „morala este ultimul capăt al unei asociaţii alternative între 


27 Odobleja, Şt, Psihologia Consonantistă, Editura Ştiinţifică şi 
Enciclopedică, Bucureşti, 1982, p. 553. 

acţiune şi reacţie, între rău şi răzbunare, între căință şi consolare” — „există 
o morală pozitivă (morala binelui) — în joncţiuni pozitive, comandamente 
pozitive, ceea ce trebuie făcut, alături de o morală a răului (prohibiţii) — 
adio ala negative, ce trebuie să omitem sau să ne abținem de a 
ace”. 

Morala, chiar condiţionată istoric, constantă şi actuală, în fiecare din 
noi, este matricea noastră morală, spațiul psihologic, forul interior de 
decizie, sau cum spunea Kant — „liberul arbitru”. 

Matricea morală cuprinde legea morală implacabilă ce nu poate fi 
modificată, tocmai pentru că este lege. Legea morală cunoaşte şi răul şi 
binele, şi nu poate transforma răul în bine şi nici binele în rău, ea este 
infailibilă, categorică, se supune unui singur comandament, cel al 
„imperativului categoric”. 

In sinteză, matricea morală este o constelație de exigenţe moral- 
etice structurată la nivel mental într-un construct cu rol de filtru 
selectiv, aflată în raporturi de excludere cu matricea infracţională, vis- 
â-vis de care dezvoltă la făptuitori sentimentul culpabilității 
(vinovăţiei) de fiecare dată când exigenţele sale sunt încălcate. 

Identificarea comportamentului simulat este posibilă tocmai în 
virtutea realității şi caracterului obiectiv al matricei morale sedimentată 
mental a speciei umane, pentru că psihobiodetecţia se adresează unui 
comandament moral — comandamentul adevărului şi sincerităţii, 
coordonate ale personalităţii morale a omului. 

In virtutea acestor realități se confirmă, la unison, că sindromul 
relevant se află în consonanţă cu legea morală a planului decelării răului de 
bine, în timp ce comportamentul simulat se află în contradicţie cu legea 
morală. 


Secţiunea a Il-a 


COMPORTAMENTUL SIMULAT 


6.2.1. Noţiuni şi definiţii asupra comportamentului simulat 


Una dintre formele de simulare (sau disimulare) o constituie 
minciuna, atunci când este comunicată prin limbaj. Rousseau comenta 
definiţia în felul următor: „a minţi înseamnă a ascunde un adevăr ce trebuie 
dat în vileag”, afirmând totodată că trecerea sub tăcere a acestor adevăruri 
pe care nu ai obligaţia de a le face cunoscute nu înseamnă „a minţii”. 


*% Idem, p. 554. 

Sinceritatea este o prescripţie morală care nu poate fi întotdeauna o 
realitate psihologică. 

Minciuna afirmată de subiect este justificată sau nu, astfel ea 
reprezintă starea unei încercări de a falsifica răspunsul just la o întrebare, 
ascunzând stările emoţionale demascatoare. Din punct de vedere 
psihofiziologic, detectarea simulării poate fi studiată şi este analizată 
uneori în aspectele ei mai grave, infracționale, cât şi, mai ales, în laborator, — 
fără a fi interesați de doza de justificare a celor implicați sau de 
caracterul oarecum artificial în care sunt induşi subiecţii de experienţă”*. 

O altă formă mai intimă de simulare, nu mai puţin răspândită însă, o 
constituie refuzul de a-şi mărturisi şi de a recunoaşte o anumită atitudine 
reală față de o persoană oarecare sau încercarea de a-şi camufla față de sine 
însuşi o anumită dorință pe care totuşi o simt”. 

Simulând, oamenii caută să-şi convingă auditorii de poziția pe care 
şi-o expun aparent. La anxioşi, de exemplu, se observă adesea tăinuirea 
adevăratului motiv de anxietate. Simularea îmbracă în exterior intenția de 
inducere în eroare prin trei procedee mascate: 

e printr-o atitudine raționalizatoare în care individul încearcă să ofere 
rațiuni cât mai plauzibile pentru justificarea unor greşeli sau a unui 
comportament pe care singur îl bănuiesc a fi condamnabil; 

e alții caută să-şi proiecteze atitudinile personale în contul 
altora; 

e inversul acestui tip de mascare o constituie identificarea, prin 
aceasta individul atribuindu-şi voit componente sau atitudini ale altor 
persoane. 

Schema acestor procedee de mascare a motivelor reale, care sunt 
surse ale anxietăţii, aparține lui Coleman (influenţa freudiană). 

Ca şi în minciună, în orice alt tip de simulare există un anumit grad 
de intenționalitate în a înşela. Intenţia este acea caracteristică esențială care 
deosebeşte o eroare de un fals. Simularea este, deci, o semnificaţie socială. 
O dată cu complicarea vieţii sociale, tipurile de simulare, unele mai mult, 
altele mai puțin justificate, devin tot mai numeroase şi, în general vorbind, 
nişte necesităţi. 

Cazul simulării absolute, a falsificării voite a adevărului printr-o 
formă exprimată verbal — „minciuna” — cu ascunderea expresiilor aparente 
care ar putea-o demasca. Oricărui comportament aparent îi corespunde, cu 
necesitate aspectul lui inaparent. Ceea ce este fals este sensul imprimat de 


2% Ciofu, L, Comportamentul simulat, p. 51. 
27 Idem, p. 51. 

individ componentei oferite spre observaţie directă, adică sensul care 
trebuie atribuit, după intenția sa, comportamentului aparent. 

Comportamentul este, în fapt, inseparabil de formele sale de 
manifestare şi acționează ca un tot. De aici şi posibilitatea cunoaşterii sigure 
a simulării comise. Inaparenţa în simulare este până la urmă nu numai ceea 
ce se încearcă a fi ascuns, ci produsul dintre inaparenţa care corespunde cu 
ceea ce este lăsat voit să se exteriorizeze şi inaparența care trebuie să 
rămână un secret personal. 

6.2.2. Exprimarea aspectului inaparent în comportamentul simulat 


Acţiunea simulării are un aspect aparent (care ne poate induce în 
eroare), dar şi unul inaparent. Formele comportamentului inaparent — 
evidenţiabile cu ajutorul indicatorilor fiziologici — sunt numeroase, de la 
modificările bioelectrice surprinse de EEG într-un moment de atenţie, până 
la creşterea tonusului sau la mişcări musculare care anticipează 
direcționarea unor organe senzitive sau apatice către obiectul atenţiei. 

Prima schemă la care apelăm se referă la „comportamentul de 
acomodare”. Astfel, între o funcţie a sistemului (S) şi comportament (R) au 
loc o serie de procese: 

1. de prelucrare a informaţiilor primite, implicând procesele receptive 
(prin care se selecționează stimulii care dezvăluie, care arată o semnificaţie 
anumită); 

2. de evaluare (prin care se definesc cerințele de acomodare şi se 
formulează acțiunile posibile); 

3. de selecţie (prin care se aleg acţiunile, după riscul şi recompensa pe 
care le presupun). 

Toată această prelucrare este influențată de: 

a) cadrul de referinţă al individului; 

b) pattern-ul motivaţional: trebuinţe, interese etc.; 

c) resursele de mânuire a acţiunii comportamentale: capacitate, 

talent, învăţare, potenţialităţi etc.; 

d) condiții diverse, momentane: implicaţii emoționale, oboseală etc. 

Rezultă, din această schemă, că între factorii perfect vizibili şi 
controlabili, (S) şi (R), există unele variabile intermediare care influenţează 
şi întârzie răspunsul vizibil. Comportamentul simulat trece printr-o 
succesiune asemănătoare de etape — procese, dintre care, în unele 
comportamentul se poate exprima în ambele lui aspecte, în altele numai în 
formele inaparente. Dintr-o astfel de schemă se remarcă existența a două 
elemente importante pentru conduita simulată, şi anume: 


242 


- primul element este reprezentat de momentul în care stimulului i se 
stabileşte sau i se reactualizează o anumită semnificaţie pentru subiect, 
semnificaţie care poate fi cu totul alta decât cea unanim stabilită; 

- al doilea element îl constituie evaluarea, mai concret spus, 
selectarea tipurilor de răspunsuri, de acţiuni. Aici se controlează punctul în 
care subiectul care încearcă o simulare trebuie să-şi traducă într-un stadiu 
aparent intenţiile asupra cărora a deliberat, cât şi formele de exprimare 
găsite a fi convenabile. 

Intr-o a doua schemă, comportamentul punctează şi mai clar verigile 
inaparente incluse în acţiunea de simulare: stimul — semnificaţie — 
mediere E 
— intenție — răspuns. În această schemă care aparține lui Smedslund este de 
reținut existenţa a două „zone nelegiferate” (now lawfull region) în care 
sunt introduşi factori de incertitudine: una după recepționarea stimului, o a 
doua înaintea răspunsului efectelor. Prima zonă indică lipsa unei reacţii 
logice între (S) şi o anume semnificaţie constantă. A doua arată lipsa acestei 
reacții din stimularea respectivă şi semnificaţia personală locală. Rezultă că 
odată cu sau după apariţia intenţiei de a răspunde, un răspuns poate fi 
întârziat, viciat, falsificat cu un altul care nu corespunde uneia de tipul 
statistic, ca depersonalizat. A doua zonă de incertitudine împreună cu 
intenția de a răspunde, reprezintă, posibil, momentul şi locul cel mai 
caracteristic pentru acțiunea demascatoare a aspectului inaparent din 
comportamentul de simulare, în care obiectiv ar fi poate imposibil de 
pătruns dacă ea n-ar fi strâns legată de coloratura emoțională a acțiunilor 
planificate, de efectul atitudinii pregătitoare şi nesiguranța asupra 
rezultatului acestor acţiuni care presupun un risc pentru individ. 

În comportamentul inaparent al simulării există unele verigi, unele 
etape semnificative. Desfăşurarea acestor etape nu are loc fără un anumit 
ecou efectiv, dimpotrivă, emoția le însoţeşte, dându-le o anumită 
consistenţă, adică, o implicare în primul rând a manifestărilor organice, 
musculare şi glandulare care îngroaşă cu mult latura evidenţiabilă a acestor 
evenimente. 


6.2.3. Indicatorii verbali, motori şi fiziologici ai conduitei simulate 
în expresia aparentă 
(semnificaţia şi sensul stimulilor declanşatori de emoție) 


a) Metoda asocierilor de idei în detecția minciunii îşi bazează 
eficiența pe faptul că o stare emoțională, o anumită semnificaţie a 
cuvintelor ce se prezintă sau se spun cuiva pot influenţa asocierile pe care 
acesta le stabileşte uneori. Libertatea unui subiect de a stabili asociaţii de 
limbaj la un cuvânt-stimul dat este îngrădită, orientată de o serie de criterii 

care uneori scapă controlului individual. Asociaţia făcută poate să apară — 
atât pentru experimentator, cât şi pentru subiectul însuşi — ca fiind 
întâmplătoare. Totuşi, din punct de vedere al legăturilor, circuitelor 
condiționate care sunt reactive şi care stau la baza asocierilor verbale, 
formularea de „asociaţie întâmplătoare” trebuie privită cu circumspecţie. 
Există cercetări ale căror date probează faptul că în conținutul asocierilor pe 
care le facem pot fi incluse până şi aspectele unor perceperi subliminale. 
Ideile nu ne vin în minte, deci, la întâmplare. 

Folosirea metodei asocierilor verbale în scopul  detectării unui 
anumit conținut de idei, legat de o stare momentană (emoţională, mentală) 
capătă şansa de a deveni, prin intermediul unei metode adecvate, un singur 
instrument investigator. 

Ca o concluzie referitoare la folosirea metodei asociaţilor verbale, se 
afirmă că „dacă viteza de reacţie verbală este diferită la cuvintele critice faţă 
de acelea nesemnificative, dacă subiectul refuză răspunsul la cuvintele 
critice sau repetă voit, în lipsa unui cuvânt înlocuitor la îndemână, 
răspunsurile verbale anterioare — atunci vinovăția simulantului (subiectului) 
poate fi dovedită”. 

b) Indicatori vegetativi. În multe cazuri experimentale s-a constatat 
că stimulii prezentaţi subiectului au şi un aspect afectiv, dar cel cognitiv 
este primordial. Într-un context afectiv situaţia se schimbă. Simularea 
constituie tocmai unul dintre aceste cazuri: aspectul emoțional este mai viu, 
datorită însuşi contextului afectiv în care este silit să acţioneze subiectul sau 
infractorul. De aceea, indicatorii vegetativi se situează pe primul plan prin 
modificările pe care le produc: pulsul creşte imediat după minciuna 
afirmată, poziţia verticală a undelor pulsaţiilor înscrise este modificată. 
Dintre alţi indicatori vegetativi, unii autori susțin că EDG are o mare 
eficienţă în detectarea răspunsurilor simulate. Personalul de specialitate care 
lucrează în criminalistică opiniază însă că în condiţiile anchetei (cu un stres 
mai ridicat, deci), EDG are o eficienţă într-adevăr mai bună, dar mai 
scăzută comparativ cu alţi factori, cum ar fi presiunea sangvină. 

c) Înregistrările fiziologice sunt asociate cu alți indicatori de detecție 
a simulării şi contribuie considerabil la detectarea comportamentului 
simulat. 

Un alt indicator, expresia sonoră a răspunsului verbal, a stat la 
baza detecției comportamentului simulat într-o metodă pusă la punct de 
Olechowski. 


6.2.3.1. Indicatorii fiziologici, semnificația şi sensul 
stimulilor declanşatori de emoție în simulare 

După 1900, cercetările întreprinse în direcţia „detectării simulării”, a 
„minciunii”, au fost tot mai numeroase, specialiştii plecând de la faptul că 
stările de tensiune psihică, apărute în momentele de nesinceritate, cum sunt 
şi cele specifice învinuitului sau inculpatului care caută să ascundă 
adevărul, determină o serie de modificări fiziologice. Unele dintre aceste 
modificări (răguşeala, congestionarea, crisparea, scăderea salivaţiei, 
dereglarea ritmului respirației şi a celui cardiac etc.), pot fi sesizate direct de 
către cel ce efectuează ascultarea, dacă are cunoştinţe de psihologie, 
fiziologie şi, bineînţeles, spirit de observaţie adecvat profesiunii. 


Plecându-se de la manifestările specifice tensiunii psihice, în 
literatura de specialitate s-a încercat chiar stabilirea unor reguli după care se 
poate detecta minciuna, vinovăția sau inocenţa. Astfel, potrivit lui Le Clere: 
a) răspunsul vinovatului este mai lent şi ezitant, cel al inocentului este 
spontan, detaliat şi deseori indignat; 

b) vinovatul suportă mai greu privirea, spre deosebire de inocent care 
însă, roşeşte mai uşor; 

c) inocentul face apel la corectitudinea sa şi caută să demonstreze că 
nu ar avea nici un interes pentru faptele care i se impută; 

d) inocentul dă mai greu explicaţii privind modul în care şi-a petrecut 
timpul critic, spre deosebire de vinovat care oferă imediat un „excelent” 
alibi; 

e) inocentul este inconsecvent în declaraţiile pe care le face?” 

Tehnicile de investigare, care detectează emoția şi nu cauzează 
acesteia, se bazează, în esenţă, pe următoarele elemente: 

- în momentul simulării, individul prezintă o serie de manifestări 
emotionale”? ; 

- persoana ascultată nu-şi poate controla în întregime aceste 
manifestări emoționale. 

Indicatorii fiziologici care pot servi la depistarea tensiunii emoționale 
folosiți în actualele tehnici de detecție a simulării, a sincerității sau a 
nesincerității, sunt consecința unor procese fiziologice (cauzate de 
tensiunea psihică specifică sistemului nervos vegetativ), cum ar fi: 

1. modificările activităților cardiovasculare, manifestate în ritmul şi 
amplitudinea pulsului, precum şi în tensiunea arterială; 


*7! E. Stancu, Criminalistică, p. 145. 
272 Vezi anexa: T. Butoi, Al. Butoi şi I. Butoi, Psihologia comportamentului 
criminal — ghid de observaţie, Editura Eumar, Bucureşti, 1999, p. 137 şi urm. 

2. modificarea caracteristicilor normale ale respirației care, în 
prezenţa emoţiei, devine neregulată şi mai grea; 

3. modificarea rezistenţei electrice a pielii, denumită reacția 
electrodermică (R.E.D.); 

4. modificarea caracteristicilor normale ale vocii, funcţiei fonatorie 
influențată de schimbarea tremurului fiziologic al muşchiului aparatului 
fonorespirator; 

5. modificarea caracteristicilor scrierii, îndeosebi în privinţa vitezei 
de execuţie şi a presiunii, care se poate accentua sau reduce”. 

Alţi indicatori fiziologici sunt: 

- tensiunea musculară (crisparea); 

- temperatura corpului; 

- comportamentul ocular, 

- activitatea electronică a scoarţei cerebrale, înregistrată prin 
intermediul  electroencefalografului sub forma  electroencefalogramei 
(EEG), fiind un indicator important al tensiunii psihice. 


6.2.3.2. Mijloace psihologice de detectare a tensiunii psihice 
cuprinse în chestionare şi teste de personalitate 


Performanţa realizată de un subiect într-o cercetare experimentală 
depinde, printre altele, de calitatea şi intensitatea simulării, de anumite 
capacităţi psihofizice, de disponibilitatea de moment, de gradul de sănătate 
şi oboseală, de motivaţia pentru experiment. Influenţa acestor condiţii 
asupra creşterii sau descreşterii performanţei, în obținerea unor rezultate 
abordată obiectiv. 

O importanță deosebită o are asupra rezultatelor şi influenţa sau 
încrederea subiectului față de adevăratul scop al activității experimen- 
tatorului, uneori, condiţii care îl pot determina să apeleze în ceea ce spune 
sau face, la răspunsuri nesincere. 

Este necesară o analiză amănunțită privind rolul stimulărilor în cerce- 
tarea psihologică, influenţa acestora asupra nivelului performanţei şi, în 
general, asupra îmbunătăţirii modelului de investigare a simulării. 

Se observă indici de simulare în: 

a) Chestionarele psihologice — care răspund anumitor tematici — în 
care o parte dintre cei solicitaţi au tendinţa de a face o „bună impresie” 
examinatorului. In cazul în care indivizii sunt preveniți că obiectul urmărit, 


ai MA Bogdan, T. Butoi, Tratat practic de criminalistică, vol. IL, p. 368. 
246 


odată cu prezentarea chestionarului, îl constituie investigarea tendinței de a 
minți, are loc o mai frecventă formare a răspunsurilor, cu o puternică 
dorinţă de a face aceeaşi „bună impresie”. Astfel, pentru a preveni falsitatea 
răspunsurilor, s-a pus problema introducerii în chestionare a „scalelor 
speciale” de detecție a unor disimulări reuşite (fake good responses); 

b) Testul M.M.P.I. conţine, de asemenea, o „scală specială” de 18 
elemente, asemănător testului de personalitate al lui Manddiley (M.P.L.) şi o 
„scală specială pentru copii” (J.M.P.I.), cu doi indici de simulare (F-K, K- 
L), identificaţi ca fiind factori care exprimă o „tendinţă de a minți” şi o 
„apărare perceptivă”, disimularea şi apărarea perceptivă având un factor 
comun: starea de apărare (liberty); 

c) Testul de apercepţie tematică (T.A.T.), aplicat într-o condiţie 
standard, comparat cu o agresivitate simulată poate avea ca rezultat 
evidenţierea încercărilor de a da răspunsuri false. 

d) Testul de frustraţie ROSENZWEIG — acumularea agresivității 
este introproiectată, exteriorizată sau mediată. 


Secţiunea a III-a 


DETECTAREA ŞTIINŢIFICĂ A CONDUITELOR DUPLICITARE 
(SIMULATE - MINCINOASE) — UTILIZAREA TEHNICII 
LIE DETECTOR POLIGRAPH”"* 


6.3.1. Scurt istoric şi evoluţie în materie 


Preocupările obiective ştiinţifice, îndreptate către detecția stărilor de 
tensiune emoțională care evidenţiază disimularea adevărului, sunt de dată 
relativ recentă. Este cunoscut faptul că cercetările asupra poligrafului au 
apărut pentru prima oară în jurul anilor 1920 în S.U.A., izvorând din 
necesitatea practică a orientării anchetatorilor în dirijarea cercetărilor 
judiciare, ulterior poligraful „fiind amplu folosit în instrucţia penală”. 

Plecând de la faptul că disimularea adevărului (minciuna) este 
însoțită în mod obişnuit de unele schimbări fiziologice caracteristice 
reacțiilor emoţionale, „un număr de tehnicieni şi criminologi ca V. Benussi, 
H.D. Burtt, J.A. Larson, Summers, Keller, Reid, Inbau, pentru care lupta 
contra crimei se reducea adesea la o luptă între adevăr şi minciună, dar 


274 Tiberiu Bogdan, Tudorel Butoi, Tratat practic de criminalistică, vol. II, 
cpt. referitor la identificarea stresului emoţional prin tehnica poligraf. 
275 J. Pinatel, El detector de metiras, Mundo-Policial, nr. 25/1974, Buenos 
Aires, p. 58. 

preocupaţi de asemenea să stabilească nevinovăția indivizilor acuzaţi pe 
nedrept, au făcut cercetări şi au construit aparate amplificatoare şi 
înregistratoare capabile să traducă şi să studieze aceste fenomene 
interioare” 

Pentru diagnosticarea minciunii şi sincerității, V. Benussi a utilizat 
pneumograful. Problema pe care şi-a pus-o Benussi a fost dacă se schimbă 
respirația când se minte, cu alte cuvinte dacă se pot preciza sau nu 
simptomele respiratorii pentru minciună. Tehnica utilizată de Benussi a 
constat în următoarele: Subiectului i se prezentau diferite bucăţi de hârtie pe 
care erau imprimate cifre, litere sau imagini. El (subiectul) trebuia, într-un 
caz, să spună sau să citească corect ceea ce se găsea pe foaia de hârtie, iar în 
alt caz să declare semne care nu se găseau pe foaia de hârtie, simulând 
adevărul. Experiențele au fost făcute în prezenţa unei asistente compuse din 
experți, al căror rol era acela de a observa atitudinea şi fizionomia 
subiectului şi de a conchide, după impresiile lor, dacă subiectul a minţit sau 
a spus adevărul. În acest timp, experimentatorul se ocupa de înregistrarea 
respirației subiectului. Pentru diagnosticare, experimentatorul s-a folosit 
numai de curbele respirației. Rezultatele obținute au fost din cele mai tipice: 
în caz de minciună, expiraţia era de mai lungă durată decât inspirația, iar în 
cazurile de sinceritate, dimpotrivă, inspiraţia era aceea care dura mai mult. 
Prin urmare, ceea ce permite diagnosticul nu este nici frecvenţa, nici 
profunzimea respirației, ci numai forma. Încercările făcute de subiecţi de a 
schimba în mod voluntar curba respirației au fost fără succes. Interesant de 
remarcat este însă faptul că aprecierea experţilor a fost justă în 50% din 
cazuri, ceea ce după Benussi se putea datora pur şi simplu întâmplării, pe 
câtă vreme diagnosticul bazat pe curbele respirației prezenta o exactitate de 
aproape 100%. 

Experiențele lui Benussi au fost reluate cu mici modificări de H.D. 
Burtt. El a înregistrat însă, nu numai respirația, ci şi presiunea sanguină 
sistolică. Concluzia la care a ajuns a fost că presiunea sanguină sistolică 
avea o mai mare valoare diagnosticală decât respiraţia. După Burtt, 
diagnosticul bazat pe respiraţie este just în proporţie de 73%, iar cel bazat 
pe presiunea sistolică în proporţie de 91% H 

În S.U.A., primele cercetări se leagă de numele lui John A. 
Larson”'%, care, în colaborare cu profesorul de psihologie Robert A. Gesell, 
a realizat în 1920 un aparat poligraf portabil (instrument capabil să 


276 M. Sicot, A la barre de 1 Interpol, Paris, 1961, p. 170. 
277 Al. Roşca, op.cit., p. 127-128. 
278 A. Parker, Au nom de la loi, Paris, 1965, p. 98. 

înregistreze în mod continuu 3 fenomene fiziologice — tensiune arterială, 
puls şi rsspiraţie). pe care-l utiliza mai ales pe când lucra pentru poliţia din 
Berkley” 

Keller, care urmărise primele lucrări ale lui Larson, a construit în 
1925 cu ajutorul Universităţii Netwestern, un poligraf îmbunătăţit, sub 
denumirea de „Keller Polygraph” (nedepăşind însă stadiul înregistrării 
parametrilor clasici: tensiunea arterială, pulsul şi respiraţia). Cu acest aparat, 
el pune bazele poligrafului industrial? 30 

În 1938, Compania de cercetări asociate din Chicago, adaugă la 
aparatul lui Keller, inspirându-se din lucrările lui Walter Summers asupra 
reacției galvanice a pielii, un înregistrator capabil să măsoare variațiile 
acesteia. 

O formă îmbunătăţită este realizată în 1945 de John Reid, care 
stabileşte legătura între activitatea musculară neobservabilă şi tensiunea 
arterială, poligraful „Reid” putând astfel înregistra: tensiunea-pulsul, 
respiraţia, reacția electrodermogalvanică, reactivitatea neuromusculară. 
Realizările în acest domeniu au fost posibile datorită, pe de o parte, 
necesităţii impuse de practică de a se efectua detecția disimulării 
adevărului şi, pe de alta, datorită preocupării unor minți ingenioase de a 
fructifica în mod superior rezultatele psihofiziologiei. 

Ulterior acestor prime începuturi, a avut loc o perfecţionare 
considerabilă a poligrafului, atât în sens strict tehnic, cât şi în ceea ce 
priveşte metodologia de utilizare a aparaturii. 

Pe plan statistic, Laboratorul de detectare al poliţiei din Chicago a 
efectuat între 1938 şi 1941 un număr de, 1127 de teste. În registre a fost 
relevată culpabilitatea în 84% dintre cazuri” 

Au existat multe discuţii privind aspectele morale şi juridice ridicate 
de folosirea tehnicii poligraf. Astfel, M. Sicot sublinia: „în domeniul 
respectului persoanei umane, se cuvine să se precizeze bine că utilizarea 
aparatului este de ordin pur extern. Firele şi electrozii săi nu afectează cu 
nimic integritatea sau demnitatea individului care conservă toate calitățile 
sale volitive şi intelectuale şi nici nu trebuie măcar să se dezbrace, în timp 


21 C, Turner, Détection scientifique du mensonge dans l’Armée Americane, 
în „Revue Moderne de la Police”, nr. 61-1963, p. 16. 

280 Guy Mondet, Le polygraph et son utilisation en justice, în „Revue 
Internationale de Criminologie et de Police Technique”, nr. 4-1959, Geneva, p. 
298. 

*51 Ibidem. 

ce în multe ţări, legile autorizează recoltarea de sânge care necesită 
înțepături şi prelevări corporale” 

În ce priveşte opinia europeană faţă de aspectul juridic al problemei, 
majoritatea specialiştilor sunt de aceeaşi părere cu Marcel Sicot, care 
subliniază: „Reacțiile înregistrate la poligraf nu pot fi considerate nici ca 
declarații, nici ca mărturii, nici ca mărturisiri, pe care nimeni nu este, în 
mod legal, obligat să le facă. Mie mi se pare în actuala stare de lucruri că ar 
trebui să fie clasate în categoria indiciilor care rezultă mai curând din 
tehnica polițistă, decât din procedura penală. Ele nu au, desigur, valoarea 
urmelor relevate la fața locului, şi, mai puțin încă, forța probantă a 
amprentelor digitale, recunoscută astăzi în mod universal. Dar justiției i-au 
trebuit numeroşi ani ca să recunoască valoarea probatorie a 
dactilotehniei”%5. 

Nu trebuie însă neglijat faptul că „adversarii detectorului de minciuni, 
uitând fără îndoială pe nevinovaţi, pe care acesta permite să-i scoată în afara 
cauzei, estimează că utilizarea sa este incompatibilă cu principiul de a 
dispune liber de tine însuţi, că singura amenințare de a recurge la acesta 
constituie deja o presiune, că operaţia însăşi este un act de intimidare care 
poate aduce subiectul să mărturisească ceea ce n-ar fi recunoscut altfel, că 
el riscă să mărturisească crezându-se depistat, că anchetatorul poate, dacă 
individul refuză să se supună detectorului, trage din acest refuz concluzii 
injuste sau imprudente, că subiectul vinovat este susceptibil să vrea el însuşi 
să înşele, în sfârşit, că uneori este dificil să interpretezi graficele şi să 
controlezi autenticitatea acestora”2%*. 

In prezent, folosirea tehnicii poligraf în procesul penal este o realitate 
nu numai pe continentul american, ci şi în numeroase ţări europene 
(Germania, Franţa, Italia, Polonia etc.), în Japonia, în Israel etc. 

În ţara noastră, testările cu ajutorul tehnicilor poligraf sunt de dată 
recentă şi se fac în compartimentele tehnico-ştiințifice ale Poliţiei. 
Preocuparea de bază este aceea a perfecționării metodologiei de testare 
(prin valorificarea experienţei practice a muncii de poliție şi a cercetărilor 
de psihologie judiciară de la noi), în direcţia măririi capacităţii de precizie 
în ceea ce priveşte depistarea disimulării adevărului în cursul cercetărilor. 
Scopul final exclusiv este acela de a orienta (în baza unor indicii) cercetările 
judiciare, de a aduce un plus calitativ activităţii de urmărire penală. 


282 M. Sicot, op.cit., p. 170-171. 
283 Ibidem. 
284 Ibidem. 

6.3.2. Fundamentul ştiinţific al constatării stresului psihologic 


a) Indicatorii psihofiziologici de depistare a nesincerităţii 

Observaţia empirică milenară a evidenţiat faptul, îndeobşte cunoscut, 
constând în aceea că ori de câte ori se ascunde adevărul prin rostirea unei 
minciuni, acest fapt este însoţit de un întreg cortegiu de trăiri lăuntrice şi de 
sentimentul stingheritor al vinovăţiei. „In strădania de a ascunde adevărul 
nu am simţit oare, în unele ocazii, o creştere bruscă a bătăilor inimii, 
urcarea sângelui în obraz, un impuls incontrolabil de a înghiţi, sau alte 
astfel de fenomene rezultând din teama asupra posibilității ca minciuna să 
fie descoperită? ŞI nu ne-am întâlnit cu multe ocazii în care am putut decela 
minciunile altor persoane prin diverse manifestări ca roşirea, contractarea 
buzelor, strângerea ochilor, evitarea de a privi pe cel ce întreabă «drept în 
ochi», o monotonie specială a vocii, un «râs fortat», o contraîntrebare de 
«cine, eu?», o cerere inutilă de a se repeta întrebarea, mişcări ale mâinilor şi 
picioarelor arătând o stare de stânjeneală, o activitate mărită a «mărului lui 
Adam» şi multe alte reacţii de natură asemănătoare?”7%5. Deosebit de 
frecvent, asemenea manifestări se întâlnesc în domeniul psihologiei 
judiciare, oglindite concret în munca de urmărire penală, de ascultare a 
învinuiților şi infractorilor. In marea majoritate a cazurilor, aceştia, 
profitând de lipsa unor probe hotărâtoare şi ţesând raționamente cu aspecte 
de verosimilitate, zădărnicesc aflarea adevărului şi soluţionarea justă a 
cauzelor. Dacă în plan raţional, logico-cognitiv (acela al dialogului dintre 
anchetator şi infractor), manifestarea de voinţă a acestuia din urmă de a se 
apăra de acuzaţiile aduse se desfăşoară plenar, nestingherit, uneori dându-i 
Chiar câştig de cauză, nu acelaşi lucru este posibil în sfera trăirilor 
emoţionale şi a reacţiilor psihofiziologice, unde, de obicei, autocontrolul 
voluntar rămâne fără efect”. „Persoana care a comis o infracţiune, în 
timpul ascultării se află într-o stare de excitație emoțională puternică, în 
special atunci când există un pericol real de a face cunoscute fapte pe care 


?85 JE. Reid, FE. Inbau, Truth and Deception, The polygraph (Lie Detector) 
Technique, Baltimore, 1966, p. 14. 

286 De aici şi o serie vastă de preocupări către detecția în mod indirect a 
aspectelor de nesinceritate, începând cu Abrahamsen Kent-Rosanoff, Jung, Roşca 
(timpul de latenţă), A.R. Lucia Mira y Lopez (dereglările în curba experienței 
motrice); I. Molnar (chestionarul tendinței generale de a fi nesincer), şi terminând 
cu substanţele psihofarmaceutice (House-Claude-Hererra) sau electroşocul (Corletti 
şi Bini) — vezi Tiberiu Bogdan, Psihologie judiciară, Editura Ştiinţifică, Bucureşti, 
1956, p. 180-190. 

251 


vrea să le ascundă. La o reacţie emoțională puternică intervin modificări în 
presiunea sângelui, în forţa şi viteza de lucru ale inimii, în respirație 
(schimbarea ritmului), în reacția epidermo-galvanică. Aceste modificări pot 
fi înregistrate pe aparate speciale, analizându-se mai apoi abaterile 
intervenite”. 


b) Mecanismul psihofiziologic al producerii stărilor emoţionale 

In săvârşirea unei fapte penale (furt, tâlhărie, delapidare, omor etc.) 
subiectul (infractorul) participă cu întreaga sa ființă, mobilizându-şi pentru 
reuşita infracțională întregul său potențial volitiv şi cognitivo-afectiv. 
Punerea în act a hotărârii de a comite fapta prevăzută de legea penală este 
precedată de o serie de procese de analiză şi sinteză şi de o luptă între 
motive, deliberarea şi actele executorii antrenând profund întreaga 
personalitate a individului. Acest lucru face ca faptul infracțional să nu 
rămână ca o achiziție întâmplătoare, periferică a conştiinţei infractorului, ci 
să se integreze în aceasta sub forma unei structuri informaţionale stabile cu 
conţinut şi încărcătură afectiv-emoţională specifică, cu un rol motivaţional 
bine diferențiat. Asimilarea faptei are loc în momentul săvârşirii acesteia, în 
procesul perceperii şi acţiunii nemijlocite cu obiectele şi fenomenele din 
mediul (infracțional) înconjurător şi al sedimentării semnificaţiilor lor în 
experienţa adaptativă în raport cu situaţia infracțională. Psihologic, 
obiectele, fiinţele sau fenomenele percepute de infractor în timpul comiterii 
faptei (scule sau instrumente de spargere, arme, victimă, martori, contextul 
spaţio-temporal al desfăşurării faptei etc.), în funcţie de proprietățile lor 
fizico-chimice (intensitate, formă, mărime, culoare, dispoziţie spaţială, 
rezistență a victimei) sau de efectele acestora (țipăt de durere, strigăt, 
zgomot de împuşcături etc.) determină trăiri şi reacţii emoţionale pozitive 
sau negative ale subiectului. Subordonându-se caracteristicilor informaţio- 
nale ale faptei, componentele experienței afective corespunzătoare se 
asociază, integrându-se în calitate de componentă a imaginii individuale sau 
categoriale despre fapta infracțională, conform principiului psihologic după 
care stabilizarea şi organizarea sistemului de imagini implică şi stabilizarea 
şi organizarea substratului lor afectiv. 

Tehnicile poligraf, abordând în mod indirect planul conştiinţei 
subiectului, caută să evidenţieze dacă acesta redă cu fidelitate şi în mod 
sincer „ceea ce ştie”, adică elementele de conţinut ale „realităţii subiective” 
pe care o poartă în planul conştiinţei sale (elemente de timp şi de loc legate 


2837 M. Golu, A. Dicu, Introducere în psihologie, Editura 


Ştiinţifică, Bucureşti, 1972, p. 190. 

de faptă, de modul de operare şi de împrejurările care au declanşat 
comportamentul infracțional). Stările emoționale iau naştere încă din 
momentul în care bănuitul este invitat pentru a da relaţii legate de faptă şi, 
în general, cunosc următoarea dinamică în manifestare: 

34 Starea iniţială a conştientizării pericolului (în cazul unui vinovat) 
de a fi identificat şi demascat introduce organismul uman, ca sistem 
autoreglator, într-o stare de vigilență crescută (alarmare? ). Această 
stare inițială are un caracter difuz, general, global, cu declanşare şi 
realizare involuntare, pregătind (prin mecanismele  autoreglării 
psihofiziologice) organismul pentru contracararea pericolului. In 
cazul unei persoane 
nevinovate, de regulă, stările emoționale sunt slab evidențiate, având în 
general, un caracter stenic, pozitiv, motivat de curiozitate şi interes pentru 
scopul chemării în fața anchetatorului. Ele se realizează, de asemenea, prin 
mecanismele psihofiziologice involuntare, reflexe şi au un caracter difuz 
general, fiind slab evidențiate. 

A O dată cu începerea chestionării bănuitului, conştientizarea 
mesajului informaţional al întrebărilor ce i se adresează realizează în planul 
cognitiv al acestuia reactualizarea involuntară a momentelor informaţionale 
obiectual afective care au însoțit comiterea faptei, prin declanşarea reacțiilor 
funcţionale ale memoriei intenționale şi ale celei latente. Datorită factorului 
surpriză şi elementului de neprevăzut al întrebărilor, reprezentările despre 
faptă apar brusc, intempestiv, surprinzând compartimentul de analiză şi 
decizie nepregătit, în deficit de date şi subansambluri logice în faţa 
pericolului iminent de demascare. 

Concomitent, caracteristicile afective, stările emoționale şi trăirile 
care au întovărăşit reprezentările despre faptă inundă planul conştiinţei, 
dominându-l, în virtutea ineficienței asupra lor a controlului voluntar. La 
acest nivel, trăirea emoţională se integrează în structura primară a 
instinctelor (instinctul de conservare), conştientizarea pericolului 
demascării declanşând trăirea stării de frică (uneori bruscă blocare a unei 
funcțiuni motorii)"*”, cu caracter bine precizat şi distinct faţă de un pericol 
anume (rezultând din conţinutul mesajului informaţional al întrebării) şi 
însoţită de puternice descărcări neurohormonale declanşate pe cale reflexă. 

34 O sursă puternică de geneză a stărilor emoționale este (alături de 
„teama de detecție”, mai ales după testul cartonaşelor de stimulare) şi 


25 C.T. Morgan, Physiological psychology, Megraw-Hill Books, 
1965, p.337 şi urm. 
28 Tiberiu Bogdan, Probleme de psihologie judiciară, Editura Ştiinţifică, 
1973, p. 102 şi urm. 

conflictul care apare în plan cognitiv şi în procesul de decizie, între 
domeniul datelor de cunoaştere ce fundamentează situația adevărată şi 
domeniul datelor intenționale care fundamentează minciuna. 

Disimularea adevărului făcută în mod conştient necesită un efort 
voluntar, care declanşează stări emoţionale uşor decelabile în parametrii 
psihofiziologici. Dacă negarea adevărului este posibilă în planul verbal 
al dialogului (în cursul anchetei libertatea de conştiinţă nefiind limitată în 
nici un fel), acest lucru nu este posibil în planul reacţiilor neurovegetative, 
unde conflictul capătă proporții, instanța corticală conducând, prin 
structurile subordonate, centrii sistemului vegetativ către dezechilibrări şi 
reechilibrări succesive cu caracter adaptativ situației de pericol în care se 
află individul. 

Plecând de la aceste date ştiinţifice fundamentate (în literatura 
românească de specialitate, Ion Ciofu, în cadrul Institutului de psihologie al 
Academiei, s-a impus prin cercetările asupra comportamentului simulat), 
tehnica poligraf nu face altceva decât să depisteze emoția în mod indirect 
prin depistarea reacţiilor activatorii generale, care implică mecanisme 
fiziologice atât centrale, cât şi periferice”. 

In acest sens, există corelaţii directe între viaţa psihică şi modificările 
cardiovasculare. Accelerarea ritmului cardiac în timpul emoţiei a fost 
bine cunoscută cu mult timp înainte ca problema să fie analizată 
ştiinţific (Bîkov). Experimental, s-a obținut tahicardie în cursul aplicării 
unei baterii de teste care au introdus o stare de stres (Thiessen), la 
aşteptarea şocului electric (Kransogorski), chiar dacă această aşteptare se 
întinde pe zeci de minute (Lundberg), stabilindu-se că în timpul imediat 
anterior, cât şi după acţiunea aceluiaşi stimul nociv, anxietatea provoacă o 
descreştere a acestui ritm. Emoţia de teamă, de frică este, deci, legată de 
intercepţia cardiacă, relaţie exprimată perfect de clinicianul Brown: frica 
este o „proprietate esenţială a psihismului cardiac”. Un alt parametru al 
activităţii cordului în 


29 Aceste reacţii pot fi identificate deoarece sunt transmise de o parte 
specială a sistemului nervos. Putem spune că sistemul nervos al omului are două 
componente. Una somatică responsabilă de transmiterea impulsurilor nervoase 
somatice musculare şi de postură a scheletului. Alta, mai veche şi relativ 
independentă de sistemul nervos central, cea autonomică sau vegetativă, care se 
ocupă cu activitatea vitală subconştientă. Noi respirăm, inima bate, digestia are loc, 
hormonii sunt eliminați în debitul sanguin care trece prin corp, este reglată 
temperatura, pupila se dilată sau se contractă, fără nici un fel de adaptare 
conştientă... aceste schimbări includ îmbujorarea ori paloarea feţei, transpiraţia 
excesivă, creşterea vitezei inimii, uscarea gurii, multe senzaţii viscerale şi altele” — 
H.J. Eysenk, Sense and nonsense in psychology, Penguin Books, 1966, p. 78. 

emoție îl constituie modificările vasculare. Observațiile, mai întâi clinice 
(Pşonic), au stabilit că are loc o dilatare a vaselor sanguine cerebrale în 
timpul stărilor afective de orice fel (Franck), în durere şi ruşine (Mosso) sau 
în neliniște (Negel)””". Totodată, emoția este însoţită şi de o creştere a 
tensiunii arteriale. Legat de activitatea aparatului cardiovascular amintim şi 
efectele glandulare decelabile în emoție. In emoția puternică (mânie) are 
loc o activare a sistemului nervos simpatic, însoţită de un exces de 
adrenalină. Ca rezultat apare un întreg cortegiu de reacţii fiziologice care 
pregătesc organismul pentru a putea face faţă situației (Canon, 
Funkenstein); respiraţia devine mai profundă, ritmul cardiac mai frecvent, 
tensiunea arterială creşte, apare afluxul de sânge către inimă şi muşchi, 
procesele din canalul alimentar se diminuează ş.a.m.d.; ficatul se dilată şi 
secretă provizii de zahăr în sânge, iar acesta din urmă coagulează mai rapid 
(Ruch, Bikov). În tensiunea psihică, cum ar fi cea provocată de frică, sunt 
secretați diverşi hormoni pe lângă adrenalină: noradrenalină, serotonină, 
aceticolină, care, la un loc, constituie un mecanism de „agitaţie vegetativă” 
(Kreindler). 

Emoţiile determină prin sistemul nervos vegetativ şi modificări 
electrice în piele, atât de rezistență electrică, cât şi de potenţial”. Încă de la 
primele cercetări ale aplicării tehnicii cutanogalvanice  (Pierron, 
Camppellman) s-a stabilit dependenţa relației emoţie-rezistenţă şi potenţial 
electric nu numai de caracterul de noutate a excitării organismului, de 
caracterul de efort fizic sau intelectual, ci, în foarte largă măsură, şi de 
stările afective în care rezistenţa electrodermică (RED) este deosebit de 


” “Impulsurile sistemului simpatic pot cauza bătăi rapide ale inimii. Ele pot 
determina constricţia vaselor de sânge..., iar accelerarea vitezei inimii şi constricţia 
vaselor de sânge pot creşte presiunea sângelui” — C.T. Morgan, op.cit., p. 334-336 
şi urm. 

292 Răspunsurile psihogalvanice au fost folosite în toate testele psihologice 
de cercetare vizând condiţiile emoționale ori măsurarea reacţiilor emoţionale la 
stimuli” — C.T. Morgan, ibidem. 

ai „Împreună cu alte înregistrări, RED concură la o mai bună definire 
operaţională a emoţiei. Ceea ce se poate surprinde este corelaţia între activitatea 
electrodermală şi intensitatea emoţiei, mai puţin calitatea ei. Apar totuşi 
unele diferenţe în funcţie de calitatea emoţiei; scurtarea timpului de latenţă şi 
creşterea amplitudinii RED la «mirare» şi «surpriză», creşterea perioadei de 
latenţă şi scăderea amplitudinii pentru stările de încordare. 

Ax constată valori mai mari ale conductanţei pielii în emoția de mânie decât 
în cea de «frică». Chevanes pune în evidenţă intervenţia unor mecanisme 

activă. Folosind o metodă poligrafică au fost obţinute schimbări de 
potențial în raport cu încărcătura emoțională a cuvântului stimul 
(Kreindler). Paralel cu reacţia electrodermografică are loc o intensificare 
a activităţii glandelor sudoripare. In emoție este prezentă mai ales 
transpirația palmară. Aceasta poate fi eficient detectată în stressul 
emoţional (Funk Hausser)”. 

Modificarea caracteristicilor normale de respiraţie sub influenţa 
emoției. Sufocările, înghiţirea aerului, gâfâiala şi îngreuierea respirației sunt 
printre schimbările respirației care se pot produce în cazul unei emoţii. 
Impulsurile sistemului simpatic dilată bronhiile pulmonare sporind 
schimbarea oxigenului şi bioxidului de carbon”. De obicei, după un 
răspuns mincinos al infractorului, în traseul ritmului respirator fie că se 
evidenţiază una, două unde rapide cu o amplitudine mărită, fie că respirația 
se blochează un moment sau capătă un caracter scalariform (ceea ce 
operatorii de poligraf denumesc „în trepte”). 

În timpul anchetei, ofițerul experimentat poate, desigur, să descopere 
şi să demaşte comportamentul simulat al infractorului, uzând de o logică 
impecabilă şi fisurând sistemul defensiv al acestuia prin evidenţierea 
caracterului contradictoriu şi uneori absurd al unor afirmaţii care-i aparțin. 

De asemenea, gama largă de întrebări care surprind infractorul, 
supunându-l la raționamente imprevizibile şi generează un comportament 
caracteristic în mimică, gestică, intonaţie, nu face decât să ofere o serie 
de indicii ce reliefează nesinceritatea şi încercările de a induce în eroare. 
Deşi această cale de investigare dă uneori rezultate bune, descoperirea 
simulării se face incert la unii indivizi, la alții fiind chiar imposibilă, 
datorită unui autocontrol mărit în manifestările exterioare ale 
comportamentului simulat, 


inconştiente de apărare care întăresc subiectiv stimulii cu valoare afectogenă mică 
reflectată de RED” — LFI. Dumitrescu, Omul şi mediul electric, fenomene 
bioelectrice de suprafață, Editura Ştiinţifică şi Enciclopedică, Bucureşti, 1976, 
p. 

262. 

cdi I. Ciofu, Comportamentul simulat, Editura Academiei R.S. 
România, Bucureşti, 1974, p. 38-39, 75. 

295 C.A. Ruckmick face, în 1934, o trecere în revistă a studiilor privind 
respirația, observând modificarea acesteia în diverse stări emoționale: ritmul 
respirator ar creşte în cazul unei stimulări plăcute şi ar descreşte în cazul uneia 
neplăcute. Benussi pretinde că raportul inspirație-expiraţie este semnificativ mărit 
înaintea răspunsului adevărat comparativ cu cel falsificat, pe durata câtorva cicluri 
respiratorii. Invers, după afirmarea adevărului, raportul I/E este ceva mai mic decât 
după afirmarea minciunii” — I. Ciofu, op.cit., p. 38-39, 69, 72, 75. 

obţinut printr-un antrenament oarecare sau prin obişnuință la infractorii 
recidivişti, înrăiți. De aceea, calea cea mai utilizată şi mai sigură pentru 
detecție o constituie sondarea simulării prin indicatori fiziologici, mai ales 
prin aceia care evidențiază comportamentul inaparent. Conştiința 
vinovăţiei, a fricii mobilizatoare a unei stări emotive care poate fi mascată 
cu dificultate, îl determină pe individ să reacționeze emoționat ori de câte 
ori i se prezintă vreun obiect sau i se enunţă vreun cuvânt în legătură cu 
infracțiunea comisă. Indicatorul cardiac şi ceilalți indicatori vegetativi 
reacționează vizibil, chiar dacă infractorul nu minte efectiv, ci tăinuieşte 
doar adevărul, încercând să eludeze eficienţa testului, să-l învingă („to beat 
the test”). Efortul de a tăinui este însă inutil. După cum bine probează 
Mandsley, tristeţea (ca una din manifestările emoţiei), dacă nu se manifestă 
în lacrimi, obligă în schimb organele interne să „plângă”. Detectorul de 
minciuni (poligraful) exploatează tocmai această posibilitate ştiinţifică 
fundamentală de a înregistra modificările fiziologice surprinse în ritmul 
respirator, tensiune, puls şi RED, concomitente stărilor emoţionale corelate 
cu negarea adevărului şi starea de frică resimțită de infractor față de 
posibilitatea demascării sale”. 


c) Criterii ce stau la baza folosirii poligrafului 

„Detectoarele de minciuni”, termen de largă circulaţie, desemnează 
de fapt, aparatura poligraf de înregistrare a unor reacţii psihofiziologice 
caracteristice stărilor de tensiune emoţională. La baza folosirii tehnicii 
poligraf stau următoarele criterii: 

Funcționarea acestor aparate se bazează pe faptul că o minciună 
spusă conştient, pe lângă efortul mintal pe care îl necesită, produce şi o 
anumită stare de tensiune emoţională (teamă); 

Producerea tensiunii emoţionale îşi are originea în declanşările 
involuntare ale sistemului neurovegetativ concomitent conştientizării 
pericolului şi în trezirea prin aceasta a instinctului de autoconservare; 

Prin folosirea poligrafului nu se lezează cu nimic integritatea sau 
demnitatea individului, care-şi conservă toate calitățile sale volitive şi 
raţional-afective; 

Folosirea poligrafului se face numai cu acordul subiectului şi 
consimțământul apărării. Fără conlucrarea subiectului, un test nu se poate 
efectua; 

Metodologia de testare nu este interzisă de lege, nefăcând parte din 
categoria mijloacelor prohibitive; ea îşi aduce contribuţia la aflarea 


2% AI. Roşca, Psihologia martorului, Cluj, 1934, p. 124 şi urm. 

adevărului şi justa soluționare a cauzelor. Testarea la poligraf poate fi făcută 
atât în scopul stabilirii nevinovăţiei unei persoane, cât şi în scopul dovedirii 
vinovăţiei sale. 

Tehnicile poligraf înregistrează, în principal, modificările indici- 
lor psihofiziologici oglindite în următoarele diagrame: diagrama puls- 
tensiune arterială, diagrama ritmului respirator, diagrama rezistenţei 
electrodermice. 


d) Eventualele posibilităţi de eroare în folosirea tehnicii poligraf 

O posibilitate de eroare rezidă în raționarea excesivă şi pledarea până 
la autoconvingere a nevinovăţiei, situaţie pe care, teoretic, literatura de 
specialitate o semnalează în legătură cu acele infracţiuni pentru care este 
prevăzută o pedeapsă foarte severă. Explicația psihologică constă în aceea 
că întreaga activitate psihică este comutată asupra conştientizării 
pericolului, lăsând în conul de umbră aspectele legate de fapta comisă. 
Teama faţă de sentinţa ce va fi pronunțată este în acest caz, un factor cu 
mult mai predominant decât teama că minciuna ar putea fi detectată 
(Maurice Floch). De asemenea, pledarea până la autoconvingere (în 
susținerea nevinovăţiei), duce în timp la o raţionalizare „la rece” a faptelor 
şi la o descărcare afectivă, care provoacă diminuarea sentimentului 
vinovăţiei (efectul obişnuinţei trăirii, fapt realizabil uneori şi printr-o 
interogare excesivă înainte de test). Uneori, subiecţii supuşi testării cu 
poligraful se abat de la instrucțiunile primite şi, în dorinţa de a se sustrage 
detectării vinovăţiei, se dedau la o serie de tentative de a denatura 
reprezentările grafice (Reid, Inbau, H.J. Eysenk). Ceea ce asemenea 
indivizi nu cunosc, este faptul că acest comportament, diferit de cel indicat 
prin instructaj, devine semnificativ pentru minciuna lor, traseele 
diagramelor fiind de o regularitate şi o lipsă de naturaleţe care trezesc 
suspiciuni examinatorului. Dealtfel, indivizii din această categorie recurg la 
o serie de tactici defensive, în scopul sustragerii de la examenul poligraf 
(oboseală excesivă, consum de medicamente, de alcool etc.). Nu rare sunt şi 
cazurile când, în funcţie de cunoştinţele ştiinţifice pe care le posedă, 
subiecţii încearcă să denatureze rezultatele prin diferite eforturi de 
autocontrol. 

Respirația controlată este o altă posibilitate de eroare. Ea se 
evidenţiază în regularitatea nefirească a ritmului sau în diferenţele dintre 
caracteristicile respirației la testul cartonaşelor faţă de testul de bază. 

Mişcările musculare şi acuzarea jenei create de aparatura de detecție, 
atunci când apar la aplicarea testului de bază şi sunt absente în testul de 
cartonaşe, sunt indicii ale unor tentative de eludare a detecţiei vinovăţiei. 

6.3.3. Detecţia comportamentelor simulate privită 
din perspectiva legislaţiei române în vigoare 


Investigarea şi detecția comportamentelor simulate este un procedeu 
care respectă integral onoarea, demnitatea, integritatea fizică şi psihică a 
persoanelor testate, valori juridico-morale consacrate prin Constituţia 
României. Metoda este în slujba adevărului şi justiţiei, se axează pe 
respectarea prezumţiei de nevinovăție şi se integrează în concepția 
Declaraţiei Universale a Drepturilor Omului care, în art. 11 precizează: 

„1. Orice persoană acuzată de un delict este prezumată nevinovată 
până când vinovăția sa va fi dovedită în mod legal în cursul unui proces 
public în cadrul căruia i s-au asigurat toate garanţiile necesare apărării 
sale. 

2. Nimeni nu va fi condamnat pentru acţiuni sau omisiuni care, în 
momentul în care au fost comise, nu constituiau un act delictuos potrivit 
dreptului naţional sau internaţional. De asemenea, nu se va aplica nici o 
pedeapsă mai aspră decât aceea care era aplicabilă în momentul în care a 
fost comis actul delictuos ”. °” 

Textul art. 11 al Declaraţiei Universale a Drepturilor Omului 
juxtapune două drepturi fundamentale ale omului, şi anume: 

- dreptul persoanei acuzate de comiterea unui delict de a fi presupusă 
nevinovată până la stabilirea în mod definitiv a culpabilităţii sale; 

- dreptul persoanei acuzate de a fi beneficiara absolut necondiționată 
a principiilor legalității incriminării, legalității pedepsei şi neretroactivităţii 
legii penale, precum şi a principiului legii mai blânde sau mai favorabile 
(mitior lex)”. 

Juxtapunerea acestor drepturi care se regăsesc şi în legislaţia penală a 
României nu este întâmplătoare, ea îşi are geneza în norma Juridică, şi 
oricare ar fi natura ei, se întemeiază pe fapte”. Când este vorba de 


297 Declaraţia Universală a Drepturilor Omului a fost adoptată şi proclamată 
de Adunarea Generală a ONU prin Rezoluţia 217 A (III) din 10 decembrie. 1948. 
(L.R.D.0O. — „Principalele instrumente internaţionale privind drepturile omului la 
care România este parte”, vol. I, p.7). 

*% N, Mitrofan, V. Zdrenghea, T. Butoi, op.cit., p. 201. 

29 Redăm în acest sens opiniile distinsului nostru coleg, dr. 
Vasile Bercheşan exprimate în lucrarea Unele consideraţii privind valoarea 
probantă a testării tip poligraf în activitatea organelor de urmărire penală, 
publicată în 
„Revista Criminalistică” nr. 3, p. 14-15: 

„Valoarea probantă a testării tip poligraf 

Referitor la valoarea probantă a testării cu tehnica poligraf s-a scris mult, atât 
în literatura străină, cât şi în literatura românească. Opiniile exprimate vizează, în 
cea mai mare parte, numai metodele tehnice de detectare a nesincerităţii, nu şi 
mijloacele — total interzise — folosite în unele ţări pentru obţinerea recunoaşterii, 
cum ar fi: hipnoza, electroşocul şi narco-analiza. 

Deşi este acceptată ideea că mijloacele tehnice de depistare a tensiunii au o 
bază realmente ştiinţifică, rezultatul testării cu tehnică, nu este inclus şi nici acceptat 
ca mijloc de probă în procesul penal. 

Valoarea probantă a testării la poligraf din perspectivă procesual penală 

Raportat la prevederile Codului de procedură penală s-au susținut 
următoarele: 

* Argumente contra: 

1. Testarea sincerităţii cu ajutorul tehnicii poligraf nu face parte dintre 
mijloacele de probă, nefiind enumerată în art. 64 C.pr.pen., mijloacele de probă 
fiind limitativ enunțate de lege; 

2. Testarea cu tehnica tip poligraf nu este o constatare tehnico-ştiinţifică 
întrucât potrivit art. 112 aceasta este dictată de necesitatea lămuririi urgente a unor 
fapte sau împrejurări ale faptei, atunci cînd există pericolul dispariției unor mijloace 
materiale de probă sau de schimbare a unor situaţii de fapt; 

3. Testarea cu tehnica poligraf nu este o constatare tehnico-ştiințifică din 
considerentul că, potrivit art. 113 C.pr.pen. pentru efectuarea ei organul judiciar 
pune la dispoziţia specialistului „materialele” şi „datele” necesare, şi deci, persoana 
asupra căreia se face testarea nu intră nici în categoria „materialelor” şi nici în aceea 
a „datelor”. 

4. Deşi nu este strict interzisă de lege, testarea cu tehnica poligraf 
echivalează cu o încălcare a principiului prezumției de nevinovăție prevăzut 
în Constituţie şi art. 66 C.pr.pen., învinuitul sau inculpatul fiind obligat să 
probeze nevinovăția sa; 

5. Testarea cu tehnica poligraf constituie o valoroasă metodă de investigare 
extrajudiciară care oferă indicii prețioase cu privire la elementele constitutive 
ale unei infracţiuni (E. Stancu, op.cit., p. 152). 

Din punctul nostru de vedere nu împărtăşim în totalitate opiniile exprimate şi 
ne susţinem părerea contrară prin următoarele argumente: 

* Argumente pro: 

1. Art. 64 C.pr.pen. nu are caracter limitativ; 

2. Materializarea rezultatelor testării se face printr-un înscris, în sensul legii, 
după cum înscrisuri sunt şi cele obţinute în etapa pre-test şi în cadrul testării 
propriu-zise; 

3. Mijloacele tehnice de testare au un profund suport ştiinţific şi sunt 
procedee prin care se ajunge la descoperirea unei probe sau mijloc de probă; 

4. Probele nu au valoare prestabilită şi prin urmare rezultatul testării trebuie 
coroborat cu celelalte probe şi mijloace de probă administrate în cauză; 

5. Dacă în urma testării se ajunge — prin desfăşurarea unor activități 
specifice — la descoperirea autorului, rezultatul testării trebuie admis ca punct de 
plecare în identificare; 

6. Testarea propriu-zisă şi rezultatul ei ar putea constitui un act premergător 
urmăririi penale şi asimilat acesteia; 

7. "Testarea foloseşte mijloace tehnico-ştiinţifice necontestate; 

8. Această activitate are drept scop descoperirea autorului şi probarea 
vinovăţiei, din acest punct de vedere, descoperirea autorului face parte, fără dubii, 
din activităţile de primă urgenţă care să ducă la lămurirea unor fapte sau împrejurări 
ale cauzei; 

9. Trecerea timpului, fără descoperirea autorului, conduce evident atât la 
schimbarea situației de fapt, cât şi la dispariţia unor mijloace materiale de probă; 

10. Interpretarea textului de lege — art. 113 C.pr.pen. — este relativă; 

11. Considerăm că prin „materiale” sau „date” trebuie înţelese nu numai 
obiectele în materialitatea lor şi informaţiile deţinute de organul judiciar, ci toate 
indiciile, inclusiv persoana bănuită. Astfel, făcând abstracţie de constatarea medico- 
legală — unde s-ar putea invoca prevederea expresă a legii — ar însemna excluderea 
din categoria constatărilor tehnico-ştiințifice şi pe cele ce au ca obiect identificarea 
după urmele lăsate de dinţi, urechi etc., unde, modelele de comparaţie sunt obținute 
de specialist de la persoana ce i-a fost pusă la dispoziţie de organul judiciar; 

12. La data intrării în vigoare a C.pr.pen. — 01.01.1969 — tehnica poligraf nu 
era introdusă în România, şi deci, este normal ca legiuitorul de atunci să nu o fi avut 
în vedere; 

13. Trimiterea la dispoziţiile art. 66 C.pr.pen. este forţată; 

14. Prin testarea la poligraf, în nici un caz persoana nu este obligată să-şi 
probeze nevinovăția, ci sunt puse în evidenţă modificările fiziologice tipice stării de 
stress psihologic; 

15. Testarea se face cu consimţământul scris al persoanei, fapt ce exclude 
obligarea ei la o astfel de analiză; 

16. Admiţând ipoteza că testarea tip poligraf conduce la obligarea persoanei 
să-şi probeze nevinovăția, înseamnă implicit că şi alte activităţi — ascultarea, 
confruntarea, reconstituirea etc. — recunoscute ca mijloace de probă 
încalcă principiul prezumțţiei de nevinovăție, lucru inexact; 

17. Testarea vizează obținerea unor date de la care să se plece în 

identificarea făptuitorului, deci nu ne aflăm în prezența învinuitului sau 
inculpatului. Dacă testarea se face după începerea urmăririi penale ori, după caz, 
după punerea în mişcare a acțiunii penale, rezultatul testării nu poate fi decât fie o 
confirmare a probelor existente deja, fie o infirmare a acestora şi deci punctul de 
plecare în repararea unei erori judiciare; prin urmare testarea poate fi privită mai 
degrabă ca o garantare a înfăpturii principiului prezumției de nevinovăție şi nu 
invers; 

18. Indiscutabil, rezultatul testării la poligraf are şi o valoare extrajudiciară, 
concretizată în restrângerea cercului de bănuiţi şi canalizarea tuturor eforturilor 
pentru verificarea celor ce au dat reacţii de nesinceritate; 

19. Faptul că se admite că testarea oferă indicii prețioase cu privire la 
elementele constitutive ale infracțiunii, se constituie într-un argument ce pledează 
pentru includerea acesteia în rândul mijloacelor de probă. 

* Valoarea probantă a testării tip poligraf din perspectivă psihologică 

Unii autori apreciază că actualele înregistrări poligrafice sunt relativ 
imperfecte, inidcatorii utilizați în detecția nesincerităţii fiind „dependenţi de 
manifestările emotive, de forma în care se manifestă simularea şi de calea periferică 
a evidenţierii ei” (H.J. Eysenck, „Sens and nonsens in Psyhology”, Editura Pelican, 
Londra, 1966, p. 188). De asemenea, literatura de specialitate evidenţiază o serie de 
factori care pot să influenţeze negativ detecția simulării. Este vorba de aşa-numiţii 
„factori frenatori”, care nu trebuie confundați cu încercările de inducere în eroare a 
poligrafului, aceşti factori putând să apară şi la persoanele sincere, inocente (Rene 
le Chat, La technique de 1'enquette criminelle, tom I, Editura Moderna, Bruxelles, 
1959, p. 170). Astfel, Rene le Chat afirma că „noi ne temem că un mecanism 
oarecare ar putea vreodată să se adapteze la particularităţile fiinţei umane”. 

Principalii factori frenatori sunt: 

a) Nervozitatea excesivă, determinată de frica de a fi bănuit pe nedrept sau 
de a se descoperi o altă vină care nu constituie obiectul anchetei 

Situația este reală, dar acest lucru s-ar putea invoca şi cu privire la 
desfăşurarea altor activități de urmărire penală: ascultarea învinuitului sau 
inculpatului, ascultarea martorilor, prezentarea pentru recunoaştere, confruntarea, 
percheziţia ş.a. 

b) Stările fiziologice proaste, cum sunt cele specifice bolilor cardio- 
vasculare, dereglărilor respiratorii, infecțiilor etc. 

Este adevărat că pot apare astfel de situaţii, dar aceasta înseamnă 
nerespectarea condițiilor pentru testarea la poligraf. Examenul medical este absolut 
necesar în faza de pregătire a testării, una din condiţiile obligatorii de testare fiind 
integritatea stării psihice şi fizice ale persoanei (T. Bogdan, T. Butoi, op.cit., p. 

răspunderea juridică penală, faptele trebuie să fi fost incriminate la data 
săvârşirii lor. 

Prezumția de nevinovăție exclude orice idee preconcepută împotriva 
persoanelor implicate în cauze penale, ca şi tratarea unilaterală — numai în 
acuzare — a acestora. 

Investigarea şi detecția comportamentelor simulate nu-şi poate 
valorifica potenţialul ştiinţific decât lucrând cu „pacienţi” sănătoşi din 
punct de vedere medical, care nu au fost maltrataţi fizic şi psihic şi, de 
asemenea, nu au fost supuşi unei anchete excesive care să-i fi adus într- 
o stare de oboseală psihică. Astfel, prima condiție a unei 
psihobiodetecţii judiciare este starea în afară de orice stress a pacientului 
biodetectorului. 

Concluzionând, putem afirma că investigația şi detecția 
comportamentelor simulate nu poate fi considerată, nici prin 
conţinut, nici prin formă şi nici prin tehnica pe care o utilizează, 
ca fiind o procedură care încalcă prezumția de nevinovăție şi 
mijloacele legale de căutare a probelor. Dimpotrivă, este o metodă 
integral umană. 

Noi considerăm că fundamentul legal al folosirii tehnicii poligraf în 
cadrul procesului penal rezidă din următoarele: 

a) metodologia de testare este admisă de lege, nefăcând parte din 
ansamblul tehnicilor prohibite, aducându-și aportul în egală măsură cu toate 
celelalte materiale probatorii la aflarea adevărului şi justa soluţionare a 
cauzelor (o probă devine inadmisibilă în măsura în care legea o interzice în 
mod expres. În cuprinsul art. 68, 112 şi 113 din C.pr.pen. care enumeră 
îngrădirile prevăzute de lege, tehnica poligraf nu este menţionată ca fiind 
interzisă); 

b) protecţia juridică oferită de cadrul legal care admite folosirea 
tehnicii poligraf decurge atât din fundamentarea ştiinţifică a metodei cât şi 


355). 

c) Deficiențe psihice, în special debilitatea mintală, precum şi nevrozele şi 
psihozele 

Dacă în urma examenului medical obligatoriu ori din alte date obţinute de 
organul judiciar rezultă un asemenea diagnostic, persoana în cauză este exclusă de 
la testare, rezultatul fiind nerelevant. 

d) Insensibilitate emotivă 

Deşi teoretic o asemenea insensibilitate poate fi acceptată, practic nu se 
poate vorbi de o insensibilitate totală. Mai ales că aparatele moderne înregistrază şi 
alți parametri — comportamentul ocular, activitatea electrică a scoarţei cerebrale ş.a. 
— imposibil de controlat chiar pentru persoanele ce afişează o insensibilitate 
emotivă şi o stăpânire de sine peste limita normalului. 

din inviolabilitatea principiului respectului persoanei, întrucât se cuvine să 
se înţeleagă bine că utilizarea aparatului este de ordin pur extern?™®. Firele 
şi electrozii săi nu afectează cu nimic integritatea sau demnitatea 
individului care conservă toate calitățile sale volitive şi intelectual-afective 
(inclusiv libertatea de a minţi, simula sau disimula adevărul); 

c) utilizarea tehnicii se face exclusiv cu acordul subiectului şi al 
apărării la cererea prin rezoluţie motivată a organelor în drept, manipularea 
aparaturii şi interpretarea diagramelor făcându-se exclusiv de către 
experţi”! (specializaţi în psihologie judiciară); 

d) raportul de constatare tehnico-ştiințifică elaborat de specialistul 
în psihologie, ca urmare a testării la poligraf, este supus liberei aprecieri a 
organului de urmărire penală sau a judecătorului, potrivit intimei convingeri 
a acestora şi conştiinţei lor juridice; 

e) în final, este demn de reţinut că însăşi instalarea subiectului la 
poligraf nu este un ceremonial deosebit, ci o activitate firească, naturală, 
compusă din manopere asemănătoare celor medicale, subiectul netrebuind 
nici măcar să se dezbrace, în timp ce în mai toate ţările (apropo de libera 
expresie a personalităţii), legislaţia autorizează recoltările de sânge care 
necesită înțepături, recoltările de spermă sau alte secreții şi depozitări (cu 
întreaga lor gamă de prelevări corporale şi stări stânjenitoare), fire de păr 
din diversele regiuni ale corpului etc. 


300 Aşezat confortabil într-un fotoliu, subiectului i se ataşează un mangon de 
înregistrare a tensiunii arteriale pe unul dintre braţe, în timp ce un tub pneumografic 
îi înconjoară pieptul, iar doi electrozi, absolut inofensivi, se fixează la degetele 
celuilalt braţ. Sarcina subiectului în timpul testării nu este alta decât de a răspunde 
exclusiv prin „DA” sau „NU, aşa cum îi dictează propria conştiinţă şi în 
deplinătatea facultăţilor sale intelectual-afective şi volitive, întrebărilor puse de 
examinator (a se consulta: J.E. Reid, F.E. Inbau, Truth and Deception, The 
Williams and Wilkins Company, Baltimore, 1966, p. 10-30). 

301 În anul 1964, prefecturile de poliţie japoneze dispuneau de 99 tehnicieni 
specializaţi în utilizarea poligrafului şi interpretarea diagramelor. Aceşti tehnicieni 
sunt în primul rând titularii diplomei de învăţământ superior în psihologie. 
(Tammoto-Fumhata, Le détecteur de mensonges (polygraph) au service de la 
police Japonaise, „Revue internationale de police criminelle”, Paris, 1966, p. 62). 

Capitolul VII 


JUDECATA 
- Coordonate psihologice - 


Secţiunea I 


PSIHOLOGIA MAGISTRATULUI 
(Repere psihologice, exigenţe psihointelectuale şi moral-afective) 


7.1.1. Comentarii juridice şi socio-psihologice asupra actelor normative 
care reglează implicarea judecătorului ca personalitate 
în actul de justiție 


În cadrul unui stat de drept, aplicarea principiului separaţiei puterilor 
în stat duce la conturarea unor atribuţii proprii pentru puterea judecăto- 
rească. Obiectivul fundamental al acestei autorităţi este dreptatea privită sub 
multiple fațete: juridică, filosofică, morală etc. De aceea, munca magistra- 

ților se prezintă ca fiind deosebit de complexă, întrucât aceştia nu sunt 
numai simple instrumente de aplicare a normelor juridice, ci şi oameni care 
lucrează cu oameni de o diversitate nebănuită. 

Concluzia firească pentru oricine care citeşte aceste rânduri este că 
magistratului i se impune cunoaşterea aprofundată atât a actelor normative, 
cât şi a unor elemente de psihologie. Este adevărat, sufletul ființei umane 
este greu de prins în formule sau principii, dar psihologia poate ajuta pe 
magistrați să muncească mai bine, să-i înțeleagă pe ceilalți oameni, să-i 
ajute pe ei înşişi să-şi cunoască propriile limite psihologice şi care sunt 
mijloacele cu ajutorul cărora aceste limite pot fi depăşite. 

Psihologia judiciară apare astfel ca un auxiliar preţios pentru 
magistrați, această disciplină neputând fi neglijată în viitor deoarece oferă 
nebănuite ajutoare pentru oamenii legii şi contribuie la conturarea unui 
orizont mai larg în înţelegerea fiinţelor umane participante la drama 
judiciară. 

Prin urmare, exigenţele ridicare de profesiunea de magistrat în statul 
de drept sunt extrem de ridicate. Pe de altă parte, se impune ca relaţia dintre 
aceşti funcționari publici şi stat să fie biunivocă, în sensul că şi statului îi 
revin anumite obligaţii pe care trebuie să le îndeplinească în vederea 
asigurării unui climat corespunzător în justiţie. i 

O primă cerință este cea de ordin legislativ. In România, principalele 
acte normative care tratează această problemă sunt: Constituţia României şi 
Legea nr. 92/1992 privind organizarea judecătorească, legi la care vom face 
referiri pe parcursul lucrării. 

Actul de înfăptuire a justiţiei poate fi tratat din diferite puncte de 
vedere. Abordându-l dintr-o perspectivă juridică, putem spune că, în mare 
parte, s-au prevăzut garanţiile procesuale corespunzătoare, normele noastre 
juridice fiind, în general, la nivelul exigenţelor internaţionale. 

Principiile fundamentale statutate în Constituţia noastră sunt rodul 
unor dezbateri care s-au desfăşurat pe parcursul multor secole, principii 
care s-au impus în lumea democratică. Punctul de plecare îl constituie art. 1 
alin. 3, care prevede că „România este un stat de drept, democratic şi 
social”. In cuprinsul aceleiaşi dispoziţii constituționale regăsim ideea că 
printre valorile supreme garantate se află dreptatea, demnitatea omului, 
drepturile şi libertăţile cetăţenilor. Pentru a se înfăptui această dreptate este 
necesar accesul liber la justiţie. De altfel, art. 21 arată că „orice persoană se 
poate adresa justiției pentru apărarea drepturilor, a libertăţilor şi a 
intereselor sale legitime. Nici o lege nu poate îngrădi exercitarea acestui 
drept”. O altă cerinţă elementară pentru realizarea actului de justiţie este 
egalitatea cetăţenilor în faţa legii şi a autorităților publice, fără privilegii şi 

fără discriminări, nimeni nefiind mai presus de lege. Principiul supremaţiei 
absolute a legii apare indirect şi în prevederile art. 123, unde se arată că 
„justiția se înfăptuieşte în numele legii”. Legea este stăpâna autoritară a 
societăţii, chiar oamenii legii sunt nevoiţi să se supună legii (dar numai 
acesteia), independenţa judecătorilor nefiind — în concepția Constituţiei — o 
independenţă faţă de lege. Având în vedere faptul că uneori dreptatea nu 
triumfă, apărând erori judiciare, art. 48 alin. 3 consacră principiul 
răspunderii patrimoniale a statului pentru prejudiciile cauzate prin erorile 
judiciare săvârşite în procesele penale. 

Analizând problematica înfăptuirii justiției din punctul de vedere juri- 
dic, trebuie să avem în vedere şi dispoziţiile Legii nr. 92/1992 care caută să 
ofere un cadru instituțional adecvat. Justiţia trebuie să se înfăptuiască în mod 
egal pentru toate persoanele, fără nici un fel de discriminare (art. 4 alin. 2). 


7.1.2. Consideraţii socio-juridice cu privire la implicaţia judecătorului 
în stadiul actual al societăţii româneşti 


Tratând aceeaşi problematică şi dintr-o perspectivă morală, putem 
observa interferenţele legislative cu cele etice, în sensul că unele trăsături 
morale impuse magistratului sunt reglementate în acte normative. Aceste 
laturi ale personalităţii trebuie să se îmbine într-un mod fericit cu 
profesionalismul său. Legea nr. 92/1992 constituie o dovadă că legiuitorul 
român a înțeles, într-o oarecare măsură, să dea importanţa cuvenită mora- 
lităţii magistraţilor, fără a uita să pună accentul şi pe pregătirea lor juridică 
temeinică. 

Astfel, una din condiţiile cerute de art. 50 pentru a fi numit magistrat, 
este ca persoana care aspiră la această funcţie să nu aibă antecedente 
penale şi să se bucure de o bună reputaţie, art. 76 prevede că magistratul 
poate fi eliberat din funcţia pe care o deţine, dacă acesta a fost condamnat 
definitiv pentru o faptă prevăzută de legea penală, dacă împotriva lui s-a 
luat măsura îndepărtării din magistratură, fie ca sancțiune disciplinară, fie 
pentru vădita incapacitate profesională, art. 90 precizează că „magistraţii 
sunt datori să se abțină de la orice acte sau fapte de natură să compromită 
demnitatea lor în funcţie şi în societate”, art. 93 reglementează 
răspunderea disciplinară a magistraţilor pentru comportările care 
dăunează interesului serviciului sau prestigiului justiţiei, iar art. 94 
consideră că o abatere disciplinară este constituită din manifestările care 
aduc atingere onoarei sau probaţiunii profesionale. 

Se încearcă astfel să se transpună în plan normativ o cerință a 
realității sociale. Pentru ca legiuitorul român să continue în aceeaşi direcție 
cu mai multă îndrăzneală, este necesară studierea aprofundată, 

interdisciplinară a personalităţii şi profesionalismului magistratului în statul 
de drept. Dolean-ţele societăţii față de acest slujbaş al dreptăţii sunt mari, 
dar este firesc ca şi acesta din urmă să aibă, la rândul său, dorinţe — mai 
mari sau mai mici, mai mult sau mai puţin realizabile în viitorul apropiat, — 
care se cer satisfăcute. Nu ne referim acum la acele dorinţe pur subiective 
ale magistratului privit ca om (dorinţe care diferă de la persoană la 
persoană), ci la acele doleanţe profesionale care au un anumit grad de 
obiectivitate şi care se referă la crearea unor condiţii materiale prielnice 
înfăptuirii în bune condiţii a actului de justiţie. Nu trebuie să uităm faptul că 
dreptatea nu se poate realiza în practică dacă toate forțele interesate nu-şi 
unesc eforturile. Cu toate că puterea judecătorească dispune de puternice 
garanţii constituţionale, garanţiile materiale nu sunt suficiente. Este 
adevărat, nimeni nu poate fi acuzat acum de situația materială existentă în 
ţară, dificultăţile cu care se confruntă justiţia fiind complexe şi generate de 
cauze multiple. Bulversarea materială şi morală a societăţii româneşti se va 
estompa în următorii ani, instituţiile statului de drept îşi vor ocupa locul 
firesc într-un stat democratic. Insă, este necesar ca, încă de pe acum, să 
îmbinăm latura teoretică şi practică, să atragem atenția asupra necesităților 
materiale impuse de înfăptuirea unei justiţii corespunzătoare. Se impune să 
fim filosofi, dar şi pragmatici, altfel legea rămâne doar pe hârtie, nefiind 
transpusă în practică. 

Vom aborda mai întâi latura teoretică pentru a releva care sunt 
calităţile psiho-intelectuale şi moral-afective impuse magistratului în 
contemporaneitate. 

Mai întâi, trebuie să fim conştienţi că orice magistrat este, înainte de 
toate, un om care nu este perfect, are propriile sale limite. Profesiunea sa, de 
mare responsabilitate socială, îi impune autoeducaţia, autocenzura, 
permanenta dorinţă şi permanentul efort de autoperfecţionare. Este normal 
să se aplice aici spusele lui Terentius: Homo sum et nihil humani a me 
alienum puto. Dar nu trebuie să uităm că: Errare humanum est, a 
perseverare diabolicum. A persevera în greşelile incompatibile profesiunii 
de magistrat, este diabolic şi nu poate fi admis. 

Munca magistratului îmbină latura juridică, psihologică a actului de 
justiţie. Deci, activitatea lui nu poate fi rezumată doar la încadrarea unui 
fapt în textul legii şi aplicarea unei sancţiuni prevăzute de norma juridică. 
El trebuie să decidă sine ira et studio, în condiţii de imparțialitate să 
reflecteze asupra argumentelor şi contraargumentelor părților din proces, 
obiectivul final fiind realizarea dreptății. Judecătorul este ca un 
matematician care, având de rezolvat ecuaţia unui proces, trebuie să 
găsească toate soluțiile acelei ecuaţii. Mai mult decât atât, judecătorul 

trebuie să aleagă soluţia potrivită, în alegerea căreia intervin o serie de 
factori mai mult sau mai puţin cuantificabili. Aici apar şi factori legaţi de 
psihologia magistratului privit ca om cu defectele şi calităţile lui. Acest om 
raționează, dar deciziile judiciare sunt rodul, uneori, al unor antipatii sau 
simpatii, al unor prejudecăţi etc., în mai mare sau mai mică măsură. 
Prezenţa acestor sentimente în luarea unei hotărâri judecătoreşti afectează 
obiectivitatea, imparțialitatea de care trebuie să dea dovadă magistratul. De 
aceea, el trebuie să lupte cu el însuşi în vederea reducerii, pe cât posibil, a 
ponderii acestor sentimente în procesul decizional. Oricum, magistratul va 
trebui să se pronunţe cu privire la cauzele cu care este investit, pentru că 
altfel, judecătorul — dacă va refuza să judece — va putea fi urmărit ca 
culpabil de denegare de dreptate. Cauzele cu care se confruntă instanţele 
judecătoreşti sunt de o complexă diversitate, neputându-se spune că cele 
civile, de exemplu, sunt mai uşor de soluţionat decât cele penale. Fiecare 
dosar are particularitățile lui, ascunde în spatele filelor viața trecută, 
prezentă şi viitoare a unor oameni care au poziţii procesuale diferite: 
reclamant sau pârât, inculpat sau parte vătămată etc. În toate aceste situaţii, 
judecătorul — care este dominus litis — trebuie să dea dovadă de mobilitate 
psihologică, să se adapteze unor situaţii din cele mai diverse şi din cele mai 
neprevăzute. 

Prin urmare, exigenţele impuse unui magistrat în statul de drept sunt 
legate de cunoaşterea profundă şi nuanţată a dispoziţiilor de drept material 
şi procesual, a drepturilor fundamentale ale omului la care trebuie să se 
raporteze în permanenţă, de raportarea permanentă, sinceră şi reală a 
judecătorului la valorile umane perene de adevăr, dreptate, Justiţie, bună- 
credință. Se au în vedere normele morale unanim acceptate de societate, 
norme care vin în întâmpinarea literei şi spiritului legii. Se cere, aşadar, o 
pregătire interdisciplinară, dar şi calități morale, în lipsa cărora un slujitor al 
dreptăţii nu şi-ar îndeplini cu succes atribuţiile ce îi revin. Armonizarea 
acestor cerințe generale dă judecătorului abilitatea de a se descurca în 
hăţişul de norme şi tipuri de indivizi umani cu care se confruntă în cariera 
sa, astfel că atât experienţa pozitivă, cât şi cea psihologică sunt hotărâtoare. 


7.1.3. Exigenţe morale, juridice şi social-etice impuse de „Codul de 
conduită pentru persoanele răspunzătoare de aplicarea legii” 


În decembrie 1979, Adunarea Generală a ONU adopta „Codul de 
conduită pentru persoanele răspunzătoare de aplicarea legii”. Art. 1 
prevede că: „Persoanele răspunzătoare de aplicarea legii trebuie să se 
achite permanent de datoria pe care le-o impune legea, servind 
colectivitatea şi protejând orice persoană împotriva actelor ilegale, 

conform înaltului grad de responsabilitate pe care li-l cere profesia lor”. 
Art. 2 din acelaşi cod arată că: „In îndeplinirea sarcinilor pe care le au, cei 
răspunzători de aplicarea legii trebuie să respecte şi să protejeze 
demnitatea umană, să apere drepturile fundamentale ale oricărei 
persoane”. 


7.1.4. Profilul psiho-intelectual şi moral-afectiv al magistratului 


Analizând profilul psiho-intelectual şi moral-afectiv care se impune 
unui magistrat, vom vedea ce calități sunt necesare acestuia. 


7.1.4.1. Integritatea funcţiilor senzoriale 


Integritatea funcţiilor senzoriale este o funcţie psihică ce se impune 
a fi prezentă la magistrat. O funcţionare adecvată a analizatorilor săi asigură 
un comportament profesional echilibrat. Judecătorul trebuie să evite pe cât 
posibil factorii perturbatori, cum sunt: depresia, oboseala etc., să posede o 
stare corespunzătoare sănătăţii şi să dispună de o mare capacitate de efort 
voluntar. Voința, stăruința în munca de aflare a adevărului sunt trăsături 
necesare conturării personalității oamenilor legii. 


7.1.4.2. Gândirea 


Gândirea unui judecător trebuie să fie îndreptată spre esenţa 
evenimentului judiciar. Cauza dedusă judecății are la bază o realitate 
socială care trebuie conturată cu precizie, pentru că de stabilirea situaţiei de 
fapt depinde soluția juridică aplicabilă în speța respectivă. Gândirea 
trebuie să se caracterizeze prin claritate, profunzime, rigoare şi să se 
bazeze pe un dezvoltat spirit critic autoreflexiv. Mobilitatea gândirii, 
perspicacitatea, pot duce la separarea aspectelor semnificative de cele 
nerelevante, a celor reale de cele imaginare, la sesizarea neconcordanţelor. 

Pe baza acestui proces psihic care este gândirea, judecătorul 
realizează o reflectare a realității sociale pe temeiul căreia urmează să 
tragă concluzii. Trebuie să subliniem importanţa spiritului analitic (care 
ajută la înţelegerea rapidă şi justă a elementelor unui fapt) şi a spiritului 
sintetic, cu ajutorul căruia se face trecerea de la particular la general, 
existând însă riscul de a fi confundată uşor analogia cu identitatea. Dar 
această confuzie este cu atât mai gravă cu cât niciodată nu vor putea fi 
întâlnite două cauze identice. O specificitate a raționamentului judiciar este 
intervenţia factorului psihologic, ignorarea lui nefiind indicată deoarece un 
raționament poate fi 

perfect corect din punct de vedere logic formal, dar să ducă la concluzii 
false tocmai prin apariţia acestui element subiectiv. 


7.1.4.3. Memoria 


Un alt proces psihic de o deosebită importanță pentru activitatea 
magistratului îl constituie memoria care se bucură de o individualitate 
specifică. Locul distinct ocupat de memorie în cadrul sistemului psihic 
uman poate fi explicat prin faptul că indivizii, în decursul vieţii lor, intră în 
contacte multiple cu mediul extern. In urma acestor contacte ei 
recepționează informaţii diverse pe care le stochează şi le conservă pentru 
ca apoi, pe baza experienţei acumulate, să le utilizeze în vederea 
desfăşurării în condiţii eficiente a activităţii umane. Memoria oferă 
personalităţii umane o istorie a devenirii ei, legând în timp 
comportamentele anterioare de cele actuale. Judecătorul operează cu 
principiul reversibilităţii atunci când este solicitat să stabilească starea de 
fapt pe baza probelor administrate în cauză. Stocarea informaţiilor, deci 
intervenţia memoriei apare atunci când magistratul trebuie să coroboreze 
probele administrate; cu acest prilej, informaţiile reţinute de memorie sunt 
codificate, prelucrate şi interpretate. 

Judecătorului îi sunt necesare atât memoria de lungă durată, cât şi 
cea de scurtă durată. Primul tip de memorie contribuie la păstrarea 
experienţei acumulate în cursul activității anterioare: ea înglobează 
informaţiile despre evenimentele percepute sau trăite, interpretările date 
acestora având în vedere criterii diverse. Al doilea tip de memorie este de o 
egală importanţă cu primul tip, întrucât, în cursul dezbaterilor judiciare, 
judecătorul intră în relaţii interpersonale, comunică cu diferitele părți din 
proces şi este necesar ca aceste relatări ale partenerilor de discuţie să fie 
consemnate în scris. 


7.1.4.4. Capacitatea înţelegerii psihologice (empatia) 


S-ar impune ca judecătorul să dispună de o mare capacitate de 
înţelegere psihologică. Protagoniştii dramelor judiciare sunt persoane 
diferite, cu structuri temperamentale diverse. Cel care le decide soarta 
trebuie să încerce să le înțeleagă motivele, stările afective, reacțiile lor din 
momentul comiterii faptei prejudiciabile. Magistratul îşi va mobiliza 
inteligenţa şi talentul său profesional pentru a descoperi eventualele jocuri 
ale părților din proces. Va da dovadă de pricepere acela care sesizează 
culisele afacerii judiciare, punându-se astfel în valoare abilitatea lui 
profesională. Este sesizat, analizat şi judecat rolul real sau fictiv pe care o 

anumită persoană îl joacă, analiza psihologică a comportamentului acesteia 
putând duce la aflarea adevărului. Această activitate trebuie coroborată cu 
studierea contradicțiilor apărute în cursul derulării procesului sau a unor 
neconcordanțe ivite între faptă şi împrejurările comiterii ei. Confruntarea 
dintre judecător şi justițiabil, pe acest plan, apare cu pregnanţă în cadrul 
proceselor penale, când se încearcă, de către apărători, înlăturarea sau 
diminuarea răspunderii penale pentru infractori, introducându-se noi 
variante, sau în cazul cauzelor civile complexe, în care miza este mare. 
Interesant pentru domeniul judiciar este că aceste variante se pot referi fie la 
fapta în sine, fie la norma juridică aplicabilă în speța respectivă, în acest 
ultim caz intervenind operațiunea de încadrare juridică a faptei. Lansarea 
acestor variante în proces se poate face de instanța de judecată sau de părțile 
implicate. Cercetarea judecătorească a faptelor necesită un efort intelectual, 
gândirea şi nu plasarea magistratului în locul reclamantului sau pârâtului, a 
infractorului sau părții vătămate. Adoptarea unei asemenea poziţii 
(judecătorul se pune în gând în locul acuzatului) are repercusiuni asupra 
stabilirii vinovăţiei persoanei, putându-l duce pe reprezentantul legii la 
concluzia că acuzatul se face vinovat de săvârşirea faptei în condiţiile în 
care întrebându-se dacă, în aceleaşi condiţii ar fi acţionat la fel sau nu, 
ajunge la un răspuns negativ. De asemenea, situarea judecătorului pe 
poziţia victimei poate avea aceeaşi consecință, deoarece în acest caz devine 
extrem de subiectiv, „simte cum se declanşează în el reflexele răzbunării” 
(Claparede). Atunci când judecă, magistratul are în vedere o multitudine de 
factori: elementele obiective ale speţei, dar şi anumite elemente care ţin de 
psihologia sa. Nu trebuie să uităm că este şi el o ființă umană care 
reacționează emoțional la diverşi stimuli externi. Poate avea o influență 
deosebită pentru stabilirea sancţiunii, starea de dispoziție ultimă generată de 
multiplele particularităţi obiective ale cauzei dedusă judecății. Adoptarea 
unei asemenea atitudini este inevitabilă, face parte din felul nostru de a fi, 
este specifică oricărui om şi chiar nu poate fi justificată. Această poziţie este 
prezentă pretutindeni şi permanent, într-o proporție mai mare sau mai mică, 
la orice persoană, întrucât prin esenţa lui, omul este o ființă care face 
judecăţi de valoare, acordând fiecărui act o anumită semnificaţie şi având o 
anumită atitudine faţă de aceasta — de aprobare, de indiferenţă sau dezacord. 
Profesionalismul magistratului constă în reducerea, pe cât posibil, 
a gradului de subiectivism în activitatea de judecată. 


7.1.4.5. Clarviziunea 


O altă trăsătură de caracter care se impune a fi prezentă la un 
profesionist este clarviziunea. Spiritul critic este necesar în munca 

magistratului, dar prezența acestuia într-o proporţie prea mare dăunează, 
neputând oferi formarea unei imagini de ansamblu corecte într-o anumită 
cauză. Relatările părţilor din proces trebuie privite cu rezervă, ele fiind 
primite de instanţă în condiţiile coroborărilor lor cu alte probe administrate. 
Nu este recomandabilă bănuiala excesivă pentru că astfel judecătorul se 
substituie procurorului, încălcându-se principiul imparțialităţii. Indoiala 
prezentă într-un grad exagerat de mare determină alterarea procesului de 
formare a convingerii intime a judecătorului. Acesta din urmă va dovedi o 
rigiditate nerecomandabilă unui profesionist, va deveni o persoană pentru 
care argumentele apărării nu vor avea sorţi de izbândă, fiind total neglijate, 
în schimb acuzarea va fi demnă de crezare în totalitate. Adoptarea unei 
asemenea atitudini va duce în mod inevitabil, la rutină, la absența raţiunii în 
activitatea de punere în practică a prevederilor legale, deoarece judecătorul 
care se va afla în aceste situaţii va proceda la aplicarea unor analogii 
superficiale, nu va ţine seama de multitudinea realităților concrete. 
Magistratul respectiv va pierde contactul cu viaţa de zi cu zi, fiind ancorat 
în lumea abstractă a normelor juridice, nefiind capabil să-şi adapteze soluția 
judiciară în funcție de particularităţile speţei. Pentru el există doar nişte 
tipare imuabile în care trebuie turnate hotărârile pe care le ia, singurul 
indicator fiind aparenta analogie dintre tipar şi cauza dedusă judecății. Se 
poate spune că, în acest caz, nu se formează o intimă convingere a 
judecătorului, întrucât acesta nu a luat în considerare specificitatea speţei, 
nu a avut loc în forul său interior o deliberare în adevăratul înţeles al 
cuvântului, aplicând un anumit text de lege în mod mecanic. 


7.1.4.6. Echilibrul. Toleranţa 


În activitatea pe care o desfăşoară în domeniul aplicării legii, 
judecătorul reprezintă în faţa justițiabililor autoritatea statală care se 
caracterizează prin obiectivitate. Prin urmare, i se cere magistratului să 
posede un echilibru emoţional, procesele afective declanşate de derularea 
unui proces să fie caracterizate ca fiind ponderate. Mecanismele psihice ale 
oamenilor sunt extrem de diverse, uneori greu de încadrat într-un anumit 
tipar. Reprezentantului legii i se cer foarte multe calități. Acestea pot fi 
dobândite printr-un autocontrol riguros şi permanent; judecătorul trebuie să 
dea dovadă de multă toleranță, de stăpânire de sine, de o mare 
disponibilitate de a asculta. Sunt total contraindicate: dezgustul, plictiseala, 
sila, agresivitatea, nervozitatea etc. Trebuie să se manifeste faţă de părţile 
din proces o atitudine rezervată, un om impresionabil sau frământat de 
propriile probleme nefiind recomandat pentru această profesie. Găsirea 
unui echilibru optim pentru fondul psihic al judecătorului este greu de 

realizat, deoarece trebuie avut în vedere faptul că şi acesta este o ființă 
umană care se caracterizează prin sentimente, subiectivitatea făcându-şi loc 
într-un anumit grad în procesul decizional. Cauzele care se află pe rolul 
instanţelor judecătoreşti aduc un noian de informaţii între care se stabilesc 
conexiuni în vederea descoperirii adevărului. De asemenea, aceleaşi cauze 
provoacă diferite şi complexe contacte comunicaţionale ale magistratului 
cu părţile din proces. Toate acestea duc la configurarea unor sentimente 
specifice, diferite de la o persoană la alta, afectivitatea avându-și rolul ei 
bine determinat: un fond psihic pozitiv, echilibrat poate influenţa o reuşită 
profesională. 


7.1.4.7. Lipsa prejudecăţilor, a antipatiei sau simpatiei pentru justiţiabili 


Reprezentantul autorităţii judiciare trebuie să facă dovada şi a altor 
calități: lipsa prejudecăţilor, a antipatiei sau a simpatiei faţă de 
justiţiabili. 

Analizând mecanismul psihologic de apariţie a acestor stări afective, 
putem spune că raţiunea nu ocupă un rol primordial, experienţa fiecărui 
individ spunându-şi cuvântul. Atracția sau repulsia resimțită de magistrați 
faţă de o parte din proces reprezintă un veritabil obstacol în calea 
principialităţii de care trebuie să se dea dovadă în actul de justiţie. 
Apariţia acestor stări sufleteşti pozitive sau negative este spontană, 
asociaţiile involuntare făcute de un om variind în funcţie de situaţia 
concretă cu care el se confruntă. Magistratul nu trebuie să se lase influenţat 
de acei factori care mizează pe simpatia lui în vederea reducerii 
pedepselor ce se cuvin celor vinovaţi. 


7.1.4.8. Buna-credinţă 


O altă cerinţă fundamentală care se impune a fi prezentă la judecător 
este buna lui credință. Ea implică o sinceritate în cuvinte (conformitatea 
gândurilor cu afirmaţiile omului) şi o fidelitate în angajamente (concordanța 
cuvintelor cu faptele săvârşite de acesta). Marcus Tullius Cicero spunea că 
buna-credință constă în: „sinceritate în cuvinte (veritas) şi fidelitate 
(constantia) în angajamente”. Magistratul trebuie să dea dovadă de 
loialitate, prudenţă, ordine, temperanță. Este necesar ca autoritatea 
judecătorească să subordoneze acţiunea de înfăptuire a justiţiei principiului 
aflării adevărului, respectării legii şi ordinii de drept. Această putere statală 
trebuie să acționeze independent, nefiind admisibile intervenţii ale celorlalte 
puteri. Cauzele deduse judecății trebuie să fie soluționate numai pe baza 
existenţei unor probe certe, să fie respectate procedurile legale, evitându-se 

orice fel de abuzuri. Respectarea garanţiilor procesuale, a prezumţiei de 
nevinovăție, a dreptului la apărare, a drepturilor fundamentale ale omului, 
joacă un rol important pentru caracterizarea conceptului de bună-credinţă. 
O altă latură a acestui concept este formată din abținerea magistratului de la 
producerea prejudiciilor. El este dator să observe posibilele vicii existente 
pe parcursul procesului şi să le înlăture, să dovedească receptivitate la 
solicitările apărării faţă de eventualele prejudicii. Scopul final al acestei 
bune-credinţe este pronunţarea, de către judecător, a unei hotărâri legale şi 
temeinice. Soluţia judiciară aplicabilă unei speţe trebuie să fie rezultatul 
unei convingeri intime. Această convingere subiectivă are rolul ei cardinal 
pentru activitatea de judecată şi este protejată printr-o serie de pârghii 
juridice: afirmarea principiului separaţiei puterilor în stat, a independenței 
aceste garanții juridice amintim importanţa pe care o au: moralitatea şi 
buna-credinţă a judecătorului, respectarea de către acesta a principiilor şi 
legilor de formare a probelor, utilizarea criteriilor psihologice. 


7.1.5. Conotaţii psihologice asupra deliberării în pronunţarea sentinţei 


Legislația noastră procesuală asigură un cadru adecvat formării 
intimei convingeri: imediat după închiderea dezbaterilor în fond are loc 
deliberarea completului de judecată; deliberarea are un caracter secret, la ea 
participând numai membrii completului, judecătorii vor avea în vedere în 
primul rând chestiunile de fapt şi apoi cele de drept; ei sunt obligaţi să-şi 
spună părerea, ultimul cuvânt avându-l preşedintele, aceasta pentru a nu-i 
influența pe cei care au o mai mică experienţă. Luând în considerare 
principiul colegialității completelor de judecată, trebuie să ajungem la 
concluzia — firească pentru toţi — că se poate întâmpla să existe o opinie 
separată. În acest caz, deşi opinia separată nu va avea câştig de cauză în 
soluţia judiciară, totuşi, este importantă recunoaşterea unui drept la intima 
convingere. Judecătorul aflat într-o asemenea situaţie îşi va motiva opinia. 

Opinia separată dovedeşte forța convingerii intime, existența unei 
coloane vertebrale profesionale şi de conştiinţă, simţul moral, etic şi juridic, 
curajul propriei opinii. Timpul poate să verifice susţinerile sale în cadrul 
unor eventuale erori judiciare. Atunci când opinia separată este îmbrățişată 
apoi de instanţa de control judiciar sau de practică, intervine mulţumirea şi 
satisfacția profesională de a avea dreptate. Momentul acesta îl face pe 
judecător să uite starea de disconfort psihic pe care o trăieşte în clipa luării 
deciziei, în sensul adoptării opiniei separate. Lupta care se dă în sufletul său 
cu ocazia formulării opiniei separate este deseori acerbă, conştiinţa 
spunându-şi cuvântul în cele din urmă, reuşind să învingă în faţa 

argumentului majorităţii. De multe ori oamenii sunt înclinați să se lase 
înfrânți de aceste motivări, în acest moment gândindu-se că opinia 
periculos ca argumentul majorităţii să se impună unor oameni care adoptă 
această opinie nu dintr-o intimă convingere, ci dintr-o lenevie intelectuală 
sau dintr-o cântărire a avantajelor oferite de îmbrățişarea opiniei majorității 
şi a dezavantajelor viitoare create de opinia minoritară spre care tinde 
conştiinţa lor profesională. Abdicarea de la principiul supremaţiei intimei 
convingeri şi adoptarea unei atitudini oportuniste sunt incompatibile cu 
profesiunea de magistrat. A face acest lucru înseamnă a-şi trăda profesia, a 
realiza în cele din urmă un act de injustiţie. 

Vom remarca faptul că procesul deliberării, pe lângă aspectele lui 
procedurale relevate mai sus, are şi conotaţii psihologice. Intima convingere 
duce la formarea unei păreri ferme despre anumite realități sociale. Această 
părere va fi în cadrul legii, în litera şi spiritul ei, şi nu în afară. Dreptul 
subiectiv la intimă convingere nu implică posibilitatea formării unei opinii 
care să intre în conflict evident cu normele legale. Judecătorul trebuie să se 
supună, în ultimă instanţă, legii. Iată anumite limite între care poate opera 
această convingere intimă, depăşirea lor echivalând cu încălcarea 
principiului supremaţiei legii. 

Opera finală a procesului de deliberare este construită din 
pronunțarea unei hotărâri judecătoreşti care trebuie să cuprindă, pe lângă 
soluţia adoptată şi motivarea acesteia din urmă. In considerentele hotărârii 
sunt reflectate gândirea şi psihologia membrilor completului de judecată, 
judecătorii stabilind care este situația de fapt, care este norma juridică 
aplicabilă, făcând chiar o interpretare a textului de lege respectiv. Au un rol 
deosebit în formarea intimei convingeri buna-credință, existența unei 
conştiinţe morale, sentimentul că au respectat prevederile legale în procesul 
de aflare a adevărului, că au utilizat mijloacele adecvate şi că au luat 
măsurile care se impuneau în cauză. 

Judecătorul îşi formează o convingere intimă în condiţiile în care 
părțile din proces cu interese contrare prezintă faptele în mod 
contradictoriu, oral şi public. Sunt administrate în faţa instanţei probe 
diverse, unele dintre ele susceptibile de mai multe interpretări. Completul 
de judecată trebuie să stabilească situația de fapt, fiind nevoie de o 
adevărată abilitate, în condiţiile în care acuzarea şi apărarea îşi prezintă 
punctul de vedere. Se vor cântări probele aduse de fiecare parte şi se va 
adopta soluţia care se impune. Experienţa indirectă a magistratului îşi spune 
cuvântul în stabilirea modului de desfăşurare a faptelor deduse judecății, în 
aprecierea probelor. Principiul liberei aprecieri a probelor uşurează, dar şi 

îngreunează procesul de administrare a justiției. Uşurează pentru că 
reprezentantul legii nu mai este sclavul probelor preconstituite (de exemplu, 
valoarea care se acorda în trecut mărturisirii judiciare — regina probelor), 
practica judiciară demonstrând în numeroase cazuri că acordarea apriorică a 
unei anumite valori unei anumite probe a fost generatoare de erori judiciare. 
Dar se şi îngreunează actul de înfăptuire a justiţiei deoarece magistratul este 
singurul care decide valoarea unei anumite probe, în condiţiile prezentării 
contradictorii a faptelor. Se ajunge astfel să se caute şi să se găsească 
analogii în alte cazuri asemănătoare deoarece practica ne demonstrează că 
nu se întâlnesc două fapte perfect identice. Utilizarea analogiilor este 
benefică până la un moment dat pentru că şi ea poate genera erori judiciare. 
Analogia nu se poate confunda cu identitatea, judecătorul trebuie în 
permanenţă să scoată în evidenţă particularităţile speţei, să le supună unei 
critici înainte de a pronunţa o soluţie. Analiza amănuntelor contradictorii cu 
care este confruntat omul legii, impune acestuia o selecţie riguroasă, 
stabilindu-se în cele din urmă faptul prejudiciabil. Rolul experienței 
personale nu trebuie să fie absolutizat, intuiţia îl poate duce pe judecător la 
ipoteze şi concluzii false. De aceea, pentru completa sa lămurire, este 
necesară analiza tuturor elementelor cauzei. Examinarea atentă a acestora 
conduce la formularea unor premise şi concluzii valabile. I se cere 
magistratului o atenţie permanentă de-a lungul şedinţei de judecată, să 
manifeste interes faţă de orice cauză, să nu considere că speța X este mai 
grea şi speța Y mai uşoară. Apărarea şi acuzarea sunt două părți demne de 
un egal interes pentru judecător, spusele lor vor fi cântărite în mod 
corespunzător atunci când se va stabili soluția judiciară. Reprezentantul 
legii trebuie să se obişnuiască să urmărească cu atenţie orice fază a 
dezbaterii. Se solicită din partea lui stăpânirea de sine, să nu fie pripit în 
tragerea concluziilor, să nu influenţeze cu nimic desfăşurarea dezbaterilor. 
Acţionând în sens invers, magistratul respectiv contribuie la încălcarea 
imparțialităţii, deci soluţia dată în finalul procesului va fi lipsită de acel grad 
de obiectivitate cerut în mod constant de o justiţie echitabilă. 

Toate aceste calități pretinse de profesiunea de magistrat pot fi 
realizate printr-un autocontrol sever, printr-un proces permanent de 
autocunoaştere, prin lupta continuă pe care o dă omul cu sine însuşi, 
căutând să se perfecţioneze din punct de vedere moral. Totuşi, trebuie să 
recunoaştem că indivizii sunt inegali dacă îi privim prin prisma înzestrării 
native (nu sunt cu toții la fel de educabili şi nu învaţă cu toții la fel), că 
oamenii provin din medii sociale neomogene (aceste medii produc tipuri 
deosebite, cu necesități şi motivații diferite). Magistratul este o fiinţă 
umană care are şi el o anumită rezistență faţă de interdicțiile legale sau 

morale. Prescripțiile imperative pot fi încălcate atunci când intervin 
conjuncturi favorabile, ocazie cu care rezistența individului față de tentaţii 
dispare. Tentaţia de a încălca legea în vederea obținerii unor avantaje facile 
a existat dintotdeauna şi ea devine mai mare atunci când împrejurările 
favorabile se generalizează la nivel de societate. Este cazul societăţii 
româneşti care, prin neasigurarea unor condiții minime, obiective pentru 
înfăptuirea corespunzătoare a actului de justiţie, favorizează apariţia 
germenilor corupției, incorectitudinii, subiectivismului. 

Dacă până acum ne-am ocupat de calitățile personale ale 
magistratului, privite oarecum în mod izolat, ne propunem să analizăm în 
continuare calitățile impuse de relația complexă dintre judecător şi 
participanţii la proces. Densitatea relaţiilor interpersonale determină în mod 
obligatoriu o mobilitate psihologică a reprezentantului legii. El trebuie să 
îndeplinească multiple obiective, variate în funcţie de natura şi 
specificitatea cauzelor. Dacă ne-am referi numai la procesul penal, 
judecătorul adună, examinează şi coroborează probele, stabileşte dacă 
există sau nu o anumită infracţiune, stabilind răspunderea penală. Oricum, 
este de la sine înţeles că relaţia dintre judecător şi inculpat se caracterizează 
printr-o stare de tensiune, ceea ce explică stresul profesiunii de magistrat. 

Tensiunea emotivă sau nervoasă în care se desfăşoară cercetarea 
judecătorească este justificată de trăirea emoțională generată de contactul 
inculpatului cu reprezentantul oficial al autorităţii, care trebuie să adopte o 
atitudine politicoasă, rezervată, profesională prin ţinută şi vocabular. Mai 
ales în cadrul procesului penal se simte un fond tensional difuz, 
protagoniștii fiind judecătorul, inculpatul, partea vătămată, fiecare având un 
interes diferit. Piesa de bază a acestei arene pe care se confruntă subiecţii 
procesuali este magistratul care trebuie să adopte o conduită fermă, să fie 
atent asupra componentelor voluntare şi involuntare ale comportamentului 
expresiv al părţilor în vederea interpretării lor corecte, să discearnă între 
motivele care declanşează starea emoţională, într-un cuvânt să fie un bun 
observator, un fin psiholog. Se impune ca atitudinea judecătorului în cadrul 
procesului penal să se caracterizeze prin: calm, echilibru, stăpânire de sine, 
lipsa gesturilor de nervozitate, a tonului ridicat sau a ticurilor, încredere în 
forțele proprii, privirea interlocutorilor direct în ochi pe tot parcursul 
contactului  comunicaţional în vederea surprinderii şi interpretării 
comportamentului lor expresiv. Judecătorul trebuie să dovedească existența 
unei gândiri suple şi mobile, a unui spirit de observaţie bine dezvoltat, 
argumentările sale să fie caracterizate printr-o mare forță logică, să fie rapid 
în observarea unor amănunte semnificative, să se exprime clar, să exceleze 
prin inteligenţă în discuţiile purtate cu interlocutorii săi, să fie subtil în 

analizele sau sintezele efectuate de el etc. Un bun profesionist va dispune 
de acest fler de care oricine s-ar simţi mândru. Insă, absolutizarea 
nejustificată a acestei experiențe personale, a intuiției profesionale, 
determină o mulțumire care poate duce la: refuzarea elementelor de noutate 
sau a componentelor teoretice, instalarea rutinei, activitatea magistratului în 
cauză fiind presărată cu automatisme şi stereotipuri; dobândirea unor 
trăsături de caracter (impertinenţă, bănuială excesivă, suspiciune) care sunt 
incompatibile cu această profesiune. 

In cadrul unui proces civil sau penal, un moment important pentru 
aducerea unor clarificări cauzei dedusă judecății este audierea martorilor. 
Relaţia magistrat — martor cuprinde cel puţin două aspecte: unul procesual 
— întrucât se vor respecta normele procesuale, iar celălalt, care vizează 
latura psihologică a comunicării. In condiţiile în care martorul este de bună- 
credință, magistratul este dator să-l ajute să-şi biruiască teama, emotivitatea, 
indiferența, să capete îndrăzneală, să devină responsabil. In practică, acest 
deziderat se loveşte de un impediment obiectiv: lipsa de timp în condițiile 
existenţei unui număr prea mare de dosare pentru o şedinţă obişnuită de 
Judecată, ceea ce afectează în cele din urmă calitatea actului de justiţie. 
Împrejurările în care se desfăşoară audierea martorilor în faţa instanţei 
(martorul fiind nevoit să răspundă întrebărilor acuzării şi apărării, deci el se 
află la mijlocul unor interese contradictorii) impun ca judecătorul să asigure 
condiţiile unei audieri obiective, să prevină şicanarea sau sugestionarea 
martorilor. Judecătorul este obligat să descopere când martorul a relatat 
adevărul, să motiveze nu numai reținerea depoziţiei conforme cu realitatea 
ei şi înlăturarea cele opuse. Pentru aceasta se poate folosi, alături de alte 
criterii ştiinţifice, testarea martorului care revine asupra depoziţiei cu 
tehnica de detecție „poligraf”, ale cărei performanţe sunt net superioare 
aprecierilor subiective ale magistratului. Relaţia martor-judecător implică 
existența anumitor raporturi dintre conştiințele şi conduitele lor, pe de o 
parte, şi mărturia, pe de altă parte, contradictorialitatea punând în discuţie 
valabilitatea mărturiei în faţa justiţiei (se înlătură mărturia, nesancționân- 
du-se martorul de bună-credinţă, ori se înlătură mărturia, sancționându-sc, 
în genere, martorul de rea-credință). Sunt posibile următoarele variante 
atunci când analizăm raportul care are drept: 

a) prim termen — conştiinţa, conduita magistratului; 

b) al doilea termen — mărturia. 

a) Judecătorul a cunoscut caracterul nesincer al mărturiei mincinoase, 
dar l-a acceptat în vederea pronunțării unei anumite soluții. Motivele 
acceptării pot fi de natură politică sau ocultă, exponentul legii fiind chiar 
corupt în anumite situaţii. 

b) Magistratul şi-a neglijat rolul activ în admiterea şi aprecierea 
probelor şi a reținut ca valabilă o mărturie mincinoasă sau o mărturie falsă, 
întemeiată încă din statu nascendi pe deficienţe de percepţie ale martorului 
sau distorsiuni ulterioare acestui moment. 

Dacă primul caz se referă la presiunile diverse exercitate asupra 
justiţiei sau la corupţie, al doilea caz vizează culpa deontologică a 
magistratului. 

Mărturia poate fi influențată şi de atitudinea martorului faţă de 
judecător, în mare măsură. Pe baza unei experienţe anterioare stocate în 
memorie, martorul are o anumită atitudine faţă de autorități, în genere, dar 
şi faţă de magistratul aflat în faţa sa, privit ca o persoană care îi devine 
simpatică sau antipatică. Un magistrat care ştie să trezească simpatii 
spontane martorului, îşi asigură colaborarea acestuia. Dacă martorul este o 
persoană care acționează sub impulsul acestor afecte, în momentul 
reactivării informaţiilor, în funcție de simpatia sau antipatia resimţită faţă de 
cel care conduce cercetarea, martorul va face sau nu eforturi de a da 
lămuririle cerute pentru elucidarea cazului. Nu trebuie să uităm faptul că în 
contactul cu autoritatea judiciară, în condiţiile unei stări emoţionale mărite, 
se produce la martor blocajul memorial, procesul reactivării fie sub forma 
reproducerii, fie sub forma recunoaşterii, este compromis. Judecătorul 
trebuie să cunoască aceste aspecte ale psihologiei martorului, dar şi altele 
care nu vor putea fi relevate în acest stadiu. Merită să facem următoarea 
precizare: aprecierea unei mărturii se va baza pe două principii 
fundamentale, şi anume: cel al sincerității martorului şi cel al fidelității 
percepţiei şi acurateţei reproducerii datelor cu privire la făptuitor şi 
împrejurările faptei. Magistratul este obligat să interpreteze datele pe care i 
le oferă conduita, fizionomia şi reacţiile exterioare ale celor cu care se află 
în intercomunicare psihologică. Toate aceste interpretări, ca şi o serie de 
alte date culese pe parcursul procesului vor contribui în final la formarea 
intimei convingeri a judecătorului. 

Rolul judecătorului se relevă şi în cadrul duelului judiciar care are 
două figuri centrale în procesul penal: acuzatorul public şi apărătorul. Se 
aplică aici principiul contradictorialităţii: toate probele administrate în 
cauză sunt supuse discuţiei părților, procurorului, instanţei şi apărătorului. 
Instanţa de judecată cunoaşte diferitele puncte de vedere exprimate oral în 
şedinţă de părţi cu interese contrarii, ea trebuind să discearnă între acestea şi 
să se oprească asupra unei soluţii legale şi temeinice. Judecătorul este 
obligat de legislaţia procesuală să pună în discuţia părților probele, diverse 
probleme de drept substanţial şi procesual. Prin această operaţiune se obţin 

şi se cântăresc informaţiile pe care le va folosi pentru justa soluţionare a 
cauzei. 

Unii magistrați sunt „tipicari”, adică dau dovadă de corectitudine, 
dorind să respecte normele procedurale, fiind extrem de minuţioşi în 
această operaţiune dacă le permite timpul. Cei doi protagonişti ai duelului 
judiciar trebuie să se adapteze, din punct de vedere procedural, la exigenţele 
acestui tip de judecător, reuşind astfel să colaboreze cu completul de 
judecată. 

Relaţia interpersonală judecător-acuzator-apărător se desfăşoară într- 
un cadru reglementat, dar ea prezintă şi o componentă psihologică ce nu 
poate fi neglijată. Oricum, avocatul şi procurorul trebuie să ţină seama de 
personalitatea magistratului pentru reuşita colaborării. Astfel, sentimentul 
de antipatie provocat de avocat sau procuror judecătorului, poate duce la 
sancţionarea inculpatului cu o pedeapsă mai mare, conturându-se astfel 
subiectivismul în procesul decizional. 

La formare intimei convingeri a judecătorului poate contribui în mod 
complet şi edificator apărătorul inculpatului. Atunci când se pun concluzii 
în fond, pledoaria avocatului este analitică, căutându-se chiar de la început 
captarea atenţiei completului de judecată. 

Una din funcțiile psihologice ale duelului judiciar se referă la 
psihologia intimei convingeri a magistratului învestit cu luarea deciziei. 
Dacă judecătorul are un drept asupra intimei convingeri, acelaşi lucru se 
poate spune şi despre avocat şi procuror. Fiecare din aceşti doi protagonişti 
ai duelului judiciar are punctul său de vedere şi cu ocazia dezbaterii de fond 
a cauzei ei vor căuta să-şi impună opinia în faţa completului. Argumentele 
aduse de cele două părți constituie stimuli pentru gândirea magistratului, 
stimuli ce interacționează cu experienţa de viaţă, cultura şi informațiile 
desprinse din probele administrate. De cele mai multe ori, intima 
convingere a judecătorului se formează abia după derularea duelului 
judiciar şi după ultimul cuvânt al inculpatului. În ipoteza în care această 
intimă convingere nu s-a conturat, atunci legislația procesuală vine în 
ajutorul judecătorului, reglementând instituția repunerii pe rol. 

Momentul procesual în care se ia hotărârea în cauza dedusă judecății 
apare extrem de important. Judecătorul trebuie să fie într-o stare de relaxare 
atunci când pune pe talgerele balanței justiției probele şi argumentele. 
Deliberarea în stări emoţionale puternice nu va conduce la soluţii legale şi 
temeinice. Judecătorul nu trebuie să se lase influențat de presiunile 
exercitate din exterior sau de unii factori subiectivi, străini cauzei. În 
situația contrară, toate dezbaterile de fond ale cauzei vor fi lipsite de 
importanța cuvenită, iar justiția nu s-ar mai contura ca o putere 

independentă în stat, ci ca una dependentă de forţe obscure care au ca valori 
sociale valori străine statului de drept. 

Am încercat pe parcursul acestui studiu să arătăm multiplele fațete 
ale activităţii judecătorului, calitățile psiho-intelectuale şi moral-afective ale 
acestuia, prezența acestora asigurând o personalitate bine conturată şi un 
profesionalism de care va trebui să dea dovadă orice magistrat dintr-un 
stat de drept. Analizarea psihologică a exponentului autorităţii judiciare 
s-ar impune să fie completată cu relevarea condiţiilor materiale 
optime înfăptuirii actului de justiţie. Este adevărat că aceste condiţii 
materiale sunt asigurate în legislaţia românească (în Constituţie şi Legea nr. 
92/1992), dar transpunerea lor în practică lasă de dorit, aceasta având 
consecinţe negative pentru justiția românească. Pe viitor, pe măsura 
îmbunătăţirii acestor condiţii, se va asigura o calitate corespunzătoare 
actului de împărțire a dreptăţii. Oricum, acum dar şi pe viitor, toate 
forțele statului cu atribuţii în acest domeniu trebuie să-şi unească eforturile, 
contribuind în mod hotărâtor la o justiție de calitate, la executarea 
hotărârilor judecătoreşti. Legea, privită ca o regulă de esență raţională 
edictată de autoritatea statală, exercită o anumită presiune asupra 
indivizilor particulari, căutând să evite devianța şi să asigure 
conformismul şi fidelitatea acestora față de modelul general stabilit. 
Ideal ar fi fost ca oamenii să fi interiorizat aceste norme şi să fi 
respectat valorile proclamate de ele. Dar, întotdeauna, într-o societate, 
indiferent de contextul ei organizaţional, s-au manifestat tendințe de tip 
anomic. A trebuit să intervină autoritatea judiciară, privită ca o formă a 
controlului social, pentru a stopa aceste devianţe. Se relevă astfel rolul 
coercitiv al justiţiei, încercându-se să se ajusteze continuu reacţiile negative 
ale indivizilor la schemele cu valoare generală. lar magistrații, ca 
reprezentanţi legitimi ai puterii judecătoreşti, trebuie să fie conştienţi în 
permanență de misiunea pe care o au de înfăptuit, de dificultatea ei, de 
calităţile psihointelectuale şi moral-afective impuse de profesie şi societate, 
de adevărul că sunt şi ei fiinţe omeneşti supuse greşelilor, sentimentelor, 
limitelor normale pentru orice individ uman. 

Dorinţa de a îndrepta răul produs în societate este binevenită ca şi 
lupta îndârjită în care se implică multă pasiune, luptă în urma căreia va 
trebui să învingă binele şi valorile morale consacrate sau nu pe plan 
legislativ. 


Secţiunea II 


AVOCATUL — PERSONALITATE ÎN TEMPLUL JUSTIȚIEI 
(Coordonate psihologice) 

A. CONSIDERAŢII GENERALE 


7.2.1. Talent şi vocaţie în arta avocatului. 
Comentarii asupra conceptului de talent 


a) Din perspectiva simțului comun: mentalități anacronice, 
nerealiste, clişec; 

b) Din perspectiva interpretărilor ştiinţifice: 

Profesia de avocat, deşi la fel de nobilă ca profesia de medic, a trezit 
mereu, prin implicaţiile sociale specifice, atitudini contradictorii, uneori 
paradoxale. 

Mulţi şi-au manifestat aprecierea şi chiar admiraţia pentru activitatea 
avocaţilor, uneori plină de riscuri. Cu toate acestea, mereu se găseşte câte 
ceva de reproşat avocaţilor, şi aceasta încă din vremurile străvechi, chiar şi 
în perioadele de strălucire a retoricii. Astfel, din datele istorice, a ajuns până 
la noi ştirea că după ce nevasta lui Antoniu fusese asasinată din propriul lui 
ordin, acesta ar fi ordonat ca lui Cicero să 1 se taie limba pentru a nu mai 
putea critica pe nimeni. 

Şi în timpul Revoluţiei Franceze, ordinul avocaţilor a fost desființat 
din cauză că avocaţii se manifestau critic la adresa noului regim. 

Se spune că şi Napoleon i-ar fi detestat pe avocaţi. Totuşi, el a fost cel 
care a reînființat ordinul avocaţilor, dându-şi seama de utilitatea sa, 
considerându-l ca unul dintre mijloacele cele mai propice pentru a menține 
ordinea, pentru a favoriza dorința de împăcare a părților şi pentru a asigura 
funcționarea justiţiei. 

Din păcate, avocaţii sunt desconsideraţi chiar de magistrați, de aceia 
care ar trebui să le fie alături. Aceştia apreciază activitatea avocaţilor numai 
după ce trec de partea cealaltă a barei şi cunosc ei înşişi „îngustimea 
vanitoasei lor păreri”? . Există magistrați care fac aprecieri nepotrivite, le 
fac viața grea avocaţilor, neacordându-le solicitudinea şi întregul lor 
respect. Dintre gesturile nepotrivite ale magistraţilor, cele mai grave se 
petrec în pretoriu, când avocaţii îşi susțin pledoariile şi sunt oarecum la 
discreţia magistraţilor care conduc dezbaterile. Sunt cazuri în care 
magistrații îi întrerup pe avocaţi atunci când aceştia îşi sugin cauza, le 
fixează termene pentru care conchide, fac aprecieri jenante etc 


302 M.I. Manolescu, Arta avocatului. Şapte prelegeri, Editura Humanitas, 
Bucureşti, 1998, p. 91. 
303 În cartea sa L'avocat, Henri Robert citează exemplul unui avocat care, în 


timp ce pleda, l-a surprins pe preşedintele completului de judecată cerând asesorilor 

Avocaţii trebuie înţeleşi şi apreciaţi aşa cum se cuvine, fiindcă istoria, 
faptele de seamă ca şi situațiile mărunte demonstrează ceea ce profesorul 
Louis Halphen spunea: „Este mai uşor să-i bârfeşti, decât să te dispensezi 
de ei”. 

Păcatul împotriva baroului se plăteşte. Aşa cum afirma profesorul 
Mircea I. Manolescu: „Nici n-ai apucat bine să critici şi să-i dispreţuieşti pe 
avocaţi, că destinul face să ai nevoie de ei şi să-i doreşti binevoitori şi apți 
de a te ajuta”. 

Ideile principale care circulă pe stradă în opinia celor neautorizaţi 
despre arta avocatului, despre talentul şi vocaţia care sunt necesare în 
exercitarea acestei arte sunt în număr de trei. Mai întâi este ideea „trivială”, 
apoi ideea mistică şi apoi concepția de politică a profesiilor. 

„Trivialitatea” cu care este privită profesia de avocat şi însuşirile care 
sunt necesare pentru exercitarea acesteia înseamnă a contura portretul 
avocatului din doar câteva elemente. Spre exemplu, se spune că avocatul 
este un „vorbăreţ”, că este un „clănțău”. Aşadar, după opinia comună, 
avocatul este un om care poate vorbi uşor despre orice, „un vorbăreţ”, „un 
ușor şi iute la vorbă”. 

In opinia comună, talentul este un „dar misterios”. Aceasta este ideea 
mistică prin care sunt explicate succesul unora şi lipsa de şansă a altora. 
Pretinzând că nu au fost „dăruiţi” cu talent, cei în cauză explică mistic 
ceea ce ar trebui cercetat şi explicat ştiinţific. În consecință, ei se 
resemnează ca în faţa unei fatalităţi. 

In concepţia de politică profesională se susţine ideea că în barou 
„intră cine vrea, dar rămâne cine poate”. „Profesorul M.I. Manolescu o 
asemăna cu liber-schimbismul lui Caragiale” 

Tot din perspectiva simțului comun, întâlnim părerea că avocatul este 
nu numai vorbăreţ, dar în ce priveşte inteligenţa şi foarte „şmecher”. În ce 
priveşte moralitatea, labilitatea convingerilor avocatului, acesta este subiect 
de cancanuri: avocatul pledează pentru orice cauză, astăzi într-un sens, 
mâine în alt sens. El este un om care nu e convins de ceea ce spune. 

Aceste concepții de simţ comun sunt greşite. Ele se opun rezultatelor 
ştiinţei. 


să se pronunţe, deşi el nu-şi terminase pledoaria. Atunci avocatul i-a cerut 
preşedintelui ca să-i dea ascultare. La întrebarea preşedintelui ce anume vrea să mai 
spună, avocatul i-a replicat: „Solicit Curţii să-mi dea un act cu care să justific părţii 
care m-a angajat că a judecat cauza fără să mă asculte!”. 


304 M.I. Manolescu, op.cit., p. 96. 
284 


Vorbind despre talent, din punct de vedere teoretic, putem afirma că 
pentru a profesa avocatura, este nevoie de talent. Știința şi filosofia, cu 
reprezentanții lor din vremuri străvechi, împărtăşeau ideea că talentul este o 
inspiraţie, ca aceea a „demonului lui Socrate”. Reprezentanții mai recenți, cei 
din Şcoala lui Lombroso, credeau că talentul şi geniul sunt nişte stări morbide. 
Psihanaliştii susțineau că talentul este sublimarea unor complexe refulate. 
Psihologul Adler afirma că talentul n-ar fi decât eflorescenţa unor insuficiențe 
ale organelor nervoase. Sintetizând diversele păreri, observăm că acestea se 
deosebesc prea puţin de ceea ce se crede potrivit simțului comun. 

Abătându-se de la aceste concepţii, ştiinţa mai recentă a considerat că 
talentul este înflorirea superioară, dusă la maximum, a înzestrărilor 
existente în oricare om şi, îndeosebi, a inteligenței. 


7.2.2. Inteligența în arta avocatului. Avocatul ca om de ştiinţă 


Psihologii susțin că inteligenţa înseamnă sesizarea de raporturi, de 
relaţii şi de corelaţii între lucruri, dar, în acelaşi timp, şi între relații şi 
lucruri. Şi toate acestea în funcţie şi de desprinderea unui înţeles. 

Filosoful francez Jean Paulhan consideră inteligența, din punct de 
vedere ştiinţific, de două feluri: analitică şi sintetică. 

Inteligentul de tip analitic este pătrunzător, sfredelitor, descoperind 
detalii care altora le scapă. Inteligentul de tip sintetic are o viziune de 
ansamblu, realizând un înţeles total nou, o sinteză. Inteligența analitică 
caracterizează îndeosebi pe omul de ştiinţă, în timp ce inteligenţa sintetică 
este specifică artistului. 

Avocatul nu este însă doar un artist înzestrat cu o inteligenţă sintetică, 
ci şi un om de ştiinţă cu aptitudini analitice şi, mai mult, un artizan, un 
profesionist. De aceea, în activitatea sa avocatul trebuie să valorifice 
virtuțile ambelor tipuri de inteligenţă. 

Prima preocupare a avocatului ţine de domeniul ştiinţei, al ştiinţei 
dreptului. În faţa instanţelor judecătoreşti, avocatul trebuie să desfăşoare o 
activitate creatoare în domeniul ştiinţei, iar pentru aceasta i se cere talentul 
special al omului de ştiinţă, care are două componente esenţiale: spiritul 
ştiinţific şi talentul intelectual. 

Potrivit logicianului francez Edmond Goblot, spiritul ştiinţific este o 
virtute morală, caracterizată în primul rând de o puternică iubire de adevăr, 
dar şi de alte calități, precum sinceritate intelectuală, profunzimea şi 
rigoarea în gândire, scormonirea detaliilor etc. 

Cercetând inteligenţa şi sub alte aspecte, psihologii au ajuns la 
concluzia că tipurile de inteligenţă pot fi clasificate şi după alte criterii în: 
inteligență verbală, inteligență tehnică şi inteligenţă socială. În 

avocatură sunt necesare toate cele trei tipuri de inteligenţă, dar îndeosebi 
cea verbală, considerată ca inteligenţă tipică. Ea este inteligența tipică 
pentru că funcţia principală a inteligenţei este de a surprinde înţelesuri, iar 
aceste înţelesuri trebuie să-şi afle o expresie verbală. 

Avocatul are nevoie de o inteligenţă verbală mai întâi ca om de 
ştiinţă, fiindcă ştiinţa înseamnă un limbaj bine alcătuit, iar ştiinţa dreptului 
este, în bună măsură, o ştiinţă de concepte, de abstracții. 

Inteligența tehnică şi inteligenţa socială sunt, de asemenea, necesare 
avocatului, dar se deplasează către celelalte ipostaze în care se înfăţişează 
avocatul, nu ca om de ştiinţă, ci ca artizan şi ca artist*%. Sunt însă şi alte 
aspecte ale inteligenței de care avocatul are nevoie. Este vorba de puterea 
de a discerne, discernământul fiind o facultate esențială a inteligenţei. 
Alături de virtuțile spiritului ştiinţific, discernământul este pentru avocat 
indispensabil. 


7.2.3. Avocatul artist 


În paragraful anterior am afirmat că avocatul este şi artist. Tocmai de 
aceea el trebuie să aibă şi o inteligență tehnică, fiindcă activitatea sa are 
caracter practic. 

Persoana avocatului cunoaşte o dublă ipostază, de artizan şi artist în 
acelaşi timp. Avocatul este artizan în măsura în care foloseşte un ansamblu 
de procedee şi de mijloace tehnice pentru exercitarea profesiei sale, dar şi 
artist, ca autor al unei opere literare care este pledoaria, specie a genului 
retoric menită să determine convingerea judecătorului. 

Componenta artizanală a profesiei se poate desprinde şi perfecționa, 
dar arta avocaţială (pledoaria) în sensul înalt al cuvântului exclude reţetele, 
pentru că opera de artă nu este un fabricat. 

Cristalizarea activităţii avocaţiale într-o pledoarie, cu toate atribuţiile 
unei opere de artă, este titlul de nobleţe al profesiei de avocat“. 


305 M.I. Manolescu, op.cit., p. 101. 

30$ Trăsăturile pledoariei şi tipurile de oratori (Œ. Altavilla, 
Psichologia giudiziaria, vol. II, Unione tipografico — editrice torinese, 1955, p. 826- 
831) 

Recunoscând şcolii italiene de psihologie judiciară meritele ştiinţifice în 
materie, lucrările de specialitate citează în mod constant pe Enrico Altavilla, autor 
de prestigiu, graţie nu numai cercetărilor din domeniu, dar şi calității sale de ilustru 
avocat. Fără a intra în amănunte, vom menţiona că autorul citat subliniază 
particularitățile psihologice ale comunicării între avocat şi părțile pe care le asistă, 
cerinţele tehnice, estetice, retorice şi ştiinţifice ale pledoariei pe care o consideră şi 

Pentru a reuşi în profesia sa nu este însă de ajuns ca avocatul să aibă 
talent intelectual şi artistic. El trebuie să se preocupe îndeaproape de arta de 
a vorbi. O vorbire este cu atât mai frumoasă cu cât este mai uşor de înţeles, 
producându-le în acelaşi timp ascultătorilor plăcere şi emoție. Ea contribuie 
la conservarea faptelor şi argumentelor expuse. Trebuie combătută judecata 
celor care socotesc că, cu cât avocatul vorbeşte mai frumos, mai tehnic, mai 
artistic, cu atât este mai puţin convins. 

Avocatul este posesorul unei inteligenţe discursive ce trebuie dublată 
de o putere intuitivă, ceea ce este caracteristic unui artist. De asemeni, pe 
lângă intuitivitate, avocatul trebuie să aibă o anumită adâncime sufletească, 
o tonalitate afectivă. El este posesorul acestor calităţi artistice, fiindcă el 
trăieşte faptele realității cu o reacţie afectivă mult mai puternică decât omul 
de rând. 

La aceste calități se adaugă, având un rol foarte important, fantezia 
creatoare care este produsul imaginaţiei. Artistul-avocat este un om de 
fantezie creatoare, pentru că în disputa judiciară el creează aşa-numita 
ipoteză judiciară, pe care o înfăţişează în faţa instanţei de judecată. Această 
ipoteză judiciară conţine elemente empirice, adică starea de fapt a speței şi 
chestiunile de drept, ambele sudate prin „diagnosticul juridic”. 

Fantezia creatoare îl va ajuta pe avocat să prezinte starea de fapt în 
aşa fel încât auditorii săi să-şi închipuie că participă ei înşişi la desfăşurarea 
evenimentelor. 

La calităţile necesare avocatului artist: intuiţie, adâncime psihică, 
fantezie creatoare, se mai adaugă expresivitatea. Avocatul artist trebuie 
să găsească expresivitatea unor lucruri față de care oamenii de rând au o 
atitudine neutră, banală. El trebuie să găsească tuturor faptelor şi 
împrejurărilor pe care le înfăţişează în expunerile sale, o semnificaţie care 
poate fi generală sau numai de speţă. 


7.2.4. Avocatul — profesionist al vocației 


Ca om de ştiinţă şi ca artist, avocatului i se cere, aşa cum am arătat, 
talent. El este însă şi artizan, om de activitate practică, şi în această calitate i 
se cere să aibă vocaţie. 


un act de cultură. 
In ceea ce priveşte tipurile de oratori, autorul distinge oratorul strălucitor; 
oratorul rațional; oratorul umorist şi oratorul prolix (minuţios, dar neclar şi diluat). 

Potrivit părerilor obişnuite, talentul corespunde noțiunii „de diletant”, 
iar vocaţia corespunde celei de „rutină”. Aceste idei sunt false şi trebuie 
înlocuite cu explicaţii ştiinţifice. 

După părerea psihologilor, vocaţia înseamnă o sumă de aptitudini 
pentru a putea realiza o profesie. Nu este suficient ca o persoană să se 
simtă chemată pentru o profesie, ci trebuie să simtă un impuls irezistibil, să 
simtă că nu ar putea face altceva. Fără această iubire faţă de profesia aleasă, 
nu se poate ajunge la vocaţie. 

In opinia profesorului Mircea I. Manolescu „talentul şi vocaţia pot fi 
create, dar nu te poţi dispensa nici de unul, nici de celălalt, dacă vrei să te 
realizezi ca personalitate într-o anumită profesie. Se pot crea amândouă prin 
studierea aptitudinilor necesare. Dar mai întâi se cere să te studiezi pe tine 
însuţi, să descoperi în adâncul fiinţei tale acele aptitudini pe care nici tu nu 
le-ai bănuit că ar exista. Totodată, trebuie să ştergi din mintea ta, din 
sufletul tău acele iluzii pe care ţi le făceai despre existenţa unor însuşiri, pe 
care în realitate nu le ai. Intre altele trebuie să cauţi prin mijloace tehnice să- 
ți dezvolţi talentul, fiindcă, după cum spun autorii, talentul, spre deosebire 
de geniu care este înnăscut şi neprogresiv, conţine o sumă de însuşiri 
înnăscute care se mişcă pe o linie mai mult rațională. Dar el se compune şi 
din însuşiri dobândite prin efort tehnic, cu voinţa de a te realiza, fiindcă la 
perfecționarea talentului găseşti totdeauna elementul tehnic, conştient”. 

Vocaţia este, la un profesionist, lucrul cel mai important. Dovada 
rezultă din faptul că ea trece înaintea micilor pasiuni, a convingerilor, chiar 
înaintea intereselor meschine şi egoiste şi chiar a instinctelor. 

In ce priveşte talentul, acesta înseamnă îndemânare, uşurinţa de a 
face mai repede şi mai bine decât poate să facă altul acelaşi lucru. Acest 
„mai repede şi mai bine” este însă relativ. Decât mai binele acesta există un 
alt bine şi mai puternic, la care se poate ajunge pornind de foarte jos, 
perfecţionând mereu, 

Orice avocat are o sumă de însuşiri. Dacă are inteligență, emotivitate, 
dacă îşi organizează aceste însuşiri printr-un învăţământ tehnic, el va putea 
deveni un profesionist. Astfel, talentul său nu va mai fi cel al unui diletant, 
ci al unui profesionist adevărat. lar artizanul nu va mai fi un rutinar, ci acel 
artizan care va da societăţii expresia individualităţii lui, acea armonie 
productivă pe care o cere societatea de la el. 


7.2.5. Moral şi imoral pe terenul apărării 


Rolul avocatului în procesul judiciar este să-l apere pe împricinat, 
pentru că aceasta este vocaţia lui. Nu i se poate reproşa imoralitatea unui 

avocat, decât dacă acesta este dominat de sentimente egoiste şi pledează 
contrar vocației sale. 

In profesia de avocat, esenţial este ca acesta să ştie şi să poată să se 
plaseze din punctul de vedere al celuilalt. Acest celălalt este adversarul în 
proces, instanţa, opinia publică, dar mai ales clientul. Pentru client, avocatul 
este un ajutor nu rareori indispensabil. Dar avocatul trebuie să refuze 
clientului rolul de complice pe care acesta vrea să i-l atribuie, respingând 
subiectivitatea clientului pe care acesta o poate exercita asupra sa. 

Orice profesionist al barei trebuie să-şi păstreze independența faţă de 
client, în interesul, în primul rând, al clientului, al cauzei sale. Avocatul nu 
trebuie să primească necritic versiunea subiectivă a clientului despre 
„dreptatea sa”. El trebuie să-şi formeze o părere proprie despre litigiu, 
încercând să afle, cu tact şi discernământ, de la cel pe care îl apără, 
adevărul. EI va fi astfel primul judecător al cauzei, dar nu şi un inchizitor al 
clientului. 

De asemenea, avocatul se va feri să dea asigurări clientului, ori să 
facă pronosticuri hazardate. Refuzul de a se angaja în pronosticuri certe va 
fi practicat de către avocat cu tact, pentru ca justițiabilul său să nu creadă, în 
cazul când câştigă procesul, că avocatul nu a avut un merit, meritul 
revenind, în acest caz, exclusiv „dreptăţii sale”. 

Avocatul trebuie să ducă cu clientul o întreagă activitate de lămurire, 
care este destul de grea şi, uneori, neplăcută. Dar pentru că clientul nu poate 
fi suprimat, avocatul este dator să încerce să ţină o cumpănă dreaptă între 
necesitatea de a lua informaţiile indispensabile de la client şi riscul de a fi 
dezinformat de el. De aici rezultă că avocatul are o poziţie destul de dificilă 
şi tocmai de aceea el trebuie să dea dovadă de tact în contactul cu clientul. 

Atunci când ia cuvântul, avocatul o face pentru a-şi spune părerea, 
pentru a exercita o tehnică de apărare a unei ipoteze, ori pentru a îndeplini 
un rol social sau un rol logic (în disputa judiciară, judecătorii nu pot să 
aleagă decât având în faţă două teze). 

La bară, avocaţii sunt egali: marele avocat este egal cu stagiarul, iar 
ceea ce avocatul pledează are valoarea conținutului şi a modului cum 
pledează cauza, a argumentelor pe care le prezintă instanţei. Avocatul 
trebuie să fie înarmat cu metoda descoperirii adevărului, cu metoda de a-l 
depista. 

Atitudinea riguroasă în verificarea sursei şi valorii unei cunoştinţe, 
atitudinea dubitativă prin aplicarea unei îndoieli metodice, suspendarea 
părerii până la obţinerea unei certitudini obiective, acestea toate sunt, pe de 
o parte, condiţii indispensabile pentru stabilirea adevărului în proces, şi, pe 
de altă parte, greu de realizat, mai ales pentru că nu sunt doar condiţii ale 

funcționării intelectului avocatului, ci veritabile virtuţi, ce constituie acel 
ansamblu de însuşiri, deprinderi şi atitudini care definesc structura 
intelectuală, caracterul şi ţinuta morală a omului de ştiinţă care 
este avocatul. 


7.2.6. Personalitatea avocatului — profesionist şi strateg 


Pentru a-şi crea un viitor în profesie şi a se bucura de o anumită 
reputaţie, avocatul trebuie să se creeze mai întâi pe el însuşi, 
perfecționându-şi calitățile personale şi depunând un efort necontenit, 
pentru că avocatura este o profesie grea care cere multe şi grele strădanii. 

Un avocat înzestrat cu mai puţine calități şi mai puţin talent nu 
trebuie să accepte condiţia mistică despre talent şi să creadă că dacă nu este 
înzestrat cu talent nu are rost să mai insiste. El nu va aştepta cu braţele 
încrucişate să-i vină inspiraţia, pentru că talentul ca latenţă nu înseamnă 
nimic. Pentru a exercita activitatea în faţa instanței, avocatului îi sunt 
necesare anumite condiții materiale, între care condiţia fizică, condiţia 
spirituală, starea de spirit ce trebuie pregătite dinainte. 

Intre cele mai importante calităţi ce se cer unui avocat, acesta trebuie 
să aibă: 

¢ facultatea de a argumenta şi de a construi, pentru a fundamenta 
solid un proces; 

? imaginaţie şi darul invenţiei, pentru a descoperi noi argumente şi 
a modifica aspectul procesului; 

0 spirit de sinteză, pentru a scoate în relief punctele esenţiale ale 
procesului; 

? spirit critic, pentru a putea combate argumentele adversarului; 

9 simţ psihologic, necesar pentru a pricepe reacţiile auditoriului; 

0? ascuţime intelectuală şi priceperea de a se mlădia după 
împrejurări. 

In ce priveşte pledoaria, avocatul se pregăteşte studiind dosarul cu 
toate actele şi gândind foarte serios asupra tuturor situațiilor şi 
evenimentelor ce se desprind din documente. Pregătirea unui proces este o 
pregătire ad-hoc, însă mai puţin importantă decât pregătirea generală, care 
constituie baza pregătirii ad-hoc, adică pentru un anume proces. Avocatul 
nu va şti să se pregătească pentru un anumit proces, dacă nu are o pregătire 
de ordin general, care înseamnă transformarea sa, formarea sa profesională. 

Avocaţii care au talentul de a vorbi şi ştiu şi ce să spună nu au nevoie 
să se pregătească pentru o anumită pledoarie în sensul de a şi-o scrie, de a o 
învăţa pe dinafară etc. Ei trebuie însă să se pună într-o bună condiţie fizică, 
psihică, spirituală şi afectivă. Ca să se pună în cele mai bune condiţii pentru 

a realiza virtualitățile talentului, avocatului nu i se pot prescrie reguli 
tehnice. EI singur trebuie să-şi creeze aceste condiții. 

Pentru a pleda, avocatul trebuie să cunoască ce este în esenţa ei 
pledoaria, care sunt regulile ei de existenţă, nu ca reţetă pentru toată viaţa, 
ci pentru ceea ce face în momentul când pledează. 

Potrivit afirmațiilor marelui avocat francez Henri Robert, avocatul 
urmăreşte să convingă, nu să seducă. Dar el nu poate convinge fără să 
atragă atenția, chiar involuntară, a judecătorului, şi mai ales să o menţină 
clară tot timpul expunerii. Avocatul nu face nici un serviciu, nici clientului 
său, nici judecătorului şi nici chiar justiţiei, dacă ocupă un loc pentru a nu 
face nimic. Prezentarea la bară a avocatului nu este un simplu ritual. 
Prezentându-se la bară, avocatul este obligat să expună, să vorbească. 
Expunerea sa trebuie să fie atrăgătoare şi bine documentată. Avocatul 
trebuie să se întrebe tot timpul ce eficacitate are expunerea lui, dacă a reuşit 
sau nu să transmită judecătorului situaţia exactă a cauzei pe care o susține 
Şi, mai ales, dacă a reuşit să-l convingă pe judecător de justeţea susținerilor 
sale. 

Ce trebuie să urmărească avocatul în expunerea sa? Să găsească mai 
multe idei decât un mare jurist, dar să expună în mai puţine cuvinte decât 
cel mai sumbru dintre scriitori. Numai în felul acesta vorbirea avocatului în 
faţa instanţei se va numi pledoarie. Invăţând arta literară, arta de a găsi 
cuvintele cele mai potrivite, avocatul se va ridica de la situaţia de simplu 
artizan al dreptului, devenind un artist în profesia lui. 


B. PSIHOLOGIA APĂRĂRII - METODE PSIHOLOGICE 
UTILIZATE DE AVOCAT: 


307 APĂRAREA — NOȚIUNI STRICT JURIDICE 

Considerată ca o activitate procesuală complexă, apărarea impune ca la 
eforturile persoanei ce luptă pentru apărarea drepturilor şi intereselor sale să se 
alăture şi participarea unui apărător, care poate fi o persoană aleasă sau numită în 
proces, în scopul de a ajuta părțile să-şi apere interesele ocrotite de lege. 

Constituţia României rezervă un loc deosebit dreptului la apărare, în art. 24 
alin. 1, subliniind că dreptul la apărare este garantat. În alin. 2 al aceluiaşi articol se 
arată că în tot cursul procesului, părțile au dreptul să fie asistate de un avocat, ales 
sau numit din oficiu. 

Organizarea şi exercitarea avocaturii în România au fost reglementate prin 

Decretul nr. 281/21 iulie 1954 care a fost modificat esenţial prin Decretul-Lege nr. 
90/1990. 

În prezent, organizarea şi exercitarea profesiei de avocat este reglementată 
prin Legea nr. 51/1995. 

Aceste acte normative, având menirea de a defini statutul avocatului în 
sistemul procesului judiciar, au ca punct de plecare reglementările privind dreptul 
de apărare şi drepturile apărătorului cuprinse în legile de modificare a Codului de 
procedură penală (art. 171-174, 513-522), în Constituţia României (art. 24), în 
Legea de organizare judecătorească nr. 92/1992 (art. 7 şi art. 8), în Codul de 
procedură civilă (art. 74-81), precum şi în art. 6 din Convenţia Europeană a 
Drepturilor Omului ratificată de România prin Legea nr. 30/1994. 

Dreptul la apărare poate fi exercitat de: 

e persoana în cauză, iar în anumite situaţii de rudele acesteia; 

e persoana respectivă, după consultarea avocatului; 

e avocatul delegat; 

e procuror; 

e Avocatul Poporului. 

Apărarea drepturilor se realizează şi din oficiu de către organele statului 
abilitate în acest scop (poliţie, procuratură, Garda Financiară etc.). 

Potrivit dispoziţiilor art. 1 alin. 2 din Legea nr. 51/1995 pentru organizarea şi 
exercitarea profesiei de avocat, apărător poate fi numai un avocat, membru al unui 
barou de avocaţi, din care face parte şi care îşi desfăşoară activitatea într-una din 
formele prevăzute de lege: cabinete individuale, cabinete asociate sau societăţi 
civile profesionale. 

Pentru ca o persoană să dobândească calitatea de avocat, trebuie să 
îndeplinească, cumulativ, următoarele condiţii: 

1. să fie membru al unui barou din România. Pentru a fi membru al unui 
barou, trebuie urmată procedura înscrierii în barou, precum şi cea privind primirea 
în profesie (art. 27 şi următoarele din Statutul profesiei de avocat); 

2. să nu fie incompatibil potrivit legii. 

Cazurile generale de incompatibilitate sunt următoarele: activitatea salarială 
în cadrul altor profesii, activităţi care lezează demnitatea şi independenţa profesiei 
de avocat sau bunele moravuri; exercitarea nemijlocită de fapte de comerţ. Art. 44 
din Statutul profesiei de avocat mai prevede că sunt incompatibile cu exercitarea 
profesiei de avocat faptele personale de comerţ cu sau fără autorizaţie, calitatea de 
asociat într-o societate comercială în nume colectiv, de comanditat într-o societate 
comercială cu răspundere limitată sau într-o societate comercială în comandită pe 
acţiuni şi calitatea de preşedinte al consiliului de administraţie sau membru în 

comitetul de direcţiune al unei societăţi comerciale pe acţiuni. 

În afară de aceste cazuri generale de incompatibilitate, legea (art. 39 din 
Legea nr. 51/1995) prevede şi unele cazuri speciale de incompatibilitate. Astfel, 
avocatul este incompatibil de a asista sau reprezenta părți cu interese contrare în 
aceeaşi cauză sau în cauze conexe, precum şi de a pleda împotriva părții ce l-a 
consultat mai înainte în legătură cu aspectele litigioase concrete ale pricinii. De 
asemenea, este incompatibil de a desfăşura o activitate profesională într-o cauză 
concretă avocatul care a fost ascultat anterior ca martor în aceeaşi cauză. Aceasta, 
deoarece, pe de o parte, calitățile de martor şi de apărător sunt incompatibile, iar 
pe de altă parte, calitatea de martor are întâietate faţă de aceea de apărător 
sau reprezentant al vreunei părţi în cauză. Este incompatibil şi avocatul care a 
îndeplinit în cauza în care este angajat ca apărător funcția de expert sau traducător. 

Profesia de avocat nu poate fi exercitată la instanța sau la parchetul unde 
soțul avocatului ori ruda sau afinul său până la gradul al treilea inclusiv îndeplineşte 
funcţia de magistrat. 

Pentru ca avocatul să devină apărător este necesar să fie ales de parte sau să 
fie desemnat din oficiu, în cazurile prevăzute de lege, după procedura instituită de 
art. 63 şi următoarele din Legea nr. 51/1995 şi art. 141 din Statutul profesiei de 
avocat. 

Deşi nu este parte în procesul penal, apărătorul se situează pe poziţia 
procesuală a părții ale cărei interese le susţine şi le apără. 

Asistenţa juridică pe care o acordă avocaţii constă în sprijinul dat de acesta 
părţilor în cadrul procesului judiciar prin lămuririle, sfaturile şi intervenţiile lor ca 
specialişti în domeniul dreptului. Asistenţa juridică este facultativă atunci când 
părțile decid singure în alegerea avocatului, dar asistenţa juridică poate fi şi 
obligatorie (art. 63 din legea nr. 51/1995). În acest sens, în art. 171 alin. 2, se arată 
că asistenţa juridică este obligatorie când învinuitul sau inculpatul este minor, 
militar în termen redus, rezervist concentrat, elev al unui institut medical-educativ 
ori când este arestat, chiar în altă cauză. 

Anumite categorii de persoane beneficiază de asistenţă juridică gratuită, aşa 
cum prevede art. 63 alin. 2 din Legea nr. 51/1995: „În cazuri de excepţie, dacă 
drepturile persoanei lipsite de mijloace materiale ar fi prejudiciate prin întârziere, 
decanul baroului poate aproba acordarea de asistenţă gratuită”. Acestor categorii de 
persoane li se adaugă, prin Legea nr. 25/1990, şi persoanele care formulează acţiuni 
sau cereri de orice fel, ori solicită consultaţii relative la drepturile sau interesele lor, 
vătămate în timpul evenimentelor revoluţionare din decembrie 1989. 

Avocatul îşi desfăşoară activitatea în temeiul unui contract încheiat în formă 
scrisă, în cazul în care este ales sau în urma desemnării sale de către barou, atunci 


293 


7.2.7. Persuasiune — Sugestie — Transparenţă 


când este numit din oficiu. 

În ambele cazuri, proba calităţii de apărător se face prin împuternicire 
avocaţială. 

În ipoteza în care avocatul cumulează şi calitatea de reprezentant al clientului 
său, pentru exercitarea anumitor drepturi are nevoie, pe lângă delegația de apărător 
şi de un mandat special. 

Apărătorul învinuitului sau inculpatului are dreptul de a asista la efectuarea 
oricărui act de urmărire penală (art. 172 alin. 1 Cod de procedură penală). Tot în 
faza urmăririi penale, apărătorul are dreptul de a lua contact cu învinuitul (art. 172 
alin. 5 din Codul de procedură penală). 

Potrivit art. 172 alin. 7 din Codul de procedură penală, în cursul judecății, 
apărătorul are dreptul să asiste pe inculpat şi să exercite drepturile procesuale ale 
acestuia, în care se includ posibilitatea de a lua cunoştinţă cu dosarul cauzei, 
dreptul de a formula cereri, dreptul de a ridica excepţii şi de a pune concluzii asupra 
tuturor actelor cauzei etc. 

Pentru activitatea desfăşurată, apărătorul este remunerat, sumele ce i se cuvin 
fiind incluse în cheltuielile judiciare. Criteriul esenţial pentru munca acestuia este: 
calitatea, cantitatea şi eficienţa muncii. 

Legiuitorul nostru prin Legea nr. 35/1997 a creat instituţia Avocatului 
Poporului, ca o instituţie garant, pentru evitarea oricărui arbitrar în 
relaţiile administraţie-administraţie, stat-individ. Art. 1 din această lege prevede: 
„Instituţia Avocatului Poporului are drept scop apărarea drepturilor şi libertăţilor 
cetăţenilor în raporturile acestora cu autoritățile publice. 

Această instituție vine să completeze golurile în apărarea drepturilor şi 
libertăţilor indivizilor. 

Astfel, Avocatul Poporului contribuie la protejarea individului faţă de 
autorităţile publice şi administrative şi a drepturilor şi libertăţilor cetăţeneşti prin: 

e intervenţia directă la autoritatea respectivă sau cea ierarhic superioară 
acesteia; 

e folosirea unei proceduri mult mai simple decât cea judecătorească sau 
cea a contenciosului administrativ; 

e prin sesizarea Guvernului cu privire la orice act sau fapt administrativ 
ilegal al administraţiei publice centrale şi al prefecților, cu implicaţii deosebite 
asupra drepturilor şi libertăţilor cetăţeneşti. 

Instituţia Avocatul Poporului vine să completeze dreptul de apărare la care 
indivizii apelează atunci când le sunt încălcate drepturile şi libertăţile. 

Pledoaria avocatului este constructul formal sub care substanța 
psihologică a apărării este indusă în conştiinţa completului de judecată, a 
juraţilor, a publicului şi a reprezentanţilor mass-media. 

Vehiculând materialul probator, avocatul va căuta să dea dizertaţiei 
sale notele convingerii şi certitudinii cu privire la o anumită stare de fapt şi 
de drept, canalizând astfel soluţia juridică într-un sens care are drept scop 
salvarea intereselor clientului său. 

Din punct de vedere tactic, apărătorul nu face altceva decât să-şi 
transmită ideile, gândurile şi convingerile, prin mecanismul psihologic 
extrem de subtil al sugestiei, unui adresant strict determinat: completul de 
judecată. Arta şi profesionalismul său vor fi valorificate eficient în 
momentul în care gândurile şi ideile sale vor constitui gândurile şi ideile 
completului de judecată. Altfel spus, ideile sale vor deveni convingerile 
membrilor completului. 

Psihologia apărării se bazează, pe de o parte, pe arta de a vorbi, 
retorica, iar pe de altă parte, pe arta de a convinge, persuasiunea. 
Persuasiunea este esenţială, în sensul realizării scopului apărării. Ea 
presupune capacitatea limbajului avocatului de a exercita o acţiune, o 
influență asupra voinţei şi personalităţii fiecăruia dintre membrii 
completului în timpul comunicării cu aceştia, determinându-i să gândească 
cauza în sensul şi spiritul juridic al apărării. 

Sunt importante, în această etapă, tehnica şi cultura înaltă a 
limbajului, dar mai ales mimica şi gestica avocatului. 

In ceea ce priveşte latura imperativ strictă, dacă avocatul nu-şi poate 
exprima în faţa completului de judecată ordinul, comanda etc., poate însă să 
uzeze cu abilitate de: invitaţie, prevenire, cerere fermă, apel, sfat, 
propunere, rugăminte etc., care pot acţiona cu efecte notabile asupra voinţei 
completului de judecată. 

Avocatul trebuie să ştie că în actul comunicării cuvântul devine 
unitatea de bază a dizertaţiei, cu putere de a trezi imaginaţia şi de a 
emoţiona, de a convinge. Prin forța sa expresivă cuvântul dă valoare 
mesajului amplificând muzicalitatea rostirii. Atunci când rostirea dizertaţiei 
este corectă, exactă, armonioasă, ritmată, acompaniată firesc de pauze, 
tăceri, gesturi, mimică şi atitudini, aceasta capătă valoare de interpretare 
personală individualizând avocatul, întărind încrederea clientului faţă de 
profesionistul stăpân pe arta apărării. 


7.2.8. Comunicarea în raporturile interpersonale 
(manipulare mentală) 


295 


Una dintre funcţiile importante ale pledoariei apărării este funcția 
comunicativă, pe care avocatul o foloseşte alături de funcţia persuasivă. 

Adresându-se completului de judecată, apărarea face cunoscut, 
înştiințează asupra esenței legăturilor de fapt şi de drept ale cauzei. Intr-o 
interpretare psiho-cibernetică, pledoaria nu înseamnă numai un simplu 
transfer de informaţii, ci implicit un schimb de mesaje. 

Nu se poate vorbi de comunicare fără reacția de răspuns, scopul 
avocatului fiind tocmai răspunsul favorabil din partea instanţei de judecată. 
Comunicarea umană verbală este formată dintr-un complex de elemente: 
cuvinte, voce, ton, postură, context etc., care în pledoaria apărării se pot 
constitui în multiple şi variate combinaţii care măresc sau micşorează 
şansele recepției. 

Transmiterea şi receptarea mesajului apărătorului în proces este 
tributară însă atmosferei din sala de şedinţă (publicitatea, oralitatea, 
contradictorialitatea etc.) care  tensionează emoțional climatul 
dezbaterilor, factorii perturbatori diminuând calitatea informațiilor 
transmise, la care se adaugă şi pierderile determinate de selecția făcută de 
interlocutor asupra conţinutului mesajului transmis, pentru că nu tot ceea 
ce există în intenţia avocatului va fi reținut de preşedintele de judecată. 

Din punct de vedere psiho-cibernetic, comunicarea ideală ar fi aceea 
în care tot ceea ce se transmite se şi recepționează. 

In cadrul dezbaterilor judiciare, pledoaria apărării întâmpină factori 
ce ţin de calitatea primitorului, profesionalismul completului de judecată, 
buna-credință a completului de judecată, de contextul recepţionării, 
atmosfera sălii de şedinţă, cât şi de trăirea intimă ca proces psihologic 
resimțit la nivelul personalităţii fiecăruia dintre membrii instanţei la care pot 
apărea noi sensuri de interpretare a elementelor de fapt şi de drept, 
neexistând în intenția apărătorului, după cum şi acesta din urmă, în funcţie 
de reacţia instanţei, poate replica prin idei noi, îmbogăţind sfera nuanţelor 
dizertaţiei sale. In replică, şi completul de judecată poate sesiza nuanţe de la 
avocat. 

Un rol important în comunicare îl are şi funcția cognitivă, resorbită 
de fapt în funcţia comunicării, care atrage atenția asupra clarității şi 
cursivităţii limbajului mesajului cognitiv, în complexele situaţii de context 
ale dezbaterilor judiciare în care apărarea apare la bară. 

Comunicarea îndeplineşte o funcţie reglatorie, ce se referă la 
orientarea desfăşurării proceselor psihice cognitiv-demonstrative, şi anume: 
orientarea şi reorientarea atenției completului de judecată faţă de anumite 
elemente de fapt şi de drept ale cauzei, activarea unor informaţii depozitate 
în memoria, gândirea şi percepția acestora, declanşarea la preşedintele 

instanţei a unor trăiri emoţionale, sentimente, modelări de reacţii etc., în 
funcţie de scopul urmărit. 


7.2.9. Influenţarea convingerii intime. 
Procedee: argumentarea şi persuasiunea 


În pledoaria sa avocatul va utiliza tehnicile psihologice de 
convingere: argumentarea şi persuasiunea. 

Argumentarea este o acţiune intelectuală raţională prin care 
avocatul prezintă probe şi dovezi legate prin raționamente, în scopul 
de a demonstra şi a convinge atât juriul, cât şi auditoriul de probitatea 
punctelor sale de vedere, a tezelor şi ideilor susţinute în fapt şi drept. 

Prin persuasiune psihologică înțelegem capacitatea de influențare, 
de a convinge pe cineva să facă un lucru, să adopte o anumită 
conduită, folosind argumente logice şi afective. Psihologia persuasiunii 
este forma cea mai înaltă a artei de a vorbi. 

Apărătorul va putea fi persuasiv cu completul de judecată, cu 
auditoriul din sală sau cu clienții săi numai dacă va fi dotat cu aptitudinile 
de a transmite, de a implanta în mintea şi sufletul interlocutorilor judecăţi 
de valoare, sentimente şi trăiri care să-i deturneze de la propriile convingeri 
către scopurile apărării”. 


308 Studiu de caz: Apărarea în procesul soţilor Ceauşescu 

Procesul Ceauşescu, mult discutat şi în afara graniţelor ţării, reprezintă unul 
dintre cele mai contestate procese din istoria noastră judiciară, având în vedere 
cadrul procesual în care s-a desfăşurat. 

Scurt istoric: 

În ziua de 25 decembrie 1989, Elena şi Nicolae Ceauşescu au fost deferiţi 
justiţiei. Prin „rechizitoriul” (nu a existat un rechizitoriu scris prin care instanţa să 
fie sesizată legal) susținut de procurorul militar, s-a adus la cunoştinţa inculpaţilor 
faptele pentru care erau judecaţi şi încadrarea lor în drept. Expunerea procurorului a 
fost obstrucționată prin reproşuri zgomotoase şi mimate de soții Ceauşescu, 
atitudine pe care aceştia nu şi-au schimbat-o pe tot parcursul procesului. 

A urmat apoi cuvântul inculpaţilor, cărora preşedintele completului de 
judecată le-a adresat întrebări. Practic, nu s-a putut purta un dialog constructiv cu 
cei doi, deoarece aceştia răspundeau tot prin întrebări. 

Pornirile necontrolate ale Elenei Ceauşescu şi grija lui Nicolae Ceauşescu de 
a interveni în ponderarea ei şi în stoparea dialogului, preluând răspunsul, au 
deteriorat actul de ascultare până la refuzul semnării procesului-verbal de interogare 
pe care preşedintele completului de judecată îl dictase în forma eliptică a 

După terminarea „audierii”, avocaţii au luat legătura cu inculpaţii; aceştia 
refuzând să înţeleagă situaţia în care se aflau, au reacționat negativ față de avocaţi şi 
nu au colaborat cu aceştia. 

Preşedintele completului a acordat apoi cuvântul procurorului, care a arătat, 
în susţinerea orală a rechizitoriului, unicitatea situaţiei, dramatismul acelor zile, 
calvarul din timpul regimului Ceauşescu şi lipsa unui act de acuzare anterior 
pregătit. 

A urmat cuvântul apărării. Aceasta a încercat să-i incite pe acuzaţi la 
răspunsuri ce puteau consta în dezvinovăţiri sau recunoaşteri de fapte şi vinovăţii. 
Încercările au rămas fără efect, nedeterminând nici înţelegere şi nici regret, cei doi 
opunându-se cu încăpățânare să recunoască învinuirile şi încercând să se apere prin 
preamărirea propriei personalități împinsă până la autoidolatrizare. 

În final, apărătorul s-a pronunţat împotriva pedepsei cu moartea, susţinând 
că pedeapsa reală ce se impunea celor doi era aceea de „a-i condamna” să trăiască 
în condiţiile ce fuseseră create poporului. 

Ultimul cuvânt acordat inculpaţilor s-a soldat cu acelaşi eşec, soții 
Ceauşescu Nicolae şi Elena negând autoritatea morală şi considerând ilegitim 
completul de judecată. 

După acordarea ultimului cuvânt inculpaților, instanța s-a retras pentru 
deliberare. 

Verdictul, pe care toţi îl ştiau dinainte, a fost condamnarea la moarte. 

Concluzii: 

Din punct de vedere juridic, „procesul Ceauşescu” a avut loc prin încălcarea 
unor norme procesuale legale, şi anume: lipsa unui act de sesizare şi neînregistrarea 
acestui act, necomunicarea către inculpați a actului de sesizare, neefectuarea 
urmăririi penale şi a expertizei psihiatrice în timpul urmăririi penale, nefixarea 
termenului de judecată, imposibilitatea alegerii apărătorilor, nedeclararea recursului 
şi nejudecarea acestuia. 

În ce priveşte apărarea, aceasta nu s-a încadrat nici ea în normele procesuale 
penale: lipsa unui apărător ales făcea imposibilă administrarea unor eventuale probe 
în apărare. Refuzul celor doi inculpaţi de a comunica cu avocaţii a îngreunat şi mai 
mult rolul apărării. 

Soluţia dată de completul de judecată a făcut ca argumentele pentru 
demonstrarea şi aflarea adevărului în acest proces să nu mai fie scoase la lumină, 
opinia publică neaflând nici până astăzi adevărul în această cauză. 

Propunerea făcută instanţei de către avocatul apărării, de „a-i condamna pe 
cei doi să trăiască în condiţiile ce fuseseră create poporului”, nu avea cum să fie 

Procedeele utilizate în tehnicile argumentării şi persuasiunii sunt: 
explicaţia, narațiunea, organizarea topică, clasificarea, comparaţia, 
analogia, demonstraţia, alternativa, inducția, deducţia etc. 

Explicaţia este o formă de argumentare foarte simplă ce constă în 
expunerea clară a faptelor, cu scopul de a fi bine înțelese şi de a realiza 
convingerea interlocutorului. 

Narațiunea constă în prezentarea cronologică a evenimentelor şi 
prezentarea unor aspecte şi caracteristici ale faptelor şi împrejurărilor cauzei 
într-un limbaj natural, inteligibil şi credibil. 

Prin organizarea topică înțelegem abordarea fenomenului pe părți, 
pe segmente, prin ordonarea propriei gândiri, procedură de fapt prin care 
avocatul poate obţine ordonarea în sensul dorit de el a gândirii preşedintelui 
de complet. 

Clasificarea dă explicaţiei o formă mai riguroasă, care presupune 
ordonarea faptelor, evenimentelor şi acţiunilor în funcție de criterii dinainte 
stabilite, în funcție de prezumarea efectelor lor asupra completului judiciar, 
de regulă fiind lăsate la urmă elementele probatorii cele mai importante. 

Cu ajutorul comparaţiei, avocatul evidențiază asemănările şi 
deosebirile dintre fapte, evenimente, fenomene, cu scopul de a uşura 
înțelegerile şi a fundamenta convingerile juriului. 

Prin analogie apărătorul face apel la asemănarea a două speţe, soluţii 
sau evenimente judiciare, în funcţie de care se deduc asemănări pentru 
situaţii terţe. 

Demonstrația presupune a explica în mod convingător, prin 
exemple practice sau argumente teoretice, că o afirmaţie cu privire la stările 
de fapt şi de drept este adevărată sau falsă. 


luată în considerare de către instanță pentru că hotărârea de executare a celor doi 
era luată dinainte. 

„Procesul Ceauşescu”, dacă îl putem numi astfel, a fost o formă atipică de 
proces, mai bine-spus, un simulacru de proces. Scopul acestuia a fost executarea 
celor doi dictatori. 

Dar scopul procesului judiciar este altul: acela de a scoate la lumină 
adevărul, or în acest proces adevărul nu a fost cunoscut. Au lipsit mijloacele 
ştiinţifice care ar fi dus la aflarea acestuia. Abordarea psihologică, cea medico- 
legală şi psihanalitică erau necesare în acest caz. 

Care a fost motivaţia actului criminal? Câtă intenţie şi premeditare a existat? 
Cei doi sufereau sau nu de paranoia? La aceste întrebări ar fi putut răspunde 
psihologia împreună cu celelalte discipline ştiinţifice amintite. 

299 


Ca mijloc eficace de convingere, alternativa presupune posibilitatea 
avocatului de a prezenta cu modestie aprecierii completului două sau mai 
multe variante posibile în soluţionarea cauzei, toate însă în avantajul clien- 
tului său, lăsând la aprecierea generoasă a juriului de a alege una din ele. 

Inducţia şi deducţia sunt procedee rațional-mentale, mecanisme ale 
gândirii, care servesc demonstrațiilor prin concluzii de la singular la plural, 
de la simplu la complex etc. 

In ce priveşte tipurile de apărători, putem distinge o mulțime, aido- 
ma tipurilor de oratori: strălucitori, raţionali, umorişti, prolicşi, 
pasionali. 

După structura pledoariei, cei mai frecvent întâlniți, sunt: 

9 apărătorul cu pledoarie structurată logic, care pune accent pe 
capacitatea de a induce completului de judecată concluziile analizelor, 
sintezelor, inducţiilor, analogiilor şi deducțiilor sale, dizertaţia sa fiind o 
cascadă de demonstraţii asupra stărilor de fapt şi de drept, menite a 
subordona intereselor clientului său, convingerea intimă a instanței; 

$ apărătorul cu pledoarie structurată afectiv ce pune accent pe 
mesajul persuasiv, pe invitarea completului şi auditorului de a trăi emfatic 
sentimente şi situaţii, care face apel la suport audio-vizual şi demonstrativ, 
în care afectivul pe care îl provoacă inundă capacitatea cognitivă, slăbind 
cenzura şi spiritul critic al completului de judecată. 

Deşi vorbeşte în faţa barei, avocatul va vorbi într-un anume fel în faţa 
unei instanțe penale şi va expune diferit în faţa instanței civile sau 
comerciale. Este vorba despre topica genurilor cunoscute sub următoarele 
denumiri: genul demonstrativ, genul deliberativ şi genul juridic. 

Oratorul aparținând genului demonstrativ urmăreşte să placă 
auditoriului. Putem observa la acesta claritatea cu care se exprimă şi 
armonia cuvintelor. Oratorul vorbeşte în faţa auditoriului fiind stăpân pe 
pronunție, pe voce, folosind un limbaj corect. Dicţia, gestul şi fizionomia 
sunt mijloacele de convingere pe care oratorul le stăpâneşte desăvârşit. Din 
acest gen s-a dezvoltat genul academic. 

Oratorul ce aparţine genului deliberativ urmăreşte înduplecarea, 
convingerea auditoriului şi are o sferă mai mare decât genul demonstrativ. 
Exemplul tipic pentru acesta este discursul parlamentar. 

Genul juridic urmăreşte să convingă, inculpând sau apărând pe 
cineva. Oratorul dezvoltă raționamente puternice, are un stil curat, simplu şi 
precis, iar faptele prezentate sunt înlănţuite logic. Acesta trebuie să dispună 
de o vastă experienţă la care se adaugă bunăvoința, buna-credinţă, compe- 
tenţa, pasiunea şi efortul, acest gen corespunde apărătorului judiciar. 

7.2.10. Pledoaria. Comentarii psihologice. 
Talent, inspiraţie, improvizație 


Pledoaria poate fi definită ca fiind o formă literară, o proză vorbită, 
uneori scrisă, care are un anumit destinatar şi urmăreşte să obţină un anumit 
rezultat. Ea face parte din genul retoric, pentru că urmăreşte să determine 
convingerea auditoriului. 

Prima caracteristică a pledoariei constă în faptul că în cazul ei este 
vorba despre oratoria judiciară şi despre stilul vorbit, stilul oral. Pledoaria 
este un act de dăruire generoasă, este expresie a unei trăiri puternice, a unei 
intensităţi şi a unei tensiuni interioare exprimată cu artă, cu tehnică şi cu 
măiestrie. Ea este rezultatul unui talent intelectual unit cu talentul de a 
vorbi, este rezultatul unui talent complex, o adevărată prelungire a 
personalităţii complexe a avocatului. 

Avocatul are de dominat în pledoarie însăşi cauza, procesul, 
subiectul, pe cei care îl ascultă, pe cei cărora li se adresează pledoaria şi, 
mai ales, trebuie să se domine pe sine însuşi. 

O pledoarie este un moment artistic al unei gândiri şi al unei trăiri şi, 
ca rezultat al acestora, ea este ceva viu, închegat organic, armonios, sau 
altfel spus, ceva care se naşte şi trăieşte în prezenţa celor ce o ascultă şi 
cărora le este destinată. Tocmai de aceea, o pledoarie bine pregătită implică 
nu numai inspiraţie, ci şi improvizație. 

Pledoaria are o viaţă scurtă, însă ea trebuie să producă efecte 
durabile. Nu există reţete pentru a se întocmi, în chip mecanic şi artificial, o 
pledoarie. Ea se naşte dintr-un complex de factori, într-un moment 
determinant. Acest moment determinant poate fi studiat dinainte şi pregătit 
în amănunțime. Avocatul este însă cel care decide. 

In conţinutul şi valoarea unei pledoarii va cântări în cea mai mare 
parte, ceea ce este şi poate avocatul ca personalitate, atât ca avocat, cât şi 
prin pregătirea generală”. 


30 PROCESUL ARHITECTULUI SOCOLESCU 

Prin rechizitoriul susținut de procuror în şedinţa din 24 septembrie 1903, la 
Tribunalul Ilfov, arhitectul I.N. Socolescu era acuzat de crima de incendiu. (Fapta 
era pedepsită de art. 357 C.pen. ce era atunci în vigoare). 

Scurt istoric: 

În mai 1903, arhitectul Socolescu îşi însoțea soţia bolnavă la Berlin, unde 
urma să fie supusă unui tratament medical. Înainte de a pleca în străinătate, strânge 
covoarele şi alte câteva obiecte în mijlocul camerelor, acoperă ferestrele cu pânză 
albă dublă, luând astfel măsurile gospodăreşti în cazul unei absenţe mai 

îndelungate. 

Reîntorcându-se în ţară singur, arhitectul Socolescu rămâne în Bucureşti 
numai scurt timp, plecând în după-amiaza zilei de 14 iunie la Sinaia, unde urma să- 
şi petreacă vacanţa. Înainte de a-şi părăsi locuinţa şi de a o încuia, arhitectul 
Socolescu îşi ia cu el mai multe obiecte de îmbrăcăminte, precum şi un număr 
însemnat de acte personale, lăsând casa în paza unui om de serviciu, Z.G. 

În noaptea ce a urmat plecării sale la Sinaia, doi trecători întârziaţi zăresc 
fumul gros ieşind pe hornul casei, sună la poartă, trezesc îngrijitorul şi, întorcându- 
se împreună în pod, reuşesc să stingă un puternic focar de incendiu. 

Între timp, lumea care se adunase în stradă, semnalează izbucnirea focului şi 
la etaj. De această dată focul izbucnise în salon şi, pentru a intra în cameră, a fost 
necesar să se spargă uşa care era încuiată. Până la sosirea pompierilor, focul 
izbucneşte şi sub scară. Incendiul este stins cu multă greutate, deoarece gurile de 
apă din curtea imobilului erau acoperite cu nişte stive de lemne, astfel că apa a 
trebuie să fie adusă de la distanţă cu ajutorul unor sacale. 

S-au întreprins imediat cercetări, care au dus la descoperirea în imobil a 
numeroase focare, dispuse în aşa fel, încât focul să cuprindă mobila grămădită în 
apropierea lor şi să se întindă cât mai repede. S-a ajuns la concluzia că focul a 
fost pregătit şi pus chiar de proprietarul imobilului, arhitectul Socolescu, concluzie 
care rezultă din procesul-verbal al Parchetului, încheiat la 15 iunie. Din procesul- 
verbal mai rezultă că imobilul era asigurat pentru o sumă de 200.000 lei, iar mobila 
pentru o altă sumă de 170.000 lei; de asemenea, anumite persoane au dat 
informaţii că situaţia financiară a arhitectului Socolescu era foarte încurcată. 

Un important indiciu al vinovăţiei lui Socolescu a fost considerat faptul că, 
din străinătate, soția acestuia a scris unei prietene o scrisoare, în care — între altele — 
îi comunica că a visat că-i arde casa. 

De asemenea, împotriva lui Socolescu s-au reţinut: faptul că cele două guri 
de apă din curte erau astupate, faptul că uşile camerelor erau încuiate şi că înaintea 
călătoriei cumpărase o mare cantitate de gaz şi lumânări, precum şi faptul că 
avusese grijă de a lua cu el în călătorie toate actele de valoare. 

S-a mai adăugat şi faptul că, la puţin timp înaintea incendiului, arhitectul 
Socolescu primise o scrisoare anonimă prin care fusese prevenit că agenţii societăţii 
de asigurare plănuiau să provoace acest incendiu. 

Expertiza grafică a acestei scrisori a indicat că scrisoarea ar fi fost scrisă 
chiar de arhitectul Socolescu. 

În evidenţă a fost scos şi un conflict anterior dintre arhitectul Socolescu şi 
Societatea de asigurare „Dacia Română”, izbucnit în legătură cu distrugerea prin 
incendiu, în împrejurări ciudate, a unui depozit de material lemnos din şoseaua 

Mihai Bravu, aparținând lui Socolescu şi asigurat la această societate. Socolescu 
avusese şi o polemică cu respectiva societate de asigurare, ale cărei practici le-a 
combătut în ziarul scos chiar de el şi care era intitulat „Ancheta”. 

Arhitectul Socolescu nu recunoaşte că a săvârşit fapta de care este acuzat, iar 
apărarea (înainte de citirea actului de acuzare) cere să se facă o descindere la locul 
unde s-a produs incendiul. 

Descinderea este admisă şi cu acest prilej se fac o serie de constatări 
importante. 

Astfel, s-a constatat că fumul de la focarul din pod nu putea fi văzut din 
stradă. Lângă unul dintre focare au fost găsite două chibrituri rotunde, pe când 
chibriturile din biroul lui Socolescu erau pătrate. 

S-a mai constatat că lemnele aşezate în curte, peste gurile de apă, nu puteau 
fi aşezate în altă parte, din lipsă de spaţiu; că sertarul biroului — în care se aflau 
diferitele chei ale casei — era deschis şi că în curte se mai aflau încă două guri de 
apă care funcționau. De asemenea, cele două bidoane cu gaz cumpărate de curând 
de Socolescu au fost găsite pline pe trei sferturi. 

Cu ocazia interogatoriului, Socolescu s-a plâns de felul în care a fost 
condusă instrucţia. El a arătat că judecătorul de instrucţie a refuzat să facă 
constatările şi verificările pe care i le ceruse, că i s-au pus în sarcină fapte inexacte 
şi, în special, pretinse datorii băneşti care n-au putut fi dovedite, că nu s-a ţinut 
seama de faptul că, în trei sferturi de oră cât a stat acasă — în ziua plecării la Sinaia — 
era materialmente imposibil unui om să pregătească incendiul aşa cum a fost 
pregătit, că nu s-a inventariat casa de bani în care rămăseseră acte, bijuterii şi 
obiecte de valoare, pe care nu le luase la Sinaia. 

În cursul audierii martorilor, unul dintre aceştia a declarat că, în afacerea 
incendiului de la depozitul de cherestea din şoseaua Mihai Bravu, un inspector al 
Societăţii „Dacia Română” i-a oferit bani pentru a-l determina să depună 
mărturie împotriva lui Socolescu. 

Printre martori, câțiva bancheri au declarat că au avut totdeauna încredere în 
Socolescu, care era unul dintre cei mai talentaţi arhitecţi ai ţării, ce obținea venituri 
importante din profesia sa şi care, datorită acestui fapt, avea un credit nelimitat la 
oricare dintre ei. 

Un alt martor, cunoştinţă de-a lui Socolescu, care locuia în apropierea 
acestuia, a semnalat o întâmplare ce indica o nouă pistă. El a declarat că în seara 
incendiului, în jurul orei 9, a văzut ieşind din casa lui Socolescu două persoane, 
dintre care una avea un pachet în mână. 

Dar cea mai puternică impresie a produs-o depoziţia martorului Z.G., omul 
de serviciu al lui Socolescu. Juraţii au luat astfel cunoştinţă de faptul că în cursul 

primelor cercetări, acesta a fost supus unui tratament de intimidare, cerându-1-se, cu 
o deosebită insistență să declare că arhitectul Socolescu şi-a dat singur foc casei. 
Martorul a mai declarat că la plecarea lui Socolescu n-au fost aşezate în mijlocul 
camerelor decât covoarele strânse, peste care se presărase naftalină, nu şi mobilele, 
şi că pânza se punea la fereastră în fiecare vară când familia pleca în vacanță. 
Acelaşi martor a arătat că în ziua plecării la Sinaia, Socolescu a rămas în casă foarte 
puţin timp, insuficient pentru a putea pregăti incendiul de care era acuzat şi care 
presupunea deplasarea unor mobile foarte grele, ce nu puteau fi deplasate de un 
singur om. 

Pentru eventualitatea condamnării arhitectului Socolescu, Societatea de 
Asigurare „Dacia Română” s-a constituit parte civilă. 

Atât Ministerul Public, cât şi partea civilă au susținut vinovăția lui 
Socolescu, înlăturând orice altă ipoteză. Ca mobil al faptei au fost înfăţişate 
dificultățile băneşti în care s-ar fi aflat Socolescu, dificultăţi determinate de 
cheltuielile exorbitante pe care acesta le făcea. 

Pledoaria părții civile, pronunţată de avocatul Take Ionescu, ce cuprindea 
analiza faptelor, pornea de la constatarea că focul a fost pus, că lemnele găsite în 
cele câteva focare proveneau din pivniţa acuzatului, că lumânările găsite tot acolo 
erau din cele cumpărate recent de el, că petrolul era probabil tot din cel cumpărat de 
Socolescu, pentru că bidoanele în loc să fie în magazie, au fost găsite pe scara de la 
pod. Avocatul înlătură ipoteza că altcineva decât Socolescu ar fi pus foc casei, şi 
ajunge la concluzia că incendiatorul nu putea fi decât unul singur: Socolescu. 

Aspecte privind apărarea: 

În şedinţa din 27 septembrie 1903, din partea apărării a luat cuvântul Barbu 
Ştefănescu Delavrancea, care a rostit atunci una dintre cele mai frumoase pledoarii 
din istoria elocinţei noastre judiciare. 

Delavrancea a început pledoaria arătând că acuzatorii şi-au schimbat rolurile, 
partea civilă trecând peste reprezentantul Ministerului Public şi devenind 
acuzaţiunea principală. În continuare, apărarea se referă la aceiași reprezentanţi al 
Ministerului Public şi ai părţii civile care, căutând antecedente lui Socolescu şi 
negăsindu-le, au lăsat doar o impresie şi n-au produs o dovadă. 

Avocatul apărării trece apoi la atac, explicându-i procurorului general că nu 
şi-a făcut datoria, deoarece în proces se impuneau — şi i s-au cerut de către inculpat 
şi apărătorii săi — o serie de experienţe uşoare şi decisive. Exemplificând, apărătorul 
arată că procurorul nu a făcut experienţa, deşi i-a stat în putință, de a transporta 
biblioteca cu un singur om de la primul etaj sub scara principală a intrării. El arată 
că nu era posibil acest transport pe o scară înaltă şi răsucită, pentru că biblioteca era 
din stejar masiv şi cu uşi de fier, şi ar fi fost imposibil pentru un singur om să o 

coboare. 

Delavrancea semnalează apoi alte împrejurări pe care acuzarea era datoare 
să le lămurească şi nu a făcut-o. El susţine că trebuia să se stabilească durata de 
ardere a lumânărilor cumpărate de Socolescu, precum şi faptul că, la focarul din 
pod, focul nu putea fi văzut din stradă. În acelaşi timp, era necesar să se stabilească 
dacă, prin pânza pusă la ferestrele din salon, incendiul se putea vedea de afară şi 
dacă, aşa cum pretindea acuzatul şi cum dovedea apărarea cu dovada eliberată de 
compania de gaze, gazul aerian era închis la casa lui Socolescu de la 14 mai. 

Apărătorul trece apoi la critica expertizei grafice, punând sub semnul 
îndoielii valoarea acesteia şi arătând că nici reprezentantul părţii civile n-a 
împărtăşit părerea procurorului general şi a expertului grafolog. Ce dovezi sunt 
aduse în acest sens? El arată că accentul de pe cartea poştală este scris cu creionul, 
iar accentul de comparaţie este scris cu cerneală, şi nu oricum, ci în cabinetul 
judecătorului de instrucţie, sub acuzaţia de incendiar, sub ochii judecătorului şi ai 
expertului. 

Nu e cu putinţă în astfel de condiţii, susține avocatul, o comparaţie serioasă 
din punctul de vedere al vibraţiilor microscopice marginale din părticelele de 
accent. 

Şi atacul apărării devine din ce în ce mai puternic, acuzându-l pe judecătorul 
de instrucţie că nu şi-a făcut datoria, pentru că nu a cerut în scris cercetarea celor 
doi inşi care au ieşit la ora nouă şi zece minute din imobilul incendiat (cei doi au 
văzut focul din pod, invizibil pentru oricine). Legătura între cei doi inşi şi vocile 
care îl acuzau pe Socolescu se impunea judecătorului, dar acesta a trecut nepăsător 
peste aceste indicii care i-ar fi deschis o cale nouă şi sigură în descoperirea 
adevărului. Apărătorul întreabă de ce nu s-au prezentat cele două persoane 
procurorului în chiar noaptea incendiului şi de ce nu s-au prezentat judecătorului de 
instrucţie? Cei doi inşi nu au apărut în proces, iar întrebările apărării n-au primit 
răspuns. 

În ultima parte a pledoariei, Delavrancea demonstra inexistența oricărui 
mobil pentru o asemenea faptă. În pretinsul mobil ce i se imputa lui Socolescu el 
vede — dedesubt — mobilul „Daciei Române”. El se întreabă: „Ce caută „Dacia” 
aici? Adevărul? Justiţia? Nimeni n-o crede. Voieşte să obțină despăgubirea de 
5.000 lei? Nimeni n-o crede că a pus patru avocaţi de frunte, [...], în scopul de a 
câştiga o reparațiune bănească de cel mult 5.000 lei. Cu această sumă ea nu ar 
acoperi nici pe jumătate onorariul celor patru personalităţi ilustre ale baroului. 
Atunci a venit aici ca să piardă băneşte în acest proces? Nimeni n-o crede. Sau 
voieşte să se apere — şi aş înţelege-o — de presupusele învinuiri ce i-am aduce noi... 

Ce mobil ar fi avut domul Socolescu ca să-şi dea foc caselor lui, 

mobilierului, cărților şi tablourilor lui? Şi-a asigurat imobilul, mobilele şi biblioteca 
la o valoare exagerată şi — prin incendiu — a voit să încaseze prima de la „Dacia”. 
lată mobilul dumneavoastră. Şi cu ce aţi sprijinit această afirmaţie? În primul rând 
aţi pornit de la o teză generală, care este o ofensă generală adusă tuturor 
asiguraţilor. Aţi afirmat că mai toţi asiguraţi, pe acest timp de criză, ar fi fericiţi să- 
şi transforme în bani tot avutul lor asigurat...” 

Avocatul apărării încheie pledoaria arătând încă o dată că nu există nici o 
dovadă care să arate că Socolescu a comis fapta: „Interes nu avea, mobilul nu 
exista”. 

În urma deliberării, verdictul a fost: achitat. Verdictul a fost primit de 
mulţimea din sală cu entuziasm. 

Concluzii: 

Entuziasmul manifestat de mulţimea din sală la sfârşitul pledoariei demons- 
trează succesul ce l-a avut Delavrancea în acest proces. Procesul Socolescu a 
însem-nat pentru Delavrancea unul dintre cele mai răsunătoare succese din cariera 
sa de avocat, pledoaria rostită în acest proces încadrându-se în istoria elocinței 
noastre judiciare. 

Acest proces este important fiindcă dovedeşte că bara a fost o tribună de 
unde spiritele înaintate au denunţat şi criticat cu curaj stările de lucruri, instituțiile 
retrograde şi abuzurile autorităților. 

Apărarea a dezvăluit în acest proces practicile ilicite ale unor societăți de 
asigurare care, pentru a-şi spori profiturile nu pregetau să recurgă la acţiuni 
criminale. Printre acestea, „metoda” incendierii unor imobile asigurate prezenta 
pentru autorii acestor acte două avantaje: pe de o parte, urmele lăsate de făptuitor la 
locul incendiului erau de o asemenea natură, încât să ofere organelor de anchetă 
ipoteza incendierii imobilului de către proprietarul lui, caz în care societatea de 
asigurare nu mai putea fi obligată la plata de despăgubiri; pe de altă parte, 
producerea unor incendii înspăimânta pe proprietarii de imobile care, de teama 
lor, se asigurau în masă, sporind astfel veniturile societăților de asigurări. 

Totodată, apărarea a ridicat obiecţii privind lacunele anchetei, subliniind 
faptul că majoritatea martorilor au fost puşi să semneze declarațiile consemnate de 
judecătorul de instrucţie, fără să li se dea posibilitatea ca, în prealabil, să le citească. 
Au fost folosite în apărare toate prilejurile, pentru a dezvălui încălcarea flagrantă a 
legilor de către organele represive, orientarea tendențioasă a unor cercetări sau 
mărginirea lor la aspecte superficiale, omiţându-se în schimb, aspecte esenţiale 
pentru lămurirea cauzei. 

Din pledoaria pe care a rostit-o Delavrancea în acest proces — pledoarie 
caracterizată prin puterea fluidică a cuvântului — se desprind calitățile cu care 
acesta 

Însuşirea esenţială a unei bune pledoarii este claritatea. Referindu-ne 
la claritate, ne referim la elocuţiune, la calitatea stilului de a fi clar. Dar 
claritatea pledoariei nu rezultă numai din claritatea stilului, a elocuţiunii, ci 
şi din îmbinarea dintre elocuţiune şi acţiune. Completarea elocuţiunii cu 
acţiunea are ca obiectiv realizarea clarităţii. 

Claritatea în expunere derivă din claritatea gândirii. Este necesară o 
gândire clară şi distinctă. Claritatea depinde şi este condiţionată de dispo- 
ziţie, adică de ordinea în care succed diferitele părţi ale pledoariei, diferitele 
ei elemente şi articulaţii, şi de ordinea în care se succed argumentele, 
faptele, frazele. 

De asemenea, claritatea depinde şi de invenţiune, de procesul de ală- 
turare a argumentelor, de procesul de gândire, de planul pledoariei şi de 
mo-dul în care avocaţii exprimă sau formulează prin elocuţiune cele ce au 
de spus. 

Claritatea constă nu numai în posibilitatea abstractă, teoretică şi 
obiectivă, dar şi concretă, practică, subiectivă, de moment, a avocatului de a 
se face înţeles. Pentru a se face înţeles trebuie ca tot ce spune să fie 
inteligibil, chiar efectiv înţeles de cei care îl ascultă în momentul pledării. 
Avocatul trebuie să aibă în vedere acea punte de legătură ce trebuie să se 
formeze de la început între avocat şi judecător şi care trebuie să se menţină 
tot timpul pledoariei. 

Pentru ca avocatul să se facă înțeles, trebuie să aibă o exprimare 
limpede, distinctă, exactă, precisă şi inteligibilă. 

Stilul clar depinde în primul rând de limbaj, de vocabularul 
întrebuințat. Trebuie să existe o perfectă concordanță între gândirea clară şi 
exprimarea clară, între conţinut şi formă. 

Pentru fiecare idee, pentru fiecare noțiune, avocatul trebuie să 
găsească termenul potrivit, termenul propriu. Termenul trebuie să fie exact, 
să nu lase loc jocului de înţelesuri, să fie acceptat uşor, fără efort, ca de la 
sine, de către ascultători, dar trebuie să fie totodată şi termenul cel mai 
expresiv. 

Un loc important în claritatea stilului îl are şi alcătuirea propoziţiilor 
şi frazelor, locul în care sunt aşezate cuvintele într-o frază, adică în sens 
gramatical, aşa-numita topică. De asemenea, în gândirea avocatului trebuie 


era înzestrat ca avocat: talent oratoric şi prezență de spirit, forță logică în 
argumentare, rigurozitatea raționamentelor, precum şi o deosebit de nuanţată şi 
artistică forţă de persuasiune. Toate acestea au permis talentatului avocat să 
realizeze o pledoarie de excepție şi, în final, să triumfe adevărul. 

să existe şi o corectitudine logică, exprimată corect din punct de vedere 
gramatical. 

Pentru a se face înţeles, avocatul va lăsa timp suficient celui care îl 
ascultă. De aici rezultă că formulările lapidare trebuie rostite mai rar şi apoi 
aceste formulări trebuie dezvoltate şi explicate. 

Pe de altă parte, claritatea este în strânsă legătură cu cealaltă condiție 
esenţială a pledoariei: cu forţa de persuasiune. Din această cauză, răgazul 
lăsat ascultătorilor pentru a înțelege ce a spus avocatul nu trebuie să fie prea 
lung, pentru că ar putea lăsa loc, fie unor asociaţii de idei întâmplătoare ce 
ar deplasa atenția ascultătorilor față de spusele avocatului, fie pentru a 
formula obiecţii sau a-şi exprima nedumeriri. 

O altă condiție a clarității este concizia, în sensul că prolixitatea 
compromite claritatea printr-o abundență inutilă de vorbe. Pentru a realiza 
claritatea, avocatul foloseşte exact atâtea cuvinte, expresii, fraze câte 
sunt necesare pentru a se face perfect înţeles. 

Pentru a se realiza claritatea trebuie evitate ambiguitatea, echivocul, 
confuzia, trebuie evitat stilul greoi şi indigest. Claritatea rezultă dintr-o justă 
pendulare între abstract şi concret, între general şi particular. 

Ordinea în care se succed cuvintele în frază, ordinea în care se 
succed frazele, ordinea în care se succed ideile, argumentele, faptele, este 
una dintre cele mai importante condiţii ale clarității. Pentru realizarea 
clarităţii, frazele nu trebuie să fie stufoase, oricât ar fi de bogate. 

Pentru a fi clar, avocatul trebuie, atunci când a început o problemă, să 
meargă până la capăt, până la elucidarea ei deplină, dar nu mai mult decât 
atât, pentru că s-ar ajunge la o suprasaturaţie de convingere. O problemă nu 
trebuie lăsată în suspensie decât în mod conştient şi atunci când se întâmplă 
acest lucru, trebuie anunțată amânarea rezolvării ei, amânare ce trebuie 
justificată şi să fie în acelaşi timp convingătoare. 

Lipsa de claritate a expunerii poate rezulta şi din îngrămădirea unor 
idei în aceeaşi frază, atunci când aceste idei nu au fost mai întâi lămurite 
rând pe rând şi în mod distinct. Ele pot fi reunite după ce avocatul s-a 
asigurat că a fost înţeles în legătură cu fiecare dintre ele. Sunt mulţi avocați 
care se întrerup pe ei înşişi. 

Atunci când a apărut un anumit cuvânt şi avocatul l-a auzit spus de el 
însuşi, i se trezeşte o asociaţie de idei şi părăseşte pista pe care aleargă către 
obiectiv, gândirea lui începând să se preocupe de altceva. De cele mai 
multe ori, avocatul nu-şi dă seama că săvârşeşte această greşeală foarte 
frecventă şi care este uneori doar aparentă. Pentru aceasta el trebuie să 
folosească memoria oratorică, ce constă în posibilitatea vorbitorului de a 
pune deoparte, în gândirea lui, o idee care i-a venit în timp ce vorbea şi de a 

reveni la timpul potrivit, la acea idee pusă deoparte. La momentul oportun, 
acea idee este luată şi expusă în cadrul pledoariei. 

Regula — cheie pentru claritatea pledoariei este claritatea expunerii, 
care îi face şi pe alţii să înțeleagă limpede despre ce este vorba. 

Ordinea şi metoda în gândire şi expunerea sunt condițiile clarităţii. 
Avocatul trebuie să aibă hotărât dinainte obiectivul urmărit şi trebuie să fie 
clar în expunere prin structura pledoariei. O pledoarie nu poate fi pe deplin 
clară dacă nu este structurată pe probleme, pe teme, pe momente. Prin 
claritate, avocatul nu trebuie să atingă numai rezultatul de a se face înţeles 
pe moment, ci şi acela de a-i face pe ascultători să reţină ceea ce au spus şi 
ceea ce au înţeles exact şi precis în momentul când au ascultat expunerea. 

Dar acest lucru este destul de greu de realizat. Pentru a ajunge la un 
astfel de rezultat trebuie ca vorbitorul să dea un relief şi o ordine metodică 
lucrurilor pe care le spune, încât să determine conservarea lor în memoria 
celor ce-l ascultă. Concretizările, plasticizările, exemplele, repetițiile şi 
întreg aparatul literar al pledoariei concură la realizarea acestui rezultat. 

Ideile clare şi bine legate între ele, exemplificate concret sau 
plasticizate prin expresivitatea stilului se rețin mai uşor de către 
ascultători, mai ales dacă expunerea îmbracă o tonalitate afectivă. 

Pledoaria trebuie să instruiască, în sensul că-i face pe ascultători să 
afle lucruri pe care nu le cunoşteau înainte, în fapt, în drept, în probele 
prezentate în proces ş.a. Această instruire se face cu mijloacele artei 
oratorice. 

Un rol foarte important îl are şi acţiunea pentru ca lucrurile spuse şi 
înţelese să se imprime în memoria ascultătorilor. Pentru a asigura claritatea 
şi memorarea de către cei care ascultă, acțiunea trebuie să aibă grijă de 
cuvântul de valoare şi de cuvântul de culoare. 

Pentru a fi clară, fraza trebuie să fie bine centrată. Prin debit şi ritm, 
prin pauze, prin inflexiuni vocale, prin cuvinte de culoare, acțiunea reuşeşte 
să contribuie la claritate. 

Este necesar ca, în tot ceea ce spune, avocatul să aibă în vedere 
contrastele şi analogiile, deosebirile şi asemănările, fiindcă ele dau relief 
clarităţii. Pentru ca pledoaria să aibă forță de persuasiune, trebuie realizată 
condiţia clarităţii. Dar nu tot ce este clar are şi forţă de persuasiune. Forţa de 
persuasiune se asigură în primul rând prin elaborarea realizată prin 
invenţiune, prin orânduirea părţilor pledoariei, prin planul acesteia, prin 
dispoziţie. În mare măsură, forţa de persuasiune depinde şi de elocuţiune, 
de acţiune. 

Expunerea trebuie să fie clară şi în acelaşi timp tendențioasă în sensul 
bun şi corect al cuvântului, trebuie fixată o intenție şi exprimată o 
concludenţă în vederea tezei care se demonstrează. 

Nu trebuie neglijat nici talentul intelectual şi cel oratoric al avocatului 
de care depinde în aceeaşi măsură forța de persuasiune. 

Persuasiunea se realizează cu atât mai uşor cu cât lucrurile care se 
spun sunt mai vii, mai palpabile, cu cât argumentele sunt mai bine scoase în 
relief. Stringenţa logică, rigurozitatea gândirii şi a raţionamentului sunt 
condiţii necesare, dar nu suficiente, fiindcă argumentul trebuie înţeles, 
acceptat, asimilat. El trebuie să treacă în convingerea celui care ascultă şi 
să-l determine să adopte opinia pe care o susține, teza pe care o 
demonstrează, soluţia pe care o cere avocatul şi deci să-l determine să dea 
acea soluţie. Toate acestea înseamnă persuasiune. 

Claritatea se obține prin selecția mijloacelor. Nu tot ce este de spus 
trebuie spus. Trebuie eliminat ceea ce ar putea să strice ordinea, metoda cu 
care se face expunerea. Eliminarea a ceea ce nu este concludent, a acelor 
dezvoltări care nu sunt strict necesare, a acelor fapte şi probleme care nu 
sunt necesare în structura organică a pledoariei, reprezintă prima operaţie ce 
condiţionează claritatea şi forța de persuasiune. Există şi cazuri în care 
aceeaşi idee poate şi chiar trebuie reluată şi spusă sub diferite forme, cazuri 
în care, repetată, acea idee are o valoare, un rost. 

Pledoaria include şi improvizaţia. Prin improvizație reuşită se obţine 
de la început cea mai bună formulare, mai adecvată şi mai proprie, cea mai 
clară şi cea mai persuasivă. Darul improvizaţiei este însă destul de rar. De 
aceea avocatul, în pregătirea pledoariei, va avea grijă de fondarea 
gândurilor pe care le va exprima. Pentru a-l verifica, gândul trebuie 
formulat. După ce a fost formulat în cuvinte, acesta poate fi supus criticii. 
Abia atunci el capătă consistență. 

Pentru fiecare moment al pledoariei trebuie găsită formularea cea mai 
simplă, dar cea mai convingătoare, cea mai lapidară şi totuşi destul de 
explicită. 

Claritatea se realizează dacă avocatul posedă stăpânirea limbajului 
şi posibilitatea unei elocuţiuni lesnicioase. Esenţialul pentru claritate şi 
pentru forţa de persuasiune este să nu se observe efortul pe care îl face 
avocatul de a găsi cuvântul, de a face să se succeadă frazele, de a alcătui 
frazele, de a argumenta. Dacă acest efort se simte, atunci claritatea, 
inteligibilitatea, receptivitatea şi forța de persuasiune pot fi compromise 
într-o măsură mai mare sau mai mică. Expunerea ideilor trebuie făcută cu 
uşurinţă şi cu o îndemânare ce transmite şi sugerează, în acelaşi timp, atât 
fermitatea convingerii, cât şi înţelegerea lesnicioasă a lucrurilor spuse. 

Expresiile întrebuințate sunt limpezi atunci când expunerea se face 
fără opintiri, fără efort vizibil, fără contorsionări, cu suficientă fluenţă, cu o 
anume mişcare ritmică, cu un anumit elan, cu o anumită energie şi alură. 


Secţiunea III 
DUELUL JUDICIAR" 


7.3.1. Instituţia judecății din perspectiva duelului judiciar 
7.3.1.1. Instituţia judecății 


Noțiunea de judecată semnifică, în sens restrâns, operațiunea de 
logică practică şi juridică prin care un organ cu competență jurisdic- 
ţională soluţionează un conflict de drept cu care a fost învestit. 

Prin judecată — ca fază a procesului judiciar — se înţelege acea etapă 
procesuală care se desfăşoară în faţa instanţelor judecătoreşti din 
momentul sesizării iniţiale şi până la soluţionarea definitivă a cauzei. 

Judecata are ca obiect soluţionarea definitivă a cauzei penale sau 
civile şi este considerată faza centrală?” şi cea mai importantă a procesului 
penal. Ea constituie activitatea principală a procesului penal, deoarece 
numai pe baza celor discutate şi aprobate în şedinţa de judecată se poate 
întemeia convingerea judecătorilor, convingere care apoi va fi concretizată 
în hotărârea judecătorească?” 


310 N. Mitrofan, V. Zdrenghea, T. Butoi, Psihologia judiciară, Editura 
Şansa, Bucureşti, 1994 — contribuția lector univ. avocat Voicu Zdrenghea, cpt. VI — 
selectiv, scurte extrase, prelucrări personale. 

SI Neagu, Tratat de procedură penală, Editura PRO, Bucureşti, 1997, p. 478. 

312 Procesul lui Socrate: 

Când Socrate era judecat la Atena, procesele penale şi civile erau deferite 
tribunalului heliaştilor. Judecător putea fi orice cetăţean al oraşului în vârstă de cel 
puţin 30 de ani. Anual erau traşi la sorți 6.000 de heliaşti ce judecau prin rotaţie. 
Conform legii atheniene în vigoare, fiecare parte din proces trebuia să-şi susțină 
personal apărarea. Acuzatorul era în cursul desfăşurării procesului pe acelaşi plan 
cu acuzatul. 

Din cauza numărului mare de judecători (501), tribunalul heliaştilor nu putea 
delibera asupra hotărârii pe care urma să o dea, ci doar să voteze asupra anumitor 
propuneri formulate de părţi, acceptându-le sau respingându-le. Judecătorii trebuiau 
să se pronunţe mai întâi asupra vinovăţiei acuzatului şi numai dacă verdictul lor era 
afirmativ, procedau în continuare la vot în privinţa pedepsei, după ce ascultau în 

Faza de judecată îşi justifică importanţa acordată şi prin faptul că 
instanţa verifică întreaga activitate procesuală desfășurată cu toţi ceilalți 
participanţi, atât înaintea judecării cauzei, cât şi pe parcursul ei. In acest 
sens, trebuie subliniat faptul că instanţa are posibilitatea, în cazul când 
constată că activitatea procesuală nu a fost desfăşurată în mod 
corespunzător de către organele de urmărire penală, să restituie dosarul în 
vederea completării sau refacerii urmăririi penale?” 

In faza de judecată îşi găsesc aplicabilitatea principii specifice care nu 
pot fi întâlnite în celelalte faze procesual penale. Aceste principii sunt: 
publicitatea, nemijlocirea, contradictorialitatea şi oralitatea. Ele au fost 
instituite în scopul realizării judecății în condiţii de obiectivitate şi 
imparţialitate, fiind în acelaşi timp garanţii pentru întreaga fază de judecată. 

Pe lângă principiile specifice fazei de judecată, procesul penal român 
se desfăşoară în baza unor principii fundamentale care contribuie, în final, 
la aflarea adevărului, şi de la care instanţa de judecată nu se poate abate. 

Principiile fundamentale sunt: 

e principiul legalităţii procesuale; 

e prezumția de nevinovăție; 

e principiul aflării adevărului; 

e principiul oficialității; 

e rolul activ al organelor judiciare; 

e respectarea demnității umane; 

e garantarea dreptului de apărare; 

° egalitatea persoanelor în procesul penal; 

* operativitatea procesului penal; 

* limba în care se desfăşoară procesul şi 

* dreptulla un proces echitabil. 


prealabil propunerile părţilor cu privire la pedepasa ce urma să se aplice. Deci, 
libertatea de deliberare şi decizie a membrilor tribunalului era mult limitată, 
aceştia neputând grada pedeapsa în funcție de vinovăția acuzatului şi nici 
aplica circumstanţe atenuante. 

313 Art. 332 al. 1 Cpr.pen. — „Când se constată înainte de terminarea 
cercetării judecătoreşti că în cauza supusă judecății s-a efectuat cercetarea penală 
de un alt organ decât cel competent, instanța se desesizează şi restituie cauza 
procurorului, care procedează potrivit art. 268 al.1. ”. 

Art. 333 al. 1 C.pr.pen. — „În tot cursul judecății, instanța se poate desesiza 
şi restitui dosarul procurorului, când in administrarea probelor sau din dezbateri 
rezultă că urmărirea penală nu este completă şi că în faţa instanţei nu s-ar putea 
face completarea acesteia decât cu mare întârziere”. 

Publicitatea — ca principiu al şedinţei de judecată — constă în 
desfăşurarea judecății într-un loc accesibil publicului, altfel spus „cu 
uşile deschise”. 

Dispoziţii privind publicitatea şedinţei de judecată sunt prevăzute 
expres în Constituţia României (art. 126), în Legea nr. 92/1992 privind 
organizarea judecătorească (art. 5), în Codul de procedură penală (art. 290) 
şi în Codul de procedură civilă (art. 121). 

In vederea asigurării publicității, şedinţele de judecată se ţin, de 
regulă, la sediul instanţei, în zilele şi la orele anume fixate. 

Nemijlocirea (art. 289 C.pr.pen.) constă în obligaţia instanţei de a 
îndeplini în mod direct toate actele procesuale şi procedurale care dau 
conţinut şedinţei de judecată. Prin nemijlocire, instanţa intră în contact 
direct cu toate probele. 

In ce priveşte contradictorialitatea, ea este caracterizată ca „mijloc 
de chezăşie”*!* pentru aflarea adevărului şi constă în aceea că toate 
probele administrate sunt supuse discuţiei părţilor, procurorului, 
instanţei şi apărătorului. Contradictorialitatea opune, dar şi reuneşte 
părțile în proces, deoarece nici una din părţi nu poate face nimic în instanță 
decât sub privirile celeilalte. Principiul contradictorialității guvernează atât 
comportamentul părţilor, cât şi pe cel al judecătorului, deoarece asigură şi 
dreptul de apărare şi stabilirea adevărului. Nerespectarea acestui principiu 
este sancționată cu nulitatea hotărârii judecătoreşti. 

Oralitatea, ca regulă a fazei de judecată, este strâns legată de contra- 
dictorialitate. Aceste două reguli se integrează una în cealaltă şi ambele se 
încadrează în publicitate. 

Publicitatea şi contradictorialitatea nu pot fi concepute fără oralitate, 
ele aflându-se într-o puternică interdependenţă şi formând aşa-numitul 
triumvirat al principiilor tipice şedinţei de judecată. 

Oralitatea asigură exercitarea în condiţii optime a dreptului de 
apărare, dând posibilitatea părților de a-şi expune şi susține toate cererile; 
influențează asupra atenției judecătorilor î în examinarea cauzelor, dând 
posibilitatea acestora să intervină, să solicite elemente suplimentare, să 
recurgă la confruntări etc., deci face posibilă nemijlocirea şi exercitarea 
rolului activ. Principiile fundamentale ale procesului judiciar, cât şi prin- 
cipiile fazei de judecată, acţionează într-o interdependenţă şi condiționare 
reciprocă. Conţinutul fiecărui principiu capătă eficiență datorită existenţei 
celorlalte reguli de bază, după cum aplicarea consecventă a unui dintre ele 


314 T, Neagu, op.cit., p. 482. 

nu se poate face decât în condiţiile respectării riguroase a tuturor celorlalte 
principii din sistem. 

Judecata — fază importantă a procesului judiciar — se desfăşoară pe 
parcursul mai multor etape: începutul judecății, cercetarea judecăto- 
rească, dezbaterile şi deliberarea. 

Una din cele mai importante etape ale şedinţei de judecată este cerce- 
tarea judecătorească (denumită şi ancheta judiciară), care are ca obiect 
administrarea probelor şi rezolvarea cauzei. 

Utilizând termenul de anchetă judiciară, avem în vedere activitatea 
exponenților autorităților judiciare (ofiţerii de poliţie învestiţi cu asemenea 
competenţe, reprezentanţii Ministerului Public — procurorii din cadrul 
parchetelor, magistraţii), adică cei care activează în sfera urmăririi penale 

In conformitate cu art. 200 din C.pr.pen., procurorii vor strânge 
probele necesare cu privire la existența infracțiunilor, la identificarea 
făptuitorilor şi la răspunderea acestora pentru a se constata dacă este sau nu 
cazul să judece ca instanţe de fond. 

Magistraţii, indiferent de gradul instanţei la care acționează (jude- 
cătorii, curți de apel, tribunale sau secţiile Curţii Supreme de Justiţie), 
desfă-şoară ancheta judecătorească atunci când, potrivit competenţei 
materiale pe care o au, sunt chemate să judece ca instanţe de fond. 

Desfăşurarea anchetei judecătoreşti, în sensul de cercetare judecăto- 
rească, are loc în limitele stabilite de art. 322 — 339 C.pr.pen. 

In faza cercetării judecătoreşti, audierea învinuitului sau inculpatului 
cuprinde trei etape distincte: 

1. verificarea identităţii civile a învinuitului sau inculpatului, 
adică cunoaşterea statutului de persoană fizică a acestuia, în sensul 
legii civile; 

2. ascultarea relatării libere; 

3. adresarea de întrebări, din partea procurorului şi a părţilor 
prin intermediul preşedintelui completului de judecată şi de către 
preşedinte sau membrii completului, tot prin intermediul preşedintelui 
de complet. 

1. Verificarea identităţii civile a învinuitului sau inculpatului. 
Parcurgerea acestei etape este necesară şi obligatorie pentru a nu fi învinuită 
altă persoană decât cea care a săvârşit infracţiunea. Verificarea identităţii 
constă în întrebări cu privire la nume, prenume, poreclă, data şi locul 
naşterii, numele şi prenumele părinţilor, cetăţenia, studii, situația militară, 
loc de muncă, ocupaţie, domiciliu, antecedente penale, precum şi la alte 
date care pot contura situaţia civilă a învinuitului. 

Un moment important al acestei etape îl constituie introducerea în 
atmosferă a învinuitului, scop în care i se pot adresa întrebări ce nu au 
legătură cu cauza, în vederea stabilirii contactului psihologic. În continuare, 
se aduce la cunoştinţa învinuitului fapta care face obiectul cauzei, punându- 
i-se în vedere să declare tot ceea ce ştie cu privire la fapta şi învinuirea ce i 
se aduce în legătură cu aceasta. Verificarea identității constituie un act 
tehnic, dar şi un bun prilej de a studia comportamentul învinuitului față de 
situația în care se află, modul cum reacționează la întrebările ce i se 
adresează, gesturile, starea de tensiune sau calmul pe care le afişează. 

2. Ascultarea relatării libere începe prin adresarea unei întrebări cu 
caracter general, prin care învinuitului i se solicită să declare tot ceea ce are 
de arătat în legătură cu învinuirea ce 1 se aduce. Astfel i se oferă învinuitului 
posibilitatea să declare tot ceea ce consideră că interesează cercetarea. 
In timpul ascultării libere, anchetatorul trebuie să evite întreruperea 
relatării învinuitului, aprobarea sau dezaprobarea afirmațiilor 
acestuia, să-şi manifeste satisfacția sau nemulțumirea. In funcție de 
poziția celui ascultat, trebuie să dovedească stăpânire de sine, răbdare, 
calm şi o atitudine prin care să nu-şi exteriorizeze sentimentele față de 
învinuit. 

Relatarea liberă este un bun prilej pentru anchetator (judecător) de a 
cunoaşte şi de a analiza poziția învinuitului prin compararea celor 
prezentate cu materialul probator existent la dosarul cauzei. 

3. Adresarea de întrebări şi ascultarea răspunsurilor învinui- 
tului sau inculpatului. După relatarea liberă a învinuitului, acestuia i se 
adresează întrebări cu privire la fapta ce formează obiectul cauzei şi 
învinuirii. Adresarea de întrebări în scopul lămuririi tuturor împrejurărilor 
cauzei, reprezintă ultima etapă a ascultării învinuitului sau inculpatului, 
etapă în care se oglindeşte în cel mai înalt grad modul cum a fost pregătită 
această activitate. 

Întrebările trebuie să îndeplinească o serie de condiţii, şi anume: 

0 să fie clare şi precise; 

0 să fie formulate la nivelul de înţelegere a celui ascultat; 

9 să nu sugereze răspunsul pe care îl aşteaptă organul de cercetare; 

0? să oblige pe învinuit să relateze şi nu să determine un răspuns 
scurt de genul „Da” sau „Nu”; 

9 să nu pună în încurcătură pe învinuit, mai ales atunci când acesta 
este bine intenţionat, interesat să declare adevărul. 

In raport cu scopul urmărit, cu natura şi aria de cuprindere a 
aspectelor care urmează a fi lămurite, întrebările folosite în timpul ascultării 
pot fi clasificate în mai multe categorii: 

1. întrebări temă (cu caracter general), ce vizează fapta — învinuirea 
în ansamblul său; 

2. întrebări problemă prin care se urmăreşte lămurirea unor 
aspecte ale activităţii ilicite desfăşurate, anumite aspecte ale cauzei; 

3. întrebări detaliu, care au un caracter strict limitat la anumite 
amănunte, prin care se urmăreşte obținerea de explicaţii ce pot fi de 
precizare, de completare, de control, prin adresarea cărora se urmăreşte 
determinarea cu exactitate a unor împrejurări, pentru lămurirea unor aspecte 
omise cu ocazia relatării libere, pentru verificarea siguranţei şi constanței în 
declaraţii a persoanei ascultate. 

Alegerea întrebărilor care vor fi folosite în timpul cercetării depinde 
de poziţia învinuitului cu privire la învinuire, poziţie ce poate consta în 
recunoaşterea faptei şi a învinuirii, negarea, respingerea învinuirii, dimi- 
nuarea învinuirii prin recunoaşterea parțială a unor aspecte mai puţin grave 
ale activităţii ilicite desfăşurate, refuzul de a face declaraţii. 

Cercetarea judecătorească este urmată de etapa dezbaterilor. 

In urma dezbaterilor va avea loc deliberarea, actul final al judecății, 
care va fi urmată de pronunţarea hotărârii judecătoreşti de către instanţă. 
Hotărârea judecătorească este fundamentată pe convingerea intimă a 
membrilor completului de judecată”. 

Pentru a asigura corecta funcţionare a intimei convingeri şi a feri 
deliberarea de orice influenţă, aceasta va avea loc imediat după încheierea 
dezbaterilor şi se va face în secret. La deliberare nu asistă nici 
reprezentantul Ministerului Public şi nici grefierul. Judecătorii vor delibera 
mai întâi asupra chestiunilor de fapt (cele strâns legate de probaţiune) şi 
apoi asupra celor de drept (calificarea faptei şi aplicarea pedepsei)“. 


315 Procesul Ioanei D” Arc: 

Procesul Ioanei D'Arc a stat sub semnul Bisericii, tribunalul care a judecat-o 
fiind alcătuit din canonici şi specialişti în teologie. 

Prima parte a procesului, aşa-numitul proces preparatoriu consta în 
interogarea învinuitei. După ce această fază se încheia, urma procesul propriu-zis, 
bazat pe rechizitoriul întocmit în urma primei etape. 

Tribunalul, prin judecătorii săi, a exercitat o adevărată presiune asupra 
inculpatei, fiind departe de ceea ce legea numeşte azi „prezumția de nevinovăție”, 
şi departe de rolul de arbitru pe care ar fi trebuit să-l aibă. 

Procesul în materie de credinţă împotriva Ioanei D'Arc s-a bazat doar pe 
interogatoriu, nefiind ascultat nici un martor. De asemenea, uciderea ei s-a făcut 
fără o condamnare formală la moarte. 

316 Codul de procedură penală menţionează că „toţi membrii completului de 

Intima convingere reprezintă starea psihologică a persoanelor 
răspunzătoare de aplicarea legilor, bazată pe buna-credinţă, care sunt 
împăcate cu propria lor conştiinţă morală care i-a călăuzit în aflarea 
adevărului prin utilizarea mijloacelor legale şi în stabilirea măsurilor 
legale consecutive stărilor de fapt stabilite. 

Validarea acestei convingeri intime operează în momentul rămânerii 
definitive a hotărârii ce o încorporează. 


7.3.1.2. Implicaţiile psihologice ale duelului judiciar 


Şedinţa de judecată este arena unde se încinge lupta între adevăr şi 
minciună, just şi injust, legal şi ilegal etc. 

Raportul juridic de drept penal substanţial generat de săvârşirea unei 
infracțiuni reprezintă punctul de plecare al relaţiei procesual penale dintre 
acuzatorul public şi apărător. Această relaţie s-a concretizat într-un concept 
judiciar mai puţin utilizat în literatura de specialitate din ultimii 45 de ani, şi 
anume conceptul de „duel judiciar”, fundamentat pe principiile 
publicităţii, nemijlocirii, contradictorialităţii şi oralității. 


7.3.1.3. Consideraţii psihologice asupra rolului activ al judecătorului 
vis-à-vis de principiul contradictorialității în judecarea pricinii 


Fundamentul juridic al duelului judiciar este principiul contra- 
dictorialităţii, conceput ca garanţia esenţială pentru aflarea adevărului 
în procesul penal, prin aceea că toate probele administrate în acuzaţia 
penală sunt supuse discuţiei părţilor, procurorului, instanţei şi apără- 
torului. 

Contradictorialitatea pune instanţa de judecată în situaţia de a percepe 
probele prin filtrul punctelor de vedere exprimate oral în şedinţa de jlecată 
de către toate părţile cu interese contrare în rezolvarea cauzei penale 

Punerea în discuţie a părților — nu numai a probelor, ci şi a proble- 
melor de drept penal şi de drept penal substanţial — este de competența şi 
rolul activ al judecătorului — preşedintelui completului de judecată, care 
invită părțile în ordinea prestabilită de legea procesuală, să-şi spună punctul 
de vedere în legătură cu problema pusă în discuţie, aceasta fiindu-i necesară 
judecătorului nu numai formal, pentru că aşa spune norma procesual 


judecată au îndatorirea să-şi spună părerea asupra fiecărei chestiuni” (art. 343 al.4), 
iar „preşedintele î îşi spune părerea cel din urmă” (art. 343 al. 5). 
317 R, Garrand, Tratat teoretic şi practic de instrucţie criminală şi procedură 
penală, vol. I-III, Paris, 1907, p. 516. 

penală, dar şi pentru a obţine şi cântări informaţiile pe care le va reţine 
pentru justa soluţionare a cauzei. 

Rolul activ al judecătorului are un impact psihologic asupra acuza- 
torului public şi apărătorului, în sensul că îi atenționează asupra scrupu- 
lozităţii magistratului şi îi obligă la o pregătire temeinică a punctelor de 
vedere pe care le vor exprima în cauză. 

In corpul juriştilor practicieni se vorbeşte adeseori de magistratul 
„tipicar”, adică cel care ţine în mod riguros la respectarea minuţios-egală a 
normelor de procedură, atitudine ce nu poate fi pusă decât pe seama 
corectitudinii. In consecinţă, acuzatorul public şi apărătorul vor trebui să-şi 
„muleze” comportarea procedurală la exigenţele „judecătorului tipicar” 
pentru că numai în acest fel vor izbuti să colaboreze cu completul de 
judecată în îndeplinirea mandatului pe care îl au. 

Indiferent de tipul psihologic al magistratului, acuzatorul public şi 
avocatul vor trebui să ţină seama de personalitatea magistratului, în vederea 
unei bune colaborări cu acesta. 

Nu este vorba neapărat de a câştiga simpatia judecătorului, deşi 
uneori aceasta este căutată chiar cu insistență, ci de a înţelege că relaţiile 
interumane, chiar dacă se desfăşoară într-un cadru reglementat, deci pro- 
tector de drepturi, au şi o componentă psihologică autonomă de care trebuie 
să se ţină seama. 

In spatele protagoniştilor duelului judiciar se află forțe care nu sunt 
instituţionalizate şi care nu trebuiesc ignorate şi nici omise din cercetarea şi 
cunoaşterea acestuia. Astfel, în spatele procurorului — acuzator public — se 
află opinia publică atentă la activitatea sa, pentru că, aşa cum ştim, 
procurorul este susținătorul acţiunii publice. In spatele avocatului (şi avem 
în vedere, în principal, apărătorul inculpatului) se află infractorul, familia, 
prietenii şi colegii săi, aflaţi într-o solidaritate mutuală cu acesta. 

În multe situaţii, „aliaţii părților” sunt prezenți de la începutul până la 
sfârşitul procesului şi dacă pentru „protagoniștii instituționali” duelul 
începe, se încheie şi se reia exclusiv în pretoriul instanţei, pentru cei ce stau 
în spatele lor, „dezbaterile” au loc între termenele de judecată, adeseori 
încărcate de un dramatism alarmant. 

Duelul judiciar este permanent, pe toată durata judecății şi niciodată 
concluziile în fond ale procurorului şi pledoaria avocatului nu pot şi nu 
trebuie să fie convergente. Ideea de convergenţă a poziţiilor este contrară 
dreptului de apărare. 

El trebuie să îndeplinească, pe lângă funcțiunile juridice specifice 
(egalitatea acuzării şi apărării, garantarea stabilirii adevărului, asigurarea 
concretă a exercitării dreptului la apărare în mod real şi eficient, executarea 

rolului activ de către părţi şi instanță) şi importante funcţii psihologice, între 
care: testarea intersubiectivă a structurilor raționamentului juridic în drept, 
psihofiziologia intimei convingeri a magistratului investit cu luarea 
deciziei, prevențiunea specială, prevențiunea generală. 


7.3.1.4. Consideraţii psihologice asupra rolului activ 
al judecătorului vis-â-vis de principiul nemijlocirii în judecarea pricinii 


Din punct de vedere al testării intersubiective, duelul judiciar, funda- 
mentat pe principiile contradictorialităţii şi nemijlocirii, are trei obiective: 

- reconstituirea stărilor de fapt ce aparţin unui timp trecut, 
utilizând ca mijloc al acestui obiectiv probaţiunea; 

- calificarea juridică a stărilor de fapt, operațiunea tehnico-juridică 
aparţinând prezentului istoric, care constă în identificarea normelor juridice 
aplicabile cazului, interprobarea şi aplicarea; 

- aplicarea sancţiunii (pedepsei) şi acordarea despăgubirilor 
civile în raport cu întinderea prejudiciului suferit, ce se proiectează în viitor 
şi reprezintă reparaţiunea dreptului violat, reparațiunea socială şi 
individuală. 

Indeplinirea acestor obiective nu reprezintă altceva decât procesul 
naşterii hotărârilor judecătoreşti, opera magistratului (judecătorului) în 
aplicarea dreptului, dar şi modelul raționamentului juridic în care: recons- 
tituirea stării de fapt este premisa minoră, calificarea juridică este premisa 
majoră, iar sancţiunea este concluzia raționamentului juridic. 

Concluzia nu va fi adevărată, dacă cele două premise nu vor fi 
adevărate. 

In duelul judiciar, toate cele trei elemente ale raționamentului juridic, 
pe care se fundamentează decizia în drept, sunt puse în discuţia părților, 
care îndeplineşte funcția de intercomunicare psihologică sau de testare 
inter-subiectivă a elementelor ce structurează raționamentul 
necesar deciziei în drept: starea de fapt, calificarea juridică şi sancţiunea. 

In raport de aceste considerații se poate trage concluzia că, în duelul 
judiciar, judecătorul, preşedintele completului are un dublu rol: 

- unul „pasiv” — de a supraveghea legalitatea mijloacelor de care se 
servesc părţile şi a respecta dreptul lor la apărare şi 

- unul „activ” — de a interveni prin orice mijloace permise de lege, 
pentru descoperirea adevărului. 

După cum va şti să conducă dezbaterile, va depinde, în cea mai mare 
măsură, stabilirea adevărului, deci opera de justiţie. 

Pentru o asemenea sarcină, pe cât de nobilă pe atât de grea, nu sunt 
suficiente calitățile magistratului ca jurist, ci se cer anumite aptitudini în 

tehnica conducerii dezbaterilor, a şedinţei de judecată în general, şi a căror 
totalitate s-ar putea cuprinde în sintagma atât de expresivă „arta de a 
prezida”. 

Judecătorul ca om trebuie să fie calm, cu multă stăpânire de sine, 
măsurat în atitudini şi foarte prudent în acțiuni. 

Cu aceste însuşiri, ajutat şi de experienţă, magistratul care prezidează 
poate fi un prețios factor în rezolvarea problemei pe care o discutăm, mai 
ales dacă va respecta şi normele prevăzute de lege. 


7.3.1.5. Implicații psihologice privind imparțialitatea 
şi echilibrul pe care-l dă judecătorul aprecierii probelor 


Ca orice profesiune, şi profesiunea de judecător, pe lângă calități şi 
deprinderi pozitive, mai dezvoltă în cadrul activităţii şi unele aspecte nega- 
tive care, împreună, alcătuiesc ceea ce se cheamă „deformaţie 

După un număr de ani, câştigând experienţă — în care succesele 
obţinute ocupă un loc impresionant — judecătorul poate aluneca pe pericu- 
loasa pantă a unui empirism profesional, bazat pe o disproporţională şi 
neştiinţifică încredere în sine, încredere în propria „intuiţie”. 

Aceasta aduce după sine o insuficientă solicitare a spiritului critic, o 
atitudine de superficialitate, de superioritate, ce se bazează din ce în ce pe 
mai puţină realitate. 

Trebuie să se ţină seama că a avea experienţă înseamnă doar posesia 
stereotipiilor de a soluţiona mai uşor şi mai repede problema. 

Nici un element din experienţa personală, nici un principiu de orice 
soi nu poate justifica refuzul magistratului de a examina toate elementele 
unei cauze, care, ele singure, pot să-l ducă la formularea justă a premiselor 
şi la tragerea unor concluzii valabile. 

Orice fapt arătat de acuzare sau apărare, orice relatarea venită dintr-o 
parte sau alta trebuie să aibă loc în talgerul balanței înainte de a începe 
cântărirea lor. De aceea, judecătorul trebuie să aibă interes faţă de orice 
cauză, trebuie să se obişnuiască să urmărească cu atenţie orice fază a 
dezbaterii şi, totodată, trebuie să aibă o justă stăpânire de sine, un 
autocontrol sever, pentru a nu trage înainte de vreme o concluzie pripită, să 
nu influenţeze cu nimic desfăşurarea dezbaterilor. Orice lipsă pe această 
linie duce la o concepţie aprioristă a procesului, duce la un daltonism moral 
din partea magistratului, ceea ce exclude apoi obiectivitatea şi principia- 
litatea pe care trebuie să se bazeze soluţia lui. 

De aici reiese că tipul de percepție, gradul de atenţie şi electivitatea 
memoriei influenţează atitudinea şi soluția judecătorului, deci defecțiunile 

pe acest plan trebuie lichidate, pe măsura posibilului, încă de la începutul 
carierei. 

Gândirea constituie un proces de bază în activitatea judecătorului, 
deoarece specificul profesiunii este tocmai reflectarea mijlocită a realității, 
în baza căreia el este pus să tragă concluzii. Un rol important îl are sprijinul 
analitic şi aspectul critic al analizei faptelor, probelor ca armă împotriva 
erorilor judiciare. Spiritul analitic duce la înțelegerea rapidă şi justă a 
elementelor unui fapt, ceea ce nu duce totodată (singură) la soluția justă. 
Procesul sintetic, la rândul lui, prin saltul care duce la generalizare, 
comportă adesea riscurile greşelii tocmai prin confundarea uşoară a 
analogiei cu identitatea despre care am vorbit mai sus. Cunoaşterea acestor 
fenomene este de mare utilitate magistratului. 

Trecând acum la latura emotiv-afectivă a psihicului, ajungem la o 
chestiune mult controversată în literatură, anume: în ce mod afectele 
superioare (simpatia şi antipatia) influențează defavorabil munca magistra- 
tului. Se înțelege de la sine că aceste sentimente nu apar „fără motiv”, cum 
au căutat să arate unii psihologi. 

Rădăcinile antipatiei şi ale simpatiei se găsesc în experiența 
individuală a fiecăruia, apariția lor spontană, însă, se explică prin 
mecanismul asociativ involuntar. 

Existența şi apariția acestor sentimente se ridică precum o uriaşă 
barieră în calea obiectivității şi principialității unei judecăți, şi de aceea 
lupta judecătorului împotriva lor trebuie dusă cu multă energie şi 
perseverență. Şi acest lucru se impune cu atât mai mult cu cât marea 
majoritate a infractorilor (în special a acelora care comit infracțiuni zise 
intelectuale) sunt oameni „simpatici” care, în mod conştient, exploatează 
acest fapt pentru a influenţa judecătorul pe această cale indirectă şi spre a 
obține indulgenţa nemeritată, dejucând vigilenţa lui. 

Din cauza acestor posibile multiple erori, magistratul, pe lângă o 
multilaterală pregătire juridică de înalt nivel (de unde, prin însăşi natura 
lucrurilor, nu poate lipsi cea psihologică), trebuie să se cunoască pe sine 
profund şi să ducă o neîncetată luptă pentru lichidarea tuturor surselor de 
erori. Însăşi cunoaşterea de sine, cunoaşterea limitelor propriilor forțe, 
trebuie să-l ducă, după cum arată foarte just Clapari, la stabilirea unei 
„ecuaţii personale”, tot aşa cum astronomii şi fizicienii cercetători 
obişnuiesc să facă acest lucru, pentru a elimina din rezultatele cercetărilor 
lor izvoarele unei erori posibile. 


7.3.2. Problematica raportului apărare — acuzare. 

Psihologia acuzatorului public. Psihologia avocatului 


Aşa cum am menţionat, una dintre etapele judecății este aceea a 
dezbaterilor. In această fază, activitatea de judecată se desfăşoară în toată 
amploarea ei. Dezbaterile reprezintă punctul culminant al procesului 
judiciar, fiind conduse şi controlate de judecătorul sub ochii căruia se 
desfăşoară, care este ţinut şi el de respectarea principiilor fundamentale ale 
judecății (contradictorialitatea, oralitatea şi publicitatea). 

Dezbaterile oferă părţilor posibilitatea să-şi susţină şi să dove- 
dească pretenţiile şi nevinovăția, respectiv apărările“!?. 

In cadrul dezbaterilor are loc duelul judiciar, care va aduce în 
dispută acuzatorul public (procurorul), apărătorul public (avocatul) şi 
arbitrajul (instanța judecătorească), duel ce poate fi ilustrat în următoarea 
schemă: 

Examinarea — din punct de vedere psihologic — a duelului judiciar în 
procesul penal porneşte de la relația procesual-penală acuzator public — 
apărător, grefată pe raportul juridic de drept penal substanţial generat de săvâr- 
şirea unei infracțiuni în care titularul acțiunii penale este Ministerul Public. 
Conceptul duelului judiciar constituie un concept cadru, sugerând egalitatea 
celor două figuri centrale în procesul penal — acuzatorul public şi apărătorul. 

Modul de funcţionare a psihologiei acuzatorului public şi avocatului 
nu poate fi perceput, realizat şi apreciat decât prin observarea directă, în 
timpul şi cu ocazia duelului judiciar pe toată durata procesului, cu privire la: 
analiza probelor, invocarea textelor legale, răspunsul la obiecţii şi excepții, 
rezolvarea problemelor puse în discuţie, altfel spus, tot ceea ce înseamnă 
concretizarea principiului contradictorialităţii în lupta pentru adevăr. 


318 Procesul lui Ludovic al XVI-lea: 

Secolul al XVIII-lea a fost marcat şi de procesul împotriva lui Ludovic al 
XVI-lea, acest proces fiind rezultatul luptei dintre regalitate şi forțele revoluţionare. 
Atât monarhia, ca instituţie, cât şi conducătorul acesteia erau acuzaţi de 
nerecunoaşterea cuceririlor Revoluţiei din 1789. 

O caracteristică a acestui proces a fost cadrul de legalitate în care s-a 
desfăşurat, regele fiind judecat de o convenţie aleasă prin vot universal. 

A fost constituită o comisie în vederea cercetării documentelor sechestrate la 
Curtea regală, iar Comitetul de Legislaţie al Convenţiei a abordat studiul 
problemelor juridice legate de proces. S-a hotărât, pe baza unui raport, ca Ludovic 
Capet să fie judecat de Convenţie. Neintrând în amănuntele desfăşurării procesului 
se poate afirma că acesta se înscrie în termenul modern de „duel judiciar”, bazându- 
se pe declaraţiile învinuitului şi ale martorilor, atât din partea acuzării, cât şi din 
partea apărării. 

INSTANŢA DE JUDECATĂ 
(Completul) 


ADEVĂRUL - în fapt 


Procuror - acuzare 5 


- coroborează probele argumentat, 
demonstrativ şi logic, în fapt şi drept, 


către proiectarea constructului acuza O> 


torial temeinic, indubitabil, apt a fi 
credibil şi de nezdruncinat în 
susţinerea vinovăţiei inculpatului; 
- rechizitoriul; 

- act de sesizare a instanţei şi de 
inculpare (obiectivare a apărării 
interesului public, a statului, a 
aplicării şi respectării stării de 
legalitate) etc. 


- sesizarea 


- proces-verbal de cercetare la făţa locului 


- planşe foto (schiţe) 


- în drept 
- cu privire la persoana 
făptuitorului 


grea p 


ctatoriplitate 
- legalitate 


- oralita 
< publieke 


itațe etc. 


PROBE ŞI INDICII 


- categorii de urme ridicate: - urne biologice 


- rapoarte de constatare tehnico-ştiințifică 
- expertize - medico-legale 
- psihiatrice etc. 


- urme digitale 
- urme plantare 
- alte categorii 


Etape şi momente de factură 

psihologică la nivelul judecății 

- cântărirea (aprecierea) probelor; 

- deliberarea; 

- culegerea părerilor, 

- opinia separată; 

- convingerea intimă; 

- stabilirea vinovăţiilor şi a 
răspunderilor;, 

- motivarea hotărârii judecătoreşti; 

- sentința, etc. 


= 
Avocat - apărător - apărarea 

(discordiu - pledoaria) 
- exploatează orice fisură a rechizitoriului 


<A (atât pe formă, cât şi pe fond) orientându-şi 


discursul argumentat, demonstrativ şi logic- 
persuasiv către demontarea, pas cu pas, a 
constructului acuzatorial şi a strecura dubiul 
în convingerile instanței; 

- activitate orientată în scopul apărării 
intereselor clientului său etc. 


- declaraţii - martori 

- învinuiți, inculpați 

- victime etc. 

- urme meterie (fizico-chimice)  - înregistrări video, audio, fotografia flagrantă etc. 


- portret robot (schiţa de portret) - indicii 

- indicii identificării comportamentului 
simulat (poligraf) 

- nota orientativă - “profiler crime” (indicii) 


- proces-verbal - schiţă a traseului câinelui de 
urmărire (indicii) etc. 


- procese-verbale - ridicare corpuri delicte 
- capcanare 
- confruntare 
- recunoaştere de obiecte, persoane etc. 


Schiţa-sinteză a algoritmului judecății (loana-Teodora Butoi) 

Utilizarea unei observări complexe a duelului judiciar este 
polifuncțională, răspunzând mai multor necesităţi între care prevalează: 

capacitatea Ministerului Public de a proteja sistemul de valori 
consacrate constituțional şi prin actele de drept la care România a aderat, le- 
a ratificat sau acceptat; 

e capacitatea justiţiei de a acţiona conform statutului său de putere 
independentă în stat; 

e capacitatea apărării de a impune respectarea drepturilor fundamen- 
tale ale omului şi a garanţiilor juridice în procesul penal. 

Indeplinirea acestor funcțiuni este în măsură să convingă că 
exercitarea acțiunii penale şi a dreptului la apărare, sub controlul instanţei, 
au drept finalitate comună soluţionarea temeinică şi legală, dar şi educativă 
a cauzelor, dând în acelaşi timp încredere opiniei publice în slujitorii 
justiţiei. 

Duelul judiciar ca relaţie procesual penală bipolară esenţială între 
procuror şi apărător, se leagă prin rechizitoriu, actul de trimitere în 
judecată care fixează limitele acestuia. Fundamentul juridic al duelului 
judiciar este principiul contradictorialităţii, conceput ca garanţie esențială 
pentru aflarea adevărului în procesul penal prin aceea că toate probele sunt 
supuse discuţiei părţilor, procurorului şi apărătorului”!?. 

Punerea în discuţia părţilor atât a probelor, cât şi a problemelor de 
drept procesual penal şi drept penal substanţial, este de competența 
preşedintelui completului de judecată (judecătorul) care invită părțile, în 
ordinea stabilită de lege, să-şi spună punctul de vedere în legătură cu 
problema pusă în discuţie. Acestea îi sunt necesare judecătorului pentru a 
obţine şi cântări informaţiile pe care le va reţine pentru soluţionarea dreaptă 
a cauzei. 

Rolul activ al judecătorului are impact psihologic asupra acuzatorului 
public şi apărătorului, în sensul că îi atenționează asupra scrupulozității 
magistratului şi îi obligă la o pregătire temeinică a punctelor de vedere pe 
care le vor exprima în cauză. Procurorul şi avocatul trebuie să-şi „muleze” 
comportarea procedurală la exigenţele judecătorului, pentru că numai astfel 
vor reuşi să colaboreze cu completul de judecată în îndeplinirea mandatului 
pe care îl are fiecare. Ținând seama de personalitatea magistratului, 
procurorul şi avocatul vor reuşi să colaboreze cu acesta, asigurându-şi astfel 
succesul. Nu este vorba de a câştiga simpatia magistratului, care uneori este 
căutată cu insistenţă, ci de a înţelege că relațiile interumane, chiar dacă se 


319 Se exemplifică studenţilor prin studii asupra unor rechizitorii extrem de 
bine documentate. (Cazul „Mihalea” — din arhiva persnală a autorului — T.B.). 

desfăşoară într-un cadru reglementat, au şi o componentă psihologică 
autonomă de care trebuie să ţină seama. Atât acuzatorul public, cât şi 
apărătorul cunosc aceste aspecte şi le iau în considerare, nefiindu-le 
indiferente nici soarta acţiunii publice (în cazul procurorului) şi nici situația 
părții pe care o asistă (în cazul avocatului). 


A. Psihologia acuzatorului public 


Procurorul, c ca reprezentant al Ministerului Public, este parte activă a 
duelului judiciar“. Modul de funcţionare a psihologici acuzatorului public 
nu poate fi perceput şi apreciat decât prin observarea directă în timpul şi cu 
ocazia disputei judiciare pe toată durata procesului cu privire la ceea ce se 
cheamă „concretizarea principiului contradictorialității în lupta pentru 
adevăr” (analiza probelor, invocarea textelor de lege, răspunsul la excepţii 
şi obiecţii, rezolvarea problemelor puse în discuţie). 

Procurorul trebuie să fie bine pregătit din punct de vedere psihologic 
pentru a-şi putea „mula” comportamentul procedural exigenţelor judecă- 
torului. De asemenea, acest lucru este important şi datorită faptului că în 
activitatea sa, acuzatorul public vine în contact cu mediul de provenienţă al 
inculpatului sau al celorlalte părţi din proces. 

Deci, psihologia reprezentantului Ministerului Public se structurează 
pe relația cu apărătorul inculpatului şi a celorlalte părți din proces şi pe 
relaţia cu completul de judecată. Lupta dintre acuzare şi apărare este 
permanentă, pe toată durata judecății. Astfel, procurorul îşi susține 
rechizitoriul şi-l propune pentru decizie. Mobilitatea avocatului 
completează acest tablou de rigurozitate, încercând să-şi consolideze poziţia 
bazată pe prezumția de nevinovăție. 

Ca reprezentant al Ministerului Public, procurorul este primul 
interesat în protejarea intereselor publice, în realizarea efectelor educative 
ale acţiunilor sale în cadrul duelului judiciar, pe care trebuie să-l poarte de 
pe poziţii obiective, ferme. 


B. Psihologia avocatului 


Dreptul la apărare este un drept constituţional, prevăzut în art. 24 din 
Constituţia României: „In tot parcursul procesului, părțile au dreptul să fie 
asistate de un avocat, ales sau numit din oficiu”. 


50 Art. 316 Ciprpen. — „În desfăşurarea cercetării judecătoreşti şi 


a dezbaterilor, procurorul exercită rolul său activ în vederea aflării adevărului şi 

a respectării dispoziţiilor legale. Procurorul este liber să prezinte concluziile pe 

care le consideră întemeiate, potrivit legii, ținând seama de probele administrate”. 

Deci, apărător nu poate fi decât un avocat căruia îi este garantată 
libera exercitare a profesiunii conform conştiinţei sale profesionale, condiţie 
psihologică primordială a calității menţionate anterior. 

Este o psihologie mobilă în funcție de posibilele ipostaze procesuale: 
apărător al inculpatului, apărător al victimei sau al părţii responsabile 
civilmente. 

Apărătorul inculpatului nu se identifică cu inculpatul, misiunea sa 
psihologică fiind una comprehensivă, de a înțelege şi explica 
comportamentul inculpatului pe care îl asistă, dacă acesta este culpabil în 
mod real, iar dacă este inocent, de a înțelege mecanismele care au adus un 
nevinovat în faţa justiției şi a le demonta în cursul cercetării în pledoaria 
pentru achitare sau, într-o altă variantă, de a obţine restituirea cauzei la 
parchet şi apoi o soluţie de neurmărire. 

Primul act al comprehensiunii psihologice a inculpatului este 
întâlnirea dintre inculpat şi avocatul ales din oficiu. In cadrul întâlnirii în 
libertate sau la „vorbitor”, dacă inculpatul este arestat, sunt posibile două 
situaţii: refuzul inculpatului de a colabora cu avocatul său, sau acceptarea 
întâlnirii. În cea de a doua situaţie, avocatul cere informaţii inculpatului, 
informaţii ce pot fi sincere sau nesincere, ori parţial sincere. Conţinutul 
întâlnirii constituie secret profesional şi este protejat de Codul de procedură 
penală. Informațiile primite în cadrul întâlnirii vor fi utilizate de avocat, 
acestea constituind principala sa armă psihologică în cadrul duelului 
judiciar. 

In cazul inculpatului inocent (sincer), informaţiile primite vor sta la 
baza examenului critic la care vor fi supuse probele administrate în faza de 
urmărire penală şi a cererilor avocatului de testare a tuturor probelor. Astfel: 

e apărătorul va putea solicita cercetarea martorilor pentru mărturie 
mincinoasă, inclusiv testarea acestora la biodetector; 

e pentru probele constând în înscrisuri se va putea solicita expertiza 
grafoscopică; 

e la orice fel de expertiză va putea cere o contraexpertiză; 

e la actele organelor oficiale ce nu pot fi combătute prin probe cu 
martori va putea solicita procedura înscrierii în fals, putând utiliza şi 
biodetecţia. 

Apărătorul inculpatului inocent va susţine concluziile în fond în mod 
complet, chiar dacă procurorul care susţine concluziile primul”! solicită 


321 Potrivit art. 340 C.pr.pen.: „După terminarea cercetării judecătoreşti se 
trece la dezbateri, dându-se cuvântul în următoarea ordine: procurorului, părţii 
vătămate, părții civile, părții responsabile civilmente şi inculpatului ”. 

achitarea. Această orientare deontologică trebuie să reflecte, pe de o parte, 
caracterul real al dreptului de apărare, iar, pe de altă parte, să contribuie în 
mod complet şi edificator la formarea intimei convingeri a magistraților”. 

De regulă, concluziile de achitare ale procurorului sunt sintetice, 
plate, pe când ale apărătorului sunt analitice, debutând cu introducerea în 
care, pentru captarea atenției completului de judecată şi a publicului, se face 
un rezumat al conţinutului pledoariei, cunoscut sub numele de exordiu. 
După aceasta se intră în dezvoltarea pledoariei dintr-o perspectivă 
pluridisciplinară, în care, alături de analize sociologice, juridice, filosofice, 
politice, nu lipsesc nici cele psihologice şi criminologice cu numeroase 
accente emoţionale, toate acestea articulate într-o argumentaţie şi retorică 
impecabile. 

In cazul inculpatului culpabil, apărătorul se va strădui să înţeleagă şi 
schimbare de încadrare juridică de la o infracţiune mai gravă la una mai 
puţin gravă, fie circumstanţierea atenuantă. În extremis, va opta pentru 
pledoaria de individualizare a pedepsei, când faptele comise sunt corect 
stabilite, iar edificarea juridică este exactă. Aceste atitudini ale apărătorului 
sunt posibile dacă inculpatul este sincer. 

In situaţia inculpatului nesincer sau a celui care refuză cooperarea cu 
i le oferă probele de la dosar, a neconcordanţelor eventuale dintre acestea, 
precum şi a informaţiilor primite de la rudele inculpatului sau din alte surse. 
Lipsa de sinceritate sau refuzul de cooperare a inculpatului cu avocatul nu 
constituie pentru apărător motive de abandonare a cazului. Apărătorul nu 
poate refuza soluţiile, iar dacă iniţial ele nu există, atunci trebuie căutate. 

Duelul judiciar al avocatului penal se derulează şi pe un alt plan, cel 
al acţiunii civile, care are ca obiect repararea prejudiciului material şi moral 
pricinuit victimei. Sub aspect procesual, acţiunea civilă în procesul penal 
este subordonată modului de soluţionare a acţiunii penale, al cărui obiect 
este răspunderea penală. 

Sub aspectul dreptului substanţial, soluţionarea acţiunii civile 
depinde de soluţia penală şi de modul de rezolvare a raportului de 
cauzalitate între acțiunea sau inacțiunea ce constituie elementul material al 
infracțiunii reţinute prin rechizitoriu în sarcina inculpatului. Apărătorul 
inculpatului va lua în calcul şi problema culpei victimei ale cărei 
consecințe se vor reflecta în soluţia civilă, dar şi în concluziile cu 
privire la soluția 


322 Se exemplifică studenţilor prin studiul psihologic al unor 


pledoarii strălucite (din arhiva persnală a autorului — T.B.). 

penală, ca element de individualizare a probei, afară de situaţia în care se va 
dovedi culpa exclusivă a victimei. 

Complexitatea răspunderii civile, pe care apărarea inculpatului o 
abordează din perspectiva răspunderii civile delictuale, presupune o analiză 
a raportului de cauzalitate, după ce acesta a fost stabilit din punct de vedere 
obiectiv şi din unghiul de vedere al subiectivităţii agentului infractor, 
precum şi al eventualei culpe a victimei care, fără a fi exclusivă, s-a înscris 
totuşi în cauzalitatea infracţiunii şi în cea a răspunderii civile delictuale. 

Problematica psihologică a apărării părţii civile trebuie să aibă în 
vedere următoarele categorii de prejudicii, impuse de noua concepţie a 
dreptului civil român cu privire la despăgubirile morale, rezultând din 
traume psihologice perene: 

a) prejudicii constând în dureri fizice sau psihice; 

b) prejudiciul estetic — când prin infracţiune s-a cauzat sluţirea fizică 
a persoanei vătămate; 

c) prejudiciul juvenil — constând în prejudiciul moral special suferit 
de către o ființă umană tânără care îşi vede reduse speranţele de viaţă sau 
răpite anumite agremente ale existenței; 

d) prejudiciul de agrement — ca o compensație la posibilitățile de 
viaţă răpite unei persoane prin alterarea integrităţii sale funcțional- 
fiziologice. 

Problematica psihologică în materie se integrează fenomenului 
psihologic al frustraţiei cauzate de impactul pe care infracțiunea îl are 
asupra cursului firesc al evoluţiei persoanei umane. Avocatului victimei 
care a suferit un asemenea prejudiciu i se cere, pe lângă pregătirea tehnico- 
care, adeseori, direct sau indirect, îşi acuză apărătorii de „pactizare” cu 
avocatul inculpatului. 

Pentru a-şi asigura succesul, avocatul utilizează arta retoricii şi 
procedee persuasive. 


7.3.3. Testarea intersubiectivă, expresie a raționamentului juridic 
al judecătorului 


Pe lângă funcţiile juridice specifice (egalitatea acuzării şi apărării, 
garantarea stabilirii adevărului, asigurarea concretă a exercitării dreptului la 
apărare, exercitarea rolului activ de către instanță şi părți etc.), duelul 
judiciar îndeplineşte şi funcții psihologice importante: testarea 
intersubiectivă a structurilor  raționamentului juridic în 
drept; 

psihofiziologia intimei convingeri a magistratului învestit cu luarea 
deciziei; prevenţiunea specială; prevenţiunea generală?” 

În duelul judiciar toate cele trei elemente ale raţionamentului juridic 
pe care se fundamentează decizia în drept?™ sunt puse în discuția părților 
care îndeplineşte funcția de intercomunicare psihologică sau de testare 
intersubiectivă a elementelor ce structurează raționamentul necesar 
deciziei în drept: starea de fapt, calificarea juridică şi sancţiunea. 

Testarea intersubiectivă a probelor îndeplineşte funcția de 
verificare a concordanței acestora cu realitatea ce constituie obiectul 
probațiunii; evidențierea viciilor în formarea probelor, eliminarea probelor 
false (obiectiv false sau subiectiv false). Când există îndoieli asupra 
rezultatelor testării intersubiective, în cazul mărturiilor şi al confruntărilor, 
se poate apela la serviciile biodetecţiei judiciare. 

Deci, stabilirea stării de fapt, ca etapă obligatorie a raționamentului şi 
deciziei în drept, nu poate fi promovată mai înaintea testării intersubiective 
şi, după caz, obiective a întregii probaţiuni pe care se fundamentează o stare 
de fapt. 

Testarea intersubiectivă a calificării juridice. Practicienii dreptului 
cunosc acest fenomen sub un dublu aspect. 

Primul aspect este cel referitor la sistemul de consultări reciproce, 
inclusiv extrajudiciare, cu privire la încadrarea în drept, a unei anumite 
situații de fapt şi anume în cadrul activităţilor curente de pregătire a 
cauzelor în vederea finalizării lor şi sesizării instanţelor competente. 

Al doilea aspect este cel ce se consumă în cadrul duelului judiciar în 
temeiul art. 334 C.pr.pen., în conformitate cu care „dacă în cursul judecării 
se consideră că încadrarea juridică dată faptei prin actul de sesizare urmează 
a fi schimbată, instanţa este obligată să pună în discuţie noua încadrare”. 

Câte probleme de natură juridică şi psihologică ridică schimbarea 
unei încadrări juridice şi care este tensiunea intelectuală şi afectivă născută 
pe această problematică, atât la nivelul duelului judiciar, cât şi la cel 
extrajudiciar, în taberele pro şi contra ale opiniei publice, ale mijloacelor 
mass-media şi ale doctrinei o demonstrează situaţia fluctuantă a calificărilor 
juridice în procesele penale consacrate reprimărilor acţiunilor revoluţionare 
din decembrie 1989. Acest exemplu este mai edificator şi la îndemâna 


323 N. Mitrofan, V. Zdrenghea, T. Butoi, Psihologie judiciară, p. 218-230. 

524 "Ciu privire la raţionament şi decizia în drept a se vedea A. Tarantino, 
Raisonnement et decision dans le droit în Le raisonnement juridique, culegere de 
comunicări ştiinţifice prezentate la Congresul mondial de filosofia dreptului şi 
filosofie socială, Bruxelles, 1971, p. 153-158. 

imensei majorităţi a celor preocupaţi de asemenea analize psihojudiciare. 
Dar, în mod efectiv, orice schimbare de calificare juridică ridică probleme 
psihologice intra- şi extrajudiciare, indiferent de natura procesului. 

Calificarea juridică este determinantă pentru soluţia finală a 
procesului şi a efectelor generale ale acestuia, îndeosebi în planul libertăţii 
persoanei, pentru că: achitarea, graţierea, amnistia, suspendarea executării 
înseamnă libertate, pe când condamnarea înseamnă privare de libertate. 

Acestea sunt motivele pentru care, în duelul juridic, avocatul penal 
luptă, începând din faza testării intersubiective a probelor, pentru a putea 
obţine o calificare juridică cu consecinţe favorabile inculpatului. 


7.3.4. Prevenţiunea specială şi prevențiunea generală ca efect 
al duelului judiciar 


Prevenţiunea specială este tratată de criminologie şi penologie, fiind 
un element atribuit pedepsei penale care îl izolează pe infractor, blocându-i 
cel puţin pentru durata executării pedepsei, activitatea infracţională. 

În opinia noastră fundamentată pe realităţi penale, duelul judiciar 
îndeplineşte funcțiuni psihologice semnificative. Este în cauză duelul 
judiciar în care se pune în discuţie chestiunea individualizării pedepsei 
inculpatului în sensul neexecutării pedepsei sau a executării ei în libertate. 

Discuţiile echilibrate pe această temă, mai ales de către acuzatorul 
public, în cazurile pretabile la asemenea soluţii de individualizare, au un 
efect psihologic pozitiv. Cazurile de suspendare a executării pedepsei, în 
care au operat reabilitările de drept, credem că reprezintă unul din 
indicatorii concludenţi pentru a considera reabilitarea şi ca efect psihologic 
al obiectivităţii duelului judiciar, asigurată din direcția acuzării. 

De multe ori se pot auzi, în luările de ultim cuvânt al inculpaţilor, că 
nu au de formulat obiecţiuni privind modul în care s-a desfăşurat judecata, 
că regretă faptele comise şi solicită înțelegerea instanței. Și aceste atitudini 
sunt tot efecte psihologice ale duelului judiciar. 

Uneori apărătorii, încheindu-și pledoariile, susțin că procesul ca atare 
şi judecata sunt suficiente pentru „învăţarea de minte a inculpatului”. Dar 
cum soluţii amendate cu aceste concluzii nu există încă în dreptul penal, se 
solicită condamnarea cu suspendarea executării pedepsei. Şi acest gen de 
analiză şi soluţii recunosc existența unui efect psihologic pentru duelul 
judiciar. 

O cazuistică pe această temă, constituită în eşantioane de cercetare, 
credem că ar putea furniza interesante şi utile informaţii de psihologie 
judiciară. Dar, până la asemenea studii mai pretenţioase şi mai dificil de 
realizat, se impune o concluzie: protagoniştilor duelului judiciar nu trebuie 


330 


să le fie indiferente şi, prin urmare, să nu ia în calcul efectele psihologice 
ale propriei lor atitudini, indiferent că reprezintă acuzarea sau apărarea. În 
ultima analiză este în cauză exercițiul de calitate şi eficiență al 
profesiunii?” 


325 Procesul „rejudecări” lui Dante Aligheri 

„Cu prilejul împlinirii a şapte sute de ani de la naşterea autorului „Divinei 
Comedii”, un mănunchi de dantologi — eminenţi jurişti şi istorici din Italia, 
R.F.Germania şi Franţa — au redeschis, în cadru solemn, procesul lui Dante. 
Dezbaterile au avut loc în ziua de 16 aprilie 1966, în absida bazilicii San 
Francesco din Arezzo, decorată cu superbele fresce ale lui Piero della Francesca. 
Două mii de persoane s-au adunat pentru a asculta cuvîntul autorizat al 
dantologilor despre faptele pentru care fusese de două ori condamnat la moarte 
cel mai de seamă poet al Italiei. Ca sediu al instanţei de judecată ad-hoc a fost ales 
Arezzo, oraşul care cel dintâi şi-a deschis porţile înaintea poetului proscris după 
prima condamnare şi de unde au pornit faimoasele epistole danteşti „către 
preaticăloşii” florentini şi către Henric al VII-lea (este vorba de împăratul german 
Henric al VII-lea, căruia Dante i s-a adresat cu încredere şi entuziasm ca unui 
aducător de pace şi dreptate şi pe care- 1 vedea drept mântuitorul Italiei: „Divin, 
August şi Sezar”)”. 

Şi acum, duelul judiciar: 

a) Cercetarea judecătorească: 

S-a procedat, mai întâi, la audierea „martorilor” care au evocat, în calitatea 
lor de istorici şi cercetători literari, faptele şi ideile marelui exilat. 

b) Rechizitoriul: 

Rechizitoriului susținut de Antonio Bollocchi, preşedintele secţiei penale a 
curţii de apel din Perugia, nu i-a lipsit nimic din asprimea unui act de acuzare. Fără 
a-şi ascunde veneraţia față de „divinul” poet şi cerând iertare pentru faptul că 
trebuie să întineze cu scăderile sale faima unui bărbat atât de însemnat, 
reprezentantul Ministerului Public n-a omis nimic din ceea ce ar fi putut 
justifica cele două condamnări. Portretul moral al omului supus judecății a fost 
zugrăvit de asemenea, fără menajamente, pe baza mărturiilor unor biografi şi 
istorici care au scris într-o vreme nu prea îndepărtată de aceea în care a trăit poetul. 
Acuzatorul şi-a concentrat eforturile pentru a demonstra că, în împrejurările 
istorice date şi în baza legiuirii penale de atunci, osândirea lui Dante era inevitabilă. 

c) Apărarea: 

Replica apărării a fost viguroasă şi strălucită. Eminentul avocat florentin 
Dante Ricci n-a lăsat fără răspuns nici una dintre învinuiri. N-a tăgăduit cusururile 
poetului, dar a ştiut să pună în lumină rectitudinea lui de caracter. Temeiurile de 
fapt şi de drept ale condamnărilor le-a spulberat cu argumente trase deopotrivă din 

legislația vremii şi din principiile permanente ale dreptului penal. Dublat de un 
dantolog reputat, apărătorul poetului şi-a fundamentat convingător cererea de 
achitare. Finalul pledoariei a fost la înălțimea nobilei cauze apărate: 

„Florentinii, negustori şi bancheri robuşti, n-au crezut în divina misiune cu 
care se simţea investit Dante. N-au recunoscut (şi cum ar fi putut?) în omul cu 
chipul supt şi mersul gârbovit, din mulțimea anonimă a proscrişilor, pe Surghiunitul 
fără vină purtător de miraculoase mesaje perene. Dar istoria a validat gândirea sa şi 
visul său. Ceea ce ieri i-a fost imputat ca o crimă de Lese-Patrie, este astăzi speranța 
vie ce însufleţeşte şi consolează lumea de pe tot pământul”... 

„L-au condamnat ca rebel: şi era un profet”. 

„L-au izgonit din cetate: şi a avut ca patrie lumea”. 

„Asupra capului său, în locul securii infame, a coborât în lumina timpurilor o 
coroană de glorie”. 

d) Ultimul cuvânt: 

În ultimul cuvânt, înaintea deliberării, Dante Ricci, a explicat rostul 
rejudecării după aproape şapte sute de ani a procesului lui Dante arătând că 
documentele din Libro del Chiodo şi din Libri palerarum trebuie să fie restudiate de 
jurişti, nu numai de istorici, filologi şi literați, pentru că tocmai juriştii ar putea, cu 
tehnica şi cu acea „mens” ce le este proprie, să le surprindă sensul şi semnificaţia; şi 
dacă s-ar putea după şapte sute de ani, dincolo de o hagrografie de-acum 
convențională, să identifice în faţa dreptului şi în faţa istoriei, în fugarul politic 
florentin pe „Surghiunitul fără vină”. 

e) Soluţia: 

A urmat verdictul — de achitare fireşte — al judecătorilor, care, înainte de a-şi 
da votul, şi-au motivat public opinia, cu argumente istorice şi de drept. Unul dintre 
magistrați a avut ideea ingenioasă de a invoca în beneficiul genialului poet două 
drepturi excepționale: dreptul la extratemporalitate şi dreptul la extrateritorialitate: 
„Geniul nu trăieşte numai în epoca sa, ci anticipează viitorul. Geniul nu trăieşte 
numai pe pământul său de baştină, ci în tot neamul omenesc”. 

În deliberarea publică a completului, format din preşedintele tribunalului, 
Ernesto Eula, fost prim preşedinte al Curţii de casaţie, iar ca membri ai completului 
prestigioşi profesori universitari şi înalți magistrați, s-a mai spus: „Că uneori Dante 
a lovit, în aspra sa bătălie de cetăţean şi poet, pe stăpânitorii vremii, în acele clipe el 
nu a cedat numai conştiinţei sale libere de om al epocii sale; el s-a supus datoriei 
faţă de viitor. A putut Bonifaciu al VIII-lea, a putut Carol de Valois, au putut atâţia 
alții, nobili, prelați sau suverani, biciuiţi de el, să-l numească rebel, dar rebelul de 
atunci era întemeietorul şi crainicul unei civilizaţii noi. Nu există judecători pentru a 
judeca geniul ... El este singur. În această singurătate se realizează ... răsturnarea 

Duelul judiciar, în cadrul procesului modern, este calea juridică spre 
o soluţie convenabilă părților — inculpatului şi părții civile — ca părți ale 
raportului de drept penal substanțial şi a celui delictual civil alăturat. 
Procurorul va veghea ca în acest duel să fie protejate interesele publice. De 
aceea, procurorul, în calitate de reprezentant al Ministerului Public, este 
primul interesat în realizarea efectelor educative ale acţiunilor sale în cadrul 
duelului judiciar, pe care trebuie să-l poarte de pe poziții principiale, 
obiective, cumpătate, ferme. 

Dacă avocatul penal îşi va începe pledoaria exprimându-și satisfacția 
cu privire la obiectivitatea reprezentantului Ministerului Public, efectul 
educativ asupra publicului prezent şi dezbaterii va fi asigurat, rămânându-i 
să-şi dezvolte, pe fondul obiectivităţii concluziilor procesului, tezele în 
apărare. 

Dacă acţiunile procurorului vor fi caracterizate ca lipsite de 
obiectivitate, iar duelul judiciar se va desfăşura pe fondul stării de 
tensiune, publicul precum şi mijloacele mass-media îşi vor pune 
întrebarea asupra capacităţii acuzării de a prezenta realitatea faptelor, 
probelor anchetei şi calificările corespunzătoare. Deci, rolul procurorului 
este esenţial pentru asigurarea efectelor psihologice de prevenție generală 
ale duelului judiciar. 

In fine, soluţia. Soluţia care se propune judecătorului este şi aceasta 
testată intersubiectiv. Astfel, procurorul solicită o anumită pedeapsă. 
Apărătorul o analizează, încearcă să-i demonstreze argumentarea printr-o 
contraargumentaţie care porneşte de la o altă viziune asupra periculozităţii 
sociale a inculpatului pe care îl asistă şi de la posibilitățile de reeducare şi 
resurecție penală ale acestuia (cu excepția anumitor infracțiuni foarte 
grave). Aceasta este pledoaria de tip criminologic. 

Ultimul cuvânt aparține, în chip firesc, procedural şi tradițional, 
inculpatului. Opinia acestuia poate fi amplă, cu note de cultură juridică 

poziției dintre el, justițiabilul şi judecătorii săi, pentru că judecătorii sunt astăzi 
pulbere în mormântul lor, dacă acesta mai poate fi găsit, în vreme ce el e viaţă vie în 
lume”. 

În concluzia acestui paragraf vom spune că duelul judiciar este o metodă 
judiciară cu încărcătură psihologică orientată spre adevărul pe care îl pretinde 
Justiția modernă a statului de drept, bazată pe triada hegeliană: teză — antiteză — 
sinteză... 

O altă concluzie de ordin psihologic este aceea că naţiunile civilizate nu 
rămân niciodată tributare erorilor judiciare şi că timpul nu înseamnă şi uitare, ceea 
ce rezultă că şi noi putem beneficia de dreptul excepțional al extratemporalității, 
pentru că memoria istoriei este de lungă durată. 

aprecieri formulate categoric, deschis şi curajos, asupra rechizitoriului care 
este criticat, dacă avocatul a susţinut teza achitării. 

In cazul altor inculpaţi sunt formulate idei de genul: „nu am nimic de 
spus”, „las la aprecierea instanţei” sau „nu mă simt vinovat”. 

De regulă, atitudinea inculpaţilor la interogatoriu se reflectă şi în 
ultimul lor cuvânt. 


Secţiunea a IV-a 


PSIHOLOGIA INTIMEI CONVINGERI 
(De la interogatoriu la luarea hotărârii) 


7.4.1. Intima convingere — realitate mentală, cognitiv afectivă, 
energizată volitiv 


7.4.1.1. Definiţii. Consideraţii. 


Din perspectiva juridică, garanţia intimei convingeri este dublă, 
pornind de la principiul constituțional al separaţiei puterilor în stat, care 
trebuie prevăzut expres în orice constituție democratică şi terminând cu 
principiul independenţei magistraţilor şi supunerii lor numai legii. 

Convingerea intimă a judecătorului, baza sentințelor pe care el le 
pronunţă, este un element esenţial care se cuvine studiat şi din punct de 
vedere psihologic. Această convingere se bazează la rândul ei pe ceea ce se 
cheamă „conştiinţă juridică”. Aceasta nu este o noțiune abstractă. Orice 
membru al corpului magistraților şi în special, judecătorul chemat să 
soluţioneze o cauză concretă se conduce în activitatea sa de principiile 
conștiinței juridice. 

In condiţiile de astăzi, chiar şi această convingere intimă se formează 
în baza unor legităţi stabilite, legităţi care nu admit principiul aprecierii 
probelor după criterii formale. Legile procedurale lasă probele la aprecierea 
exclusivă a instanţei, stabilind ca unic fundament al acestei aprecieri 
convingerea intimă a judecătorului sprijinită pe cercetarea circumstanțelor 
cauzei, considerate în totalitatea lor. La acest punct nodal intervin factorii 
psihologici. 

Într-adevăr, convingerea intimă a judecătorului va reflecta realitatea 
cu atât mai fidel, cu cât judecătorul va fi în stare să reconstituie faptele ce i 
se relatează (de acuzaţi, de martori, de organele judiciare, prin declaraţii, 
probe materiale etc.), după criterii obiectiv ştiinţifice, dând soluţiile cele 
mai potrivite. 

Dar se pune întrebarea: Care sunt factorii care influențează în mod 
negativ posibilitatea unei stabiliri obiectiv-ştiinţifice a adevărului? 

S-a putut constata că reflectarea realității obiective şi relatarea ei, este 
supusă unei legităţi sui-generis care, în nenumărate cazuri, denaturează în 
mod involuntar faptele. Judecătorul are de înfruntat dificultăți şi mai mari, 
căci el va putea reconstitui faptele numai prin experiență indirectă şi prin 
textura contradictorie a prezentării faptelor. 

Aici este de căutat motivul pentru care legislaţia admite fenomenul 
de apreciere (utilizând chiar termenul) în baza căruia apoi se formulează 
convingerea intimă a magistratului. 

In aprecierea probelor (directe şi indirecte), judecătorul se bazează pe 
experienţa şi cunoştinţele asimilate. Toate acestea fac ca judecătorul să 
caute şi să găsească analogii în alte cazuri similare pentru a putea vedea mai 
clar cazul de judecat. 

Acest procedeu ajută până la un punct lămurirea problemelor, dar 
totodată, poate constitui un izvor de greşeli, de erori judiciare regretabile. 

Forţa psihologică a magistratului nu trebuie să subziste în rigiditatea 
şi impenetrabilitatea pe care uneori se străduieşte să o afişeze. Aceste 
atitudini sunt măşti. Atât procurorul, cât şi avocatul penal cunosc 
de ele. Îndeosebi, avocatul penal încearcă să sensibilizeze afectivitatea 
magistratului. În calitate de protagonişti ai duelului judiciar în procesul 
penal (acuzatorul public şi apărătorul) îşi formează o convingere intimă 
proprie asupra cazului, încercând, fiecare cu prilejul dezbaterii în fond a 
cauzei, să-l convingă pe magistrat de justeţea punctului său de vedere. 

Susţinerile argumentate ale protagoniştilor se constituie, sub aspect 
psihologic, în stimuli pentru gândirea magistratului, stimuli ce acţionează 
corelat cu fondul experienţei, cultura şi informaţiile rezultate din probele 
administrate, stocate în memoria magistratului, în timpul duelului judiciar, 
pe care acesta l-a condus şi controlat în calitate de „dominus litis”. 

Intima convingere a magistratului nu se formează în mod complet şi 
calificator decât după epuizarea duelului judiciar şi ascultarea ultimului 
cuvânt al inculpatului, iar uneori nici după aceea, situaţie pentru care, în 
înțelepciunea sa, legiuitorul a prevăzut ipostaza repunerii pe rol, dacă 
magistratul nu a reuşit pe deplin să-şi formeze intima convingere". 
Rezultă că, din motivaţie psihologică, cazul trebuie reluat. 

Pe de altă parte, pronunțări anticipate asupra cazului, în medii 
extrajudiciare, sau manifestări ce ar putea sugera lipsa imparțialității, 
sunt 


326 G.F.W.Hegel, în Principiile filosofice ale dreptului, analizează conceptul 
de intimă convingere, subliniind că ultimul cuvânt în decizie îl constituie 
convingerea subiectivă şi conştiinţa. 

conduite nefireşti, sancționabile, care pun sub semnul întrebării capacitatea 
psihologică a magistratului de a suporta intelectiv şi afectiv, dar şi volitiv, 
duelul judiciar, chiar dacă acesta este mai dur, iar uneori presărat cu 
incidente între părți sau delicte de audiență. 

Din punct de vedere psihologic, convingerea intimă este acea 
trăire psihică interioară a judecătorului că o anumită stare de fapt este 
aşa şi nu altmiteri, fundamentând după sine echivalenţa stării de fapt 
cu situația din drept. Psihologic, intima convingere este o încărcătură 
mentală şi afectivă care-l echilibrează sufleteşte pe judecător, dându-i 
sentimentul că nu a greşit în apreciere şi, respectiv, judecată. 

În toate cazurile, judecătorul trebuie să scoată la iveală diferențele 
individuale ale cazului, să le supună unei critici, unei analize logice 
ştiinţifice serioase, înainte de a trage concluziile ce se impun. Numai 
analiza detaliată şi severă a realității poate să-l conducă pe judecător la 
evidenţă, singurul criteriu obiectiv pe care va trebui să se bazeze 
convingerea intimă şi apoi soluția procesului. 

Din noianul de amănunte contradictorii, care se etalează în faţa 
magistratului, acesta va trebui să facă o selecție migăloasă şi să 
construiască, să reconstituie faptul infracțional cu toate mobilurile sale 
economico-sociale şi psihologice, cu toate consecinţele faptului. Cu drept 
cuvânt spunea Flovrens: „Toată arta experienţei constă în puterea de a 
descoperi fapte simple”, adică rezultatul analizei trebuie să ducă la o justă 
simplificare a faptelor. 

Dacă pentru mărturii, jurământul rămâne ultima garanţie, se pune în 
mod firesc întrebarea: Care este garanţia ultimă a intimei convingeri pe care 
se fundamentează o soluţie judiciară? Din perspectiva psihologică, această 
garanție nu poate fi alta decât respectarea de către magistrat (judecător) a 
principiilor şi legilor de formare a probelor, a utilizării criteriilor 
psihologice, iar din perspectiva etică, garanţia este moralitatea judecătorului 
şi buna sa credinţă. 

Garanţia intimei convingeri este dublă, pe de o parte, pornind de la 
principiul constituţional al separaţiei puterilor în stat, iar pe de altă parte, 
principiul independenţei magistraţilor şi impunerii lor numai legii. 

In ultimă analiză, execută un drept la intimă convingere pe care se 
fundamentează posibilitatea magistraţilor, ce constituie un complet de 
judecată, de a avea opinie separată. 

Pentru a asigura corecta funcționare a intimei convingeri şi a face 
deliberarea de orice influenţă, aceasta va avea loc imediat după încheierea 
dezbaterilor şi se va face în secret. 

Judecătorii vor delibera mai întâi asupra aspectelor de fapt din cele 
strâns legate de probaţiune şi apoi asupra celor de drept (calificarea faptei şi 
aplicarea pedepsei). 

In Codul de procedură penală Carol al II-lea, se pretinde că părerile 
sunt culese de preşedinte începând cu judecătorul cel mai mic în grad, 
tocmai pentru a nu-l influenţa. 

Oricum, procesele psihologice ale deliberării pot fi surprinse în 
motivarea hotărârilor judecătoreşti care încorporează şi psihologia lor. 

Putem defini aşadar intima convingere ca fiind o stare psihologică 
comună tuturor oamenilor în legătură cu părerea lor fermă, de 
neclintit despre anumite fenomene, evenimente, situaţii. 

Având în vedere procesul penal, putem afirma că acuzatorul şi 
apărătorul îşi formează o convingere intimă proprie asupra cazului, 
încercând fiecare cu prilejul dezbaterii cauzei să-l convingă pe magistrat de 
justeţea punctului său de vedere. 

Duelul judiciar constituie pentru magistrat stimulul ce acţionează 
corelat cu fondul experienţei, cultura şi informaţiile rezultate din probele 
administrate. 

Intima convingere a magistratului nu se realizează decât după 
epuizarea duelului judiciar şi audierea ultimului cuvânt al inculpatului, iar 
uneori nici după aceea, situaţie pentru care legiuitorul a prevăzut ipoteza 
repunerii pe rol, dacă magistratul nu a reuşit să-şi formeze intima 
convingere. 

Forţa psihologică a magistratului nu constă în rigiditatea şi 
impenetrabilitatea pe care se străduieşte să o afişeze. Aceste atitudini sunt 
măşti. 

Atât procurorul, cât şi avocatul penal cunosc sensibilitatea şi punctele 
vulnerabile ale magistratului şi încearcă să profite de ele. Indeosebi 
avocatul penal încearcă să sensibilizeze afectivitatea magistratului. 

Deliberarea, tocmai din aceste considerente, este concepută să se 
realizeze într-o stare de relaxare psihică din partea magistratului prin care să 
aprecieze corect probele şi argumentele, tentante intersubiectiv în duelul 
judiciar, ca şi ultimul cuvânt al inculpatului. 

Dacă elementele subiective, străine cauzei sau extrajudiciare de 
presiune vor influenţa intima convingere, subordonând-o, atunci duelul 
judiciar ne apare ca inutil. 


7.4.2. Evaluarea şi coroborarea probelor în procesul formării convingerii 
intime ca trăire psihică de nezdruncinat 

Instanţa de judecată (judecătorul) nu-şi poate forma o convingere 
intimă, realistă, decât prin evaluarea şi coroborarea tuturor probelor 
existente la dosar. Doar pe baza acestor probe, cauza poate fi lămurită sub 
toate aspectele’. De aceea se impune o scurtă analiză a acestora pentru a 
putea vedea în ce măsură ajută la formarea convingerii intime. 


7.4.2.1. Declaraţiile învinuitului sau ale inculpatului 


Declaraţiile învinuitului sau ale inculpatului, cunoscute şi sub 
denumirea de „mărturisire ”, reprezintă un mijloc important de probă care 
serveşte mai mult sau mai puţin direct la aflarea adevărului în procesul 
judiciar. Reglementate în art. 69 C.pr.pen., aceste declaraţii vor contribui la 
elucidarea împrejurărilor cauzei şi, prin extensie, la formarea convingerii 
intime a magistratului. Deşi în practică li se acordă o anumită greutate în 
alcătuirea probatoriului, legea nu conferă o valoare probantă deosebită 
declarațiilor învinuitului sau inculpatului, stabilind că pot servi la aflarea 
adevărului numai în măsura în care sunt coroborate cu restul probelor 
existente în cauză. Deci, mărturisirea are o forță probantă condiţionată, 
fiind necesar a fi coroborată cu celelalte probe, precum şi un caracter 
divizibil, deoarece poate fi acceptată în parte sau în întregime în funcție de 
cum este confirmată sau infirmată de întreg probatoriul"?5. 

Declaraţiile învinuitului sau inculpatului se vor forma pe baza proce- 
selor psihice ale acestuia, procese ce vor trebui avute în vedere de către ma- 
gistrat. Aceste mecanisme psihologice se raportează la trei etape infracționale: 

1. conceperea activităţii infracționale şi rezoluţia infracțională"”*; 

2. desfăşurarea activităţii infracţionale; 


57 Art. 63 alin. 1 Cipr.pen. — „Constituie probă orice element de fapt care 
serveşte la constatarea existenţei sau inexistenţei unei infracțiuni, la identificarea 
persoanei care a săvârşit-o şi la cunoaşterea împrejurărilor necesare pentru justa 
soluţionare a cauzei.” 

Art. 64 C.pr.pen. — „Mijloacele de probă prin care se constată elementele de 
fapt ce pot servi ca probă sunt: declaraţiile învinuitului sau ale inculpatului, 
declaraţiile părţii vătămate, ale părții civile şi ale părții responsabile civilmente, 
declaraţiile martorilor, înscrisurile, înregistrările audio sau video, fotografiile, 
mijloacele materiale de probă, constatările tehnico-ştiinţifice, constatările medico- 
legale şi expertizele ”. 

3238 V, Dongoroz şi colab., Explicații teoretice ale Codului de procedură 
penală român, Editura Academiei, 1975. 

32 C, Bulai, Drept penal român. Partea generală, Editura Şansa, 1992. 

3. etapa postinfracțională — în această etapă îşi fac apariţia procesele 
psihice determinate de teamă, lupta pentru evitarea răspunderii penale 
specifice încercărilor de simulare — disimulare (minciuna, în general). 

Declaraţiile învinuitului vor fi influențate de tensiunea psihică post- 
infracțională, tensiune determinată de teama de răspundere, de teama 
acuzării. 

O influenţă negativă asupra formării declaraţiilor o constituie şi 
existența factorilor obiectivi şi subiectivi determinativi în procesul de 
percepţie al învinuitului sau inculpatului (condiţii de vizibilitate nefavo- 
rabile, tensiunea psihică existentă, deficienţe ale organelor de simţ etc.). 

De asemenea, declaraţia poate fi influenţată negativ sau pozitiv de 
metoda şi mijloacele de interogare folosite de organele de urmărire penală. 
Aceste metode vor trebui adaptate tipului de personalitate al fiecărui individ 
şi, de asemenea, însuşi anchetatorul (chiar şi magistratul) va trebui să-şi 
adapteze şi controleze anumite trăsături de personalitate. 

Prin urmare, deşi nu li se acordă o forță probantă superioară altor 
mijloace de probă, declaraţiile învinuitului sau inculpatului au o valoare 
particulară, întrucât servesc la conturarea conţinutului constitutiv al 
infracțiunii sau cel puţin la cunoaşterea poziţiei subiectului faţă de fapta 
săvârşită, magistratul având în vedere toate aceste aspecte. 


7.4.2.2. Declaraţiile părții vătămate 


Partea vătămată este subiectul pasiv al infracțiunii, adică persoana 
care a suferit prin infracțiune o vătămare fizică, morală sau materială. 

Fiind subiect principal în cauza penală, declaraţia părții vătămate este 
inerentă, mai ales că se presupune că victima are cunoştinţe nemijlocite cu 
privire la faptă şi făptuitori. 

Formarea declaraţiilor este precedată de un proces psihologic 
deosebit de complex, marcat de capacitatea de recepţionare a informaţiilor, 
de prelucrarea şi stocarea memorială a acestora, precum şi de existența unor 
factori obiectivi şi subiectivi de distorsiune ce influențează recepţia. 

Magistratul va trebui să distingă în declarația părții vătămate şi 
influenţele negative datorate stării de tulburare afectivă a victimei şi 
concretizate în denaturarea inconștientă a celor percepute. De asemenea, 
trebuie avuţi în vedere şi anumiţi factori ce alterează percepția actului 
infracţional: fenomenul de iluzie, sugestia, efectul „halo”. 

Declaraţia părţii vătămate poate fi influenţată şi de buna sau reaua- 
credință a acesteia, deoarece victima este interesată în rezolvarea cauzei 
penale, dar mai presus de toate în dovedirea vinovăţiei făptuitorului, fapt ce 
va duce la pedepsirea acestuia. Această expresie a laturii vindicative pur 

umane ce există în individ, poate duce însă la strecurarea în declaraţie a 
unor elemente de anumită natură, neveridice, care să determine agravarea 
răspunderii învinuitului sau inculpatului. 

Ca urmare, este necesară coroborarea şi cu alte mijloace de probă 
pentru a afla adevărul într-o pricină penală. Judecătorul, în virtutea rolului 
său activ, va filtra toate aspectele existente în declaraţii pentru a-şi putea 
forma convingerea intimă. 


7.4.2.3. Declaraţiile martorului 


Declaraţiile, ca şi psihologia acestui participant la procesul penal au 
fost prezentate în cap. IV, necesitatea studierii pe larg fiind dată de 
particularităţile psihologice ale personalității acestuia. 


7.4.2.4. Înscrisurile 


Din punct de vedere procedural, înscrisurile pot servi ca mijloace de 
probă, dacă în conţinutul lor se arată fapte sau împrejurări de natură să 
contribuie la aflarea adevărului (art. 89 Cpr.pen.). 

Termenul de „înscris” poate avea pe lângă această calitate de mijloc 
de probă, şi calitatea de obiect material al infracțiunilor de fals. Intr-o altă 
opinie, se subliniază că în sfera înscrisurilor, ca mijloace de probă intră 
numai obiectele pe care sunt marcate semnele scrierii fonetice. 

Cu alte cuvinte, „înserisul” nu reprezintă orice mod de materializare, 
de exprimare a gândirii şi voinţei într-un obiect material, ci numai 
exprimarea prin scris, aceasta reprezentând exprimarea prin semne 
grafice a sunetelor şi cuvintelor“. 

Datorită evoluţiei extraordinare a ştiinţei care a permis refacerea şi 
reconstituirea înscrisurilor deteriorate sau distruse, stabilirea autenticităţii şi 
vechimii acestora, precum şi descoperirea falsurilor prin contrafacere, alterare, 
deghizare sau imitarea scrisului, magistratul va putea să-şi formeze intima 
convingere folosind şi elementele relevate de munca expertului criminalist. 

Fiind mijloace de probă concrete, nedepinzând, în general, de aspecte 
relative (aşa cum este psihologia umană), înscrisurile au un rol foarte 
important în aflarea adevărului în procesul penal. 


7.4.2.5. Înregistrările audio sau video 


ct, L. Ionescu, Expertiza criminalistică a scrisului, Editura 
Junimea, Bucureşti, 1973. 

Înregistrările audio sau video pot fi efectuate cu autorizarea motivată 
a prim-procurorului Parchetului Curţii de Apel, dacă există date sau indicii 
temeinice privind pregătirea sau săvârşirea unei infracțiuni pentru care 
urmărirea penală se face din oficiu, iar interceptarea este utilă pentru aflarea 
adevărului. Aceste înregistrări pot servi ca mijloc de probă dacă din 
conţinutul convorbirilor înregistrate rezultă fapte sau împrejurări de natură 
să contribuie la aflarea adevărului (art. 91' C.pr.pen.). 

Dat fiind caracterul pur tehnic al acestui mijloc de probă, precum şi 
aspectele procedurale cu privire la autorizarea pentru interceptare, redarea 
conținutului într-un proces-verbal, sigilarea şi chiar verificarea prin 
expertiză, se poate considera că înregistrările audio sau video sunt „sigure”, 
că reprezintă o reflectare nedeformată a realităţii. 

Ca urmare a acestor însuşiri, judecătorul le va reţine şi le va 
direcţiona în procesul formării convingerii intime. 


7.2.2.6. Fotografiile 


Fotografiile constituie un mijloc de probă de o importanţă deosebită, 
deoarece prin intermediul lor sunt redate rezultatele cercetărilor 
criminalistice ce duc la aflarea adevărului într-o cauză penală. 

Indiferent dacă este efectuată la locul faptei (fotografia judiciară 
operativă) sau în condiţii de laborator (fotografia judiciară de examinare), 
fotografia prezintă numeroase avantaje: fidelitate în fixarea şi redarea 
imaginii; obiectivitate în prezentarea datelor; influență psihologică 
deosebită atât asupra învinuitului sau inculpatului, cât şi asupra instanţei. 

Judecătorul va trebui să aşeze fotografiile („planşa foto”) existente 
într-un dosar alături de celelalte mijloace de probă şi să le valorifice în 
formarea intimei convingeri, fără a fi influenţat de eventuala capacitate a 
acestora de manipulare. Căci, aşa cum spunea Confucius: O imagine 
valorează mai mult decât 10000 de cuvinte. 


7.4.2.7. Constatările tehnico-ştiinţifice 


Conform art. 112 C.pr.pen., dispunerea efectuării unei constatări 
tehnico-ştiinţifice are loc în cazul în care există pericol de dispariţie a unor 
mijloace de probă sau de schimbare a unor situaţii de fapt şi este necesară 
lămurirea urgentă a unor fapte sau împrejurări ale cauzei. 

Constatările tehnico-ştiințifice se fac de către specialişti sau 
tehnicieni, iar aceştia vor răspunde la întrebările în legătură cu obiectul 
supus cercetării. 


341 


Datorită faptului că prin ele se clarifică anumite împrejurări ale 
cauzei, se poate spune că şi constatările tehnico-ştiinţifice sunt mijloace 
importante de probă. 

Instanţa, în speţă magistratul, în cazul în care nu consideră clarificate 
aspectele supuse analizei tehnico-ştiințifice, poate dispune refacerea sau 
completarea acesteia. Deci, intima convingere a judecătorului nu se poate 
forma în vederea stabilirii unei sentințe corecte decât dacă toate elementele 
cazului sunt clare. 


7.4.2.8. Constatările medico-legale 


În cazul în care instanţa este sesizată cu cauze ce implică vătămări 
corporale sau ale sănătăţii, ori moartea violentă a unei persoane, precum şi 
o moarte a cărei cauză nu se cunoaşte sau este suspectă, în dosarul respectiv 
va trebui să existe şi constatarea medico-legală a situaţiilor mai sus-citate. 

Necesitatea acestui raport este dată de importanța valorilor sociale 
lezate prin infracţiune, precum şi de stabilirea împrejurărilor cauzei aşa cum 
s-au petrecut în realitatea socială. 

Constatările medico-legale pot face lumină în anumite cazuri în ceea 
ce priveşte latura subiectivă a unei infracțiuni, sau pot releva raportul de 
cauzalitate dintre elementul material al laturii obiective şi urmarea imediată 
a infracţiunii, precum şi existența anumitor împrejurări ce aparțin sau nu 
lanţului cauzal al faptei. 

In funcţie de rezultatele constatării, judecătorul îşi poate forma intima 
convingere spre o anumită încadrare a faptei sau spre o altă încadrare, total 
diferită”). 

Dată fiind valoarea probantă deosebită a acestor mijloace de probă, 
judecătorul va ţine cont de ele, bineînţeles în coroborare cu celelalte 
mijloace de probă existente în cauză. 


7.4.2.9. Expertizele 


Acest mijloc de probă vine în completarea constatărilor tehnico- 
ştiinţifice şi a celor medico-legale atunci când acestea nu lămuresc pe 
deplin anumite aspecte ale pricinii aduse spre judecare. 


31 Ex.: Cazul Vrăbioru — Dacă s-ar fi constatat drept cauză a morții lovirea, 
s-ar fi ajuns la condamnarea făptuitorului pentru „loviri sau vătămări cauzatoare de 
moarte” conform art. 183 C.pen. Însă, constatându-se că moartea s-a datorat unor 
afecţiuni cardiace preexistente morţii, încadrarea în art. 183 C.pen. nu mai este 
valabilă. 

Ca şi în cazul celorlalte două mijloace de probă, expertiza poate fi 
cerută şi de instanţă. Raportul făcut în urma analizelor, fie tehnice, fie 
medico-legale, nu poate fi decât în consens cu realitatea. De altfel, există 
garanţii de ordin procedural ce înlătură eventualele imixtitudini ce ar urmări 
denaturarea aspectelor supuse expertizei. 

Şi în acest caz, judecătorul va da importanţa ce i se cuvine mijlocului 
de probă analizat, punându-l în legătură cu celelalte date ale cauzei. 


7.4.2.10. Mijloacele materiale de probă 


În această noțiune, C.pr.pen. a inclus „obiectele care conţin sau 
poartă o urmă a faptei săvârşite, precum şi orice alte obiecte care pot servi 
la aflarea adevărului”. De asemenea, sunt incluse sub denumirea de 
„corpuri delicte” şi obiectele care au fost folosite sau au fost destinate să 
servească la săvârşirea unei infracțiuni, precum şi obiectele care sunt 
produsul infracțiunii. 

Sfera de cuprindere a acestor mijloace de probă este foarte largă, dat 
fiind natura urmelor ce se pot găsi pe obiect (urme de mâini, de picioare, de 
dinți, de buze, nas sau îmbrăcăminte, urme biologice — fie de sânge, salivă, 
fire de păr sau seminale; urme ale unor mijloace de transport, urme ale 
armelor de foc; urme ale instrumentelor de spargere etc.). Cu ajutorul 
experților criminalişti, toate aceste urme sunt revelate şi cercetate şi, ca 
urmare, se pot desprinde concluzii cu privire la anumite circumstanţe ale 
cauzei. 

Judecătorul nu va avea decât rolul să aprecieze toate aceste mijloace 
de probă, coroborându-le pentru a-şi forma imaginea de ansamblu şi de 
detaliu a faptei şi pentru a da o sentință conformă cu legea şi situația de 
fapt. 


7.4.3. Garanţii psihologice şi de personalitate ale intimei convingeri. 
(Exigenţe morale, exigenţe profesionale, exigențe legale) 


Exigenţele morale vizează raportarea reală şi sinceră a magistratului 
judecător la valorile umane, spunere de adevăr, dreptate, justiţie, bună-cre- 
dință. 

Privind astfel, magistratul va trebui să cunoască în ce constau şi cât 
au fost lezate valorile şi interesele legitime ale omului în lumina drepturilor 
şi obligaţiilor sale. 

Atitudinea generală a magistratului se raportează la suma de valori şi 
norme morale unanim acceptate. 


343 


Exigenţele de competenţă au în vedere pregătirea modernă de 
specialitate, experiența pozitivă şi, nu în ultimul rând, abilitatea 
judecătorului de a solicita contribuţia expertizelor de specialitate necesare 
în cauzele judiciare. 

Interesante prevederi în sensul profesiei de magistrat sunt prevăzute 
în Codul de conduită pentru persoanele răspunzătoare de aplicarea legii, 
aprobat de Adunarea Generală O.N.U., în decembrie 1979. Astfel, acest 
cod prevede faptul că nici o persoană implicată în aplicarea legilor nu poate 
tolera un act de tortură sau orice altă pedeapsă ori tratament inuman sau 
degradant şi nici nu poate invoca un ordin al superiorilor săi sau împrejurări 
excepționale cum ar fi starea de război, o ameninţare contra securității 
naționale, pentru a justifica pedepse sau tratamente crude, inumane sau 
degradante. 

In ceea ce priveşte exigenţele legale se impune cunoaşterea de către 
judecător a dispoziţiilor legii procesuale, a drepturilor fundamentale ale 
omului, la care trebuie să se raporteze în permanenţă. De asemenea, 
prevederile legale cu privire la mărturie, procedeele de tactică şi 
metodică în efectuarea audierii martorilor. 


7.44. Problematica psihologică a deliberării şi opiniei separate 
7.4.4.1. Deliberarea 


După ce în şedinţa de judecată au avut loc dezbaterile, adică şi-au 
spus cuvântul în fond toate părțile prezente la proces, s-au audiat martorii şi 
experţii, s-au prezentat mijloacele de probă existente, iar inculpatul şi-a 
prezentat „ultimul cuvânt” şi instanţa se consideră lămurită, preşedintele 
declară dezbaterile închise şi judecătorii care alcătuiesc completul de 
judecată deliberează în vederea pronunțării hotărârii. Delberarea are loc în 
secret (art. 307 C.pr.pen.). 

Secretul deliberării are mare importanță pentru a asigura o hotărâre 
justă, pronunţată de judecători numai potrivit legii şi convingerii lor intime, 
pe baza materialului probator din dosar, discutat de părţi în şedinţă. Astfel 
se păstrează încrederea în justețea soluţiei şi obiectivitatea judecătorilor; 
totodată, se asigură judecătorilor liniştea pentru a chibzui temeinic. 

In procesele simple sau când se rezolvă o excepţie, deliberarea în 
secret se poate face chiar în şedinţa de judecată, dar, de obicei, judecătorii 
se retrag în camera de chibzuire pentru deliberare. 

Deliberarea este condusă de preşedintele completului, dar el are 
aceleaşi drepturi în ceea ce priveşte soluția ca şi ceilalți membri ai 
completului. 


344 


Din punct de vedere al luării hotărârii, nici o dificultate nu există în 
cazul judecătorului unic. Dacă însă completul de judecători este alcătuit din 
doi judecători, în cazul în care aceştia nu cad de acord asupra soluției, se 
ajunge la divergențe, fie că este vorba de soluţia finală ce trebuie dată în 
cauză, fie că este vorba de rezolvarea, pe tot parcursul judecății, a unor 
cereri, excepţii sau incidente. Intr-o astfel de situaţie cauza se repune pe rol 
— eventual de îndată, dacă părţile sunt prezente şi se rejudecă în complet de 
divergență, adică se întregeşte completul de judecată cu preşedintele sau 
vicepreşedintele instanței sau cu un judecător desemnat de preşedinte, 
ajungându-se astfel la un complet format din trei judecători, adică un 
număr impar. 

In ipoteza completului de divergență, hotărârea se ia, desigur, în 
unanimitate, cum se întâmplă de regulă, dar dacă unul din membrii 
completului nu este de acord cu opinia majorităţii, el poate rămâne cu o 
opinie separată. Motivarea opiniei separate este obligatorie. 

In cazul în care completul de judecată fiind format dintr-un număr 
impar se ajunge la mai mult de două păreri (de exemplu: unul dintre 
membrii completului este pentru admiterea în întregime a acţiunii, altul 
pentru respingerea ei, iar al treilea este pentru admiterea ei în parte), 
judecătorii ale căror păreri se apropie mai mult sunt datori să se unească 
într-o singură părere. 

Dincolo de aceste aspecte de ordin strict procedural, deliberarea este 
concepută şi legiferată pentru ca magistratul, judecătorul să poată cumpăni 
într-o stare de relaxare psihologică probele şi argumentele, testate 
intersubiectiv în duelul judiciar. 

Dacă elementele subiective, străine cauzei sau extrajudiciare, de 
presiune vor influenţa intima convingere a magistratului sau vor impune o 
altă soluţie, substituind voinţa acestuia, atunci duelul judiciar este inutil, iar 
Justiţia ajunge să se transforme într-o maşină de fabricat soluţii în serie. 

La deliberare nu asistă nici reprezentantul Ministerului Public şi nici 
grefierul. 

Judecătorii vor delibera mai întâi asupra chestiunilor de fapt, deci 
cele strâns legate de probaţiune şi apoi asupra celor de drept, adică 
calificarea faptului şi aplicarea pedepsei. Toţi membrii completului de 
judecată au îndatorirea să-şi spună părerea asupra fiecărei chestiuni""?. 
Ultimul care-şi spune părerea este preşedintele. 


332 Art. 324 alin. 2 C.pr.pen. Carol al II-lea se pretinde că părerile sunt culese 
de preşedinte începând cu judecătorul cel mai mic în grad şi continuând în ordinea 
numirilor. Evident, legiuitorul a ţinut seama în această reglementare de un însemnat 

Prin urmare, şi instituţia deliberării are o componentă psihologică ce 
are menirea să pună în valoare personalitatea judecătorului, calitățile ce 
structurează profilul psihointelectual şi moral-afectiv al acestuia, raportarea 
reală şi sinceră a magistratului la valorile umane perene de adevăr, dreptate, 
justiţie, bună-credință, cunoaşterea valorilor şi intereselor legitime ale 
omului în colectivitatea semenilor săi, în lumina drepturilor şi obligațiilor 
sale. 

Credem, în finalul tuturor consideraţiilor expuse, că structura 
deliberării, realizată din perspectiva psihologică, poate şi trebuie să fie 
sistemul de referință al temeiurilor unor soluţii juridice fundamentate pe 
adevăr şi justiţie”"”. 


7.4.4.2. Opinia separată (profesionalism, curaj, echilibru psihic) 


Câte probleme de natură juridică şi psihologică ridică probabilitatea 
magistraţilor ce constituie un complet de judecată de a avea opinie separată 
şi care este tensiunea intelectuală şi afectivă născute pe această 
problematică atât la nivelul actului de înfăptuire a justiţiei, cât şi la cel al 
individului angrenat în acest mecanism: în taberele pro şi contra ale 
literaturii de specialitate, ale mijloacelor mass-media şi, nu în ultimul rând, 
ale practicienilor, o demonstrează situația fluctuantă a calificărilor juridice 
şi, inevitabil, a soluţiilor pronunţate în perioada post-decembristă. 

In mod efectiv, orice schimbare de atitudine în pronunţarea unei 
soluţii ridică probleme psihologice inter- şi extrajudiciare, indiferent de 
natura procesului. 

Putem conchide că, în ultimă analiză, există şi un drept la intimă 
convingere, pe care se fundamentează posibilitatea judecătorului de a avea 
opinie separată. 

Problematica legată de aspectul opiniei separate îşi găseşte 
fundamentarea juridică în dispoziţiile de drept procedural. 

Legiuitorul impune ca hotărârea judecătorului să fie rezultatul 
acordului membrilor completului de judecată asupra soluțiilor date 
chestiunilor supuse deliberării. Dacă unanimitatea nu poate fi întrunită, 
hotărârea se ia cu majoritatea. 


motiv psihologic: „pentru ca judecătorii cu o experiență mai mare, deci cu o 
prestanţă faţă de ceilalți, să nu îi influențeze”. 

333 Se exemplifică prin studiul unor încheieri şi motivări de hotărâri în cauze 
complexe. (Din arhiva persnală a autorului — T.B.). 

Chestiunea supusă analizei capătă nuanţe ce incită la discuţii în 
momentul în care judecătorul care opinează pentru soluţia cea mai severă 
trebuie să se alăture celei mai apropiate de părerea sa. Prin lege se consacră 
această obligație a magistratului de a se circumscrie unui punct de vedere 
ce va apărea mai apropiat de cel invocat de el. Această obligaţie supusă 
unei analize mai atente poate da naştere la interpretări nu lipsite de 
„patimă”. 

Dacă încercăm o abordare psihologică, considerăm că un element de 
pornire îl va constitui buna-credinţă a judecătorului. 

Judecătorul (magistratul) trebuie să dea dovadă de profesionalism pe 
durata întregului proces şi, de asemenea, de bună credinţă. Supunerea lui 
numai legii trebuie dublată şi de latura morală a personalităţii sale. 

Doctrinele moderne de drept au dat diferite definiții bunei-credinţe, 
toate însă pornind de la cunoscuta maximă romană: Honeste vivere, 
alterum non laudare sum qui que tribunere. 

Având în vedere ideea fundamentală ce ne preocupă, respectiv buna- 
credință a magistratului, am preferat o definiţie analitică, pornind de la 
convingerea că o scurtă prezentare a laturilor conceptului bunei-credințe 
serveşte mai eficient deontologia activităţii de judecător şi ideea de justiţie. 


347 


Capitolul VIII 


EROAREA JUDICIARĂ. MECANISME ŞI IMPLICAȚII 
PSIHOLOGICE 


8.1. Punerea problemei 


Una din problemele cu consecințe grave în viaţa societăţii, în viaţa 
familiei şi la nivelul individului, este reprezentată de erorile judiciare. 

Imperfecţiunea organelor noastre de recepţie, existența unor elemente 
de diferenţiere sub raportul însuşirilor de percepție, memorare şi verbalizare 
de la un individ la altul, survenirea între momentul de recepție a 
informaţiilor şi cel al reproducerii, a unui coeficient de alterare a faptelor 
memorate datorită unei serii de factori, a prezumţiei contestabilă privind 
sinceritatea individului, precum şi marile dificultăţi ridicate de aprecierea 
bunei sau relei-credințe a unei persoane la momentul întocmirii unui act 
care serveşte ca probă, constituie, cu toate, aspecte de care judecătorul va 
trebui să ţină seama atunci când apreciază probele şi când deliberează. 

De aceea, ţinând seama de toate aceste posibilități de deviere de la 
realitate, se impune utilizarea, pe întreaga durată a administrării şi evaluării 
probelor a acelor procedee elaborate de practica judiciară, în cunoaşterea 
deplină a legităţilor psihologice, care să îngăduie judecătorului să identifice 
mai întâi, posibilităţile obiective sau subiective de eroare, să atenueze sau să 
înlăture apoi consecinţele factorilor de alterare a adevărului, cu alte cuvinte, 
să evalueze exact, în ansamblul probelor, veridicitatea. 

Toate aceste aspecte evidenţiate transferă întreaga dificultate asupra 
operaţiei finale legată de activitatea de apreciere a probelor. 

Cunoscând dispoziţiile legale potrivit cărora probele sunt lăsate la 
libera apreciere a completului de judecată, nu trebuie pierdut din vedere că 
răspunderea care incumbă judecătorului este mare şi are implicaţii asupra 
hotărârii pe care o va pronunţa. 

Complexitatea activităţii de înfăptuire a justiţiei — de la activitatea 
organelor de poliție, a parchetelor şi până la activitatea instanțelor 
judecătoreşti — problemele ridicate pe parcursul acestei activități pot, în 
concurs cu anumite împrejurări, să determine erori judiciare. 

In sens filosofic, prin eroare înţelegem concluzia care, datorită 
limitelor cunoaşterii, observaţiei superficiale, experimentului organizat în 
mod defectuos, nerespectării legilor logice, nu reflectă adevărat, veridic, 
realitatea obiectivă. 

Prin eroare judiciară înțelegem perceperea, interpretarea, 
sancţionarea greşită, cu bună- sau rea-credinţă, a datelor faptice şi 
juridice ridicate în cadrul procesului de înfăptuire a justiţiei. 


8.2. Erori judiciare — scurt istoric 


Romanii apreciau ca esenţiale pentru un contract trei elemente: 
obiectivul, consimțământul şi capacitatea. 

Printre cauzele care duc la inexistența consimțământului face parte şi 
eroarea. 

Eroarea este înțelegerea greşită a unor împrejurări. Uneori, când nu 
poartă asupra unor aspecte ce prezintă interes pentru părți, eroarea nu 
produce nici un efect asupra contractului, alteori însă, duce la inexistența 
acestuia. Următoarele cazuri de eroare atrăgeau nulitatea contractului: error 
in negatio, error in persona, error in corpore şi error in substantia. 

Error in negatio (eroarea asupra naturii actului juridic) apare 
atunci când o parte intenţionează să încheie un anumit contract, iar cealaltă 
parte, crede că este vorba de o altă operaţiune juridică. 

Error in persona (eroarea asupra identităţii persoanei) se produce 
atunci când o parte crede că a încheiat contractul cu o anumită persoană şi, 
în realitate, l-a încheiat cu altcineva. 

Error in corpore (eroarea asupra identităţii lucrului), se produce 
când o parte crede că obiectul material al contractului este un anumit lucru, 
iar cealaltă parte crede că este vorba de alt lucru. 

Error in Substantia (eroare asupra calităţilor esenţiale ale 
lucrului) apare atunci când o parte crede că a dobândit un lucru făcut dintr- 
o anumită materie şi în realitate dobândeşte un lucru făcut din altă materie. 

La romani, ca şi în majoritatea legislaţiilor moderne, nu se 
reglementa eroarea judiciară — determinată de greşita interpretare şi aplicare 
a legii, de apreciere greşită a probelor. 

De lege ferenda se impune adoptarea unui sistem sancţionator care să 
protejeze justiţiabilii de posibilele erori, să le deschidă calea la despăgubiri 
din partea statului (în calitatea lui de comitent care răspunde pentru fapta 

prepusului) să asigure o mai mare credibilitate în obiectivitatea şi 
imparțialitatea magistraţilor. 

Desigur că în măsura în care se reține reaua intenţie în interpretarea şi 
aplicarea legii, în aprecierea probelor — fapta va îmbrăca forma unor 
infracțiuni (abuz de serviciu, purtare abuzivă, luare de mită, primirea de 
foloase necuvenite, trafic de influenţă etc.) sancţionate ca atare 334, 


334 AFACEREA ASLAN 

În camera unui hotel din Bucureşti, un maior îşi pusese capăt zilelor 
împuşcându-se în cap. Pe noptiera de lângă pat, sinucigaşul lăsase două scrisori şi 
un pistolet... 

Şi în seara zilei de 27 aprilie 1932, comisarul Constantin Țurai a fost din nou 
primul criminalist sosit la locul faptei, în strada Pictor Romano nr. 17, unde avusese 
loc un asasinat... 

Victima, Sofia Aslan, o femeie în vârstă, dar în plină putere, fusese găsită 
împuşcată în dormitorul ei, în jurul orei 22,00. Muribunda, la cererea fiului acesteia, 
Gheorghe Aslan, care chemase salvarea, fusese transportată la Spitalul 
Brîncovenesc, unde însă murise imediat fără a mai putea vorbi. 

Din relatările soţului victimei, Teodor Aslan, fost director al Senatului şi fost 
funcţionar în serviciul Băncii Generale, acum pensionar, reieşea că, în seara zilei de 
27 aprilie 1932, după ce împreună cu soţia şi fiul lor, Gheorghe Aslan, în vârstă de 
28 de ani, au luat masa în sufrageria de la parter, s-au dus cu toţii în odăile de 
culcare care se aflau la etajul clădirii. 

Bătrânul Teodor Aslan, care dormea separat de soția sa, a arătat cum la scurt 
timp după terminarea mesei de seară, în timp ce dânsul, fiul şi soţia se retrăseseră în 
camerele lor de culcare, a auzit un strigăt şi nişte împuşcături ce veneau din camera 
soţiei. 

Ducându-se să vadă ce s-a întâmplat, a constatat că uşa dormitorului acesteia 
era închisă cu cheia pe dinăuntru şi că în încăpere se auzeau gemete. 

Bătrânul Aslan a mai arătat că sertarele biroului din camera căpitanului 
Gheorghe Aslan fuseseră sparte şi pe jos în cameră s-a găsit un ciocan a cărui coadă 
de lemn era ruptă în bucăţi. Într-unul din sertarele forțate şi deschise se găsea un 
revolver, pe care spărgătorul nu l-a luat. 

Dânsul credea că autorul faptei s-a strecurat din vreme în dormitorul 
victimei, unde a stat ascuns după uşă. După ce victima a intrat şi a închis uşa, a 
atacat-o întrebând-o de ascunzătorile în care ţine depozitați banii şi bijuteriile. La 
riposta energică a victimei a fost nevoit s-o împuşte şi să-şi asigure scăparea. 

La rândul său, căpitanul Gheorghe Aslan relata că, după terminarea mesei, s- 
a dus în dormitor, dar nu a rămas pentru a se odihni ci, luându-și paltonul, a ieşit la 
o scurtă plimbare prin împrejurimi, încuind poarta la părăsirea imobilului. 

După vreo jumătate de ora s-a întors acasă, unde, spre surprinderea lui, a 
găsit poarta deschisă. Când a urcat la etaj a constatat că mama lui este în agonie şi a 

luat urgent măsurile ce s-au impus. 

Cazul era de o complexitate extremă, iar cercetarea criminalistică hotărâtoare 
pentru emiterea de ipoteze corecte şi justa soluţionare a speţei. 

Tânărul Constantin Țurai se afla în faţa unei probe dificile. 

Pentru început, în lipsa cadavrului care fusese depus la morgă, realiza 
interpretarea urmelor de sânge şi a celor lăsate de pătrunderea proiectilelor în 
imobil şi pereţii unde se petrecuse crima. 

O a doua etapă necesară lămuririi tuturor aspectelor a fost aceea a 
examinării, împreună cu medicul legist, a îmbrăcămintei victimei şi a urmelor lăsate 
de fiecare glonţ în corpul acesteia, precum şi a modului de dispunere a orificiilor de 
intrare şi ieşire. 

În sfârşit, considera necesară revederea încă o dată a câmpului faptei, pentru 
a corobora datele obţinute cu condiţiile reale în care au avut loc tragerile, direcţiile 
şi distanţele de la care se trăsese. 

Intenţia tânărului comisar criminalist era ca în lumina datelor autopsici să 
găsească proiectilele ricoşate din corp, care împreună cu cele recoltate din 
organism, să poată constitui un set de proiectile de comparat cu cele ce se vor fi 
dobândit prin trageri experimentale cu armele ce vor fi incriminate la cercetările 
ulterioare. 

Pentru prima dată în criminalistica română se pune problema identificării 
armei cu care s-a tras. Constantin Țurai intuia acest lucru şi se pregătea ca atare. 

Pentru investigaţiile privind căutarea celorlalte urme digitale, palmare, 
precum şi a altor urme lăsate de autor, Țurai a revenit de nenumărate ori în câmpul 
faptei, marcând urmele descoperite în vederea fotografierii şi ridicării lor prin 
pelicule. 

Cercetările şi investigaţiile au demarat în trombă, progresele cercetărilor 
criminalistice trezind o serie de întrebări. lată, de exemplu, faptul că pe pantofii 
albi, cu vârfurile maron pe care îi purtase Gheorghe Aslan, Țurai a descoperit urme 
fine de sânge ce păreau a fi fost pulverizate dintr-o arteră proaspăt secționată. S-a 
explicat acest fenomen prin aceea că ele ar fi putut fi create cu ocazia ridicării 
muribundei şi transportării acesteia la spital. 

În acelaşi timp, după cercetări extrem de minuţioase, Țurai s-a pronunţat cu 
certitudine asupra faptului că în afara urmelor digitale ale defunctei Sofia Aslan şi 
ale fiului ei Gheorghe Aslan, în încăperile în care operase autorul crimei nu s-au 
mai găsit şi alte categorii de urme. De ce oare? Nimeni nu poate şti care ar fi fost 
cursul ulterior al cercetărilor, cert este faptul că vulpoii judiciarului au dat de o 
urmă pe care conform obiceiului s-au grăbit să o exploateze cât era „caldă”. Luând 
în vizor toţi spărgătorii cu mod de operare deosebit s-a ajuns în cele din urmă la Ion 
Ştefănescu. Despre acest spărgător, inspectorul Frînculescu de la judiciar aflase 
prin „bună-voinţa” aşa-zisului „Picu” (hoţ aflat în detenţie şi fost tovarăş de fapte 
cu bănuitul) că încă din 1931 luaseră în vizor o casă „de făcut” pe str. Pictor 

Romano şi care în mod cert era casa lui Aslan. 

Totodată, Picu a arătat inspectorului Frînculescu că Ion Ştefănescu se afla 
permanent în posesia unui pistol mic de calibru 6,35 mm pentru a face uz de el la 
nevoie. 

Probele în acuzarea lui Ion Ştefănescu încep să se strângă. Se afla aşadar 
faptul că „pontul” de „a face” casa Aslan îi fusese dat acestuia de fiica spălătoresei 
distinsei familii, care de altfel, recunoaşte că purtaseră discuţii asupra loviturii. 
Bomba dosarului rezidă însă în aceea că de la locul faptei se ridicase un fular de 
culoare albă, pătat de sânge, care este recunoscut a fi aparţinut lui Ion Ştefănescu. 

In final, Ion Ştefănescu recunoaşte comiterea faptei în scop de jaf... 
pierderea fularului la locul faptei, luarea pontului de la fiica spălătoresei, spargerea 
sertarelor, însuşirea a 3600 lei, rezistenţa victimei şi împuşcarea acesteia cu 
pistoletul găsit asupra sa... 

Toate bune, lux de probe, inclusiv recunoaşterile detaliate ale autorului. 
Expertiza balistică, la care "Țurai ţinea nespus de mult, iată devenea aproape de 
prisos. 

Şi totuşi, Constantin Țurai se apucă de treabă. Studiase şi cunoştea perfect 
metoda de identificare a armelor de foc a profesorului V. Balthazar (1922/1923), 
profesor de medicină legală la Facultatea din Paris. Experimentase posibilitatea 
imprimării, în bune condițiuni, a succesiunii ghinturilor aflate pe proiectil cu 
ajutorul foiţei de staniol. Studiase temeinic cea mai competentă lucrare la vremea 
sa, şi anume „Expertiza armelor de foc” a profesorului de medicină-legală Wulfried 
Derome — Montreal 1929, însuşindu-şi temeinic tehnicile privind identitatea armei 
atât cu ajutorul proiectilelor trase, cât şi cu ajutorul tuburilor arse găsite la faţa 
locului. 

După o muncă tenace de cercetare, fotografierea şi comparaţia sub 
microscop a tuburilor şi proiectilelor în litigiu cu cele de comparaţie, tânărul 
criminalist realiza pentru prima dată în poliția tehnico-ştiinţifică română un raport 
de expertiză balistică cu concluzii stupefiante în derularea dosarului în curs: 
tuburile şi proiectilele recoltate în crima comisă prin împuşcarea cu arma de foc a 
victimei Sofia Aslan nu au fost trase şi nu provin de la pistoletul cal. 6,35 mm găsit 
asupra lui Ion Ştefănescu şi cu care acesta afirma că împuşcase victima. Inspectorul 
Frînculescu, deloc surprins, considera însă că valoarea acestor concluzii este 
derizorie din moment ce autorul însuşi mărturisise comiterea faptei, iar pistolul era 
cal. 6,35 mm la fel ca şi proiectilele extrase din trupul victimei. 

Instrucţia odată terminată, spărgătorul Ion Ştefănescu, zis „Tata Moşu”, a 
fost trimis în judecata Curţii cu Juri a Capitalei, care pe baza probelor dosarului şi a 
martorilor audiaţi (cu toată negarea faptei, în instanţă, de către inculpat), l-a 
condamnat la 25 ani muncă silnică pentru crima comisă. 

Avocatul Henry Meitani a făcut o apărare strălucită, demonstrând 
şubrezeniile depoziţiilor martorilor acuzării, punând la îndoială buna lor credinţă, 

dat fiind faptul că erau recrutaţi din lumea infractorilor şi a concubinelor acestora. 

Ce păcat însă, că în strălucita pledoarie, nu au fost aduse în faţa instanţei nici 
o problemă legată de urmele găsite la fața locului (stropi de sânge, amprente 
papilare etc.) şi, mai ales, nu s-a replicat în nici un fel în legătură cu concluziile 
raportului de expertiză balistică, care excludeau faptul că arma crimei ar fi fost cea 
găsită asupra lui Ion Ştefănescu. 

Epilog: 

Condamnatul săvârşise aproape patru ani de ocnă când destinul a dat un curs 
fericit amărâtelor de zile pe care avea să le mai trăiască... 

În camera unui hotel din Bucureşti, un maior îşi pusese capăt zilelor 
împuşcându-se în cap ... Sinucigaşul nu era nimeni altul decât Gheorghe Aslan, 
mai vechea noastră cunoştinţă. Întins pe pat, cu faţa în sus, mai avea încă în mâna 
dreaptă un pistolet calibru 6,35 mm. 

Pe noptieră, lângă pat, sinucigaşul lăsase două scrisori prin care mărturisea 
că el a fost acela care o împuşcase pe mama sa Sofia Aslan, în noaptea de 27 aprilie 
1932, rugând autoritățile să întreprindă demersurile necesare pentru punerea în 
libertate a spărgătorului Ion Ştefănescu, care nu era autorul crimei pentru care a fost 
judecat şi condamnat. 

De prisos să mai consemnăm în acest final că rezultatul noii expertize 
balistice demonstra categoric: Gheorghe Aslan se sinucisese cu acelaşi pistolet 
cal. 

6,35 mm pe care îl folosise cu patru ani în urmă la uciderea mamei sale. 

Prin ignoranța vremurilor şi împotriva vicisitudinilor de tot felul, tânărul 
comisar de poliţie, expert criminalist, Constantin Țurai, începuse să-şi facă temeinic 
drum. 

Eroarea: 25 ani muncă silnică la care a fost condamnat Ion Ştefănescu, zis 
Tata Moşu. 

Sursele erorii: o mixtură de disfuncţii. 

Ancheta nu sesizează şubrezeniile depozițiilor şi nu pune la îndoială buna- 
credinţă, extrapolată pripit. 

Judecata nu clarifică chestiuni fundamentale, nu controlează probele, 
ignorând expertiza balistică, lipsa experimentului judiciar. 

Apărarea: nu fructifică raportul de expertiză balistică. 

Probe în acuzare: 

Declaraţia lui Picu: 

Faptul că numitul Picu dezvăluie intenţia lui Ion Ştefănescu de a comite 
o spargere împreună cu el pe str. Pictor Romano, casa Aslan; 

Faptul că Ion Ştefănescu se află permanent în posesia unui pistol mic, 
cal. 6,35 mm; 

Declarația fiicei spălătoresei: 

Faptul că ea fusese aceea care dăduse „pontul” şi că se purtase discuţii 
asupra modului de operare; 

8.3. Problematica erorii judiciare în drept. 
Problematica psihologică a intimei convingeri 


Error humanum est spune un vechi dicton latin şi ființa omenească, 
plină de păcate, îşi însuşeşte critic şi acest mic amănunt: de a se fi aflat în 
eroare, la un anumit moment şi într-o anumită situaţie, de a fi „căzut” în 
greşeală, cum ar spune filosoful, pur şi simplu de a-şi fi reprezentat în mod 
eronat situaţia de fapt. 

Dictoanele, în general, concentrează o stare de fapt, o tensiune 
oarecare şi, datorită laconismului lor esenţial, au valoarea unui argument, 


Declaraţia lui Ion Ştefănescu: 

Fularul recunoscut ca aparținându-i; 

Luarea pontului; 

Recunoaşterea comiterii faptei în scop de jaf — 3600 lei; 

Spargerea sertarului; 

Impuşcarea victimei cu pistoletul găsit asupra sa. 

Probe în apărare: 

Avocatul Henry Meitani 

1.  Şubrezenia depozițiilor martorilor acuzării, confirmă fapte colaterale, 
nu directe; 

Putea să fie luat „pontul”, să fie pus la cale modul de operare, dar fapta 
să o fi făcut alţii (în lumea interlopă sunt lucrate frecvent ponturi comune); 

Fularul putea fi un element pe care membrii familiei Aslan să nu-l 
recunoască ca atare, iar Ion Ştefănescu să fi avut un fular asemănător sau chiar 
identic. 

2. Îndoieli asupra bunei-credinţe a martorilor: 

recrutaţi din lumea interlopă şi a concubinelor acestora (profilul moral 
şi interese dubioase); 

„Picu” era în detenţie, avea interese, nu era liber, ci constrâns. 

Chestiuni de clarificat: 

pe pantofii albi cu vârfurile maron, pe care-i purtase Gheorghe Aslan, 
comisarul Țurai descoperise urme fine de sânge care păreau a fi pulverizate dintr-o 
arteră proaspăt secționată; 

în afara urmelor digitale ale defunctei Sofia Aslan şi ale fiului ei 
Gheorghe Aslan, în încăperile în care operase autorul crimei, nu s-au mai găsit şi 
alte categorii de urme (digitale, şterse ...); 

concluziile expertizei balistice: tuburile şi proiectilele recoltate în crima 
comisă, prin împuşcarea cu arma de foc a victimei Sofia Aslan, nu au fost trase şi 
nu provin de la pistoletul cal. 6,35 mm, găsit asupra lui Ion Ştefănescu şi cu care 
acesta afirma că împuşcase victima — acelaşi calibru, elemente traseologice 
distincte, excludere. 

practic a unei scuze, într-un „dialog” al greşelii, invocate de cel care a greşit 
şi care simte nevoia să se apere. 

Dar undeva, de cealaltă parte, s-a produs ireparabilul, frustrarea 
nedreptăţii provocate de eroare, percepută în funcție de structura 
caracterială a individului, iar în plan obiectiv s-au produs distorsiuni, abateri 
de la normal, ceva ce a fost fără să fi trebuit să fie. 

În momentul în care individul pretinde încălcarea unui drept 
subiectiv al său, pătrunde în mecanismul instituţionalizat al Justiţiei statale, 
în plin câmp al dreptului obiectiv. Eroarea apare şi aici inerentă naturii 
omeneşti, alterând raporturile interumane prestabilite. Eroarea de fapt este 
scuzabilă în Drept, în măsura în care sunt reparabile consecinţele sale, iar 
sancţiunea merge de la anularea actelor săvârşite din eroare în timpul 
persistenței erorii, până la totala disculpare a individului generator al erorii 
şi la restabilirea situaţiei anterioare. Eroarea creează aparenţa bunei-credinţe 
şi o rezumă, restabilirea situaţiei anterioare şi repararea prejudiciului fiind, 
într-un fel, şi o „primă” acordată bunei-credinţe, principiu moral deosebit 
de important în Drept. 

Acest mod de a privi lucrurile este specific dreptului privat, în special 
celui civil, bazat pe egalitatea şi independența participanților, persoane 
fizice, la raporturile care formează obiectul acestui domeniu al dreptului. 

Eroarea „judiciară” ţine de domeniul dreptului penal ca ramură a 
dreptului public, cu reguli specifice, în care intervine statul ca apărător al 
interesului public. Intrăm într-un domeniu „mai serios” al dreptului, prin 
consecinţele grave pe care le antrenează, în special în plan psihic, ţinând de 
imprevizibil şi, mai ales, de ireparabil. Practic, accentul cade pe relația 
judecător — inculpat, al căror rol se schimbă față de cel jucat până în 
momentul pronunțării hotărârii: judecătorul trece în prim plan, el este în 
acelaşi timp şi subiect pasiv, în mintea căruia se produce greşita 
reprezentare a situaţiei de fapt, a realităţii obiective, şi subiect activ, 
generator a ceea ce se numeşte „eroare judiciară”, adică el dispune 
condamnarea pe nedrept a inculpatului, deoarece nu el a săvârşit fapta. 
Inculpatul se transformă din acuzat în victimă, el trebuind să suporte 
consecinţele unei fapte pe care nu a comis-o. 

De fapt, eroarea judiciară ca atare, se poate califica abia în momentul 
descoperirii şi condamnării adevăratului făptuitor, până atunci hotărârea de 
condamnare definitivă are o valoare relativă de adevăr, fiind executabilă ca 
atare. 

Punctul central al discuţiei despre eroarea judiciară este, aşadar, 
mecanismul formării convingerii intime a judecătorului, eronată datorită 
insuficienţei probatoriului administrat sau ignorării anumitor probe 

esenţiale pentru stabilirea adevărului, dar bazată în principal pe buna sa 
credință, pe convingerea că soluţia sa este cea corectă, corespunzătoare 
situaţiei de fapt şi de drept. Buna sa credinţă este şi premisa nesancţionării 
judecătorului pentru provocarea erorii judiciare, el având dreptul la intima 
convingere, adică dreptul de a aprecia liber, conform conştiinţei sale, cauza, 
şi de a se pronunţa ca atare, drept conferit de lege ca o „primă de încredere” 
în judecata şi conştiinţa magistratului, legea lăsând soluţionarea cauzei „la 
luminile şi înţelepciunea judecătorului”. 

Reaua-credință a magistratului în soluționarea cazului excede 
problema convingerii intime, ca motivaţie psihologică a pronunțării 
hotărârii. Judecătorul nu mai este subiectul pasiv al erorii de fapt, el 
provoacă sau cel puţin acceptă producerea erorii judiciare, atitudinea sa 
psihică ţinând de domeniul intenţiei. El a ignorat total, cu bună ştiinţă, 
probatoriul administrat în cauza care conducea la concluzia nevinovăţiei 
inculpatului sau a cunoscut caracterul său fals, contrafăcut, pronunţând 


totuşi o hotărâre de condamnare a inculpatului "**. 


35 CAZUL SACCO — VANZETTI 

24 decembrie 1919, Bridgewater, în apropiere de Boston, SUA. Un 
autoturism marca Buick blochează calea unui camion ce transporta suma de 30.000 
dolari, salariile pentru muncitorii unei fabrici de încălțăminte. Din autoturism 
coboară 3 bărbaţi înarmaţi care nu reuşesc, totuşi, să oprească camionul. 

15 aprilie 1920, South Braintree, tot în apropiere de Boston, SUA. Doi 
indivizi necunoscuţi îi împuşcă pe doi salariaţi ai unei fabrici de încălțăminte şi le 
sustrag suma de 30.000 dolari, salariile lucrătorilor. Tâlharii dispar cu un 
autoturism marca Buick. Observațiile martorilor nu sunt elocvente, se contrazic. La 
sediul poliţiei se primeşte un telefon anonim prin care se dă un indiciu. Se fac 
cercetări. În absenţa celui denunțat de către telefonul anonim, un anume Coacci, de 
origine italiană, poliţiştii iau urma unor apropiați ai acestuia. Nicola Sacco şi 
Bartolomeo Vanzetti sunt arestaţi sub acuzația de participare la al doilea atac şi, 
respectiv la ambele atacuri (Vanzetti). Cei doi sunt emigranți italieni, ambii sunt 
membri ai mișcării anarhiste, mişcare deloc agreată în SUA. În baza unor probe 
irelevante şi insuficiente, beneficiind şi de serviciile unei apărări foarte slab 
pregătite şi ineficiente, cei doi acuzaţi sunt condamnaţi la moarte pentru asasinat de 
gradul întâi. Deşi opinia publică din America şi Europa li se alătură celor doi, 
aceştia sunt executați după mai mult de şase ani de aşteptare. 

După 50 de ani de la moartea celor doi, în urma efectuării unor noi anchete, 
contraanchete şi expertize s-a putut dovedi nevinovăția acestora. La 20 iulie 1977 
s- a pronunţat reabilitarea lor oficială şi s-a proclamat ziua de 20 iulie, zi de 
amintire în întreg statul Massachusetts. 

Date rezultate din cercetarea la fața locului: 

- Şoferul camionului atacat în prima acţiune declară că agresorii erau trei. 
Unul dintre ei era înalt, brunet şi purta o mustață foarte deasă. Ei foloseau un 
autoturism Buick. 

- Al doilea atac — maşina folosită aici era aceeaşi cu cea din primul atac. Cele 
şase gloanţe trase asupra victimelor au fost marcate de către medicii legişti. 
Singurul glonţ mortal care a atins-o pe una dintre victime a fost notat cu un „III? 
roman. În cele din urmă totul va depinde de el. 

- Atât Sacco, cât şi Vanzetti purtau asupra lor arme. 

Erori de interpretare — disfuncţii în exigenţele de competenţă 

1. Faptul că cei doi acuzați sunt membrii ai mişcării anarhiste nu este o 
garanţie că cei doi au comis cele două atacuri; 

2. Lipsa alibiului pentru cele două atacuri al lui Vanzetti este doar un indiciu, 
dar nu şi o garanţie că el ar fi comis faptele; 

3. Faptul că acuzaţii şi-au învăţat depoziţiile pe dinafară, ei neputând vorbi 
bine limba engleză nu înseamnă că ei sunt nesinceri; 

4. Disfuncţii în exigenţele de competenţă ale avocaţilor apărării: absenţa 
capacităţii de persuasiune, comunicare redusă, lipsă de argumentare — participare la 
şedinţe, practic, inexistentă. 

Efecte psihologice de distorsiune a intimei convingeri 

Rea-credinţă datorată: 

1. efect Halo — apartenenţa celor doi acuzaţi la mişcarea anarhistă; 

2. efect Halo — condamnarea lui Vanzetti la 12 ani închisoare pentru primul 
atac a încurajat instanţa în condamnarea celor doi şi pentru cel de-al doilea atac; 

3. judecătorul Webster Thayer, preşedintele completului, era un magistrat 
integru, dar era un om al tradiţiei, ieşit dintr-o veche familie americană, un puritan 
care cu greu i-ar putea înțelege pe imigranții încă slab integrați, oameni care 
vociferează, care gesticulează, latini („Marile crime ale istoriei” — Bellemare 
P., Nahmias, J-F, p. 11); 

4. confuzia produsă de numeroasele expertize balistice care nu au avut 
concluzii foarte clare; 

5. confuzia produsă de mărturiile care nu erau prea clare. 

Subiectivism al corpului de jurați datorat faptului că selecționarea lor s-a 
făcut din oficiu, împotriva voinţei lor. 

Ienoranţă: 

1. a negării faptelor de către acuzaţi, chiar şi pe scaunul electric; 

2. a faptului că deşi Vanzetti a fost acuzat că şofa Buick-ul în cele două 
atacuri, acesta nu ştia să conducă. 

Inculpatul devine, după cum am mai spus, din acuzat victimă, fiind 
uneori, în cazul relei credințe a magistratului, antecondamnat încă din faza 
urmăririi penale, în care se adună probatoriul cauzei. Se încalcă astfel, în 
mod flagrant, principiul prezumției de nevinovăție, care funcționează în 
favoarea inculpatului până în momentul pronunțării hotărârii de către 
instanţa de judecată, singura în măsură să aprecieze vinovăția sau 
nevinovăția acestuia. Incălcarea acestui principiu înseamnă nu numai 
lipsirea învinuitului sau inculpatului de un drept al său fundamental în 
procesul penal, ci şi inducerea pentru inculpat a unei stări de teroare, de 
tensiune psihică, acesta realizând că probatoriul cauzei îi este nefavorabil, 
rechizitoriul susținând vinovăția sa, deşi el se ştie nevinovat. Individul 
simte că i s-a făcut o nedreptate şi resimte acest lucru mai mult decât ca o 
simplă frustrare, ci ca pe un complot împotriva sa, el se simte prins în 
mecanismul judiciar statal şi strivit fără nici o putere de apărare. Este un 
moment critic, de ruptură, care intră în sfera ireparabilului. 

Trebuie amintită însă şi posibilitatea reparării prejudiciului suferit în 
urma condamnării pe nedrept, de către inculpat, posibilitate conferită de 
lege (art. 504 şi urm. C.p.). 

Practica judiciară a mers pe principiul „reparării atât a consecinţelor 
negative patrimoniale, cât şi morale suferite de o persoană ca urmare a 
faptei ilicite, săvârşită de o altă persoană, sau alte suferinţe de ordin psihic” 
(Decizia C.S.J. — Secţia civilă nr. 1995/29.10.1992). 

In completarea legislaţiei interne, art. 50 din Convenţia Europeană a 
Drepturilor Omului ratificată şi de România, prevede posibilitatea acordării 
„părților lezate, o reparație echitabilă”, înțelegând prin aceasta atât 
acoperirea prejudiciului material, cât şi moral, bineînţeles în măsura în care 
se poate vorbi de o „reparare”, în adevăratul sens al cuvântului, a 
prejudiciului moral, iar acesta poate fi evaluat în bani". 


Concluzie: 

Prezentarea defectuoasă a apărării a contribuit la acuzarea celor doi. 
Introducerea procesului pe terenul politic, act realizat de către apărare, a reprezentat 
practic, condamnarea propriilor clienți. De aici influenţa politică s-a impus, fiind 
posibilă producerea erorii judiciare. 

336 AFACEREA DREYFUS 

În 1894, Ministerul de Război Francez ajunge la concluzia că documente 
secrete sunt comunicate serviciilor germane de informații. Pentru a stabili filiera, 
serviciul francez de informații a plasat o agentă, o femeie de serviciu la 
Ambasada Germană. Misiunea agentei era de a recupera toate hârtiile pe care le 
va găsi în coşurile de hârtii sau sobele ambasadei. 

La 25 septembrie 1894, printre hârtiile remise se află şi dovada pertinentă că 
în Statul Major General Francez se află un trădător. Documentul va purta 
denumirea „Borderou”. Bănuielile s-au concentrat prea repede asupra lui Dreyfus. 
Principalul indiciu împotriva lui Dreyfus era asemănarea dintre scrisul acestuia şi 
cel de pe borderou. Probele administrate în cauză erau atât de inconsistente şi 
precare, încât dacă nu ar fi existat o campanie dezlănţuită de presa antisemită, 
acesta nu ar fi fost condamnat. 

Organul de cercetare a urmărit o singură pistă. S-a pornit de la ideea greşită 
potrivit căreia datele nu puteau fi furnizate decât de un ofiţer de stat major stagiar 
care avea acces la birourile de la care proveneau documentele. 

La 10 octombrie 1894, rezultatele anchetei provizorii sunt comunicate. 
Conducerea armatei se întruneşte pentru a decide dacă Dreyfus trebuie trimis în 
judecată pentru înaltă trădare. Se cade de acord asupra necesităţii de a se lua în 
prealabil avizul a doi grafologi: Gobert — care a arătat că scrisul poate aparţine 
şi altei persoane decât a lui Dreyfus — şi Bertillon — care a fost categoric în a 
atribui scrisul de pe borderou lui Dreyfus, argumentând că asemănările şi 
deosebirile dintre scrisul lui Dreyfus şi cel de pe borderou sunt o probă 
indiscutabilă a vinovăţiei, deoarece în cazul deosebirilor şi-ar fi putut modifica 
deliberat scrisul pentru a nu fi recunoscut. 

Dreyfus este arestat de Ministerul de Război. Este pus să scrie sub dictare 
frazele de pe borderou şi i se sugerează că soluția optimă este să se sinucidă. 
Dreyfus îşi declară nevinovăția şi susţine că vrea să dovedească acest lucru. 

Maiorul Paty, care a instrumentat cauza, atrage atenţia asupra fragilității 
probelor care obligă la măsura achitării. Cu toate acestea, Dreyfus este trimis în 
judecată pentru delictul de înaltă trădare. În timpul procesului, singura probă a 
acuzării, raportul expertului Bertillon a fost concludent înlăturat de apărare. Au fost 
prezentate acte secrete, neaduse la cunoştinţa nici a apărării şi nici a acuzării. Un act 
provenea de la ataşatul militar italian, era adresat ataşatului militar german şi făcea 
menţiuni la planurile furnizate de un anume D. Tribunalul l-a identificat cu 
Dreyfus. Al doilea înscris era o telegramă cifrată adresată de ataşatul militar italian 
şefului său de stat major, prin care solicita o dezminţire că Dreyfus ar fi avut relații 
cu el. Înscrisul a fost interpretat tendenţios. În baza acestor elemente, Dreyfus a fost 
condamnat la deportare pe viaţă şi degradare. 

Recursul este respins, iar la 13 aprilie 1895, Dreyfus este îmbarcat şi 
transportat pe Insula Diavolului unde rămâne până în 1899, supravegheat în 
permanenţă şi maltratat. 

După deportare, familia căpitanului susţinută de câţiva ofiţeri şi unele ziare 
ale vremii au declanşat o campanie de reabilitare. Acestora li se alătură şi Emile 

Zola prin ziarul său. 

La 1 martie 1896 este interceptată o telegramă a ataşatului militar german 
adresată maiorului E., din al cărei conţinut reiese că E. furniza Ambasadei Germane 
informaţii secrete. Cercetarea destinatarului telegramei, examinarea scrisului 
acestuia, identic cu cel de pe borderou, conduce spre adevăratul trădător — maiorul 
Esterhazy, ofițer de informaţii din armata franceză. 

Încercările de a restabili adevărul se izbesc de rezistenţa îndârjită a celor care 
au contribuit, unii de bună-credinţă, iar alții intenţionat, la grava eroare judiciară. 

La 4 decembrie 1897, Consiliul de război începe instrucţia în afacerea E. E. 
este achitat. 

Ofiţerul care instrumentase cauza trimite o scrisoare deschisă preşedintelui 
Consiliului de Miniştri, prin care arată că este în măsură să dovedească autorităţilor 
că două din documentele citate în Cameră şi datate din 1894, nu au legătură cu 
Dreyfus, iar al treilea document este fals. Ofiţerul este arestat. 

La 26 septembrie 1898, Ministerul Justiţiei sesizează Curtea de Casaţie cu o 
cerere de revizuire a procesului Dreyfus. E. este compromis prin probele 
descoperite la anchetă şi părăseşte Franţa. 

La 3 iunie 1899, Curtea de Casaţie, în secţii reunite, hotărăşte în unanimitate, 
casarea sentinței cu condamnarea lui Dreyfus. Acesta este readus în Franţa. 
Hotărârea tribunalului a fost neaşteptată şi surprinzătoare. Dreyfus este declarat 
vinovat. 

La 12 iulie 1906, Curtea de Casaţie este din nou sesizată. La 20 iulie 1906, 
afacerea Dreyfus se închide definitiv. Alfred Dreyfus va fi definitiv reabilitat, 
reintegrat, avansat şi decorat cu „Legiunea de Onoare”. Se terminase, în sfârşit, 
un proces care a zdruncinat din temelii societatea şi statul francez. 

Rezumatul procesului: 

Eroarea: Deportarea pe viaţă şi degradarea. 

Sursele erorii: Un concurs de nereguli. 

Ancheta: 

nu constată şubrezenii, nici probe, borderou; 

organul de cercetare a urmărit o singură pistă; 

punctul de plecare în investigaţie a fost greşit; 

trădătorul este ofiţerul de stat major stagiar, pentru că numai stagiarii 
aveau acces la documentele respective. 

Judecata: 

nu lămureşte aspecte importante, nu controlează veridicitatea probelor 
şi nu pune la îndoială buna-credinţă a celor care le-au furnizat; 
interpretează greşit documentele secrete aduse ca probă (D. nu 

8.4. Surse de distorsiune psihologică implicate în erorile judiciare 


înseamnă neapărat Dreyfus); 
se desfăşoară sub imperiul presiunii opiniei publice potrivnice evreilor. 
Apărarea: 

nu consolidează netemeinicia, falsitatea aprecierilor grafologice asupra 
borderoului. Nu solicită o expertiză suplimentară; 

ce alți ofiţeri aveau acces sau erau interesaţi în furnizarea de documente 
secrete; 

raționamentul greşit al grafologului; 

reaua-credință a celor implicaţi în cercetarea cazului şi a celor care 
aveau cunoştinţe de nevinovăția lui Dreyfus; 

măsura în care presiunea mass-media a influenţat hotărârea luată. 

Probe în acuzare: 

faptul ca borderoul avea pe el menţiuni scrise asemănătoare cu scrisul 
lui Dreyfus; 

1. Declaraţia grafologului Bertillon: 

Raționamentul greşit potrivit căruia asemănările şi deosebirile dintre 
scrisul lui Dreyfus şi cel de pe borderou atestă vinovăția, pentru că în cazul 
deosebirilor, Dreyfus şi-ar fi modificat deliberat scrisul pentru a nu fi recunoscut; 

2. Înscrisurile secrete prezentate instanței: 

D. nu înseamnă Dreyfus; 

Solicitarea de a arăta că Dreyfus nu a avut relaţii cu ataşatul militar 
italian a fost interpretată ca vinovăția aparatului militar italian de a apăra un agent. 

În recurs: 

Instanţa persistă în eroare; 

Consiliul de Miniştri dispune, incorect, măsura arestării ofițerului care a 
instrumentat cauza şi a afirmat că poate dovedi că cele două documente secrete nu 
au legătură cu Dreyfus, iar al treilea este fals. 

Probe în apărare: 

Şubrezenia afirmației grafologului; 

Interpretarea univocă a documentelor secrete susceptibile de cel puţin 
două interpretări; 

Efectul Halo: specialist grafolog egal cunoscător sigur, proba 
incontestabilă; 

În recurs: 
Greşita interpretare a documentelor care au stat la baza condamnării; 
Reaua-credinţă în luarea în considerare a noilor aspecte relevante. 

Am arătat deja că elementul esenţial în producerea erorii judiciare 
este intima convingere a judecătorului în aprecierea cauzei. Dar în 
mecanismul său de formare pot interveni diverşi factori de distorsiune, care 
apar ca surse indirecte ale erorii judiciare“. 


337 AFACEREA ANCA 

În vara anului 1977, Anca Broscotean, în vârstă de 18 ani, venită din Sibiu 
pentru examene, este ucisă cu o ferocitate dementă, şi şase colete cu segmente 
desprinse din cadavrul ciopârțit sunt găsite în puncte diferite din parcurile Capitalei. 
Zvonul despre un nou Rîmaru alarmează autoritățile care ordonă prinderea de 
urgenţă a ucigașului. 

Echipa de anchetatori, în urma cercetărilor efectuate într-un timp record, îl 
găseşte vinovat pe Gheorghe Samoilescu, o cunoştinţă întâmplătoare a victimei. 
Iniţial fusese scos din cauză pe baza probelor adunate până atunci. Samoilescu este 
condamnat la 25 de ani închisoare şi executase deja 4 ani de detenţie, când absolut 
întâmplător, este arestat adevăratul criminal, Romca Cosmici, care îşi mărturiseşte 
vinovăția şi în cazul Anca. Procuratura s-a văzut nevoită să revizuiască dosarul prin 
care s-au susținut învinuirile ce i-au adus lui Samoilescu condamnarea, ordonând, 
în final, scoaterea de sub urmărire penală a acestuia, executarea pedepsei fiind 
anterior suspendată prin ordinul procurorului general. 


A. Aspecte legate de interpretarea probelor în acuzare 

1. În cazul Anca, prin modul cum a fost administrată proba testimonială s-a 
demonstrat clar încălcarea dispozițiilor procedurale de către echipa de anchetatori. 

Astfel, declaraţiile martorilor au fost obţinute prin derutarea acestora în 
cadrul recunoaşterii de obiecte sau prin presiuni psihice: martora principală, 
prietena soţilor Samoilescu, care susținuse iniţial alibiul în favoarea inculpatului 
pentru ziua crimei, şi-a schimbat ulterior declaraţia, deşi aceasta a fost infirmată de 
alte mărturii, în cursul anchetei având, în general, o poziţie oscilantă: un alt martor, 
vecinul tatălui inculpatului, declarând că nu cunoaşte nimic în legătură cu cauza, a 
fost arestat imediat şi ţinut 51 zile în arest, deşi nu plana asupra sa nici cea mai mică 
umbră de îndoială. 

2. Cel mai înspăimântător fapt al acestei pseudo-anchete judiciare a fost însă 
modul de audiere al principalilor învinuiți: Gheorghe Samoilescu şi soţia sa 
Elisabeta (Tuţi), acuzată de complicitate la omor deosebit de grav, audiere efectuată 
în condiţii de teroare psihică, agravată şi de suferinţele fizice provocate în cazul lui 
Samoilescu, prin tortura după metode inchizitoriale. Cedând psihic, Elisabeta 
Samoilescu a scris pur şi simplu declaraţia prin care afirma vinovăția soţului său 
după dictarea anchetatorilor. 


3. Sinuciderea părinţilor inculpatului în cursul urmăririi penale a fost 

interpretată ca dovadă a vinovăției acestuia „fiind consecinţa temerii de urmările 
omorului comis în locuinţa lor şi ale participării Silviei Samoilescu (mama 
inculpatului) la secţionarea şi transportul cadavrului”, deşi este ştiut că un fapt de o 
asemenea natură nu poate constitui o probă pertinentă şi concludentă în fața 
instanţei. 

4. Petele de sânge descoperite în baia apartamentului părinţilor lui 
Samoilescu au fost considerate ca aparţinând cu certitudine victimei, deşi datorită 
procesului de hemoliză rezultat în urma spălării cu apă a pardoselii nu se putea 
stabili grupa de sânge din care provenea. Astfel, o urmă neutră, irelevantă, prin 
concluziile sale, a fost interpretată cert în defavoarea învinuitului. 

5. Procesele verbale de recunoaştere a corpurilor delicte au fost întocmite, cu 
încălcarea dispoziţiilor procedurale şi cu ignorarea principiilor psihologiei judiciare: 
martorilor le-au fost prezentate numai corpurile delicte ca atare, fără a fi incluse 
într-un grup de obiecte cu caracteristici apropiate. De altfel, în general, în actele 
procedurale s-a consemnat că martorii recunosc cu certitudine lucrurile 
ca aparținând părinţilor inculpatului, deşi susținerile se refereau la perioade situate 
cu 
5-7 ani în urmă, iar sacoşele respective erau obiecte de serie fără elemente de 
individualizare. 

B. lenorarea probelor în apărare 

Au existat probe clare care demonstrau că Samoilescu nu poate fi autorul 
crimei, care însă au fost înlăturate: 

Astfel, alibiul susținut de inculpat a fost înlăturat prin mărturia unei 
singure persoane deşi aceasta a fost contrazisă de declaraţiile altor martori, vecini ai 
inculpatului; 

Cel puţin un colet, Samoilescu nu l-ar fi putut depune, deoarece exista 
un martor ocular care a stabilit ora depunerii acestuia, oră pentru care inculpatul 
avea alibi susţinut cu martori; 

Tipul de sacoşă pe care unii martori l-au recunoscut ca aparţinând 
familiei Samoilescu, nu se fabricase încă în anii 1971-1972, când martorii au 
susţinut că le-au văzut la aceştia; 

Amprentele papilare de pe ambalajul coletelor nu aparțineau lui 
Samoilescu. 

C. Încălcarea exigenţelor de competenţă 

Considerăm că este necesară tratarea distinctă a problemei încălcării 
exigențelor de competenţă, fiind evidentă încălcarea expertizelor de specialitate sau 
interpretarea lor în defavoarea inculpatului, atunci când concluziile acestora erau 
incerte. 

Astfel, încă din faza iniţială a cercetărilor, a fost solicitată investigarea 

conduitei simulate a învinuiților Gheorghe Samoilescu şi Elisabeta Samoilescu, 
soția acestuia. Concluziile, în ambele testări efectuate, au fost cert negative, cu alte 
cuvinte a fost evidenţiată absenţa stres-ului emoţional în raport cu problematica 
critică pentru ambii subiecţi. 

Dat fiind caracterul de relativă noutate al acestei tehnici de investigaţie în 
România (cu aceasta se lucra la Institutul de Criminalistică din 1975, iar în anul în 
cauză — 1977 —, expertul lt. psiholog Butoi Tudorel, actualmente colonel, abia 
efectuase un stagiu de instruire în Iugoslavia), expertiza biodetecţiei 
comportamentului simulat a fost efectiv ignorată de anchetator şi plasată în afara 
probatoriului necesar cauzei. 

Expertiza psihiatrică a fost efectuată „de un organ necompetent”, după cum 
susține Procuratura în ordonanța de scoatere de sub urmărire penală, iar concluziile 
sale ar fi trebuit să meargă în direcţia stabilirii psihopatiei autorului (aşa cum s-a 
întâmplat în cazul adevăratului criminal), ceea ce nu era cazul lui Samoilescu. 

De asemenea, proba expertiză a măsurătorii deschiderii dintre degetul gros şi 
degetul arătător, irelevantă prin concluziile prezentate, a fost interpretată în 
defavoarea lui Samoilescu. 


D. Problema convingerii intime a instanţei de judecată 

Am precizat deja că intima convingere a judecătorului în pronunțarea 
hotărârii reprezenta o ultimă şansă de anihilare a distorsiunilor provocate în cursul 
procesului, prin administrarea probelor propuse de organul de urmărire penală în 
dovedirea vinovăţiei inculpatului. În cazul Anca, însăşi intima convingere nu a 
îndeplinit acest rol, pentru simplul motiv că nu era posibil acest lucru: totul fusese 
înscenat cu minuţiozitate, fuseseră înlăturate toate urmele care ar fi putut da naştere 
unor cât de mici suspiciuni, îndoieli, probele în acuzare sunau verosimil şi 
convingător. Instanţa şi-ar fi putut exercita mai insistent rolul activ, dar nu este 
sigur că ar fi reuşit să contracareze versiunea organului de anchetă şi, oricum, ar fi 
fost inutil, deoarece pârghiile controlului ierarhic s-ar fi pus în mişcare şi ar fi 
împins lucrurile în direcția dorită. 

A fost o eroare judiciară provocată, învinuitul antecondamnat încă din faza 
cercetării şi urmăririi penale, din raţiuni care excedau sfera vinovăţiei sale în 
comiterea faptei, iar intima convingere a judecătorului, ca izvor imediat al erorii 
judiciare, a fost dirijată, „manipulată” în direcţia dorită, respectiv a condamnării 
unui om nevinovat. 

În sinteză: 

Avem, deci, de a face cu o eroare judiciară prin consecinţele hotărârii 
definitive pronunţate de instanța de judecată — condamnarea pe nedrept 
a inculpatului, dar o eroare provocată, o înscenare diabolică realizată încă din 
faza 

urmăririi penale, când au fost administrate numai probe în acuzare, printre care 
unele obținute cu încălcarea normelor procedurale. Probele evidente, care 
excludeau vinovăția lui Gheorghe Samoilescu, au fost înlăturate sau neglijate, 
după cum releva ordonanța de scoatere de sub urmărire penală a lui 
Samoilescu din 

15.07.1981. 

Se constată astfel intervenţia, încă din faza anchetei penale, a surselor de 
distorsiune psihologică implicate în mecanismul de producere a erorii judiciare. 
Este vorba, în primul rând de încălcarea exigenţelor legale: întreaga anchetă penală 
a fost condusă, de la bun început, spre demonstrarea vinovăţiei bănuitului, cu 
încălcarea celor mai elementare reguli procedurale şi, mai ales, a prezumţiei de 
nevinovăție, ca principiu esenţial care asigură nu numai desfăşurarea în condiţii de 
legalitate a cercetării şi urmăririi penale, ci şi apărarea poziției psihice a învinuitului 
socotit nevinovat până în momentul rămânerii definitive a hotărârii. 

Totodată, au fost încălcate dispoziţiile procedurale privitoare la tactica şi 
psihologia ascultării învinuiţilor, a martorilor, precum şi la efectuarea recunoaşterii 
de obiecte. 

Este vorba, în al doilea rând, de nerespectarea exigenţelor de competenţă, 
prin ignorarea expertizei biodetecţiei judiciare, a expertizei psihiatrice şi a celor 
sanguine efectuate în cauză. 

Dar, în special, este vorba de încălcarea exigenţelor etice şi moral-juridice, în 
condiţiile relei-credințe a organismului de urmărire penală în administrarea şi 
aprecierea probelor şi formularea concluziilor. Aprecierea în termeni juridici a 
relei-credinţe a activităţii anchetatorilor nu aruncă decât o vagă lumină asupra celor 
petrecute în realitate: era neapărată nevoie de un „tap ispăşitor” şi a fost găsit în 
persoana ghinionistului Gheorghe Samoilescu, arestat sub o învinuire oarecare în 
speranţa liniştirii spiritelor agitate. Dar o dată format „bulgărele de zăpadă” el nu a 
mai putut fi oprit şi a luat-o la vale transformându-se într-o adevărată avalanşă. 
Autorităţile au ordonat pedepsirea extrem de severă a lui Samoilescu, chiar 
condamnarea lui la moarte. 

Încercând surprinderea în planul psihologic a reflectării faptelor prezentate, 
fenomen pe care l-au denumit generic în termenii „încălcării exigențelor etice şi 
moral-juridice” de către anchetatori, s-ar putea spune că inițial a fost vorba de 
încercarea de găsire a unei soluții de moment — arestarea lui Samoilescu 
pentru furtul medalionului (nelegală în esenţă, neexistând nici o probă în 
susținerea acuzaţiei) — pentru a potoli lucrurile şi a preveni scandalul care deja se 
prefigura. Ulterior, când inevitabilul se produsese a fost evidentă reaua- 
credință a anchetatorilor: lipsa de scrupule şi perseverenţa, aproape diabolică, 
în adunarea probelor pentru susținerea vinovăţiei unui om pe care îl ştiau 
nevinovat, toate pe 

a) Un asemenea factor îl poate constitui, în primul rând, proba 
testimonială administrată în cauza respectivă care este adesea o probă 
esenţială în clarificarea situației de fapt şi care, coroborată cu alte probe 
administrate, poate duce la aflarea adevărului şi la stabilirea vinovăţiei 
inculpatului. 

Analizând cauzele unor erori judiciare în procese penale celebre, unul 
din marii maeştri ai Baroului din Paris aprecia că „persoanele care deţineau, 
fiecare în parte, un fragment de adevăr au tăcut de teamă, interes sau 
indiferență”. Printre aceste persoane se număra, desigur, şi martorii audiaţi 
în proces, care fie că au tăcut, fie că nu au spus adevărul în legătură cu 
faptele cunoscute de ei, ce reprezintă împrejurări esenţiale ale cauzei. Ei se 
situează pe poziţia psihologică a „relei-credințe”, deoarece cu intenție au 
ascuns sau denaturat adevărul în relatările lor, fie că aceasta s-a datora fricii, 
interesului, indiferenţei, iar atitudinea lor este folosită de persoanele 
interesate pentru construirea unei versiuni mincinoase, a unui „alibi” care să 
nu poată fi combătut printr-o probă contrară, chiar dacă mărturia ar fi 
născut îndoială sau relatări false. De aceea putem spune că este aproape 
imposibil ca mărturia de bună-credinţă să fie sursă a erorii judiciare: ea este 
la rândul ei, produsul erorii în care s-a aflat martorul în legătură cu 
împrejurările de fapt ale cauzei, explicată în literatura juridică prin 
conceptul unghiului de deviere, iar în plan intenţional îi corespunde 
convingerea martorului, întemeiată pe buna sa credinţă, că lucrurile s-au 
petrecut în realitate astfel cum el le-a perceput şi le-a relatat. Lipseşte aici 
intenţia fabricării unei versiuni mincinoase care să îndrume pe o pistă falsă 
cercetarea. Numai când intervin şi alte surse de distorsiune, ţinând de 
exigenţe de competenţă, atunci când nu s-a făcut dovada contrară, deşi 


fondul obedienţei faţă de Puterea atotputernică şi al carierismului, oameni pentru 
care frica de a nu-şi pierde „scaunul”, de a nu-şi periclita propria situație a însemnat 
mai mult decât gândul că un om nevinovat urma, prin fapta lor, să fie condamnat pe 
nedrept, cu consecinţe psihice incalculabile. Aceasta ţine de conştiinţa fiecăruia, dar 
nu trebuie să uităm faptul că totul a fost posibil, la proporţiile acestea, monstruoase, 
datorită mecanismului specific statului totalitar, care a făcut ca ordinul şefului 
statului să aibă, din treaptă în treaptă, pe linia subordonării ierarhice, valoarea unui 
„imperativ categoric” perceput ca atare de persoanele abilitate să instrumenteze 
cauza penală şi care s-au grăbit să-l îndeplinească cu frică pentru propria situație, 
dar şi cu siguranţa „spatelui acoperit” şi cu conştiinţa împăcată, deoarece executau 
ordinul unui superior şi, deci, răspunderea nu le revenea în mod direct. 

Aşadar, încălcarea exigenţelor legale şi de competenţă a fost realizată cu 
bună-ştiinţă, urmare firească a încălcării exigenţelor etice şi moral-juridice. 

aceasta se putea realiza prin administrarea altor probe, se poate vorbi de 
mărturia de bună-credinţă ca sursă a erorii judiciare. 

b) Un alt posibil izvor direct al erorii judiciare îl constituie exigenţele 
de competenţă, mai sus amintite, care presupun adaptarea pregătirii de 
specialitate a magistratului la cerințele tehnologiei judiciare moderne, 
aceasta însemnând în primul rând capacitatea lui psihică de a înţelege 
caracterul de noutate al acestei tehnologii şi importanţa sa în soluţionarea 
cauzelor judiciare, solicitând contribuţia expertizelor de specialitate în 
procesul penal, sub formă de probe, ale căror concluzii să fie apreciate la 
valoarea lor reală şi coroborate cu alte mijloace de probă revelatoare pentru 
aflarea adevărului. In al doilea rând, trebuie să ţinem cont şi de răspândirea 
tehnologiei respective din punct de vedere al utilizării ei în practică, de 
impunerea ei ca o probă serioasă în procesul penal, ale cărei rezultate să fie 
recunoscute şi apreciate la justa lor valoare, să capete, cum s-ar spune în 
limbajul juridic, opozabilitate erga omnes. 

c) Cât despre exigenţele moral-juridice şi etice, ca posibile surse de 
distorsiune implicate în erorile judiciare, ele raportează activitatea 
magistratului la valorile morale general acceptate de societate, la valorile 
morale acceptate de propria conştiinţă şi impuse în practică, la ansamblul 
drepturilor şi îndatoririlor prescrise de profesia sa şi aplicabile în fiecare 
cauză judiciară în parte. Existenţa unor lacune în ceea ce priveşte aceste 
exigenţe, se subsumează conceptului de „rea-credință” a magistratului, pe 
care le-am folosit până acum, ca un concept operaţional generic pe care l- 
am identificat ca o sursă directă principală a erorii judiciare, care excede 
sfera convingerii intime. 


8.5. Izvoare şi surse de eroare în demersul judiciar 


8.5.1. Motivul probaţiunii ca sursă de eroare. 
Ă i > 0338 
Expertiza criminalistică 


I. La nivelul organelor de cercetare 
(organe de poliţie şi organe ale parchetului) 


38 Vezi în Tratat practic de criminalistică, Editura M.I., Bucureşti, 1982, 
vol.IV, contribuţia g-ral dr. Ion Anghelescu, p. 272-287; scurte extrase selectiv şi 
prelucrări personale. 

În contextul întregului sistem probator de la noi, o contribuţie în 
garantarea practică a principiului prezumției de nevinovăție o au şi 
expertizele criminalistice. 

a) Unele din cauzele obiective ale erorilor expertizei criminalistice se 
pot datora: 

Expertului care nu are cunoştinţe temeinice în domeniul ştiinţei 
criminalistice şi al metodelor de expertiză pe care le utilizează, este 
superficial în activitatea de cercetare, efectuând examinări incomplete sau 
de suprafaţă, este imprudent sau neglijent în exercitarea atribuţiilor sale; 

Calităţii judecăților expertului criminalist influențate de vanitate 
şi orgoliu, de înclinarea spre cazuri rare, spre concluzii lipsite de logică, 
spre păreri preconcepute; 

Fetişizării tehnicii, întrucât, în pofida progresului tehnic, riscul de 
a greşi în investigaţii, persistă; 

Aplicării tehnicii, nu ca mijloc de cercetare, ci ca un ţel, fără a fi 
permanent supusă spiritului critic şi gândirii creatoare a expertului; 

Intreruperii repetate a expertului criminalist de la executarea cu 
continuitate a cercetărilor ştiinţifice de laborator; 

Participării expertului criminalist la realizarea unor acte de 
urmărire penală, care îl pot influenţa în concluziile formulate; 

Depăşirii competenţei sale profesionale sau încercării de a 
rezolva prin expertiză probleme de ordin juridic; 

Lipsei experienței practice a expertului criminalist; 

Activităţii auxiliarilor expertului criminalist, cu precădere a 
laboranţilor, care, nepregătind proba în litigiu sau pe cea de comparaţie în 
prezenţa expertului, pot greşi, determinând în final concluzii eronate. 

b) Dintre cauzele subiective care pot genera erori în expertiza 
criminalistică, importante sunt: 

Teama de răspundere; 

Neîncrederea în sine; 

Atitudinea temerară; 

Lipsa de organizare a activităţilor; 

Comportamentul birocratic; 

Existenţa unei concepții lipsită de exigență cu privire la 
exercitarea profesiei de expert. 

Vom analiza câteva categorii de erori care pot apărea în expertiza 
criminalistică: 

1. Erori produse ca urmare a ridicării şi ambalării necores- 
punzătoare a urmelor sau a corpurilor delicte 

Orice abatere de la normele criminalistice de ridicare şi ambalare a 
urmei unui corp delict poate fi o sursă de eroare. 

O simplă ridicare a urmei-materie de pe obiectul purtător, executată 
în mod necorespunzător, face ca în materialul recoltat să apară unele 
componente organice sau anorganice străine acesteia, care vor conduce 
uneori la imposibilitatea separării lor de componentele caracteristice urmei 
în litigiu şi deci la formularea unei concluzii eronate. 

Acelaşi deznodământ nedorit îl poate produce şi o ambalare 
necorespunzătoare a urmelor în litigiu. Cel mai adesea, erorile se produc ca 
urmare a ambalării în acelaşi loc a urmei în litigiu cu probele de 
comparaţie. 

O altă sursă de eroare o poate constitui şi contaminarea produselor în 
litigiu în procesul pregătirii în laborator, în vederea examinării. In aceste 
împrejurări, din lipsa unei metodologii specifice de preparare a probelor 
pentru expertiză ori din neglijenţa expertului criminalist, se poate ajunge la 
contaminarea probei în litigiu pe plan calitativ sau cantitativ cu o serie de 
elemente străine, îngreunându-se formarea unei concluzii juste. 


2. Erori produse prin neexaminarea probelor în aceleaşi condiţii. 


În majoritatea expertizelor criminalistice se folosesc şi mijloace 
tehnice (spectrometru, spectrografe, gazocromatografe, laseri, microscoape 
şi calculatoare electronice) care, în ipoteza unei simple modificări a 
parametrilor tehnicii de lucru în examinarea modelelor de comparaţie față 
de parametrii utilizaţi în cercetarea probelor în litigiu, conduce în mod sigur 


i à PIK ar 339 
la instalarea unei erori în concluziile formulate™ . 


3. Erori produse prin neexaminarea originalului 


Expertul este obligat să efectueze examinarea urmei după originalul 
urmei sau probei în litigiu, căci altfel se ajunge lesne la erori". 

Există discuții în privința efectuării expertizei după copii în cazul 
expertizei grafice şi a vocii şi vorbirii. Dar şi în aceste cazuri, oricât de bine 
ar fi realizată fotocopia originalului, în condiţii de laborator, sau o copie a 
benzii magnetice, pot apărea o serie de deformări care pot genera erori. 


39 Exemplu: Într-o expertiză dactiloscopică, inversarea sau neinversarea, 
după caz, a clişeului urmei digitale poate determina erori privind identitatea 
persoanei. 

34 Exemplu: În cazul urmelor materiale (de sticlă, plastic, tuş, spermă, 
sânge), dacă nu se cercetează urma propriu-zisă, nu se pot determina componentele 
acesteia şi deci nu se poate formula o concluzie justă. 

Expertiza grafică nu trebuie efectuată niciodată după copii xerox, 
deoarece în cazul existenţei ştersăturii, răzăturii, trăsăturile, urmele de 
apăsare etc. nu apar ca pe original, şi deci nu pot fi percepute, examinate şi 
puse în evidenţă în cuprinsul expertizei criminalistice. 

4. Erori produse prin compararea urmei cu obiectul creator de urmă 

Regula potrivit căreia urma infracţiunii nu se compară cu obiectul 
creator, ci cu o urmă creată în mod experimental cu ajutorul acestuia, este 
de natură să genereze erori dacă este încălcată” . 


5. Erori produse ca urmare a nefolosirii tuturor mijloacelor şi 
metodelor de expertiză. 


Pe baza unei practici îndelungate, este necesar să se sublinieze că 
constituie, în expertiza criminalistică o garanţie a stabilirii adevărului 
ştiinţific, deci o cale sigură de înlăturare a erorii şi a implicaţiilor ei nefaste 
în procesul judiciar. 


6. Erori produse în procesul constatării şi interpretării 
caracteristicilor identificatoare 


Ca urmare a neevaluării totale a caracteristicilor identificatoare 
generale şi individuale oferite de proba în litigiu şi de modelele de 
comparaţie, pentru obţinerea întregii cantități de informaţie ştiinţifică, se 
poate instala eroarea în condiţiile expertului. 

Se poate vorbi de funcția de preponderență a unor părți izolate asupra 
ansamblului imaginii obiectului examinat. 

Expertul cu experienţă ştie că nu poate întâlni în toate cazurile, o 
concordanţă deplină între toate caracteristicile identificatoare, astfel încât să 
înceteze orice îndoială cu privire la identitatea acestora. 

In raport de valoarea caracteristicilor identificatoare constatate de 
expert apare uneori necesitatea gradării concluziilor. Etalonul vizat, care să 
permită gradarea concluziei, este rezultatul reunirii cunoştinţelor de 
specialitate, experienţei şi datelor oferite de urmele şi probele de comparație 
examinate. 


dia) Exemplu:  Comparaţia între urma lăsată de încălţămintea 


presupusului infractor găsită la locul faptei, şi încălțăminte generează eroarea. 
Comparaţia se face între urma lăsată de încălțăminte şi urma creată experimental. 

O sursă de eroare în expertiza criminalistică poate fi introducerea de 
către expert a unor caracteristici foarte relative sau nespecifice în complexul 
de caracteristici care urmează a fi cercetate pentru formularea concluziei. 


7. Erori produse din cauza aprecierii necorespunzătoare a 
detaliilor nesemnificative 


Unele detalii găsite într-o urmă supusă expertizei pot fi uneori 
nesemnificative, determinând concluzii în cercetarea de laborator a 
acestora, mai ales atunci când expertul nu reuşeşte să le aprecieze ca atare şi 
să stabilească cum au acționat asupra lor agenții modificatori. 

Detaliile relevante în urmă sau proba în litigiu pot constitui 
caracteristici cu valoare identificatoare numai dacă au o frecvenţă 
constantă. Atunci când un detaliu nu are o repetabilitate constantă, trebuie 
apreciată de expert ca un amănunt accidental. Este important pentru expert 
să reţină că un detaliu poate deschide, uneori, o nouă pistă de cercetare. 


8. Erori de măsurare sau de calcul 


Măsurarea şi calculele sunt făcute de către expert în etapa intuitivă. În 
momentul în care începe să-şi pună întrebări, trece în faza raționamentului 
necesar unei cercetări ştiinţifice. Ca atare, orice greşeală, făcută de expert în 
activitatea de măsurare ori în calcule, va produce eroare şi în raționamentele 
întemeiate pe acesta. 


9. Erori de logică 


Asemenea erori sunt: 

Erori de logică formală (aprecierea incorectă a deducțiilor); 

Erori materiale (relatarea greşită a faptelor); 

Erori verbale sau scrise (folosirea eronată a termenilor); 

Erori produse prin nerespectarea principiilor de bază ale demons- 
trației; 

Erori generate de raționamente greşite, datorate confuziei în 
delimitarea categoriilor filosofice: necesar-întâmplător, posibil-real, 
identita-te-asemănare; 

Erori datorate nerespectării raportului logic cauză-efect etc. 


10. Erori produse prin aprecieri subiective 


Subiectivismul poate fi determinat de: 
Informaţiile însoţitoare actului procedural de dispunere a exper- 
tizei; 
Forţa sugestivă a unor date preliminare; 

Teama de a contrazice o apreciere aproape stabilită sau grija de a 
nu dezamăgi; 

Netemeinicia concluziilor poate fi rezultatul crizei de timp; 

Lipsa posibilității unei examinări prealabile a probei asupra 
căruia expertul este chemat să se pronunţe; 

Confruntarea personală a expertului cu inculpatul în faţa 
tribunalului; 

Necesitatea unei continue perfecționări în ceea ce priveşte 
pregătirea de specialitate şi gradul de obiectivitate; 

Necesitatea nuanţării unor aprecieri; 

Formularea unor concluzii de mare probabilitate etc. 


11. Erori produse prin examinarea unui Scris sau a unei voci în 
limbi străine 

Expertul nu trebuie să procedeze niciodată la compararea grafică a 
două manuscrise străine, dacă nu are la dispoziţie cel puţin modelele 
alfabetice ale ţării respective. Este indicat ca cercetarea să fie făcută de un 
expert criminalist din zona lingvistică respectivă, care cunoaşte bine limba. 


12. Erori produse prin neefectuarea experimentelor 

Neefectuarea experimentelor este de natură să pună pe expert în 
imposibilitatea de a formula o concluzie exactă şi uneori poate chiar să 
determine instalarea erorii. 

Eroarea poate să apară şi atunci când expertul face experimentul 
impus, dar nu respectă principiul potrivit căruia aceleaşi cauze produc, în 
aceleaşi condiţii, aceleaşi efecte. In aceste situaţii, eroarea poate apărea 
datorită diferențelor survenite între caracteristicile urmei în litigiu şi a 
modelului de comparaţie ca urmare a condiţiilor diferite în care au fost 
create. 


13. Erori produse ca urmare a imperfecţiunii unor metode de 
expertiză criminalistică 

Timpul foarte scurt în care au pătruns în expertiza criminalistică un 
număr mare de metode, relativ recente, ale ştiinţei şi tehnicii, printre care: 
spectografia, spectrofotometria, difracţia şi absorbţia, filtrul optic etc., nu a 
permis efectuarea unei game largi de experimente şi, deci, unele dintre 
aceste metode de investigare ştiinţifică pot prezenta şi unele imperfecţiuni. 

Se impune, atunci când proba în litigiu permite, ca expertul să 
efectueze mai multe examinări repetate, pentru a se evita orice posibilitate 
de eroare. 


II. La nivelul instanţelor judecătoreşti 

1. Cazurile în care o persoană este condamnată pentru o crimă care 
nu a fost săvârşită; 

2. Mai frecvente sunt cazurile de condamnare a unui nevinovat"? în 
locul adevăratului vinovat; 


%42 CAZUL ROSENBERG 

La data de 23 septembrie 1949, Uniunea Sovietică experimentează, la rândul 
ei, pentru prima dată bomba atomică. În condiţiile în care secretul acestei arme îl 
deținea doar SUA, se deduce că, undeva, probabil la Centrul de Cercetare din Los 
Alamos — New Mexico, se produce o scurgere de informaţii. După arestarea lui 
Harry Gold, declarat şeful spionajului sovietic din SUA, se găseşte o pistă de 
cercetare a spionilor sovietici infiltraţi în puncte importante. Este descoperit un 
anume David Greenglass, tehnician la centrul de cercetare mai sus-menţionat. 
Acesta declară că a fost înscris în Grupul Tinerilor Comunişti, iar mai târziu, când a 
ajuns tehnician la această bază, a fost obligat de către cumnatul său, Julius 
Rosenberg, să sustragă planul bombei atomice. Astfel, Julius Rosenberg şi soţia sa 
Ethel, sunt arestați şi acuzați de spionaj. Având în vedere gravitatea faptei prin 
consecinţele ei dezastruoase, opinia publică americană cere condamnarea celor doi 
Rosenberg, la moarte. Deşi apărarea şi-a făcut bine datoria, iar probele materiale 
invocate au fost irelevante, totuşi, instanţa de judecată îi găseşte vinovaţi de spionaj 
şi îi condamnă la moarte. La data de 19 iunie 1953, la aproape 3 ani de la arestare, 
soții Rosenberg sunt executaţi pe scaunul electric. 

În 1975, o dată cu ridicarea secretului asupra dosarelor afacerii şi studierea 
unor documente din arhiva FBI, s-a constatat că Julius Rosenberg vându-se, într- 
adevăr, secrete Uniunii Sovietice. O dată cu el fusese executată şi soţia sa Ethel, 
care nu avusese nici o implicaţie în această afacere şi nici în alte afaceri de aceeaşi 
natură. Ethel Rosenberg a fost nevinovată. 

Date rezultate din cercetarea la faţa locului: 

La percheziția efectuată în apartamentul lui David Greenglass s-au găsit 
câteva file pline cu formule matematice scrise de Julius Rosenberg. 

Din percheziția efectuată în apartamentul Rosenberg au fost reţinute: 4 
ceasuri ieftine de fabricaţie sovietică, fotografia lui Greenglass, alte fotografii cu 
prietenii familiei Rosenberg, o cutie pentru chetă pe care cei doi au folosit-o în 
ajutorarea republicanilor spanioli şi o masă-consolă cu fundul dublu. 

Erori de interpretare: 

Răsplata pentru predarea planurilor bombei atomice către sovietici a constat 
în cele 4 ceasuri de fabricație sovietică. 

Obiectele reţinute la percheziţie şi considerate ca probe materiale au fost 
utilizate în scopuri de spionaj. 

Fie pentru că justiţia a tras, din elemente exacte, concluzii 
eronate; 
Fie că în concluziile sale, justiţia s-a sprijinit: 
= pe o precunoaştere mincinoasă a faptei; 
= pe documente apocrife; 
> pe declaraţiile inexacte ale unor martori mincinoşi sau chiar de 
bună-credinţă; 
= pe expertize defectuoase. 


Considerarea filelor cu formule matematice ca fiind părți din planul armei 
atomice. 

Efecte psihologice de distorsiune a intimei convingeri 

Ienoranţa faţă de: 

Faptul că probele administrate erau irelevante; 

Concluziile cercetărilor conform cărora formulele de pe foile găsite nu 
aparţin planului bombei; 

Declaraţia lui Harry Gold, care, în calitate de şef al spionajului sovietic 
în SUA, nu îi cunoaşte pe cei doi soţi (chiar şi atunci când lui Gold i s-au oferit 
circumstanţe atenuante în schimbul recunoaşterii celor doi, declaraţia a fost 
menţinută); 

Faptul că Greenglass nu avea acces la plan; 

Refuzul recunoaşterii vinovăţiei chiar şi pe scaunul electric; 

Faptul că preşedintele completului de judecată era şi el evreu şi în 
condiţiile manifestării unei clemenţe vizibile faţă de acuzaţi s-ar fi declanşat un 
curent negativ faţă de evreii din SUA. 

Rea-credinţă provenită din: 

Faptul că cei doi soți erau evrei, dar şi comunişti (în perioada respectivă 
se derula un vădit proces împotriva evreilor comunişti din SUA); 

Faptul că acuzarea a exagerat consecinţele negative ale faptei. 

Minciuna lui David Greenglass care s-a răzbunat pe rudele sale pentru nişte 
neînţelegeri mai vechi. 

Concluzii: 

Condamnaţi după un proces inechitabil, bazat pe probe inexistente şi sub 
presiunea unei opinii publice fanatizate, Julius şi Ethel Rosenberg au fost şi rămân 
pilda victimelor intoleranţei, care, din păcate, aparţine tuturor epocilor şi tuturor 
țărilor. Este un exemplu tipic de acţiune a politicului şi a mentalităților generate de 
acesta, în justiție. 

3. Situaţiile când răspunderea pentru eroarea judiciară revine justiției 
care a neglijat să lămurească toate aspectele unui proces care părea simplu, 
reducând ancheta la minimum” * . 


"5 CAZUL RAOUL VILLAIN 

Este 31 iulie 1914. Europa se apropie de primul război. Austria, Germania şi 
Rusia au făcut deja mobilizarea. Franţa se pregăteşte şi ea să le urmeze. La Paris 
este mare agitaţie. Ziarele scriu despre oportunitatea sau nu a războiului. Unul 
dintre ziariştii care luptă din răsputeri pentru împiedicarea războiului este Jean 
Jaures, un socialist convins, deputat şi director al unui ziar. Pentru poziţia sa, el este 
criticat în majoritatea ziarelor şi este calificat drept trădător, spion german, vândut. 
Charles Peguy, în ziarul „La Sociale”, scria: „De cum se va declara războiul, primul 
lucru pe care-l vom face va fi să-l împuşcăm pe Jaures. N-o să-i lăsăm în urma 
noastră pe aceşti trădători”, iar Urbain Gobier: „În ajunul războiului, generalul care 
ar comanda la patru soldaţi şi un caporal să-l pună la zid pe cetăţeanul Jaures şi să-i 
administreze pe loc plumbul care-i lipseşte din creier, şi-ar îndeplini datoria cea mai 
elementară”. În aceste condiţii, instigat poate de astfel de articole, tânărul Raoul 
Villain ia o hotărâre decisivă. Raoul Villain are 29 de ani şi când este vorba de 
politică, război şi patriotism se lansează în mari discursuri înflăcărate. El decide ca 
ziua de 31 iulie 1914 să fie ziua în care va fi ucis primul trădător. ÎL va urmări pe 
Jean Jaures şi, în restaurantul „Café du Croissant”, va descărca în corpul acestuia 
două cartuşe din pistolul său. Va fi arestat în momentul imediat următor 
asasinatului, dar va fi judecat după război. 

La data de 24 martie 1919 începe procesul lui Raoul Villain, asasinul lui 
Jean Jaures. Cinci zile mai târziu, procesul se încheie. Raoul Villain este achitat, 
considerându-se că fapta a fost comisă fără premeditare! 

Date rezultate din cercetarea la faţa locului 

Autorul asasinatului, Raoul Villain este arestat la fața locului, fiind prins în 
flagrant delict. 

La percheziţia corporală efectuată asupra asasinului se constată prezenţa a 
două pistoale. Inculpatul a declarat că cel de-al doilea îi era necesar în cazul blocării 
primului. 

Erori de interpretare 

Raoul Villain a fost influenţat de articolele din ziare, el acţionând cu 
convingerea că face un bine. 

Specialiştii psihiatri au ajuns la concluzia că fapta a fost săvârşită fără 
discernământ numai datorită faptului că inculpatul provenea dintr-o familie cu 
deficienţe psihice: mama nebună, tatăl alcoolic, iar bunica mistică. 

Efecte psihologice de distorsiune a intimei convingeri 

Când pe fondul coincidenței în ansamblu a unor acte, depoziţii, se 
constată existenţa unor elemente care nu se conciliază, a unor contradicții, 
lucrurile se prezintă diferențiat. 

Se ştie că orice nepotrivire, orice contradicție între doi termeni 
probează falsitatea unuia dintre ei. Tot astfel, orice inconcordanţă între două 
elemente ale depoziţiilor succesive prestate de acelaşi martor probează 
falsitatea uneia dintre ele, după cum este posibil ca falsitatea să se răsfrângă 
asupra ambilor termeni, atunci când atât prima, cât şi cea de-a doua 
depoziţie, între care se constată contradicții, sunt contrafăcute. Cel mai 
frecvent însă, existența unei contradicții între depoziţiile succesive ale 
aceluiaş martor indică falsitatea uneia dintre ele, cel puţin în acele elemente 
asupra cărora poartă contradicția. 

Operația de aprecierea a depoziţiilor succesive între care se constată 
existența unor contradicții presupune, pe de o parte, identificarea cauzei 
contradicţiei, iar pe de altă parte, precizarea caracterului, a întinderii, adică a 
măsurii în care se răsfrânge asupra mărturiei. 

Contradicţiile dintre depoziţiile succesive ale aceluiaşi martor se 
poate datora fie bunei-credinţe, fie relei-credinţe a martorului. 

Când între declaraţiile martorului de bună-credință se constată 
nepotriviri, contradicţiile îmbracă forma erorii, a greşelii involuntare. Când 
martorul este de rea-credinţă, contradicţiile îmbracă forma unei atitudini 
deliberate, adică a minciunii. 

Consecințele care decurg de aici asupra aprecierii unor atare mărturii 
diferă după cum contradicţia se datorează erorii sau minciunii. 

Când contradicţia dintre depoziţii se datorează erorii în care s-a aflat 
martorul, reținerea sau îndepărtarea mărturiei din ansamblul probelor 
depinde de caracterul, de întinderea şi modul în care se răsfrânge aceasta 
asupra depoziţiei. 


Ienoranţă.: 

În expertiza psihiatrică; 

A avocaţilor acuzării care au orientat procesul spre politic. Guvernul era 
conservator, iar victima socialistă. Rezultatul procesului putea fi previzibil: 
acuzatul, care era conservator, a fost achitat. 

Concluzii: 

Villain a fost prins în flagrant delict. El nu şi-a negat niciodată fapta pe care 
nu a regretat-o nici o secundă. Cu toate acestea, tribunalul a hotărât achitarea lui. 
Mai mult decât atât, doamna Jaurés, soţia victimei, constituită ca parte civilă în 
acest proces, este condamnată la plata cheltuielilor de judecată. Este o altă cauză în 
care politicul se implică în justiţie. 

Mărturia este divizibilă, în sensul că, organele judiciare pot aşeza la 
baza convingerii lor acele părți considerate că reflectă adevărul şi 
îndepărtează pe celelalte. De aceea, dacă efectele erorii sunt limitate, dacă 
poartă asupra unor circumstanţe secundare, lipsite de importanţă, acestea nu 
sunt de natură a se răsfrânge, a discredita întreaga mărturie, deoarece, pe de 
o parte, martorul ar fi putut să greşească asupra unor împrejurări şi să 
afirme adevărul cu privire la celelalte, iar pe de altă parte, pentru că ar fi 
greşit ca dintr-o eroare de minimă importanţă să se deducă în final că tot 
atât de bine martorul ar fi putut să se înşele, să greşească şi asupra celorlalte 
aspecte. 

Dimpotrivă, dacă eroarea este grosieră, vădită, dacă priveşte un 
element intrinsec, adică este de natură a modifica datele în care se 
circumscrie, aceasta se răsfrânge asupra întregii mărturii. Pentru a produce 
astfel de consecinţe, eroarea trebuie să poarte asupra unor împrejurări 
esenţiale, care, datorită importanţei lor, în mod necesar trebuie să fi fost 
percepute şi păstrate în memoria martorului. 

Nu numai caracterul şi întinderea erorii trebuie luate în considerare la 
aprecierea mărturiilor discordante, ci şi aspectul cantitativ, numărul lor. 
Dacă existenţa unei singure erori parțiale, în general, nu este de natură a se 
răsfrânge asupra întregii mărturii, existența unui număr sporit de contra- 
dicţii, chiar cu efect limitat la anumite împrejurări, este de natură a pune sub 
semnul întrebării veridicitatea întregii mărturii. 

Situaţia este sensibil modificată atunci când martorul, între ale cărui 
depoziţii există contradicții, revine, retractează una dintre ele. Reţinerea 
depoziţiei în întregime sau numai în acele părţi cu privire la care nu se 
constată contradicții, depinde de încrederea pe care o formează organului 
judiciar explicația dată de martor cu privire la cauza contradicţiei, de 
măsura în care această explicaţie se armonizează cu celelalte probe. 


8.5.2. Motivul cercetării judecătoreşti ca sursă de eroare. 
(Instanţa vis-à-vis de eroare judiciară) 


Unul din aspectele esențiale care condiţionează pronunţarea unei 
hotărâri judecătoreşti este convingerea intimă. 

Intima convingere reprezintă starea psihologic-intelectuală şi moral- 
afectivă a persoanelor chemate să aplice legea bazată pe buna lor credinţă şi 
în deplin acord cu conştiinţa lor morală, după care aceste persoane stabilesc 

adevărul într-un proces, în raport de dispoziţiile legale în vigoare şi aplică 
consecinţele prevăzute de lege la situaţia de fapt stabilită". 

Judecătorul este supus unor exigențe cât priveşte pregătirea 
profesională, cunoaşterea dispoziţiilor de drept material şi procesual, a 
drepturilor fundamentale ale omului. El trebuie să aibă în vedere valori 
umane perene: adevăr, dreptate, bună-credinţă etc. I se cer, aşadar, nu doar 
cunoştinţe interdisciplinare, ci şi calităţi morale. 

Legislaţia noastră asigură cadrul personal adecvat formării intimei 
convingeri. După închiderea dezbaterilor în fond are loc deliberarea 
completului de judecată. Deliberarea are caracter secret, la ea participând 
numai membrii completului. Judecătorii vor avea în vedere chestiunile de 
fapt şi apoi pe cele de drept, după care judecătorii sunt obligați să-şi spună 
părerea, ultimul cuvânt avându-l preşedintele, pentru a nu-i influenţa pe cei 
care au o mai mică experiență. Este posibil ca în cadrul completului de 
judecată să existe o opinie separată, caz în care judecătorul aflat într-o 
asemenea situație, va trebui să o motiveze. Opinia separată, bine 
argumentată, va dovedi în acest caz forța convingerii intime, simţul moral, 
etic şi juridic, curajul propriei opinii. 

A abdica de la decizia pe care ţi-o impune intima convingere 
înseamnă să-ţi trădezi profesia, să realizezi un act injust. 

Trebuie arătat că dreptul subiectiv la intima convingere cunoaşte 
limite impuse de lege. Judecătorul trebuie să se supună legii. 

Intima convingere beneficiază şi de garanții legale: separarea 
puterilor constituționale în stat şi independenţa judecătorilor care se supun, 
în luarea hotărârii numai legii. Independenţa judecătorilor este şi ea 
garantată prin inamovibilitatea lor. 

Din punct de vedere psihologic, garanția convingerii intime este dată 
de respectarea de către judecător a principiilor şi legilor de formare a 
probelor, a utilizării criteriilor psihologice. 


344 În decembrie 1979, Adunarea Generală a O.N.U. a adoptat „Codul de 
conduită pentru persoanele răspunzătoare de aplicarea legii”. 

Articolul 1: „Persoanele răspunzătoare de aplicarea legii trebuie să se achite 
permanent de datoria pe care le-o impune legea, servind colectivitatea şi protejând 
orice persoană, împotriva actelor ilegale, conform înaltului grad de responsabilitate 
pe care îl are profesiunea lor”. 

Articolul 2: „În îndeplinirea sarcinilor pe care le au, răspunzători de 
aplicarea legii, trebuie să respecte şi să protejeze demnitatea umană, să apere 
drepturile fundamentale ale oricărei persoane”. 

Sub aspect etic, garantarea este dată de moralitatea şi buna-credinţă a 
judecătorului. 

Incălcarea acestor garanţii este de natură să ducă la eludarea legii, să 
genereze erori judiciare cu consecințe nefaste asupra participanţilor la 
procesul judiciar şi care este de natură să ştirbească credibilitatea într-o 
justiţie parțială, egală. 

Intima convingere, ca sursă de eroare, vizează şi activitatea organelor 
de cercetare penală, activitate care se reflectă în actul prin care vor dispune: 
rezoluţie, proces-verbal, ordonanţă, organul de urmărire penală (fie cel de 
cercetare, fie procurorul) va lua decizii în raport cu intima sa convingere. 

In procesul judiciar un rol are şi avocatul a cărui intimă convingere 
nu trebuie să fie guvernată numai de promovarea şi apărarea intereselor 
clientului, ci şi de norme deontologice. 


Capitolul IX 


PSIHOLOGIA PRIVĂRII DE LIBERTATE 
- Detenţia penitenciară - 


Secţiunea 1 
FĂPTUITORUL DIN PERSPECTIVA MEDIULUI PRIVATIV 


9.1.1. Noţiuni generale. Puncte de vedere şi accepțiuni 
asupra pedepsei prin privarea de libertate 


În orice societate, abaterea comportamentelor de la normele și 
valorile sociale de bază constituie un fenomen obişnuit. Orice societate 
judecă comportamentul membrilor săi nu atât din punctul de vedere al 
motivaţiilor sale intrinseci, cât mai ales din punctul de vedere al 
conformării acestui comportament la normele şi valorile recunoscute. 

Violarea normelor atrage după sine — cum bine ştim — măsuri punitive şi 
coercitive*“5. Societatea poate fi controlată şi prin folosirea sancţiunilor. 

Pretutindeni sancţiunile posibile şi măsurile implementate în societate 
ar trebui să fie folosite înainte de privarea de libertate. Când este folosită 
privarea de libertate apar probleme deosebite. Este o situație complexă cu 
amplă rezonanță în modul de viaţă al individului. Pentru persoana care 
execută o pedeapsă privativă de libertate, mediul privat pune în ordine două 
grupuri de probleme: 

+ De adaptarela normele şi valorile specifice acestui cadru de viaţă; 

e De eyoluție ulterioară a personalității sale. 

Când este folosită privarea de libertate apar probleme ale drepturilor 
omului. 

Dreptul la integrare fizică şi psihică a persoanei este garantat prin 
articolul 22 din „Constituţia României” care prevede ca nimeni să nu fie 
supus nici unui fel de pedeapsă sau tratament inuman ori degradant. 

Persoanele cu un comportament antisocial şi care aduc prejudicii atât 
altor persoane, cât şi statului sunt condamnate cu închisoare conform 
„Codului Penal”, art. 57. Executarea pedepsei cu închisoarea se face în 
locuri de detenţie anume stabilite, unde cei condamnaţi prestează o muncă 
utilă, dacă sunt apți, şi participă la acţiuni educative care să conducă la 
reeducarea celui condamnat. 

Condamnarea persoanelor care au săvârşit infracţiuni trebuie făcută 
în urma unui proces penal conform art. 1 din „Codul de Procedură Penală” , 
proces care are ca scop constatarea în timp şi în mod complet a faptelor, 
astfel ca orice persoană care a săvârşit o infracțiune să fie pedepsită potrivit 
vinovăţiei sale. 

Procesul penal trebuie să contribuie la: apărarea ordinii de drept, 
apărarea persoanei, a dreptului şi libertăţii acesteia, la prevenirea 
infracţiunilor. 


9.1.2. Reglementări internaţionale privind tratamentul infractorilor 


Naţiunile Unite s-au ocupat de tratamentul uman al tuturor 
oamenilor, inclusiv al acelora care sunt închişi. Au fost create şi adoptate o 
serie de instrumente internaţionale care să apere şi să garanteze drepturile şi 
libertățile fundamentale. 


1 Rădulescu S., Anomie, devianță şi patologie socială — Editura Hyperion, 
Bucureşti, 1991. 

Astfel, la primul Congres al Naţiunilor Unite — Geneva 1955 — a fost 
adoptat „Ansamblul de Reguli Minimale pentru Tratamentul Deţinuţilor”, 
care a însemnat un jalon important în procesul de reformă penală. 

De asemenea, eforturi în această direcţie s-au făcut la Congresul al 
VI-lea al Naţiunilor Unite — Venezuela 1980. 

In contextul orientărilor menţionate, Comitetul pentru prevenirea 
criminalităţii a recomandat următoarele principii: 

e Atunci când o persoană este trimisă la închisoare pedeapsa ce i 
se aplică trebuie să fie considerată ca un mijloc şi nu ca un scop; 

e Pe timpul cât se află în închisoare cel în cauză nu trebuie să fie 
lipsit de libertatea sa şi de drepturile sale a căror suspendare derivă în mod 
expres sau în mod necesar din această privaţiune de libertate. 

Ținând seama de evoluţia societăţii şi de schimbările survenite în 
legătură cu tratamentul deţinuţilor, comitetul de Miniştrii al Consiliului 
Europei a adoptat un „Standard Minim de Reguli pentru Tratamentul 
Deţinuţilor”. 

Obiectivele acestui Standard de Reguli sunt: 

e Să stabilească un aranjament minim de norme; 

+ Să pună accentul pe tratamentul uman; 

e  Săstimuleze echitatea. 

Principiile de bază sunt: 

e  Privarea de libertate se va face în condiţii morale şi materiale 
care să asigure respectul necesar față de demnitatea umană; 

e Regulile se vor aplica impartial — fără discriminare; 

e Scopul tratamentului persoanelor în custodie va fi în aşa fel 
susţinut încât să ocrotească sănătatea, propriul respect; 

e Protejarea drepturilor individuale ale deţinuţilor: 

a) Dreptul la primire şi înregistrare; 

b) Dreptul la împărțirea şi clasificarea deţinuţilor; 

c) Dreptul la cazare; 

d) Dreptul la igienă personală; 

e) Dreptul la îmbrăcăminte şi aşternut; 

f) Dreptul la hrană; 

g) Dreptul la servicii medicale; 

h) Dreptul la informare şi plângeri; 

i) Dreptul la contactul cu lumea exterioară; 

jJ) Dreptul la asistenţă morală şi religioasă; 

k) Dreptul la deţinere de bunuri. 

e Măsuri împotriva torturii şi altor pedepse ori tratamente cu 
cruzime, inumane sau degradante. Prin „tortură” se înțelege orice act prin 

care se provoacă unei persoane, cu intenție, o durere sau suferințe 
puternice, fizice sau psihice, mai ales în scopul de a obține de la această 
persoană sau de la altă persoană terță, informaţii sau mărturisiri. Astfel în 
„Convenția împotriva torturii” se prevede: 

1. Măsuri legislative, administrative, juridice pentru a împiedica 
săvârşirea unor acte de tortură; 

2. Nici o împrejurare, oricare ar fi ea, nu poate fi invocată pentru a 
justifica tortura; 

3. Nu poate fi invocat ordinul unui superior pentru a justifica tortura; 

4. Actele de tortură se constituie infracțiuni în raport cu dreptul 
penal. 


9.1.3. Consecințele sociopsihologice ale privării de libertate 


Ca fenomen social criminalitatea lezează interesele societăţii, iar cei 
care încalcă regulile sunt etichetaţi ca atare. 

Sancţiunea pentru aceştia este privarea de libertate, unde deţinutul 
este supus efectelor coercitive ale vieţii de penitenciar, având un statut de 
subordonat față de lege. 

Privarea de libertate în mediul penitenciar constituie pentru orice om 
o situaţie de amplă rezonanţă în modul său de viaţă, atât pe durata detenţiei, 
cât şi după aceea în libertate. 

Restrângerea acută a libertăţii individuale, relaţiile impersonale, lipsa 
informării, regimul autoritar, mediul închis şi activitățile monotone, toate 
acestea resimţite de către deţinut drept atingeri ale integrității sale ca ființă 
umană. 

În multe cazuri impactul privării de libertate asupra componentelor 
personalităţii este dramatic, generând şi permanentizând conduite 
diferite faţă de cele avute anterior în mediul liber.” 

Pentru a înțelege mai bine acest lucru este nevoie să analizăm grupul 
de oameni privaţi de libertate. Viaţa în închisoare este o viaţă grea, aici este 
anulată orice intimitate, totul este la vedere pentru ceilalți. Un loc important 
îl ocupă relațiile interpersonale din cadrul grupurilor de deținuți care sunt 
grupuri eterogene. Apar relațiile de atracţie — respingere — indiferenţă şi a 
liderilor informali. 


346 Gheorgh F., Pihologia penitenciară, Editura Oscar Print, Bucureşti 1996 
— selectiv, scurte extrase şi prelucrări personale. 

Relaţiile interpersonale sunt o golire, o risipire de sine, nu te poți 
ascunde de partea rea a conduitei celor din jur, dar mai rău, posibilitățile de 
schimbare aproape că nu există. 

Penitenciarul creează un tip aparte de relaţii interpersonale care au un 
conţinut dinamic şi modalităţi aparte de structurare şi manifestare. 

Doi sunt factorii care determină aceste relaţii interpersonale: 

e Cadrul specific al penitenciarului 

a) Mod de organizare; 

b) Genuri de activități; 

c) Supraveghere permanentă. 

e Specificul populației penitenciare?” 

Privarea de libertate îmbracă mai multe forme. Analizând izolarea 
psihică şi psihosocială, pe de o parte, şi privarea de libertate prin executarea 
unei pedepse penale într-un loc de detenţie, pe de altă parte, vom constata 
că între ele există o multitudine de diferenţe ce prezintă aspecte specifice şi 
manifestări complexe. 

Deosebirile sunt de ordin fundamental şi vizează latura cantitativă cât 
şi pe cea calitativă: 

a) Din punct de vedere cantitativ — privarea de libertate se întinde pe 
perioade mai mari sau mai mici, durata condamnării constituind principalul 
factor stresor; 

b) Din punct de vedere calitativ — privarea de libertate dă naştere 
unei game complexe de frământări psihice şi psihologice începând cu criza 
de detenţie. 

Privarea de libertate înseamnă controlul crimei în societate şi mai 
înseamnă închisoare şi deținut. 


9.1.4. Mediul închis (închisoarea) 


Termenul de mediu închis a fost propus de către E. Goffman (1961) 
pentru a descrie locuința unde indivizii îşi petrec tot timpul (odihnă, 
muncă). 

Din punct de vedere metodologic, un asemenea mediu este un 
laborator natural, de exemplu: închisoarea, spitalul, azilul, internatul, 
cazarma militară, toate reprezintă medii totale sau medii izolate şi restrânse. 


*7 Bogdan T., Santea I., Cornianu R., Comportamentul uman în procesul 
judiciar — Editura Serviciul Editorial şi Cinrmatografic M.I., Bucureşti 1983 

Abordarea microsocială a lui E. Goffman ne dă posibilitatea de a 
aprecia relaţiile interumane în raport cu mediul respectiv prin izolarea de 
unele variabile ce acţionează în mediul respectiv. 

Mediul închis mai poate fi definit astfel: orice ambianţă unde 
există o barieră greu de trecut între exterior şi interior, barieră ce 
funcționează în dublu sens, în cadrul căreia apar fenomene grupate 
obişnuite, dar şi o seamă de fenomene specifice. 

Aplicarea pedepsei privative de libertate obligă individul să trăiască 
într-un mediu de constrângere. E. Goffman consideră închisoarea ca fiind o 
instituţie totală, în sensul de loc de rezistenţă în care un număr de indivizi 
care au o situaţie identică, fiind despărțiți de societatea exterioară pentru o 
perioadă de timp apreciabilă, duc împreună un ciclu de viaţă îngrădită prin 
interdicții formale de a desfăşura anumite activităţi, de a avea contact cu 
familia, de a personaliza spaţiul locuit, de a avea iniţiative. 

Pe lângă aceste norme formale se dezvoltă o întreagă cultură 
informală ca mijloc de rezistenţă la contactul oficial. Coerciţia instituţională 
are nevoie de autorizarea societăţii. In acest sens, penitenciarul apare ca un 
fenomen-instituţie ca fiind un ansamblu de reguli juridice cu caracter relativ 
stabil care reglementează un domeniu al relaţiilor sociale în scopul apărării, 
conservării şi promovării anumitor interese personale sau colective ale 
indivizilor, grupurilor sau comunităților sociale. 


9.1.5. Problematica deţinutului 


Fenomenul-caz al instituţiei penitenciare este deţinutul ca fenomen 
individual aflat într-o situație concretă reglementată de instituţie. Ca urmare 
a privării de libertate, deţinutul este constrâns juridic şi material să locuiască 
în instituția penitenciară, obligat să se conformeze regulamentelor de ordine 
interioară. 

Deţinutul percepe timpul dintr-o poziție coercitivă, apăsătoare şi 
artificială; astfel se pătrunde în psihologia deținutului. El are conştiinţa 
faptului că intră în închisoare împotriva voinţei sale, cu un statut de 
subordonare pe termen lung şi resimte pierderea libertăţii cu atât mai 
dureros cu cât libertatea era mai bogată în perspective şi alternative, iar 
condiţiile concrete din penitenciar sunt mai grele. Cu cât este mai prețuit 
timpul în libertate (valoarea lui personală) cu atât mai mult pierderea lui 
prin căderea la închisoare devine dureroasă, mai zdrobitoare, deci, pedeapsa 
este resimțită ca fiind mai represivă. Fiecare vine în penitenciar cu un 


348 Mitrofan N., Zdrenghea V., Butoi T., Psihologie judiciară. 

univers specific, plin de contradicții, frustrări, neîmpliniri, ca urmare a unei 
conduite antisociale, a săvârşirii unei infracţiuni. 

Mulţi sunt neadaptaţi social, refractari sau incapabili să se integreze 
în cerinţele normelor de convieţuire socială, sau de o moralitate dubioasă şi 
au un trecut încărcat care apasă asupra conştiinţei lor. 


9.1.6. Potenţialul patogen al mediului privativ 


Venirea în penitenciar tulbură echilibrul personalității printr-o triplă 
reducere: 

e A spaţiului de viaţă; 

: . suspendarea viitorului; 

e A timpului personal: E. 

relativitatea trecutului; 

e A comportamentului social: izolare; 
abandon. 

Stresul prelungit în faza de anchetă, intrarea într-o colectivitate de 
anonimi, controlul riguros al conduitei, dependenţa de personal, densitatea 
maximă (supraaglomerarea) favorizează apariția şi cronicizarea unei 
patologii specifice. Apatia, lipsa iniţiativei, pierderea interesului pentru 
lucruri, oameni şi evenimente, anestezia afectivă, incapacitatea de a mai 
face planuri, resemnarea fatalistă, toate acestea conturează nevroza 
penitenciară. 

Inexistenţa unui spaţiu personal, absenţa unui refugiu, a sta treaz într- 
o ambianță monotonă, epuizarea subiectelor de discuţie conduc frecvent 
spre căderi afective, degradarea imaginii de sine şi deci spre o adaptare 
patologică. 

Frecvent se constată o adaptare pasivă la condițiile vieţii din 
închisoare prin adaptarea unei atitudini filosofice sau evitarea concentrării 
pe anumite probleme incomode. Chiar dacă mulți deţinuţi au avut înainte 
de a veni în penitenciar o personalitate robustă, în timpul executării 
pedepsei se instalează o sensibilizare progresivă la mediu, o intoleranță 
emoțională, toate acestea conturând un posibil potenţial patogen al 
mediului privativ. 


9.1.7. Principiul deschiderii mediului privativ 

În acest sfârşit de secol, cei chemaţi să se ocupe de prevenirea 
crimelor şi de tratamentul delincvenţilor se află în faţa unei mari dileme": 

* Tratamentul infractorilor în închisori sau fără închisori; 

e Tratamentul infractorilor în afara închisorilor. 

Tratamentul în afara stabilimentului penitenciar şi consecințele sale 
în privința deţinutului este o chestiune care prezintă o mare importanță, 
ținând seama de controversa pe care o ridică la scară mondială rolul şi 
funcţiile închisorii, dar şi alţi factori, precum: 

e Aspectul dezumanizant al întemnițării, 

e Incidenteledebilizante asupra personalităţii umane; 

e Realizarea din ce în ce mai netă a faptului că întemnițarea nu este 
în stare să îmbunătăţească şansele ca un infractor să urmeze calea cea 
dreaptă şi faptul că instituţiile penitenciare nu au reuşit să scadă 
criminalitatea, au dat un impuls mişcător care favorizează deschiderea 
mediului privativ spre măsuri sporite de utilizare. 


9.1.8. Tratamentul diferențiat în mediul privativ 


Tratamentul diferențiat în mediul privativ nu este o discriminare. Aici 
trebuie făcută distincţie între discriminarea din interiorul grupelor şi 
diferenţele dintre indivizi. 

Prima expresie reprezintă impunerea unui prejudiciu sau a unui 
dezavantaj din motive injuste. A doua recunoaşte nevoia de a trata în mod 
diferit deținuții, astfel încât să se ţină cont de credinţele şi nevoile lor 
speciale, de situaţiile speciale sau de statutul lor nefavorabil. 

A trata diferențiat poate fi considerat legitim când se justifică printr-o 
cunoaştere bine fondată. 


9.1.9. Etichetarea socială 


Etichetarea socială reprezintă o formă a reacției sociale, este o 
stigmă*. În acest caz crima apare ca un produs al reacției sociale. Cei care 
se abat de la normele sociale sunt etichetaţi ca infractori, ca urmare a 
reacției sociale de răspuns la criminalitate. Prin etichetare individul este 
trecut de la o poziţie socială considerată normală în societate la una de 
deviant. Reacţia socială presupune existenţa a două personaje: 


> 


38 F, Gheorghe, Mediul penitenciar, „Revista de ştiinţa penitenciară”, nr.1, 
Bucureşti, 1996. 

30 Zamfir C., Vlăsceanu L., Dicţionar de sociologie, Editura 
Babel, Bucureşti, 1993. 

e Unul individual — cel etichetat; 

e Altul colectiv — societatea care etichetează. 

Critica teoriei etichetării se concentrează pe două idei: 

a) Societatea reacționează față de comportamentul social distructiv 
al individului, nu față de poziția sa marginală; 

b) Etichetarea nu presupune pierderea identității considerată din 
punct de vedere social normală, pedeapsa în acest caz având rol de 
recuperare socială. 


9.1.10. Paradoxul penitenciar 


Se pune întrebarea: în ce măsură rolul recuperator al pedepsei 
privative de libertate îşi atinge scopul? In acest context se evidențiază 
existența unui paradox penitenciar. 

In detenție pot să apară efecte de corupție reciprocă a deținuților, 
având loc un proces de socializare inversă. Condamnatul se simte eliminat 
de societate, astfel încât îşi dezvoltă o tehnică de reacție față de controlul 
formal. 

Dificultatea reeducării este aceea de a converti relația formală 
obligatorie într-una formală. In sistemul instituțional personalitatea este 
estompată. Paralel cu sistemul oficial de referință se dezvoltă o subcultură, 
ceea ce favorizează creşterea ratei de recidivism. 


9.1.11. Psihologia individului care a săvârşit infracțiunea 


Fenomenul de devianță este înțeles, de obicei, ca un fapt psihologic, 
deşi este în primul rând sociologic, deoarece este rezultatul unui produs 
colectiv?" 

Infractorul adult se evidențiază printr-un profil psihologic care constă 
în: 

e Înclinația către agresivitate - bazată pe un fond de ostilitate şi 
negare a valorilor socialmente acceptate; 


e Instabilitate emoțională — fragilitatea eului; 
— carențe educaționale; 
°  Inadaptare socială — exacerbarea sentimentului 
de insecuritate; 
— vagabondaj; 
— evitarea formelor organizate de viaţă; 

e  Duplicitatea conduitei; 

e  Dezechilibrul existențial- patimi, vicii, perversiuni; 

e Un surplus de experienţe neplăcute. 

Sentimentul de autoapreciere pare a fi subminat, de aceea el nu 
pierde nimic dacă este criticat sau încarcerat, neavând un statut social de 
apărat, teama de a-l pierde nu-l motivează să facă eforturi pentru a se 
conforma nevoilor sociale. 


9.1.12. Factorii implicați în determinarea 
comportamentului infractorului 


Comportamentul infractorului este influențat de o serie de factori, 
după cum urmează: 

e Factori endogeni (interni) 

e Factori exogeni (externi) 

Factorii endogeni sunt: 

e Factori neuro-psihici: disfuncţii cerebrale; 

e Deficiențe intelectuale: capacitatea intelectuală redusă care îl 
împiedică în anticiparea consecințelor acțiunilor întreprinse (ex.: trăieşte 
mai mult în prezent); 

e Tulburări ale afectivității: acest lucru creează probleme 
serioase pe linia adaptativă şi anume: 

- stări de frustrare; 

- dorința unei vieți mai uşoare; 

e Tulburări caracteriale: imaturizare caracterială, şi constă în: 

instabilitate afectivă; 
autocontrol insuficient; 
impulsivitate, agresivitate; 
subestimarea greşelilor; 
respingerea normelor. 

Factorii extrogeni sunt: 

e  grupulşi influenţa lui nefastă 

e climat familial: — familii dezorganizate; 

— familii conflictuale. 


9.1.13. Personalitatea infractorului 


Cercetarea personalității infractorului implică un câmp larg de 
investigaţii asupra fiinţei umane concepute ca un întreg (Eysenck). 

Jean Pinatel în „Personalitatea criminală” consideră că trecerea la act 
constituie elementul decisiv. Condiţiile trecerii la act sunt comandate la 

infractorii care comit acte grave, de un nucleu al personalităţii ale cărui 
componente sunt”: 

e  egocentrismul; 

e abilitatea; 

e agresivitatea; 

e indiferența afectivă. 

Nucleul personalității criminale este o structură dinamică, este 
reunirea şi asocierea componentelor amintite, dintre care nici una în sine nu 
este anormală. 

Jean Pinatel pune un accent deosebit asupra faptului că nucleul 
personalităţii nu este un dat, ci o rezultantă. Analizând comportamentul 
infracţional, autorul arată că infractorul nu este reţinut în săvârşirea actului 
său de oprobriul social, deoarece este labil, incapabil să se organizeze pe 
termen lung şi, tot aşa, nu este în stare să depăşească obstacolele care apar 
în calea acţiunii lui criminale, deoarece el este dinamic şi eminamente 
agresiv. 

In acelaşi timp, el reuşeşte să depăşească şi aversiunea faţă de acte 
odioase, căci, fiind indiferent afectiv, nu-i pasă de nimeni, nu nutreşte 
sentimente de simpatie faţă de nimeni şi, în consecinţă, poate comite orice 
infracţiune. 


9.1.14. Caracteristici ale personalităţii şi modificările sale 
pe parcursul executării pedepsei cu închisoarea 


Ca element al personalităţii, afectivitatea duce greul frustrărilor 
impuse de privarea de libertate. Este un izvor al multor frământări 
subiective sau conflicte interpersonale, manifestările afective fiind un 
seismograf sensibil al dinamicii sufleteşti a deţinuţilor pe timpul executării 
pedepsei. 

Un alt element al personalităţii este motivaţia 
private de libertate ea prezintă o mare complexitate: 

* un prim grup de aspecte cuprinde motivele prezentate de fiecare 
subiect ca fiind explicația faptei comise; 

e al doilea grup se referă la motivele unor conduite disfuncționale, 
precum şi sursele de satisfacţii — insatisfacții pe parcursul executării 
pedepsei. 

În ceea ce priveşte motivaţia (justificările) infracţiunilor, în ciuda 
apartenenţei diversităţii, pot fi totuşi distinse cele elaborate înaintea 
comiterii infracțiunii, de cele fabricate după. 

O altă componentă a personalității, voinţa, reclamă o reprezentare 
realistă, deoarece în munca de reeducare a deţinuţilor se apelează la 
îndemnuri adresate voinţei şi se uită că actul voinței implică satisfacerea 
anumitor nevoi. În cazul, frecvent de altfel, în care deţinutul îşi pierde 
încrederea în posibilitatea de integrare socială, voinţa începe să fie orientată 
spre acţiuni care-l îndepărtează şi mai mult de aşteptările cadrelor. În acest 
sens, putem enumera: acte de bravadă, tatuaje, deținuți mai puternici. In 
concluzie, se poate vorbi cu greu în penitenciar de modificarea voinţei. 

Trăsătura de personalitate care este supusă cel mai mult influențelor 
grupului de apartenenţă este temperamentul. În situaţia când în aceleaşi 
grupuri se întâlnesc mai mulți indivizi cu acelaşi temperament, se 
instalează o atmosferă caracteristică: 

e  unclimatrece şi indiferent — la flegmatici; 

e linişte meditativă — la melancolici; 

e  unactivism calm zgomotos — la sangvini; 

e  otensiune, întreruptă de răbufniri agresive — la colerici. 

Totuşi, temperamentul nu creează prin el însuşi, în penitenciar, 
probleme deosebite, care să influenţeze asupra bunului mers al grupului. 

Legat de motivaţia actului infracțional comis, deţinuţii îl prezintă ca 
fiind finalul unui proces fără alternative, că oricine în locul lor ar fi procedat 
la fel, vina fiind atribuită altora. 


9.1.15. Tipologia infractorului 


În cadrul mediului privativ de libertate putem întâlni diverse tipuri de 
personalitate ale infractorului: 

*  Infractorul înveterat — acesta are un comportament repetitiv 
obişnuit care face să apese o ameninţare gravă asupra securităţii semenilor 
săi, prin: agresivitate persistentă, indiferență absolută în privinţa 
consecințelor. Poate fi definit anormal, dar trebuie ţinut cont că la scară 
mondială nu există uniformitate în privința interpretării noțiunii de infractor 
înveterat. 

*  Infractorul primejdios — noțiunea de caracter primejdios nu se 
sprijină nici pe consideraţiuni Juridice, nici pe consideraţiuni clinice. 
Această clasificare implică mai mult necesitatea de a recurge la măsuri 
severe faţă de infractor. Noţiunea de infractor se bazează pe următoarele 
criterii: gravitatea infracţiunii, numărul de infracțiuni săvârşite, starea 

mintală a infractorului, probabilitatea ca infractorul să continue să fie o 
ameninţare pentru securitatea publică dacă este pus în libertate. 

e  Infractorul dificil — spre deosebire de infractorul primejdios, 
acesta este astfel denumit de către autorităţile corecţionale din cauza 
greutăților pe care le are de a se adapta rigorilor şi privaţiunilor detenției, 
mai cu seamă din cauza personalității sale într-un mediu fizic strict 
delimitat, pe o perioadă de timp considerabilă. Ei sunt produsul condiţiilor 
şi privaţiunilor specifice vieţii din închisoare, care tinde să cauzeze 
claustrofobia şi care de fapt ocazionează la deţinuţi toate aceste simptome. 
Deţinuţii dificili sunt pur şi simplu aceia care pun probleme administrative 
mai curând decât problemele de securitate. 

°  Deţinutul pe termen lung — întemnițarea pe termen lung este o 
noţiune relativă fiindcă este în funcţie de existenţa sau absența pedepsei 
capitale. Totuşi în ceea ce priveşte această categorie de deţinuţi este posibil 
să facem deosebirea între deținuți care pot să prezinte o ameninţare fizică 
pentru societate, pentru personalul închisorii, pentru alți deţinuţi şi cei care 
au fost condamnaţi la o pedeapsă de lungă durată, fiindcă societatea 
consideră crima pe care, au săvârşit-o aşa de oribilă, încât o lungă 
condamnare este singurul mijloc de a stigmatiza asemenea fapte. 

Cu cât pedeapsa este mai lungă, cu atât condiţiile în care ea este 
ispăşită sunt mai stricte şi cu atât mai mult izolarea şi alienarea deținutului 
vor fi mai durabile. 


9.1.16. Problematica recidivei şi factorii care influenţează recidiva 


Recidiva se poate defini ca o pluralitate de infracțiuni săvârşite de un 
individ”. 

Dacă primul contact cu lumea închisorii este atât de traumatizant şi 
are consecinţe atât de ample pentru individ şi cei apropiaţi lui, cum se 
explică recidiva şi chiar multirecidiva? 

Una din explicaţii ar putea fi dobândirea de către infractor a unei mai 
mari capacităţi de a risca. 

h literatura de specialitate se pot întâlni diverse tipuri de recidivişti: 

e  Ocazionali-— marginali; 

*  Pseudo-recidivişti; 

e  Recidiviştiordinari; 

e  Recidivişti din obişnuinţă. 


* Banciu D., Factorii sociali care concură la apariţia comportamentului 
recidivist — Simpozion, Bucureşti, 1983. 

O altă explicaţie ar putea fi neputinţa tratamentului penitenciar. 
Recidivistul nu a fost intimidat şi nici readaptat datorită pedepsei 
precedente; din acest punct de vedere închisoarea este văzută ca o 
instituţie de socializare şi de învăţare a crimei. 

Acest punct de vedere a fost susținut şi de Foucault. Dacă se 
utilizează nivelul de recidivă ca indicator al rezultatelor închisorii sau 
procesului penal, interpretarea eşecului este inversată, ajungem la 100% 
recidivă şi ar semnifica faptul că numai cei asupra cărora s-a dat pronostic 
sigur de recidivă au fost încarceraţi. Dar, de multe ori se constată că se 
foloseşte închisoarea ca primă soluţie. 

Recidiva poate fi influenţată de următorii factori?” : 

e Dificultăţile de adaptare a infractorului în trecerea de la un tip de 
viaţă la altul; 

e Situaţia socio-culturală a infractorului; 

e Destructurarea şi dezorganizarea familiei; 

e  Neintegrarea socio-profesională,; 

e Grupuri de prieteni sau grupuri stradale. 


9.1.17. Personalitatea infractorului recidivist 


Cunoaşterea personalității infractorului recidivist constituie 
fundamentul măsurilor ce se întreprind pentru a se realiza prevenirea 
eficientă a comportamentului deviant. 

Atitudinea comportamentală a celor care comit fapte antisociale se 
află în strânsă relaţie cu mediul educaţional, formativ, cu factorii 
psihosociali individuali şi de mediu care menţin recidiva. 

Caracteristicile psihologice ale infractorului recidivist ar putea fi: 

° Tendinţa dea merge cu banda; 

e Semne de neadaptare; 

e  Vanitos şi egocentric; 

e Primeşte greu dezaprobarea; 

e  Îlstimulează aprobarea. 

Prezintă o imaturite intelectuală, dar aceasta nu trebuie înţeleasă ca 
fiind identică cu un coeficient de inteligenţă QI scăzut. 

Imaturitatea intelectuală înseamnă capacitate redusă de a stabili un 
raport raţional între pierderi şi câştiguri, în proiectarea şi efectuarea unui act 
informaţional. Se mai caracterizează printr-o ostilitate exagerată faţă de 

orice persoană, o teamă exagerată de a părea slab, incapacitatea de a 
prevedea pe termen lung consecințele acțiunii sale, carențe materne, 
precum: stare emoțională deficitară, scăderea nivelului de aspirație, tendință 
sporită de identificare cu modele din penitenciar, instalarea stării de 
instabilitate psihică. 


Secţiunea II 


FENOMENE PSIHOSOCIOLOGICE ALE MEDIULUI 
PRIVATIV DE LIBERTATE 


Cunoştinţele privind fenomenele psiho-sociale ce pot surveni în 
condiţiile mediului privativ sunt necesare, deoarece instituţia specializată în 
executarea sancţiunilor privative de libertate se deosebeşte prin profilul său 
psiho-social de oricare altă instituţie sau grupare organizată de oameni. 

Venirea individului în penitenciar nu este urmarea unui act propriu de 
viaţă sau a unei obligaţii cetăţeneşti (cum este cazul internării într-un spital 
sau efectuarea stagiului militar), ci reprezintă o formă de sancţionare 
aplicată de societate individului care s-a abătut de la normele ei morale şi 
juridice. O dată cu intrarea în penitenciar individul resimte, într-o măsură 
mai mare sau mai mică, în funcţie de vârstă, de structura sa psihologică, de 
maturizarea socială şi de nivelul de cultură, efectul privării de libertate şi 
reacționează într-un mod personal la această nouă situaţie. 


9.2.1. Șocul depunerii (încarcerării) 


Privarea de libertate implică mai multe forme, iar din punct de vedere 
calitativ dă naştere unui fenomen deosebit, şi anume șocul încarcerării. 
Acest lucru determină o gamă complexă de frământări psihice şi 
psihosociale, începând cu criza de detenție manifestată de la închiderea în 
carapacea tăcerii până la comportamente agresive şi autoagresive 
(sinucideri, autoflagelări). In comparaţie cu stările accidentale de izolare, 
privarea de libertate în sistemul detenţiei are drept consecință, absolut 
specifică, înlăturarea simbolurilor exterioare ale personalităţii prin 
obligativitatea purtării uniformei de deţinut, care standardizează modul de 
viaţă şi estompează până la anulare diferenţele individuale. Șocul depunerii 
se manifestă şi prin restrângerea libertăţilor individuale. Relațiile 
interpersonale, lipsa de informaţii, regimul autoritar, sunt resimţite drept 
atingeri ale integrităţii sale ca ființă umană. 

La toate acestea se adaugă contactul cu subcultura carcerală care, în 
scurtă vreme, îl face pe deținut să-şi formeze o nouă viziune asupra propriei 

persoane şi să-şi elaboreze o strategie de supravieţuire constând într-un 
comportament de consimţire-integrare (de conformare pasivă). 

S-a mai observat că, în timpul detenției, spaţiul de viaţă se reduce, în 
acelaşi timp având loc: regresiunea satisfacţiilor, recentrarea intereselor pe 
lucruri mărunte, alterarea comunicării, supunerea totală, precum şi 
manifestarea procesului real al penitenciarizării prin intensificarea unei 
mentalități specifice, un nivel de aspirații scăzut, lipsa preocupării pentru 
viitor, exprimarea convingerii că este etichetat definitiv, dar nu în ultimul 
rând, o imagine negativă de sine. 

In relaţiile lor, deţinuţii strecoară o undă de fatalitate pentru faptul de 
a fi ajuns în penitenciar şi asta, după părerea lor, echivalează cu un eşec 
moral ce îi va marca toată viaţa. Această devalorizare a lumii şi a propriei 
vieţi este handicapul cel mai greu rezultat în urma depunerii în penitenciar. 


9.2.2. Percepția deținutului asupra pedepsei şi a mediului privativ 


Acest fenomen este determinat de cele mai multe ori de modul cum a 
rezolvat fiecare deţinut problema ispăşirii**.Când pedeapsa este apreciată 
ca fiind măsura faptei, condiţia de zi cu zi exprimă o acceptare supusă 
tuturor rigorilor, când pedeapsa este văzută ca fiind mai aspră decât 
infracțiunea comisă, deținutul consideră că i s-a făcut o nedreptate şi suferă 
o sancțiune nemeritată. 

Ca urmare, deţinutul va rămâne neîmpăcat, revendicativ şi ostil 
administraţiei locului de detenție, dominat de sentimente de victimizare. 

Cu cât adaptarea la viaţa de penitenciar este mai bună, cu atât 
toleranța faţă de condițiile de mediu este mai mare, chiar dacă în această 
situaţie problema incompatibilităţii între deţinuţi, ca urmare a istoriilor indi- 
viduale şi particularităţilor de personalitate, rămâne cronic nesoluţionată. 

In ceea ce priveşte fenomenul de percepţie asupra mediului 
penitenciar, acesta este determinat de o multitudine de factori — materiali 
şi spirituali, obiectivi şi subiectivi, sociali şi psihosociali;, care numai 
în corelație şi interdependență devin relevanți pentru înţelegerea 
climatului specific mediului privativ. Gradul de cultură redus, dar 
mai ales semnificația negativă atribuită executării pedepsei cu 
închisoarea, îi fac pe mulţi condamnaţi să nu aprecieze corect mediul din 
penitenciar. 

9.2.3. Fenomenul de prizonizare şi deprizonizare 


* Mitrofan N., Aspecte privind relaţia etic-juridic-psihologic, în „Revista 
penitenciară” nr.3, Bucureşti, 1995. 

Încă în urmă cu decenii, criminologul canadian D. Clemmer (1940) a 
semnalat fenomenul de prizonizare, definit ca „socializare” la cultura 
deviantă a deţinuţilor, proces prin care deţinutul ajunge să adopte sau să 
împărtăşească punctul de vedere al încarceraţilor privind lumea din 
penitenciar şi societatea în general. 

Prizonizarea incumbă adoptarea unei atitudini ostile (făţişe sau 
ascunse) față de personalul închisorii, față de lumea din afară şi, 
concomitent, dezvoltarea unei loialităţi faţă de ceilalți deţinuţi, sprijinirea 
reciprocă ori de câte ori interesele reale sau imaginare ale deţinuţilor intră în 
conflict cu unele dispoziţii ale autorităţii. Fără îndoială că adoptarea acestei 
norme carcerale, ca şi alte norme de acelaşi fel, atât de caracteristice 
subculturii carcerale, sunt generate dintr-o puternică motivaţie, care se 
subsumează, aşa cum am văzut că a formulat A Maslow, categoriei de 
motive desemnate prin „necesitatea apartenenţei la grup”. 

In această situaţie, primul pas, motivat psihologic, va fi strădania 
deținutului de a se integra grupului informal de deţinuţi, de a-şi dezvolta 
conduite dezirabile prevalate în acest grup, printre altele şi de supunerea 
necondiționată faţă de liderul informal, chiar dacă riscă să fie prost văzut de 
cadre. El va opta pentru situaţia gratifiantă (imediată), deci face cauză 
comună cu grupul de deţinuţi, căci deţinuţii sunt mai în măsură în a-l 
sancţiona premial sau penal decât cadrele. 

Stanton Weeler (1968) subliniază că „fenomenul de prizonizare, de 
integrare în grupul deţinuţilor, de identificare cu subcultura carcerală este 
doar o primă fază în evoluţia deţinutului”, căci în cea de a doua fază din 
viaţa de detenţie se poate vedea limpede fenomenul de deprizonizare. 

Cu alte cuvinte, la începutul detenţiei, asumarea rolului de captiv este 
logică la infractori, cu cât se apropie însă momentul liberării ei vor tinde să 
adopte un rol tot mai apropiat de ceea ce este dezirabil din punct de vedere 
social. Fără îndoială că şi aici există o motivare calculativă, căci un 
comportament adecvat poate prescurta, uneori în mod sensibil, durata 
sentinței. 


9.2.4. Ierarhia şi statutul 


În general, prin ierarhie înţelegem „un sistem de priorităţi în raport cu 
importanţa acordată lor”. In conştiinţa comună ideea de ierarhie este 
asociată cu o dispunere spaţială pe verticală, elementul de deasupra este 
preferat celui de dedesubt. X 

Prin statut înțelegem poziția ocupată de o persoană într-un grup. In 
cadrul mediului privativ, unii deținuți beneficiază de mici avantaje, datorită 
unor activități pe care le desfăşoară, iar în acest caz statutul lor creşte. 

Personalul închisorii încearcă să impună o anumită ierarhie formală, 
dar în cele mai multe cazuri aceasta corespunde cu cea informală. 

In fruntea ierarhiei informale se află şmecherii. Statutul acestora se 
obţine o dată cu creşterea experienţei de penitenciar, cu creşterea valorii 
sumelor furate sau jefuite, cu gradul de îndrăzneală şi de inventivitate 
implicate în actul infracțional. 

Statutul de şmecher poate fi dobândit şi prin protecţia unui prieten 
sau rude aflate în penitenciar, dacă acesta din urmă are o poziţie ierarhică 
superioară. 

Urmează apoi în ierarhie impresia, indivizi ce afişează şi pretind un 
statut ridicat, dar fără a fi capabil să-l menţină un timp îndelungat. 

In a treia linie ierarhică sunt nepoţii, cei ce îndeplinesc muncile de 
curăţenie şi ordine, aflaţi la discreţia celor cu rang superior. 

Rolurile sociale sunt însă mult mai diversificate. Personalităţile 
deosebite, cu un statut foarte ridicat sunt numite jupâni, iar un nume generic 
dat celor din zonele inferioare de ierarhie este de fraier. 

Există însă şi lideri informali al căror statut ridicat se datorează 
pregătirii lor profesionale sau intelectuale. Statutul poate evolua rapid în 
funcţie de avantajele de care cei din poziţiile superioare pot beneficia, de la 
aşa numiții căutaţi (persoanele ce primesc pachete). Un fraier sau nepot 
intră rapid în grupul şmecherilor dacă este căutat. 

Subcultura de penitenciar susţine instalarea unei asemenea ierarhii. 
Sistemul deţinuţilor de culegere a informaţiilor se focalizează asupra noilor 
veniţi pentru a afla infracțiunile pentru care au fost condamnaţi, statutul 
social exterior, probabilitatea de a fi căutat. 

Când informaţia nu este suficientă sau accesibilă, noul deţinut este 
supus testelor, adică unor situaţii impuse de cei din grupul în care a fost 
repartizat, pentru a i se determina reacțiile şi stabili statutul. Deţinuţii 
consideră că, în general, odată stabilit statutul (prin această metodă), acesta 
nu se mai schimbă. 

Deţinuţii au o ierarhie depreciativă a infracțiunilor pe care le-au 
săvârşit. Pe baza acesteia o serie de deţinuţi dobândesc un statut de paria, 
fiind izolaţi şi sancţionaţi de grup. 

Deţinuţii consideră inacceptabile: atacarea şi terorizarea copiilor, 
homosexualitatea, omorul sadic sau omorul părinţilor sau bătrânilor. Cea 
mai evidentă reacţie ostilă este faţă de violatori, mai ales când victimile sunt 
minori. Reacţia ostilă merge de la izolare până la agresarea zilnică. 

9.2.5. Agresivitate şi violenţă 


„Prin agresivitate, înțelegem un comportament verbal sau acţional 
ofensiv, orientat spre umilirea şi chiar suprimarea fizică a celorlalți”. 

Comportamentul agresiv poate fi orientat: 

e Contra propriei persoane (autoagresiune); 

e Spre distrugerea obiectelor investite cu semnificaţii sociale; 

e  Heteroagresivitate (împotriva celorlalți şi a conducătorilor). 

Prin violenţă înțelegem utilizarea forţei şi a constrângerii de către un 
individ în scopul impunerii voinţei asupra altora. Privarea de libertate 
favorizează apariţia şi dezvoltarea unor comportamente agresive. 

Se poate ca unii deţinuţi să fie victime sau agresorii altora, conduitele 
lor agresive fiind fie incluse motivaţional prin crearea unor stări de mânie şi 
furie, fie determinate de efecte de grup, ca imitaţia coercitivă — comandată. 

Altă formă de agresivitate este cea instrumentală“ care se manifestă 
sub forma conflictelor individuale sau de grup, în condiţiile în care se intră 
în competiție pentru o resursă de existență limitată, cum ar fi — 
teritorialitatea, dreptul de a lua primul masa. 

O formă extremă de agresivitate verbală şi fizică este a celor care sunt 
condamnaţi pentru delicte repudiate de mediul carceral, cum ar fi: violul cu 
incest, violul copiilor, uciderea copiilor, părinților, soţiei. 

Ca formă de agresivitate specifică mediului apare sclavia, constând în 
folosirea de către deținuți a altora pentru menaj şi alte activităţi 
considerate înjositoare. 

Putem afirma că mediul privativ de libertate dezvoltă un compor- 
tament agresiv care constă în respingerea agresivă a valorilor şi normelor de 
grup din exterior. 


9.2.6. Frustrarea 


Un fenomen deosebit cu care se confruntă individul este frustrarea (a 
amăgi, a înşela). „Fenomenul se referă la o situaţie în care un obstacol 
intervine în calea satisfacerii unei trebuințe şi modifică astfel 
comportamentul”. Consecințele frustrării sunt grave sau mai puţin grave în 
funcţie de natura obstacolului. 

Există două categorii de frustrări: 

e  Frustrarea primară — tensiunea şi insatisfacția sunt provocate 
de absenţa obiectului necesar (lipsa hranei); 

e  Frustrarea secundară — un obstacol interior sau exterior, pasiv 
sau activ, apare în calea comportamentului motivat îndreptat spre obiect. 

Se pot observa patru tipuri de obstacole: 


357 Paulescu N., Instincte, patimi, si conflicte, Editura Fundaţia Anastasia, 
Bucuresti, 1995. 

e  Obstacol pasiv intern (incapacitatea persoanei); 

e  Obstacolactiv intern (pulsiune secundară cu acelaşi obiect); 

e Ciocnirea a două trebuinţe de intensitate egală dar de sens 
opus; Tarafa ; T A ; 

e Obstacol activ extern — situație în care subiectului i se interzice 
de către cineva, sub amenințarea pedepsei, îndeplinirea unei activități. 

In general, sursa conflictelor o reprezintă obstacolele interne care au 
o mare importanță pentru individ. Frustrarea în mediul privativ are diverse 
forme de manifestare: 

e  Frustrarea este resimțită cu deosebită tărie pe planul timpului. 
Organizarea impusă şi în general foarte monotonă a timpului, programarea 
sever reglementată a timpului liber, atât cât este, fiind şi el impus mai cu 
seamă în primele perioade de detenţie, provoacă sentimentul de frustrare 
continuă şi, în consecinţă măreşte agresivitatea deţinutului. 

e  Frustrarea mai este resimțită în mod dramatic de către deţinut în 
ceea ce priveşte limitarea drastică a spaţiului de mişcare. Aceasta înseamnă 
necesitatea impusă de regulamentul instituţiei penitenciare de a elabora noi 
conduite legate de spaţiu şi de timp, radical diferite de cele ale unui individ 
aflat în libertate. Reducerea perimetrului de mişcare a individului duce la 
apariţia unor fenomene ancestrale de teritorialitate, adică „comportamentul 
individului de apărare a teritoriului propriu” (H.F. Reading) care se 
manifestă printr-o exagerată îndârjire în apărarea spațiului personal (locul 
de culcare, locul de alimentare). Deşi fenomenul de teritorialitate se 
manifestă şi în condiţiile vieţii obişnuite, în condiţiile detenției fenomenul 
de teritorialitate devine exacerbat şi suscită o agresivitate mărită. 

La mărirea sentimentului de frustrare duce şi renunţarea forţată la o 
seamă de obiecte de uz personal, a căror lipsă este mereu resimțită. 

De asemenea, deţinutul este forţat să renunţe la cele mai multe din 
plăcerile pe care şi le-a putut oferi în viaţa liberă (consumul de alcool, jocuri de 
noroc etc.) Aceste lucruri îl duc la crearea de surogate de satisfacţii (Kener). 


9.2.7. Problema frustrare-agresiune 


Apariţia neașteptată a unui obstacol real sau imaginar inversează fluxul 
normal al acțiunii, creează o dificultate majoră, dezorganizează individul şi îl 
duce într-o situaţie de criză. O asemenea stare se numeşte fiustraţie, stare în 
care la cei mai mulţi indivizi se declanşează mecanisme agresive. In starea de 
frustrare oamenii nu se comportă după legile rațiunii, căile obişnuite 
comportamentale sunt dezorganizate, apare o tensiune interioară. 

Referindu-ne la deţinuţi putem constata că orice infractor este un 
frustrat, dar nu orice frustrat devine logic şi infractor. La aceştia, nu numai 

teoretic, dar şi practic, este deschisă calea agresiunii în situaţii practice şi de 
aceea întâlnim un înalt grad de intoleranță la stările de frustrare. 

Frustrarea duce la agresivitate mai ales atunci când: 

e Actul frustrant se poate atribui clar unui frustrator; 

e Jn cultura sau subcultura dată, o situaţie frustrantă cere răspuns 
agresiv. 

Chiar dacă nu se absolutizează raportul frustrare-agresivitate, totuşi 
putem afirma că actele deviante, în genere, şi cele tipic infracţionale, în 
special, sunt motivate în mai mare măsură de existenţa unor frustrări. Stările 
frustrante sunt de moment, de durată medie ori continuă. 

De asemenea au efect declanşator (constituie motive) stările de 
frustrare reale şi în egală măsură cele imaginare. Acestea din urmă pot 
provoca la fel ca la frustrarea reală toate formele de agresiune, ostile sau 
instrumentale. Situaţia frustrantă de moment duce, de obicei, la infracțiuni 
sau chiar crime ocazionale, nu odată provocate sau precipitate de 
comportamentul victimei. 

Putem concluziona că stările de frustrare, periodice sau continui, duc 
la acte de agresiune, iar în ceea ce priveşte deţinuţii, aceştia îşi adaptează 
comportamentul în urma frustrărilor, după cum urmează: 

e Comportamentul agresiv — caracterizat prin rezistenţă deschisă 
la regimul vieţii din penitenciar, reliefându-se adevărate crize ce se 
manifestă prin comportamente agresive, îndreptate spre alți deținuți sau 
chiar cadre şi reacţii autoagresive — mutilări şi tentative de sinucidere — . 

e Comportamente defensive (de retragere) — care semnifică 
interiorizarea, izolarea deţinutului primar de comunitatea celorlalți deținuți 
şi de viața din penitenciar, el constituindu-şi o linie imaginară unde încearcă 
să se refugieze. 

e Comportamente de consimţire — prin care se înţelege 
conformarea pasivă a condamnatului la normele şi regulile din penitenciar, 
respectarea acestora fiind făcută în manieră formală, astfel încât să nu 
atragă sancţiuni suplimentare. 

e  Conduită de integrare — conform căreia deţinutul se rela- 
ționează activ cu ceilalți deţinuţi şi cu mediul de detenţie. Această formă de 
adaptare este vizibilă mai ales la deţinuţii condamnaţi pe termen lung. 


9.2.8. Teritorialitatea 


Fenomenul de teritorialitate „reprezintă caracteristica grupurilor şi a 
indivizilor din interiorul acestora de a-şi delimita teritorii şi de a avea 
anumite comportamente specifice în raport cu acestea”. Termenul a fost 

luat din etologie, unde teritorialitatea se întâlneşte în comportamentul celor 
mai multe specii superioare. 

Se pot distinge două tipuri de teritorii: 

e Primare — în care individul/grupul poate exercita un control 
total, iar utilizarea teritoriului este de lungă durată (dormitor, pat); 

e Secundare- care sunt utilizate în mod regulat, dar controlul asu- 
pra lor nu se exercită decât în momentul utilizării (locul la masă, în bancă). 

In cadrul acestor teritorii indivizii sau grupurile au comportamente 
specifice, dintre care cele de apărare sunt cele mai importante (vorbirea în 
şoaptă). 

Atât grupurile cât şi indivizii marchează de regulă teritoriile. Pentru 
aceasta sunt utilizaţi marcatori de graniță care pot fi centrali, pentru a marca 
zona cea mai importantă a unui teritoriu. Ca marcatori pot fi utilizate: haine, 
afişe, fotografii, desene. 

Legat de teritorialitate este spaţiul interpersonal, care poate fi 
delimitat în zone ale acestuia: 


e  Zonaintimă: — până la 45 cm 
e Zona personală:— 45 -— 120 cm 
e Zonasocială: — 1,2—3,6 cm 


În fiecare zonă se pot desfăşura diferite activități, iar accesul în 
interiorul lor este strict reglementat. 

Studierea acestui fenomen în mediul privativ îmbracă forme 
specifice. La prima vedere se pare că teritorialitatea deținuților nu 
determină agresivitatea teritorială. În primul rând, deşi există 
supraaglomerare, spațiul fiecărui deținut nu este marcat cu obiecte 
personale. Există chiar interdicția formală de a marca acest spațiu (prin 
abțibilduri, fotografii). Prin urmare, percepția acestui spațiu este mai puțin 
personalizată şi, în consecință, neinterpretată ca prioritate. 

In al doilea rând, comportamentul agresiv este mascat datorită strictei 
supravegheri. Totodată, motivaţia teritorială este surclasată de alte motivări 
(hrană, igienă, asistență medicală, activități culturale). 

Legat de fenomenul de teritorialitate este şi modul de utilizare a 
paturilor în funcţie de ierarhie. În subcultura de penitenciar, cel ce doarme 
la patul doi (două paturi suprapuse) este un nepot, un fraier şi este tratat ca 
atare; şmecherii îşi aleg patul nr. 1 Când nu există suficiente paturi 1 pentru 
toți deţinuţii de rang superior, aceştia preferă să stea câte trei în două paturi 
alăturate. In general, în mediul privativ conflictele motivate de fenomenul 
de teritorialitate, sunt mai puţin frecvente. 


9.2.9. Stresul 

Acest fenomen „reprezintă un răspuns al organismului la orice solici- 
358 (presiune, încărcare, apăsare, solicitare). Hans Selye (1907-1982) a 
definit în 1935, pentru prima dată, termenul de stres. În accepțiunea sa 
stresul este o caracteristică a materiei vii, lipsa totală de stres fiind 
echivalată cu moartea. 

Termenul de stres apare într-o dublă utilizare. Una se referă la situaţia 
stresantă (condiţii dăunătoare, agresive, care asaltează sau ameninţă 
organismul, presiunile, constrângerile, privaţiunile la care este supus 
individul). Cealaltă are în vedere starea de stres a organismului 
(suferința, uzura lui, precum şi răspunsurile psihologice şi fiziologice ale 
individului la acţiunea agenţilor stresori). 

Se spune că o persoană a fost supusă unui stres sau că trăieşte într-o 
condiție de stres permanent, subînțelegându-se că este vorba de o 
suprasolicitare sau, în general, de o situaţie căreia îi poate face faţă. 

Se poate spune, de asemenea, despre un individ că este stresat când 
se simte amenințat, frustrat, incapabil să facă față unor solicitări crescute 
(tensiune emoţională, neliniște). 

Atunci când accentul cade pe situaţie, pe factorii provocatori, se are 
în vedere de obicei caracterul lor neobişnuit, neaşteptat, agresiv. Pot apare 
situaţii stresante colective. 

Pieron identifică stresul cu agresiunea, cu acţiunea violentă exercitată 
asupra organismului. 

Termenul de adaptare are la rândul lui diverse înţelesuri. Prosser 
denumeşte adaptarea fiziologică „orice proprietate a unui organism care 
favorizează supraviețuirea într-un mediu specific (într-un mediu stresant)”. 
Adaptarea comportă modificări (generale şi particulare) ale organismului 
care-l fac apt pentru existenţă în condiţiile de mediu. 

Izolarea socială îşi exercită în mod diferențiat influența stresantă 
asupra conduitei, nu numai în funcţie de particularităţile individuale, dar şi 
de relaţiile dintre persoanele aflate în aceste condiţii. 

Comportamentul oamenilor în situaţii de captivitate (izolări), în care 
stresul atinge limitele extreme, este determinat de o complexitate de factori 
care nu pot fi identificaţi decât printr-o analiză detaliată, rareori posibilă în 
asemenea condiţii. 

Alte tipuri de stres, în afara celui biologic, sunt: psihic, psihosocial, 
organizațional, socio-cultural. 


358 Floru R., Stresul psihic, Editura Enciclopedică, Bucureşti, 1974. 

Stresul nu reprezintă numai o stare nervoasă, nu este totdeauna 
consecința unei acţiuni nocive, efectul stresului persistând şi după încetarea 
influenţei stresorului. Rezistenţa la stres este diferită de la individ la individ. 

Dintre aceste clasificări ale stresului, aproape toate se regăsesc în 
mediul privativ, în ceea ce îi priveşte pe deţinuţi. 

Cu toate acestea sunt câteva surse de stres specifice mediului 
privativ: 

e Cea mai mare presiune asupra deţinutului vine din poziţia în care 
este privit mediul penitenciar — dacă este privit ierarhic, marea majoritate a 
deţinuţilor se află pe ultima treaptă, asupra lor acţionând raporturile de 
putere şi inegalitate. Această asimetrie este permanentă sursă de stres. 

e  Oaltă sursă de stres este atitudinea administraţiei. 

e A nu avea nimic de spus pentru propriul destin 

e  Intoleranța față de individualitate este stresantă; dacă un deținut 
vrea să fie în echipă el trebuie să se alăture nu numai fizic, ci şi emoțional, 
ceea ce înseamnă conformare şi supunere sentimentelor şi atitudinilor; 

e Monotonia activităţilor, a programului zilnic, respectarea regula- 
mentului. 

Se impun o serie de măsuri pentru a-l adopta pe individ: familia- 
rizarea cu colective omogene care să-i dea posibilitatea individului de a-şi 
expune problemele care-l tulbură, să poată primi o asistenţă psihologică. 


9.2.10. Violenţa colectivă 


Acest fenomen psihosocial care are loc în penitenciar este condi- 
ționat, întotdeauna, de acumularea unor tensiuni în interiorul unui grup de 
deţinuţi, având diferite cauze: 

e Atitudini neconformiste; 

e Prezența unora cu inadaptări marcante la mediul penitenciar; 

e Revolta penitenciară. 

Luând în considerație specificul vieții de detenție (frustrările care 
privesc independenţa şi nevoia general umană de afecțiune), deseori actele 
violente au rolul „de descărcare afectivă, de uşurare, de catarsis (prin 
sentimentul de împlinire şi satisfacție ce-l urmează)”. Micile acte agresive, 
de obicei trecute cu vederea, trebuie considerate ca semnale pentru ceea ce 
este valorizat de deținuți şi încălcat de cineva: forța, prestigiul, vârsta, 
loialitatea, sentimentul de siguranță. 

In fața unui mediu considerat ostil — mediul penitenciar — individul se 
simte vulnerabil, amenințat, incapabil de a face față unor dificultăți, chiar 
dacă, obiectiv, are posibilitatea de a-l preîntâmpina. Din aceste cauze, la 
deținuți ieşirile agresive sunt mult mai frecvente. 

În cazul manifestărilor violente ale unui deţinut, şi acest lucru se va 
petrece întotdeauna în mijlocul celorlalți (violenţa de unul singur trădează 
afecţiuni psihice sau simularea unor asemenea afecţiuni), se poate înţelege 
că prin această atitudine el se izolează rămânând fără apărare. 

Violenţa colectivă în mediul penitenciar are o desfăşurare fazică: 

I — în urma unui incident apreciat de deţinuţi ca jignitor sau nedrept, 
se stârneşte în rândul acestora o oarecare agitaţie. Faptul se propagă din 
gură în gură, este deformat, ornat cu detalii ireale sau exagerate. La nucleul 
agitaţiei se adaugă noi indivizi şi starea de spirit a grupului intră într-o nouă 
fază. 

II — grupul creşte, deţinuţii devin din ce în ce mai agitaţi şi mai 
furioşi, fără a şti precis ce vor. In acest moment poziția mulțimii este 
oscilantă şi poate fi uşor dirijată de agitatori. Influenţa acestor agitatori 
depinde de autoritatea de care se bucură, de măsura în care exprimă 
trebuinţele de bază ale grupului şi, mai ales, reuşesc să formuleze clar 
nemulțumirea de moment şi cea latentă. Deşi furia grupului creşte, ea se 
menţine în această fază în interiorul grupului. 

III — în următoarea fază agitația mulțimii este în continuă creştere. 
Cei mai tineri din grup încep să-şi manifeste violenţa încercând să-i 
încurajeze şi să-i distreze pe ceilalți prin fluierături, injurii, provocări 
verbale. Deţinuţii adulţi care reprezintă centrul de greutate al mulţimii, nu 
se manifestă şi de aceea trebuie să li se acorde maximum de atenţie. 

IV — ultima fază când grupul este în situația de a comite acte de 
violenţă, orice intervenţie verbală sau control este inutilă. 


9.2.1 1. Panica 


Este o reacţie afectivă, individuală sau colectivă de frică alarmantă, 
caracterizată prin dezorganizări ale conduitei, pierderea autocontrolului, de 
unde şi dispoziţia spre acte impulsive şi iraționale. 

Ca fenomen psihosocial cu desfăşurare dramatică, panica generează 
reacţii dezordonate, de maximă intensitate, ce pot merge până la irațional. 

A. Cauzele panicii se pot clasifica în: 

a) Cauze determinante: 

+ De ordin psihosocial (promptitudinea mijloacelor de informare) 

e  Deordin situaţional (apariţia bruscă a amenințării) 


b) Cauze favorizante: 
e Calitatea indivizilor care fac parte din grup (structuri 
psihologice, carenţe educaţionale, gradul de anxietate a grupului); 
e Atmosfera psihologică din grup. 

În mediul penitenciar, grupurile sunt constituite pe criterii legale, fără 
a ţine seama (nici nu e posibil) de criteriile psiho-sociologice, astfel încât 
gradul de coeziune al grupului este redus. În situaţia în care coeziunea 
grupului este redusă, reacția în cazul apariției unui pericol va fi 
dezordonată, iar acţiunile de salvare vor fi individuale pe principiul scapă 
cine poate. Prin specificul locului de detenţie este de aşteptat ca prima 
reacţie în caz de panică, să fie aceea de a ieşi cu forţa şi cu orice risc din 
încăpere. 

B. Fazele panicii: 

a) Faza premergătoare, cuprinde: 

e Atmosfera generală din unitate; 

e Starea psihologică a grupului (starea de spirit); 

e Starea de spirit a indivizilor; 

e Particularitățile circulației informațiilor; 

e Autoritatea cadrelor şi încrederea pe care o au deținuții în 
acestea; 

e Autoritatea liderilor; 

e Experiența grupului în situații deosebite. 

b) Faza de şoc 

In această fază pericolul apare instantaneu sau progresiv. Acest 
pericol poate fi şi imaginar (zvon). La apariţia pericolului, grupul se structu- 
rează în patru categorii: 

e Cei care manifestă o groază exagerată; 

e  Indiviziicu fragilitate emoțională (încearcă să scape singuri); 

e Cei care caută informaţii (aşteaptă să li se spună); 

e Cei care sunt nehotărâţi. 

In primele momente ale apariției pericolului, grupul de deținuți trece 
rapid la stare de regresiune psihică şi organizatorică (frică, depresie, nu mai 
ascultă liderul). 

In cazul în care evenimentul se petrece noaptea, el va fi resimţit mai 
intens. După primele clipe, frica şi panica pun stăpânire pe circa un sfert din 
grup. Faza de şoc poate dura câteva ore. 

c) Faza de reacţie 

In această fază majoritatea sunt depresivi, exprimând prin cuvinte 
devalorizarea de sine. 


d) Faza de restabilire — readaptare la viaţa obişnuită. 
Este o fază dominată de sentimentul de solidaritate. Este explicată de 
nevoia recâştigării încrederii în sine după deruta anterioară. Apar fenomene 

de descărcare afectivă (se critică, se acuză, se caută vinovaţi), circulă 
zvonul despre repetarea evenimentului. 

Recomandări privind prevenirea şi combaterea panicii: 

e Funcționarea canalelor de informaţii (întotdeauna aşteptarea sau 
lipsa de informare produce o teamă mai intensă); 

e Necesitatea aerisirii şi iluminării adecvate a camerelor (lipsa de 
lumină accentuează dezorganizarea psihică la om); 

e Nevoia de comunicare, de informaţie a stimulului verbal, creşte 
pe măsura izolării de ambianța obişnuită; 

e Existenţa unui grup organizat în care rolul liderului creşte şi mai 
mult. 

Liderul se va impune ca o persoană disciplinată, receptivă, puţin 
anxioasă şi va promova integrarea noii experienţe în sistemul de gândire 
obişnuit. 


9.2.12. Automutilările. Refuzuri de hrană. Tatuajele 


În mediul privativ, unul dintre fenomenele des întâlnite este şi 
automutilarea. Aceasta se întâmplă adesea din cauza unor probleme psihice, 
sociale sau culturale. Pierderea încrederii în viitor, situația socială din 
închisoare, hărţuirea sexuală, izolarea față de familie şi prieteni, multe 
motive personale pot explica astfel de comportamente. 

Automutilările — pot fi întâlnite (în cazul deţinuţilor aflați într-o stare 
de melancolie anxioasă-raptus*”) la obsedaţii sexualii ca semnificaţie de 
autopedepsire; la unii subiecţi chinuiţi de scrupule religioase. 

In penitenciar acest fenomen mai apare la deţinuţii hiper-emotivi, pe 
fondul unei slăbiciuni psihice, după o perioadă de activități sau relaţii 
penibile cu alți deţinuţi. Acestui fenomen trebuie să i se acorde atenția 
cuvenită pentru că este extrem de important în ceea ce priveşte starea de 
spirit a deţinuţilor. 

Refuzul de hrană — în mediul penitenciar are o valoare simbolică şi 
anume: subiectul vrea să arate că este gata pentru orice sacrificii dacă nu i 
se satisfac anumite cereri. Desigur, aceste cereri lui i se par justificate 
(revizuirea pedepsei, suplimentarea unor drepturi), deşi regimul la care este 
supus corespunde normelor în vigoare. Acest tip de comportament are în el 
ceva spectaculos, vrea să atragă atenția şi admiraţia celor din jur. Nu 
durează mult pentru că nu are raţiuni suficiente de susţinere. 


332 Anghelută V., Udangiu Şt., Udangiu L, Psihiatria preventivă, Editura 
Medicală, 1986. 

Tatuajul — această problemă a fost studiată de mulţi criminologi ca 
Lombroso, H. Minovici — care au emis diverse teorii cu privire la originea 
şi semnificaţia tatuajului. T. Bogdan, consideră că tatuajul are o mare 
importanţă judiciară şi psihologică, întrucât el dezvăluie atât identitatea 
individului cât şi diversele sale obiceiuri, fantezii şi trăsături de caracter. 

Principala cauză a tatuajului îl constituie nivelul scăzut intelectual şi 
de cultură care favorizează apariţia acestui fenomen. Motivele tatuării sunt 
următoarele: 

e  Imitaţia — ei susțin „că s-au tatuat pentru că i-au văzut pe alții”. P. 
Popescu Neveanu arată că fiecare individ emană, oarecum în jurul său, o 
serie de iradiaţii, creează un câmp psihic. Oamenii trăind în colectivitate, iar 
câmpurile menţionate neexistând închise în sine, izolate, la un moment dat 
se cuplează devenind un câmp al vieţii colective. Este vorba de o imitație în 
cea mai mare măsură inconştientă. 

e Forma de manifestare a dragostei şi prieteniei. Apariţia în mod 
frecvent a unor forme tatuate pe corp este motivată ca o formă de 
exteriorizare a sentimentelor ce le nutresc; 

e Obsesia sexuală; 

* Vanitatea-dorința de a demonstra rezistență la o durere. 

In ceea ce priveşte atitudinea față de tatuaj, se constată că dacă 
deținutul regretă, faptul acesta se datorează în bună parte instabilității lui 
sentimentale, precum şi influențelor educative. Tatuajul se efectuează sub 
influența momentului şi nu ca un fenomen premeditat — datorită privării de 
libertate şi al mediului de provenienţă al infractorilor. 


9.2.13. Tulburări psihice 


La contactul cu viaţa de detenţie pot apare o serie de tulburări psihice. 
Desigur nu ne referim aici la manifestările care ţin de constituţia subiectului 
sau cele declanşate în stare de libertate, ci numai la acelea care apar ca 
reacţii faţă de încarcerare. Acestea apar mai ales la deţinuţii primari. Ele 
survin la puţin timp după depunere şi sunt tranzitorii. 

In ordinea frecvenţei lor se situează stările depresive, care se 
caracterizează prin următoarele forme de manifestare: 

e O puternică melancolie; 

* Disperare; 

e Agitație anxioasă; 

* Tentative de suicid; 

e  Halucinaţii auditive şi vizuale; 

e  Temeri delirante de persecuție. 

Tabloul acestor manifestări este influenţat de o serie de factori 
psihologici: 

e  Ruşinea; 

e  Remuşcările; 

e Despărțirea bruscă de familie; 

Alt grup de tulburări este constituit de stările confuzionale care apar 
după câteva săptămâni sau luni de la depunerea în penitenciar. 
Simptomatologia este constituită din: 

e  Dezorientare temporo-spațială; 

e  Privirerătăcită; 

e Dureri de cap violente; 

e Somn agitat; 

e Vise de groază; 

e Halucinații la care subiectul participă activ (se ascunde, se apără, 
se luptă). 

Unele tulburări psihice mai pot fi determinate de sevrajul (înțărcarea), 
la care sunt supuşi alcoolicii. Ei manifestă: 

e Crize anxioase, violente; 

e  Delirumtremens (febră, tremurături) 

* Tulburări de percepţie; 

e  Agitaţie psiho-motorie; 

e  Halucinaţii (mai ales zoopsii — adică bolnavul vede animale: 
broaşte, şerpi, şoareci, insecte); 

e Insomnii; 

e Puls accelerat. 

Toate aceste tulburări psihice reclamă examinarea de specialitate şi 
un tratament precoce. 


9.2.14. Suicidul 


E.S. Shneidman (1980) definea suicidul „un act uman de încetare din 
viaţă, autoprodus şi cu intenţie proprie”. Se poate detalia această definiție ca 
fiind „actul autooprimării existenței, desfăşurat într-un moment de tensiune 
afectivă sau de perturbare a conştiinţei” 

Sub unghi psihologic, suicidului i se acordă semnificaţii multiple, ca 
aceea a curmării singurătăţii, a răzbunării ca ultimă sau unică soluţie a unei 
situaţii intolerabile, înlăturării dependenţei. 

O altă semnificaţie este aceea a menţinerii onoarei, se consideră că 
suicidul poate fi o sursă de uşurare. In funcție de semnificaţiile suicidului 
întâlnim: 

* Suicidul altruist (ce poartă marca sacrificiului de sine); 

e Suicidul egoist (a cărui intenţie şi semnificaţie nu corespund 
scopurilor grupului social, ci se manifestă în detrimentul acestora); 

e Suicidul anomic — descris de E. Durkheim (1897) — realizat ca 
urmare a pierderii statutului ori a schimbării rolului social. 

Venirea în penitenciar tulbură echilibrul personalității printr-o triplă 
reducere a spaţiului de viaţă, a timpului personal, a comportamentului 
social. Pe acest dezechilibru al personalităţii are loc o disfuncţie a conduitei 
individuale. Aproape fiecare deţinut trăieşte traumatic perioada de detenție, 
mai ales la prima condamnare; frustrările în plan social, instinctual şi în ce 
priveşte imaginea de sine, îl poate face să caute un remediu definitiv al 
nefericirii sale. 

Reacţia catastrofală a individului exprimă neputința de a se adapta la 
situația dată, ultimul eşec al existenţei se transformă în eşecul vieţii, fapt ce 
poate constitui un moment de ruptură, o criză de sens, gestul suicidar 
nefiind o opţiune, ci mai degrabă negarea totală a posibilităţilor de a alege. 

Oricum soluţia nu este rațională, deoarece nu există practic situaţie 
fără ieşire, limitele omului fiind infinite (Deshaies, 1947). 

Fiind o tulburare a instinctului de conservare, suicidul se prezintă ca 
o realitate complexă a cărei fenomenologie poate lua forme diverse: 

e Conduite suicidare — având ca variante suicidul propriu-zis, 
tentativa de suicid, sindromul presuicidar şi ideile suicidare; 

e  Echivalenţe suicidare — autorăniri, anomalii de conduită 
(simularea unei boli, refuzul îngrijirilor medicale, unele renunțări la viaţa 
socială, abandonarea rolului social, diverse toxicomanii, alcoolism), 
accidente de supărare dintr-o eroare sau prin desconsiderarea pericolului. 


Cauze: 
e  Abandonul; 
e Doll; 


e Separarea; 

e  Eşeculsentimental; 

e Schimbări în situaţia socială. 

Forme ale suicidului în mediul penitenciar: 

e Suicidul emotiv — care rezultă dintr-o mare anxietate, fiind 
pentru subiect un mijloc de rezolvare a unei emoții puternice (teama); 

e Suicidul pasional — care este mai curând o conduită de disperare 
a individului care încearcă astfel să se elibereze de o durere morală 
insuportabilă; 

*  Echivalenţe suicidare — sunt frecvente în mediul penitenciar 
datorită beneficiilor secundare aduse de îngrijirile medicale. 

În general, aceste conduite sunt ca un şantaj, fără a se da o 
semnificaţie deosebită faptului că individul foloseşte moartea ca o monedă 
de schimb, trecându-se destul de uşor peste toate conduitele de revendicare 
ale deţinuţilor. Trebuie făcută distincția între şantaj cu sinucidere şi 
sinuciderea şantaj. În primul caz, individul scontează că va obţine 
beneficiul înainte de trecerea la act, iar în cel de-al doilea caz, după ce va 
muri. 

Ceea ce trebuie estimat în fiecare caz în parte este intensitatea 
dorinţei de a muri şi nu autenticitatea gestului propriu-zis. 

De obicei, soluţionarea la un individ cu intenţie sau tentativă suicidă 
este dificilă, deoarece acesta se prezintă ca o victimă cu mare aviditate 
afectivă, greu de satisfăcut în anturaj, dar mai ales pentru că subiectul are 
tendinţa de a reproduce în relaţiile sale cu terapeutul, modul său obişnuit de 
revendicar (şantaj). Cheia înţelegerii subiectului este evaluarea adecvată a 
legăturilor dintre actul suicidar şi modul de viaţă care-l conduce la această 
reacţie de demisie. 


9.2.15. Homosexualitatea 


Înţelegem prin homosexualitate preferința sexuală a unei persoane 
pentru un partener de acelaşi sex. Adulții homosexuali nu se deosebesc de 
adulţii heterosexuali în ce priveşte starea de sănătate, sentimentul de fericire 
sau de nefericire. Efectele negative ale homosexualității se manifestă la 
persoanele care au un sentiment de culpabilitate în raport cu opțiunea 
sexuală. 

Homosexualitatea reprezintă o tulburare a comportamentului sexual. 
Această tulburare constă în atracția exclusivă sau predominantă pentru 
persoanele de acelaşi sex. Ea este, totodată, o deviere sexuală care nu 
presupune factori patogeni ca în cazul unei boli propriu-zise. 

Unii autori consideră homosexualitatea drept o perversiune, în 
adevăratul înţeles al cuvântului, doar atunci când persoana îşi caută în mod 
conştient şi deliberat satisfacţii în relația sexuală de acest tip. 

O serie de orientări includ homosexualii printre psihopaţi, perverşi 
sexuali, deoarece, în general, conduita lor relevă o serie de deviații 
caracteriale adânci, pe care nu le putem reduce doar la o simplă 
anomalie de satisfacere a instinctului sexual. 

Importanța pe care modul de satisfacere a sexualității o are în 
structura existenţei individului, mai ales în adolescenţă şi tinereţe, este atât 
de mare, încât poate duce la o răsturnare a conduitelor, a normelor etice. 

Cauzele homosexualității sunt, ca în mai toate tipurile de 
comportamente deviante, multiple: 

e Existenţa unui fond genetic generator de tendinţe homosexuale; 

* Traumatismele psihosexuale din copilărie şi în special iniţierea 
homosexuală de către un adult; 

* Influenţa stimulatoare din mediile închise. 

Tipuri de homosexuali: 

e Homosexuali autentici; 

e Homosexuali ambigui; 

e Homosexuali ocazionali. 

Mediul privativ reprezintă una din cauzele homosexualității şi, 
totodată, reprezintă un fenomen întâlnit în cadrul grupurilor de deținuți. 
Dintre tipurile de homosexualitate întâlnite în mediul privativ de libertate, 
cel ocazional este cel mai des. 

Periculozitatea socială a fenomenului este dată de faptul că 
homosexualitatea poate constitui un element de recunoaştere, racolare şi 
coeziune a grupurilor de deţinuţi. În acelaşi timp, demascarea lor poate 
declanşa o reacție puternică şi cu urmări neprevizibile. 


9.2.16. Zvonul 


Reprezintă o afirmaţie prezentată drept adevărată, fără a exista 
posibilitatea să i se verifice corectitudinea. Zvonurile sunt puse în circulație 
pentru că au dublă funcție: de a explica şi de a atenua anumite tensiuni 
emoționale. 

Circulaţia zvonurilor este dependentă de: 

e  Contextele sociale (circulaţie a informaţiei formale); 

° "Trăsăturile de personalitate ale indivizilor; 

e Nevoile psihologice ale indivizilor şi grupurilor; 

Lucrările lui Allport şi Postman (1965) au pus în evidență trei legi de 
transmitere: 

* Legea sărăciei sau nivelării (pe măsură ce zvonul circulă, el 
tinde să devină mai scurt, mai uşor de înţeles şi relatat); 

e Legea accentuării (întărirea anumitor detalii care dobândesc un 
loc central în semnificaţia zvonului); 

e Legea asimilării (conservarea şi reorganizarea informaţiilor în 
jurul unor motive centrale). 

Circulaţia zvonurilor apare ca un sistem de condicizare a fricii şi 
incertitudinii în faţa unor situații ambigui. De asemeni, circulaţia zvonurilor 
este corelată cu forma, cantitatea, calitatea şi credibilitatea informaţiei 
oficiale sau formale. Cu cât aceasta din urmă este mai săracă, incompletă 
sau puțin credibilă, cu atât se intensifică propagarea zvonurilor. 

Asemenea condiții pentru circulaţia zvonurilor se întâlnesc şi în 
climatul penitenciar, care reprezintă un ecran proiectiv al fenomenologiei 
umane, un zgomot de fond pe care se grefează problematica psihologică a 
unor indivizi tensionaţi permanent de situaţia în care trăiesc şi de relaţiile ce 
se stabilesc între ei. 

Există o serie de preocupări constante ale deţinuţilor care exprimă 
condiţia lor specifică: 

e Modificări de legislaţie penală; 

+  Decrete de grațiere; 

e Existența unor comisii de propuneri pentru  liberarea 
condiţionată, apreciate ca mai blânde la anumite unităţi; 

e Motivarea unor transferări de la o unitate la alta. 

Opiniile care circulă între deţinuţi, privitoare la toate aceste aspecte, 
sunt contradictorii de cele mai multe ori. 

Neîncrederea cronică, dobândită în penitenciar, îl face să vehiculeze 
toate amănuntele auzite şi să se alarmeze când aude păreri defavorabile. 
Această stare este întreținută şi de obişnuinţa deţinuţilor de a se adresa cu 
aceeaşi problemă oricărei persoane întâlnite. 

Distincția între comunicarea oficială şi neoficială a devenit un fapt 
cotidian. Mergând mai departe, vom face deosebirea între comunicarea 
instrumentală şi cea consumatorie. Prima urmăreşte realizarea unui scop, 
cealaltă un climat destins, securizant. 

Informaţiile care circulă pot fi sub formă de ştiri şi zvonuri 
(informaţii neverificate). 

Zvonul ca realitate psiho-socială este purtătorul unui conținut specific 
mai puţin cultural şi mai mult afectiv. Credibilitatea lui este asigurată, 
deoarece întotdeauna există un precedent, iar conținutul său intră în sfera de 
interese şi temeri permanent actuale în comunitatea respectivă. 

O particularitate importantă pentru acest fenomen este anxietatea, s-a 
demonstrat că persoanele mai anxioase propagă mai repede zvonuri decât 
cele calme. 

Simplitatea sau complexitatea mesajelor joacă un anumit rol în 
apariţia zvonurilor: cu cât conținutul transmis este mai bogat, cu atât 
posibilitatea denaturării în cursul vehiculării, este mai mare. De obicei, pe 
zgomotul de fond al comunicărilor banale şi lipsite de semnificaţie, apar 
evenimente de amploare care paralizează atenţia deţinuţilor. Şi cum nivelul 
de instruire al multora dintre ei este destul de redus, interpretările greşite 
sunt de aşteptat. 

In grupurile de deţinuţi, o influenţă mare în transmiterea mesajelor o 
are liderul de opinie. Mesajele diferă în conţinut, dacă sunt transmise de un 

lider (concise, convingătoare) sau de un membru marginal (nesigur). 
Existenţa unui lider neoficial, puternic, reduce numărul zvonurilor, el 
cenzurând problematica din universul de discuţie al grupului. Ă 

Zvonurile persistă mai mult în grupurile lipsite de coeziune. In cele 
coezive, liderul impune relativ repede un punct de vedere unic şi, ca 
urmare, zvonul se stinge. 

In penitenciar persistența zvonurilor mai poate fi explicată şi printr-o 
nevoie de subiecte de discuţie care să deruteze atenţia deţinuţilor de la 
rigorile privării de libertate. Zvonul subzistă până când nevoia sau 
aşteptările din care s-a născut incertitudinea care îl susține, vor fi 
satisfăcute. Durata de viaţă a zvonurilor într-un penitenciar a fost apreciată 
diferit de deţinuţi, cel mai mult rezistă cele care primesc confirmări parțiale 
din partea mijloacelor de informare în masă. 


9.2.17. Grup. Relaţii interumane 


Evidenţierea câtorva expresii sub care pot apare grupurile sociale:*% 


e Grupul ca mediu existenţial al indivizilor — spaţiul în care 
aceştia trăiesc şi îşi desfăşoară activitatea, întrețin relaţii unii cu alții; 

e Grupul ca nivel specific de organizare al realităţii sociale, al 
cărui specific derivă din interacţiunea pregnantă dintre toți membrii; 

e Grupul ca mijloc de socializare — formare şi dezvoltare al 
personalității umane, ca mediu educativ şi educogen; 

e Grupul ca factor determinant al comportamentului şi 
acțiunii umane, cu influenţe negative şi pozitive asupra acestora; 

e Grupul ca centru activ — dinamic, evolutiv, nu doar al devenirii 
umane, ci şi al autodevenirii, al schimbării şi transformării sale permanente; 

*  Grupulca produs al istoriei şi al împrejurărilor. 

In cadrul grupurilor sociale există şi funcționează o multitudine şi o 
varietate de relaţii interumane: 

e Relaţiile cognitive sau de cunoaştere dintre membrii 
grupurilor care vizează colectarea de informaţii despre partenerii din grup; 

e Relațiile comunicaţionale dintre membrii grupurilor care 
favorizează coeziunea şi unitatea grupului; 

e Relațiile afective-simpatice, de preferință sau respingere, 
simpatie sau antipatie, dintre membrii grupurilor sociale. 


5% Zlate M., Zlate C., Cunoașterea şi activitatea grupurilor sociale, Editura 
Politică, Bucureşti, 1982 
412 


Pentru a înţelege mai bine aceste fenomene este nevoie de analiza 
grupului de oameni privaţi de libertate. Viaţa în închisoare este, în mod 
absolut, o viaţă în grup, cu următoarele particularități: 

e Este anulată orice intimitate; 

e Totul este la vedere pentru ceilalți; 

e Relaţia interpersonală este o golire, o risipire de sine, nu te poți 
ascunde de partea rea a conduitei celor din jur; 

e Posibilitatea de refugiu nu există. 

Penitenciarul, în general, creează un tip aparte de relaţii 
interpersonale care au un conţinut, o dinamică şi modalități de structurare şi 
manifestare. 

Sunt doi factori fundamentali care determină specificul relațiilor 
interpersonale ce se creează între deţinuţi, pe perioada când se află în 
detenţie: 

e Cadrul specific al penitenciarului ca instituție, mod de 
organizare, gen de activități, viaţă închisă şi izolată, supraveghere 
permanentă; 

e Specificul populaţiei penitenciare, care prezintă particularități 
psihice şi morale, în general nefavorabile, pentru constituirea unor relații 
psihosociale pozitive. 

Universul penitenciar este dificil de pătruns şi nu rareori greu de 
exprimat. Dacă marile categorii ce caracterizează populaţia penitenciară 
sunt în general cunoscute (repartizarea pe sexe, genuri de infracțiuni, 
pregătirea şcolară, stare civilă), mai puţin abordate până acum au fost 
evenimentele oarecum invizibile din colectivitățile de deţinuţi, dar de a 
căror forță nu se îndoieşte nimeni. Ne referim la modul cum apar liderii 
informali în penitenciar şi cum îşi exercită ei autoritatea, la funcțiile pe care 
le îndeplinesc anumiți deținuți pentru a satisface nevoile de grup, la 
particularitățile comunicaţiilor, a normelor neoficiale, la treptele integrării 
noilor membri în masa deţinuţilor. 

Grupul de deţinuţi, pe lângă elementele structurale comune tuturor 
grupurilor umane — structură formală şi informală, statuturi şi roluri, a 
comunicaţiei, a normelor şi a puterii — are şi particularități care-l 
diferențiază mult modificându-i uneori surprinzător funcționalitatea. Este 
destul de greu să vorbeşti în grupul de deţinuţi de echilibru şi normalitate, 
moralitate, căci atmosfera de bună înţelegere este de fapt o succesiune de 
momente foarte fragile, iar normalitatea şi moralitatea sunt subordonate, în 
principal, intereselor materiale şi biologice. 

Comportamentele structurale ale grupurilor de deţinuţi sunt: 

a) Structura formală şi informală a grupurilor de condamnați. 
Din necesităţi organizatorice, o serie de deţinuţi primesc din partea 
administrației (şef de echipă, şef de detaşament) unele responsabilități. 
Rareori însă această organizare oficială corespunde cu cea neoficială. 
Relaţiile informale bazate pe antipatiile şi simpatiile interpersonale sunt 
subordonate satisfacerii trebuinţelor fundamentale pentru toți deţinuţii; 

b) Structura  status-rolurilor_ îşi pune amprenta şi pe 
funcţionalitatea grupurilor de deţinuţi. Intre deţinuţi există un mare procent 
de indivizi cu un ego slab, cu o imagine nefavorbilă asupra propriei 
persoane, cu o crescută nevoie de dependenţă, cu o imagine neclară sau 
chiar întunecată a viitorului. Se poate vorbi chiar despre mentalitatea de 
deţinut, bineînţeles cu caracter tranzitoriu, care se poate recunoaşte după 
câteva aspecte la o parte din deţinuţi: lamentare permanentă, subordonare 
oarbă, autodepreciere, eforturi precipitate de protecţie împotriva oricăror 
noi frustrări, pierderea vitalităţii, obsesia culpabilităţii. 

⁄ Desigur, există în penitenciar privilegii diferite de la un statut la 
altul, dar ca principiu, statutele avute afară tind să se menţină şi pe parcursul 
executării pedepsei. In acest sens, nu va surprinde faptul că indivizii cu o 
valoare deosebită (pregătire superioară) vor fi ţinuţi la distanță sau chiar 
persecutați, pentru că sunt motiv de umilire pentru majoritatea celorlalți 
care se simt inferiori. 

34. În orice grup uman există o serie de necesităţi psihosociale care se cer 
satisfăcute şi care în grupurile cu o anumită vechime iau aspectul unor 
caracteristici, precum: securitatea, afecțiunea, informarea, identitatea, recreerea. 

4 Atât timp cât în grupul respectiv nu au intrat indivizi care să 
acopere prin comportamentul lor necesităţile respective, grupul nu se 
stabilizează, existența tensiunilor absorbind o mare parte din energia şi 
timpul membrilor acestuia. 

34. În grupurile de deţinuţi apreciate ca fără probleme deosebite, 
indivizii vor putea fi etichetaţi ca: moderați, moderni, bătrâni, clovni, 
înţelepţi, fricoşi, cei care riscă oricând. În aceste condiţii, în funcție de 
capacităţile lor, indivizii ocupă locurile corespunzătoare (vacante) din viaţa 
afectivă a grupului. 

4 În cazul în care există mai mulți indivizi care au aceeaşi 
capacitate, intră în funcţiune criteriile calitative şi alte criterii. Astfel, pentru 
statutul de înţelept, dacă sunt mai mulți care se cred aşa, va avea câştig de 
cauză cel care a comis fapta cea mai uşoară, munceşte, are o experienţă de 
viaţă bogată, este căutat de fanulie. 

a) Comunicaţia — cu cele două variante ale sale, comunicaţia formală 
şi informală. Sistemul penitenciar fiind puternic ierarhizat, comunicaţia 

oficială se desfăşoară preponderent de sus în Jos, dinspre administraţie spre 
deţinuţi. În condiţiile detenţiei, obiectiv săracă în informaţii, mesajele orale 
care circulă capătă o importanță majoră. Circulația mesajelor între deţinuţi, 
poate fi abordată şi prin prisma utilității, constatând că multe mesaje nu 
servesc la nimic, sau chiar influențează în rău viaţa de grup. 

34 În detenţie se foloseşte argoul care are un rol negativ evident 
pentru condiţia de om aflat în detenție. Cuvintele şi expresiile se referă, în 
majoritatea lor, doar la universul de activitate al infractorilor, făcându-se 
apel destul de des la termeni ţigăneşti. Se poate considera că un deţinut este 
cu atât mai recuperabil, din punct de vedere social, cu cât foloseşte mai 
puţin limbajul argotic. 

%⁄ In viaţa cotidiană a grupurilor de deţinuţi nou constituite, 
normele neoficiale nu apar de la început: întâi, pe baza afinităților, se 
formează subgrupurile, într-o a doua fază se statutează normele; iar în faza 
a treia se realizează selecția celor care vor rămâne în grup, prin 
recunoaşterea utilității normelor respective în detrimentul relațiilor afective. 
Acest proces nu este valabil şi pentru grupurile constituite, care se 
primenesc în timp prin intrarea permanentă a altor deținuți şi lberarea 
unora. 

34 Pornind de la toate acestea s-ar putea trage concluzia că în 
grupurile de deţinuţi, încet-încet se întronează liniştea, fapt infirmat de 
realitate, tensiunile interpersonale permanente între deținuți sau între 
diversele subgrupuri din aceeaşi cameră nu permit echilibrarea pozitivă în 
timp a diverselor tendinţe ce animă deţinuţii. Şi de aici concluzia: normele 
informale nu pot asigura singure autoorganizarea grupurilor de deținuți. 

b) Structura puterii în grupurile de deţinuţi este o adevărată 
problemă pentru administraţia locurilor de deţinere: cine şi cum îşi exercită 
influenţa dintre deţinuţi, se află la originea multor evenimente negative. 
Sunt descoperiţi lideri informali a căror autoritate este incontestabil mai 
mare decât a celor numiţi oficial. De cele mai multe ori sunt preferați de 
majoritatea deţinuţilor unii care sunt mediocri, dar care ştiu să se poarte şi 
prezintă constant un anumit stil în relaţiile cu ceilalți. Ca o caracteristică 
generală, liderul agreat de cei mai mulți deţinuţi este cel care îşi exercită 
influența din mijlocul grupului şi nu din faţa lui. 

Toate aceste elemente trebuie înţelese în condiţiile în care subiecţii ce 
compun grupurile sunt persoane lipsite de libertate, cu o parte a trebuinţelor 
greu, imposibil sau anormal satisfăcute, trăind într-o ambianţă în care 
plictiseala, incertitudinea şi anxietatea sunt permanente. De aceea, rareori şi 
pentru scurte perioade, climatul într-un grup poate fi apreciat ca: destins, 
pozitiv, optimist sau relaxat. Aproape tot timpul se întâmplă câte ceva care 

polarizează interesul unui mare număr de deţinuţi sau a tuturor: conflicte 
între deţinuţi, autorăniri, refuzuri de muncă sau hrană, tentative de 
sinucidere. 


Capitolul X 


PSIHOLOGIA ACTULUI DE ADMINISTRAȚIE PUBLICĂ 
- Responsabilităţi profesionale şi implicaţii conjuncturale 
vizând relaţia funcţionar public — cetăţean 


10.1. Justiţia administraţiei publice din perspectivă psihologică 


10.1.1. Consideraţii psihologice asupra implicaţiei funcţionarului 
public în înfăptuirea actului de justiţie 


Relaţiile dintre statul de drept şi cetăţenii săi au conotaţii psihologice 
ample şi complexe oglindite în comportamente, conduite, atitudini, stări de 
spirit, judecăţi de valoare, trăiri şi sentimente al căror liant leagă în mod 
concret funcţionarii publici ca reprezentanți ai autorităţii statului şi 
cetăţenilor. 

Cetăţenii îşi reprezintă statul de drept ca fiind instrumentul realizării 
aspirațiilor, năzuinţelor, idealurilor lor, soluționării nevoilor mărunte din 
cotidianul vieţii sociale. 

Din punct de vedere psihologic, o astfel de viziune le creează 
cetățenilor reprezentarea unei societăți în care funcționarii publici, 
magistraţii sunt puşi în slujba şi în apărarea intereselor lor legitime, motiv 
pentru care toate acţiunile, faptele, gesturile şi atitudinile lor sunt concepute 
la nivel de expectanţă a cetăţeanului, ca fiind subordonate acestui scop în 
exclusivitate. 

Efectuarea defectuoasă sau cu rea-credinţă a atribuţiilor de serviciu 
de către funcţionarul public este interpretată de cetățeanul statului de drept 
ca un atentat la drepturile şi libertăţile personale, o îngrădire abuzivă a 
acestuia, în consecință făcându-şi apariţia neîncrederea, suspiciunea şi lipsa 
de credibilitate în valorile moral-juridice şi etice ale democraţiei. 

Civilizaţia modernă, exigenţele moral-juridice şi etice ale statului de 
drept cer funcţionarului public un înalt nivel de cultură şi, profesional, o 
mare capacitate de adaptare şi înţelegere a raporturilor inter-umane. În 
exerciţiul apărării şi aplicării legii, în înfăptuirea actului de dreptate, 
funcţionarul public intră în contact cu oameni reprezentând cele mai diverse 

psihologii în funcție de vârstă, cultură, sex, religie, naţionalitate, mediu 
social. 

Dezideratul înfăptuirii justiţiei este acela că, în activitatea sa de 
funcționar public şi intelectual, magistratul trebuie să dovedească o înaltă 
ținută morală, civică, competență, probitate profesională şi conduită aleasă, 
care, în final să influenţeze pozitiv atitudinea societăţii faţă de justiţie şi 
creşterea respectului acesteia față de autoritatea de stat. 

Aprofundarea cunoştinţelor de psihologie umană apare ca o 
necesitate de la sine înţeleasă, domeniul administraţiei publice oferind 
disciplinelor psihologice conotaţii specifice, nuanțate. 

Psihologia administraţiei publice poate fi înţeleasă ca o 
componentă informativ-normativă distinctă a psihologiei juridice, care 
sintetizează legislaţiile şi particularităţile psihologice caracteristice 
actului de administraţie, în statul de drept ale cărei existenţe moral- 
etice şi juridice pun funcţionarul public în slujba cetăţeanului. 


10.1.2. Reglementări juridice şi psihologice privind conduita 
profesională a organelor de urmărire şi cercetare penală 


A. Reglemetări juridice şi psihologice privind conduita profesională 
văzută din perspectiva Constituţiei României 


„Statul poate impune prin forță legalitatea, nu însă şi legile morale! 
Fiecare trebuie să înțeleagă necesitatea de a face binele şi de a evita răul şi 
să se impună acestei necesităţi printr-un efort al propriei sale voințe.” 

România, potrivit art. 1, alin.3, din Constituţia din 1991, în vigoare, 
este un stat de drept, democratic şi social în care demnitatea omului, 
drepturile şi libertăţile cetăţeanului, libera dezvoltare a personalității umane, 
dreptatea şi pluralismul politic, reprezintă valori supreme şi sunt garantate 
pentru toţi cetăţenii români fără deosebire de rasă, naționalitate, religie, sex. 
Totodată sunt reglementate în Constituţie drepturile şi libertăţile 
fundamentale. 

Potrivit art. 22, alin.2 din Constituţie „nimeni nu poate fi supus 
torturii şi nici unui fel de pedeapsă sau la tratament inuman ori degradant” 
ceea ce presupune că în toate împrejurările, indiferent de situaţie, înainte de 
toate trebuie apărat dreptul la viaţă, integritatea fizică şi psihică, în care 
rolul organelor de urmărire şi cercetare penală este primordial şi esenţial, 
neputând îngrădi în vreun fel, din punct de vedere legal acest drept, ca de 
altfel şi alte drepturi fundamentale: „Libertatea individuală” (art. 23), 
„Dreptul la apărare” (art. 24), „Viaţa intimă familială şi privată” (art. 26). 

Respectarea şi apărarea acestor drepturi ţine de o înaltă moralitate, a 
cărei 

frumuseţe lasă o amintire neştearsă aceluia care a văzut-o, fie şi o singură 
dată. Frumuseţea morală ne mişcă mai mult decât frumuseţea naturii sau a 
ştiinţei, cel care o stăpâneşte capătă prin ea o putere stranie, inexplicabilă, 
urmăreşte forţa inteligenţei, aduce pacea între oameni. Mai mult decât 
ştiinţa, arta şi religia, ea este temelia civilizaţiei. Aşadar, respectarea şi 
apărarea acestor drepturi presupune setea de adevăr şi dreptate, dăruire şi 
devotament în înfăptuirea justiţiei pentru asigurarea climatului de linişte şi 
ordine în societate. 

Autorităţile publice, potrivit art. 47 din Constituţia României, au 
obligaţia legală şi morală de a răspunde la petițiile adresate de cetăţeni în 
condiţiile stabilite de lege, iar în cazul unor inadvertenţe sau neclarităţi ele 
trebuie să ajute pe cetățeanul în cauză, să-i spună care îi sunt drepturile, 
obligaţiile şi cum trebuie sau poate fi soluţionată doleanţa, dând, totodată, 
dovadă de răbdare şi calm. 

Cetăţeni cărora le-au fost încredințate funcții publice, potrivit art. 50, 
trebuie să răspundă de îndeplinirea cu credinţă a obligaţiunilor ce le revin, 
deoarece mai înainte de toate sunt interesele ţării, care trebuie respectate cu 
bună credinţă fără a încălca drepturile şi libertăţile celorlalți cetăţeni. Art. 
123 din Constituţie, prevede că justiţia se înfăptuieşte în numele legii 
indiferent de apartenența politică, pregătire profesională, religie, sex etc. Nu 
există vreo îngrădire, orice persoană se poate adresa pentru apărarea 
drepturilor, libertăţilor, intereselor legitime, justiţiei. 

In raporturile de serviciu cu cetăţenii, funcţionarul public trebuie să 
respecte cu stricteţe Constituţia şi prevederile legale în vigoare. 


B. Reglementări juridice şi psihologice privind conduita 
profesională văzută din perspectiva Codului Penal 


Asigurarea şi înfăptuirea legalităţii în statul de drept democratic în 
care demnitatea omului, drepturile şi libertăţile cetăţenilor, libera dezvoltare 
a personalității umane, dreptatea şi pluralismul politic reprezintă valori 
supreme garantate de Constituţia țării, este condiționată printre altele de 
înțelegerea şi aplicarea corectă de către funcționarii publici a normelor 
legale în spiritul şi litera lor. 

Aspectele psihologice şi Juridice privind conduita profesională a 
organelor de urmărire şi cercetare penală, din punct de vedere al Codului 
Penal, reies din: cunoaşterea, însuşirea, aplicarea şi respectarea întocmai a 
prevederilor legale, a drepturilor, îndatoririlor şi libertăţilor fundamentale 
prevăzute de Constituţie. 

Codul Penal, în art.], specifică: „Legea penală apără împotriva 
infracțiunilor România, suveranitatea, independența şi unitatea statului, 


418 


proprietatea personală şi drepturile acesteia, precum şi întreaga ordine de 
drept.” Din prevederile acestui articol rezultă clar multitudinea şi 
complexitatea sarcinilor ce le revin organelor de urmărire şi cercetare 
penală, a căror rezolvare depinde de un înalt grad de profesionalism, 
acţiune susţinută în pregătirea şi continuitatea acesteia, verificarea şi 
stocarea informaţiilor care prezintă caracter operativ în activitatea de 
descoperire şi contracarare a actelor antisociale care pun în pericol valorile 
fundamentale prevăzute şi apărate de legea penală. 

Prin vinovăţie se înţelege starea de conştiinţă a făptaşului în 
momentul comiterii unei fapte penale; constituind latura subiectivă a 
infracţiunii, ea este un act de conştiinţă care implică în primul rând un 
factor interactiv şi apoi unul volitiv, deci un proces de conştiinţă şi apoi 
unul de voinţă, conştiinţa fiind premisa voinţei. 

Potrivit art. 19 din Codul Penal există vinovăţie atunci când fapta 
care prezintă pericol social este săvârşită cu intenţie sau din culpă. Cu 
intenţie, când făptuitorul prevede urmările faptelor sale şi deşi nu urmăreşte 
producerea lor prin comiterea acelei fapte (intenție directă) prevede 
rezultatul faptei sale şi deşi nu urmăreşte să se producă, acceptă 
posibilitatea producerii lui (intenție indirectă). 

Fapta este săvârşită din culpă, atunci când făptuitorul prevede 
rezultatul faptei sale, dar nu-l acceptă, socotind fără temei că el nu se va 
produce (uşurinţa sau culpa cu previziune). 

Nu este suficientă numai cunoaşterea prevederilor legale care 
incriminează şi sancţionează o faptă săvârşită de către unul sau mai mulți 
indivizi, fără o analiză obiectivă a factorilor psihologici care au dus la 
comiterea delictului. Aceasta presupune cunoaşterea amănunțită, din toate 
punctele de vedere (social, profesional, material etc.) a contextului 
respectiv, a stărilor de fapt care au stat la baza comiterii infracțiunii, 
modului de operare, participanții şi calitatea lor (autor, instigator, complice 
— art. 24, 25,26 C. Pen.)'“. 

Fapta comisă trebuie analizată cu obiectivitate, ţinându-se cont de la 
bun început de trăsăturile esențiale ale infractorului (art. 17 C.pen.), de 
stabilirea exactă dacă fapta în cauză prezintă sau nu pericolul social al unei 
infracţiuni (art.18, 19 C.pen.). In vederea stabilirii gradului de pericol social 
trebuie să se țină seama de: 

e modul şi mijloacele de săvârşire a faptei; 

e  scopulurmărit; 

e împrejurările în care fapta a fost comisă; 


361 C, Mitrache, op.cit., p. 12. 

e  deurmarea produsă sau care s-ar fi putut produce; 

e persoana şi conduita făptuitorului. 

Necesitatea cunoaşterii acestor aspecte ajută la delimitarea corectă a 
faptelor care trebuie sancţionate potrivit legii, avându-se în vedere eficienţa 
sancțiunii, care trebuie să ducă la prevenirea unor alte încălcări ale 
normelor de conviețuire socială. 

Eficiența aplicării legilor trebuie să aibă un caracter nu numai 
sancționar, ci şi unul preventiv-educativ, care să creeze în subconştientul 
persoanelor în cauză sentimentul de supunere unei ordini legal stabilite, iar 
organele de urmărire şi cercetare penală nu sunt altceva decât instrumentele 
prin care societatea, în ansamblul ei, obligă pe toți membrii să respecte 
această ordine. 

Ținând cont de complexitatea activităţilor întreprinse, a gradului 
ridicat de risc, a stresului, organele de cercetare şi urmărire penală trec 
uneori prin situaţii delicate, care necesită un consum enorm de energie 
nervoasă într-un timp foarte scurt, secunde sau fracțiuni de secundă în care 
trebuie să ia unele hotărâri capitale, să dea dovadă de spirit de orientare, 
maximă atenţie, să se bazeze pe stimulii interni care există în fiecare ființă 
umană. 

În anumite situații, când se depun eforturi susţinute în rezolvarea 
unor cauze penale, în care vinovăția este greu de dovedit datorită lipsei 
probelor, sau insuficienţei lor, intervine la un moment dat la organele 
însărcinate cu rezolvarea cauzei o stare de insatisfacţie care nu trebuie 
amplificată şi corelată cu alte stări de nemulţumire. Indiferent de situația 
existentă, în permanență este nevoie de calm, de răbdare şi linişte 
sufletească, pentru a nu creea stări de nemulțumire la alte persoane cu care 
organul respectiv vine în contact prin natura profesiei, iar pentru obţinerea 
unor declaraţii nu poate să recurgă la forță sau la ameninţări de tot felul: 
supunerea la rele tratamente, tortură (art. 267 C.pen.), deoarece în urma 
unor tratamente inumane (purtare abuzivă, art. 250 C.pen.), persoana în 
cauză poate rămâne cu sechele tot timpul vieţii. 

Pentru îndeplinirea îndatoririlor de serviciu, organele de urmărire şi 
cercetare penală trebuie să dea dovadă de o înaltă ținută morală, să nu fie 
stăpânite de vicii şi să manifeste înţelegere în toate împrejurările, în 
îndeplinirea atribuţiilor de serviciu sau în legătură cu serviciul. 
Nerespectarea acestor criterii poate fi considerată, potrivit art. 246 C.pen., 
abuz în serviciu contra intereselor persoanelor, dacă s-a creat sau cauzat o 
vătămare a intereselor legale ale unei persoane. De asemenea tratarea cu 
inferioritate sau crearea unei astfel de stări pe temei de naţionalitate, rasă, 
sex sau religie, constituie, potrivit art. 247 C.pen., abuz în serviciu prin 

îngrădirea unor drepturi, infracţiunea fiind sancționată ca atare. Încălcarea 
acestor articole duce la crearea unei imagini nefaste despre instituţia în 
cauză (procuratură sau poliţie) şi la scăderea prestigiului față de persoana 
respectivă, a cetăţenilor care apelează la servicii în diferite probleme ce ţin 
de competenţa lor. Trebuie acordată o atenţie deosebită asupra modului 
cum sunt rezolvate cererile şi doleanţele cetăţenilor în anumite situații 
critice când sunt victime ale infracțiunilor sau au comis infracţiuni şi 
încearcă, pe toate căile, să scape de rigorile legii („„Dare de mită”, art. 255 
C.pen.). 

Paradoxală pare, în acest context, fapta funcţionarului care primeşte 
sau pretinde direct sau indirect bani sau alte foloase care nu i se cuvin, de la 
persoanele cu care vine în contact, având ca scop îndeplinirea, întârzierea 
ori neîndeplinerea unui act privitor la îndatoririle sale de serviciu („Luarea 
de mită”, art. 254 C.pen.). 

Mai poate interveni o altă faptă prevăzută de legea penală („Traficul 
de influenţă”, art. 257 C.pen.), ce are ca obiect tot pretinderea ori primirea 
de bani, foloase, promisiuni de daruri, direct sau indirect, pentru sine ori 
pentru altul, săvârşită de către o persoană care are influență asupra unui 
funcţionar pentru a-l determina să facă sau să nu facă un act ce intră în 
atribuţiile sale de serviciu. In ceea ce priveşte tratarea cu superficialitate a 
urmărilor, organele de urmărire şi cercetare penală au un rol însemnat în 
depistarea şi contracararea acestor fapte cu toată asprimea, pentru a nu 
submina instituţia sau organul în cauză. 

O atenție deosebită trebuie acordată întocmirii înscrisurilor, 
caracterului şi importanţei acestora. Falsificarea unui înscris oficial cu 
prilejul întocmirii de către un funcționar ori salariat aflat în exercițiul 
atribuţiilor de serviciu constituie potrivit art. 289 C.pen., infracțiune de „fals 
intelectual”. 

Urmările comiterii unor astfel de infracțiuni de fals şi uz de fals pot 
avea prejudicii foarte mari dacă nu sunt descoperite la timp, iar atunci când 
sunt descoperite, în mod automat se creează unele stări cu caracter 
psihologic (dispreţ, compătimire, ură, subestimare, umilinţă etc.), însă de 
cele mai multe ori aceste fapte atrag oprobriul public. 

Din punct de vedere al Codului Penal, nu există o reglementare 
strictă a aspectelor psihologice ce pot fi folosite de către organele de 
cercetare şi urmărire penală în desfăşurarea atribuţiilor lor. Acestea sunt şi 
trebuie folosite în funcție de fiecare conjunctură, care practic generează o 
situație aparte prin comportamentul şi trăirile participanţilor din fiecare 
context, iar comparaţiile de la o anchetă la alta se aseamănă într-o mică 
măsură privind partea psihologică, deoarece fiecare individ este unic. 

Referitor la latura penală trebuie avute în vedere principiile fundamentale 
ale dreptului penal: principiul legalității, umanismului, egalităţii în faţa legii 
penale, prevenirii faptelor prevăzute de legea penală, personalității 
răspunderii penale, individualizării sancţiunilor de drept penal. 

Necesitatea îmbinării acestor laturi, penală şi psihologică reiese din 
complexitatea şi diversitatea infracțiunilor care devin din ce în ce mai greu 
de probat, iar organele însărcinate cu contracararea lor trebuie ca, în 
permanență, să fie cu un pas înaintea celor ce încalcă legea. Aceasta 
presupune pregătirea continuă şi multilaterală în domeniile de activitate 
existente, adoptând metode noi în funcţie de situaţia existentă ce trebuie 
menţinută sub control pentru asigurarea şi înfăptuirea legalităţii. De aici 
rezultă clar că ştiinţa despre om se serveşte de toate celelalte ştiinţe. Aceasta 
e una din cauzele dificultății ei. 

La om, experiența cea mai simplă este întotdeauna folosirea 
metodelor şi conceptelor mai multor ştiinţe. 


10.2. Perspectiva psihologică asupra comportamentului 
reprezentanţilor autorităţilor de stat 


10.2.1. Laturi structurale ale personalităţii umane 


Cunoaşterea personalităţii umane trebuie să plece de la înțelegerea 
conceptului de persoană a omului ca o entitate concretă într-un cadru 
relaţional dat, referitor la modul de manifestare în exterior într-o 
colectivitate umană determinată. 

In funcţie de structura personalităţii, fiecare om adoptă, într-o situaţie 
socială dată, un anumit stil de comportare asumându-și, totodată, un anumit 
rol, tinzând să realizeze în plan personal-comportamental conținuturile 
personalităţii. 

O analiză atentă prin conexiune inversă reliefează faptul că efectele 
care se obţin în planul personal-comportamental al individului în cauză pot 
determina, la rândul lor, modificări mai mult sau mai puţin semnificative în 
planul personalităţii. 

Deosebirea esenţială dintre noţiunea de persoană şi cea de 
personalitate rezultă din aceea că persoana ne dezvăluie psihologia 
omului ca agent al unei succesiuni de episoade concrete ale vieţii 
sociale, iar personalitatea ne evidenţiază determinațiile fundamentale 
potenţiale ale structurii interne a omului.” 


32 A. B. Tucicov, M. Golu, Dicţionar de psihologie socială, Editura 
Ştiinţifică şi Enciclopedică, Bucureşti, 1981, p.315. 

Personalitatea, ca termen, este utilizată cu nuanţe semantice diferite, 
în filosofie, etică, sociologie, istorie şi pedagogie. Ea exprimă calitatea de 
ansamblu a organizării individului uman ca membru al societăţii, ca 
element al unui complex sistem de relaţii şi interacțiuni sociale, având ca 
atribute fundamentale unitatea, integrarea ierarhică a funcțiilor, proceselor, 
stărilor şi conduitelor, relevanţa structurii, dinamismul, orientarea şi 
finalitatea acțiunilor.” Este o rezultantă specifică a influențelor mediului 
social, a celor de ordin existenţial economic şi spiritual, etice, estetice, 
politice şi ştiinţifice asupra individului, o entitate biologică care nu implică 
în mod necesar atributul personalității, putând exista şi în afara acesteia. 
Indiferent de potenţialul predispoziţiilor native ale individului, acesta nu 
generează trăsăturile şi profilul personalității ca organizare complexă 
multinivelară, nu se constituie dintr-o dată, instantaneu, imediat ce individul 
uman este pus în relație de comunicare şi interacțiune cu mediul social, 
parcurgând o evoluţie îndelungată de la naştere şi până la vârsta tinereţii (20 
—25 ani). Dinamica formării personalităţii este guvernată de legi sociale şi 
psiho-sociale care subordonează şi acțiunea legilor biologice (ale 
dezvoltării, maturizării), iar procesul devenirii are un caracter dialectic 
contradictoriu a cărui traiectorie nu este lină şi uniformă, punând în 
evidență momente de salt calitativ, de discontinuitate. 

În plan ontogenetic se desprind aşa zisele perioade „nodale”5**, 
critice, legate de apariţia unor contradicții interne mai pregnante a căror 
rezolvare duce la o mutație calitativă globală în structura personalității. Din 
punct de vedere psihologic cele mai semnificative perioade nodale sunt: 

e Perioada 2 ani la 3 ani 

e Perioada de la 6 la 7 ani 

e Perioada de la 11 (12)ani la 13 (14) ani 

e Perioada de la 16 la 18 ani. 

Semnificația primei perioade rezidă din saltul ce se produce în 
structura organizării psihice prin însuşirea de către copil a limbajului şi prin 
apariţia conştiinţei de sine ca funcţie activă de autoraportare, autoreflectare 
şi autoevaluare. Copilul începe să se perceapă în cadrul raporturilor cu cei 
din jur în calitate de „eu” (de subiect), din care cauză se spune că aceasta 
este perioada care marchează „prima naştere a personalităţii”. 

A doua perioadă are o semnificaţie legată de intrarea copilului în 
şcoală şi de înlocuirea unei forme dominante de activitate cu alta; de la 


5% Idem, p. 316-317. 
364 Idem, p. 320. 

joacă la învăţătură, lărgind sistemul de relaţii al copilului cu mediul social, 
obligându-l să conştientizeze şi să se integreze în noi statusuri şi roluri. 

Perioada a treia este datorată amplelor modificări şi mutații de ordin 
biofiziologic cu efecte notabile asupra vieţii psihice interioare şi a 
comportamentului, producându-se maturizarea funcțiilor sexuale, 
concomitent cu conştientizarea şi integrarea în structura personalităţii a 
statusurilor şi rolurilor ce decurg din apartenenţa la un sex sau altul. 

Perioada a patra, denumită şi „cea de a doua naştere” a personalității, 
se caracterizează printr-un salt decisiv în integrarea funcţiilor cognitive, 
volitive, afective, motivaţionale, atitudinal-caracteriale. În această perioadă 
are loc un amplu proces de autoanaliză, de autoevaluare prin raportări 
succesive la cei din jur, la anumite modele etalon de clasificare şi formulare 
a liniei ulterioare de conduită, a idealului de voinţă. 

Din punct de vedere psihologic şi psiho-social, definitorii pentru 
sistemul personalității sunt unele legături elaborate pe baza semnificaţiilor 
constituite social-istoric, a unui ansamblu de etaloane şi norme valorice, din 
care reiese că personalitatea este o structură „semantică” cu implicaţii 
axiologice şi cu valențe reglatoare superioare care pune de acord 
comportamentul cu activitatea omului în societate. In interpretarea şi 
evaluarea personalităţii este necesară adoptarea unei viziuni sistemic- 
dialectice, reținând aspectul relațional al caracteristicilor biologice, 
fiziologice sau psihologice, locul şi valoarea pe care le dobândesc ele în 
cadrul ansamblului unitar. 

Cadrul de referinţă în cursul analizei trebuie să-l constituie realitatea 
socială în succesiunea logică a momentelor evoluţiei ei istorice, iar 
cercetarea psihologică şi psiho-sociologică să fie structurată pe o serie de 
întrebări fundamentale: 

e Care este modelul de personalitate pe care îl promovează 
societatea? 

e Care este specificul grupului social căruia îi aparține individul? 

e Care este poziţia acestui grup în ansamblul sistemului social? 

e Care este poziția grupului dat față de tendinţa legilor obiective ale 
dezvoltării sociale? 

e Care a fost şi este conţinutul influențelor pe care individul le-a 
suferit sau le suferă în cadrul procesului educativ instituţionalizat, în cadrul 
grupului căruia-i aparţine, din partea altor grupuri sociale cu care a venit în 
contact direct sau indirect? 

Prin urmărirea acestei scheme care prezintă avantajul de a demonstra 
un lucru capital pentru o teorie psiho-sociologică a personalităţii, pe baza 
unor mecanisme psiho-fiziologice şi a unor legi de integrare generale 

comune tuturor oamenilor, se constituie în fapt profiluri de personalități 
diferite a căror cunoaştere oferă cheia pentru explicarea comportamentelor 
concrete, atât a celor individualizate cât şi a celor de grup. 

Personalitatea de bază cuprinde un ansamblu structural stabil de 
componente psihice interne (cognitive, afective, motivaţionale şi 
atitudinale) de tipuri de răspunsuri (comportamente) fundamental 
constituite în cadrul interacțiunii individului cu realitatea socio-culturală, 
definind, totodată, modul de raportare la lumea externă a membrilor unei 
colectivităţi. Acest concept îşi are rădăcinile în teoria psiho-analitică 
despre organizarea ierarhică supraetajată a personalității. 

Baza personalităţii constă în orientarea cu precădere asupra 
individului mediu (a omului de rând) care exprimă mai pregnant trăsăturile 
generale ale matricei fundamentale a culturii căreia îi aparţine. 

Subiectul investigat poate să fie considerat un specimen într-o serie 
culturală care presupune recunoaşterea rolului esenţial al grupului familial 
în transmiterea structurii primare a culturii, recunoaşterea continuității 
experienţei din copilărie la vârsta adultă, specificarea în fiecare moment a 
situaţiei sociale a individului. 

Eul de bază exprimă acțiunea pe care mediul social o exercită asupra 
individualității lor, precum şi capacitatea membrilor colectivității de a 
se adapta la mediul respectiv. Prin contactul sistematic pe care indivizii 
îl realizează de la naştere cu un mediu socio-cultural dat se 
elaborează principalele niveluri ale personalității de bază: 

e Anumite tehnici şi modalități de gândire-înțelegere, interpretare, 
evaluare; 

e Sisteme tipice de acţiune; 

e Sisteme de securitate individuală; 

e Structura asupra eului prin interiorizarea normelor şi îngrădirilor 
impuse de cultură; 

e Sistemele de convingeri şi atitudini față de problemele 
fundamentale ale existenţei. 


10.2.2. Personalitatea şi comportamentul uman 


Personalitatea integrează în sine (ca sistem) organismul individual, 
structurile psihice umane şi, totodată, relaţiile sociale în care omul este prins 
ca şi mijloacele culturale de care dispune. Personalitatea se constituie 

fundamental în condiţiile existenţei şi activităţii din primele etape ale 
dezvoltării individului în societate.“ 

Subiectul uman este privit în trei ipostaze: 

? Subiect pragmatic al acţiunii (/omo-faber) — cel ce transformă 
lumea şi tinde să o stăpânească; 

? Subiect epistemic al cunoaşterii (komo-sapiens apiente simus) — 
ce ajunge la conştiinţa de sine şi lume; 

? Subiect axiologic, purtător şi generator al valorilor (/omo- 
valens) — acea fiinţă care, fără a se rupe de natură, a depăşit-o intrând sub 
imperiul culturii, a valorilor adevărului, binelui, frumosului, călăuzindu-se 
după semnificaţii, credinţe, idealuri, conferind un sens superior propriei vieţi. 

In sens larg, personalitatea este un rezultat al dezvoltării depline şi al 
valorificării sociale a însuşirilor şi calităţilor persoanei, iar în sens restrâns, 
defineşte persoana cu aptitudini şi însuşiri intelectuale, artistice, morale etc. 

Personalitatea nu este un dat, ci un produs reprezentând răspunsul 
compensator conştient al subiectului la realitatea înconjurătoare. Persona- 
litatea este unică şi originală, fiecare individ pornind de la o zestre ereditară 
unică, proprie tuturor oamenilor din toate locurile şi timpurile. Modelul 
general uman? este abstract, nu ţine seama decât de prezenţa notelor, 
funcţiilor şi caracteristicilor definitorii pentru om, fără a se referi concret la 
gradul lor de dezvoltare, specificări de conţinut şi organizare internă. 

Modelul general uman cuprinde: 

© Apartenența la specia umană; 

9 Calitatea de fiinţă socială şi membru al societăţii; 

9 Calitatea de fiinţă conștientă, dotată cu gândire şi voinţă; 

9 Participarea la cultură, dotarea cu valori şi orientarea după 
aceste valori; 

$ Potenţialul creativității. 

În cadrul sistemului psihologic uman, activitatea psiho- 
comportamentală este variabilă, implicând fenomene locale accidentale, 
trecătoare şi prea puţin caracteristice pentru subiectul respectiv. 

Pe baza cunoaşterii structurilor de personalitate se pot face previziuni 
asupra reacției şi conduitei subiectului într-o situaţie dată sau în faţa unei 
sarcini ce i se încredinţează. Însuşi subiectul care se observă şi se compară 
cu altul ajunge să-şi constate capacităţile şi trăsăturile sale de caracter ca şi 
cum ar fi ale altora. 


3% A B. Tucicov, M. Golu, op.cit., p. 165. 

%6 VD. Usinski, Omul ca obiect al educației, Editura Didactică şi 
Pedagogică, Bucureşti, 1975. 

Omul se cunoaşte şi poate să decidă asupra a ceea ce trebuie să facă 
şi cum. Fiind conştient de sine, încearcă mereu să-şi ia în stăpânire propria-i 
ființă cu tot ce are ea, inclusiv structurile personale, bazându-se pe o lege 
fundamentală a sistemului de personalitate: autodepăşire şi realizare de 
sine. 

Individul semnifică caracterul de sistem al organismului pe latura 
indivizibilității acestuia, iar individualitatea semnifică individul luat 
în ansamblul proprietăților sale originale. 

Personalitatea — simetrică cu individualitatea — este un concept care 
cuprinde întreg, sistemul atributelor structurilor şi valorilor de care dispune 
o persoană. 

Din punct de vedere judiciar, conceptul de personalitate presupune o 
analiză psihologică a actului infracțiunii, fundamentat pe cerinţele 
determinării conținutului juridic al infracțiunii, constând în analiza modului 
în care pregătirea, săvârşirea şi atitudinea postinfracțională se manifestă, 
psihicul autorului, elementele sale, inteligenţa, afectivitatea şi voinţa. 

Comportamentul ca trăsătură a personalităţii poate fi uşor vizibil, dar 
trăsătura nu, deoarece se manifestă la individ un număr mare de situații 
diferite. 

Trăsătura este tendința de reacţie largă, relativ permanentă, având 
mai multe clasificări: 

e Trăsături ale cunoaşterii, care cuprind acuitatea perceptivă, 


gândirea superficială; 
e Trăsături ale afectivității: uşor emoționabil şi sentimente 
profunde; 


* Trăsături temperamentale: lent, iute, alert; 

e Trăsături dinamice: referitor la modul de acţiune, decizii, la 
motivații şi interes. 

Trăsăturile de personalitate evoluează în cursul vieţii individului, de 
aceea el este în permanentă interacțiune cu mediul social şi cu cel fizic, în 
continuă transformare. 

Cunoaşterea reală a personalităţii presupune cunoaşterea dominantei 
(dominantelor) specifice şi sistemului de subordonare. 


10.2.3. Metode utilizate în investigarea fenomenelor psihice 


Intuiţia este instrumentul cu ajutorul căruia facem deducţii asupra 


moment dat. 

I. Metoda observaţiei” constă în urmărirea intenţionată şi 
înregistrarea exactă, sistemică a diferitelor manifestări comportamen- 
tale ale individului (sau grupului) ca şi al contextului situaţional al 
comportamentului. 


A. Conţinutul observaţiei: 


1. Simptomatica stabilă, care cuprinde trăsăturile bio-constituţionale 
ale individului: 

Înălțimea; 

e Greutatea; 

e Lungimea şi grosimea membrelor; 

e  Circumferinţa craniană, toracică, abdominală; 

e “Trăsăturile fizionomice, aspectul capului, feţei, fruntea, nasul, 
bărbia, pomeţii obrajilor, ochii, maxilarele. 

Chipul este oglinda sufletului, iar ceea ce se arată este o imagine a 
ceea ce nu poate fi văzut. De aici decurge concluzia că bucuriile sau 
tristețea îşi pun amprenta asupra sufletului. 

2. Simptomatica labilă cuprinde multitudinea comportamentelor şi 
conduitelor flexibile, mobile ale individului: 

e Conduita verbală 

e Conduita estetică 

e Conduita inteligentă 

e Varietatea expresiilor comportamentale, afective, atitudinale. 


B. Forma de observaţie: 


a)  Autoobservaţia -— este orientată către surprinderea 
particularităţilor propriului comportament. 

b) Observaţia propriu-zisă — este orientată către observarea 
manifestărilor comportamentale ale altor persoane. 

c) Prezenţa sau absenţa observatorului: 

e  Directă — bazată pe prezența observatorului şi pe conştientizarea 
ei de către subiecţii observați; 

e  Indirectă — observatorul este amplasat în umbră, cu vedere 
unilaterală sau beneficiară de TV cu circuit închis; 

e Cu observator uitat — ignorat (observatorul este prezent, 
cunoscut grupului) 

e Cu observator ascuns (în spatele unor draperii sau paravane). 


367 pp. Neveanu, M. Zlate, T. Creţu, Psihologie, Editura Didactică şi 
Pedagogică, Bucureşti, 1995. 

d) Implicarea sau nonimplicarea observatorului: 

e pasivă (fără implicare directă a observatorului în activitate) 

e participativă (observatorul devine membru al grupului şi 
participă direct la activitatea lui). 

e) Durata observării: 

e Continuă- pe o durată mare de timp 

e Discontinuă — pe unităţi de timp mai mici şi la intervale diferite. 

f) Obiectivele urmărite: 

e observație integrală (surprinderea tuturor sau a cât mai multe 
manifestări de conduită); 

e selectivă (o singură conduită). 

C. Calitatea observaţiei depinde de o serie de particularități psiho- 
individuale ale observatorului: capacitatea sa redusă de concentrare a 
atenţiei, de selectivitate, de sesizare a esenţialului, de gradul său de 
sugestionabilitate. 

E. Este influenţată de tipul de percepţie al observatorului: 

e Descriptiv (înregistrează minuţios); 

*  Evaluativ (face aprecieri, estimări, interpretări); 

e Imaąaginativ şi practic (neglijează faptele, dă frâu liber 
imaginației). 

F. Condițiile unei bune observații: 

e Stabilirea clară a scopului și obiectivului urmărit; 

e Selectarea formelor ce vor fi utilizate, a condițiilor şi 
mijloacelor necesare; 

* Elaborarea unui plan riguros de observație; 

e  Consemnarea imediată a celor observate; 

* Efectuarea unui număr optim de observații; 

° Desfăşurarea şi în condiţii variate; 

°-  Săfie maximal discretă. 


II. Metoda experimentului — este o metodă prin care se intervine 
efectiv, provocând intenționat fenomenul, izolând variabilele dependente 
de altele care ar putea interveni, devia sau perturba manifestarea 
fenomenului investigat — variabile independente. 

e Variază şi modifică condițiile de manifestare a fenomenelor 
pentru a sesiza mai bine relaţiile dintre variabile şi experimente. 

+  Repetă fenomenul pe acelaşi subiect sau pe subiecţi diferiți pentru 
a determina legitatea lui de manifestare. 

* Compară rezultatele obţinute trăgând concluziile. 

III. Metoda convorbirii 

A. Constă în purtarea unui dialog ce presupune: 

e Relaţia directă de tipul „față în faţă” 

e Schimbarea rolului şi locului partenerilor; 

e Sinceritatea deplină a subiectului; 

e Existenţa la subiect a capacităţii de introspectare şi autoanaliză, 
evaluare şi autodezvăluire; 

e Abilitatea cercetătorului pentru a obţine motivarea subiecţilor, 
angajarea lor în convorbire; 

e Prezența la cercetător a unor capacităţi referitoare la gradul ridicat 
de sociabilitate; 


B. Forme ale convorbirii 


1. standardizată, dirijată, structurată, bazată pe formularea aceloraşi 
întrebări în aceeaşi formă şi ordine, tuturor subiecților indiferent de 
particularităţile lor individuale; 

2. semistandardizată,  semidirijată, se axează pe întrebări 
suplimentare, reformularea altora, schimbarea succesiunii lor; 

3. liberă — spontană, asociativă în funcţie de particularitățile situaţiei 
în care se desfăşoară, de cele psiho-individuale ale subiectului, de 
particularităţile momentului când se face; 

4. psihoanalitică; 

5. nondirectă. 

IV. Metoda anchetei psihologice — constă în recoltarea sistematică a 
unor informaţii despre viaţa psihică a unui individ sau grup social, 
interpretarea acestora în vederea desprinderii semnificației lor psiho- 
comportamentale. 

Ancheta pe bază de chestionar presupune stabilirea obiectivelor 
urmărite, documentarea şi formularea întrebărilor lor. 


A. Tipul întrebărilor: 

e  curăspunsuri „da” sau „nu”; 
e  curăspunsuri libere şi 

e  înevantai. 


B. Greşeli în formularea întrebărilor: 


e Întrebări prea generale; 

e Folosirea unui limbaj greoi; 
e Cuvinte vagi; 

e  Tendențioase; 

e  Prezumtive; 

e  Ipotetice. 

Ancheta pe bază de întrebări se bazează pe raporturile dintre 
participanţii aflați faţă în faţă. 

V. Metoda biografică — se referă la istoria persoanei în cauză — mai 
este denumită cauzometrie sau cauzogramă — şi este necesară în stabilirea 
profilului personalităţii persoanelor. 

VI Metoda analizei produselor activităţii — Această metodă se 
referă la compuneri, desene, creaţii literare, materializate în diverse 

VII. Metoda psihometrică — Vizează măsurarea capacităţilor 
psihice ale individului în vederea stabilirii nivelului lor de dezvoltare, 
validitate, fidelitate, standardizarea, eşalonarea. 

Clasificarea metodelor: 

* După modul de aplicare: individuale şi colective 

* După materialul folosit: verbal, neverbal 

* După durata lor: cu timp strict determinat, cu timp la alegerea 
subiectului 

* După conţinutul măsurat: inteligenţă, memorie, atenţie etc. 

e După scopul urmărit: teste de performanță, comportament, 
cunoştinţe, nivel intelectual, atitudini, inteligenţă. 

VIII. Metoda modelării şi simulării — Constă în crearea unor 
scheme logice ale organizării şi desfăşurării diferitelor funcţii psihice: 
percepţie, gândire, memorie. 

Strategii de cercetare psihologică: 

* Strategia cercetării genetice — studierea genezei, evoluţiei 
fenomenelor psihice a comportamentelor în plan istorio-filo-genetic şi 
individual-autogenetic; 

° Strategia cercetării comparate; 

+ Strategia cercetării psiho-patologice — ce constă în studiul 
tulburărilor sau devierilor funcțiilor psihice şi comportamentale în scopul 
completării şi precizării legilor generale şi particulare de organizare şi 
manifestare a psihicului normal; 

+ Strategia cercetării longitudinale — presupune urmărirea unuia 
şi aceluiaşi individ de-a lungul mai multor etape ale evoluţiei lui; 

+ Strategia transversală — constă în cercetarea mai multor indivizi 
aflaţi la niveluri diferite de dezvoltare. 

10.3. Factorii psihologici implicaţi în relaţia interpersonală 
cetățean — funcţionar public 


10.3.1. Timiditate. Afectivitate. Agresivitate 


Observațiile neinspirate, pripite, trecerea în grabă de la o impresie la 
alta, multiplicitatea imaginilor, lipsa de regulă şi efort împiedică 
dezvoltarea spiritului. 

O serie de factori psihologici angajează relația funcționar public — 
cetățean, dându-i conținut uman, viaţa concretă colorând-o în sensul 
perfectibilităţii şi omeniei, alternând-o cu o serie de dificultății şi disfuncţii: 

a) Timiditatea — este o trăsătură psihologică a personalităţii ce se 
manifestă printr-un comportament defensiv anxios, ezitant şi astenic, 
putând genera chiar tendința de adaptare nuanţat negativă la exigenţele 
vieţii sociale (oportunism, senilism, lipsă de răspundere, implicare, 
suspiciune etc.) 

Psiho-analitic, trăsăturile timidităţii sunt explicabile prin dificultățile 
de adaptare ale micii copilării, prin conştientizarea culpabilă a unor 
complexe, prin evoluţia într-un climat ofensiv, ostil. 

Dezavantajul este faptul că în relaţia interpersonală timidul manifestă 
nesiguranţă, reţinere dictată de noțiuni supraexigente. 

Depăşirea timidităţii printr-un efort de autocontrol este o necesitate 
permanentă a funcţionarului public, acesta trebuind să-şi asume 
responsabilități majore, să aibă inițiativă şi curaj, insuflând aceste 
sentimente şi cetățeanului cu care intră în contact. 

Funcţionarul public trebuie să cunoască la rândul său că cetățeanul 
timid este lipsit de îndrăzneală, de încredere în sine, iar în relaţiile cu 
reprezentantul autorităţii este ruşinos, sfios, motiv pentru care trebuie 
încurajat, „înţeles şi ocrotit” în demersurile sale de a-şi afla dreptatea. 

b) Afectivitatea — se defineşte ca fiind sensibilitatea în sensul 
rezonanţei intime cu care, la nivel de trăire emoţională, este resimțit efectul 
stimulărilor externe: plăcere-neplăcere, bine-rău, frumos-urât. 

Din această direcție, pentru funcţionarul public hiperemotivitatea 
comportamentală, sensibilitatea exagerată, impresionabilitatea, sunt 
dezavantaje, ducând la scăderea vigilenței, acurateței discriminării 
raționale, capacității de acțiune şi hotărârii. 

Ca om, funcţionarul public, magistratul are şi el stări şi reacții 
emoțional-afective, mai mult sau mai puțin profunde. 

Exercițiul profesional constă nu în reprimarea totală a stărilor 
emoţional-afective, ci în autocontrolul adecvat al acestora, ca sens, valoare 
şi grad de intensitate în raport cu afectivităţile pe care le îndeplineşte. 

Emoţiile pozitive în raport cu cetăţenii constituie o formă de ataşare 
sufletească a funcţionarului public față de oameni, o garanţie în sensul 
constituirii unui cadru raţional optim al înfăptuirii actului de justiție. 

c) Agresivitatea psiho-comportamentală — reprezintă o formă 
inter-relațional tensionată, ofensivă cu caracter disjunctiv, inhibitoriu, 
manifestată prin violenţă verbală, ameninţare, atitudini, posturi, gesturi de 
lovire menite să aducă interlocutorului agresor o satisfacție fizică, psihică 
sau materială. Deşi în mod frecvent tendința curentă a omului, agresivitatea 
nativă este de a răspunde unei opoziții cel puţin printr-o conduită agresiv 
verbală, funcţionarul public este nevoit să evite permanent soluţionarea în 
acest fel a eventualelor relaţii de agresivitate în raport cu solicitările şi 
interesele cetăţeanului. Trebuie avut în vedere, totodată, faptul că mai 
totdeauna tachinarea, batjocorirea, aroganţa, ameninţarea, umorul, chiar 
aflate în exces în relația interumană, pot determina evoluţia raporturilor 
către confruntarea care poate deveni acută, degenerând în acte de violenţă 
fizică. Clari în expresii, civilizaţi, fermi în atitudini, dar nu rigizi şi cât se 
poate de concilianţi şi moderați în expresia verbală, funcționarii publici vor 
răspunde la solicitările cetăţenilor fără a da dovadă de slăbiciune sau 
incompetență (evitarea angajării, tăcere, sustragere) printr-o manieră 
inteligentă de continuă adaptare la situaţie. Trebuie evitat ca agresiunea 
verbală să degenereze şi să ajungă la violenţă. 

Pentru a dezamorsa agresivitatea verbală este indicată alegerea 
cuvintelor, sensul frazelor, intonaţia, ticurile, mimica, gestualitatea, acestea 
fiind unele repere care pot modifica percepția şi expectanţa în raport cu 
demersul relației interpersonale. Tactic, funcţionarul public trebuie să 
răspundă în aşa fel încât ceea ce spune să provoace la interlocutor 
modalități noi de inter-relaţionare în sensul înţelegerii unor situaţii şi 
sensuri, liniştirii, calmării şi dezamorsării agresivităţii verbale. Interacțiunea 
dintre cadrul normativ restrictiv pe care funcţionarul public îl exercită şi 
toleranță, constituie o adevărată artă în al cărei conţinut se subînscriu o serie 
de strategii comportamentale. Având o determinare complexă şi o structură 
plurivalentă, aceste strategii comportamentale generează şi presupun 
multiple implicaţii: culturale, economice, politice, religioase, sociologice. O 
conduită corectă a oamenilor nu este reglată exclusiv pe norme juridice şi 
morale. In raporturile interumane acțiunea persuasivă a funcţionarului 
public de înlăturare a conduitelor agresive va lua în calcul opiniile, 
prejudecățile, credinţele, obiceiurile, tradiţiile, nevoile cotidiene, aspirațiile 
politice, religioase, ale fiecărui individ sau grup asupra căruia acțiunea 
persuasivă se exercită. 

10.3.2. Determinanţi psihologici ținând de temperament 


Temperamentul reprezintă latura dinamico-energetică a personalității 
umane, reflectându-se în raport cu norma juridică în conduite, fie de 
asimilare, subordonare, fie de refuz, insubordonare a acesteia, jucând 
totodată un rol important în condiționarea configurației şi dinamicii 
relaţiilor interpersonale. 

Persoanele cu temperament sangvin se adaptează uşor la cerințe şi 
exigenţe normativ-juridice noi, intră fără dificultăţi prea mari în raporturi cu 
funcţionarii publici deşi nu prea acceptă uşor sugestiile acestora dat fiind o 
excesivă încredere în forțele proprii. Sangvinii sunt siguri pe ei, îndrăzneți, 
fermi, rapizi în luarea deciziilor şi se încadrează relativ fără dificultate într- 
un cadru juridic-legislativ nou. 

Persoanele cu temperament flegmatic au un ritm mai lent al vieţii 
sufleteşti, mimica şi gestica le este mai puţin exprimată, abandonează mai 
greu vechile stereotipii şi deprinderi, inclusiv cele legate de subordonarea în 
raport cu norma juridică, date fiind opţiunile lor mai mult conservatoare. 
Sunt ceva mai rezervaţi, nu-şi manifestă pregnant opiniile şi scopurile, 
chibzuiesc mult până iau decizii. Sunt de regulă receptivi la sugestii, însă 
punerea în act a unor orientări se face lent şi cu întârziere. 

Persoanele cu temperament coleric sunt hipersensibile, mobile în 
gândire şi gestică, au reacţii rapide şi nestăpânite. Deseori devin chiar 
impulsive mai ales în faţa unor obstacole, inclusiv în faţa normei juridice 
menită a le periclita o serie de interese. Din rândul acestora sunt recrutați 
indivizii critici şi contestari ai unor situaţii şi raporturi noi, pe care le percep 
ca frustrante. În munca persuasivă cu aceste persoane se va avea în vedere 
faptul că suportă cu greu contrazicerile şi sugestiile, motiv pentru care se va 
insista în a le fi explicat cu răbdare sensul noilor realităţi la care trebuie să 
se alinieze. 

Persoanele cu temperament melancolic manifestă o rezonanță 
emoțional-afectivă crescută, fiind timizi şi impresionabili. Sunt îndeobşte 
oameni liniștiți şi calmi, aparent nehotărâţi, ezitanți în exprimarea opiniilor 
şi intenţiilor. Pentru a se integra noilor cerințe social-juridice ori 
comportamentale, deseori apelează la consilierea funcţionarului public, 
vădind un interes crescut în cunoaşterea noutăţilor juridic-legislative. 

În raport cu persoanele melancolice, funcţionarii publici trebuie să 
acționeze cu răbdare, delicateţe şi tact, riscând în sens contrar ca 
melancolicii să devină refractari şi suspicioşi. Indiferent de tipologia 
temperamentală a cetăţenilor aflaţi în contact cu funcţionarul public, acesta 
din urmă nu va recurge niciodată la argumente cu caracter negativ: 

argumentul poziţiei personale, argumentul autorității, argumentul amenință- 
rii, argumentul aluziei, argumentul insultei. 

In exerciţiul contactului interpersonal, funcţionarul public va apela la 
argumente cu caracter pozitiv: explicaţia, comparaţia, analogia, diverse 
structuri de raţionament (dilema, inducția, deducţia, paradoxul, reducerea la 
absurd, alternativa) practica demonstrând că, dublate de ton, gestică şi 
toleranţă, acestea garantează moralitatea relaţiilor interpersonale. 


10.3.3. Determinanţi psihologici ținând de caracter 


Nimic nu e mai greu de cunoscut decât constituţia unui individ dat. 

Caracterul exprimă profilul psiho-moral relativ constant al 
personalității şi profilează câteva cerinţe în faţa strategiei persuasive a 
funcţionarului public. 

In acest sens întâlnim: 

a) omul dificil — nu trebuie contrazise părerile sale, trebuie ascultate 
cu răbdare, este pretențios şi schimbător, se hotărăşte greu şi revine 
paradoxal asupra propriilor hotărâri. Din discursul său, trebuie evidențiate 
inadvertenţele flagrante care, ulterior, evidenţiate logic, trebuie să-i fie 
prezentate persuasiv prin procedeele explicaţie, reducerii la absurd, 
comparaţiei. 

b) omul a-tot-ştiutor — este tipul care se consideră competent în 
legătură cu orice problemă şi este doritor să facă în orice împrejurare 
dovada acestei competenţe. În raport cu acesta, funcţionarul public va 
acorda o strategie persuasivă din care să rezulte raportul formal cu opiniile 
sale, folosind însă orice prilej de a-l dirija către spiritul şi cadrul legal 
corespunzător. 

c) omul nehotărât — chibzuieşte îndelung până să accepte o idee, un 
sfat, o nouă cerință sau normă. Este foarte atent la valoarea de adevăr a 
acestora şi la modul de argumentare al funcţionarului public, va insista 
îndeosebi asupra valorii sociale şi individuale, a comportamentului şi nu 
asupra obligativității unui anumit tip de comportament. 

d) omul impulsiv — prezintă note distincte caracterial, caracterizate 
prin decizii subite în raport cu caracterul de noutate al unei împrejurări 
sociale, care-l vizează. De regulă, se regăseşte în sfera caracterului dificil, 
nu trebuie contrazis, dar vom avea grijă să-i evidențiem, prin comparaţie, 
demersuri similare, al căror final a fost dezastruos. 

e) omul entuziast — este puternic impresionat de tot ceea ce e 
spectaculos şi nou, inclusiv de norma juridică pe care, găsind-o 
ordonatoare, o respectă şi o compară, susținând-o argumentat. În general îşi 

construieşte conduite adaptive corect adecvate demersului social. 
Funcţionarul public va tolera acest entuziasm în comportamente de durată. 


10.3.4. Aspecte psihologice particulare ale contactului 
dintre funcţionarul public şi public (grupuri sau mulţimi) 


Anticiparea politicii publice şi pedepsirii, reduce pierderea datorată 
infracţiunilor şi astfel măreşte bunăstarea socială, descurajând pe uni 
infractori. 

Noţiunea de public, grup sau mulțime pune în discuţie comportamen- 
tul care se subordonează legităţilor desprinse din studiul psihologiei 
mulțimilor. 

Individul uman se comportă în mod diferit în mulţime față de 
situaţiile în care se găseşte izolat. 

Gustave Le Bon în lucrarea sa „Psihologia mulțimilor”, face o 
distincţie clară între mulţimea de oameni, în sensul obişnuit al cuvântului, şi 
mulțimea psihologică. În mod uzual, noţiunea de mulţime, desemnează o 
adunare de oameni, de indivizi oarecare, indiferent de naţionalitate, 
profesiune, sex, sau de împrejurări şi care se unesc 
întâmplător. Mulțimea psihologică se creează în jurul unor întâmplări 
sau evenimente deosebite, care catalizează motivațiile participanților 
uniţi afectiv în efuziuni emoţionale comune. 

Intr-o astfel de mulțime psihologică, indivizii umani îşi pierd 
personalitatea conştientă, iar sentimentele şi ideile tuturor se orientează 
în aceeaşi direcție. Aglomerarea respectivă de oameni, devine o 
mulțime structurală sau o mulţime psihologică. Ea constituie o fiinţă 
unică supusă legii unităţii mentale a mulțimilor. 

Trăsături psihologice distincte ale individului uman aflat în 
mulţime 

Datorită „sufletului colectiv” al mulţimii, Gustave Le Bon preciza că: 
aptitudinile intelectuale, individuale ale oamenilor se şterg, distincția 
dispare. Eterogenul se confundă în omogen, însuşirile inconștiente domină, 
mulțimile acumulează mediocritate,  conducându-se după instincte, 
creându-se aşa-zisul spirit de turmă (în cazul mitingurilor, când rolul 
funcționarilor publici este important, datorându-se în special unirii 
eforturilor tuturor funcționarilor publici — poliție, justiţie, procuratură, 
primării etc. — în vederea aplicării legilor şi a respectării acestora de către 
toţi cetăţenii). 

Individul dintr-o mulţime încearcă, grație numărului, sentimentul unei 
puteri invincibile, care îi permite să nu cedeze unor insistențe, pe care, izolat 

fiind, ar fi fost nevoit să şi le înfrâneze. Mulțimea fiind anonimă, face ca 
sentimentul responsabilități, ca factor inhibant în acţiunile contrare legii, să 
dispară. 

In cadrul mulțimii apare contagiunea mentală pe baza căreia individul se 
subordonează interesului colectiv cu mare uşurinţă. Sugestibilitatea 
determină la indivizi caracteristicile psihologice ale grupului de referință 
(agresivitate, umor, veselie) pe care izolat individul nu le-ar fi putut 
dezvolta. În timp ce anumite facultăți sunt anihilate, altele pot fi 
exaltate, exagerate prin reciprocitate şi imitație, sugestia fiind aceeaşi 
pentru toți indivizii. 

Se poate conchide că, cel puţin sub raport intelectual mulțimea este 
inferioară omului izolat. Impulsive, iritabile, cu o modalitate adesea 
contradictorie, mulțimile nu au o voinţă statornică, tocmai pentru faptul 
că nu au o gândire proprie. Simplitatea şi exagerarea sentimentelor 
mulțimilor constituie motivele care le apără de îndoieli şi incertitudini, iar 
sugestibili- tatea exagerată le împinge adesea la acţiuni extreme. 

Pentru individul component al mulțimii psihologice nu există 
„imposibil”, certitudinea invulnerabilității şi impresia forței de moment 
generând acte şi sentimente de contagiune, imposibile pentru individul 
izolat. 

Aflaţi în contact cu mulțimile în exercițiul aplicării legii, funcționarii 
publici întâmpină serioase obstacole în calea derulării fireşti a unor relații 
normale, civilizate cu indivizii care le compun. 

lată de ce cunoştinţele de psihologie sunt un argument în plus, care 
dau o bază solidă pregătirii profesionale şi experienţei funcţionarului public 
în exercitarea atribuţiilor sale, care trebuie să decurgă firesc, normal şi legal. 


10.4. Concluzii 


Etica funcționarilor publici cuprinde şi studiază o serie de valori 
morale cu specificitatea lor, integritatea personalității de pe poziţia acţiunii 
de asigurare a ordinii de drept. Ea are în vedere relaţiile profesionale 
interumane, datoria profesională şi responsabilitatea, normele, principiile, 
atitudinile şi îndatoririle ce stau la baza activităţii funcţionarilor. 

Cerinţele moralei funcționarilor publici sunt cuprinse în jurământ, în 
regulamente, ordine şi instrucţiuni, ca parte componentă a condiţiei acţiunii 

Morala funcţionarului public este definită ca o formă a conştiinţei 
sociale care reflectă şi fixează ansamblul sentimentelor, deprinderilor, 
convingerilor, atitudinilor, principiilor şi normelor care privesc 
raporturile dintre individ şi colectiv (familie, naţiune, stat, societate), care 
se manifestă în fapte, în modul de comportare a individului în toate 
ipostazele vieții. 

Înțelegerea adaptării unei conduite corecte faţă de colectivitate, de 
semeni, nu este impusă din afară, ci decurge dintr-un impuls interior al 
individului. 

Simţul moral nu este ceva înnăscut. Normele morale devin un impuls 
interior al omului datorită educaţiei, însuşirii exigenţelor, moravurilor, 
obiceiurilor, deprinderilor promovate de societate. Impulsul interior de a- 
l ajuta, respecta şi „saluta” pe semenul tău există doar dacă ai învăţat 
acest lucru şi ai o anumită convingere cu privire la necesitatea 
respectării lui. Însuşi obiectul muncii funcţionarului public îl 
constituie faptele şi comportamentele oamenilor în diferite ipostaze. 

Din cele mai vechi timpuri şi până în zilele noastre, gânditorii au fost 
preocupaţi de soarta şi viitorul omului, de opoziţia dintre bine şi rău, 
căutând să elaboreze norme şi principii de comportare morală, întemeiate 
pe bunul simţ, care să-i conducă spre o viaţă profundă şi demnă, pe calea 
adevărului şi fericirii. 

Raportarea binelui la socialul şi naturalul lumii înconjurătoare are 
caracter strict individual şi se exprimă prin conduita internă (trăirea 
subiectivă), şi prin conduita externă (comportamentul obiectiv). 

Conduita umană a individului în raport cu mediul său de relaţie 
cuprinde gama tuturor manifestărilor comportamentelor adaptative. 

Nici un om nu are o conduită în afara unui scop, mediu, interes, la 
baza demersului oricărei conduite cu finalitate juridică stând gândurile, 
sentimentele, atitudinile şi faptele individuale. 

Motivația conduitei umane presupune concordanța dintre factorul 
extern stimulativ şi cel intern subiectiv energizator, găsindu-şi exprimarea 
în pregătirea pentru acţiune şi creşterea receptivităţii în raport cu stimularea 
externă. 

Exigenţele psihologice care se impun exercitării profesionale a 
actului administrativ, se deosebesc astfel: 

a) sub raport intelectual — rezistența de a activa în regim de 
solicitare psihofiziologică crescută şi risc profesional: 

e Ştiinţa şi arta relațiilor cu comunitatea, arta persuasiunii şi 
convingerii, arta vorbirii retorice, arta politeţii de expresie mimico- 
gesticulară; 

e capacitatea de a soluţiona sub aspect eficient, prompt şi legal, pro- 
blematici socio-umane care se derulează presant şi în condiţii mari de risc. 

b) sub aspectul moral-volitiv — conduita funcţionarului public se va 
oglindi în integritatea caracterială (onestitate, modestie, virtute etc.). 

Conduita funcţionarului public trebuie să-şi găsească exprimarea 
în sentimentul de datorie împlinită, prin concordanța deplină între 

satisfacerea, în cadrul legal, a tuturor solicitărilor cetăţeanului şi senti- 
mentele sale de a le fi dus la îndeplinire conform obligaţiilor care îi revin. 

Motivația funcţionarului public este energizată de sentimentul 
profund de a fi folositor semenilor săi, de a apăra adevărul şi de a înfăptui 
justiția statului de drept. Supusă unui continuu proces de dezvoltare, 
diversificare, specializare şi perfecţionare, conduita funcţionarului public 
este mereu perfectibilă, fapt care trebuie interiorizat de către acesta, ca una 
dintre exigenţele sale motivaţionale. 

ANEXĂ 
SUBIECTE EXEMPLIFICATIVE PENTRU EXAMEN 


I. 

1 — Argumente privind necesitatea studiului psihologiei judiciare în 
contextul problematicii dreptului 

2 — Problematica psihologică a mărturiei în etapa recepţiei 
evenimentului judiciar 

3 — Probleme psihologice ridicate de „interogatoriul încrucişat” 


II. 

1 — Profil de personalitate şi mod de operare la „infractorul de tip 
dezorganizat” 

2 — Consideraţii psihologice asupra vinovăţiei sub forma intenției 

3 — Psihologia martorului minor 


III. 

1 — Repere orientative asupra comportamentelor simulate (martor 
mincinos, învinuit, inculpat) din perspectiva comportamentului aparent 
(mimică — gestică) 

2 — Consideraţii psihologice asupra vinovăţiei sub forma intenției 

3 — Probleme psihologice ridicate de interogatoriul vizând „timpul 
critic” (spargerea alibiului) 


IV. 

1 — Etapele formării mărturiei (comentarii asupra schemei T. Bogdan 
— I.T. Butoi) 

2 — „Nucleul personalității criminale” în concepția lui Jean Pinatel 

3 — Problematica psihologică a planurilor situaționale 


V. 

1 — Tipuri şi trăsături de personalitate în concepția lui Jung şi 
Eysenck (extraversie — introversie; tipuri temperamentale: coleric, sanguin, 
flegmatic, melancolic — descriere, caracterizare, efecte conjuncturale în 
declanşarea actului infracțional) 

2 — Mărturia din perspectiva legăturii martorului cu pricina şi părțile 
în proces 
3 — Comentarii asupra caracteristicilor interogatoriului judiciar 


VI. 

1 — Efectele psihologice resimțite în detenţia penitenciară ca urmare a 
privării de libertate (frustrare, şocul detenției) 

2 — Profil psihologic şi mod de operare ale „criminalului de tip 
organizat” 

3 — Consideraţii psihologice asupra „vinovăţiei sub forma culpei” 


VII. 

1 — Comentarii asupra „paradoxului penitenciar” — Eysenck — 
Mawrer (Legea secvenţei temporale) 

2 — Psihologia interogatoriului „unui participant despre activitatea 
celorlalți” (cercetarea infracţiunilor comise în grup) 

3 — Exigenţele atribuite „psihologului criminalist în explorarea scenei 
crimei” — comentaţi conceptele de „amprentă psihocomportamentală”, 
„profiler crime”, „serial killer” 


VIII. 

1 — Problematica psihologică a mărturiei în faza redării-reactualizării 
(ex: prezentarea spre recunoaştere de persoane) 

2 — Mecanisme psihologice şi factorii implicaţi în eroarea judiciară 
(analiză de caz — ex: „Afacerea Aslan”) 

3 — Problematica psihologică a privării de libertate din perspectiva 
teritorialităţii, comportamentului agresiv, fenomenului de panică şi revoltă 
penitenciară) 


Exemplele pot continua. 


NOTA: 

a) - studenţii vor elabora subiectele după materia din curs, tratatele şi 
bibliografia de specialitate recomandată 

b) - exemplificările se vor face din analizele de caz dezbătute în 
cadrul seminariilor 

c) - opiniile personale, argumentările şi alte analize de caz sunt 
binevenite şi apreciate contextului în măsura aportului constructiv la 
problematica strictă a subiectelor în materie 


441 


BIBLIOGRAFIE OBLIGATORIE 


N. Mitrofan, T. Butoi, V. Zdrenghea, Psihologie Judiciară, Editura Şansa, 
Bucureşti, 1992. 

Ioana Teodora Butoi, Tudorel Butoi, Psihologia interogatoriului judiciar, Editura 
Enmar, Bucureşti, 2002. 

Tudorel Butoi, Iftenie Valentin, Boroi Alexandru, Alexandru Butoi, Sinuciderea — 
un paradox, Editura Medicală, Bucureşti, 2001. 

Tudorel Butoi, Psihanaliza crimei — femeia asasin, Editura Ştiinţă şi Tehnică, 
Bucureşti 1998, reeditată 2001. 

Tiberiu Bogdan, Probleme de psihologie judiciară, Editura Ştiinţă şi Tehnică, 
Bucureşti, 1978. 

Aurel Ciopraga, Evaluarea probei testimoniale în procesul penal, Editura Junimea, 
Iaşi, 1984. 

Aurel Ciopraga, Tratat de tactică criminalistică, Editura Gamma, laşi, 1999. 

Iancu Tănăsescu, Curs de drept penal general, Editura INS, Craiova, 1999. 

Petre Bieltz, Logică Juridică, Editura ProTransilvania, Bucureşti, 1998. 

Ioana-Teodora Butoi, Alexandru Butoi, Tudorel Butoi, Psihologia comporta- 
mentului criminal, Editura Enmar, 1999. 


NOTA: 

În urma studiului bibliografiei, la seminarii studenţii (individual sau în 
colectiv de 2-3 studenți) vor aprofunda anumite tematici pe care le vor pune în 
dezbaterea grupelor (sub formă de referate, analize de caz sau problematici de 
lămurit). 

d. 1 — Componenta persuasivă (emoțional-afectiv-empatică) în pledoaria 
avocatului 

2 — Interogatoriul psihanalitic — procedeu modern de selecționare a 
suspecţilor 

3 — Tehnica de detecție a comportamentelor simulate („lie detector” — 
sub raport juridic şi psihologic) 

4 — Psihologia martorului mincinos (valoarea orientativă a indicilor mimico- 
gesticulari) 

5 — Perspectiva „psihologiei exploratorii” asupra câmpului faptei 

6 — Psihologia martorului minor etc. 

